învăţătură de credinţa 

CREŞTINĂ ORTODOXĂ 


Tipărită cu aprobarea Sfântului Sinod al Bisericii Ortodoxe Române 
Şi cu binecuvântarea şi puetarea de grijă înalt Prea Sfinţitului 

IUSTINI AN 
Patriarhul României 

la anul 1952 de Editura Sfintei Arhiepiscopii a Bucureştilor, 
retipărită în anul 1992 la Bucureşti, în anul 1993 la Cluj iar în anul 1996 la Iaşi. 


Ediţie electronică 


APOLOGETICUM 

2006 



învăţătura de credinţă creştină ortodoxă 
Volumul poate fi distribuit liber pentru uz personal. 

Această lucrare este destinată tuturor iubitorilor de spiritualitate creştină ortodoxă şi de istoria 
neamului românesc. Ea poate fi utilizată, copiată şi distribuită LIBER cu menţionarea sursei. 
Culegere şi editare : Anonim 
Digitalizare pdf: Apologeticum 


La prezenta ediţie electronică au fost confruntate textele publicate în ediţia primă din 1952 şi 
cea din 1996. 


Digitally signed by Apologeticum 

DN: cn=Apologeticum, c=RO, o=Apologeticum, ou=Biblioteca 
teologica digitala, email=apologeticum2003@yahoo.com 
Reason: I am the author of this document 
Location: Romania 
Date: 2006.03.28 19:34:51 +03'00' 


© 2005 APOLOGETICUM. 
http://apologeticum.net 
http://www.angelfire.com/space2/carti/ 
apologeticum2003@yahoo.com 


2 


învăţătura de credinţă creştină ortodoxă 


Cuvânt înainte 

la ediţia din 1952 

Nevoia unei “Cărţi de învăţătură”, care să cuprindă pe scurt şi pe înţelesul tuturor adevărurile 
de credinţă ale Sfintei noastre Biserici Ortodoxe a Răsăritului, se făcuse simţită de multă vreme, atât 
de slujitorii altarelor, cât şi de credincioşii Bisericii noastre. 

Vechea “Mărturisire Ortodoxă”, operă a marelui mitropolit al Kievului Petru Movilă (1596 - 
1646), de care s-au slujit înaintaşii noştri şi care a folosit atât de mult nenumăratelor generaţii de 
credincioşi, pentru întărirea în credinţă, nu se mai păutea găsi decât cu greu. Şi “Mărturisirea 
Ortodoxă” a cunoscut, la noi, cea mai largă răspândire, nu numai pentru că a constituit singurul dreptar 
de învăţătură şi de viaţă creştină, pentru marea mulţime a credincioşilor, ci şi pentru faptul că ea este 
strâns legată de trecutul Bisericii Ortodoxe Române. într-adevăr, în lupta pe care Ortodoxia a dus-o în 
trecut, atât împotriva încercărilor catolicismului de a se infiltra prin prozelitism în mijlocul 
credincioşilor ortodocşi, cât şi împotriva protestantismului, care caută să falsifice adevărurile de 
credinţă ale Bisericii Ortodoxe, Sinodul de la laşi, întrunit în anul 1642, a opus tuturor acestor 
încercări “Mărturisirea Or5todoxă” a lui Petru Movilă, care, cercetată şi tradusă în greceşte la acest 
Sinod şi aprobată apoi de Sinodul local din Constantinopol, la 1643, a devenit o adevărată pavăză a 
Ortodoxiei împotriva atacurilor celor de altă credinţă. 

Tradusă pentru întâia oară în româneşte de logofătul Radu Greceanu şi tipărită la Buzău în 
1691, această Mărturisire Ortodoxă, considerată drept carte simbolică a Bisericii Ortodoxe a 
Răsăritului, a cunoscut la noi între 1691 şi 1932, o mare popularitate, tipărindu-se într-un număr de 17 
ediţii (10 la Bucureşti, 2 la Neamţ, 3 la Sibiu, 1 la Buzău şi 1 la laşi). O nouă ediţie critică, apărută în 
1942, nu a constituit însă, o carte de largă răspândire, pentru că, în loc de o traducere nouă, a publicat 
traducerea de la 1691, a lui radu Greceanu, care, din cauza particularităţilor limbii, nu mai putea fi 
înţeleasă de credincioşii Bisericii noastre. 

Pentru împlinirea lipsei unei “Cărţi de învăţătură”, care să pună la îndemâna credincioşilor 
adevărurile de credinţă şi dreptarul de viaţă al Sfintei noastre Biserici, Sfântul Sinod, folosindu-se pe 
deplin de libertatea acordată de regimul de democraţie populară tuturor cultelor religioase din Patria 
noastră 1 , a hotărât tipărirea unui dreptar de credinţă şi de viaţă creştină, care să folosească atât 
slujitorilor altarelor, în lucrarea de catehizare a credincioşilor, cât şi credincioşilor doritori a înainta în 
cunoaşterea adevărurilor de credinţă ortodoxă şi în desăvârşirea vieţii duhovniceşti. 

“învăţătura de credinţă creştină ortodoxă” păstreayă şi mai departe împărţirea materiei după 
modelul “Mărturisirii Ortodoxe”. Totuşi, ea reprezintă faţă de aceasta un progres deosebit. Ea este mai 
bogată, dezvoltând anumite părţi pe care “Mărturisirii Ortodoxe” le înfăţişează numai pe scurt şi aduce 
pe lângă temeiurile scripturistice, în expunerea învăţăturii ortodoxe, şi o seamă de temeiuri patristice. 
Limba folosită este lipsită de arhaisme, care ar fi făcut-o neînţeleasă şi, peste tot, învăţătura este 
înfăţişată într-o formă de îneles tuturor. 

“învăţătura de credinţă creştină ortodoxă” constituie în acelaşi timp un Catehism, punând la 
dispoziţia credincioşilor Sfintei noastre Bisericii, elementele de care au nevoie, pentru o pregătire şi 
îndrumare duhovnicească temeinică, în scopul de a deveni buni credincioşi ai Bisericii noastre şi 
devotaţi cetăţeni ai Patriei noastre. 

Dăm drumul acestei cărţi în lumea creştină ortodoxă, însoţindÂo cu binecuvântările noastre şi cu 
nădejdea că ea va da însutit rod duhovnicesc. 

Al tuturor de bine doritor şi rugător către Dumnezeu, 


f IUSTINIAN 
Patriarhul României 


27 octombrie 1952 

La a 310-a aniversare de la 

închiderea Sinodului de la laşi. 


1 Când a fost scrisă această prefaţă România se afa deja sub teroarea regimului comunist. 

Prefaţă la ediţia din 1996 

5 5 

CREDINŢA ORTODOXĂ - ARVUNA VIEŢII VEŞNICE 

„ Şi Iisus i-a zis: Eu sunt învierea şi viaţa; cel ce crede în 
Mine, chiar dacă va muri, viu va fi şi oricine trăieşte şi crede în 
Mine nu va muri în veac 

(Ioan 11, 25-26) 

Credinţa este legătura vie, liberă şi conştientă dintre om şi Dumnezeu, Făcătorul Cerului 
şi al Pământului. Ea este răspunsul permanent al omului la iubirea nesfârşită a lui Dumnezeu 
pentru el. Credinţa este, deodată, o cale sau un mod de cunoaştere a realităţilor veşnice, 
netrecătoare şi nevăzute, şi o arvună sau pregustare încă din lumea aceasta a darurilor din 
împărăţia cerurilor promisă de Dumnezeu oamenilor (Matei 3, 2; 5, 12). în acest înţeles, 
Epistola către Evrei arată: „ credinţa este încredinţarea celor nădăjduite, dovedirea lucrurilor 
celor nevăzute” (Evrei 11,1), iar Sfântul Maxim Mărturisitorul (f 662) precizează: „Credinţa 
este o putere de legătură, care înfăptuieşte unirea desăvârşită, nemijlocită şi mai presus de fire 
a celui ce crede, cu Dumnezeu cel crezut” ( Răspunsuri către Talasie, 33; Filocalia 
românească, voi. 3, p. 118, ediţia 1948). 

Ca legătură vie a omului cu Dumnezeu, credinţa este începutul vieţii veşnice încă din 
lumea aceasta, Acest adevăr ni l-a descoperit însuşi Mântuitorul lisus Hristos zicând: 
„Aceasta este viaţa veşnică: să Te cunoască pe Tine, singurul Dumnezeu adevărat şi pe Iisus 
Hristos pe Care L-ai trimis” (Ioan 17, 3) sau „Adevărat, adevărat, zic vouă: Cel ce crede în 
Mine are viaţă veşnică ” (Ioan 6, 47). 

Fonna cea mai vie de manifestare a credinţei în Hristos este iubirea faţă de El şi faţă de 
aproapele, iar această iubire este pentru om începutul mântuii sale şi al vieţi veşnice la care a 
fost chemat de Dumnezeu. De aceea, Sfântul Apostol Petru spune creştinilor din timpul sau: 
„Pe El (Hristos) fără să-L fi văzut, II iubiţi; întru El, deşi acum nu-L vedeţi, voi credeţi şi vă 
bucuraţi cu bucurie negrăită şi preamărită, dobândind răsplată credinţei voastre mântuirea 
sufletetor” (I Petru 1, 8-9). 

De fapt, Mântuitorul însuşi a arătat că toată învăţătura dată de Dumnezeu oamenilor 
pentru dobândirea vieţii veşnice se poate rezuma în porunca iubirii faţa de Dumnezeu şi a 
iubirii faţă de aproapele: „Să iubeşti pe Domnul Dumnezeul tău din toată inima ta, din tot 
sufletul tău, din tot cugetul tău şi din toată puterea ta. „Aceasta este cea dintâi poruncă, iar a 
doua e aceasta: Să iubeşti pe aproapele tău ca pe tine însuşi Mai mare decât aceasta nu 
este altă poruncă (Marcu 12, 30-31). 

Credinţa în Dumnezeu aratată în modul cel mai intens în iubirea faţă de El se cultivă în 
Biserica lui Hristos, „Stâlpul şi temelia adevărului” (I Timotei 3, 15). Viaţa liturgică a 
Bisericii, cu Sfintele Taine şi ierurgii, cu rugăciunile şi cu cântările ei, sunt deodată izvoare şi 
roade ale credinţei în Dumnezeu şi ale iubirii faţă de El, iubire care se vede apoi în viaţa 
curată, trăită în sfinţenie şi fapte bune de ajutorare a semenilor noştri. De aceea, Sfânta 
Evanghelie a lui Hristos şi Biserica Lui ne cheamă, deodată, la dreapta credinţă şi dreapta 
vieţuire, la împlinirea poruncii iubirii faţă de Dumnezeu şi faţă de aproapele. 

Două mari probleme cu care se confruntă mereu Biserica în lucrarea ei de mântuire a 
lumii, şi mai ales în timpul nostru sunt: pe de o parte, necredinţa sau indiferenţa religioasă, iar 
pe de altă parte, credinţele false sau rătăcite. Biserica trebuie, pe de o parte, să cheme fără 

încetare şi cu multă iubire pe toţi oamenii la credinţă, ştiind că „Dumnezeu voieşte ca toţi 
oamenii să se mântuiască şi la cunoştinţa adevărului să vină ” (I Timotei 2, 4), iar pe de alta 
parte, să apere dreapta credinţa în faţa rătăcirilor, pentru că nu este de ajuns să avem o 
credinţă religioasă oarecare, ci trebuie să avem dreapta sau adevarata credinţă. 

Sfântul Apostol Petru avertizează şi el împotriva rătăcirii de la dreapta credinţă: „ nu fost 
în popor şi prooroci mincinoşi, după cum şi între voi vor fi învăţători mincinoşi, care vor 
strecura eresuri pierzătoare şi făgăduind chiar pe Stăpânul Care i-a răscumpărat, îşi vor 
aduce lor grabnică pieire. Şi mulţi se vor lua după învăţăturile lor rătăcite şi din pricina lor 
calea adevărului va fi hulită. Şi din poftă de avere şi cu cuvinte amăgitoare ei vă vor momi pe 
voi ş... ţ. Având ochii plini de pofta desfrănării şi fiind nesăţioşi de păcat, ei amăgesc sufletele 
nestatornice; inima lor e deprinsă la lăcomie şi sunt fiii blestemului, părăsind calea cea 
dreaptă, au rătăcit ş ...ţ Aceştia sunt izvoare fără apă şi nori purtaţi fără furtună, cărora li se 
păstrează, în veac, întunericul cel de nepătruns (II Petru 2, 1-3 şi 74-17). 

Dar pentru ca să ne ferim de rătăcire, avem nevoie de a cunoaşte bine credinţa dreaptă 
sau ortodoxă. De aceea, Biserica cheamă pe credincioşii ei la cunoaşterea şi apărarea credinţei 
ortodoxe. 

Cartea de faţă, „Credinţa ortodoxă”, a fost mai întâi publicată cu titlul „învăţătura de 
credinţă creştină ortodoxă”, în anul 1952, cu binecuvântarea Patriarhului Iustinian, cu 
prilejul celei de-a 310-a aniversari a Sinodului de la Iaşi (1642), care a cercetat şi completat 
„Mărturisirea ortodoxă” a Mitropolitului român Petru Movilă al Kievului, aprobată în 1643 
şi de un sinod de la Constantinopol. 

Ediţia din 1952, însă mult îmbunătăţită, a mai fost publicată la Bucureşti (1992) şi la 
Cluj (1993), iar acum la laşi, în editura mitropolitană Trinitas. Cu recunoştinţă, mulţumim 
Prea Fericitului Părinte Patriarh TEOCTIST pentru că a binevoit să acorde Mitropoliei 
Moldovei şi Bucovinei filmele cu textul cules şi dreptul de a publica această carte. Meritul 
deosebit al cărţii este faptul ca, sub fonna unui catehism pentru adulji, explica dreapta 
credinfa si dreapta viefuire a Bisericii, pe temeiul Sfintelor Scripturi şi scrierilor Sfinţilor 
Părinţi. 

Cu speranţa că această carte va fi de mare folos atât tinerilor, cât şi vârstnicilor, 
binecuvântam pe ostenitorii de la Tipografia mitropolitana Trinitas şi pe toţi cititorii dornici 
sa cunoască şi să trăiască dreapta credinţă în Hristos care este arvuna mântuirii şi a vieţii 
veşnice. 


t DANIEL 

Mitropolitul Moldovei şi Bucovinei 


Sfintele Paşti, 1996 
Mănăstirea Bucium - Iaşi 

INTRODUCERE 

CEA DINTÂI DATORIE A CREDINCIOSULUI 


1. Care este cea dintâi datorie şi cea mai mare grijă a credinciosului în viaţă? 

Cea dintâi datorie şi cea mai mare grijă a credinciosului în viaţă este grija de mântuirea 
sufletului său. Nimic pe lume nu e mai de preţ pentru el ca mântuirea sufletului, după 
cuvântul Mântuitorului, care zice: «Ce va folosi omului de ar dobândi Lumea toată şi-şi va 
pierde sufletu său? Sau ce va da omul, în schimb, pentru sufletul său?» (Marcu 8, 36-37). 

2. Dar ce este mântuirea? 

Mântuirea este eliberarea din robia păcatului şi a morţii şi dobândirea vieţii de veci, în 
Hristos. Ea ne-a fost făcută cu putinţă de întruparea, jertfa, învierea şi înălţarea Domnului 
nostru Iisus Hristos la cer, şi ne-o însuşim prin harul dumnezeiesc, cu care trebuie să 
conlucrăm prin credinţă şi fapte bune. De mântuire se poate împărtăşi orice om, căci 
Dumnezeu «voieşte ca toţi oamenii să se mântuiască şi să vină ia cunoştinţa adevărului.» (I 
Tim. 2, 4). 

3. Unde se găseşte adevărul care duce la mântuire? 

Adevărul care duce la mântuire se găseşte în Sfinta Biserică Ortodoxă, „stâlpul şi 
temelia adevărului” (I Tim. 3, 15). 

4. De la cine are Biserica Ortodoxă acest adevăr? 

Biserica Ortodoxă are acest adevăr de la Dumnezeu însuşi, vestit mai dinainte prin 
patriarhii, drepţii şi proorocii Vechiului Testament, care au avut o viaţa şi cugetare sfântă, şi 
apoi în mod desăvârşit prin însuşi Fiul Său întrupat Domnul nostru Iisus Hristos, Mântuitorul, 
cum spune Sfântul Apostol Pavel: «După ce Dumnezeu odinioară, în multe rânduri şi în 
multe chipuri, a vorbit părinţilor noştri prin prooroci, în zilele acestea mai de pe urmă ne-a 
grăit nouă prin Fiul, pe Care L-a pus moştenitor ia toate şi prin Care a făcut şi veacurile; 
Care fiind strălucirea slavei şi chipul fiinţei Lui şi Care ţine toate cu cuvântul puterii SaLe...» 
(Evr. 1, 1-3). 

5. Cum a dat Dumnezeu acest adevar? 

Acest adevăr l-a dat Dumnezeu prin Descoperirea dumnezeiască. 


DESPRE DESCOPERIREA DUMNVEZEIASCĂ 


6. Ce este Descoperirea dumnezeiască? 

Descoperirea sau Revelaţia dumnezeiască este comoara de adevăruri pe care Dumnezeu 
a dat-o oamenilor, pentru ca aceştia cunoscându-L pe El, voia Lui şi lucrarea Lui, să-L 
cinstească după vrednicie, să-I împlinească voia şi prin aceasta să se mântuiască. 

7. Ce dovedeşte din partea lui Dumnezeu această Descoperire? 

Descoperirea dumnezeiască dovedeşte marea iubire a lui Dumnezeu faţa de oameni. 
„Dumnezeu este iubere” (I Ioan 4, 8), iubire nesfârşită, un ocean de iubire, cum zic Sfinţii 
Părinţi. Prin ea Dumnezeu revarsă lumina şi căldura Lui, cea mai presus de fire, asupra, 
întregii făpturi şi o ajută să se împărtăşească cât mai deplin de puterea cea de sus şi de 
adevărul cel mântuitor. Descoperirea lui Dumnezeu e însăşi această lumină ce ni s-a dat din 
nesfârşita Lui iubire faţa de noi. 

8. Dumnezeu a dat Descoperirea Sa pentru toţi oamenii? 

Descoperirea dumnezeiască a fost dată pentru toţi oamenii, pentru că toţi au nevoie de 
mântuire, dar, întrucât nu toţi erău vrednici de a primi Descoperirea direct de la Dumnezeu, ea 

a fost încredinţată anumitor oameni aleşi, care la rândul lor s-o vestească celor ce doresc a o 
primi. 

9. De ce nu toţi oamenii pot prizni Descoperirea direct de la Dumnezeu? 

Pentru nevrednicia pricinuită de necurăţia sufletului şi a trupului lor, în urma căderii în 
păcat a protopărinţilor noştri. 

10. Care au fost vestitorii Descoperirii dumnezeieşti? 

Oamenii aleşi de Dumnezeu în acest scop au fost patriarhii, Moise, drepţii şi proorocii, 
care au primit şi au vestit cuvântul lui Dumnezeu în sânul poporului evreu. Această 
Descoperire a fost adusă osmenilor în chip deplin de însuşi Fiul lui Dumnezeu întrupat, 
Domnul nostru Iisus Hristos, „ Lumina cea adevărată, care Luminează pe tot omul ce vine în 
lume'’' (Ioan 1, 9). Mântuitorul a răspândit în lume Descoperirea dumnezeiască prin Sfinţii Săi 
Apostoli şi Ucenici, în Biserica întemeiată de El şi intrată în istorie la Cincizecime. 

11. Este cu putinţă ca Dumnezeu să Se descopere oamenilor? 

Este cu putinţă. S-a susţinut, totuşi, de către unii înţelepţi păgâni şi de către unii eretici, 
că Dumnezeu nu Se putea descoperi oamenilor. întâi pentru că Dumnezeu cel nesfârşit, cel 
nematerial, cel neschimbător şi cel veşnic nu S-ar fi putut apropia şi nu ar fi avut deci cum să 
fie cunoscut de către ceea ce este mărginit, trupesc, schimbător şi trecător. în al doilea rând, 
dacă Dumnezeu S-ar fi apropiat de fiinţele muritoare, aceste fiinţe slabe şi neajutorate nu ar fi 
reuşit să cuprindă şi să înţeleagă Descoperirea care li se făcea. Acei păgâni şi eretici judecău 
aşa, pentru că ei socoteau pe Dumnezeu ca o putere nepersonală, lipsită de viaţă şi mai ales de 
iubire. 

Pentru noi, creştinii, nu sunt asemenea oprelişti, fiindcă, după învăţătura Bisericii, 
Dumnezeu este o fiinţa personală, care poate avea legături cu alte persoane, şi, deci, şi cu 
oamenii. Sfinta Scriptură însăşi ne învaţă că Dumnezeu a ţinut, din cele mai îndepărtate 
timpuri, mereu legătura cu oamenii, adică dându-le Descoperirea Sa: „în multe rânduri şi în 
multe chipuri odinioară Dumnezeu grăind părinţior prin prooroci, în zilele acestea mai de pe 
urmă a grăit nouă întru Fiul” (Evr. 1, 1). Ca izvor al vieţii şi al iubirii, Dumnezeu Se apleacă 
şi Se descoperă continuu oamenilor. El nu e niciodată prea sus sau prea departe, pentru că El 
sălăşluieşte şi în inimile noastre. 

Descoperirea dumnezeiască priveşte pe oameni şi ei pot s-o primească. Ei sunt „ chipul 
şi asemănarea Lui Dumnezeu” şi, prin aceasta, îndreptăţiţi la cinstea descoperirilor de sus. 
Această cinste a mers până acolo încât Descoperirea deplină adusă de Fiul lui Dumnezeu pe 
pământ s-a făcut prin întruparea Sa în om. Credinciosul poate primi Descoperirea 
dumnezeiască, apoi, şi pentru că el însuşi e mistuit de dorul fierbinte după Dumnezeu. 
Psalmistul lămureşte aceasta zicând: „In ce chip doreşte cerbul izvoarele apelor, aşa Te 
doreşte sufletul meu pe Tine, Dumnezeule. Insetat-a sufletul meu de Dumnezeul cel viu; când 
voi veni şi mi voi arăta feţei lui Dumnezeu?” (Ps. 41, 1-2). Un scriitor bisericesc arată astfel 
suspinul inimii sale după Dumnezeu: «Că ne-ai făcut spre a Te căuta şi neliniţtit este sufletul 
nostru până nu se va odihni întru Tine»." Ca fiinţă înzestrată cu minte, întruât este creat după 
«chipul Lui Dumnezeu», cum am spus, omul poate primi adevăruri din partea lui Dumnezeu. 
Acesta, în nesfârşita Sa înţelepciune uşurează căile de înţelegere a adevărurilor date, în cei 
care s-au făcut vrednici de El printr-o viaţă aleasă şi au primit harul Duhului Sfânt. 

12. De ce are o autoritate mai mare Descoperirea dumnezeiască decât mintea 
omenească în lucrarea mântuirii? 

Pentru că Descoperirea dumnezeiască nu greşeşte şi nu înşeală niciodată, fiind garantată 
de Dumnezeu însuşi Care e Adevărul (loan 14, 6), de nesfârşita Lui înţelepciune şi de 
împlinirea până astăzi a atâtora dintre cele vestite de această Descoperire. Mintea omenească 
poate înţelege unele dintre cele cuprinse în Descoperirea dumnezeiască, dar ea nu poate 


2 Fer. Augustin, Mărturisiri, I, 1, Migne, P. L., XXXII, col. 661. 

pătrunde toată această Descoperire. Pentru ca mintea noastră să fie întru totul de aceeaşi 
părere cu Descoperirea de sus ar trebui să cunoaştem pe Dumnezeu în fiinţa Sa. Dar cum 
fiinţa lui Dumnezeu nu poate fi cunoscută pentru că mijloacele fireşti pe care mintea noastra 
ni le pune la îndemână nu ajută la acest lucru, noi punem toată încrederea în adevărurile 
Descoperirii, care ne fac cunoscut pe Dumnezeu prin predicarea sau vestirea cuvântului 
despre El. 3 

Descoperirea dumnezeiască e vrednică de a fi primită de mintea noastră. Dacă mintea îşi 
pune încrederea în lăgăduiala unui om serios şi vrednic de laudă, despre care ştim sigur că nu 
ne înşala, de ce să nu dăm aceeaşi crezare cuvintelor lui Dumnezeu însuşi? 4 «Nu e mai 
cuminte zice Origen, să dăm mai multă crezare lui Dumnezeu?» 5 De asemenea, Sfântul Ioan 
Gură de Aur ne îndeamnă să ne încredem totdeauna în Dumnezeu, chiar atunci când cuvântul 
Lui pare a fi împotriva felului nostru de a judeca şi de a vedea. Judecata şi vederea noastră se 
pot înşela; cuvântul Lui, niciodată. 

13. Câte feluri de Descoperiri sunt? 

Privită în izvorul ei, care e Dumnezeu, Descoperirea dumnezeiască e una singură. Dacă, 
însă, ţinem seama de căile folosite pentru a ajunge până la noi, Descoperirea este de două 
feluri: întâi, Descoperirea dată pe calea firii; şi al doilea, Descoperirea dată pe calea mai 
presus de fire, adică pe calea supranaturală. Aceasta din urmă nu poate fi primită fără ajutorul 
lui Dumnezeu, dat celui credincios. 

14. Ce se înţelege prin Descoperirea pe calea firii? 

Prin Descoperirea pe calea firii, numit şi Revelaţia naturală, se înţelege comoara de 
învăţături pe care natura şi firea omenească ni le dezvăluie despre existenţa şi unele însuşiri 
ale lui Dumnezeu. Natura în mijlocul căreia trăim ne spune că este Cineva care a lăcut-o. 
Mintea ne spune că zidirea trebuie să aibă un Ziditor, pentru că nu poate fi ceva pricinuit lăr 
un pricinuitor. Ordinea şi frumuseţea desăvârşită a alcătuirii lumii oglindesc lucrarea unui 
Făcător atotputernic, prea înţelept şi prea iubitor. întreaga fire ne grăieşte despre Dumnezeu, 
după cuvântul Psalmistului: „ Cerurile spun slava lui Dumnezeu şi facerea mâinilor Lui o 
vesteşte tăria. Ziua zilei spune cuvânt şi noaptea nopţii vesteşte ştiinţa. Nu sunt graiuri, nici 
cuvinte ale căror glasuri să nu se audă. în tot Pământul a ieşit vestirea lor şi la marginile 
lumii cuvintele lor” (Ps. 18, 1-4). întreaga făptură, prin ordinea şi armonia ei arată că din carte 
şi strigă pe Stăpânul şi Făcătorul ei - spune Sfântul Atanasie. 6 Chiar dacă unele popoare se 
închina la pietre şi la lemne, ele ştiu că este Cineva mai mare decât ele. 7 8 «întreabă lumea, 
podoaba cerului, şi vezi dacă nu-ti răspund după înţelegerea lor: „Dumnezeu ne-a făcut”. 
Lucrurile acestea le-au cercetat şi nobilii filozofi şi din artă au cunoscut pe artist». Sfântul 
Apostol Pavel întăreşte şi adânceşte cuvântul Psalmistului: „ Cele nevăzute ale Lui 
(Dumnezeu) de la facerea lumii, înţelegându-se din făpturi, adică veşnica Lui putere şi 
dumnezeire, aşa ca ei să fie fără cuvânt de apărare” (Rom. 1, 20). 

15. Ce se înţelege prin Descoperirea pe calea mai presus de fire sau pe calea 
supranaturală? 

Se înţelege Descoperirea rânduită şi dată de Dumnezeu prin anumiţi oameni aleşi (în 
Vechiul Testament) şi mai apoi prin însuşi Fiul Său întrupat (în Noul Testament). Prin 
Descoperirea firii ne ridicăm numai la adevărul că există Dumnezeu şi la câteva dintre 
însuşirile Lui. Dacă ne-am mărgini la această Descoperire, nu ne-am deosebi de păgânii 
înaintaţi ai vremurilor vechi, şi mai ales ne-am lipsi de bucuriile şi fericirea pe care ni le-a 
adus Descoperirea pe calea supranaturală. Aceasta din urmă ne face creştini, pe când cealaltă, 


3 Tertulian, Contra lui Marcian, I, 18, Migne, P. L., II. col. 226. 

4 Sf. Ciprian, Despre moarte 6, Migne, P. L., IV, col. 586. 

5 Origen, Contra lui Cels, I, ,11, Migne, P. G., XI, col. 676. 

6 Sf. Atanasie, Contra Grecilor, Migne, P. G. XXV, col. 68. 

7 Fer. Ieronim, Comentar La Psalm 95; Anecdota Meredsolara 3, 2, 137. 

8 Fer. Augustin, Cuvântări 141, 2, 2, Migne, P. L., XXXVIII, col. 776. 

mărginită numai la cugetare, ne ţine doar la porţile creştinismului. Descoperirea sau Revelaţia 
supranaturală nu poate fi primită şi înţeleasă decât de omul credincios, adică prin credinţă. 

16. Prin ce s-a dat oamenitor Descoperirea supranaturală? 

Ea a fost dată uneori prin anumite semne minunate, pe care omul le cunoaşte prin 
simţuri; de pildă arătarea lui Dumnezeu către Avraam, sub trei bărbaţi, la stejarul lui Mamvri 
(Fac.18. 1-2), sau arătarea Mântuitorului după înviere către ucenicii Săi (Ioan 20, 19-31). 
Avem aci o Descoperire din afară. Dar, de cele mai multe ori, Descoperirea pe calea 
supranaturală e dată sufletului omenesc printr-o luminare deosebită, pe care aceasta n-ar fi 
putut-o câştiga numai prin puterea cugetării sale. Această luminare a sufletului şi înzestrare a 
lui cu puterea de a primi anumite adevăruri ale Descoperirii dumnezeieşti este insuflarea sau 
inspiraţia dumnezeiască. Avem aici o Descperire care se face numai sufletului şi prin suflet şi 
pe care o putem numi duhovnicească sau dinlăuntru. 

Sfânta Scriptură spune chiar si în Vechiul Testament, în multe locuri (leş. 4, 12; II Regi 
23, 2; Isaia 6, 1-8; 8, 1; Avacum 2, 2 etc.), ca Dumnezeu este Acela care a grăit prin gura 
proorocilor: Sfântul Apostol Pavel rezumă astfel istoria şi felurimea acestei Descoperiri: 
„După ce Dumnezeu odinioară în multe chipuri a grăit părinţilor noştri prin prooroci, în 
zilele acestea mai de pe urmă ne-a grăit nouă prin Fiul” (Evr. 1, 1-2). Descoperirea prin 
semne minunate, controlate de simţuri şi prin insuflarea Duhului Sfânt are autoritate 
hotărâtoare pentru viaţa religioasă şi pentru mântuire. Numai prin această Descoperire omul 
are cunoaşterea celor duhovniceşti şi poate deveni duhovnicesc. 

17. Când s-a dat oamenilor Descoperirea supranaturala? 

Această Descoperire s-a dat de la facerea primilor oameni, în rai, până la venirea 
Mântuitorului, care a încununat şi a desăvârşit Descoperirea. Această lungă durată - 5508 ani - 
se poate împărţi în trei părţi: Cea dintâi se întinde de la facerea primilor oameni, până la darea 
Legii Vechiului Testament. Această primă parte se împarte la rându-i în două: 1) de la facerea 
primilor oameni până la căderea în păcat; 2) după căderea în păcat. Descoperirea se 
înfăţişează potrivit stării omului din aceste două răstimpuri. în rai, omul s-a bucurat de o 
Descoperire directă din partea lui Dumnezeu, Care-i vorbea personal. Dumnezeu îl povăţuia 
şi-l conducea direct, îl învăţa despre Sine, despre legătura Sa cu omul şi rostul acestuia în 
lume şi petrecea împreună cu acest om. 

Partea a doua a Descoperirii începe odată cu darea Legii Vechiului Testament; ea 
cuprinde toate veacurile - aproape 14 - călăuzite de legea lui Moise şi de prooroci şi se 
încheie odată cu venirea Mântuitorului. Această parte a Descoperirii nu e deplină, ci 
pregătitoare pentru Descoperirea cea deplină. Sfântul Apostol Pavel o numeşte „ călăuză către 
Hristos” (Gal. 3, 24). 

Partea a treia a Descoperirii este aceea a plinătăţii harului si adevărului (Ioan 1, 17). Ea 
începe odată cu venirea Mântuitorului şi se încheie cu ultima scriere a Noului Testament. Ne 
găsim pe treapta cea mai înaltă a Descoperirii dumnezeieşti făcute în persoana însăşi a 
Mântuitorului, Care ne dă deplina cunoaştere despre Dumnezeu, ca Acela Care este însuşi 
Fiului Dumnezeu (Matei 11, 27; Ioan 17, 6). Sfântul Apostol Pavel spune aceasta în chip 
hotărât: „In zilele acestea mai de pe urmă (Dumnezeu) a grăit întru, Fiul” (Evr. 1, 2), şi tot el 
o lămureşte, arătându-i şi scopul: „Făcăndu-ne cunoscută taina voii Sale după buna Lui 
socotinţă, astfel cum hotărise La Sine mai înainte, spre iconomia plinirii vremurilor, ca toate 
să fie iarăşi unite în Hristos, cele din ceruri si cele de pe pământ întru El” (Efes. 1, 9-10). 

18. De unde ştim că Iisus Hristos este desăvârşirea şi plinirea Descoperirii? 

Din Sfânta Scriptură, din împlinirea întocmai a proorociilor Vechiului Testament şi din 
istoria Bisericii Creştine. 

în adevăr, Sfântul Apostol Pavel precizează: „Iar când a venit plinirea vremii, a trimis 
Dumnezeu pe Fiul Său Cel născut din femeie, născut sub lege, ca pe cei de sub lege să-i 
răscumpere, ca să dobândim înfierea” (Gal. 4, 4-5). Sfintele Evanghelii âi întreg Noul 
Testament întăresc întru totul adevărul că Iisus Hristos e Fiul lui Dumnezeu întrupat şi 
plinitorul Descoperirii dumnezeieşti. 

Proorociile Vechiului Testament privitoare la Mesia, la Răscumpărătorul, la Fiul lui 
Dumnezeu, s-au împlinit întocmai în persoana lui Iisus Hristos. Sfinţii Evanghelişti şi Sfântul 
Apostol Pavel citează, adesea în amănunt, proorociile ce s-au împlinit în persoana 
Mântuitorului. Proorocul Isaia - supranumit şi Evanghelistul Vechiului Testament - vorbeşte 
pe larg de naşterea şi mai ales de patimile, moartea şi proslăvirea lui Mesia (Isaia 7 si 63). 
Toată această proorocie s-a împlinit întocmai în faptele şi viaţa lui Iisus Hristos, aşa cum sunt 
înfăţişate de Noul Testament (Matei 1, 21; Luca 1, 31 ş. u.; I Cor.15, 3; I Petru 2, 24; Matei 
26, 62; Fapte 8, 32; I Ioan 3, 5 etc.). 

Documentele creştine, păgâne şi iudaice din veacurile I şi II susţin, fără deosebire, că 
Iisus Hristos ca Dumnezeu-Om este o persoană istorică sub împăraţii August şi Tiberiu şi a 
suferit moartea sub Ponţiu Pilat. Aceleaşi documente, afară de cele iudaice, constată că nici o 
alta persoană purtând acelaşi nume, sau alt nume, nu a avut rolul si faptele lui Iisus Hristos. 
Marile înfăptuiri ale Bisericii adeveresc şi ele Dumnezeirea întemeietorului ei. 

19. Se poate vorbi despre trepte ale Descoperirii dumnezeieşti? 

Se poate vorbi cu toată siguranţa. Am văzut mai înainte că Descoperirea dumnezeiască 
poate fi împărţită în trei mari perioade de timp. Fiecăreia dintre aceste perioade îi corespunde 
mai mult sau mai puţin o treaptă de înaintare, cu toate că aceste trepte nu sunt nici totdeauna 
egale şi nici nu vin unele după altele într-o ordine neschimbată. Timpul de la căderea în păcat 
până la darea Legii pe muntele Sinai cuprinde nu numai strădanii ale firii omeneşti spre 
cunoaşterea adevărului şi deci a lui Dumnezeu, ci şi ajutoare directe de sus, prin Descoperirea 
mai presus de fire, făcută patriarhilor. La fel, după darea Legii. După venirea Mântuitorului, 
Care a desăvârşit Descoperirea, cele două trepte ale Descoperirii de dinainte n-au fost 
înlăturate. Deci, în linii mari, Biserica admite trepte în lucrarea Descoperirii supranaturale. 

Cum este şi firesc, Biserica pune accentul pe cele două trepte în Descoperirea 
dumnezeiască, înfăţişate prin cele două Testamente. Sfântul Grigorie Teologul, vorbind 
despre schimbările produse de către acestea în viaţa omenirii de-a lungul timpului, le numeşte 
cutremure de pământ şi le schiţează astfel: «Cele două Testamente sunt două cutremure dintre 
care unul face trecerea de la idololatrie la legea lui Moise; celălalt, de la legea lui Moise la 
Evanghelie. Dar e şi un al treilea cutremur, care este mutarea din această viaţă în cealaltă». 9 
Deci Biserica admite mersul treptat al Descoperirii dumnezeieşti. 

Treapta de la Vechiul la Noul Testament e arătată de nenumărate ori de Mântuitorul, de 
Sfinţii Apostoli şi de Sfinţii Părinţi. Ei arată că este o desăvârşire a Noului Testament faţă de 
cel Vechi. Acesta din urmă îşi păstrează valoarea lui, e adevărat. Mântuitorul zice: „Să nu 
socotiţi că am venit să stric Legea sau Proorocii; nu am venit să stric, ci să plinesc. Că 
adevărat zic vouă: înainte de a trece cerul şi pământul, o iotă sau o cirtă nu va trece din 
Lege, până ce vor fi toate” (Matei 5, 17-18). Dar aceste lucruri din Vechiul Testament trebuie 
«plinite» în lumina gradului nou de Descoperire (Noul Testament): „Aţi auzit că s-a zis celor 
de demult... ”, „Iar Eu zic vouă” (Matei 5, 21 ş.u.). Noul Testament e dezvoltarea şi plinirea 
celui Vechi; dar e mai mult decât atât: el e «răsăritul cel de sus», care face să treacă «umbra 
legii». Sporul în descoperirea persoanelor Sfintei Treimi e arătat de Sf. Grigorie Teologul, 
prin cuvinte ca: «Adaosuri parţiale», «înălţări», «înaintări» şi «treceri din slavă în slavă». 10 
Duhul Sfânt însuşi Şi-a rânduit lucrarea Lui în chip treptat, măsurând-o după puterea de 
primire a Sfinţilor Ucenici. Astfel, la început a lucrat prin minunile săvârşite de Domnul, după 
patimi şi înviere a fost insuflat Ucenicilor, iar după înălţare, la Cincizecime, S-a arătat în chip 
de limbi de foc. 11 

20. De ce învăţătura creştină e socotită drept cea mai înaltă treaptă a credinţei? 

Pentru că învăţătura creştină a fost dată de însuşi Fiul lui Dumnezeu întrupat, Domnul 
nostru Iisus Hristos, şi pentru că nimeni altul n-a cunoscut că El de-a dreptul pe Dumnezeu şi 


9 Sf. Grigorie Teologul, Cuvântul V Teologic, 25, Migne, P. G., XXXVI, col. 160 D, 161 A. 

10 Sf. Grigorie Teologul, op. cit., 26, col. 161 CD. 

11 Idem, op. cit., 26, col. 164 A. 

n-a învăţat pe oameni chiar din izvorul care e însuşi Dumnezeu: „Pe Dumnezeu nimeni nu L-a 
văzut vreodată; Cel Unul-Născut, Fiul, Care este în sânul Tatălui, Acela L-a făcut cunoscut” 
(Ioan 1, 18). Mântuitorul însuşi declară: „Cel ce M-a văzut pe Mine a văzut pe Tatăl” (Ioan 
14, 9). Căci „nimeni nu cunoaşte pe Fiul, decât numai Tatăl, nici pe Tatăl nu-l cunoaşte 
nimeni, decât numai Fiul şi acela căruia va voi Fiul să-i descopere ” (Matei 11, 27). Iisus 
Hristos a adus Descoperirea celor mai mari taine ale adevărului dumnezeiesc, pe care 
omenirea s-a învrednicit să le cunoască de la începutul lumii. Credinţa adusă de El a 
astâmpărăt şi astâmpără setea după adevăr a nenumărate suflete. Ea a schimbat faţa lumii 
vechi. Prin luminarea şi schimbarea adâncă a sufletelor, ea a legat din nou viaţa omenească, 
veştejită de păcat de Izvorul nesecăt al vieţii netrecătoare: Dumnezeu. Ea a coborât cerul pe 
pământ, împlinind rugăciunea Psalmistului: „Doamne, pleacă cerurile Tale si Te pogoară, 
atinge-te de munţi şi fă-i să fumege” (Ps. 143, 5). Cerurile s-au plecat şi chiar s-au deschis 
(Luca 2, 9-15; Matei 3, 16). în sfârşit, nici o altă credinţă sau cunoaştere religioasă n-a putut şi 
nu poate înlocui pe cea creştină, fiindcă n-a avut şi nu are roadele acesteia. învăţătura creştină 
stă pe culmea cunoaşterii religioase, pentru că nicăieri sufletul credinciosului nu se desfată de 
adevăr, de dreptate, de fericire, de viaţă veşnică, ca în Hristos. 12 

21. Cum ne putem încredinţa de Descoperirea dumnezeiască? 

Ne putem încredinţa de Descoperirea dumnezeiască pe două cai: 1. printr-una personală, 
aflată în cercetător; 2. prin cealaltă, aflată în cuprinsul Descoperirii. Cea dintâi e credinţa. 
Credinţa e socotită ca Des coperire. Ea singura ingaduie omului sa vada pe Dumnezeu. 13 Ea 
singura ne duce într-o lume mai presus de fire si ne înzestrează cu puterea de a deosebi ce e 
omenesc de ce e mai presus de om. Cea de-a doua cale prin care ne încredinţam despre 
Descoperirea dumnezeiasca sint semnele aflate chzar în Descoperire. Au fost şi sunt semne 
vădite ale Descoperirii dumnezeieşti. 

22. Care sunt semnele adevăratei Descoperiri dumnezeieşti? 

Semnele Descoperirii dumnezeieşti sunt unnătoarele: 

1) înălţimea învăţăturilor descoperite; 

2) Curaţia lor dumnezeiască; 

3) Puterea lor de a schimba în bine pe oameni. 

Aceste semne sunt lăintrice şi ele pot fi înţelese numai când Descoperirea e bine 
cunoscută şi e cercetată într-un duh de smerenie şi de evlavie. Acest duh face fericit pe cel ce 
se dăruieşte unei asemenea cercetări. Despre Descoperirea dumnezeiască ne încredinţăm şi 
prin semne din afară: minunile şi proorociile, la care putem adăuga şi calitatea morală a 
persoanei prin care se face Descoperirea. 

23. Ce sunt minunile? 

Minunile sunt fapte dumnezeieşti mai presus de mintea şi puterea omenească. Ele sunt 
fapte săvârşite în firea văzută numai cu puterea lui Dumnezeu, întrecând legile minţii şi ale 
firii, care se fac în momente extraordinare, hotărâte de Ziditor, şi urmăresc luminarea şi 
îndreptarea noastră în vederea mântuirii. Minunile arată voinţa lui Dumnezeu şi tâlcuiesc căile 
Sale cele necunoscute. 

Dumnezeu este cel dintâi şi cel mai mare lăcător de minuni, ca unul Care este însuşi 
izvorul lor. Mântuitorul a săvârşit pe pământ minuni asupra firii, asupra oamenilor şi asupra 
Sa însuşi. El a oprit furtuna pe mare, a scăpat pe Petru de la înec, a prelăcut apa în vin, a 
înmulţit pâinile şi peştii, a vindecat bolnavi, a înviat morţi, ceea ce-L face să spună: «De n-aş 
fi făcut întru ei lucruri pe care nimeni altul nu le-a făcut, păcat n-ar avea» (Ioan 15, 24). 
Dintre minunile pe care Mântuitorul le-a făcut asupra-Şi, cea mai mare este învierea Sa din 
morţi. Minunile Sale dovedesc obârşia şi puterea Sa dumnezeiască, aşa cum El însuşi declară: 
„Lucrurile pe care Mi le-a dat Tatăl să le săvârşesc, aceste Jururi pe care le fac, mărturisesc 
despre Mine că Tatăl M-a trimis” (Ioan 5, 36). Minuni au făcut şi oamenii aleşi de Dumnezeu 


12 Fer. Augustin, Comentar la Evanghelia după Ioan, 26, 4, Migne, P. L., XXXV, col. 1608. 

13 Epistola către Diognet, 8. 6, Funk; Petres Apostolici, 1, 1901, pag. 404; în Scrierile Părinţilor Apostolici, în 
„P.S.B.”, Bucureşti, 1979, p. 342. 

şi plăcuţi Lui ca, de pildă, unii dintre aceia prin care s-a dat Descoperirea dumnezeiască: 
Moise, Ilie, Elisei, Daniil, Iona, Apostolii şi alţii. Dar aceştia au săvârşit minuni numai cu 
puterea lui Dumnezeu, dovedind că aveau puterea Duhului de sus cu ei. 

24. După ce se cunosc adevăratele minuni? 

Minunile adevărate se deosebesc de cele mincinoase printr-o seamă de condiţii, dintre 
care însemnăm: 

1) Să fie vrednice de numele lui Dumnezeu şi să fie cuprinse în Sfânta Scriptură şi în 
Sfânta Tradiţie; 

2) Să se producă cu mijloacele cu care s-au produs minunile Mântuitorului şi ale 
Sfinţilor; 

3) Să nu se tăgăduiască unele pe altele sau să se opună unele altora; 

4) Să nu contrazică Sf. Scriptură şi Sf. Tradiţie; 

5) Să urmărească mântuirea sufletului omenesc; 

6) Să aducă folos şi spor vieţii sufleteşti, nu morţii sau păcatului; 

7) Savârşitorul minurui să grăiască numai adevărul, să ducă o viaţă fără pată şi să nu 
urmărească interese personale sau scopuri egoiste; 

8) Să îndrepte moravurile la cei ce văd minunea 14 ; 

9) Să poarte în ele siguranţa şi puterea Duhului lui Dumnezeu; 

10) Să dovedească lucrarea proniei dumnezeieşti. 

25. Ce sunt proorociile? 

Proorociile sau profeţiile sunt arătări prin viu grai, sau prin scris, ale anumitor adevăruri 
şi întâmplări care privesc viitorul, pe care Dumnezeu le vesteşte prin aleşii Săi, în vederea 
mântuirii şi care se petrec întocmai. Cele cuprinse în proorocii nu pot fi cunoscute pe cale 
firească. Proorociile sau profeţiile tălmăcesc voinţa lui Dumnezeu şi ele se fac numai sub 
insuflarea Duhului Sfânt. Ele ocupă o bună parte din cărţile Vechiului Testament, unde 
prevestesc pe Mântuitorul şi multe întâmplări din viitorul poporului iudeu şi al altor popoare. 
Noul Testament însuşi şi Tradiţia de la începutul Bisericii cuprind o seamă de proorocii; 
Mântuitorul încă a: proorocit (Matei 24 etc.). 

Proorociile, ca semne ale Descoperirii dumnezeieşti, stau numai în puterea lui 
Dumnezeu. Ele se deosebesc de prezicerile omeneşti care se întemeiază sau pe socoteli 
plăpânde, sau pe superstiţii. Proorociile dumnezeieşti sunt făcute, ca şi minunile, printr-o 
lucrare necunoscută firii omeneşti. Marea lor autoritate stă în împlinirea lor. împlinirea lor 
întocmai arată că Duhul Sfânt este autorul lor 15 . «Fiindcă cele prezise se întâmplă, cred şi mă 
supun lui Dumnezeu», zice Teofil al Antiohiei. 16 Cele mai însemnate proorocii ale Vechiului 
Testament sunt cele privitoare la Mântuitorul. Aceste proorocii, numite mesianice, au prezis 
cu mare siguranţă vremea venirii Mântuitorului (Daniil 9, 24-27) naşterea, patimile, moartea, 
proslăvirea (Isaia 7, 14; 53, 2 şi urm.) şi chiar slujirile Sale de: profet (Deut. 18, 15; Isaia 42, 
1-4), preot şi împărat (Ps. 109, 4-6; 1, 5). Apostolii au arătat că spusele proorocilor despre 
Mesia-Hristos s-au împlinit întocmai 17 . 

26. După ce semne se cunosc adevăratele proorocii? 

Ele trebuie să întrunească aceleaşi condiţii ca minunile. Mântuitorul, Sfinţii Apostoli şi 
Sfinţii Părinţi atrag în repetate rânduri atenţia atât asupra proorocilor adevăraţi, cât şi asupra 
celor mincinoşi, pe care trebuie neapărat să-i deosebim. Pe cât de mult suntem datori să 
cugetăm cu evlavie la proorociile adevărate, pe atât de mult se cuvine să osândim şi să 
combatem pe cele false. Mântuitorul spune că în vremurile tulburi şi mai ales la sfârşitul lumii 
„se vor ridica hrisroşi mincinoşi şi prooroci mincimoşi şi vor da semne mari şi minuni, ca să 
amăgească, de va fi cu putinţă, şi pe cei aleşi ” (Matei 24, 24). Asemenea prooroci mincinoşi 


14 Origen, Contra lui Ceh, I, 68, Migne, XI, col. 788. 

15 Origen, op. cit., 6, 10, Migne, P. G., XI, col. 1305. 

16 Teofil al Antiohiei, Către Autolic, 1, 14, Migne, P. G., VI, col. 1045; în Apologeţi de limbă greacă; în 
„P.S.B.”, Bucureşti, 1980, p. 291. 

17 Fer. Augustin, Despre credinţă îin lucrurile care nu se văd, 7, 10, Migne, P. L., XL, col. 180. 

s-au ivit deseori şi sunt şi astăzi, dar ei trebuie să fie combătuţi cu stăruinţă, pentru a nu fi 
lăsaţi să-şi facă lucrul lor. Lactanţiu ne spune ca adevăraţii prooroci: 

1) Predica toţi un singur Dumnezeu; 

2) Nu suferă de nebunie; 

3) Nu sunt înşelători; 

4) Nu umblă după averi sau câştig; 

5) Nu se îngrijesc de cele necesare vieţii, ci se mulţumesc cu întreţinerea pe care le-o 
trimite Dumnezeu; 

6) Proorociile lor s-au împlinit sau se împlinesc întocmai; 

..18 

7) Ei îşi adeveresc trimiterea chiar şi prin suferirea chinurilor şi a morţii . 

27. De ce Dumnezeu nu repeta Descoperirea Sa? 

Pentru că El a făcut această descoperire o dată pentru totdeauna, în vederea mântuirii 
oamenilor, potrivit planului Său veşnic. Dumnezeu Se descoperă atunci când ştie că aceasta 
este de cea mai mare trebuinţă şi de cel mai desăvârşit folos. El nu Se repetă ca oamenii, 
pentru că planul sau iconomia lui Dumnezeu nu cuprinde repetarea Descoperirii. Repetarea 
învăţăturii sau a altui lucru este semnul nedesăvârşirii omeneşti. Repetarea Descoperirii 
dumnezeieşti, adică o nouă venire a Vechiului si a Noului Testament, cu o nouă întrupare, 
pătimire, moarte şi înviere a Domnului nostru Iisus Hristos, ar arata ca prima Descoperire sau 
a fost înşelătoare, sau n-a avut loc niciodată, sau a fost necompletă ceea ce ar fi o necuviinţă 
faţă de numele şi puterea lui Dumnezeu. Susţinerea că repetarea Descoperirii ar face pe toţi să 
creadă nu poate sta în picioare pentru ca nici în timpul Mântuitorului n-au crezut toţi în El, cu 
toate ca El era Descoperirea însăşi. învăţătura pildei bogatului şi a săracului Lazăr este că cei 
învârtoşaţi la inima n-ar crede chiar dacă ar şi învia cineva din morţi (Luca 16, 31). 


DESPRE SFÂNTA SCRIPTURĂ 


28. Unde se găseşte Descoperirea dumnezeiască cea mai presus de fire? 

Descoperirea dumnezeiască cea mai presus de fire se găseşte în Sfânta Scriptură şi în 
Sfânta Tradiţie. 

29. Ce este Sfânta Scriptură? 

Sfânta Scriptură sau Biblia este colecţia cărţilor numite ale Vechiului şi ale Noului 
Testament, scrise sub insuflarea Duhului Sfânt, intr-un răstimp de aproape 1500 de ani, adică 
de la Moise (cea. 1400 înainte de Hr.) până la autorul Apocalipsei (cea. 100 după Hr.). Aceste 
cărţi sunt comoara cea mai preţioasă de lumină si mântuire pe care Dumnezeu a dat-o 
oamenilor. Biserica le păstrează ca pe un odor de mare preţ şi le foloseşte ca pe un izvor de 
apă vie din care soarbe învăţătura cea dumnezeiască. 

30. De ce Sfânta Scriptură se mai numeşte şi Biblie? 

Cuvântul „Biblie” este de obârşie grecească şi înseamnă „cărţi” sau „carte”. „Cărţile” 
sau „cartea” Sfintei Scripturi şi-au păstrat de-a lungul veacurilor numele grecesc de Biblie, 
atât pentru ca Sfânta Scriptură a fost scrisă o bună parte în limba greacă, cât şi pentru că, la 
început, în primele veacuri ale creştinismului, învăţătura cuprinsă în ea a fost propovăduită 
mai ales în graiul grecesc, aşa cum arată documentele timpului, îndeosebi Sfânta Tradiţie. 
Acest cuvânt, Biblie, care e cel mai întrebuinţat, atât de creştini cât şi de necreştini, înfăţişează 
deci Sfânta Scriptură ca pe o carte în sine, singura care de-a lungul istoriei şi-a păstrat acest 
nume fără alt adaos şi pe care noi credincioşii o socotim cartea mai presus de toate celelalte 
cărţi, cartea cărţilor, cartea pe care, dacă n-o putem numi cea mai mare ca întindere, o putem 
numi cea mai preţioasă, pentru cuprinsul şi roadele ei în sufletele noastre. 

31. Prin ce se deosebeşte Sfânta Scriptură de celelalte cărţi? 


IS Lactanţiu, DumnezeieştileInstituţii, 1, 4, 1-2, 3, 5, 6, Migne, P. L., VI, col. 127. 

1) Sfânta Scriptura se poate citi cu cel mai mare folos de oricine: învăţat sau neînvăţat, 
din orice parte a lumii. Ea cuprinde învăţături mântuitoare şi folositoare, căci ne vorbeşte 
despre Dumnezeu şi despre mântuirea noastră în comuniune cu Dumnezeu prin Hristos, cu 
ajutorul harului Duhului Sfânt. «Iar scopul şi rostul Sfintei Scripturi este, spune Sfântul 
Atanasie cel Mare, acea vestire îndoită despre Mântuitorul: ca El a fost pururea Dumnezeu şi 
Fiu, fiind Cuvântul şi strălucirea şi înţelepciunea Tatălui; şi ca pe urmă, luând trup pentru noi 
din Fecioara Maria, Născătoarea de Dumnezeu, S-a făcut om. Iar această îndoită vestire se 
poate afla, unnărind-o în toată Scriptura de Dumnezeu insuflată» cum însuşi Domnul a spus: 
„Cercetaţi Scripturile, ca ele sunt cele ce mărturisesc despre Mine” (Ioan 5, 39) 17bls . Ea ne 
învaţă apoi cum să trăim după voia lui Dumnezeu, adică bine 19 , în înţelesul cel mai deplin al 
acestui cuvânt. 

Sfânta Scriptură spune numai adevărul, căci Duhul Sfânt n-a înşelat pe slujitorii Săi, 
. .?o 

proorocii” . Oamenii nu puteau cunoaşte prin firea şi prin mintea lor lucruri aşa de mari şi de 
dumnezeieşti, ci numai printr-un dar coborât de sus asupra oamenilor sfinţi. 

2) Sfânta Scriptură are o unitate desăvârşita. Acelaşi suflu dumnezeiesc se simte la 
citirea tuturor cărţilor ei, deşi acestea sunt deosebite între ele din punct de vedere al 
conţinutului şi al fonnei de exprimare. Fiind dată prin Sfântul Duh, Sfânta Scriptură cuprinde 
adevărul. Nimic nedrept sau prefăcut nu se află într-însă 21 . Sfânta Scriptură nu se contrazice 22 , 
cum se contrazic învăţătorii şi scrierile păgâne" . Daca scrierile Proorocilor sunt de acord cu 
Evangheliile, este pentru că toţi au vorbit insuflaţi de un singur Duh, al lui Dumnezeu 24 . 

3) Sfânta Scriptură are o putere covârşitoare, prin care a prefăcut şi preface nenumărate 
suflete păcătoase în sfinţi. Sfântul Apostol Pavel zice despre deosebita putere a Sf. Scripturi: 
„ Cvântul lui Dumnezeu este viu şi lucrător şi mai ascuţit decât orice sabie cu două tăişuri şi 
pătrunde până la despărţitura sufletului şi a duhului, dintre încheieturi şi măduvă, şi este 
judecător cugetelor şi gândurilor inimii)” (Evr. 4, 12). Fericitul Ieronim, mare traducător şi 
tâlcuitor al Sf. Scripturi, se pronunţă astfel: «Te rog spune-mi ce e mai sfânt ca acest cuvânt 
(al lui Dumnezeu)? Ce e mai plăcut ca această plăcere? Ce mâncări, ce feluri de miere sunt 
mai dulci decât cunoaşterea înţelepciunii lui Dumnezeu, decât pătrunderea în locurile Sale 
ascunse, decât privirea la ideea Ziditorului şi la cuvintele Stăpânului tău..., decât ca aceste 
cuvinte ale Stăpânului, pline de înţelepciune duhovnicească, să înveţe pe oameni! Aibă ceilalţi 
averile lor, beie din cupe împodobite cu pietre preţioase, strălucească în stofe de mătase..., fie 
neputincioşi în a-şi răpune bogăţiile prin felurite plăceri! Desfătarea noastră să stea în a 
medita la legea Domnului ziua şi noaptea, a bate la uşa care ni-i deschisă, a primi pâinile Sf. 
Treimi şi a merge pe valurile vieţii, având pe Domnul calauza» . 

32. Sf. Scriptură ne poate călăuzi, ea singură, pe calea mântuirii? 

Sf. Scriptură nu ne poate călăuzi, ea singură, pe calea mântuirii, atât pentru că ea n-a 
fost dată omenirii de la început, cât şi pentru că, atunci când a fost dată, ea n-a fost singura 
autoritate în aceasta privinţă, ci a avut înaintea ei şi apoi odată cu ea Sf. Tradiţie, în vatra 
mereu caldă a obştii religioase, sau a Bisericii. Cu mult înainte de a începe Moise să scrie 
primele cărţi ale Vechiului Testament, a existat o evlavie a obştii religioase, chiar mai veche 
decât aceea a Patriarhilor. Cărţile Noului Testament încep să apară după mai bine de zece ani 
de la întemeierea Bisericii. Ele apar în sânul acesteia. Şi Biserica alege cărţile insuflate încă 


nins §g ntu [ Atanasie cel Mare, Trei cuvinte împotriva arienilor, XXIX, în Sf. Atanasie cel Mare, Scrisori , Partea 
I, „P.S.B.”, Bucureşti, 1987, p. 357. 

19 Fer. Augustin, Comentarii la Psalmi, 90, 21, Migne, P. L., XXXVII, col. 1159. 

20 Sf. Ipolit, Comentarii la Daniil, 4, 6, CB 1, 1, col. 198; Fer. Augustin, Scrisoarea 28, 3, 3, Migne, P. L., 
XXXIII, col. 112. 

21 Sf. Clement Romanul, Scrisoarea I către Corinteni , 45, 2, 3, Migne, P. G., I, col. 300. 

22 Sf. Iustin Martirul şi Filozoful, Dialogul cu Iudeul Trifon, 65. 2, Migne, P. G. , VI, col. 825; Sf. Epifanie, 
Contra ereziilor Panarion, 70, 7, Migne. P. G. , XLII, ml. 349. 

23 îndemn către Greci, cap. 8, Migne, P. G., VI, col. 256. 

24 Teofil al Antiohiei, Către Autolic, 3, 12, Migne, P. G., VI, col. 1137. 

25 Fer. Ieronim, Scrisoarea 30, 13 CV 54,1, pag. 248. 

din veacul I după Hristos. Biserica este autoritatea hotărâtoare în această privinţă, cum şi în 
tâlcuirea textului biblic. Ea „este stâlpul şi temelia adevărului” (I Tim. 3, 15), ea ţine 
«canonul neclintit al adevărului»' . In ea lucrează Duhul Sfânt pentru păstrarea neîntinată a 
adevărului mântuitor. «Unde este Biserica, zice Sf. Irineu, acolo este şi Duhul lui Dumnezeu 
şi unde este Duhul lui Dumnezeu, acolo este Biserica şi tot harul, iar Duhul este adevărul» . 
Iată de ce Sf. Scriptură nu poate, ea singură, să ne călăuzească pe calea mântuirii, ci numai în 
Biserică, împreună cu Sfânta Tradiţie. 

33. Ce înţelegem prin „canonul” cărţilor Sf. Scripturi? 

Prin „canonul” cărţilor Sf. Scripturi, înţelegem totalitatea cărţilor sfânte insuflate de 
Dumnezeu, mai precis lista acestor cărţi. Cuvântul „Canon” n-a avut acest înţeles de la 
început. El e împrumutat din limba ebraică, prin mijlocirea celei greceşti, şi însemna, printre 
altele, „dreptar” sau „regulă”. Cu aceste două înţelesuri îl găsim întrebuinţat şi în Noul 
Testament. Sf. Apostol Pavel, după ce dă anumite sfaturi duhovniceşti galatenilor, adaugă: 
„Si câţi vor umbla dup dreptarul acesta, pace si milă asupra lor şi asupra Israeelului lui 
Dumnezeu” (Gal. 6, 16). Se numesc, apoi, „canoane”, cu înţeles de „rânduială”, hotărârile 
privitoare la disciplina bisericească şi anumite părţi care intră în rânduiala slujbelor 
bisericeşti. Cărţile Sf. Scripturi cuprinzând „canonul” adică regula de credinţă şi de viaţă au 
fost numite „canoane” cu acest înţeles, dar şi cu înţelesul de totalitate sau de listă a scrierilor 
care conţin aceste rânduieli. Cuvântul „canon” are acest înţeles atât la vechii iudei, cât şi la 
primii creştini. 

Există un canon al cărţilor Vechiului Testament şi un canon al cărţilor Noului 
Testament. 

34. Cu ce condiţii au fost primite cărţile Sf. Scripturi în canonul biblic? 

Cu condiţia: 1) ca învăţătura cuprinsă în ele să fie descoperită de Dumnezeu prin 
insuflare; si 

2) ca învatatura descoperită în ele să fie garantată de Biserică. Biserica garanta 
învăţătura aceasta pe baza vechimii şi apostolicităţii, după regula lui Tertulian, că acel lucru e 
mai adevărat, care e mai vechi şi acel lucru e mai vechi, care e de la început, şi acel lucru e de 
la început, care vine de la Apostoli, iar de la Apostoli vine ceea ce a fost sfânt în Bisericile 
Apostolice . 

35. Care sunt cărţile Vechiului Testament? 

Cărţile care intră în cananul Vechiului Testament sunt: 

1. Facerea 

2. Ieşirea 

3. Leviticul 

4. Numerii 

5. Deuteronomul (a doua lege) 

6. Cartea lui Iosua Navi 

7. Cartea Judecătorilor 

8. Cartea Rut 

9. Cartea întâi a Regilor (sau întâia a lui Samuil) 

10. Cartea a doua a Regilor (sau a doua a lui Samuil) 

11. Cartea a treia a Regilor (sau intâia e Regilor) 

12. Cartea a patra a Regilor (sau a doua a Regilor) 

13. Cartea întâia Paralipomena (a Cronicilor) 

14. Cartea a doua Paralipomena (a Cronicilor) 

15. Cartea întâi a lui Ezdra 

16. Carlea lui Neemia (e doua Ezdra) 

17. Cartea Esterei 


26 Sf. Irineu, Contra tuturor ereziilor , I, 9, 4, Migne, P. G., VII. col. 545 B. 

27 Sf. Irineu, op. cit, 3, 24, 1, Migne, P. G., VII. col. 966. 

28 Tertulian, Contra lui Marcion, 4, 5, Migne, P. L., II, col. 366. 

18. Certea lui Iov 

19. Psalmii 

20. Pildele lui Soloman 

21. Ecclesiastul 

22. Cântarea Cântărilor 
23.Isaia 

24. Ieremia 

25. Plângerile lui Ieremia 

26. lezechiel 

27. Daniel 

28. Osea 

29. Amos 

30. Miheia 

31. Ioil 

32. Avdie 

33. Iona 

34. Neum 

35. Avacum 

36. Sofonie 

37. Agheu 

38. Zaharia 

39. Maleahi 

36. în afară de cărţile canonice mai sunt şi alte cărţi în Sf. Scriptură a Vechiului 
Testament? 

în afară de cele 39 de cărţi canonice, Sf. Scriptură a Vechiului Testament mai cuprinde 
şi alte cărţi: cărţile anaghinoscomena (bune de citit), netrecute deci în rândul cărţilor canonice, 
dar pe care Biserica, socotindu-le folositoare şi ziditoare de suflet, le-a recomandat spre citire 
catehumenilor, adică celor care se pregăteau să primească credinţa creştină. De aceea ele au 
fost păstrate în Sf. Scriptură, după cărţile canonice. Ele sunt pline de înţelepciune 
duhovnicească şi de aceea Biserica le foloseşte pe unele din ele chiar la sfintele slujbe. 

Acestea sunt: 

1. Cartea lui Tobit 

2. Cartea Iuditei 

3. Cartea lui Baruh 

9. Epistola lui Ieremia 

5. Cântarea celor trei tineri 

6. Cartea a treia a lui Ezdra 

7. Cartea înţelepciunii lui Solomon 

8. Cartea înţelepciunii lui Isus, fiul Iui Sirah (Ecclesiesticul) 

9. Istoria Susanei 

10. Istoria omorârii balaurului şi a sfărâmării lui Bel 

11. Cartea întâi a Macabeilor 

12. Cartea a daua a Macabeilor 

13. Cartea a treia a Macabeilor 

14. Rugăciunea Regelui Manase 

Dintre toate acestea, sunt suplimentare sau adaosuri la cărţile canonice: Cântarea celor 
trei (din cartea lui Daniel); Rugăciunea Regelui Manase (la sfârşitul cărţii a doua 
Paralipomena sau Cronici); Psalmul 151 (necanonic, la Cartea Psalmii); Istoria Susanei şi 
Istoria idolului Bel şi a balaurului (suplimente sau adaosuri necanonice la cartea Daniel). Iar 
la cartea Esterei: Visul lui Mardoheu; Decretul lui Artaxerxes şi Rugăciunea lui Mardoheu şi 
a Esterei. 

37. Ce cuprinde canonul căilor Noului Testament? 

Canonul Noului Testament cuprinde 27 de cărţi şi anume: 

1. Sf. Evanghelie după Matei 

2. Sf. Evanghelie după Marcu 

3. Sf. Evanghelie după Luca 

4. Sf. Evanghelie după Ioan 

5. Faptele Sfinţilor Apostoli 

6. Epistola Sf. Apostol Pavel către Romani 

7. Epistola I a Sf. Apostol Pavel către Corinteni 

8. Epistola a Il-a Sf. Apostol Pavel către Corinteni 

9. Epistola Sf. Apostol Pavel către Galateni 

10. Epistola Sf. Apostol Pavel către Efeseni 

11. Epistola Sf. Aposlol Pavel către Filipeni 

12. Epistola Sf. Apostol Pavel către Coloseni 

13. Epistola I a Sf. Apostol Pavel către Tesaloniceni 

14. Epistola a Il-a a Sf. Apostol Pavel către Tesaloniceni 

15. Epistola I a Sf. Aposlol Pavel către Timotei 

16. Epistola a Il-a a Sf. Apostol Pavel către Timotei 

17. Epistola Sf. Apostol Pavel către Tit 

18. Epistola Sf. Apostol Pavel către Filimon 

19. Epistola Sf. Apostol Pavel către Evrei 

20. Epistola Sobornireasce a Sf. Apostol Iacob 

21. Epistola I Sobornicească a Sf. Apostol Petru 

22. Epistola a Il-a Sobornicească a Sf. Apostol Petru 

23. Epistola I Sobornicească a Sf. Apostol Ioan 

24. Epistola a Il-a Sobornicească a Sf. Apostol Ioan 

25. Epistola a IlI-a Sobornicească a Sf. Apostol Ioan 

26. Epistola Sobornicească a Sf. Apostol Iuda 

27. Apocalipsa Sf. Ioan Teologul 

38. Când au fost scrise cărţile Vechiului şi Noului Testament? 

Cărţile Vechiului Testament au fost scrise înainte de Hristos, intr-un răstimp de peste o 
mie de ani (1400-400). Cărţile Noului Testament au fost scrise în veacul I, cele mai multe 
înainte de anul 70. Numai cărţile Sf. Ioan Evanghelistul şi Teologul au fost scrise între această 
dată şi sfârşitul veacului I. 

39. Ce înseamnă Vechiul Testament şi ce înseamnă Noul Testament? 

în vorbirea obişnuită cuvântul „Testament” înseamnă hotărârile luate de cineva în 
scopul de a fi respectate după moarte. Cu acest înţeles şi pe temeiul descoperirii date prin Sf. 
Apostol Pavel în Epistola către Evrei (9, 15 şi urm.), Sf. Părinţi au învăţat că cele două 
Testamente - cel Vechi şi cel Nou - arată voinţa lui Mesia de a face moştenitori ai impărăţiei 
veşnice pe cei ce vor crede în El. 

Când e vorba despre Sf. Scriptura a Vechiului Testament si a Noului Testament, 
cuvântul „Testament” mai are şi înţeles de „legământ”. El e „Legământul” dintre Dumnezeu 
şi om, făcut îndată după căderea acestuia, prin Îngăduinţa dată de Dumnezeu primilor oameni 
că sămânţa femeii va zdrobi capul şarpelui. Acest legământ, pe cale de a 11 uitat de oameni, a 
fost reînnoit faţă de Patriarhul Avraam (Fac. 12, 1-4), apoi a fost încheiat, în scris, pe muntele 
Sinai, între Dumnezeu şi poporul evreu (Ies. 20). Despre acest legământ vorbeşte Sf. Apostol 
Pavel în Epistola către Evrei (9, 15-28). 

Toate scrierile care cuprind legea şi Proorocii formează Legământul Vechi, adică 
Testamentul Vechi, fiindcă vorbesc despre acel Legământ, fiindcă sunt date înainte de Hristos 
şi-şi află împlinirea şi desăvârşirea în El. 

Scrierile sfânte, date după Hristos, formează Legătmântul nou, adică Testamentul Nou, 
fiindcă vorbesc despre noua legătură făcută la Cina cea de Taina între Dumnezeu şi oameni, 
„legea cea nouă”, adusă lumii de Domnul nostru Iisus Hristos (Matei 26, 28). 

Sf. Apostol Pavel arată în chip lămurit învăţătura despre cele două Testamente. Vorbind 
despre jertfă Mântuitorului, el zice: „Şipentru aceasta El (Hristos) este Mijlocitorul unui nou 
testament, ca prin moartea suferităâ spre răscumpărarea greşelilor de sub întâiul testament, 
cei chemaţi să ia făgăduinţa moştenirii veşnice. Căâci unde este testament, trebuie neapărat 
să fie vorba despre moartea celui ce a făcut testamentul. Căci un testament ajunge temeinic 
după moarte, fiindcă nu are nici o putere câtă vreme trăieşte cel ce l-a făcut. De aceea, nici 
cel dintâi n-a fost sfinţit fără sânge ”(Evr. 9, 15-18). 

40. Ce înseamnă „Evanghelie”? 

„Evanghelie” înseamnă „veste bună”. Cuprinsul ei a adus şi aduce lumii vestea bună 
care mângâie sufletele: venirea Mântuitorului, profeţită de Vechiul Testament, apoi 
învăţătura, faptele, patimile, moartea şi slăvită Lui înviere, înălţarea la cer, - toate având loc 
pentru mântuirea lumii. 

41. Ce înseamnă „Apostol”? 

Cuvântul „Apostol” înseamnă „trimis”. El priveşte în primul rând pe cei doisprezece 
Apostoli, care au fost trimişi la propovăduire de însuşi Domnul nostru Iisus Hristos. Aceştia 
sunt: Petru şi Andrei, Iacob şi Ioan, Filip şi Bartolomeu, Toma şi Matei, Iacob al lui Alfeu şi 
Levi ce se zice Tadeu, Simon Zilotul şi Iuda Iscarioteanul (Matei 10, 2-4; Luca 6, 14-15; 
Fapte 1, 13). Acesta din urmă, după trădărea şi moartea Mântuitorului, a fost înlocuit cu Matia 
(Fapte 1, 16, 23-26). „Apostol”, în înţelesul plin al cuvântului, este şi Sf. Pavel, chemat în 
chip minunat pe drumul Damascului. „Apostoli” sunt şi cei şaptezeci(şi doi), a cărăr misiune e 
descrisă pe larg la Sf. Evanghelist Luca (10, 1-24), apoi cei trecuţi de Sf. Apostol Pavel în 
lista celor învredniciţi de darurile duhovniceşti (I Cor. 12, 28), cei notati în Scrierile Părinţilor 

•9Q . ? . ... . . ’ 

Apostoli şi, în înţeles mai larg, mulţi din cei care, mai târziu, au contribuit la creştinarea 
popoarelor păgâne. 

42. Avem dovezi din Sf. Scriptură despre insuflarea dumnezeiască a cărţilor 
Vechiului şi Noului Testament? 

Avem dovezi clare despre insuflarea dumnezeiască a Sf. Scripturi. (Vezi: Despre V.T. 
leş. 4, 12; II Regi 23, 2; Isaia 6, 1-8; 8, 1; Avacum 2, 2 şi altele). Iisus Hristos numeşte 
Vechiul Testament cuvântul lui Dumnezeu (Marcu 7, 13). El e descoperirea neamurilor (Luca 
2, 32; Evr. 1, 1-2). El descoperă pe Dumnezeu (Matei 11, 27; Ioan 17, 6-8; I Ioan 5, 20). 
Evanghelia e revelaţia lui Dumnezeu (I Cor. 2, 9-10; 11, 23; 15, 3; Gal. 1, 11-12; Efes. 1, 17). 

Astfel, Sf. Apostol Pavel ne învaţă ca „ toată Scriptura este de Dumnezeu insuflată şi de 
folos spre învăţătură, spre mustrare, spre îndreptare, spre înţelepţirea cea întru dreptate ” (II 
Tim. 3, 16). Sf. Apostol Petru ne arată, la rându-i, că „niciodată proorocia nu s-a făcut din 
voia omului, ci oamenii cei sfinţi ai lui Dumnezeu au grăit purtat fiind de Duhul Sfânt” (II 
Petru 1,21). 

Insuflarea dă Sf. Scripturi autoritate dumnezeiască. Este ceea ce întăreşte Mântuitorul 
când zice despre Legea Vechiului Testament: 

„Amin zic vouă: înainte de a trece cerul şi Pământul o iotă sau o cirtă din Lege nu va 
trece până ce vor fi toate” (Matei 5, 18). 

Cărţile Noului Testament s-au scris sub inspiraţia Duhului Sfânt pe care le-au primit 
autorii lor, adică Sfinţii Apostoli şi Ucenicii lor. în clipa arătării către Apostoli, după înviere, 
Mântuitorul le spune: „Luaţi, Duh Sfânt” (Ioan 20, 22), iar în momentul despărţirii de aceiaşi 
Apostoli, El le porunceşte: „Mergând, învăţaţi, toate neamurile, botezându-le în numele 
Tatălui şi al Fiului şi al Sf. Duh” (Matei 28, 19); „Că nu voi sunteţi care vorbiţi, ci Duhul 
Tatălui vostru, este care grăieşte întru voi ” (Matei 10, 20); „Dar Mângâietorul, Duhul Sfânt, 


29 învăţătura celor 12 Apostoli, 11, 3: în Scrierile Părinţilor Apostolici în „P.S.B.”, Bucureşti, 1979, p. 30. 

pe Care II va trimite Tatăl, în numele Meu, Aceia vă va învăţa pe voi toate şi vă va aduce 
aminte toate cele ce v-am spus Eu ” (Ioan 14, 26). 

43. Avem şi alte dovezi despre insuflarea Sf. Scripturi? 

Avem dovezile păstrate de Sf. Tradiţie. în adevăr, mulţi Părinţi şi Scriitori bisericeşti 
dau mărturie despre insuflarea Sf. Scripturi. Astfel, Sf. Irineu spune că Scriptura e desăvârşită 
fiindcă e insuflată de Cuvântul şi de Duhul lui Dumnezeu 30 . Gura Domnului, Duhul Sfânt, a 
rostit cuprinsul Sf. Scripturi, declara Clement Alexandrinul . 

44. Ce este insuflarea dumnezeiască? 

Insuflarea sau inspiraţia dumnezeiască este acea înrâurire specială a lui Dumnezeu 
asupra autorului sfânt prin care: 1) mintea lui se luminează în mod excepţional prin lucrarea 
Duhului Sfânt, primind o putere de pătrundere în tainele adevărurilor dumnezeieşti şi căreia i 
se comunică în parte şi adevăruri noi, la care n-ar fi putut ajunge niciodată cu puterile proprii, 
iar voia să se întăreşte pentru a se hotărâ şi persista în cele bune; 2) aghiograful este îndemnat 
să scrie ceea ce ştie şi ceea ce i se va comunica, ca de sus; şi 3) aghiograful este ajutat să nu 
cadă în vreo greşeală. Atenagora spune că Duhul Sfânt se serveşte de gura Proorocilor ca de 
un organ, aşa cum flautistul sufla într-un flaut 32 . Sf. Ipolit lămureşte că Proorocii vorbeau 
numai puşi în mişcare de Cuvântul (Logosul), Care se unea cu ei şi Care, asemenea obiectului 
cu care se atinge chitara, îi facea să vestească lucrurile voite de Dumnezeu 33 . Insuflarea ne-o 
arată limpede Teofil al Antiohiei, în lămurirea pe care o dă în această privinţă: «Profeţii care 
istorisesc facerea lumii n-au fost de faţă atunci, dar era de faţă înţelepciunea lui Dumnezeu, 
cea care era în El, şi Cuvântul cel Sfânt al Său, Care este totdeauna împreună cu El. Acest 
Cuvânt, fiind Duhul lui Dumnezeu, începutul, înţelepciunea şi Puterea Celui Prea înalt, S-a 
coborât asupra Profeţilor şi, prin ei, a vorbit despre facerea lumii şi despre toate celelalte. 
Cuvântul lui Dumnezeu S-a folosit de Moise ca de un organ 34 . în marea Sa inţelepciune, 
Dumnezeu vorbeşte prin oameni, asemenea oamenilor , spre a se face înţeles. 

45. Sf. Scriptură poate fi înţeleasă uşor? 

Nu. înţelegerea Sfintei Scripturi nu este la îndemâna fiecăruia dintre noi, oamenii, 
fiindcă adevărurile pe care ea ni le prezintă sunt mai presus de mintea noastră omenească, 
sunt adevăruri dumnezeieşti care se adresează celor credincioşi şi cu viaţă duhovnicească. De 
altfel, ea însăşi mărturiseşte că tâlcuirea ei nu e lucru uşor. La întrebarea pe care Filip o pune 
famenului etiopian, care citea din proorociia lui Isaia, dacă înţelege ce citeşte, cel întrebat 
răspunde: „Cum aş putea, de nu mă va călăuzi cineva?” (Fapte 8, 31). Sf. Apostol Petru scrie 
astfel despre Epistolele Sf. Apostol Pavel: „în toate epistolele sale sunt unele lucruri cu 
anevoie de înţeles, pe care cei neînvăţaţi şi neîntăriţi le răstălmăcesc, ca şi pe celelalte 
Scripturi, spre a lor pierzare” (II Petru 3, 16). Cele 176 de versete ale Psalmului 118 sunt nu 
numai o laudă sinceră a Legii Domnului, ci şi o rugăciune neîntreruptă pentru dobândirea 
adevăratei ei înţelegeri. 

Sf. Părinţi şi Scriitori bisericeşti au arătat, în repetate rânduri, greutăţile întâmpinate 
pentru înţelegerea. Sf. Scripturi. Origen spune că înţelesul Scripturii nu se descoperă de la 
început cititorilor, mai ales celor necunoscători în lucrurile dumnezeieşti, sau care sunt 
necredincioşi ori nevrednici. Nu e de mirare, zice el, fiindcă înţelesul Scripturii e un lucru 
supraomenesc . Puţinătatea înţelegerii noastre nu poate pătrunde strălucirea dogmelor . 
Aceasta e una din cauzele principale ale căderii în erezie' . Fericitul Augustin ne recomandă 


30 Sf. Irineu, Contra ereziilor, 2, 28, 2, Migne, P. G., VII, col. 804. 

31 Clement Alexandrinul, Cuvânt îndemnător către Greci, 9, 82, 1, Migne, P. G., VIII, col. 192. 

32 Atenagora Atenianul. Solie pentru creştini, 7, 9, Migne, P. G., VI, col. 904, 908. 

33 Sf. Ipolit, Despre Antihrist, 2, Migne, P. G.,X, col. 728. 

34 Teofil al Antiohiei, Către Autolic, 2, 10, Migne, P. G., VI, col. L064; în Apologeţi de limbă greacă în 
„P.S.B.”, Bucureşti, 1985, p. 302. 

35 Fer. Augustin, Despre Cetatea lui Dumnezeu, 17, 62, Migne, P. G.. XLI, col. 537. 

36 Origen, Despre principii, 4, 1, 7, CB 5. pp. 302-303. 

37 Idem, op. cit., loc. cit.,p. 304. 

38 Idem, op. cit., 4, 2, 168, p. 305-306. 

ca părţile neînţelese din Scriptură să le apropiem de altele, care sunt clare, spre a le pătrunde 
unele prin altele 39 . Sf. Ioan Damaschin ne îndeamnă ca: «dacă citim o dată, de două ori, şi nu 
înţelegem ce citim, să nu ne trândăvim, ci să stăruim, să medităm, să întrebăm. Căci spune 
Scriptura: „întreabă pe tatăl tău şi-ţi va da de ştire, întreabă pe bătrâni şi-ţi vor spune” 
(Deut. 32, 7). Cunoştinţa nu este a tuturor» 40 . 

46. Cum trebuie interpretată sau înţeleasă Sf. Scriptură? 

Sf. Scriptură cuprinde trei înţelesuri: 

1. înţelesul după literă, obştesc, sau, istoric', 

2. înţelesul mai înaintat sau sufletesc', 

3. înţelesul duhovnicesc. 

Origen, care e izvoditorul acestor trei trepte ale tălmăcirii Sf. Sripturi, susţine că 
înţelesul cărţilor insuflate se împarte după cele trei feluri de credincioşi aflători în Biserică: 
cei simpli, cei înaintaţi şi cei desăvârşiţi. «Cei simpli să-şi întărească (sufletul) ca din trupul 
Scripturii (numim acest înţeles după literă, obştesc şi istoric); dacă însă unii au început să 
înainteze ceva şi pot să privească un lucru mai pe larg, să-şi întărescă (sufletul) ca din sufletul 
Scripturii; iar cei care sunt desăvârşiţi şi asemenea acelora despre care Apostolul zice: „Iar 
înţelepciunea o propovăduiţii ia cei desăvârşiţi; dar nu înţelepciunea acestui veac, nici a 
stăpânitorilor acestui veac, care sunt pieritori, ci propovăduiţii înţelepciunea iui Dummezeu 
ascunsă, pe care Dumnezeu a rânduit-o mai înainte de veci spre slava noastră ” (I Cor. 2, 6- 
7), aceia să se întărească din însăşi legea duhovnicească, care cuprinde umbra bunurilor 
viitoare». Acelaşi Origen declară că înţelesul duhovnicesc este cel mai înalt şi trebuie pus 
înaintea celui material sau istoric 41 . Tâlcuirea dreaptă a Sf. Scripturi e însă aceea care ţine 
seama de toate cele trei înţelesuri şi le foloseşte potrivit cu ideile, persoanele şi faptele biblice, 
cum au făcut cei mai mulţi din Sfinţii Părinţi. Sf. Ioan Gura de Aur zice: «Să nu citiţi literele 
în chip simplu, ci să cercetaţi ideile. Dacă cineva se opreşte numai asupra cuvintelor şi nu 
cercetează nimic mai mult decât cele scrise, multe greşeli va săvârşi» 42 . 

47. Ce se cere pentru tâlcuirea dreaptă a Sf. Scripturi? 

Tâlcuirea dreaptă a Sf. Scripturi cere: 

1. O viaţă curată şi înflorită de virtuţi; 

2. Cunoaşterea voii dumnezeieşti prin studiul îndelungat şi smerit al Descoperirii 
dumnezeieşti; 

3. Cunoaşterea învăţăturii Bisericii şi a Sf. Tradiţii. 

în privinţa curăţiei vieţii, Sf. Maxim Mărturisitorul spune: «Cunoştinţa întocmai a 
cuvintelor Duhului se descoperă numai celor vrednici cu Duhul, adică numai acelora care 
printr-o îndelungată cultivare a virtuţilor, curăţindu-şi mintea de funinginea patimilor, primesc 
cunoştinţa celor dumnezeieşti, care se întipăreşte şi se aşază în ei, de la prima atingere, 
asemenea unei feţe într-o oglinda curată şi străvezie» 43 . 

Viaţa potrivită Duhului duce la cunoaşterea voii dumnezeieşti arătată în Sf. Scriptură. 
Duhul din noi recunoaşte Duhul din Sf. Scriptură, cum observă Mântuitorul însuşi: „De va voi 
cineva să facă voia Lui (Dumnezeu,), va cunoaşte despre învăţătura aceasta dacă este de ia 
Dumnezeu sau dacă Eu vorbesc de ia Mine însumi" (Ioan 7, 17). 

Se cuvine să citim Sf. Scriptură cu smerenie, ca pe Cuvântul lui Dumnezeu, cerându-I 
mai înainte ajutorul ca s-o înţelegem şi având dorinţa caldă de a ne lumina fiinţa prin 
cuprinsul ei. Atunci când, din pricina puţinătăţii înţelegerii noastre, nu pricepem anumite 
învăţături din ea, să rugăm pe preot să ne tâlcuiească acele învăţături. 


39 Fer. Augustin, Despre învăţătura creştină, 3, 27, 38; Migne, P. L., XXXIV, col. 80. 

40 Sf. Ioan Damaschin, Dogmatica, 4, 17, trad. D. Feciorii, Bucureşti, 1938, p. 286. 

41 Origen, Comentar Ia Evanghelia Iui Ioan, 10, 5(4), 19, Migne, P. G., XIV, col. 313. 

42 Sf. Ioan Gură de Aur, La celelalte contra ereticilor..., Omilia 8, Migne, P. G., XLVIII, col. 769, trad. de prof. 
Iustin Moisescu, Sf. Scriptură şi interpretarea ei în opera Sfântul Ioan Hrisostom, 1992, p. 95. 

43 Sf. Maxim Mărturisitorul, Răspuns către Tatasie, 65, în Filocalia, voi. III, trad. rom. de Pr. Dr. D. Stăniloae, p. 420. 

Cunoaşterea adâncă a învăţăturii Bisericii şi a Tradiţiei îmbogăţeşte duhul tâlcuirii celei 
adevărate. O astfel de cunoaştere ajută mult la înţelegerea dreaptă a Sf. Scripturi. Lipsa de 
temeinică şi adâncă înţelegere a Bibliei, precum şi lipsa legăturii strânse cu Sf. Tradiţie, duse 
la eresuri şi rătăciri, aspru mustrate de însuşi Mântuitorul, când zice: „ Vă rătăciţi, neştiind 
Scripturile, nici puterea lui Dumnezeu ” (Matei 22, 29). 


DESPRE SFÂNTA SCRIPTURĂ 


48. Ce este Sfânta Tradiţie? 

Sf. Tradiţie sau Sf. Predanie este învăţătura dată de Dumnezeu prin viu grai Bisericii şi 
din care o parte s-a fixat în scris mai târziu. Ca şi Sf. Scriptură, Sf. Tradiţie cuprinde 
Descoperirea dumnezeiască trebuitoare mântuirii noastre. Ea este viaţa Bisericii în Duhul 
Sfânt, sau permanenta prezenţă a Duhului Sfânt în viaţa Bisericii. 

49. Când a luat naştere Sf. Tradiţie?înainte de Sf. Scriptură, odată cu aceasta sau 
după ea? 

Sf. Tradiţie a luat naştere înainte de Sf. Scriptură. în înţelepciunea Sa. Dumnezeu a voit 
ca adevărurile Descoperirii dumnezeieşti să fie date întâi prin viu grai, spre a fi uşor de 
înţelese şi primite. Dacă învăţătura dumnezeiască s-ar fi dat de le început în scris, credinţa nu 
s-ar fi răspândit cu aceeaşi uşurinţă şi putrere ca prin viu grai, cu care e înzestrat tot omul. 
Credinţa se dovedeşte şi se întăreşte, la cei mai mulţi oameni, îndeosebi prin viu grai. Sf. 
Apostol Pavel spune: „ Credinţa este din auzire, iar auzirea prin cuvântul lui Hristos ” (Rom. 
10, 17). 

50. Cum a luat maştere Sf. Scriptură? 

La începutul Bisericii, învăţătura a venit de le Dumnezeu prin Domnul nostru Iisus 
Hristos, Fiul lui Dumnezeu întrupat. Iisus Hristos, Fiul lui Dumnezeu, era astfel învăţătura şi 
predica vie. Prin predicile lor, Apoistolii s-au făcut şi ei vestitorii ai adevărului. Ei puneau la 
temelia credinţei lor, şi a acelora pe care-i converteau, aceeaşi Evanghelie ieşită din plinătatea 
cunoaşterii vieţii dumnezeieşti petrecuseră împreună şi în care trăiau acum. Sf. Apostol Pavel 
arată că predica apostolilor este însuşi cuvântul lui Iisus Hristos, rostit prin gura Sf, Apostoli: 
„ Cum dar vor chema numele Aceluia în Care încă n-au crezut? Şi cum vor crede în Acela, de 
Care n-au auzit? Şi cum vor auzi fără de propovăduitori? Şi cum vor propovădui de nu vor fi 
trimişi?... Deci, credinţa este din auzire, iar auzirea, prin cuvintul lui Hristos” (Rom. 10, 14- 

17). 

însuşi Mântuitorul a poruncit Sf. Apostoli să propovăduiască prin viu grai: „ Drept 
aceea, mergând, învăţaţi toate neamurile, botezându-le în numele Tatălui şi al Fiului şi al 
Sfântului Duh, învăţându-le să păzească toate câte v-am poruncit vouă” (Matei 28, 19-20: 
Marcu 16, 15; Luca 9, 2). Sf. Apostoli înşişi ne încredinţează în scrierile lor că ei n-au scris în 
cărţile lor decât o mică parte din câte au primit de la învăţătorul lor. Sf. Ioan, Uncenicul prea 
iubit al Mântuitorului, sfârşeşte Evanghelia sa cu aceste cuvinte: „dar sunt şi alte multe 
lucruri pe care le-a făcut Iisus, şi care, dacă s-ar fi scris cu de-amănuntul, cred că nici lumea 
aceasta n-ar fi cuprins cărţile ce s-ar fi scris” (Ioan 21, 25). Acelaşi Evanghelist Ioan declară 
într-una din Epistolele sale: „Multe având a vă scrie, n-am voit să le scriu pe hârtie şi cu 
cerneală, ci nădăjduiesc să vin la voi şi să vorbesc gură către gură, ca bucuria noastră să fie 
deplină” (II Ioan 1, 12). Mântuitorul însuşi n-a lăsat nimic scris şi nici n-a poruncit Sfinţilor 
Apostoli să scrie, ci să propovăsuiască prin viu grai (Matei 28, 19-20). 

51. Ce este Tradiţia Apostolică? 

învăţătura încredinţată de Hristos, prin viu grai, Sfinţilor Apostoli poartă numele de 
Tradiţie Apostolică. Din această Tradiţie, sau cu ajutorul ei, s-a dezvoltat Tradiţia 
bisericească. 

52. Cum s-a dezvoltat Tradiţia bisericească? 

Sfinţii Apostoli au primit învăţătura dumnezeiască de la Mântuitorul, iar Biserica a 
primit-o de la Sf. Apostoli 44 , care au dat-o primilor episcopi, iar aceştia, celor de după ei, până 
azi. Tradiţia, zice Sf. Irineu, a ajuns până la noi prin grija Bisericii, fără a se născoci scrieri, 
căci ea este p practică foarte deplină, neprimind nici adaos, nici micşorare. Fericitul Augustin 
spune că adevărurile Tradiţiei care se păstrează pe întreg pământul, au fost încredinţate fie de 
Sf. Apostoli, fie de Sinoadele ecumenice 45 . Ceea ce ţine Biserica Universală şi n-a fost stabilit 
prin Sinoade, ci a fost totodeauna păstrat, a fost dat prin autoritatea apostolică 46 . Este deci o 
Tradiţie Apostolică şi este o Tradiţie bisericească, în strânsă legătură una cu alta, cea din urmă 
avându-şi obârşia şi dreptarul în prima. Semnul adevăratei Tradiţii este neîntreruperea. «Marii 
(teologi) ai lumii, zice Agustin, au ţinut ce au găsit în Biserică. Ce au înăţat de la înaintaşii 
lor, au învăţat şi ei pe alţii. Ce au primit de la părinţi, aceea au dat fiilor» 47 . De aceea trebuie 
crezut numai acel adevăr de credinţă care nu se depărtează cu nimic de Tradiţia Apostolică şi 
Bisericească 48 . 

53. Ce legătură este între Sf. Scriptură şi Sf. Tradiţie? 

Sf. Scriptura e rodul lucrării Sfântului Duh, crescut în pomul Tradiţiei. Sf. Scriptură e 
punerea în scris numai a unei părţi din toată învăţătra dată de Mântuitorul prin viu grai, adică 
din Tradiţie. Astfel, între ele o legătură atât de strânsă, încât cu greu s-ar putea face o 
deosebire între cuprinsul uneia şi al celeilalte. Mărturiile lor se sprijină unele pe altele şi 
amândouă alcătuiesc comoara unuia şi aceluiaşi aşezământ dumnezeiesc şi omenesc: Biserica. 

Sf. Tradiţie întregeşte Sf. Scriptură prin tâlcuirea adevărată. Numai tâlcuirea dată de Sf. 
Tradiţie este adevărată, adică profetică şi apostolică primită de Biserică, pentru textul Sf. 
Scripturi. în al doilea rând, trezie să ne servim de Tradiţie, pentru că nu toate pot fi luate din 
Dumnezeiasca Scriptură. Sf. Apostoli ne-au transmis învăţătura Mântuitorului atât pe calea 
Sfintei Scripturi, cât şi pe calea Tradiţiei Apostolice 49 . Cuvinle Sf. Apostol Pavel: „Aşadar, 
fraţilor, staţi neclintiţi şi ţineţi predaniilr pe care le-aţi învăţat fie prin cuvânt, fie prin 
epistola noastră” (II es. 2, 15), Sf. Ioan Gura de Aur le tâlcuieşte astfel: «De aci e limpede că 
(Apostolul) nu le-a dat toate în scris, ci multe pe cale nescrisă. Şi cele scrise şi cele nescrise 
sunt deopotrivă vrednice de credinţa, încât socotim la Bisericii vrednică de crezare. E tradiţia, 
nu cerceta mai mult» 50 . 

54. Sf. Tradiţie aparţine credinciosului în parte, sau Bisericii întregi? 

Ca viaţă în Duhul Sfânt, Sf. Tradiţie aparţine întregii Biserici. Credinciosul şi-o 
însuşeşte în măsura în care vieţuieşte în Biserică şi părţicipă la viaţa Bisericii prin lucrarea 
Duhului Sfânt. Aşa ne-o spune Sf. Scriptură, aşa ne-o spun şi Sf. Părinţi. Sf. Apostol Pavel 
declară: „Au nu ştiţi că sunteţi templu al lui Dumnezeu şi că Duhul lui Dumnezeu locuieşte în 
voi? Dacă va strica cineva templul lui Dumnezeu, pe acela îl va strica Dumnezeu, pentru că 
sfânt este templul lui Dumnezeu, care sunteţi voi” (I Cor. 3, 16-17). Cine strică templul, adică 
Biserica lui Dumnezeu, acela nu se află în Sf. Tradiţie. Sf. Irineu, la rându-i, ne învăţa: 
«Duhul este chezăşia nestricăciunii, întărirea credinţei noastre, scara de înălţare la Dumnezeu. 
Unde este Biserica, acolo e şi Duhul lui Dumnezeu. Unde e Duhul lui Dumnezeu, acolo e şi 
Biserica şi plinătatea harului. Iar Duhul este adevărul» 51 . Ereticii nefiind în Tradiţie nu sunt 
nici în Biserică, şi, dimpotrivă, nefiind în Biserică, nu sunt nici în Tradiţie; ei nu trăiesc în 
comuniunea de viaţă a Duhului lui Dumnezeu şi nu sunt în Hristos. 


44 Sf. Irineu, Contra ereziilor, 2,9, 1, Migne, P. G., VII, col. 734. 

45 Fer. Augustin, Scrisoarea 54, 1, 1, Migne, P. L., XXXIII, col. 200. 

46 Idem, Despre Botez, 4, 24, 31, Migne, P. L., XLIII, col. 174. 

47 Idem, împotriva lui Iulian, 2, 10, 34, Migte, P. L., XLIV, col. 697. 

4S Origen, Despre principii, 1, Pref. 2, Migne, P. G., XI, col. 116. 

49 Sf. Epifaniu, Panarion, Contra Evreilor, 61,6, Migne, P. G., XLI, col. 1097. 

50 Sf. Ioan Gură de Aur, Omilia la Scrisoarea Il-a către Tesaloniceni , 4, n. 2, Migne, P. G., LXII, col. 488. 

51 Sf. Irineu, Contra ereziilor, 3, 24, 1, Migne, P. G., VII, col. 966. 

55. Ce legătură este între Biserică şi Sf. Tradiţie? 

Biserica păstrează Tradiţia, iar Tradiţia uneşte şi întăreşte Biserica. După moartea 
ultimului Apostol, viaţa în Duhul nu s-a împuţinat, căci Mântuitorul făgăduieşte Apostolilor şi 
urmaşilor acestora că va fi cu ei până la sfârşitul veacurilor şi Duhul Sfânt îi va ajuta să 
înţeleagă tot adevărul şi să-l apere neştirbit (Ioan 16, 13). De aceea Sf. Tradiţie s-a numit şi 
ţinerea de minte vie a Bisericii. Tradiţia fiind viaţa Bisericii, Biserica e spaţiul Tradiţiei. 

56. Care e rolul Bisericii faţă de Descoperirea dumnezeiască şi deci şi faţă de Sf. 
Tradiţie? 

Biserica e păzitoarea, tâlcuitoarea şi propovăduitoarea Iară greş a Descoperirii 
dumnezeieşti şi, prin aceasta, şi a Tradiţiei. Ea păstrează şi susţine unitatea şi identitatea 
credinţei. Sf. Irineu ne dă amănunte preţioase în această privinţă: «Biserica, zice el, după ce a 
primit, cum am spus, această propovăduire şi această credinţă, măcar ca e răspândită în toată 
lumea, le păstrează cu grijă, ca şi cum ar locui într-o singură casă. De asemenea ea crede 
Apostolilor şi Ucenicilor acestora, ca şi cum ar avea un singur suflet şi aceeaşi inimă. Ea 
predică acestea în armonie cu Apostolii, învaţă şi transmite ca şi cum ar avea o singură gură. 
Deşi în lume limbile sunt deosebite, puterea Tradiţiei e una şi aceeaşi. După cum soarele, 
zidirea lui Dumnezeu, e unul şi acelaşi în toată lumea, tot aşa şi propovăduirea adevărului se 
arată pretutindeni şi luminează pe toţi oamenii care vor să vină la cunoştinţa adevărului. Nici 
cel tare în cuvânt dintre întâistătătorii Bisericilor nu va spune altceva, decât aceste învăţături, 
căci nimeni nu este mai presus de învăţătorul sau (Matei 10, 24; Luca 6, 40), nici cel slab în 
cuvînt nu va împuţina Tradiţia. Credinţa fiind una şi aceeaşi, nici cel care e în stare să 
vorbească mult despre ea nu o sporeşte, nici cel ce vorbeşte mai puţin nu o împuţinează» . 
Biserica stă pe Tradiţia Apostolilor şi o mărturiseşte ca aflându-se pretutindeni, în viaţa şi 
lucrarea ei. Prin episcopii aşezaţi de către Apostoli şi urmaşii acestora, Tradiţia se înfăţişează 
ca universală şi neîntreruptă . Clement Romanul, care a cunoscut personal pe Sf. Apostoli 
Petru şi Pavel, «avea Tradiţia în faţa ochilor ” 54 . 

Cu ocazia neînţelegerilor din Biserica de la Corint, el a înnoit credinţa şi Tradiţia pe 
care le primise de curând de la Apostoli 55 . Sf. Policarp e un exemplu viu al Tradiţiei pe care a 
primit-o de la Apostoli, care l-au făcut episcop în Smirna, şi care a avut legături cu mulţi 
dintre cei care au văzut pe Hristos. El a propovăduit totdeauna lucrurile pe care le-a învăţat de 
la Apostoli 56 . Biserica are un tezaur bogat, în care Apostolii au adunat toate cele ale 
adevărului şi din care oricine poate să-şi ia băutura vieţii. 

57. Unde se află cuprinsă Sf. Tradiţie? 

Desigur, că forma de transmitere a Revelaţiei dumnezeieşti supranaturale, Sfânta 
Tradiţie, sau Tradiţia apostolică, are drept conţinut întreaga învăţătură a Apostolilor, primită 
de ei prin viu grai de la Hristos însuşi în timpul celor trei ani şi jumătate de activitate publică a 
Lui. în cuprinsul Tradiţiei apostolice intră şi o serie de structuri harice ale Bisericii întemeiate 
de Hristos şi care vin de la Hristos prin Sfinţii Săi Apostoli: Sfintele Taine, toate ierurgiile şi 
ierarhia bisericească sacramentală cu cele trei trepte harice care ţin de constituţia teandrică a 
Bisericii, precum şi anumite orânduieli privind viaţa Bisericii şi viaţa membrilor ei. 

Cărţile Noului Testament conţin şi constituie Tradiţia apostolică, dar nu o epuizează, 
căci multe altele a săvârşit Hristos, care s-au transmis mai departe numai pe cale orală în 
Biserică (Matei 28, 20; Ioan 20, 30-31; 31, 25), adică prin cei îmbrăcaţi cu puterea Duhului 
Sfânt spre a fi iconomi ai Tainelor lui Dumnezeu (I Cor. 4, 1). 

într-un răstimp de opt veacuri, conţinutul Sfintei Tradiţii, adică al Tradiţiei apostolice, a 
fost fixat de Biserică în opt izvoare şi anume: 


52 Sf. Irineu, op. cit., 1, 10, 2, Migne, P. G., VII, col. 552. 

53 Idem, op. cit., 3, 1, Migne, P. G.. VII, ml. 848. 

54 Idem, op. cit., 3, 3, 3, Migne, P. G., VII, col. 849. 

55 Idem, op. cit., toc. cit. 

56 Idem, op. cit, 3. 3, 4. Migne, P. G., VII, col. 851. 

1. Simbolurile de credină (cel zis „apostolic” sau „roman”, folosit astăzi de Biserica 
Romano-Catolică şi de Bisericile Protestante; simbolul niceo-constantinopolitan - alcătuit la 
sinoadele ecumenice I de la Niceea (325) şi II de la Constantinopol (381), singurul folosit în 
Biserica Ortodoxă şi, alternativ cu cel „roman”, în Biserica Romano-Catolică, şi uneori la 
protestanţi; şi cel „atanasian”, folosit în Biserica Anglicană); 

2. Cele 85 de canoane apostolice; 

3. Definiţiile dogmatice şi canoanele celor 7 sinoade ecumenice şi ale celor 9 sinoade 
părţiculare (aprobate de sinodul Trulan); 

4. Mărturisirile de credinţă ale martirilor; 

5. Definiţile dogmatice împotriva ereziilor; 

6. Scrierile Sfinţilor Părinţi; 

7. Cărţile de slujbă ale Bisericii şi 

8. Mărturiile istorice şi arheologice referitoare la crediţa creştina apostolică. 

58. Tradiţia e schimbătoare sau neschimbătoare? 

Aluatul împărăţiei lui Dumnezeu e amestecat cu framântătura omenească şi ce e 
neschimbător stă la un loc cu ce e schimbător şi trecător. Păzind ce trebuie, Biserica rămâne 
de-a pururi aceeaşi şi viaţa ei în Duhul nu cunoaşte adăugire sau micşorare. Tradiţia, fiind 
curentul de viaţă al Bisericii, sta în strânsă legătură cu valorile si năzuinţele spre desăvârşire 
ale credincioşilor. 

Credinţa şi morala creştină sunt neschimbătoare, ca roade ale Descoperirii dumnezeieşti, 
iar Biserica a lucrat continuu pentru desăvârşirea sufletească a credincioşilor, aşa cum ne-o 
dovedeşte istoria Bisericii încă de la apariţia creştinismului. Prin urmare, „Tradiţia”, în 
înţelesul creştin, nu înseamnă încremenire în fonne moarte omeneşti, ci numai păstrarea 
nestricată a adevărului Descoperirii dumnezeieşti, izvor nesecat de desăvârşire. 

59. în ce înţeles, anume, se poate vorbi despre progresul Sf. Tradiţii? 

Progresul Sf. Tradiţii înseamnă dezvoltarea şi adâncirea acesteia. «Progresul pentru 
fiecare lucru, zice Vincenţiu de Lerin, înseamnă dezvoltarea acestui lucru din sine însuşi. E 
cazul cu inteligenţa, cu ştiinţa, cu înţelepciunea; fiecare din acestea se dezvoltă numai în felul 
propriu. în cazul religiei, dogma se poate dezvolta numai în ea însăşi, în acelaşi înţeles, în 
aceeaşi idee. Religia poate imita felul de dezvoltare al corpurilor, care deşi cu înaintarea 
anilor îşi dezvoltă funcţiunile, ele rămân, totuşi, ceea ce erău... Se poate adăuga formă, 
înfăţişare, distincţie, totuşi firea fiecărui gen rămâne aceeaşi» 57 . Prin dezvoltarea şi adâncirea 
Tradiţiei, deci, noi căpătăm o înţelegere din ce în ce mai limpede a învăţăturilor descoperite 
de Dumnezeu. Aceste învăţături ajung a fi formulate de Biserica în mod solemn în Sinoadele 
ecumenice sau prin propovăduire constată a aceloraşi adevăruri dumnezeieşti, în „Dogme”, 
care sunt scurte formule de credinţă, propovăduite în Biserică spre mântuirea noastră. 

60. Ce condiţie se cere pentru ca un adevăr de credinţă să fie formulat în Dogmă? 

Adevărul de credinţă trebuie să fie cuprins în Descoperirea dumnezeiască, adică în Sf. 

Scriptură şi în Sf. Tradiţie. 

61. Când Sinoadele ecumenice nu se mai adună, cum deosebim învăţătura 
adevărată de cea mincinoasă? 

De la ultimul Sinod ecumenic (787) pînă astăzi, oamenii învăţaţi ai Bisericii Ortodoxe 
au cercetat cu atenţie Sf. Scriptură si Sf. Tradiţie şi au scos din ele învăţăturile trebuitoare şi 
adevărate pe care totdeauna le-au înfăţişat în opoziţie cu cele mincinoase. Aceste învţăţături 
adevărate au fost, apoi, aprobate în cea mai mare parte de Sinoadele Bisericilor Ortodoxe care 
le-au fonnulat în „Mărturisiri de Credinţă”, călăuze vrednice de toată încrederea. în clipele 
grele ale vieţii Bisericii, Sinoadele a toată Ortodoxia sunt crainicii adevărului dumnezeiesc. 
Când împrejurări deosebite împiedică adunarea unor astfel de Sinoade, este de ajuns 
consimţirea tuturor Bisericilor Ortodoxe la primirea unui adevăr de credinţă, sau de viaţă, pe 
temeiul sigur al Sf. Scripturi şi al Sf. Tradiţii. 


57 Vincenţiu de Lerin, Commonitorium, 23, Migne, P. L., L, col. 667. 

62. Care e datoria noastra principală faţă de Sf. Tradiţie? 

Să păstrăm cu sfinţenie şi neatins cuprinsul ei la fel cu acela al Sf. Scripturi, aşa cum au 
făcut Părinţii din cele mai vechi timpuri. Iată sfatul Sf. Vasile cel Mare în această privinţă: 
«Unele dintre dogmele şi propovăduirile păstrate de Biserică le avem din învăţătura scrisă, pe 
altele însă le-am primit din Tradiţia Apostolilor, transmise în taină. Amândouă aceste 
categorii au aceeaşi autoritate pentru evlavie. Nimeni nu va spune cuvânt împotriva acestora, 
pentru că nimeni nu cunoaşte cât de cât aşezămintele bisericeşti. Dacă am încerca să înlăturăm 
obiceiurile nescrise, ca neavând mare importanţă, nu ne-am da seama că am păgubi 
Evanghelia în părţile ei principale; mai mult, am restrânge propovăduirea la numele ei gol. De 
pildă, (ca să pomenesc lucrul cel dintâi şi foarte obştesc) cine a învăţat prin scris ca acei care 
nădăjduiesc în numele Domnului nostru Iisus Hristos să se însemne cu semnul crucii? Ce 
scriere ne-a învăţat să ne întoarcem spre Răsărit atunci când ne rugăm? Ce sfânt ne-a lăsat în 
scris cuvintele de chemare a Sf. Duh pentru prefacerea pâinii Euharistiei şi a Paharului 
binecuvântării? Nu ne mulţumim cu cele pe care le menţionează Apostolul sau Evanghelia, ci 
spunem unele lucruri înainte, altele pe urmă, ca având mare putere pentru taină şi pe care le 
luam din învăţătura nescrisă. Noi binecuvântăm apa Botezului şi untdelemnul Ungerii, ba încă 
şi pe cel ce se botează. Din ce scrieri? Nu din Tradiţia tăcută şi tainică? Ce cuvânt scris ne-a 
învăţat ungerea însăşi cu untdelemn? Iar cufndarea omului de trei ori, de unde este? Celelalte 
câte sunt în legătură cu Botezul, lepădarea de satana şi de îngerii lui, din ce scriere sunt? Nu 
sunt, oare, din această învăţătură nepublicată şi secretă pe care Părinţii noştri au păstrat-o sub 
tăcere, fără iscodire, ca unii care învăţaseră bine acel lucru: păstrarea în tăcere a măreţiei 
sfânte a Tainelor?... La fel Apostolii şi Părinţii care au stabilit la început cele în legătură cu 
Biserica au păstrat taina lor în ascuns şi în tăcere demnitatea lor...» . Iar Sf. Ioan Damaschin 
zice: «In Sf. Scriptură, nu se pomenesc cele întâmplate la moartea Sfintei Născătoare de 
Dumnezeu Maria. Dar acestea se istorisesc în cea mai veche şi adevărată Tradiţie, care ne 
spune ca în momentul slăvitei ei adormiri, toţi Sfinţii Apostoli, care colindau lumea în 
vederea mântuirii, s-au adunat la Ierusalim venind prin văzduh. Aici ei au avut o viziune cu 
îngeri şi au ascultat melodia dumnezeiască a puterilor cereşti etc.» 59 . 

Botezarea copiilor mici e o tradiţie apostolică 60 . Aceste lucruri se ştiu prin grija aleasă şi 
evlavia caldă cu care le-a păstrat Sf. Tradiţie şi pe care, la rândul nostru, se cuvine să le păzim 
cu aceeaşi grijă şi evlavie spre a le da mai departe celor ce vor veni după noi. 

63. Care sunt condiţiile sau semnele adevăratei Tradiţii? 

Iată cum lămureşte Vincenţiu de Lerin aceste semne: «în Biserica Universală trebuie 
mare grijă, ca acel lucru să-l ţinem, care a fost crezut pretutindeni, totdeaună, de toţi... Lucrul 
acesta va fi aşa, dacă urmăm universalitatea, vechimea şi consensul. Vom urma 
universalitatea în chipul acesta, anume, dacă mărturisim că singură această credinţă este 
adevărată, pe care întreaga Biserică o mărturiseşte pe pământ. Vom urma vechimea dacă nu 
ne depărtăm deloc de acele înţelesuri, pe care se ştie că le-au practicat sfinţii înaintaşi şi 
Părinţii noştri. Vom urma şi consensul, dacă, chiar în vechime, ţinem definiţiile şi părerile 
tuturor sau aproape ale tuturor preoţilor şi învăţătorilor deopotrivă» 61 . Tradiţia trebuie să vină 
de la Apostoli. Aşa înţelegem vechimea ei. Ea trebuie să fi fost totdeauna şi pretutindeni în 
Biserică, fără schimbare. 

64. Prin ce mijloace statorniceşte Biserica adevărurile de credinţă dezvoltate de-a 
lungul Tradiţiei? 

Biserica statorniceşte aceste adevăruri prin hotărârile (canoanele) Sinoadelor ecumenice 
şi prin Cărţile simbolice. Definiţiile date la Sinoadele ecumenice ies dintr-un material bogat 
frământat de Tradiţie, zeci sau sute de ani, până în momentul când Biserica, prin 
împuterniciţii ei oficiali, desprinde, cu ajutorul Duhului Sfânt, adevănul din dezbateri, ca 


58 Sf. Vasile cel Mare, Despre Sf. Duh, 27, 66, Migne, P. G., XXXII, col. 188-189. 

59 Sf. Ioan Damaschin, Omilii la Adormirea Fecioarei Maria, 2,18, Migne, P. G., XCVI, col. 748. 

60 Fer. Augustin, Despre Facere, explicată cuvânt cu cuvânt, 10, 23, 39, Migne, P. L., XXXIV, col. 426. 

61 Vincenţiu de Lerin, Commonitorium, 2, Migne, P. L., L, col. 639. 

aurul în cuptor, si-1 înfăţişează în definiţii sau fonnule care devin obligatorii pentru toţi 
credincioşii. Pentru Biserica Ortodoxă sunt obligatorii defniţiile celor şapte Sinoade 
ecumenice: I la Niceea (325), II la Constantinopol (381), III la Efes (431), IV la Calcedon 
(451), V la Constantinopol (553), VI la Constantinopol (Trulan: 680-681), VII la Niceea 
(787). Cărţile simbolice sau Mărturisirile de credinţă au apărut în Biserica Ortodoxă din 
cauza întreruperii Sinoadelor ecumenice de la 787 încoace. Mărturisirile de credinţă lămuresc 
întrebările noi care s-au ivit în viaţa Bisericii şi le dezleagă cu ajutorul Sf. Scripturi şi al 
hotărârilor Sinoadelor ecumenice sau locale, în duhul celei mai curate Tradiţii. Asemenea 
Mărturisiri de credinţă sunt: aceea a Mitropolitului Petru Movilă, numită „Mărturisirea 
Ortodoxă”, închegată şi formulată definitiv la Sinodul de la Iaşi (1642) ; „Mărturisirea 
Patriarhului Dositei”, care se numeşte şi „Pavăza Ortodoxiei” şi care e tot una cu 
„Mărturisirea Patriarhilor Ortodocşi”; ea e, de fapt, lucrarea Sinodului de la Ierusalim din 
1672; „Mărturisirea lui Mitrofan Critopulos” şi altele . 

Pentru importanţa, răsunetul şi neîntrerupta ei actualitate faţă de doctrina romano- 
catolică, merită să fie trecută în rândul Mărturisirilor de Credinţă şi „Enciclica Patriarhilor 
Ortodocşi” de la 1848 64 . 

65. Ce este un sinod ecumenic? 

Un sinod ecumenic este adunarea episcopilor întregii Biserici dreptcredincioase, pentru 
statornicirea, fonnularea şi întărirea învăţăturii şi regulilor de viaţă ale Bisericii. 

66. Care este obârşia ţinerii Sinoadelor ecumenice? 

Obârşia ţinerii Sinoadelor ecumenice se ridică până la Sf. Apostoli, care au ţinut un 
Sinod la Ierusalim în anul 50, unde lucrând sub pază şi împreună-lucrarea Sfântului Duh 
(Fapte 15, 28), au luat hotărâri de credinţă şi de reguli de viaţă creştină cu putere şi obligaţie 
pentru toţi credincioşii, aşa cum se vede în Faptele Apostolilor (15, 1-29). 

67. Pe cine înfăţişau Sf. Apostoli adunaţi în Sinod? 

Ei înfăţişau pe însuşi Domnul nostru Iisus Hristos, Capul nevăzut al Bisericii, aşa cum 
ni se spune în cuvintele: „ Cel ce vă ascultă pe voi, pe Mine Mă ascultă şi cine se leapădă de 
voi, de Mine se leapădă; iar cel ce se leapădă de Mine, se leapădă de Cel ce M-a trimis pe 
Mine” (Luca 10, 16). Ca înfăţişători ai Domnului nostru Iisus Hristos, Apostolii lucrău sub 
oblăduirea Sf. Duh, cum ne adevereşte Sf. Scriptură: „Şi Eu voi ruga pe Tatăl şi alt 
Mângâietor va da vouă, ca să fie cu voi în veac, Duhul Adevărului, pe Care lumea nu-L poate 
primi, că nu-L vede pe El, nici II cunoaşte pe El; voi II cunoaşteţi, căci cu voi petrece si în voi 
va fi” (Ioan 14, 16-17). 

68. Cui a încredinţat Mântuitorul conducerea Bisericii, după înălţarea Sa la cer? 

După înălţarea Sa la cer, Mântuitorul a încredinţat conducerea Bisericii Sale Sfinţilor 
Apostoli, aşa cum spune El însuşi: „Precum M-ai trimis pe Mine în Lume şi Eu i-am trimis pe 
ei în Lume” (Ioan 17, 18). „Şi apropiindu-se, Iisus le-a grăit lor zicând: „Datu-Mi-s-a toată 
puterea în cer şi pe pământ. Drept aceea mergând învăţaţi toate neamurile, botezâdu-le în 
numele Tatălui si al Fiului si al Sfântului Duh, învăţându-le să păzească toate câte v-am 
poruncit vouă; şi iată Eu sunt cu voi în toate zilele, până la sfârşitul veacului” (Matei 28, 18- 
20). Când li Se arată, în ziua învierii, Mântuitornl spune Apostolilor: „Pace vouă! Precum M- 
a trimis pe Mine Tatăl şi Eu vă trimit pe voi”; şi acestea zicând, a suflat şi a zis lor: „Luaţi 
Duh Sfânt, cărora le veţi ierta păcatele, li se vor ierta să cărora le veţi ţine, vor fi ţinute” 
(Ioan 20, 21-23). 


62 A se vedea ediţia mai nouă a acestei Mărturisiri Ortodoxe, după un text grec inedit, Ms. Parisinus, 1265, 
datorită Pr. N. M. Popescu, şi reproducerea textului trad. rom., ed. Buzău 1691, datorită Diac. Gh. Moisescu, 
Bucureşti, 1942, şi ediţia: Mărturisirea de credinţă a Bisericii Ortodone (1642), trad. de Prof. Alexandru Elian, 
Bucureşti, 1981. 

63 ©rţaaupoq Tfjţ 'OpBoSo^aţ Die Bekenntnisse und die wichtigsten Glaubenszeugnisse der griechisch- 
orientalischen Kirche im Originaltext , nebst einleitenden Bemerkungen von Ion Mihălcescu, Leipzig, 1904, p. 
22, s.u., 123 s.u., 183 s.u. 

64 Teodor M. Popescu, Enciclica Patriarhilor Ortodocşi de la 1848, studiu introductiv, text şi traducere (extras), 
Bucureşti, 1935, p. 80-104, 105-140. 

69. Ce fel de puteri a dat Mântuitorul Apostolilor şi urmaşilor lor în Biserică? 

Mântuitorul a dat Apostolilor, şi prin ei urmaşilor acestora, puterea de a învăţa, adică de 
a propovădui adevărul Cuvântului lui Dumnezeu, puterea de a sfinţi, adică de a împărtăşi 
credincioşilor harul lui Dumnezeu, şi puterea de a conduce, adică de a păstori, a povăţui şi a 
conduce pe creştini, aşa cum putem vedea din Sf. Evanghelii (Matei 28,18-20; Ioan 20, 21; 
Luca 9, 1-2). 

70. Sf. Apostoli au folosit această întreită putere, fiecare în parte sau în unire şi 
conlucrare? 

Fiecare Apostol deţinea şi folosea această putere asupra credincioşilor săi, însă cu 
respectarea credincioasă a cuvântului Domnului, de a păstra împreună cu ceilalţi Apostoli 
„unirea Duhului întru legătura păcii” (Efes. 4, 3). Când a fost vorba de o hotărâre de 
credinţă, asupra căreia se iviseră neînţelegeri între creştinii din Antiohia, atunci puterea de a 
învăţa nu s-a mai practicat de un singur Apostol, ci de către adunarea tuturor Apostolilor, 
adică de Sinodul Apostolic de la Ierusalim. Acest Sinod arată că înşişi Sf. Apostoli, deşi 
întăriţi cu puterea dată de Domnul fiecăruia dintre ei, totuşi, în momente însemnate, nu 
foloseau separat această putere, ci în împreuna-lucrare frăţească, cu ajutorul Sfâtului Duh. 
Prin urmare, dacă Domnul nostru Iisus Hristos a dat fiecărui Apostol puterea de a-şi conduce 
Biserica, în schimb puterea cea mai înaltă de conducere a întregii Biserici a dat-o Adunării, 
adică Sinodului Apostolilor, după cuvintele Mântuitorului: „ Unde sunt doi sau trei adunaţi în 
numele Meu, acolo sunt si Eu în mijlocul lor" (Matei 18, 20). 

71. Pe cine au lăsat Sf. Apostoli ca urmaşi ai lor la conducerea Bisericii văzute? 

Sf. Apostoli au lăsat, după porunca Domnului, ca urmaşi la conducerea Bisericii văzute, 
pe episcopi, cărora le-au dat această autoritate, împărtăşindu-le harul Sfântului Duh prin 
punerea mâinilor, adică prin hirotonie. Despre această ne încredinţează atât Sf. Scriptură, cât 
şi Sf. Tradiţie. 

Sf. Apostol Pavel, aşezând ca episcopi pe Tit în Creta şi pe Timotei în Efes, le dă 
învăţături şi sfaturi cum să-şi conducă credincioşii. El scrie lui Timotei: „Nu fi nepăsător faţă 
de harul ce este întru tine, care ţi s-a dat prin proorocie, cu punerea mâinilor mai-marilor 
preoţilor. Cugetă la acestea, ţine-te de acestea, ca propăşirea ta să fie vădită tuturor. Ia 
seama anume la tine însuţi şi la învăţătură; sturuie în acestea. Căci făcând aceasta, şi pe tine 
te vei mântui, si pe cei care te ascultă ” (I Tim. 4, 14-16). Iar despre hirotonia preoţilor spune 
aceluiaşi Timotei: „Mâinile degrab să nu-ţi pui pe nimeni, nici nu te face părtaş la păcatele 
altora. Păstrează-te curat" (I Tim. 5, 22). 

Mântuitorul a încredinţat, deci, conducerea Bisericii Sale văzute Apostolilor, prin însăşi 
puterea Duhului Sfânt dată lor (Ioan 20, 22-23), iar aceştia au încredinţat-o episcopilor, 
împărtăşindu-le harul Sf. Duh prin Taina hirotoniei. Prin urmare, cine ascultă de episcopii 
hirotoniţi după rânduiala canonică a Bisericii, ascultă de Sf. Apostoli, adică de Domnul nostru 
Iisus Hristos, iar cine se leapadă de episcopii legitimi, se leapadă de Sf. Apostoli, adică de 
Domnul nostru Iisus Hristos, după înseşi cuvintele Mântuitorului (Luca 10, 16). Sf. Ignatie 
purtătorul de Dumnezeu şi Sf. Ciprian susţin că ascultarea de episcopi este ascultarea de Iisus 
Hristos, că în Biserică nu se poate face nimic fără episcopi şi că nu există Biserică fără 
episcopi, preoţi şi diaconi 65 . 

72. Cum foloseau episcopii întreita putere dată lor de Sfinţii Apostoli? 

După pilda Sf. Apostoli, fiecare episcop lucrează singur cu puterea ce i-a fost dată 
asupra celor incredinţaţi spre păstorire, păstrând cu grijă, asemenea Sf. Apostoli, „unirea 
Duhului întru legătura păcii”, cu ceilalţi episcopi. Când însă se iveşte nevoia de a tâlcui sau a 
limpezi un adevăr de credinţă, sau de a statornici o regulă de viaţă, care interesează întreaga 
Biserica, puterea de conducere nu se mai practică de un singur episcop, ci de Adunarea tuturor 
episcopilor, adică de Sinodul ecumenic, aşa cum puterea cea mai înaltă apostolică s-a 


65 Sf. Ignatie, Scrisoarea către Tralieni, 2, 1; 2, 3; 3, 1; 7, 2, Migne, P. G., V, col. 676, 677, 680; Sf. Ciprian, 
Scrisoarea 66 (către Florentin), 8, CV, 3, 2, p. 732. 

practicat prin Sinodul de la Ierusalim. Istoria celor şapte Sinoade ecumenice stă mărturie că 
autoritatea cea mai înaltă în Biserică este Sinodul ecumenic. 

73. Sinodul ecumenic are puterea de a statornici învăţături noi de credinţă? 

Sinodul ecumenic nu face decât să lămurească şi să statornicească când nevoia o cere - 

un adevăr descoperit de Domnul şi care se găseşte nedezvoltat în Sf. Scriptură sau în Sf. 
Tradiţie. El poate statornici, de asemenea, reguli de viaţă pentru întreaga Biserică. 

74. Ce condiţii trebuie să îndeplinească o învăţătură de credinţă statornicită de un 
Sinod ecumenic, ca ea să aibă putere obligatorie pentru toţi creştinii? 

Aceste condiţii sunt: 

1. Ca acea învăţătură de credinţă să fie cuprinsă mai mult sau mai puţin lămurit în 
propovăduirea Domnului nostru Iisus Hristos, adică să se afle în Sf. Scriptură şi în Sf. 
Tradiţie. 

2. Ca lămurirea şi statornicirea învăţăturii să se facă de către un mod ecumenic, care 
lucrează cu ajutorul Duhului Sfânt şi reprezintă cu adevărat Biserica. 

Cea mai desăvârşită statornicire sau formulare scurtă a credinţei creştine este Sinmbol 
de credinţă. 

Partea I 

DESPRE CREDINŢĂ 

5 


SIMBOLUL CREDINŢEI SAU „CREZUL” 


75. Ce este Simbolul credinţei sau „Crezul”? 

Simbolul Credinţei sau Crezul este înfăţişarea pe scurt a învăţăturii pe care creştinul 
trebuie s-o cunoască; s-o primească cu credinţă şi s-o mărturisească. 

76. Cum se numeşte acest Simbol de Credinţă? 

Simbolul de Credinţă se numeşte Niceo-Constantinopolitan, sau de la Niceea şi 
Constantinopol. 

77. Cine a alcătuit acest Simbol de Credinţă, unde şi de ce? 

Acest Simbol de Credinţă a fost alcătuit de primele două Sinoade ecumenice: cel de la 
Niceea, în anul 325, şi cel de la Constantinopol, în anul 381. Cel dintâi, prin cei 318 Sf. 
Părinţi câţi au luat parte la el, a statornicit primele şapte articole, care se ocupă cu învăţătura 
despre Dumnezeu-Tatăl şi despre Dumnezeu-Fiul întrupat pentru a noastră mântuire, adică 
despre Domnul nostru Iisus Hristos Mântuitorul, şi erău îndreptate mai ales împotriva rătăcirii 
ereticului Arie si a părţizanilor lui, care susţineau lucruri defăimătoare şi umilitoare despre 
Fiul lui Dumnezeu. Al doilea Sinod ecumenic, prin cei 150 de Sf. Părinţi, a statornicit 
ultimele cinci articole, care se ocupă cu învăţătura despre Dumnezeu - Sf. Duh Sf. Biserică, 
Sfintele Taine, învierea morţilor şi viaţa veşnică; aceste din urmă cinci articole erău îndreptate 
mai ales împotriva ereticului Macedonie şi a părţizanilor lui, care susţineau lucruri 
batjocoritoare despre Sf. Duh. Simbolul de credinţă Niceo-Constantinopolitan a fost 
recunoscut, întărit şi recomandat ca cea mai înaltă autoritate şi normă de credinţă în Biserică, 
de toate Sinoadele ecumenice următoare. 

78. înaintea Simbolului de Credinţă Niceo-Constantinopolitan au mai fost alte 
simboluri de credinţă? 

Aproape fiecare Biserică din oraşele mari îşi avea Simbolul ei de Credinţă, fiindcă 
Bisericile nu se puteau lipsi de Simbolul Credinţei care era Catehismul lor, trebuitor pentru 
lucrarea misionară, înlăuntru şi în afară. Nu se puteau închipui candidaţi la Botez fără să ştie 
pe de rost Simbolul Credinţei. Se cunosc: Simbolul de Credinţă Apostolic sau roman, 
Simbolul de Credinţă al Bisericii din Neo-Cezareea Pontului, Simbolul de Credinţă al 
Bisericii din Cezarea Palestinei, Simbolul de Credinţă al Bisericii din Alexandria şi altele. 
Aceste Simboluri de Credinţă se deosebeau puţin între ele, după cum aveau să apere credinţa 
Bisericii respective de o greşeală sau alta a ereziilor; dar ele erău identice în privinţa ideilor 
principale pe care le susţineau despre Sf. Treime, despre mântuirea noastră realizată în 
Hristos, despre Biserică şi Taine. Sinoadele ecumenice din anii 325 şi 381 au contopit aceste 
simboluri de credinţă locale, le-au intregit şi desăvârşit, făcând din toate unul singur, pe care 
l-au dăruit Bisericii creştine, comoară preţioasă pentru totdeauna. 

79. Câte articole are Simbolul de Credinţă? 

Are 12 articole: 

1. Cred întru unul Dumnezeu, Tatăl atotţiitorul, Făcătorul cerutui şi al 
pământului, văzutelor tuturor şi nevăzutelor. 

2. Şi întru unul Domn Iisus Hristos, Fiul lui Dumaezeu, Unul Născut, Care din 
Tatăl S-a născut mai înainle de toţi vecii: Lumină din lumină, Dumnezeu adevărat din 
Dumnezeu adevărat, născut, nu făcut, Cel ce este de o fiinţă cu Tatăl, prin Care toate s- 
au făcut. 

3. Care pentru noi oamenii şi pentru a noastră mântuire S-a pogorât din ceruri şi 
S-a întrupat de la Duhul Sfânt şi din Maria Fecioara şi S-a făcut om. 

4. Şi S-a răstignit pentru noi în zilele lui Ponţiu Pilat şi a pătimit şi S-a îngropat. 

5. Şi a înviat a treia zi, după Scripturi. 

6. Şi S-a înălţat la ceruri şi şade de-a dreapta Tatălui. 

7. Şi iarăţi va să vină cu slavă, să judece viii si morţii a Căruia împărţie nu va avea 
sfârşit. 

8. Şi întru Duhul Sfânt, Domnul de viaţă făcătorul, Care din Tatăl purcede, Cel ce 
împreună cu Tatăl şi cu Fiul este închinat şi mărit, Care a grăit prin prooroci. 

9. Şi întru una, sfântă, sobornicească şi epostolească Biserică. 

10. Mărturisesc un Botez, întru iertarea păcatelor. 

11. Aştept învierea morţilor. 

12. Şi viaţa veacului, ce va să fie. Amin. 

80. Câte părţi cuprinde Simbolul Credinţei? 

Simbolul Credinţei cuprinde patru părţi: 

1. Despre Sf. Treime (art. I-VIII) 

2. Despre Biserică (art. IX) 

3. Despre Sf. Taine (art. X) 

4. Despre viaţa viitoare (art. XI-XII). 

81. Care este art. I din Simbolul Credinţei? 

Articolul I este: «Cred întru unul Dumnezeu, Tatăl atotfiitorul, Făcătorul cerului şi al 
pământului, văzutelor tuturor şi nevăzutelor» 

82. Ce înseamnă cuvântul „cred”? 

Cuvîntul „cred” înseamnă că primesc şi mărturisesc ceea ce învaţă Biserica despre 
Dumnezeu. El are acelaşi sens ca şi cuvântul „credinţă”. Să vedem ce înseamnă „credinţă”? 
Există o credinţă pe care se bazează legăturile dintre oameni şi exisţa o credinţă care întreţine 
legătura omului cu Dumnezeu. între ele e o înrudire, dar şi o deosebire. Credinţa pe care o are 
un om în ceea ce-i spune alt om e o încredere, care-şi poate găsi întărirea în dovedirea sau 
arătarea văzută a lucrului care a fost susţiiut de unul şi crezut de altul. Credinţa în Dumnezeu 
nu-şi poate găsi în viaţa pământească o astfel de întărire prin dovedire sau arătare văzută. Dar 
are şi ea o întărire printr-un fel de arătare tainică, nevăzută, în faţa ochilor sufletului. Deci, 
credinţa în Dumnezeu e primirea de către noi ca adevărate, pe bază de încredere în Dumnezeu 
şi pe baza unei vederi sufleteşti a tuturor adevărurilor pe care le avem prin Descoperirea mai 
precus de fire; în vederea mântuirii noastre. Sf. Apostol Pavel ne spune despre credinţă că 
„este adeverirea celor nădăjduite dovedirea lucrurilor celor nevăzute’’ (Evr. 11, 1). După 
Teodoret al Cirului, credinţa creştină este învoirea liberă a sufletului, vederea sufletească a 
unui lucru nevăzut, statornicia în ceea ce este adevărat, înţelegerea celor nevăzute, potrivită 
firii 66 . 


83. Care sunt roadele credinţei? 

Acestea sunt: 

1. înţelegerea tainelor care depăşesc puterile minţii. 

2. Ridicarea sufletului pînă la Dumnezeu, cu Care unindu-ne, să ne putem mântui. 


66 Teodoret, Despre vindecarea bolilor elineşti, 1 1 Migne, P. G., LXXXIII, col. 814. 

84. Este vreo legătură între credinţa în lucrurile descoperite şi cunoaşterea lor? 

Sf. Chirii al Alexandriei leagă credinţa de cunoaşterea tucrurilor credinţei prin textul din 
Ioan: „ Şi noi am crezut şi am cunoscut că Tu eşti Hristosul, Fiul lui Dumnezeu celui viu ” 
(Ioan 6, 69). Credinţa este înaintea cunoaşterii, după cuvântul proorocului: „Dacă nu credeţi 
nu veţi sta în picioare” (Isaia 7, 9). Prin dreapta credinţă se realizează cunoaşterea lui 
Dumnezeu şi a adevărului Său şi tot prin credinţă ne ridicăm „ la măsura vârstei deplinătăţii 

• ? • • CCI 

Lui Hristos” (Efes. 4,13) şi la starea desăvârşită şi duhovnicească . 

La cunoaştere se ridică omul înaintat în credinţă şi viaţă duhovnicească încă de aici, de 
pe pământ, dar desăvârşită cunoaştere se dobândeşte numai în viaţa viitoare. 


ÎNVĂŢĂTURA despre dumnezeu 

9 

EXISTENŢA LUI DUMNEZEU 

85. Ce se poate şti despre Dumnezeu cu mijloacele minţii omeneşti şi ale firii 
înconjurătoare? 

Cu aceste mijloace noi ştim că Dumnezeu există, dar nu ştim ce este El, în Sine, în fiinţa 

Lui. 

86. Este vreo deosebire între acest fel de a cunoaşte existenţa lui Dumnezeu şi cel 
dat prin Descoperirea dumnezeiască? 

Felul cunoaşterii existenţei lui Dumnezeu prin Descoperire e mai sigur şi mai preţios, 
fiindcă această cunoaştere ne-o da Dumnezeu însuşi şi mintea noastră nu se mai îndoieşte. 
Apoi, pe când în Descoperirea dumnezeiască, cunoştinţa existenţei lui Dumnezeu pleacă de la 
credinţa ca să ajungă la cunoaştere, în aflarea existenţei lui Dumnezeu pe calea firii, mintea 
porneşte de la cunoaştere spre a ajunge la credinţă 68 . 

87. Prin ce arată firea existenţa lui Dumnezeu? 

Zidirea întreagă, de la făpturile cele mai mici până la cele mai mari, de la cele înzestrate 
cu mai puţină pricepere până la cele mai înţelepte, de la începutul lumii până astăzi, 
mărturiseşte înţelepciunea, bunătatea şi puterea Făcătorului. Sf. Scriptură ia firea ca mărturie a 
existenţei lui Dumnezeu, când spune: „ Cerurile spun slava lui Dumnezeu şi facerea mâinilor 
Lui o vesteşte tăria” (Ps. 18, 1). 

începând de la Sf. Irineu şi până la Sf. Ioan Damaschin, toţi Sf. Părinţi şi Scriitori 
bisericeşti dovedesc existenţa lui Dumnezeu pe baza legii naturale sau fireşti. Sf. Grigorie 
Teologul spune: «Dar cu mult mai înainte decât acestea (adică cerul, luna, stelele), mai presus 
decât ele şi izvor al lor este fiinţa (lui Dumnezeu), care întrece orice cuprindere şi orice 
înţelegere... Şi privirea şi legea firii ne învaţă că Dumnezeu există şi că El este cauza creatoare 
şi susţinătoare a lumii. Privirea (ne învaţă că există Dumnezeu) atunci când se aşază pe cele 
văzute şi bine fixate şi care merg şi care sunt, ca să zic aşa, mişcate în chip nemişcat şi sunt 
purtate. Iar legea naturală deduce din cele văzute şi rânduite de Autorul Ion» 69 . Cunoştinţa 
despre Sine a dat-o Dumnezeu oamenilor de la început, zice Sf. Ioan Gură de Aur, dar 
păgânii, atribuind această cunoaştere lemnelor şi pietrelor, au nedreptăţit adevărul. Această 
cunoaştere rămâne însă neschimbată având slava ei nemişcată. Sf. Pavel zice: „ Ceea ce se 
poate cunoaşte despre Dumnezeu este cunoscut de către ei, fiindcă Dumnezeu le-a arătat lor ” 
(Rom. 1, 19). Cunoaşterea lui Dumnezeu pe calea firii s-a dat oamenilor nu prin glas, ci prin 


67 Sf. Chirii al Alexandriei, Comentar la Ioan 4, 4, (6, 70), Migne, P. G., LXXIII, col. 628. 

68 Sf. Vasile cel Mare, Scrisoarea 235 (către Amfilohie) 1, Migne, P. G ., XXXII, col. 872. 

69 Sf. Grigorie Teologul, Cuvântai II Teologic, 5, 6, Migne, P. G., XXXVI, col. 32. 

aşezarea făpturilor la mijloc, pentru ca şi cel înţelept şi cel fără minte, cunoscând cu privirea 
frumuşetea celor văzute, să se ridice la Dumnezeu 70 . Ordinea lucrurilor, schimbarea 
anotimpurilor, a atmosferei, calea annonioasă a elementelor, cursul ordonat al zilelor şi al 
nopţilor, al lunilor şi al anilor, grija pe care o minte atotînteleaptă o are faţă de fiecare 
vieţuitoare, supunerea tuturor fată de om dovedesc existenta lui Dumnezeu . Zidirea, zice Sf. 

5 ’ ’ 77 

loan Gurăde Aur, ne duce ca de mână la cunoaşterea lui Dumnezeu . Este o cunoaştere care 
porneşte de la făpturi şi se ridică până la Făcătorul firii. 

88. Pe ce altă cale a firii ştim ca există Dumnezeu? 

Pe calea conştiinţei, care, după firea văzută, este al doilea învăţător al omului. Sf. Ioan 
Gură de Aur şi Sf. Ioan Damaschin spun că: cunoştinţa existenţei lui Dumnezeu este pusă de 

l'X 

El în chip firesc în toţi oamenii . Sf. Grigorie Teologul observă că puterea din noi, înnăscută 
tuturor, prima lege lipită de noi, care ne duce spre Dumnezeu prin cele văzute, este 

• ,,74 

raţiunea 

89. Cunoaştem existenţa lui Dumnezeu numai pe calea firii? 

Noi cunoaştem existenţa lui Dumnezeu şi pe calea Descoperirii sau Revelaţiei 
dumnezeieşti supranaturale. Dumnezeu Şi-a descoperit existenţa Sa proorocilor, S-a arătat 
prin Fiul Său Cel întrupat şi Se va face cunoscut în împărăţia cerurilor. «Duhul, zice Sf. 
Irineu, pregăteşte pe om în Fiul, Fiul îl duce la Tatăl, iar Tatăl îi dă nestricăciunea pentru viaţă 
veşnică, pe care o capătă din faptul că vede pe Dumnezeu» 75 . Cunoaşterea mai presus de fire a 
lui Dumnezeu, pe care cei îmbunătăţiţi moral, ajunşi pe cea mai înaltă treaptă a urcuşului 
duhovnicesc după curăţirea de paimi, o gustă anticipativ încă din această viaţă, constituie 
însăşi viaţa veşnică pentru cei drepţi în împărăţia cerurilor (Ioan 17, 3). 


FIINŢA LUI DUMNEZEU 

90. Ştim noi ceva despre fiinţa lui Dumnezeu? 

Nu putem cunoaşte fiinţa lui Dumnezeu nici pe calea firii, nici pe calea mai presus de 
fire. Fiinţa lui Dumnezeu este „ascunsul” tainic, la care nu ne putem ridica cu mintea şi cu 
care nu putem intra în legătură. Ea e mai presus de orice nume, cum spune Dionisie Pseudo- 
Areopagitul. Dar noi cunoaştem lucrările acelei fiinţe, care coboară la noi, cum zic Sf. Părinţi. 
Toate numele ce le dăm lui Dumnezeu privesc aceste lucrări; înţelepciunea lui Dumnezeu, 
văzută în lume, este o astfel de lucrare; puterea Fui creatoare la fel. Aceste lucrâri le mai 
numim şi însuşiri ale lui Dumnezeu, sau pe baza acestor lucrări îi dăm lui Dumnezeu aşa- 
numitele însuşiri. în cunoaşterea firească, aceste lucrări sau însuşiri ale lui Dumnezeu le aflăm 
prin analogie de la lucrările create; în cunoaşterea mai presus de fire avem o vedere mai de-a 
dreptul a lor. 


ÎNSUŞIRILE LUI DUMNEZEU 

91. Ce înseamnă cuvintele: „Cred întru unul Dumnezeu”? 

Aceste cuvinte au fost puse în Simbolul Credinţei pentru a risipi credinţa deşartă a 
păgânilor, ca sunt mai mulţi dumnezei. Credinţa într-un singur Dumnezeu, sau monoteismul, 
e susţinută de toţi Părinţii şi Scriitorii bisericeşti care s-au ocupat de acest adevăr. 


70 Sf. Ioan Gură de Aur, Omilii la Scrisoarea către Romani, 3, 2, Migne, P. G. . LX, col. 412. 

71 Teofil, Către Autolic, 1, 6, Migne, P. G., VI, col. 1033. 

72 Sf. Ioan Gură de Aur, Despre diavolul ispititor, Omilia 2, n. 3, Migne, P. G. . XLIX, col. 260. 

73 Sf. loan Gură de Aur, Cuvânt despre Ana, 1, n. 4, Migne, P. G., LIV, col. 638; Sf. Ioan Damaschin, 
Dogmatica, 1, 1, Migne, P. G., XCIV, col. 789. 

74 Sf. Grigorie Teologul, Cuvintul 11 Teologic, 16, Migne, P. G., XXXVI. col. 48. 

75 Sf. Irineu, Contra ereziilor, 4, 20, 5, Migne, P. G., VII, col. 1035. 

92. Care sunt însuşirile lui Dumnezeu? 

- Dumnezeu este unul. Sf. Apostol Pavel scrie corintenilor: „ Totuşi, pentru noi este un 
singur Dumnezeu-Tatăl, din Care sunt toate si noi întru El; şi un singur Domn Iisus Hristos, 
prin Care sunt toate şi noi prin El” (I Cor. 8, 6). Dumnezeu este unul singur pentru că unul 
singur e universul pe care l-a făcut . Sf. Efrem zice: «Dacă nu e un singur Dumnezeu, nu e 
Dumnezeu» 77 . 

- Dumnezeu este Duh, cum o mărturiseşte Mântuitorul însuşi femeii samarinence: 
„Duh este Dumnezeu, şi cei ce Ise închină trebuie să Ise închine în duh şi în adevăr” (Ioan 
4, 24). «El e nematerial si netrupesc», spune Sf. Ioan Damaschin . El e izvorul din care-şi ia 

7Q 

începutul toată firea înţelegătoare şi duhul . 

-Dumnezeu e simplu, adică necompus, fiindcă e nematerial. Firea Sa e necompusă şi 
duhovnicească . El nu admite nici un fel de adaos în Sine şi nu are ceva mai mare, sau mai 
mic, în Sine 81 . 

- Dumnezeu e neschimbător, cum ne-o arata Sf. Iacov prin cuvinele: „Părintele 
luminilor, la Care nu e schimbare sau umbră de mutare” (1, 17). 

- Dumnezeu este veşnic, cum ne încredinţează cuvintele Apocalipsei: „Sfânt, Sfânt, 
Sfânt, Domnul Dumnezeu, Atotţiitorul, Cel ce era, Cel ce este şi Cel ce vine” (Apoc. 4, 8). El 
e înainte de timp, pentru că timpul e de la El. însuşirea Lui veşnica e că El este veşnic . 

- Dumnezeu e necuprins, pentru că este nesfârşit şi de nespus. Dumnezeu este nevăzut. 
Cuvântul se adresează către El în tăcere, simţul se toceşte vrând să-L cerceteze, iar înţelegerea 

oi 

se închirceşte vrând să-L îmbrăţişeze . 

- Dumnezeu e atotprezent, cum ne spune Psalmistul: „De mă voi sui în cer, Tu acolo 
eşti; de mă voi coborâ în iad, de faţă eşti. De voi lua aripile mele de dimeneaţă şi mă voi 
sălăşlui la marginile mării, şi acolo mâna Ta mă va povăţui şi mă va ţine dreapta Ta ” (Ps. 
138, 8-10). Fiind fără început şi fără sfârşit, Dumnezeu este atotprezent, pentru că nu El e în 
altceva, că toate sunt în El. El e pretutindeni şi e în întregime pretutindeni . 

- Dumnezeu e atotputernic, cum ne încredinţează Sf. Evanghelie: „ Cele ce nu sunt cu 
putinţă la oameni sunt cu putinţă la Dumnezeu” (Luca 18, 27). Atotputernicia lui Dumnezeu 
o susţin toţi Sf. Părinţi, îndeosebi Aristide, Teofil al Antiohiei, Sf. Irineu, Clement 
Alexandrinul, Sf. Chirii al Ierusalimului. Puterea lui Dumnezeu e nevăzută şi ascunde o mare 
pătrundere şi simţire Duhului . 

- Dumnezeu e atotştiutor, cum ne spune Sf. Apostol Pavel: „ O, adâncul bogăţiei şi al 
înţelepciunii şi al ştiinţei lui Dumnezeu! Cât sunt de necercate judecăţile Lui se nepătrunse 
căiele Lui!” (Rom. 11, 33). Ştiinţa lui Dumnezeu cunoaşte toate deodată: cele trecute, cele 
prezente, cele viitoare. El cunoaşte totul din veci; El ştie înainte de facerea lumii ce se va 
întâmpla până în ultimele clipe ale acesteia. Dumnezeu nu S-a sfătuit cu nimeni despre noi, în 
momentul când am fost creaţi, pentru că El cunoştea rostul nostru înainte de facerea 
pământului şi a veacurilor . Prin prezenţa Sa, Dumnezeu nu ne obligă să facem cele 

87 

viitoare . Dumnezeu ştie toate câte se vor întâmpla prin libera voinţă a oamenilor, dar această 


76 Origen, Contra lui Cels, 1, 23, Migne, P. G., XI, col. 701. 

77 Sf. Efrem Şirul, Cuvânt contra ereziilor, 3, Assemanni, 2, p. 443. 

78 Sf. Ioan Damaschin, Dogmatica, 2, 3, Migne, P. G., XCIV, col. 865. 

7Q Origen, Despre Principii, 1, 1, 6, Migne, P. G., XI, col. 124. 

80 Didim, Despre Sf. Duh, 35, Migne, P. G., XXXIX, col. 1064. 

81 Origen, Despre Principii, 1, 1, 6, Migne, P. G., XI, col. 124. 

82 Sf. Ilarie, Despre Sf. Treime, 2, 7, Migne, P. L.,X, col. 54. 

83 Sf. Ilarie, Despre Sf Treime, loc. cit.. 

84 Sf. Ilarie, Despre Sf Treime, loc. cit.. 

85 Sf. Irineu, Contra ereziilor, 2, 6, 1, Migre, P. G., VII, col. 724. 

86 Sf. Chirii al Alexandriei, Tezaurul despre Sf şi cea de o fiinţă Treime, 15, Migne, P. G., LXXV, col. 292. 

87 Fer. Augustin, Despre liberul arbitru, 3, 4, 11, Migne, P. L., XXXII, col. 1276. 


34 



învăţătura de credinţă creştină ortodoxă 

oo 

preştiintă nu nimiceşte liberul arbitru sau libera hotărâre . Dumnezeu priveşte în inimi, ştie 

? RQ 

toate şi aude toate . 

- Dumnezeu e drept, cum spune Psalmistul: „ Domnul iubeşte judecata şi nu va părăsi 
pe cei cuvioşi ai Săi; (aceştia) în veac vor fi păziţi; iar cei jără-de-lege vor fi izgoniţi şi 
seminţia celor necredincioşi va fi stârpită (Ps. 36, 28). 

- Dumnezeu e bun, cum declară însuşi Mântuitorul: „Nimeni nu este bun decât numai 
unul Dumnezeu’’ (Matei 19, 19). 

- Dumnezeu e iubire, cum ne încredinţează Sf. Apostol Ioan (I Ioan 4, 8 şi 16). 

- Dumnezeu este lumină (I Ioan 1, 5). 

- Dumnezeu este desăvârşit, după cuvântul Mântuitorului: „Fiţi dar desăvârşiţi, 
precum Tatăl vostru din ceruri desăvârşit este” (Matei 5, 48). Dumnezeu e desăvârşit în 
toate, egal şi asemenea cu Sine 90 . Nu e supus prefacerii lucrurilor, nici naşterii, nici 
întâmplării. El nu Se micşorează, nici nu creşte, ci e totdeauna acelaşi 91 . 

93. Dacă Dumnezeu este Duh, de ce în Sf. Scriptură se vorbeşte despre inima, ochii, 
urechile, mâinile lui Dumnezeu? 

Sf. Scriptură ţine seama de firea limbii omeneşti, adică de felul ei de a-şi arăta 
gândurile. Cuvintele de mai sus nu înfăţişează organe trupeşti, asemenea celor omeneşti, ci 
anumite puteri ale lui Dumnezeu. Astfel inima arată bunătatea şi iubirea lui Dumnezeu, ochii 
şi urechile arată atotştiinţa Lui, iar mîinile, atotputernicia Lui. După cum chipul lui Dumnezeu 
nu poate fi zugrăvit în mintea noastră, tot aşa nu poate fi vorba de organe trupeşti ale lui 
Dumnezeu, căci după cuvântul unui Părinte al Bisericii: «El aude fără urechi, vorbeşte fără 
gură, lucrează fără mâini, vede fără ochi» 92 . 

94. Dacă Dumnezeu este peste tot locul, de ce se spune în Sf. Scriptură că El este în 
ceruri sau în Biserică? 

Dumnezeu este peste tot locul; dacă se zice că El este în mod deosebit în ceruri, este 
pentru că prezenta Lui e mai vădită fiinţelor spirituale şi cerul închipuieşte sfinţenia; dacă se 
vorbeşte de prezenta Lui deosebită în Biserică, este pentru că mai ales în Biserică hnpărteşeşte 
El, prin Sf. Taine, harul Său sfinţitor. 


SFÂNTA TREIME 

95. Pentru ce numim, în articolul I din Simbolul Credinţei, pe Dumnezeu, „Tatăl”? 

Dumnezeu este unul după fiinţa Lui. Descoperirea dumnezeiască ne învaţă însă că acest 
Dumnezeu, unul după fiinţă, este în trei persoane: Tatăl, Fiul şi Sf. Duh. Aceste trei persoane 
sau ipostasuri dumnezeieşti alcătuiesc Sf. Treime, taina de nepătruns de mintea omenească şi 
împărtăşită nouă prin Descoperirea dumnezeiască. Cuvântul „Tatăl” din Simbolul Credinţei 
ne arată prima persoană a Sf. Treimi. El arată însă şi legătura fiască pe care noi, credincioşii, o 
avem cu El, căci El este „Tatăl nostru”, aşa cum spunem la începutul Rugăciunii Domneşti. 

96. Se vorbeşte în Sf. Scriptură despre aceste trei persoane sau ipostasuri ale 
singurului Dumnezeu? 

în Sf. Scriptură se vorbeşte în multe locuri despre cele trei persoane sau ipostasuri ale 
Dumnezeirii. Amintim numai câteva: în Vechiul Testament, Dumnezeu-Tatăl Se adresează 
celorlalte persoane ale Sf. Treimi: „Să facem om după chipul Noastru şi după asemănarea 
Noastră” (Fac. 1, 26). în vedenia lui Isaia, îngerii „strigau unul către altul şi ziceau: Sfânt, 


88 Teodoret, Comentar la Romani, 8, 30, Migne, P. G. , LXXXII, col. 141. 

89 Sf. Chirii al Ierusalimului, Cateheza 9-5, Migne, P. G., XXXIII, col. 460. 

90 Sf. Irineu, Contra ereziilor, 4, 11, 2, Migne, P. G., VII, col. 1002. 

91 Sf. Chirii al Ierusalimului, Cateheza 4-5, Migne, P. G.. XXXIII, col. 460; Sf. Ioan Damaschin, Dogmatica, 1, 
5, Migne, P. G., XCIV, col. 801. 

92 Sf. Efrem Şirul, Cântece nisibiene, 3, 1, BK 78 şi Sf. Ioan Damaschin, Dogmatica, trad. Dr. D. Fecioru, 
Bucureşti, 1938, pp. 38-40. 

Sfânt, Sfânt, Domnul Savaot, plin este tot pământul de mărirea Lui’’ (Isaia 6, 3). în Noul 
Testament, cu prilejul Botezului Domnului nostru Iisus Hristos, s-au arătat toate cele trei 
persoane ale Sf. Treimi: Tatăl, aratând lumii pe Fiul şi binecuvântându-L, Fiul primind 
botezul de la Ioan, iar Sf. Duh coborând asupra Fiului, în chip de porumbel (Matei 3, 16-19 ; 
Luca 3, 21-22; Ioan 1, 32; 15, 26). Trimiţând pe Sf. Apostoli la propovăduire, Mântuitorul le 
spune: „Drept aceea, mergând învăţaţi toate neamurile, botezându-le în numele Tatălui şi al 
Fiului şi al Sf. Duh ” (Matei 28,19). 

97. Sf. Tradiţie mărturiseşte existenţe Sf. Treimi? 

Tradiţia primelor trei veacuri mărturiseşte fără şovăială credinţa în existenţa Sf. Treimi. 
Au mărturisit cu căldură despre Sf. Treime: Sf. Clement Romanul, Sf. Ignatie, Sf. Policarp, 
Aristide, Sf. Iustin, Atenagora, Teofil al Antiohiei, Sf. Irineu, Clement Alexandrinul, Origen, 
Tertulian, Novatian. Sf. Părinţi ai veacurilor IV şi V s-au întemeiat neîntrerupt pe această 
tradiţie, în toiul luptelor lor contra arianismului. Se pot cita în această privinţă mai ales Sf. 
Atanasie, Sf. Epifanie, Sf. Ilarie şi Fer. Augustin. «în unitatea firii sunt trei persoane» zice 
Tertulian . «O singură Dumnezeire şi un singur Dumnezeu în trei ipostasuri», declară Sf. 
Atanasie 94 . 

98. Cele trei persoane sau trei ipostasuri pot fi înţelese ca trei dumnezei? 

Cele trei persoane dumnezeieşti nu se înţeleg ca persoanele omeneşti, ci în felul în care 
ne arată Mântuitorul în Evanghelia după Ioan când zice: „Eu şi Tatăl Meu una suntem” (Ioan 
10, 30). «Legătura Tatălui cu Fiul şi a Fiului cu Mângâietorul (Sf. Duh) uneşte pe cei trei unul 
cu altul. Aceştia trei sunt una, nu unul, după cuvântul: „Eu şi Tatăl Meu una suntem”, una 
după unitatea fiinţei, nu după unitatea numărului» 95 . Cele trei ipostasuri, zice Sf. Grigorie 
Teologul, sunt o singură Dumnezeire şi «o singură Fire în trei proprietăţi, înţelegătoare, 
desăvârşite, existând prin ele însele, deosebite în număr, dar nu deosebite în Dumnezeire» 96 . 
Acelaşi Sfânt Părinte explică felul unirii ipostasurilor astfel: «Se deosebesc fără să se împartă, 
ca să zic aşa, şi se unesc deosebit. Unul în trei este Dumnezeirea şi trei fac una» . Nu sunt, 
deci, trei dumnezei. 

99. Care e legătura ipostasurilor între ele? 

Deşi mare taina, lucrul acesta a fost lămurit pe larg de Sf. Părinţi. Sf. Chirii al 
Alexandriei ne spune că Firea dumnezeiască, simplă şi necompusă, e lărgită de însuşirile 
ipostasurilor şi de deosebirile de persoană şi de nume. în fiecare persoană se înţelege întreaga 
Fire împreună cu însuşirea ei, adică cu ipostasul. Rămâne fiecare ceea ce este, având în sine şi 
pe celelalte, prin unirea firească cu ele. Tatăl este în Fiul şi în Sf. Duh. De semenea şi Fiul şi 
Sf. Duh Se află în Tatăl, iar Tatăl, în ceilalţi doi 98 . 

100. Cele trei ipostasuri voiesc şi lucrează separat sau Ia un loc? 

Sf. Ioan Damaschin spune că fiecare din cele trei ipostasuri nu voiesc şi nu lucrează 
aparte, separat şi deosebit, ci împreună 99 . Sf. Treime e o singură fire, o singură voinţă, o 
singură lucrare, o singură putere, o singură autoritate, pentru că e o singură Dumnezeire 100 . 

101. Ce au împreună şi ce au deosebit persoanele Sf. Treimi? 

Tatăl, Fiul şi Sf. Duh au împreună însuşirea de a fi nelăcuţi şi Dumnezeirea. Fiul şi Sf. 
Duh au împreună însuşirea că sunt din Tatăl. Tatăl este nenăscut, Fiul este născut, Sf. Duh 
este purces. 


93 Tertulian, Contra lui Praxeas, 2, 9, 25, Migne, P. L., II, col. 156. 

94 Sf. Atanasie, Despre întruparea Cuvântului lui Dumnezeu şi contra Arienilor, 10, Migne P. G., XXVI, col. 
1000 . 

95 Tertulian, Contra lui Praxeas, 25, Migne, P. L., II, col. 188. 

96 Sf. Grigorie Teologul, Contra Arienilor şi despre sine, 16, Migne, P. G., XXXVI, col. 236 A. 

93 Idem, La Sfintele lumini (Bobotează), 11, Migne, P. G., XXXVI, col. 345 C. D.. 

98 Sf. Chirii al Alexandriei, Despre Sfânta şi cea de o fiinţă Treime, 7, Migne, P.G., LXXV, col. 1092. 

99 Sf. Ioan Damaschin, Despre două voinţe în Hristos, 8, Migne, P. G., XCV, col. 136. Vezi şi Pr. Dr. Olimp N. 
Căciulă, Hristologia Sf. Ioan Damaschin după Tratatul despre cele două voinţe în Hristos, Bucureşti, 1938, p. 
106. 

100 Sf. Ioan Damaschin, Despre Sf. Treime, 1, Migne, P. G., XCV, col. 9. 

102. Prin ce Se deosebeşte mai de aproape Tatăl? 

Tatăl este nenăscut. El nu primeşte existenţa de la nimeni, nu are cauză. El e izvorul 
celorlalte două persoane. 

Dumnezeu e Tată din veci. El nu este însă Tată în felul omenesc. El n-a început să fie 
Tată în timp, după împlinirea vârstei, odată cu apariţia puterii de a naşte, asemenea oamenilor 
şi celorlalte vieţuitoare. Dumnezeu e Tată deodată cu veşnicia. El e, deci, totdeauna Tată 101 . 

103. Prin ce Se deosebeşte mai de aproape Fiul? 

Fiul este născut, este Unul-Născut, fiind împreună veşnic cu Tatăl şi deofiinţă cu 
Acesta. Fiul e Fiu dinaintea veacului şi de totdeauna. El nu Şi-a început cândva existenţa, ci 
de când e Tatăl e şi Fiul. Şi când gândim la Tatăl, gândim şi la Fiul. Fiul nu e creat, cum 
pretindea Arie, ci e născut din Tatăl, dar nu printr-o naştere omenească, nici constrânsă, ci 
printr-una voită şi firească. E o naştere necuprinsă de mintea omenească. Fiul şi Tatăl sunt una 
ca Dumnezeire, ca fire, ca veşnicie, ca voinţă, ca lucrare, ca bunătate etc., dar Se deosebesc ca 
ipostasuri: unul e născut, pe când celălalt e nenăscut; în această privinţă, Tatăl este izvorul şi 
cauza Fiului. Fiul Se deosebeşte, apoi, şi de Tatăl şi de Sf. Duh, prin aceea că El Şi-a luat 
asupra-Şi lucrarea mântuirii. Numele propriu al Fiului este «Cuvântul». El Se numeşte şi 
«înţelepciunea lui Dumnezeu. El e Cuvântul, Strălucirea şi Chipul Tatălui» . 

104. Prin ce Se deosebeşte mai de aproape Duhul Sfânt? 

Duhul Sfânt purcede din Tatăl, cum spune însuşi Mântuitorul: „Iar când va veni 
Mângâietorul, pe Care Eu II voi trimite vouă, de la Tatăl, Duhul adevărului, Care de la Tatăl 
purcede, Acela va mărturisi despre Mine (Ioan 15, 26). însuşirea Fui personală este de a fi 
purces din Tatăl de a Se face cunoscut după Fiul şi împreună cu Acesta 103 . El e sfinţenia însăşi 
şi prin aceasta izvorul Sf. Har, Care desăvârşeşte opera Mântuitorului, după înălţarea Sa la 
cer: „Iar când va veni Acela, Duhul adevărului, vă va călăuzi pe voi la tot adevărul... Acela 
Pe Mine Mă va slăvi, pentru că din al Meu va lua şi va vesti vouă ” (Ioan 16, 13-14). 


DESPRE DUMNEZEU TATĂL 

105. De ce în articolul I din Simbolul Credinţei, numim pe Dumnezeu: Tatăl, 
Atotţiitorul, Făcătorul cerului şi al pământului, văzutelor tuturor şi nevăzutelor? 

Pentru că Dumnezeu a făcut cerul şi pământul şi tot ce există, cum ne spune Sf. 
Scriptură: „La început a făcut Dumnezeu cerul şi pământul” (Fac. 1, 1). Psalmistul îl laudă 
pentru puterea atotţiitoare: „ Că în mâna Lui sunt marginile pământului se înălţimile munţilor 
ale Lui sunt. Că a Lui este marea şi El a făcut-o şi uscatul mâinile Lui l-au zidit ” (Ps. 94, 4- 
5). Dumnezeu a făcut totul din nimic. La creaţiune iau parte toate cele trei persoane ale Sf. 
Treimi. Despre părtaşia Cuvântului la facerea lumii, ne mărturiseşte Sf. Apostol Pavel, 
zicând: „ Ca în El (Fiul) au fost făcute toate, cele din ceruri şi cele de pe pământ, cele văzute 
şi cele nevăzute” (Col. 1, 16). Despre părtaşia Duhului mărturisesc cuvintele Sf. Scripturi: „Şi 
Duhul lui Dumnezeu Se purta pe deasupra apei” (Fac. 1, 2). Dumnezeu a făcut lumea în timp, 
după o anumită ordine, cu scopul de a fi fericită şi de a slăvi pe Dumnezeu. 

106. Ce se înţelege prin cuvintele „nevăzutelor”? 

Prin aceste cuvinte se înţelege lumea nevăzută, adică îngerii, cum ne explica Sf. Apostol 
Pavel care, după citatul de mai sus, din Epistola către Coloseni, adaugă: „Fie scaunele, fie 
domneile, fie începătoriile, fie stăpânirile: toate prin El şi pentru El s-au făcut ” (Col. 1, 16). 
Aceste nume arată cetele de îngeri, după cum vom vedea mai departe. 

107. Care a fost făcută mai întâi: lumea văzută sau lumea nevăzută? 

Atât Sf. Scriptură cât şi Sf. Tradiţie ne învaţă că lumea nevăzută, lumea îngerilor, a fost 
făcută mai întâi. Domnul însuşi spune lui Iov: „ Când s-au făcut stelele, lăudatu-M-au cu glas 


101 Sf. Grigorie de Nissa, Contra lui Eunomiu, 1, Migne, P. G., XLV, col. 369. 

102 Sf. Atanasie, Vasilie cel Mare şi alţii. 

103 Sf. Vasilie cel Mare, Scrisoarea 38 (Către fratele său Grigorie), Migne, P. G., XXXII, col. 329. 


37 



învăţătura de credinţă creştină ortodoxă 

mare toţi îngerii Mei” (Iov 38, 7). îngerii au fost făcuţi cei dintâi, zice Păstorul lui Herma 104 . 
Prin cuvântul „cerul”, din primul verset al cărţii Facerii: „La început a făcut Dumnezeu cerul 
şi pământul”, se înţelege lumea nevăzută a cerului, adică îngerii. 

108. Cum şi de ce a făcut Dumnezeu pe îngeri? 

Dumnezeu a făcut pe îngeri din nimic 1 .1-a fost de ajuns să voiască, pentru a-i aduce la 
lumina 106 . El i-a făcut din bunătatea Sa. 

109. Ce sunt îngerii? 

îngerii sunt duhuri, adică fiinţe spirituale fără trup, înzestrate cu minte, voinţă şi putere, 
cum spune Sf. Scriptură: „ Cel ce face pe îngerii Săi duhuri şi pe slujitorii Săi pară de foc ” 
(Ps. 103, 4) şi cum adevereşte Sf. Tradiţie. Făpturile înzestrate cu minte sau raţiune se împart 
în îngeri şi oameni. Făpturile raţionale netrupeşti sunt îngerii. Ei sunt firi înţelegătoare; 
pentru că sunt fără de trup, au fost rânduiţi să locuiască sus, în locuri uşoare, şi să aibă o fire 
uşoară şi repede 107 . 

110. Ce însuşiri au îngerii? 

îngerii sunt nemateriali, fiindcă sunt netrupeşti. De aceea, deşi îngerii pot vorbi între ei, 
n-au nevoie nici de limbă, nici de urechi ci-şi arată gândurile şi hotărârile fără cuvânt material. 
Când Sf. Apostol Pavel ne vorbeşte despre limba îngerilor (I Cor. 13,1), el nu le atribuie, prin 
aceasta, trupuri, ci arată chipul de convorbire între îngeri. Tot aşa, când vorbeşte de 
„genunchiul celor cereşti şi al celor pământeşti şi al celor de dedesupt” (Filip. 2, 10), el nu 
atribuie îngerilor genunchi şi oase, ci arată închinarea datorată lui Dumnezeu, după felul 
nostru omenesc. Spre deosebire de noi, oamenii, îngerii sunt fiinţe spirituale personale, 
netrupeşti şi nemateriale. 

îngerii sunt liberi, dispunând în libertate de voia şi hotărârile lor, aşa cum ne dovedeşte 
căderea lui Lucifer. 

îngerii sunt inteligenţi, în continuă mişcare şi ştiutori. Deşi îngerii au cunoaştere mai 
înaltă decât a noastra, ei nu ştiu cele ce sunt în inimă şi nici cele viitoare. Aceasta arată ca ei 
sunt mărginiţi. «Cine a început să existe, zice Teodoret al Cirului, acela are o existentă 
mărginită.» . Că e aşa ne-o spune şi cuvântul Mântuitorului că fiecare om e sub paza sau sub 
grija unui înger (Matei 18, 10). De aceea, îngerii ocupă loc, se fac văzuţi şi se arată celor 
vrednici ci înfăţişare omenească (Fac. 18, 2). Fiind mărginiţi, îngerii nu sunt pretutindeni. Ei 
sunt prezenţi acolo unde sunt trimişi. Când sunt încer, nu sunt pe pământ; când sunt trimişi de 
Dumnezeu pe pământ, nu sunt în cer. Deşi mărginiţi, ei nu sunt împiedicaţi de ziduri, de uşi, 
de încuietori, de peceţi. Acelora cărora Dumnezeu voieşte ca ei să li se arate, îngerii nu li se 
înfăţişeză cum sunt, ci cu o formă schimbată, ca să poată fi văzuţi 109 . 

îngerii nu sunt sfinţenia însăşi. Ei au sfinţenia de la Duhul Sfânt 110 . Sfinţenia fiind din 
afără fiinţei lor, le aduce desăvârşirea prin împărtăşirea cu Duhul Sfânt. Ei îşi păstrează 
vrednicia prin stăruinţa în bine, având libera voie în alegere şi necăzând niciodată din cinstea 
de a şedea alături de Cel Bun 111 . Puterile cereşti nu sunt sfânte prin firea lor. Altfel ele nu s-ar 
deosebi de Duhul Sfânt. Ele au de la Duhul Sfânt o măsură de sfinţenie pe potriva lor. Ele 
capătă nemurirea prin har şi părţicipă la luminare şi la har potrivit cu vrednicia şi cu rangul 
lor” . îngerii n-au fost creaţi copii, care apoi, desăvârşindu-se prin exerciţiu continuu, au 
ajuns demni de primirea Duhului Sfânt. Ei au avut de la început, de la facere, în însuşi actul 


104 Păstorul lui Herma, 5, 5, 3, Migne, P. G., II, col. 957, 961. 

105 Sf. loan Damaschin, Dogmatica, 2, 3, Migne, P. G., XCIV, col. 865. 

106 Sf. loan Gură de Aur, Despre învierea morţilor, 7, Migne, P. G., L, col. 429. 

107 Sf. Grigorie de Nissa, Despre Rugăciunea Domnească, Cuv. IV, Migne, P. G., XLIV, col. 1165; Idem, 
Scrieri, partea I, trad. de Pr. Prof. D. Stăniloae şi Pr. loan Buga, în „P.S.B.”, Bucureşti 1982, p. 434. 

108 Fer. Teodoret, Comentai- la Facere, 1. Migne, P. G., LXXX, col. 80. 

109 Sf. loan Damaschin, op. cit., 2, 3, Migne, P. G., XCIV, col. 869. 

110 Sf. loan Damaschin, op. cit., loc. cit.. 

111 Sf. Vasile cel Mare, Despre Sf. Duh, 16, 38, Migne, P. G., XXXII, col. 137. 

112 Sf. loan Damaschin, op. cit., 2, 3, Migne, P. G., XCIV, col. 868. 

• 113 * 

facerii lor, sfinţenia pusă în fiinţa lor . Ei doresc şi caută binele. După măsura dragostei lor 
faţă de Dumnezeu, ei primesc măsura sfinţeniei. între ei şi Duhul Sfânt e această deosebire că, 
pe când Duhul Sfânt are sfinţenia prin însăşi firea Sa îngerii au sfinţenia prin împărtăşire 114 . 

Mulţi îngeri câştigând fericirea veşnică, au fost întăriţi în bine 115 . Ei au fost ridicaţi la o 
treaptă mai presus de firea lor, şi, dacă nu mai pot greşi, nu e prin firea lor, ci prin harul lui 
Dumnezeu 116 . 

111. De ce se numesc îngeri şi care e numărul lor? 

Cuvântul înger, care vine din limba latină, iar în aceasta din limba greacă, înseamnă 
vestotor. îngerii au, printre altele, să vestească oamenilor voia lui Dumnezeu, aşa cum 
Arhanghelul Gavriil a vestit pe Fecioara Maria că va naşte pe Mântuitorul (Luca 1, 26-38), iar 
pe preotul Zaharia că elşi soţia sa Elisabeta vor avea fiu (Luca 1, 11-20). 

Numărul îngerilor e foarte mare. Sf. Părinţi numără nouă cete îngereşti . Dionisie 
Pseudo-Areopagitul le împarte în trei triade, sau trei serii de câte trei. Prima triadă e veşnic în 
jurul lui Dumnezeu, în unire nemijlocită cu Acesta, şi e formată din Serafimii cei cu câte şase 
aripi din Heruvimii cei cu ochi mulţi şi din Tronurile prea sfânte. A doua triadă e alcătuită din 
Domnii, Puteri şi Stăpâniri. A treia triadă e formată din începătorii, Arhangheli şi îngeri” . 

112. Ce chemare au îngerii? 

Am văzut că ei sunt vestitorii voii sau hotărârilor lui Dumnezeu. Unu dintre ei, ca firi 
curate, neînclinate spre rău, sau greu de mişcat la aşa ceva, se mişcă continuu în cor, în jurul 
Cauzei prime. Ei cântă laudele măririi dumnezeieşti, privesc veşnic slava cea veşnică, nu 
numai ca să se slăvească Dumnezeu, ci pentru ca şi ei, îngerii; să primească binefaceri de la 
Dumnezeu 119 . 

îngerii slujesc lui Dumnezeu pentru mântuirea noastră. Lucrul îngeresc acesta este: să 
facă totul pentru mântuirea fraţilor, zice Sf. Ioan Gură de Aur . După ce am căzut în păcat, 
Dumnezeu nu ne lasă fără sprijinul Său. El ne trimite câte un înger ca să ajute vieţii noastre, 
îngerii sunt puternici şi gata să împlinească voinţa dumnezeiască. Ei se află, prin iuţeala firii 
lor, îndată acolo unde le porunceşte voinţa lui Dumnezeu. îngerii sunt păzitorii oamenilor. 
Fiecare om e pus sub pază sau sub grija unui înger. Mântuitorul însuşi ne asigură de aceasta 
când zice: „ Căutaţi să nu dispreţuiţi pe vreunui din aceştia mai mici; că zic vouă: că îngerii 
lor în ceruri pururea văd faţa Tatălui Meu, Care este în ceruri” (Matei 18,10). 

Fiecare om îşi are îngerul său păzitor care este al dreptăţii. Dar duhul cel rău, care este 
al nedreptăţii nu-i dă pace şi caută tot timpul să-l ispitească. Deosebim aceasta după gândurile 
bune sau rele din inima noastră . 

Unii îngeri, ca Arhanghelii, apară popoarele, cum au arătat Moise şi Daniil (Deut. 32, 8; 
Daniil 10, 5). 

113. Ce sunt duhurile rele sau diavolii? 

Sunt acei îngeri care, în frunte cu căpetenia lor, Lucifer, din trufie, au rupt comuniunea 
cu Dumnezeu, devenind duhuri rele, căzând deci din starea în care au fost creaţi. Aceştia 
ispitesc pe oameni şi le insuflă gânduri rele. Ei pot rătăci mintea oamenilor, ducându-i la 
călcarea poruncilor lui Dumnezeu. Diavolul sau satana poate chiar ucide oameni, după 
cuvântul Mântuitorului: „Acela ucigător de oameni a fost din început şi nu a stat întru 


113 Sf. Vasile cel Mare, Omilii la psalmi, 32, 6; Migne, P. G., XXIX, col. 333; Sf. Vasile cel mare, Comentai- la 
psalmi, trad. de Pr. Dr. Olimp Căciulă, Bucureşti, în „Izvoarele Ortodoxiei”, 1939, p. 150-151. 

114 Idem, Contra lui Eunomiu, 3, 2, Migne, P. G., XXIX, col. 660. 

115 Sf. Grigorie cel Mare, Omelii la Iezechiil, 1, 7, 18, Migne, P. L., LXXVI, col. 849. 

116 Mărturisirea Ortodoxă (a lui Pentru Movilă), I, 20. 

117 Sf. Chirii al Ierusalimului, Cateheza 23, 6, Migne, P. G., XXXIII, col.1113; Sf. Grigorie Teologul, Cuvântul 
II Teologic, 31, Migne P. G., XXXVI, col. 72, B; Sf. Ioan Gură de Aur, Omilii la Facere, 4, 5, Migne, P. G., 
LIII, col. 44. 

118 Sf. Ioan Damaschin, op. cit., 2, 3. Migne. P. G., XCIV, col. 872. 

119 Sf. Grigorie Teologul, Cuvântul 11 Teologic, 31, Migne, P. G., XXXVI. col. 72. 

120 Sf. Ioan Gură de Aur, Omilii la Epistola cătreEvei, 3, 2. Migne, P. G., LXIII, col. 3. 

121 Origen, Omilii la Luca, 12, Migne, P. G., XIII, col. 1829. 

adevăr, pentru că nu este adevăr întru el. Când grăieşte minciună, dintru ale sale grăieşte, 
căci este mincinos şi tatăl minciunii” (Ioan 8, 44). Iar Sf. Petru îndeamnă pe credincioşi 
astfel: „Fiţi treji, privegheaţi, pentru că potrivnicul vostru, diavolul ca un leu, răcnind, umblă 
căutând pe cine să înghită” (I Petru 5, 8). Când Dumnezeu ne trimite îngerul Său păzitor, 
satana trimite şi el îngerul său rău, ca să distrugă viata noastră. Omul se afla între doi, care 
urmăresc scopuri opuse şi se străduiesc să învingă unul împotriva celuilalt ~ . Dar diavolul nu 
poate sili pe om la păcat, ci numai îl ispiteşte . 

Diavolul nu poate să facă rău nici omului, nici altei făpturi dacă nu are învoirea de la 
Dumnezeu. Se cunoaşte cazul lui Iov (Iov 1, 12; 2, 6) şi al dracilor care se rugau de 
Mântuitorul zicând: „Dacă ne scoţi afară, trite-ne în turmă de porci. Şi El Ie-a zis: Duceţi-vă. 
Iar ei ieşind, s-au dus în turma de porci ” (Matei 8, 31, 32). 

114. De unde le vine diavolilor această răutate? 

Această răutate le vine din iubirea de sine şi din mândrie. Dumnezeu i-a făcut buni, cum 
a făcut bun tot ce există (Fac. 1, 31), dar ei au călcat porunca ascultării de Dumnezeu şi au 
fost aruncaţi în întunericul cel mai adânc zice Scriptura: „Şi pe îngerii care nu şi-au păzit 
vrednicia, ci şi-au părăsit lăcaşul lor, i-a pus la păstrare sub întunernc, în lanţuri veşnice, 
spre judecata zilei celei mari” (Iuda 1, 6). 

Prin căderea lor radicălă, ei au rupt total comuniunea harică cu Dumnezeu . 
Apropiindu-se mult de oameni, ei au o puternică influenţă asupra celor răi. La judecata 
obştească, satan împreună cu îngerii lui vor fi trimişi în focul veşnic, gătit lor încă de la 
început (Matei 25, 41). 

115. Ce se înţelege prin cuvintele „văzutelor tuturor”? 

Sf. Scriptură ne spune că la început Dumnezeu a făcut cerul şi pământul (Fac. 1, 1). Am 
văzut mai înainte că „cerul” din aceste cuvinte înseamnă lumea nevăzută a îngerilor. Pământul 
înseamnă lumea văzută. Această lume văzută, adică pământul cu toate ale lui, era la început 
nevăzut şi netocmit, adică fără fonnă (Fac. 1, 2). 

Creând lumea, Dumnezeu a urmat o anumită ordine a făpturilor, ca să îngăduie acestora 
să se sprijine unele pe altele, în înţelesul că cele ce urmau nu puteau să apară fără cele 
dinainte. Aşa, Dumnezeu a făcut în ziua întu lumina, fără de care nu e cu putinţă nici o lucrare 
şi nici o creştere. In ziua a doua a făcut tăria, sau cerul văzut', în a treia, adunarea apelor, 
uscatal şi toate ierburile şi plantele; în ziua a patra, luminătorii cerului, soarele, luna şi 
stelele; în ziua a cincea, peştii şi păsările; în ziua a şasea, animalele cu câte patru picioare, 
târâtoarele, tot felul de animale şi la urmă pe om (Fac. 1, 3-26). în ziua a şaptea Dumnezeu S- 
a odihnit de lucrările Sale. Ordinea aceasta în care diferite feluri de viaţă şi de făpturi apar 
într-o înlănţuire firească şi necesară, începând cu lumina şi terminând cu omul, arată adânca 
înţelepciune a Ziditorului. Sf. Părinţi spun că omul a fost făcut în urma celorlalte lucruri 
pentru că se cuvenea să fie pregătită împărăţia şi apoi să vină împăratul ei - omul . Omul nu 
putea să apară decât atunci când toate cele trebuitoare vieţii lui erău create. El nu putea veni în 
lume înainte de apariţia vieţii. Plantele şi toate celelalte animale trebuiau să apară înaintea lui. 

116. Pornirile cele rele ale făpturilor au fost de la început? 

Nu. Făpturile au fost curate, nevinovate şi nevătămătoare atunci când au fost zidite: „Şi 
a privit Dumnezeu toate câte făcuse şi iată erău bune foarte ” (Fac. 1,31). 

117. Ce ne descoperă Sf. Scriptură despre facerea omului şi starea lui dinainte de 
păcat? 

Sf. Scriptură ne spune că în ziua a şasea, după ce a făcut toate celelalte fiinţe, 
Dumnezeu, în Sf. Treime, a zis: „Să facem pe om după chipul Nostru şi după asemnnare” 
(Fac. 1, 26). „Şi, luând Domnul Dumnezeu ţărână din pământ, a făcut pe om şi a suflat în faţa 
lui suflare de viaţă şi s-a făcut omul fiinţă vie” (Fac. 2, 7). 


122 Sf. Grigorie de Nissa. Despre viaţa luiMoise, Migne, P. G., XLIV, col. 337-340. 
li3 Mărturisirea Ortodoxă, I, 21. 

124 Mărturisirea Ortodoxă, I, 21. 

125 Pseado-Vasilie cel Mare, Despre facerea omului, 1, Migne, P. G., XXX, col. 40 C. 

Omul a fost făcut deci printr-un act special, din mânile lui Dumnezeu, cum zice un 
prooroc: „Mâinele Tale m-au făcut şi m-au zidit” (Iov 10, 8). Aceasta arată cinstea deosebită 
dată de Dumnezeu omului. După ce existenţa lui a fost hotărâtă înainte de facerea lumii şi la 
fel şi stăpânirea lui asupra acesteia, Dumnezeu îi pregăteşte aducerea lui la existenţă şi 
alcătuirea fiinţei lui ~ . 

Omul a fost făcut din pământ, în vârstă tânără, bărbătească. 

118. Ce spune Sf. Scriptură despre femeie? 

Dumnezeu a văzut ca nu este bine să fie omul singur: „ Şi a făcut Dumnezeu pe om după 
chipul Său... a făcut bărbat şi femeie” (Fac. 1, 27). „Şi a făcut Domnul Dumnezeu coasta pe 
care a luat-o din, Adam, femeie, şi a adus-o lui Adam. Şi a zis Adam: Iată aceasta-i os din 
oasele mele şi carne din carnea mea; ea se va nume femeie, pentru, că este luată din bărbatul 
său” (Fac. 2, 22-23). 

Cea dintâi femeie, Eva, a fost făcută pentru continuarea neamului omenesc, aşa cum tot 
cartea Facerii spune: „Şi i-a binecuvântat Dumnezeu pe ei zicind: Creşteţi şi vă înmulţiţi şi 
umpleţi pământul... ” (Fac. 1, 28). Eva a fost făcută din coasta lui Adam, zice Sf. Efrem, ca să 
nu fie bănuiala că altcineva a fost ziditorul femeii decât Dumnezeu. 

119. De ce Eva n-a fost făcută din aceeaşi ţărână ca Adam? 

Eva n-a fost făcută din ţărână, ci din coasta lui Adam, pentru că în bărbat şi în femeie 
este o singură fire trupească, un singur izvor al neamului omenesc. De aceea, de la început n- 
au fost făcuţi pereche, bărbat şi femeie, sau doi bărbaţi, ori două femei, ci mai întâi bărbatul şi 
apoi, din el, femeia ~ . 

120. Ce înseamnă chipul şi asemanarea lui Dumnezeu în om? 

Chipul lui Dumnezeu în om este mănunchiul de puteri sufleteşti: raţiunea, voinţa, 
simţirea, cu care omul se îndreaptă spre Dumnezeu printr-o activitate neobosită pentru 
desăvârşire, iar asemanarea lui Dumnezeu în om este înfăptuirea acestei desăvârşiri prin 
împreunălucrarea harului dumnezeiesc cu silinţele omului. în amănunt, chipul lui Dumnezeu 
înseamnă: 

1. Stăpânirea peste făpturile pământului, potrivit cuvântului Scripturii: „... umpleţi 
pământul şi-l supuneţi şi stăpâniţi peste peştii mării, peste păsările cerului, peste toate 
animalele, peste toate vietăţile care se mişcă pe pământ şi peste tot pământul” (Fac. 1, 28). 
„Micşoratu-l-ai pe dânsul (pe om) cu puţin faţă de îngeri, cu slavă şi cu, cinste l-ai încununat 
pe el şi l-ai pus pe dânsul peste lucrai mâinilor Tale ” (Ps. 8, 5-6); 

2. Raţiunea şi voia liberă în năzuinţa lor spre Dumnezeu, adevăr şi bine. 

121. După ce Dumnezeu a făcut pe om, unde l-a aşezat? 

După ce a făcut pe om, Dumnezeu l-a aşezat în Rai şi i-a pus hrana la îndemâna, făcând 
„Să răsară din pământ tot soiul de pomi, plăcuţi la vedere şi cu roade bune de mâncat” (Fac. 
2, 9). în Rai se aflau şi pomul vieţii şi pomul cunoştinţei binelui şi răului. 

122. Care era starea omului în Rai, înainte de păcat? 

în Rai primul om era împodobit cu minte sănătoasă, inină curată şi voinţă liberă. El 
însă nu era desăvârşit, căci desăvârşirea se câştigă prin încercare şi deprindere. Ea constă în 
curăţia păstrată prin împreunălucrarea chipului cu harul de la început. Firea omenească era 
înfrumuseţată prin părtăşia ei cu Duhul Sfânt (Fac. 2, 7). Numai această părtăşie îi asigura 
lumina sfinţeniei şi apropierea de Dumnezeu . Mintea lui Adam era într-o continuă înălţre 
minunată spre Dumnezeu, trupul era liniştit, ferit de orice plăcere vinovată. Nu era încă în el 
frământarea mişcărilor neorânduite. Sfinţenia primilor oameni nu era desăvârşită, dar ea nu 
era nici numai o stare de nepăsare şi neştiinţă copilărească, aşa cum pretind unii, ci o stare de 

w . w i?9 

nevinovăţie şi nerautate “ . 


126 Sf. Grigorie de Nissa, Despre facerea omului, 3, Migne, P. G., XLIV, col. 136 A. 

127 Sf. Ambrozie, Despre Rai, 10, 48, Migne, P. L., XIV, col. 298. 

128 Sf. Chirii al Alexandriei, Despre Treimea Sfântă şi de o fiinţă, 4, Migne, P. G., LXXV, col. 908. 

129 Mărturisirea Ortodoxă, I, 23. 

îmbrăcaţi în haina Duhului Sfânt, primii oameni n-aveau pofta trupului. De aceea nu 
simţeau nevoia de a se acoperi 130 . Ei se acopereau cu harul divin. S-au acoperit cu harul, adică 
cu acoperământul nepiericiunii, cât timp au fost aproape de Dumnezeu . Adam si Eva trăiau 
în Rai ca îngerii, deci lără trebuinţa îmbrăcăminţii. Scriptura zice: „Adam şi femeia lui erău 
amândoi goi şi nu se ruşinau” (Fac. 2, 25). Neascultarea şi păcatul nesăvârşindu-se încă, ei 
erău îmbrăcaţi în mărirea cea de sus. De aceea nu se ruşinau. După călcarea poruncii însă, a 
venit ruşinea şi cunoaşterea goliciunii . 

Adam apare înzestrat cu o uimitoare uşurinţă de cunoaştere şi cu o înţelepciune 
deosebită. Din primele clipe ale facerii lui el se înlăţişează cu o minte ageră, ca unul care 
păstra în el lumina limpede şi curată, dată lui de Dumnezeu, şi-şi menţinea vrednicia neatinsă 
a firii . Harul care punea pe Adam în legătură cu Dumnezeu l-a înzestrat cu puterea ca el să 
dea nume făpturilor supuse lui: „Şi a pus Adam nume tuturor animalelor şi tuturor păsărilor 
cerului şi tuturor fiarelor pământului” (Fac. 2, 20). 

în limba, adică în puterea de a vorbi, pe care o capătă Adam odată cu zidirea lui, se 
arată firea raţională a omului 134 . 

’ # # _ # i o c 

Primii oameni, înainte de păcat, trăiau o viaţă fericită . Ei n-au fost zidiţi nici 
nemuritori, nici muritori, ci în stare de a ajunge la nemurire sau să moară, după ascultarea sau 
neascultarea lor faţă de porunca lui Dumnezeu 136 . 

Prin urmare, starea omului înainte de păcat era o stare de curţie, de fericire, de 
cunoaştere, de putinţă de a nu muri, dar nu era o stare de desăvârşire deplină. Omul putea 
înainta spre această desăvârşire, după cum se şi putea abate de la desăvârşire, folosindu-se de 
acelaşi mare dar, pe care Ziditorul l-a pus în el: libertatea. 

123. Cu ce scop a făcut Dumnezeu pe om? 

Dumnezeu a făcut pe om pentru ca acesta să se împărtăşească de bucuria de a fi în 
preajma lui Dumnezeu şi de fericirea de a cunoaşte, de a iubi şi de a slăvi pe Dumnezeu. El 
este încununarea întregii zidiri, este o lume în mic (microcosm), cum zic Sf. Părinţi. Prin 
trupul său, el face legătura cu lumea, iar prin sufletul său, el face legătura cu Dumnezeu. 
Omul a fost făcut să fie făptura aleasă a slavei dumnezeieşti . Rostul său în Rai era să 
împlinească porunca lui Dumnezeu. 

124. Care este porunca lui Dumnezeu, de care Adam trebuia să asculte? 

Porunca pe care Dumnezeu a dat-o lui Adam era aceasta: „Iar din pomul cunoştinţei 
binelui şi răului să nu mănânci, căci în ziua în care vei mânca din el, vei muri negreşit” (Fac. 
2, 17). 

125. Adam şi Eva au păzit această poruncă? 

Un timp au păzit-o. Dar din îndemnul diavolului în chip de şarpe şi sub pornirea 
mândriei lor, Eva întâi, şi Adam după ea, au mâncat din pomul oprit, călcând porunca lui 
Dumnezeu. Dumnezeu a blestemat pe şarpe, a prezis necazuri şi suferinţe primilor oameni, i-a 
scos afară din Rai, dar le-a făgăduit pe Mântuitorul (Fac. 3, 15 şi urm.). 

126. Cum se numeşte acest păcat al lui Adam? 

Acest păcat se numeşte păcatul strămoşesc, fiindcă îşi are originea în căderea 
protopărinţilor noştri prin neascultare faţă de porunca dată lor de Dumnezeu (Fac. 2, 16-17; 3, 
6-19). Păcatul acesta a trecut la toţi oamenii, cum spune Sf. Apostol Pavel: „Printr-un om 
(Adam) a intrat păcatul în lume” (Rom. 5, 12). 

127. Cum se moşteneşte păcatul strămoşesc? 


130 Sf. Irineu, Contra ereziilor, 3, 22, 4; 3, 23, 5, Migne, P. G., VII, col. 959, 963. 

131 Sf. Ioan Damaschin, Omilia la smochinul uscat, 3, Migne, P. G. , XCVI, ml. 580. 

132 Sf. Ioan Gură de Aur, Omilii la Facere, 15, 4, Migne, P. G., LIII, col. 123. 

133 Sf Chirii al Alexandriei, Comentai- la Ioan, 1, 9, Migne, P. G. . LXXIII, col.128. 

134 Sf. Grigorie de Nissa, Contra lui Eunomiu, 12, Migne, P. G., XLV, col. 993. 

135 Sf Chirii al Alexandriei, Comentai- la Romani, 5, 18, Migne, P. G., LXXIV, col. 789. 

136 Tofil al Antiohiei, Către Autolic, 2, 27, Migne, P. G., VI, col. 1093. 

137 Pseudo-Vasilie cel Mare, Despre facerea omului, Cuv. II, 1, Migne, P. G.. XXX, col. 41 C. 

Aceasta este o taină mare. Ceea ce se poate spune este că păcatul acesta, pe care-1 
moştenim din tată în fiu, prin naşterea fireasca , nu ni se socoteşte ca păcat al nostru, 
personal, ci ca o stare păcătoasă, ca o înclinare spre păcat, izvorâtă din călcarea poruncii 

1 ’XQ 

dumnezeieşti şi care este egală cu păcatul, în faţa legii lui Dumnezeu . Pentru că această 
stare păcătoasă este egală cu păcatul însuşi, Biserica a rânduit botezul copiilor, care nu au 
păcatele celor vârstnici dar care totuşi, moştenesc aplecarea spre păcat, care vine de la Adam 
(Fac. 7, 20; II Cron. 6, 36; Iov 4, 17-19; 14, 4; 15, 14-16; 25, 4; Ps. 13, 1-3; 50, 6; 52, 2-4; 57, 
3-4; Prov. 20, 9; Ecl. 7, 20; Sirah 25, 23, 27; Rom. 3, 10-12; 5, 12-19; Iacov 3, 2; I Ioan 1, 8). 

128. Care au fost urmările păcatului strămoşesc? 

Păcatul strămoşesc a adus primilor oameni pierderea harului lui Dumnezeu, adică 
ruperea legăturii cu Dumnezeu, cu ei înşişi şi cu lumea 140 . 

Acest păcat a mai adus slăbirea chipului lui Dumnezeu în om, prin întunecarea în parte 
a puterilor sufletului şi prin înclinarea mai mult spre rău decât spre bine. Mintea se mişcă 
greu, deosebeşte anevoie cele ce are de cunoscut şi mai mult se depărtează decât se apropie de 
luminile curate ale Duhului. Ea nu mai vede decât anevoie pe Dumnezeu 141 , priveşte mai mult 
spre lucrurile pieritoare, legate de viaţa trecătoare. Dar această slăbire nu înseamnă ştergerea 
sau stingerea completă a chipului lui Dumnezeu în om. Omul n-a murit cu totul pentru cele 
dumnezeieşti. El s-a îmbolnăvit. Chipul lui Dumnezeu în el a slăbit, s-a întunecat. 

Prin păcatul strămoşesc, primii oameni au pierdut sfinţenia curăţia şi putinţa de a nu 
muri 142 . Pierzând harul, ei au pierdut şi roadele harului. Dacă ar fi ascultat porunca 
dumnezeiască, Adam şi-ar fi asigurat, cu ajutorul lui Dumnezeu, putinţa de a nu muri, la care 
ar fi contribuit şi pomul vieţii, de care el nu s-a putut folosi, fiindcă a fost scos din Rai (Fac. 3, 
22-23). 

Prin păcatul lor, primii oameni şi-au pierdut liniştea desăvârşită a trupului, căci păcatul 
a trezit în ei pofta cărnii. Despărţiţi de cele veşnice şi lunecând spre piericiune, trupurile lor s- 
au deschis plăcerilor şi necurăţiilor. Firea întreagă s-a îmbolnăvit de păcat «prin neascultarea 
unuia singur» 143 . Pierzând harul care-i acoperea, ei au fost dezbrăcaţi de înălţarea spre 
Dumnezeu şi de privirea directă a lui Dumnezeu. 

Pedeapsa cea mai mare a păcatului a fost moartea, care după Sf. Apostol Pavel este 
„plata păcatului” (I Cor. 15, 22); moartea, cu cele trei trepte ale ei: trupească, sufletească şi 
veşnică. Dumnezeu însuşi a vestit primilor oameni că vor muri dacă nu vor asculta porunca 
(Fac. 2, 17). Neascultând-o, pedeapsa lor a fost moartea 144 . Nu trebuie să se creadă că Adam 
şi Eva şi-au atras această pedeapsă pentru că au mâncat dintr-un anumit pom purtător de 
nenorociri şi de moarte, ci numai pentru că au călcat porunca dumnezeiască 145 . 

129. După facerea lumii, Dumnezeu Se îngrijeşte de ea? 

Dumnezeu Se îngrijeşte de lume. Această lucrare prin care Dumnezeu Se îngrijeşte de 
lume se numeşte pronie sau providenţă. Prin pronie, Dumnezeu păstrează lumea în totalitatea 
ei şi fiecare lucru şi fiinţă în parte, le ocroteşte şi le îndreaptă, prin diferite mijloace, spre 
scopurile pentru care au fost create. Pronia sprijină orice lucrare bună. De ea ţine profeţia în 
Vechiul Testament şi planul mântuirii. Ea se arată în toate lucrurile lumii, de la cele mai mici 
până la cele mai mari, pe care Dumnezeu le cunoaşte şi le îngrijeşte 146 , cum ne spune 
Mântuitorul însuşi: „ Priviţi la păsările cerului, că nici nu seamănă, nici nu seceră, nici, nu 


138 Didim, Contra maniheilor, 8, Migne, P. G., XXXIX, col. 1096. 

139 H. Andrutsos, Dogmatica Bisericii Ortodoxe, trad. Pr. D. Stăniloae, p. 170. 

140 H. Andrutsos, op. cit., pp. 160, 166; Sf. Ciprian, Despre bunul răbdării, 19, Migne, P. L., IV, col. 634. 

141 Sf. Ioan Damaschin, Omilie la smochinul uscat, 3, Migne, P. G., XCVI, col. 580. 

142 Sf. Chirii al Alexandriei, Comentar la Scrisoarea către Romani, 5, 18, Migne, P. G., LXXIV, col. 789. 

143 Sf. Chirii al Alexandriei, Comentar la Scrisoarea către Romani, 5, 8, Migne, P. G., LXXIV, col. 789. 

144 Teofil al Antiohiei, Către Autolic, 2, 25, Migne, P. G., VI, col. 1092; Sf. Metodiu de Olimp, Banchetul celor 
10 fecioare, Cuv. 3, 6, Migne, P. G.. XVIII, col. 69; Sf. Atanasie, Despre întruparea Cuvântului, 4, 5, Migne, P. 
G., XXV, col. 104. 

145 Teofil al Antiohiei, op. cit., 2, 25, C, A, 8, col. 124. 

146 Mărturisirea Ortodoxă, I, 30. 

adună în jitniţe, şi TatăL vostru Cel ceresc le hrăneşte” (Matei 6, 26). „Au doar nu se vând 
două vrăbii pentrv un ban? Şi nici una dintre ele nu va cădea pe pământ fără ştirea Tatălui 
vostru ” (Matei 10, 29). «Dumnezeu, zice Sf. Ioan Gură de Aur, nu numai că a adus la lumină 
zidirea, dar după ce a adus-o, o îngrijeşte. De zici îngeri, de zici arhangheli, de zici puterile 
cele de sus, de zici toate cele văzute şi nevăzute, toate acestea se bucură de pronia Lui. Fără 
această lucrare ele se duc, se scurg şi pier» 147 . Iar Clement Alexandrinul zice: «înfţişarea, 
ordinea şi măiestria lucrurilor văzute ne arată pronia dumnezeiască”» . 

Prin pronie, Dumnezeu nu numai păstrează, dar şi conduce lumea spre mai multă viaţă 
(Ioan 10, 10), spre desăvârşirea şi transfigurarea întregii creaţii (Evr. 2, 5) 149 . Sf. Efrem Şirul 
scrie despre pronie astfel: «Am văzut case şi m-am gândit la gospodar. Am văzut lumea şi am 
înţeles pronia. Am văzut corabie fără cârmaci scufundându-se. Am văzut faptele oamenilor 
neispravind nimic fără Dumnezeu, Care le conduce. Am văzut cetăţi şi republici deosebite în 
constituţia lor şi am înţeles că toate există în rânduiala lui Dumnezeu. Turma e de la păstor, 
iar creşterea tuturor pe pământ e de la Dumnezeu 150 . 

Prin pronie, Dumnezeu opreşte răul şi îl întoarce spre bine, cum ne spune Mărturisirea 
lui Dositei: «Cele rele le ştie mai dinainte şi le îngăduie Dumnezeu, dar El nu Se îngrijeşte de 
ele, pentru că nici nu le-a făcut. Dar odată întâmplate, ele sunt îndreptate spre ceva folositor 
de bine nesfârşita bunătate, care, fără să le fi făcut, le îmboldeşte spre mai bine cât este în 
puterea acestora» 151 . 

Dumnezeu păstrează şi conduce lumea, conlucrând cu puterile făpturilor, nu fără ele. 


DESPRE DUMNEZEU FIUL 


130. Care sunt articolele din Simbolul Credinţei despre Dumnezeu Fiul? 

Articolele din Simbolul Credinţei despre Dumnezeu Fiul întrupat art. II - art. VII. 

131. Ce ne învaţă aceste articole privite laolaltă? 

Ele ne vorbesc despre cea mai mare şi mai minunată faptă a iubirii lui Dumnezeu faţă de 
noi. Ele ne spun că Cel ce ne-a mântuit pe noi este însuşi Fiul lui Dumnezeu, iar mântuirea 
ne-a înfăptuit-o prin întruparea Sa ca om, prin învăţătura şi prin moartea Sa pe cruce şi 
învierea din morţi, după care S-a înalţat la ceruri întru slava, de-a dreapta Tatălui. 

Multă iubire ne-a arătat Dumnezeu şi prin facerea lumii şi a oamenilor, despre care ne 
vorbeşte articolul I din Simbolul Credinţei. Dar dovada cea mai mare a iubirii nemărginite ce 
ne-o poartă ne-a arătat-o prin aceea că pe însuşi Fiul Său L-a trimis în Lume, ca om, şi L-a dat 
morţii pe cruce „pentru noi oamenii şi pentru a noastră mântuire”. 

Despre această iubire ne spune chiar Fiul lui Dumnezeu, Cel ce a venit în lume: „ Că 
aşa a iubit Dumnezeu lumea, încât şi pe Fiul Său cel Unul-Născut L-a dat, ca tot cel ce crede 
întru El să nu piară, ci să aibă viaţă veşnică ” (Ioan 3, 16). 

Iar Sf. Atanasie spune: «Fiindu-I milă de neamul nostru şi înduioşându-Se de 
slăbiciunea noastră şi mişcat de stricăciunea noastră şi nesuferind stricăciunea morţii asupra 
noastră, ca să nu piară ceea ce a făcut şi ca să nu se zădărnicească lucrarea Tatălui, îşi ia trup 
şi acesta nu deosebit de al nostru... şi dă morţii propriul Său trup» . 


147 Sf. Ioan Gură de Aur, Despre Cel de o fiinţă, contra Anomeilor, 12, Migne, P. G., XLVIII, col. 810. 

148 Clement Alexandrinul, Covoare, 5, 1,6, 2, Migne, P. G., IX, col. 16. 

149 Sf. Grigorie Teologul, La Sf. Botez , 45, Migne, P. G. , XXXVI, col. 424. 

150 Sf. Efrem Şirul, Mustrarea de sine, Assemanni Graece, I, p. 123. 

151 Mărturisirea lui Dositei, 5, Mihălcescu Bekenntnisse..., p. 162. 

152 Sf. Atanasie, Despre întruparea Cuvântului, Cap. 8, Trad. Gh. Popescu-Pietrile, Bucureşti, 1905, p. 29; Sf. 
Atanasie cel Mare, Scrieri, partea I, trad. Pr. Prof. D. Stăniloae, Bucureşti, 1987, p. 99. 

132. Aveau oamenii trebuinţă de această întrupare? 

Aveau neapărat trebuinţă. Am văzut că prin neascultarea lui Adam a pătruns păcatul şi 
moartea în toţi oamenii. Păcatul acesta pusese o duşmănie (Rom. 5, 10) între ei şi Dumnezeu, 
fiind toţi „fii ai mâniei” (Efes. 2, 3; R.om. 5, 9), căci îi înrăise şi le slăbise puterea de a face 
binele, încât în loc de a face binele pe care-1 voia Dumnezeu şi îl cerea cugetul lor, făceau 
mereu răul. Din această pricină, cugetul îi mustră necontenit. Iar aceasta era un semn că însuşi 
Dumnezeu era nemulţumit. Dar Dumnezeu îşi arată nemulţumirea şi prin pedepsele ce le 
aducea peste oameni. Căci nu putea lăsa păcatul neosândit (Rom. 5, 18). De altfel, însuşi 
păcatul pe care îl făceau oamenii producea în ei griji, boli şi necazuri, iar între oameni, pizmă, 
ură, ceartă şi războaie. 

Pe deasupra tuturor, Dumnezeu a pedepsit însă păcatul cu moartea (Rom. 5, 12), ca să 
nu fie «răutatea fără de moarte» (Molitva la morţi). Toţi mureau şi prin moarte se duceau la 
moartea veşnică, adică la chinurile fără de sfârşit. 

Dar aceasta era o stare prea chinuitoare şi nu putea fi răbdată nici de iubirea lui 
Dumnezeu. Se cerea mântuirea omului din ea. 

133. Nu puteau să-şi dea oamenii inşişi mântuirea din această stare? 

Nu puteau. Căci deşi ei sufereau de răul care-i stăpânea, nu puteau scapa de el, firea lor 
era slăbită de păcat, erău robii păcatului. Această stare chinuitoare o descrie Sf. Apostol Pavel 
astfel: „Nu fac binele pe care-l voiesc, ci răul pe care nu-l voiesc, pe acela îl săvârşesc. Iar 
dacă fac ceea ce nu voiesc eu, nu eu fac aceasta, ci păcatul care locuieşte în mine ” (Rom. 7, 
19-20). Nici un om nu putea mântui pe ceilalţi de păcat, căci fiecare era „rob legii păcatului” 
(Rom. 7, 23), şi nu se putea scăpa nici pe sine însuşi din această robie. Ei nu puteau face 
aceasta nici toţi la un loc. Iată ce spune Sf. Atanasie: «Căci după ce toţi au fost loviţi în suflet 
şi tulburaţi de înşelăciunea diavolească şi de deşertăciunea idolilor, cum era cu putinţă ca 
omul să întoarcă sufletul şi mintea oamenilor? Dar poate să zică cineva că lumea întreagă ar fi 
putut face aceasta. Dar dacă lumea ar fi putut, nu s-ar fi făcut atâtea mari rele. Căci lumea 

1 c-S 

există şi totuşi oamenii se tăvăleau în atâtea mari rele» . 

134. Nu-i putea mântui nici măcar vreun înger? Trebuia să vină însuşi Fiul lui 
Dumnezeu? 

Nu-i putea mântui nici un înger. întâi, pentru că împăcarea cu Dumnezeu trebuia să fie o 
faptă la care să ia parte însuşi Dumnezeu. Al doilea, pentru că oameii trebuiau să fie scăpaţi şi 
de moarte. Iar moartea nu putea fi înlăturată decât prin viaţa fără de sfârşit, care e numai la 
Dumnezeu. Numai Dumnezeu a putut da prima dată viaţă oamenilor; numai El o putea da şi a 
doua oară. Sf. Atanasie spune iarăşi: «Nu era cu putinţă nici prin îngeri, deoarece ei nu sunt 
chipuri după care omul să fie creat du asemănarea lor. De aceea, Cuvântul lui Dumnezeu a 
venit în persoană, ca unul care este chipul Tatălui, ca să poată reînnoi pe omul cel creat după 
chipul Lui» 154 . 

135. Dar nu putea sa faca aceasta Fiul lui Dumnezeu stind in cer si nefâcându-Se 

om? 

Dumnezeu, în înţelepciunea Sa, a socotit ca nu e potrivit sa mîn-. tuiasca pe oameni de 
departe. Aceasta pentru foarte multe motive, dintre care mai importante sunt trei. 

136. Care este primul din aceste motive? 

Primul motiv e că dreptatea cerea ca, precum un om a călcat legea ascultării de 
Dumnezeu, un Om se cădea să şi ispăşească, împlinind această lege prin ascultare şi plătind 
cu viaţa Sa nevinovată călcarea celorlalţi: „Precum prin neascultarea unui om s-au făcut 
păcătşi cei mulţi, tot aşa şi prin ascultarea Unuia, se vor face drepţi cei mulţi” (Rom. 5, 19). 
Trebuia, cu alte cuvinte, ca împăcarea între Dumnezeu şi om să se facă nu numai prin fapta lui 
Dumnezeu, ci şi a omului. Sf. Grigorie de Nissa spune: «După ce moartea intrase în lume prin 
neascultarea unui om, a fost izgonită prin ascultarea altui Om. Iată pentru ce S-a făcut 


153 Sf. Atanasie, Despre întruparea Cuvântului, Cap. 14, după trad. cit., p. 29. 

154 Op. cit.. Cap. 13, după Sf. Atanasie cel Mare, Scrieri, Partea I, trad. Pr. Prof. D. Stăniloae, Bucureşti, 1987, p. 107. 

ascultător până la moarte: ca să vindece prin ascultare păcatul neascultării şi să nimicească 
prin învierea Sa moartea, care intrase în lume prin neascultare» 155 . 

De aceea S-a făcut Fiul lui Dumnezeu si om, ca să lucreze în numele oamenilor, dar 
fapta Lui, ca a Celui ce era şi Dumnezeu, să aibă un preţ care să covârşească vina tuturor 
oamenilor. «Cel ce a murit pentru noi, spune Sf. Chirii al Ierusalimului, nu era de un preţ mic; 
nu era o oaie necuvântătoare, nu era un om de rând, nu era nici un înger, ci Dumnezeu, făcut 
om. Fără-de-legea păcatului nu era aşa de mare pe cât dreptatea Celui mort din pricina 
noastra; nu am păcătuit aşa de mult cât preţuia dreptatea Celui ce Şi-a pus sufletul pentru 

• 156 

noi» . 

Luând firea noastră şi ţinând-o curată şi împlinind cu ea legea ascultării de Dumnezeu şi 
ispăşind cu sângele ei vărsat pe cruce călcarea oamenilor, a scăpat-o de osândă şi ne-a 
împăcat cu Dumnezeu. „Vrăjmaşi fiind”, zice Sf. Apostol Pavel, „ne-am împăcat cu 
Dumnezeu prin moartea Fiului Său” (Rom. 5, 10 şi II Cor. 5, 18). Firea noastra, care înainte 
purta în ea urâţenia neascultării şi era purtată de cei ce erău duşmani lui Dumnezeu, a ajuns 
acum firea curată a Fiului Său prea iubit. Privind cu iubire la Fiul Său, Dumnezeu privea cu 
iubire şi la firea noastră pe care purta El. Iubind pe Fiul Său, Cel ce S-a făcut ascultător până 
la moarte, Dumnezeu iubea totodată pe om. Dumnezeu nu mai vedea acum firea noastră ca pe 
cea care a călcat legea şi drept urmare trebuie să moară, ci ca pe firea care a ispăşit călcarea 
legii şi e vrednică să se împărtăşească de viaţă. Şi iubirea lui Dumnezeu faţă de firea noastră, 
purtată de Fiul Său, avea să se răsfrângă asupra tuturor celor ce purtau această fire şi se 
lipseau prin credinţă de Fiul Său. De aceea spune Sf. Apostol Pavel că în Fiul lui Dumnezeu 
„avem răscumpărarea prin sângele Lui, adică iertarea păcatelar şi că „printr-însul a 
binevoit să împace toate cu Sine, făcând pace prin sângele crucii Lui Sau şi mai limpede: 
„ Şi pe voi care eraţi oarecând înstrăinaţi şi vrăjmaşi cu, mintea voastră către lucrurile rele, 
de acum v-a împăcat prin moarte, în carnea trupului Lui, ca să vă pună pe voi sfinţi şi fără 
prihană şi nevinovaţi înaintea Sa” (Col. 1, 14, 20, 21-22). 

Iubindu-ne acum Dumnezeu întru Iisus Hristos, ne face parte de aceaşi moştenire a 
bunătăţii Sale, de care Se împărtăşeşte Iisus Hristos ca Fiuy al Său, socotindu-ne şi pe noi ca 
pe nişte fii ai Săi: „Iar dacă suntem fii, suntem şi moştenitori, moştenitori ai lui Dumnezeu şi 
împreună-moştenitori cu Hristos, dacă pătimim împreună cu El, ca împreună cu El să ne şi 
preamărim ” (Rom. 8, 17). 

137. Dar al doilea motiv al întrupării care este? 

Al doilea motiv pentru care S-a întrupat Fiul lui Dumnezeu a fost ca să ne arate că 
dragostea Lui faţă de noi e aşa de mare, ca El nu mai stă departe de noi, ci Se face om ca noi, 
ia firea noastră şi vine între noi ca să vorbească cu noi în graiul nostru şi să ne înveţe faţă 
către faţă, nu prin alţii, ca în Vechiul Testament. El voia astfel să ne câştige şi mai mult inima, 
prin dragostea Sa, şi să ne dea pildă văzută de cum trebuie să se poarte un om adevărat ca să 
placă lui Dumnezeu. Si El nu S-a făcut om numai pentru o vreme, ci pentru vecii vecilor, 
rămânând în legătură cu noi şi arătând cât de mult preţuieşte şi iubeşte pe oameni. 
«Mântuitorul a venit, spune Sf. Ioan Damaschin, ca să Se facă partaş firii noastre, ca să ne 
înveţe prin pildele Sale calea virtuţii, ca să ne scape de stricăciune prin comuniunea cu viaţa, 
făcându-Se începătura învierii noastre» 157 . 

138. Şi care este al treilea motiv al întrupării? 

Al treilea motiv se vede chiar din cuvintele de mai sus ale Sf. Ioan Damaschin. Fiul lui 
Dumnezeu S-a mai întrupat ca, unind firea noastră cu firea Sa dumnezeiască, făcând-o firea 
Lui însuşi, ea să nu mai poată să se depărteze de Dumnezeu, să nu mai poată să lucreze 
împotriva Lui, ca acest templu să nu se mai poată ruina, ci să fie de-acum mereu plin şi 
străbătut de Dumnezeu. Altfel ar fi fost cu putinţă ca firea noastră, odată mântuită, iarăşi să se 
piardă. In acelaşi timp, numai aşa a putut să scape cu adevărat şi pentru totdeauna firea 


155 Sf. Grigorie de Nissa, La întâmpinarea Domnului, Migne, P. G .. XLVI, col. 729. 

156 Sf. Chirii al Ierusalimului, Catehezele, 13, 33, după trad. Pr. D. Fecioru, Bucureşti, 1945, voi. II, p. 349. 

157 Dogmatica, Cartea IV-a, Cap. 4, după trad. Pr. D. Fecioru, 1938, p. 239. 

omenească de stricăciune şi de moarte, unind-o strâns cu Sine Cel ce era izvorul nestricăciunii 
şi al nemuririi. Prin firea noastră zidită acum în Dumnezeu, toţi putem fi „zidiţi intru Hristos ” 
(Efes. 2, 10). Noi putem adică acum să stăm mai uşor, dacă vrem, în legătură cu Fiul lui 
Dumnezeu, căci El e şi om ca noi, nu numai Dumnezeu. Iar stând prin credinţă şi prin 
dragoste în legătură cu El, ne aflăm zidiţi în El, împreună cu firea Sa omenească, aflată în El. 
De aceea spune Sf. Apostol Pavel că precum în Fiul lui Dumnezeu au fost zidite şi aşezate 
toate la început, când s-au făcut, cu atât mai mult acum, luând El firea noastră, ne aşază iarăşi 
în El şi mai deplin, pe toţi cei ce vrem. Drept aceea ne îndeamnă: „întru El să umblaţi, 
înrădăcinaţi şi zidiţi fiind într-Intsul” (Col. 2, 6-7). 

Sf. Chirii al Alexandriei înfăţişează motivul al treilea astfel: «Cum putea omul de pe 
pământ, căzut în moarte, să se întoarcă la nestricăciune? Era nevoie ca trupul muritor să se 
împărtăşească din puterea de viaţă a lui Dumnezeu. Iar puterea dătătoare de viaţă a lui 
Dumnezeu-Tatăl e Cuvântul Cel Unul-Născut» . 

139. Dacă numai Fiul lui Dumnezeu făcut om putea să mântuiască omenirea de 
păcat şi de moarte, de ce nu S-a făcut mai curând om? De ce a lăsat Dumnezeu să treacă 
un timp atât de îndelungat de la căderea lui Adam până la trimiterea Fiului Său? 

Era trebuinţă de o pregătire a oamenilor ca să primească pe Mântuitorul, atunci când va 
veni. Căci n-ajungea ca Mântuitorul să vină şi să moară pentru oameni. Trebuia ca şi ei să-L 
primească cu credinţă. Altfel nu se putea înfăptui mântuirea lor. Şi anume trebuiau pregtiţi ca 
să poată crede că Iisus Hristos este Fiul lui Dumnezeu Cel întrupat şi că numai prin El se pot 
mântui. 

140. Cum s-a făcut această pregătire? 

în două feluri: întâi, prin creşterea răului şi deodată cu aceasta a convingerii oamenilor 
că nu se pot mântui prin puterile lor; al doilea, prin sporirea veştilor de la Dumnezeu că le va 
trimite un Mântuitor şi că Mântuitorul Acesta va fi Fiul Său. Şcoala aceasta de pregătire a 
făcut-o Dumnezeu în alt chip de poporul evreu. Pe păgâni i-a pregătit pe calea firii, pe evrei, 
pe o cale mai presus de fire, intr-un chip mai lămurit, ca din învăţătura dată lor să tragă folos 
şi popoarele păgâne. 

141. Cum au fost pregătiţi păgânii şi evreii prin creşterea răului şi a convingerii că 
nu se pot mântui prin puterile lor? 

Păgânii şi evreii au fost pregătiţi în primul rând prin aceea că i-a lăsat să sporească în 
păcat. Dacă ar fi vrut Dumnezeu să-i mântuiască pe oameni, îndată după cădere, poate că ei 
nu-şi dădeau seama de toate nemorocirile ce le aduce cu sine păcatul. Pe lingă aceasta, la 
început oamenii ar fi crezut că pot scăpa de rău numai prin puterile lor şi ca n-au trebuinţă de 
Dumnezeu. A trebuit să li se lase mii de ani, ca, pe de o parte, să guste toată otrava răului şi să 
se scârbească de el, pe de alta, să vadă că toate încercările lor de a scăpa de rău sunt 
zadarnice. Aşa au căzut popoarele păgâne în cele mai grele rătăciri, închinându-se la 
dobitoace şi la pietre şi aducând jertfe vieţi omeneşti. Evreii, cu toate ca erău călăuziţi 
îndeaproape de Dumnezeu, se abăteau şi ei tot mai tare spre rău. Dumnezeu le-a dat Legea pe 
muntele Sinai (leş. cap. 20), ca să le arate limpede cum trebuie să vieţuiască. Dar, datorită 
păcatului din ei, în loc să asculte de Lege, se încăpăţânau şi mai tare să o calce. încât legea li 
s-a făcut spre înmulţirea păcatului. „Pentru călcările de porunci a fost adăugată legeaa 
legea”, zice Sf Apostol Pavel (Gal. 3, 19), şi tot el zice: „păcatul luând îndemn prin poruncă, 
m-a amăgit şi m-a omorât prin ea ” (Rom. 7, 11). 

Legea era bună şi sfântă şi totuşi ea s-a făcut omului spre moarte. „Păcatul, ca să se 
arate păcat, prin ce era bun mi-a adus moartea, ca să se facă peste măsură de păcătos 
păcatul prin poruncă” (Rom. 7, 13). înmulţindu-se păcatul, omul îşi dădea seama că nici prin 
Lege nu se poate mântui, măcar că e de la Dumnezeu. Legea nu-1 putea ajuta, pentru că prin 
ea Dumnezeu îi arată numai care este binele, nu-i dă şi ajutorul Său ca să-l împlinească, ci îl 
lasă pe om la puterile lui. 


158 La Luca , 5, 19. Migne, P. G., LXXIII, col. 908. 

Nu-i dădea Dumnezeu ajutorul Său, pentru că omul nu l-ar fi primit, deoarece se încrede 
încă în puterile lui. De aceea Dumnezeu îl laşa în mândria că se poate mântui singur, că poate 
împlini singur poruncile Legii. Dar cu cât Legea arată mai limpede înălţimea binelui, cu atât 
omul îşi dădea seama că e mai departe de el, că e mai păcătos. Acest lucru îl vedea evreul cu 
ajutorul Legii scrise pe tablele Legii, iar păgânul, cu ajuorul Legii scrise în inima sa, cu 
ajutorul conştiinţei. «Văd cele bune, zice un poet păgân, le admit, dar fac totdeauna cele 
rele» 159 . Şi aşa, prin Lege, pe de o parte se înmulţea păcatul, pe de alta omul îşi dă tot mai 
mult seama de neputinţa lui de a se mântui de păcat şi, în loc de a se mai încrede în puterile 
lui, era tot mai convins că numai Dumnezeu însuşi, prin puterea, adică prin harul Lui, îl poate 
mântui. Iată de ce Sf. Apostol Pavel zice: „ Căci Legea n-a desăvârşit nimic, iar în locul ei îşi 
face cale o nădejde mai bună, prin care ne apropiem de Dumnezeu ” (Evr. 7, 19). 

142. Cum a pregătit Dumnezeu pe oameni, prin veştile ce li le da, că va veni El 
însuşi să-i mântuiască? 

Prima făgăduinţă pe care a dat-o Dumnezeu oamenilor ca le va trimite un Mântuitor a 
fost îndată după cădere. Era prima lor mângâiere în nenorocirea ce i-a ajuns. Dumnezeu îi 
spune şarpelui că cineva se va naşte din femeie, care-i va zdrobi capul: „Duşmănie voi pune 
între tine şi femeie, şi între sămânţa ta şi sămânţa ei; aceasta va zdrobi capul tău, iar tu îi vei 
înţepa călcâiul” (Fac. 3, 15). 

Dar veşti tot mai limpezi despre Mântuitorul, Care avea să vină, le dă Dumnezeu 
evreilor prin proorocii Vechiului Testament, căci pe vremea lor se înmulţise şi răutatea între 
oameni. De aceea proorocii plângând şi suferind, ziceau: „Cine va da din Sion mântuirea?” 
(Ps. 13, 7), sau se rugau: „Doamne, pleacă cerurile şi Te pogoară” (Ps. 143, 5). Dumnezeu 
milostivindu-Se de această rugăciune spune oamenilor: „ Va veni îndată, în templul Său 
Domnul, pe Care II căutaţi” (Mal. 3,1) sau: „Aşa vorbeşte Domnul Dumnezeu, Care strânge 
pe cei risipiţi ai lui Israel: „ Voi mai strânge şi alte neamuri la cei strinşi acum di el” (Isaia 
56, 8). 

Si ca lumea să-L cunoască atunci când va veni, Domnul dă foarte multe semne după 
care va putea fi cunoscut. El nu va veni cu asprime, ci blând şi smerit, călare pe mânz de 
asina: „Bucură-te foarte, fiică a Sionului, veseleşte-te, fiica Ierusalimelui, căci iată împăratul 
tău vine la tine: drept şi biruitor; smerit şi călare pe asin, pe mînzul asenei” (Zah. 9, 9). Va 
veni nu ca să domnească asemenea împăraţilor pământeşti, ci ca să elibereze prin sângele Său 
pe cei robiţi păcatului: „Iar pentru, tine, pentru sângele legământului (Testamentului) tău, voi 
da drumul robilor tăi din fântâna fără apă” (Zah. 9, 11). 

Smerenia întru care va veni, pătimirea şi moartea Lui pentru păcatele altora le 
prevesteşte proorocul Isaia în toată amănunţimea „Şi L-am văzut pe El fără chip şi fără 
frumuseţe... Şi păcatele noastre le poartă şi pentru noi rabdă durere..., iar El S-a rănit pentru 
păcatele noastre şi a pătimit pentru fărădelegile noastre, certarea împăcării noastre pre 
Dânsul şi cu rana Lui noi toţi ne-am vindecat... Şi chinuit a fost, dar El S-a supus şi nu Şi-a 
deschis gura Sa; ca un miel spre junghiere S-a adus şi ca o oaie fără de glas înaintea celor 
ce-o tund, aşa nu Şi-a deschis gura Sa. Că s-a luat de pe pământ viaţa Lui şi pentru 
fărădelelegile poporului meu a fost adus la moarte” (Isaia 53, 2, 4, 5, 7, 8). 

Chiar şi timpul şi locul venirii Mântuitorului au fost prezise de Prooroci. Proorocul 
Daniel a prezis că: „De la ieşirea poruncii ca iarăşi să se zidească Ierusalimul”, adică de la 
anul 457 î. Hr. şi până „se va sfârşi păcatul şi se vor şterge fărădelegile” (9, 24, 25), vor trece 
70 de săptămâni de ani, adică 490 de ani, răstimp care tocmai bine s-a împlinit la anul 33 după 
Hristos, când Mântuitorul a zdrobit puterea păcatului, prin moartea pe cruce. Iar Proorocul 
Miheia a prezis că Mântuitorul Se va naşte în Betleem (Mih. 5, 1 ). S-a prezis apoi prin Isaia 
Proorocul, şi chipul mai presus de fire al naşterii Mântuitorului din fecioară: „Iată Fecioara 
va lua în pân tece şi va naşte fiu şi vor chema numele Lui, Emanuil” (adică Dumnezeu cu noi) 
(Isaia 7, 14). De asemenea că El Se va naşte după trup din sămânţa lui David: „ O dată M-am 


159 Ovidiu, Video meliora proboque deteriora sequor. 

jurat pe sfinţenia Mea: Oare, voi minţi pe David? Seminţia lui va rămâne în veac Şi scaunul 
lui ca soarele înaintea Mea şi ca luna întocmi în veac ” (Ps. 88, 35-36). 

Toate aceste proorocii aveau să ajute credinţa oamenilor prin faptul că ele s-au împlinit 
în Iisus Hristos. 

Dar ca oamenii să poată primi pe Iisus Hristos ca Dumnezeu, mai trebuia ca Dumnezeu 
să-i ridice din credinţa lor rătăcită în mulţi idoli, la credinţa intr-un singur Dumnezeu, 
atotputernic şi iubitor, dar Care are un Fiu nedespărţit de El, după fiinţă. 

143. Cum au fost ridicaţi oamenii Ia această credinţă într-un singur Dumnezeu, 
Care are însă un Fiu? 

în credinţa într-un singur Dumnezeu a fost crescut cu grijă poporul evreu, ca prin el să 
se sădească, cu vremea, această credinţă şi la celelalte popoare. încet, ca să nu i se 
primejduiască credinţa într-un singur Dumnezeu, i s-a tălmăcit apoi poporului evreu, prin 
prooroci, că Dumnezeu Cel Unul are un Fiu, Care va veni să mântuiască lumea, şi un Duh 
Sfânt. La facere, Dumnezeu grăieşte către celelalte persoane dumnezeieşti: „Să facem om 
după chipul Nostru şi asemănare” , adăugând îndată: „Şi a făcut Dumnezeu pe om, după 
chipul Său; după chipul lui Dumnezeu, L-a făcut” (Fac. 1, 26-27), ca să arate ca cele trei 
persoane sunt o singura fiinţă dumnezeiască. Tot acelaşi tâlc îl are şi arătarea lui Dumnezeu la 
stejarul lui Mamvri, în chipul celor trei călători (Fac. 18, 2). David cunoaşte apoi lămurit că 
Dumnezeu are un Fiu, când vede pe Domnul (Dumnezeu Tatăl) zicând Domnului Său (lui 
Dumnezeu Fiul): „Şezi de-a rlreapta Mea până ce voi pune pe vrăjmaşii Tăi aşternut 
picioarelor TaLe” (Ps. 109, 1), sau când aude pe Dumnezeu Tatăl zicând către Dumnezeu 
Fiul: „Fiul Meu eşti Tu, Eu astăzi Te-am născut. Cere de La Mine şi-Ţi voi da neamurile 
moştenirea Ta. Şi stăpânirea Ta, marginile Pământului” (Ps. 2, 7-8). 

Prin înrâurirea evreilor, care de la robia babilonică erău împrăştiaţi printre toate 
popoarele, şi prin călăuzirea tainică a Cuvântului lui Dumnezeu, s-au ridicat apoi şi din 
celelalte neamuri mulţi filozofi, la ideea că există un singur Dumnezeu şi că Cuvântul sau 
Raţiunea Lui lucrează în lume, cu deosebire în mintea oamenilor luminaţi. 

Astfel, aproape de venirea Mântuitorului, lumea se afla în starea ciudată că, pe de o 
parte, cu mintea, se ridicase la ideea unui singur Dumnezeu atotputernic şi plin de iubire faţă 
de oameni, Care avea să trimită pe cineva de la Sine, pentru mântuirea lumii, iar pe de alta, cu 
viaţa, se afla în cea mai mare decădere şi neputinţă morală. Starea aceasta îi lăcea pe oameni 
să aştepte mântuirea de la Dumnezeu şi când a venit Mântuitorul le-a ajutat să-L poată primi 
pe El şi învăţăura Lui despre Dumnezeu. 

144. Această pregătire a fost de ajuns ca omenirea să primească pe Iisus Hristos ca 
Dumnezeu? 

Nu, n-a fost de ajuns. Dacă ar fi fost de ajuns, ar fi trebuit să-L primească toţi evreii şi 
cei mai mulţi dintre filozofi. La toate cele spuse s-au adăugat că temeiuri de credinţă: 1) 
învăţătura Sa, cum n-a fost alta mai înaltă; 2) viaţa Sa, cum n-a fost alta mai curată şi 3) 
minunile Sale, dintre care mai ales învierea şi înălţarea Sa la cer. Dar toate aceste temeiuri 
sunt întrecute de puterea cu care a lucrat şi lucrează El până astăzi asupra sufletelor care se 
deschid cuvântului Său, înnoindu-le şi sădind în ele convingerea nestrămutată ca El e 
Dumnezeu. Credinţa în Hristos vine în primul rând din harul lui Dumnezeu, nu din cântărirea 
cu mintea a temeiurilor pomenite. Dar motivele acelea pregăteau mintea omului pentru 
primirea acestui har. Pentru noi, creştinii, unul din motivele cele mai puternice, care pregătesc 
mintea noastră să primească harul credinţei şi să conlucreze cu el, e însăşi existenţa 
creştinismului de 2000 de ani încoace, însuşi faptul că de atunci şi până azi sute de milioane 
de suflete au crezut Iară încetare în dumnezeirea lui Iisus. 

145. Care este credinţa Bisericii noastre în dumnezeirea Mântuitorului nostru Iisus 
Hristos? 

Răspunsul mai amănunţit la această întrebare îl dă articolul II al Simbolului Credinţei, 
primul dintre cele şase articole (II-VII), care se ocupa cu persoana şi lucrarea mântuitoare a 

Domnului nostru Iisus Hristos. Căci acest articol cuprinde în forma cea mai scurtă, dar în mod 
deplin, învăţătura Bisericii despre dumnezeirea lui Iisus Hristos. 

146. Care este acest articol? 

Acest articol este: 

«Şi întru Unul Domn Iisus Hristos, Fiul Lui Dumnezeu, Unul-Născut, Care din Tatăl S- 
a născut mai înainte de toţi vecii: Lumină din Lumină, Dumnezeu adevărat din Dumnezeu 
adevărat, născut iar nu făcut, Cel ce este de o fiinţă cu Tatăl, prin Care toate s-au făcut». 

147. Ce ne învaţă acest articol în întregimea lui? 

Două lucruri: Întîi, că Domnul nostru Iisus Hristos, Care ne-a mântuit pe noi, este însuşi 
Fiul lui Dumnezeu, egal întru toate cu Dumnezeu Tatăl, veşnic ca şi El şi una cu El, după 
fiinţa şi slava, deosebindu-Se de Tatăl numai prin aceea că e Fiu, şi nu Tată, că Tatăl îl naşte, 
iar El e născut din fiinţa Tatălui. Mântuitorul Hristos însuşi a spus despre Sine: „Şi acum 
preaslăveşte-Mă Tu, Părinte, La Tine însuţi, cu slava pe care am avut-o La Tine mai înainte 
de a fi lumea ” (Ioan 17, 5). 

Al doilea, ca Iisus Hristos, Mântuitorul lumii, este şi Făcătorul tuturor, arătându-se şi în 
aceasta dumnezeirea Lui. Căci, precum Tatăl este Făcătorul tuturor, cum ne-a învăţat articolul 
I al Simbolului, aşa este şi Fiul Făcătorul tuturor. Tatăl toate le face, dar le face prin Fiul: 
„ Toate Prin El s-au făcut; şi fără El nimic nu s-a făcut din ce s-a făcut” (Ioan 1, 3). Chiar şi 
timpul s-a făcut prin Iisus Hristos, după cum zice Apostolul: „Prin Care şi veacurile s-au 
făcut” (Evr. 1, 2), iar în alt loc spune: „Intru El s-au făcut toate, cele din ceruri şi cele de pe 
pământ, cele văzute şi cele nevăzute, fie scaunele, fie domniile, fie începătoriile, fie 
stăpânirile. Toate s-au făcut prin El şi pentru El. Şi El este mai înainte de toate şi toate prin 
El sunt aşezate” (Col. 1, 16-17). 

Dacă întru El sunt aşezate toate, înseamnă că El le şi susţine şi în El vieţuiesc toate. El 
ia parte, deci, şi la pronierea lor. Ţinând mereu viaţa în ele şi purtând grija de ele, cum însuşi 
zice: „ Tatăl Meu până acum lucrează şi Eu lucrez” (Ioan 5, 17). 

148. Ce înseamnă primele cuvinte din articolul II al Simbolului Credinţei: „Şi întru 
Unul Domn Iisus Hristos ”? 

Precum ne-a învăţat articolul I să credem în Dumnezeu-Tatăl, aşa ne învaţă articolul II 
să credem „şi” în Iisus Hristos, Fiul Lui. 

Căci fără credinţă în Fiul, nu putem cunoaşte nici pe Tatăl. Tată fără Fiu nu există. Cine 
nu crede că Dumnezeu are un Fiu, nu crede că Dumnezeu e Tată şi are în Sine dragoste de 
Tată. Dumnezeul acela e un Dumnezeu fără dragoste, nu e Dumnezeu adevărat. „Eu sunt 
uşa”, (Ioan 10, 9), zice Mântuitorul; „Nimeni nu vine la Tatăl, decât prin Mine” (Ioan 14, 6). 
Iisus Hristos, în Care credem ca şi în Tatăl, este Unul singur, căci numai un Fiu are Tatăl şi 
numai un Mântuitor avem noi. Numai prin acesta „Unul” ne mântuim şi ajungem la Tatăl, 
căci numai o „cale” (Ioan 14, 6) şi numai o „uşă” este spre Tatăl, iar „calea” şi „uşa” este El. 

El e „Domn” peste sufletele noastre, este „Domnul şi Stăpânul vieţii noastre”, ba chiar 
unicul Domn şi Stăpân „Căruia îi slujim” (Col. 3, 24) şi îi închinăm cu bucurie „toată viaţa 
noastră”, în aşa fel, încât nu mai suntem ai noştri, ci „ai lui Hristos” (II Cor. 10, 7) şi putem 
spune fiecare cu Sf. Apostol Pavel: „Numai viez eu, ci Hristos viaza întru mine (Gal. 2, 20). 
Căci El ne-a dat această viaţă şi ne-a răscumpărat-o de la moarte. Şi ştim că dacă I-o închinăm 
Lui, tot noi ne folosim, căci Hristos ne desăvârşeşte din zi în zi, făcându-ne „asemenea 
chipului Său” (Rom. 8, 29). Domnia lui Iisus peste suflete nu e o domnie aspră şi silnică, ci 
una blândă. El domneşte peste noi prin dragoste şi adevăr. „Luaţi jugul Meu asupra voastră... 
căci jugul Meu este bun şi Povara Mea este uşoară” (Matei 11, 29-30). Iar Domnia aceasta 
nu înseamnă că n-avem datoria să lucrăm pentru semenii noştri. Dimpotrivă, lui Hristos îi 
slujim când facem bine celor mici şi osteniţi (Matei 25, 40). Domnia aceasta totală peste 
sufletele noastre şi peste lumea întreagă a câstigat-o Iisus Hristos şi ca om, pentru că S-a 
smerit pe Sine ca nimeni altul şi Şi-a pus viaţa Sa pentru noi: Numele de Iisus s-a ridicat astfel 
peste tot numele şi tot genunchiul trebuie să se plece Lui, primindu-L ca Domn. Căci 
„Dumnezeu fiind în chip, n-a socotit o ştirbire a fi El întocmai cu Dumnezeu, ci S-a deşertat 

pe Sine, chip de rob luând, făcăndu-Se asemenea oamenilor, şi la înţişare aflându-Se ca un 
om; S-a smerit pe Sine, ascultător făcăndu-Se până la moarte, şi încă moarte pe cruce. 
Pentru aceasta şi Dumnezeu L-a preaînălţat şi I-a dăruit Lui nume, care este mai presus de 
orice nume; ca în numele Lui Iisus tot genunchiul să se plece, al celor cereşti şi al celor 
pământeşti şi al celor de dedesupt; şi toată limba să mărturisească că Domn este Iisus 
Hristos întru slava lui Dumnezeu-Tatăl” (Filip. 2, 6-11). 

149. Ce înseamnă îndeosebi numele de „Iisus” dat Mântuitorului? 

Numele de „Iisus” înseamnă Dumnezeu Mântuitorul. Iisus înseamnă în limba ebraică 
Mântuitor şi numele acesta I se potriveşte în chip desăvârşit, căci El e intr-adevăr Mântuitorul 
lumii. Şi I se potriveşte atât de desăvârşit pentru că nu I l-au dat oamenii, ci îngerul, la 
porunca Tătalui Ceresc, Care a ştiut de mai înainte ce lucrare va săvârşi Fiul Său în lume. 

„Nu te teme”, spune îngerul lui Iosif, „a lua pe Maria logodnica ta, că ce s-a zămislit 
într-însă este de la Duhul Sfânt. Şi ea va naşte Fiu şi vei chema numele Lui: Iisus ”. Şi îngerul 
arată îndată şi pricina acestei numiri: „Că Acesta va mântui pe norodul Său de păcatele lor” 
(Matei 1,20-21 ). 

în Vechiul Testament numele acesta l-a purtat Isus Navi, urmaşul lui Moise, care a 
condus poporul lui Israel în Ţara Sfântă, mântuindu-1 de rătăcirea prin pustiu. Dar el a fost 
numai un chip al lui Iisus Hristos, Care a mântuit toate popoarele de rătăcirea în păcat, 
ducându-le în împărăţia cerurilor. El nu e numai un oarecare mântuitor, ci Mântuitorul, în 
înţelesul desăvârşit al cuvântului. 

150. Ce înseamnă numele Hristos? 

Numele „Hristos” înseamnă „Uns”. La evrei, unşi se numeau preoţii, proorocii şi 
împăraţii, pentru că la intrarea în slujbă erău unşi cu mir, care închipuia darul Sfântului Duh. 
Dar aceia erău numai chipuri ale adevăratului Uns, primeau numai o parte din puterea 
Duhului Sfânt, ca ajutor pentru slujba lor. Hristos, însă, primeşte pe Duhul Sfânt însuşi. 
«Hristos nu e un om purtător de Dumnezeu, ci Dumnezeu întrupat; El nu e uns ca un prooroc 
prin lucrarea (energie), ci prin prezenţa întregii persoane a ungerii în El» 160 . Sf. Ioan Gură de 
Aur zice: «Tot harul s-a vărsat peste templul acela. Că Tatăl nu dă Lui Duhul cu măsură, ci 
întreg harul l-a primit templul. Noi însă avem nu mai puţin şi o picătură din harul acela» 161 . 
Deci Iisus este Unsul sau Hristosul, în înţelesul desăvârşit, nu numai unul dintre mulţii unşi, 
sau hristoşi oarecarelsl . El este arhiereul, împăratul şi proorocul cel mai înalt, adevăratul 
arhiereu, împărat şi prooroc şi izvorul a toată arhieria, conducerea duhovnicească şi proorocia. 
Precum vedem, şi numele de Hristos I se potriveşte în chip desăvârşit, căci nici pe acesta nu I 
l-au dat oamenii, ci îngerul, care a spus păstorilor: „Iată vestesc vouă bucurie mare, care va fi 
pentru tot poporul. Că S-a născut vouă astăzi Mântuitor, Care este Hristos Domnul, în 
cetatea lui David” (Luca 2, 10-11). însuşi Iisus spunea despre Sine că a avut ungerea Duhului 
Sfânt, cum de altfel grăise despre El şi proorocul Isaia (61, 1): „Duhul Domnului este peste 
Mine, pentru care M-a uns a binevesti săracilor... ” (Luca 4, 18). 

151. Hristos, prin ungerea ce o are de la Duhul Sfânt, este adevăratul arhiereu, 
prooroc şi împărat. Se vorbeşte despre aceste slujiri ale lui Hristos în Sfânta Scriptură şi 
ce înţeles au ele? 

Că Hristos a primit prin ungere de la Duhul Sfânt slujirea de arhiereu, prooroc şi 
împărat, ne-o spune Sfânta Scriptură în multe locuri. Sf. Apostol Pavel ne spune că El a fost 
arhiereul cel mai înalt şi a adus jertfa desăvârşită, care este trupul Său. Prin aceasta a curăţit 
cu adevărat pe oameni de păcate, nu numai a închipuit această curăţire, ca jertfele de animale 
aduse de preoţii din Vechiul Testament: „ Un astfel de Arhiereu se cuvenea să avem: sfânt, 
fără de răutate, fără de pată, osebit de cei păcătoşi şi fiind mai presus decât cerurile. El nu 
are nevoie să aducă zilnic jertfe, ca arhiereii: întâi pentru păcatele lor, apoi pentru ale 


160 Sf. Grigorie Palama, Antiereticul contra lui Achindin, la D. Stăniloae, Viaţa şi învăţătura Sf. Grigorie 
Palama, Sibiu, 1938, pag. CL. 

161 Sf. Grigorie Palama, op. cit., pag. cit.. 

162 Sf. Grigorie Teologul, citat după Sf. Grigorie Palama, op. cit., pag. cit.. 

poporului, căci El a făcut aceasta odată pentru totdeauna, aducându-Se jertfă Pe Sine însuşi ” 
(Evr. 7, 26-27); căci „Nu prin sânge de ţapi şi de viţei, ci prin însuşi Sângele Său a intrat 
odată pentru totdeauna în Sfânta Sfintelor şi a dobândit o veşnică răscumpărare’’ (Evr. 9, 
12). El a fost proorocul cel mai înalt, aducând cea mai deplină învăţătură despre Dumnezeu: 
ca Unul ce n-a primit-o din afară de Sine, ci din plinătatea Sa nemărginită. De aceea, nimeni 
nu mai poate adauga ceva la învăţătura Sa. Ea poate fi, doar, tot mai bine înţeleasă în Biserică, 
în acest înţeles, El e proorocul cel din urmă cu care s-a încheiat Descoperirea dumnezeiască. 
„Prooroc din mijlocul tău şi din fraţii tăi, ca şi mine, zice Moise, îţi va ridica Domnul 
Dumnezeul tău, Pe Acela să-L ascultaţi’’ (Deut. 18, 15). Ucenicii I se adresează cu titlul 
„învăţătorule”, iar Hristos însuşi spune despre Sine: „Eu sunt adevărul” (Ioan 14, 6), „Eu 
sunt Lumina lumii” (Ioan 8, 12), sau: „Eu spre aceasta M-am născut şi pentru aceasta am 
venit în lume, ca să dau mărturie pentru adevăr” (Ioan 18, 37). 

Iar demnitatea Lui împărătească o anunţă îngerul Gavriil Fecioarei Maria: „Şi Domnul 
Dumnezeu Ii va da Lui tronul lui David, Părintele Său... şi împărăţia Lui nu va avea sfârşit” 
(Luca 1, 32, 33). Iisus însuşi recunoaşte că e împărat, dar împărăţia Lui e duhovnicească, 
având arme şi legi duhovniceşti, nu ca acelea din lumea aceasta. „împărăţia Mea nu este din 
lumea aceasta” (Ioan 18, 36), răspunde El lui Pilat. Iisus Hristos e împăratul blând de care am 
vorbit când am explicat cuvântul «Domin». El e împăratul-miel, care a fost înjunghiat pentru 
păcatele lumii (Apoc. 5). Ca împărat, Mântuitorul Hristos a întemeiat Biserica Sa, i-a dat 
legile, o conduce nevăzut prin slujitorii ei, cărora le dă harul Său şi la sfârşit «va judeca viii şi 
morţii». 

152. Este o înrudire de înţelesuri între numele de „Iisus” şi „Hristos”? Dar între ele 
şi cel de Domn? 

Dacă privim bine, vedem că prin aceste trei slujiri: de arhiereu, prooroc şi împărat, 
cuprinse în numele lui Hristos, Iisus mântuieşte lumea prin jertfă, o învaţă să-şi însuşească 
mântuirea şi o conduce la mântuire. Astfe, dacă numele Iisus ne arată de-a dreptul lucrarea de 
mântuire pe care a săvârşit-o, numele de Hristos arată cum şi cu ce putere a săvârşit şi 
săvârşeşte această lucrare. Amândouă numele spun acelaşi lucru, din două laturi deosebite: 
Iisus Hristos este Mântuitorul nostru. Şi tocmai de aceea este Domn peste sufletele noastre. 
Dacă nu-L primim să fie Domn peste sufletele noastre, nu ne este nici Mântuitor. 

153. Când a primit Fiul lui Dumnezeu numele de Iisus Hristos? 

Atât numele de Iisus cât şi cel de Hristos le-a primit Fiul lui Dumnezeu când S-a făcut 
om. Deci, Iisus Hristos e numele Fiului lui Dumnezeu cel întrupat. Mai înainte de întrupare, 
Fiul lui Dumnezeu nu Se numea Iisus Hristos. Aceasta, pentru ca El ni S-a făcut Mântuitor 
(Iisus) numai prin aceea că a luat trupul nostru şi l-a adus jertfă pentru noi. Numai prin 
întrupare ni S-a făcut Arhiereu, Care ne-a curăţit de păcate, Prooroc, Care ne-a vestit în grai 
omenesc voia Tatălui, şi Conducător la mântuire (Hristos). Dacă Hristos înseamnă Uns, 
numele acesta îl arată pe Mântuitorul nostru ca om care primeşte ungerea, nu ca Dumnezeu 
care dă ungerea. Sf. Chirii al Alexandriei spune: «Unii spun că numele Hristos se cuvine 
numai Cuvântului născut din Dumnezeu-Tatăl, Care este gândit şi există deosebit. Noi însă n- 
am fost învăţaţi să spunem aşa, ci spunem că în momentul în care Cuvântul S-a făcut trup, în 
acelaşi moment a şi fost numit Hristos. Se numeşte Hristos, pentru că a fost uns cu 
untdelemnul bucuriei (Ps. 44, 9), adică cu duhul de la Dumnezeu şi Tatăl» . 

154. Aşadar, atunci când spunem „Iisus Hristos”, nu pornim de la Fiul lui 
Dumnezeu dinainte de întrupare, ci de la Cel de după întrupare? 

Da, desigur, şi tot astfel articolul II al Simbolului Credinţei nu porneşte cu mărturisirea 
de la Fiul lui Dumnezeu dinainte de întrupare, adică de la un Fiu gândit cu mintea, ci de la 
Iisus Hristos, Care a trăit cu adevarat ca om pe pământ, de la anul cutare până la anul cutare, 
S-a născut din Fecioara Maria, a petrecut între oameni, a fost răstignit, a înviat şi S-a înălţat la 
cer. Tocmai acest Iisus Hristos S-a descoperit inimilor, prin tot ce a spus şi a făcut, ca Fiul lui 


163 Cuvânt către împărătese, Migne, P. G., LXXVI, col. 1220 C. 


52 



învăţătura de credinţă creştină ortodoxă 

Dumnezeu. Despre acest Iisus Hristos mărturiseşte Biserica în Simbolul Credinţei, întâi că e 
unicul Domn şi apoi tot ce unnează la articolul II, şi anume, în primul rând, că este «Fiul lui 
Dumnezeu, Unul-Născut». 

155. Ce înseamnă cuvintele: „Fiul lui Dumnezeu, Unul-Născut”? 

Iisus Hristos, Care a trăit pe pământ, este Fiul cel unic al lui Dumnezeu. Deşi a vieţuit 
pe pământ ca om adevărat, El este în acelaşi timp Fiul lui Dumnezeu. Aşa li S-a descoperit 
întâi prin Duhul Sfânt Apostolilor, care prin gura lui Petru mărturisesc: „ Tu eşti Hristosul, 
Fiul Lui Dumezeu Celui viu” (Matei 16, 16). Iar Iisus întăreşte îndată adevărul acestei 
mărturisiri: „Fericit ests Simone, fiul lui Iona, că nu trup şi sânge ţi-au descoperit ţie aceasta, 
ci Tatăl Meu Cel din ceruri” (Matei 16, 17). Sfânta Scriptură îi numeşte adeseori şi pe oameni 
fii ai lui Dumnezeu, dar îi numeşte astfel, fie pentru că sunt făcuţi de El, fie pentru că sunt 
născuţi la o viaţă nouă, prin harul Duhului Sfânt. „ Voi sunteţi fiii Dommului Dumnezeului 
vostru” (Deut. 14, 1), le spune Moise evreilor, gândindu-se mai mult la înţelesul de fii prin 
creaţie. „Şi celor câţi L-au primt, care cred în numele Lui, le-a dat putere ca să se facă fii ai 
lui Dumnezeu, care nu din sânge, nici din poftă trupească, nici din poftă bărbătească, ci de la 
Dumnezeu s-au născut” (Ioan 1, 12-13). Aici se vorbeşte de fiii lui Dumnezeu prin înfiere. De 
ei se spune chiar ca sunt născuţi din Dumnezeu. 

Iisus Hristos nu e Fiu al lui Dumnezeu în vreunul din înţelesurile de mai sus. El nu e fiu 
între fii. Nu e fiu cum e o creatură, nici fiu după har sau prin înfiere. Ci e Fiu după fire, e 
singurul Fiu după fire al lui Dumnezeu, neavând nici un frate. De aceea spune Simbolul, nu 
numai născut, ci: «Unul-Născut». însuşi Iisus Hristos Se numeşte pe Sine «Unul-Născut». 
„ Că aşa a iubit Dumnezeu lumtea, încât pe Fiul Său UnuLl-Născut L-a dat ” (Ioan 3, 16). 

156. Ce înseamnă cuvintele „Carele din Tatăl S-a născut”? 

Dacă s-ar fi spus în Simbol numai «Fiul lui Dumnezeu, Unul-Născut», ar fi putut gândi 
cineva ca Arie, ereticul din veacul al IV-lea, că Fiul, Care S-a născut, nu e Dumnezeu că Cel 
Care L-a născut. Sau, ar fi putut gândi cineva că Fiul S-a născut şi din Sine, căci şi El este 
Dumnezeu. în legătură cu aceasta ar fi putut zice, că Sabelie, ereticul din veacul al IlI-lea, că 
acelaşi Dumnezeu e uneori născător, alteori născut, «uneori Tată, alteori Fiu» 164 , trecând 
întreg dintr-o stare într-alta. 

Pentru a se face cu neputinţă asemenea gânduri, s-au pus în Simbolul Credinţei 
cuvintele: «Carele din Tatăl S-a născut». Prin aceasta s-a arătat că Fiul S-a născut dintr-o 
persoană dumnezeiască, din Tatăl, ceea ce dă siguranţa că si Fiul e o altă persoană 
dumnezeiască, deopotrivă în slavă şi în dumnezeire cu Tatăl. De asemenea, se arată că în 
Dumnezeu o persoană mereu Tatăl, iar altă persoană, mereu Fiu. 

157. Ce înseamnă „Mai înainte de toţi vecii”? 

Prin aceste cuvinte se arată ca Fiul este mai înainte de orice timp, este veşnic, nu S-a ivit 
în timp. Sf. Evanghelist Ioan începe Evanghelia cu cuvintele: „La început era Cuvântul” 
(Ioan 1,1), arătând că atunci când s-a pus începutul timpului şi al lumii, Cuvântul era; deci, 
era de mai înainte. Ca atare, El e Dumnezeu, nu e făptură, căci numai Dumnezeu e veşnic, iar 
făpturile se ivesc în timp, ele n-au fost totdeauna. Astfel, Fiul Se deosebeşte de cei ce se 
numesc «fii», pentru că aceştia sunt făcuţi sau născuţi, după har, din Dumnezeu. Aceştia sunt 
făcuţi sau născuţi de Dumnezeu în timp. Dar Tatăl «n-a adus pe Fiul din neexistenţă în 
existenţă, nici n-a înfiat pe unul care n-a existat niciodată» 165 . 

Deci, totdeauna a fost în Dumnezeu o persoana sau un ipostas cu această însuşire de 
Fiu. Dacă e aşa, totdeauna a fost în Dumnezeire o persoană cu însuşirea de Tată. «Dumnezeu 
n-a fost mai înainte fără de Fiu şi mai pe urmă a devenit Tată, ci totdeauna are pe Fiul» 166 . N-a 
fost nici o vreme când n-a fost în Dumnezeire o persoană Tată şi o persoană Fiu, şi anume 
mereu aceeaşi persoană Tată şi aceeaşi persoană Fiu. «Nici Cel Care a născut nu S-a prefăcut 


164 Sf. Chirii al Ierusalimului, Cateh. XI, op. cit., voi. I, p. 163. 

165 Sf. Chirii al Ierusalimului, Cateh. X, op. cit., voi. I, p. 259. 

166 Idem, ibidem, p. 253. 

în Fiu, nici Cel Născut n-a devenit Tată» . Cu alte cuvinte, niciodată nu s-a produs o 
schimbare în Dumnezeu. Daca Fiul nu S-ar fi născut «mai înainte de toţi vecii», Tatăl n-ar fi 
fost totdeauna Tată, ci ar fi câştigat această însuşire mai târziu. Iar un Dumnezeu Care se 
schimbă aşa de tare înlăuntrul Său nu mai e Duznnezeu. Asemenea, Fiul n-ar fi Dumnezeu 
dacă S-ar fi născut în timp, ci ar fi o făptură. Sau Dumnezeul Cel veşnic S-ar fi despărţit după 
o vreme în Tată şi Fiu. 

Noi spunem că Tatăl e veşnic Tată şi veşnic Dumnezeu, fără schimbare, iar Fiul, veşnic 
Fiu şi veşnic Dumnezeu, fără schimbare. Tocmai pentru că Tatăl e veşnic, are un Fiu veşnic. 
«Căci n-a fost cândva Tatăl când n-a fost Fiul, ci odată cu Tatăl, şi Fiul Care S-a născut din 
El. Căci Dumnezeu nu s-ar putea numi Tată fără de Fiu. Iar dacă ar fi, fără să aibă pe Fiul, n- 
ar fi Tată. Şi dacă ar avea mai pe urmă Fiu, ar deveni mai pe urmă Tată şi astfel S-ar schimba 
din a nu fi Tată în a fi Tată, lucru mai rău decât orice blasfemie» 168 . 

Tatăl şi Fiul sunt două persoane egale în Dumnezeire şi în cinste, dar una e Tată şi alta 
Fiu, având veşnic între ele dragostea care este între Tată şi Fiu, şi anume: una veşnic dragoste 
de Tată şi alta veşnic dragoste de Fiu. 

158. Putem noi înţelege naşterea aceasta dinainte de veci? 

Naşterea aceasta dinainte de veci a Fiului din Tatăl este o taină pe care nu o poate 
înţelege nici mintea omului, nici a îngerului. «Tatăl L-a născut nu în modul în care omul ar 
putea gândi, ci aşa cum numai Tatăl ştie. Nu numai cerurile nu cunosc naşterea Fiului, dar 
chiar nici toată firea îngerească». Nici însuşi Duhul Sfânt n-a vorbit în Scripturi despre 
naşterea Fiului din Tatăl. Pentru ce iscodeşti, deci, acelea pe care nici Duhul Sfânt nu le-a 
scris în Scripturi?» 169 . «Când auzi că Dumnezeu a născut, să nu cazi în gânduri trupeşti, nici 
să presupui o naştere stricăcioasă. „Duh este Dumnezeu” (Ioan 4, 24); duhovnicească este 
naşterea» . S-a asemănat naşterea Fiului din Tatăl cu naşterea gândului din minte. S-a spus 
că precum naşterea gândului din minte e duhovnicească, aşa şi naşterea Fiului din Tatăl e 
duhovnicească; şi precum îndată ce există mintea, există şi gândul, şi minte fără gând nu 
există, tot aşa de când există Tatăl există şi Fiul şi Tatăl fără Fiul nu există. Dar şi aceasta e 
numai o asemanare foarte nedeplină. 

159. Ce înseamnă „Lumină din Lumină”? 

Ca să nu rămână nici o îndoială că Fiul, Care S-a născut, e întru totul ca Tatăl din Care 
S-a născut, Simbolul spune că aşa cum nu se deosebeşte lumina care se aprinde de lumină din 
care se aprinde, aşa nu se deosebeşte fiinţa Fiului de fiinţa Tatălui. 

Tot ce are prima lumină dă şi celei de a doua, afară de însuşirea că ea dă, şi cealaltă 
primeşte. Asemănarea cu lumina e şi foarte potrivită cu Dumnezeu, Care e lumina cea 
nefăcută. Lumina e tot ce e mai bun, mai înalt, pe când întunericul e lipsa, e ştirbire, e 
nimicul, e răul. „Dumnezu este lumina şi nici un întuneric nu este întru El”, zice Sf Apostol 
Ioan (I Ioan 1, 5), iar Iisus zice: „Eu sunt Lumina lumii, cel ce îmi urmează Mie nu va umbla 
întru întuneric, ci va avea Lumina vieţii” (Ioan 8, 12). 

160. Ce înseamnă „Dumnezeu adevărat din Dumnezeu adevărat”? 

Egalitatea între Tatăl şi Fiul e întărită şi prin cuvintele: „Dumnezeu adevărat din 
Dumnezeu adevărat”, ca să nu gândească cineva că Fiul nu Se numeşte Dumnezeu în înţelesul 
adevărat şi că El ar fi un Dumnezeu mai mic, cum era la păgâni, care socoteau pe zeii lor de 
diferite grade. 

„Dumnezeu adevărat din Dumnezeu adevărat” nu vrea să spună şi aceea că dacă Fiul n- 
a primit Dumnezeire mai puţină, nici Tatăl nu S-a împuţinat năsând pe Fiul. «Tatăl născând pe 
Fiul nu S-a schimbat. A născut înţelepciunea (I Cor. 1, 24), totuşi n-a ajuns neînţelept. A 
născut Puterea (I Cor. 1, 24), dar n-a slăbit. A născut pe Dumnezeu, dar nu S-a lipsit de 


167 Idem, ibidem, p. 258. 

168 Sf. Ioan Damaschin, Dogmatica, cartea I, cap. B, trad. cit., pp. 20-21. 

169 Sf. Chirii al Ierusalimului, Cateh. cit., p. 257. 

170 Idem, ibidem, p. 252. 

Dumnezeire. Şi nici El n-a pierdut ceva împutinându-Se, sau schimbându-Se, nici Cel născut 

* 171 

nu are vreo lipsă. Desăvârşit este Cel care a născut, desăvârşit Cel născut» . 

161. Ce înseamnă cuvintele „născut iar nu făcut? 

Deşi Iisus Hristos este Fiul lui Dumnezeu „Unul-Născut” şi ca atare Se deosebeşte de 
toţi care s-ar mai putea numi fii ai lui Dumnezeu, Părinţii care au alcătuit Simbolul au ţinut să 
spună, anume, ca Iisus Hristos nu e fiu făcut ca toţi ceilalţi, ci e născut, singurul născut din 
Tătal. El nu e o făptură, fie ea chiar cea dintâi şi cea mai înaltă făptură, cum spunea Arie, ci 
nu face parte dintre făpturi, deci e Dumnezeu. 

162. Ce înseamnă „Cel ce este de o fiinţă cu Tatăl”? 

Ca să se arate şi mai hotărât că Fiul nu e făptură, ca e născut în înţelesul adevărat din 
Tatăl, s-au pus în Simbol aceste cuvinte. Lucrul pe care-1 face un om nu e din fiinţa lui, dar 
fiul care se naşte din el e din fiinţa lui. Tot aşa e şi la Dumnezeu: Toata lumea creată este 
fapta voinţei şi a lucrării (energiei) Lui. Dar Fiul este din fiinţa Lui. Sf. Ioan Damaschin 
spune: «Naşterea este actul prin care se scoate din fiinţa celui care naşte cel ce se naşte 
asemenea cu el după fiinţă. Zidirea şi crearea, însă, este un act extern, în care ceea ce se 
zideşte şi se creează nu vine din fiinţa celui care zideşte şi creează, ci este ceva cu totul 
deosebit de el» 172 . 

Şi tot Sf. Ioan Damaschin spune că dacă Fiul e din fiinţa Tatălui, e «opera firii Lui». El 
trebuie să fie născut înainte de veci, căci ceea ce tine de fiinţa Dumnezeirii e veşnic, ca să nu 

se schimbe firea dumnezeiască . 

Fiind din fiinţa Tatălui, Fiul are aceeaşi fiinţă cu El, e «de o fiinţă cu Tatăl». 

Dar „de-o fiinţă” nu înseamnă numai că Fiul S-a născut din fiinţa Tatălui şi nu înseamnă 
nici numai că are o fiinţă la fel cu a Tatălui, ci ceva mai mult: că Fiul nu-Şi are fiinţa Sa în 
chip despărţit de a Tatălui. Fiinţa Tatălui nu se repetă născând pe Fiul, ca să existe aceeaşi 
fiinţă de două ori, cum e la oameni, ci Tatăl dă Fiului, prin naştere, însăşi fiinţa Sa, fără ca 
prin aceasta să Se repete. Tatăl şi Fiul sunt două persoane cu o singura fiinţă, cu aceeaşi fiinţă 
în comun. între Tatăl şi Fiul este o unitate desăvârşită după fiinţă, dar totuşi Ei sunt deosebiţi 
ca persoane. „Eu şi Tatăl una suntem”, zice Mântuitorul (Ioan 10, 30). Una arată fiinţa. Eu şi 
Tatăl arată persoanele, care sunt două. Tot aşa se arată că fiinţa Tatălui şi a Fiului e una, iar 
persoanele lor două, prin următoarele cuvinte ale Mântuitorului: „Credeţi Mie că Eu sunt 
întru, Tatăl şi Tatăl întru Mine este” (Ioan 14, 11); sau „ Cel ce M-a văzut pe Mine a văzut pe 
Tatăl” (Ioan 14, 9). 

O bună lămurire a acestor cuvinte ne-o dă Sf. Ioan Damaschin: «Ipostasurile sunt unite, 
nu în înţelesul că ele se amestecă, ci în înţelesul că ele se conţin unul pe altul. Fiecare 
locuieşte în celălalt, fără nici o amestecare şi contopire. Ele nu sunt nici separate, nici 
împărţite, cum le separă şi le împărţea Arie. Pentru a spune tot, intr-un cuvânt, Dumnezeirea 
este neîmpărţită în cele împărţite, aşa cum în trei sori, ce s-ar conţine unul pe altul, ar fi o 
singură lumină într-o întrepătrundere lăuntrică» 174 . 

163. Dacă fiinţa Tatălui şi a Fiului e una, iar persoanele sunt două, cum ne putem 
păzi să nu împărţim ceea ce e între ei una şi să nu amestecăm ceea ce e între ei deosebit? 

Chiar cuvintele de mai înainte din Simbol, despre naşterea Fiului din Tatăl, ne-au arătat 
nu numai egalitatea dintre Tatăl şi Fiul, ci şi ceea ce-I deosebeşte, aşa după cum cuvintele 
„Cel de o fiinţă cu Tatăl” ne arată ceea ce Le este comun. Deosebite Le sunt aşa numitele 
însuşiri personale, pe care Tatăl şi Fiul nu Şi le schimbă între Ei. însuşirea personală a Tatălui 
este de a fi Tată, adică de a naşte pe Fiul, sau de a da Fiului existenţa prin naştere, El însuşi 


171 Sf. Chirii al Ierusalimului, Cateh. XI, voi. I, p. 263. 

172 Dogmatica, cartea I, cap. 8, trad. D. Fecioru, p. 21. 

173 Dogmatica, cartea I, cap. 8, p. 20: „Pentru ca cel care naşte să nu sufere schimbare şi să nu fie Dumnezeu 
întâi şi Dumnezeu pe urmă şi să primească adăugire, naşterea la El este fără de început şi veşnică, deoarece este 
opera firii Sale şi provine din fiinţa Lui. Crearea lumii este opera voinţei lui Dumnezeu şi nu este împreună 
veşnică cu Dumnezeu. Ea a fost adusă prin voinţa şi puterea Lui de la neexistenţă la existenţă, dar prin aceasta 
nu urmează o schimbare a firii lui Dumnezeu”. 

174 Dogmatica, cartea I, cap. 8, trad. Pr. D. Fecioru, p. 32. 

neavând existenţa de la nimeni. însuşirea personală a Fiului este de a fi Fiu, adică de a Se 
naşte din Tatăl, sau de a primi existenţa de la Tatăl prin naştere. însuşirile personale Şi le 
păstrează, deosebit, atât Tatăl cât şi Fiul. Tatăl nu-Şi trece însuşirea Sa personală Fiului. Dacă 
Şi-ar trece şi însuşirea personală de Tată sau de născător, S-ar confunda Tatăl cu Fiul, n-ar 
mai fi două ipostasuri diferite: Tatăl este nenăscut, Fiul este născut. «Iar una şi aceeaşi 
persoană nu poate să fie născută şi totodată nenăscută», spune Mărturisirea Ortodoxă . 

Avînd fiinţa comună, însă, Tatăl şi Fiul au comune toate însuşirile fiinţei, adică ale 
Dumnezeirii. Tot ce e dumnezeiesc are nu numai Tatăl, ci şi Fiul. în comun au Tatăl şi Fiul: 
veşnicia, atotputernicia, voinţa, bunătatea, sfenţenia, slava. «Credem într-o singură fiinţă, într- 
o singură Dumnezeire, într-o singură putere, într-o singură voinţă, într-o singură activitate, 
intr-un singur izvor, într-o singură stăpânire, într-o singură domnie, într-o singură împărăţie, 
cunoscută în trei ipostasuri desăvârşite» . 

164. Se înţelege cu mintea unitatea fiinţei dumnezeieşti şi deosebirea persoanelor? 

Unitatea după fiinţă şi deosebirea în trei persoane a lui Dumnezeu este cea mai 
neînţeleasă taină a creştinătăţii. S-a asemanat Sf. Treime cu mintea, gândul şi voinţa omului, 
care, deşi sunt deosebite, fiecare cuprinde fiinţa întreagă a omului. Dar asemanarea nu este 
mulţumitoare; mintea, gândul şi voinţa nu sunt trei ipostasuri, ci numai părţi ale unuia singur. 

Mai potrivită ar fi asemanarea cu trei persoane omeneşti care prin iubire îşi unesc aşa de 
mult gândurile, voile şi simţirile, încât au ajuns să le fie comune şi par că au un singur suflet, 
fără ca ele să înceteze de a fi persoane deosebite. Dimpotrivă, tocmai prin aceasta se simte 
fiecare mai bogată şi mai fericită, că nu e închisă în singurătatea sa, ci e iubită de altele şi 
iubieşte pe altele, că află cu acelea într-o unitate strânsă şi oarecum se cuprind una pe alta. 
Dar niciodată persoanele omeneşti nu ajung la atâta dragoste, câtă e între persoanele 
dumnezeieşti şi nici la atâta unitate. în Dumnezeu însă e din veşnicie desăvârşită dragostea şi 
desăvârşită unitate. Această asemănare, fără a fi nici ea îndestulătoare, ne dă putinţă să 
înţelegem că Taina Sf. Treimi e taina dragostei desăvârşite. 

165. Ce înseamnă „prin Carele toate s-au făcut”? 

Aceste cuvinte înseamnă că tot ce face Tatăl face şi Fiul, că deci şi lumea «a creat-o prin 
Fiul, a aşezat-o în Fiul şi că îi poartă de grijă prin Fiul». 

Apoi, prin aceste cuvinte, se arată încă o dată că Fiul este «de o fiinţă cu tatăl» şi «mai 
înainte de toţi vecii». Căci Tatăl le face pe toate prin Fiul, pentru că nu e despărţit de Fiul, ci 
sunt, unul în altul, una, după fiinţă şi lucrare. Din Tatăl porneşte orice lucrase şi Fiul o 
îndeplineşte. Deci şi lucrarea de creare a lumii. Şi iarăşi, dacă toate s-au făcut prin Fiul, 
înseamnă că Fiul a fost înainte de a se fi făcut toate, înainte de a se fi făcut însuşi timpul care 
e legat de lumea creată. Deci Fiul e din veşnicie, nu e făcut. 

Pe de altă parte cuvintele: «Prin Carele toate s-au făcut» alcătuiesc şi trecerea la 
articolul al IlI-lea din Simbol, care vorbeşte despre întruparea Fiului pentru mântuirea 
oamenilor. 

166. Cum realizează cuvintele „prin Carele toate s-au făcut” trecerea la articolul al 
IlI-lea, în care se vorbeşte despre întruparea Fiului lui Dumnezeu pentru mântuirea 
lumii? 

Dacă toate le-a făcut Tatăl prin Fiul, atunci şi mântuirea lumii trebuia s-o săvârşească 
tot prin Fiul. Apoi, dacă în Fiul au fost aşezate toate, tot Fiul trebuia să vină şi să le strângă 
iarăşi mai tare, în Sine, în dragostea Sa, de vreme ce, în mare parte, slăbiseră legăturile lor cu 
El şi se dezbinaseră între ele, prin păcat. „ Căci întru El au fost făcute toate... şi toate întru El 
sunt aşezate... Cât întru El a binevoit (Dumnezeu) să sălăşluiască toată plinirea... Şi printr- 
însul toate cu Sine să le împace” (Col. 1, 16-19 şi 20). Creat după chipul Său, omul însuşi a 
fost făcut ca să fie un fiu al lui Dumnezeu, după cum este El, Fiu al Tatălui. Şi când chipul 
acesta se întinase, tot El a venit să-l refacă, luând fire omenească şi făcându-Se astfel un 
model mai apropiat al oamenilor. 


175 Mărturisirea ortodoxă, I, 12. 

176 Sf. Ioan Damaschin, Dogmatica, partea I, cap. B, trad. cit., p. 19. 

167. Care este articolul al III-lea din Simbolul Credinţei? 

Articolul al treilea din Simbolul Credinţei este: «Carele pentru noi oamenii şi pentru a 
noastră mântuire S-a pogorât din ceruri şi S-a întrupat de la Duhul Sfânt şi din Maria Fecioara 
şi S-a făcut om». 

168. Ce ne învaţă acest articol în întregimea lui? 

Articolul al II-lea ne-a înălţat privirea de la pământ la cer, spunându-ne că Iisus Hristos, 
Care a petrecut cu oamenii pe pământ, e Fiul lui Dumnezeu, Unul-Născut, născut înainte de 
toţi vecii. 

Articolul al III-lea ne coboară privirile iarăşi pe pământ, spre a însoţi pe acest Fiu unic 
şi veşnic în fapta Lui de întrupare, ca om, pentru a noastră mântuire. 

169. Am aflat din răspunsul la întrebările de mai înainte de ce trebuia să Se facă 
Fiul lui Dumnezeu om, ca să ne mântuiască. Acum, să vedem, mai îndeaproape, ce 
trebuie să înţelegem prin cuvintele că Fiul lui Dumnezeu S-a făcut om? Nu cumva, oare, 
S-a schimbat prin aceasta Fiul lui Dumnezeu? 

Fiul lui Dumnezeu S-a făcut om cu adevărat, fără să înceteze a fi Dumnezeu. Rămânând 
Dumnezeu neschimbat, El însuşi S-a făcut şi om adevărat. După întrupare, nu unul este Fiul 
lui Dumnezeu şi altul Fiul omului, ci unul şi acelaşi. Astfel, Iisus Hristos este şi Dumnezeu 
adevărat, şi om adevărat. «Fiul lui Dumnezeu primeşte a Se face şi a Se numi Fiu al omului, 
nu ceea ce a fost schimbând, că este fără de schimbare, ci ceea ce nu a fost luând, că este 
iubitor de oameni» 177 . 

Sfânta noastră Biserică a tălmăcit această învăţătură spunând că Iisus Hristos este o 
persoană sau un ipostas în două firi: «firea dumnezeiască şi firea omenească». Fiul lui 
Dumnezeu, ipostasul al doilea din Sf. Treime, a luat pe lângă firea Sa dumnezeiască, pe care o 
are din veci, fire omenească, din Fecioara Naria, lăcându-Se şi ipostasul lui Iisus Hrsitos, în 
chip nedespărţit, dar totuşi fără să se schimbe sau să se amestece într-una singură 

170. Avem vreo asemănare pentru această Taină? 

O asemănare ne oferă omul. Nu o asemănare tocmai deplină, pentru că omul e o 
persoană cu o singură fire. Dar firea lui se compune din suflet şi trup, aşa cum Iisus Hristos 
are fire dumnezeiască şi fire omenească. Sufletul şi trupul nu sunt despărţite, şi persoana cea 
unică a omului nu e împărţită în două din pricina lor. Persoana omului trăieşte în fiecare clipă 
prin amândouă şi lucrează prin amândouă. Când priveşte la ceva lucrează şi prin puterea 
sufletului, şi prin materia ochiului. Cu toate acestea sufletul şi trupul nu s-au contopit într-una 
să nu mai fie nici sufletul suflet, nici trupul trup, nici nu s-au schimbat. 

Tot aşa e în Hristos. Cele două firi sunt unite în persoana Lui unică, în chip nedespărţit 
şi neîmpărţit, dar fără amestecare şi fără schimbare. Tot aşa sunt unite în chip nedespărţit şi 
neîmpărţit, dar fără amestecare şi fără schimbare, lucrările şi voinţele celor două firi. Astfel, 
Iisus Hristos trăia şi lucra prin amândouă firile, în chip nedespărţit şi neamestecat. Când 
tămăduia ochiul orbului, prin firea omeanscă atingeaochiul lui, prin cea dumnezeiască 
vindeca. Era o singură faptă dumnezeiască-omenească, săvârşită prin două firi, sau prin 
lucrarea dumnezeiască şi lucrarea omenească, în mod nedespărţit dar şi neamestecat. Căci 
deşi vieţuiau şi lucrău împreună, firea şi lucrarea dumnezeiască nu se schimba în fire şi 
lucrare omenească. Nu firea omenească vindeca şi nu firea dumnezeiască îşi mişca mâna spre 
ochiul orbului . 

Iisus Hristos fiind o persoană în două firi, voinţe şi lucrări, unul este Cel Care voieşte şi 
lucrează, dar prin două voinţe şi două lucrări. Unul şi acelaşi este Cel Care flămânzeşte (după 
firea omenească) şi înmulţeşte pâinile (după firea dumnezeiască), unul şi acelaşi este Cel Care 
osteneşte (după firea omenească) şi vindecă pe slăbănogul din Capemaum şi învie pe Lazăr 
(după firea dumnezeiască), unul şi acelaşi nu are unde să-Şi plece capul (după firea 
omenească) şi e pretutindenea şi chiar în Sânul Tatălui (după firea dumnezeiască). 

171. De ce a trebuit să fie Iisus Hristos o persoană în două firi? 


177 Sf. Grigorie Teologul, Cuvânt la Sf. Lumini, 13, Migne, P. G., XXXVI. col. 349 A. 

178 Sf. Ioan Damaschin, Dogmatica, cartea III, cap. 15, trad. cit., p. 193. 

Numai fiindcă a fost o persoană în două firi Iisus Hristos ne-a putut mântui. Dacă ar fi 
fost două persoane, adică pentru fiecare fire o peroană deosebită, cu alte cuvinte, dacă firile ar 
fi fost despărţite, moartea pe cruce ar fi fost numai moartea unui om şi n-ar fi avut puterea să 
ne răscumpere. De asemenea firea omenească nu s-ar fi unit cu Fiul lui Dumnezeu, ca şi cu 
persoana ei proprie, dacă n-ar fi avut cine să omoare moartea din această fire şi cine s-o 
îndumnezeiască. Iar noi, stând în legătură cu Iisus Hristos, am sta în legătură cu o persoană 
omenească, nu cu una dumnezeiască. 

Dacă firea dumnezeiască şi cea omenească s-ar fi amestecat într-una singură, ca să fie o 
singură fire a unei singure persoane s-ar fi arătat că firea noastră nu poate fi mântuită, ci 
numai prefăcută în altceva, poate în fire dumnezeiască. Iar Iisus Hristos n-ar fi fost nici 
Dumnezeu, nici om, au poate ar fi fost numai Dumnezeu. Nemaifiind om, n-ar fi pătimit cu 
adevărat pentru noi şi noi n-am mai putea intra în legătură cu El, ca şi cu un om. Şi 
nemaiputând intra în legătură cu El ca om, n-am mai intra în legătură nici cu Dumnezeu. 

Numai dacă unul şi acelaşi a fost şi Dumnezeu şi om, adică a fost o singură persoană cu 
fire dumnezeiască şi omenească, a mântiuit firea noastră, deci şi pe noi pe toţi câţi vrem să ne 
mântuim. Numai dacă a fost cu adevărat om, a putut patimi pentru noi şi numai dacă a fost tot 
acelaşi şi Dumnezeu adevărat, patima Lui a fost mântuitoare şi El a înalţat firea noastră. 

Sf. Grigorie Teologul spune: «însuşi Cuvîntul lui Dumnezeu... vine la chipul Său şi cu 
trup Se îmbracă pentru trup şi cu suflet înţelegător pentru sufletul meu şi, împreună, pe cel 
asemenea cu cel asemenea curăţind. Şi întru toate Se face om, afară de păcat... Şi Se arată 
Dumnezeu cu firea luată, una (adică o persoană) din amândouă (firile) cele potrivnice, din 
trup adică şi din Duh, din care una e îndumnezeită, iar alta s-a îndumnezeit» 179 . 

172. Ce înseamnă „pentru noi oamenii şi pentru a noastră mântuire”? 

Fiul lui Dumnezeu nu S-a făcut om pentru plăcerea de a fi om, sau pentru alte făpturi, ci 
pentru noi oamenii. Şi când se spune «pentru noi oamenii» se înţelege «pentru noi oamenii 
păcătoşi», aşa cum zice Mântuitorul la Cina cea de Taină: „Acesta este trupul Meu care se dă 
pentru voi” (Luca 22, 19), înţelegând: «pentru voi cei păcătoşi». Deci, Fiul lui Dumnezeu S-a 
întrupat «pentru noi, oamenii păcătoşi, şi pentru a noastră mîntuire». Şi nu se spune pentru 
unii oameni, sau pentru un popor, ci «pentru noi oameni» îndeobşte, adică pentru toţi oamenii. 
Dumnezeu a binevoit să dea omului o preţuire atât de mare, încât S-a făcut şi El om şi rămâne 
aşa în vecii vecilor, pentru a fi în strânsă legătură cu noi oamenii. 

173. Ce înseamnă cuvintele: „S-a pogorit din cer”? 

«S-a pogorât din cer» înseamnă că Fiul lui Dumnezeu a binevoit să Se facă şi Fiu al 
Omului, să ia, pe lângă firea Sa atotputernică, şi firea noastră neputincioasă, să Se smerească, 
purtând toate ale ei, să ia chip de rob, „să Se deşerte” (Filip. 2, 7) de slava Sa dumnezeiască, 
în arătarea şi lucrarea Sa omenească, fără să înceteze de a fi Dumnezeu, să umble ca om pe 
pământ şi să fie dispreţuit de mulţi. 

«S-a pogorât din cer» înseamnă că: „ bogat fiind, pentru noi a sărăcit, ca noi cu sărăcia 
Lui să ne îmbogăţim” (II Cor. 8, 9). Cu alte cuvinte: «El S-a făcut om, ca noi să ne facem 
dumnezei» . S-a unit pe Sine cu firea noastră neputincioasă, ca firea noastră să se facă tare şi 
nemuritoare prin unirea cu firea Sa dumnezeiască. 

174. A părăsit Fiul lui Dumnezeu cerul prin această „pogorâre”? 

Fiul lui Dumnezeu n-a părăsit cerul prin această „pogorâre”. Căci El n-a încetat să fie şi 
Dumnezeu şi n-a părăsit firea dumnezeiască. Iar ca Dumnezeu e pretutindeni şi cu deosebire 
în cer. El umblă pe pământ cu firea noastră omenească, dar cu firea dumnezeiască era 
pretutindeni. Prin firea noastră Se află «pogorât din cer», dar prin firea dumnezeiască era unit 
cu tatăl şi cu Duhul Sfânt, Se află «în sânul Tatălui», în cer. însuşi El spune despre Sine: 
„Nimeni nu s-a suit la cer, decât Cel ce S-a coborât din cer, Fiul Omului, Care este în cer ” 
(Ioan 3, 13). 


179 Cuvânt la Sf Paşti. 

180 Sf. Atanasie, Epistola către Adelfie, VI, Migne, P. G., XXVI, col 1078. 

175. Ce înseamnă: „S-a întrupat de la Duhul Sfânt şi din Maria Fecioara şi S-a 
făcut om”, şi anume de ce spune în chip deosebit „S-a întrupat” şi în chip deosebit „S-a 
făcut om”? 

„S-a întrupat” înseamnă cu deosebire „S-a zămislit”, ca început al întrupării. Iar „S-a 
făcut om” înseamnă cu deosebire arătarea Fiului lui Dumnezeu ca om între oameni prin 
naşterea din Sf. Fecioară Maria. Dar prin cuvântul „S-a întrupat”, Sf. Părinţi, care au alcătuit 
Simbolul, au ţinut mai ales să spună cu hotărâre că Fiul lui Dumnezeu Şi-a alcătuit trup 
adevăart, nu numai unul părut, cum spuneau unii eretici, şi de aceea n-a venit cu el din cer, ci 
l-a luat din Sf. Fecioară Maria. Iar prin cuvântul „S-a făcut om ” au ţinut să sublinieze că Fiul 
n-a luat numai un trup fără suflet sau fără minte, cum spuneau alţi eretici, ci S-a făcut om 
deplin, cu trup şi suflet cuvântător. 

176. Şi ce înseamnă: „de la Duhul Sfânt şi din Maria Fecioara”? Care este partea 
Duhului Sfânt şi care a Fecioarei Maria în întruparea Cuvântului? 

Fiul lui Dumnezeu S-a zămislit ca om din Fecioară. Deci S-a zămislit m-a fără de 
sămânţă bărbătească. Dar această zămislire minunată nu s-ar fi putut face Iară lucrarea 
Duhului Sfânt. Duhul Sfânt a făcut ca Fecioara să zămislească fără sămânţă bărbătească pe 
Fiul lui Dumnezeu ca om. „Iată îngerul Domnului în vis s-a arătat lui zicând: „Iosife, fiul lui 
David, nu te teme a lua pe Maria logodnica ta, că ce s-a zămislit într-însă este de la Duhul 
Sfânt” (Matei 1, 20). De aceea spune Simbolul: «şi S-a întrupat de la Duhul Sfânt şi din Maria 
Fecioara». 

Desigur, alta este partea Duhului Sfânt şi alta a Fecioarei Maria în întruparea Fiului lui 
Dumnezeu. Sf. Duh nu-i dă acestuia firea omenească de la sine, ba nici măcar o parte din ea. 
într-un asemenea caz Fecioara Maria ar fi fost numai un vas ales prin care ar fi venit Fiul lui 
Dumnezeu cu un trup adus întreg, sau în parte, din cer, care deci n-ar mai fi fost un trup 
adevărat omenesc, luat din trup omenesc. 

Dar Duhul Sfânt dă Fecioarei puterea să-L zămislească fără de sămânţă bărbătească şi 
deci fără de păcat. „Şi a zis Maria către înger: „ Cum va fi mie aceasta, de vreme ce eu nu ştiu 
de bărbat? Şi răspunzând îngerul a zis: „ Duhul Sfânt Se va pogorîpeste tine şi puterea Celui 
Preaînalt te va umbri... ” (Luca 1, 34-35). 

177. Duhul Sfânt a fost singur în Fecioara, când aceasta a zămislit pe Fiul lui 
Dumnezeu ca om? 

N-a fost singur. în acest caz ea ar fi zămislit un om despărţit de Dumnezeu. Ci însusi 
Fiul lui Dumnezeu era din acest moment în ea, Duhul Sfânt fiind nedespărţit de El. Fiul lui 
Dumnezeu a fost nedespărţit de firea Sa omenească din prima clipă a existenţei ei, din clipa 
zămislirii. De aceea spune Simbolul despre El însuşi că „S-a întrupat”, adică Şi-a alcătuit din 
Fecioara Maria firea omenească. Dar Duhul Sfânt i-a dat putere Măriei să-L primească pe Fiul 
lui Dumnezeu în ea, ca pe cel ce începe să-şi alcătuiască trupul din ea. Căci Dumnezeu 
lucrează asupra oamenilor totdeauna prin Duhul Sfânt. 

Sf. Ioan Damaschin spune: «Duhul Sfânt S-a pogorât peste ea... dându-i puterea de a 
primi Dumnezeirea Cuvântului şi puterea de a naşte. Atunci a umbrit-o înţelepciunea 
ipostatică şi Puterea Prea înaltului Dumnezeu, adică Fiul lui Dumnezeu, Cel de o fiinţă cu 
Tatăl, ca o sămânţă dumnezeiască şi Şi-a alcătuit Luişi din sângiurile ei trup însufleţit» . 

178. Cine a fost Fecioara Maria? 

A fost o fecioară din seminţia lui David, din care trebuia, după făgăduinţa 
dumnezeiască, să Se nască Mântuitorul. Ea trăise în curăţie desăvârşită şi era logodită cu Iosif, 
un bărbat bătrân din aceeaşi seminţie, dar ea avea de gând să trăiască în feciorie, căci se 
făgăduise lui Dumnezeu să ducă o viaţă de fecioară. De aceea, când îngerul îi aduce vestea că 
va naşte pe Fiul lui Dumnezeu, ea întreabă: „ Cum va fi mie aceasta, de vreme ce nu ştiu de 
bărbat?” (Luca 1, 34). Deşi îngerul nu spusese cum va naşte, ca să poată înţelege că aceasta 


181 Dogmatica, cartea III, cap. 2, trad. cit., p. 147. 

se va întâmpla în viitor, ea totuşi se mira, pentru că era hotărâtă ca şi în viitor să nu ştie de 
bărbat. 

Ea zămisleşte pe Fiul lui Dumnezeu ca fecioară. Sfânta Scriptură ne spune că după ce 
„S-a aflat având în pântece”, Iosif se gândea s-o părăsească, dar îngerul Domnului i s-a arătat 
în vis spunându-i să nu-i fie teamă să ia pe logodnica lui, „ căci ceea ce s-a zămislit într-însă 
de la Duhul Sfânt este ” (Matei 1, 20). 

179. Aşadar, Sf. Maria a rămas totdeauna fecioară? 

Da. Ea a ramas fecioară totdeauna, deci atât la naştere, cât şi după aceea. De aceea 
Biserica noastra îi zice «pururea Fecioară». 

180. Avem temeiuri pentru adevărul acesta în Sfânta Scriptură şi în Sf. Tradiţie? 

Da. Că fecioria ei a rămas nestricată şi la naştere, învăţăm de la proorocul Iezechiel care 
spune: „Apoi m-a dus bărbatul acela înapoi la poarta cea dinafară a templului, spre răsărit, 
şi aceasta era închisă. Şi mi-a zis Domnul: „Poarta aceasta va fi închisă, nu se va deschide şi 
nici un om nu va intra pe ea, căci Domnul Dumnezeul lui Israil a intrat pe ea. De aceea va fi 
închisă ” (Iez. 44, 1-2). 

Dacă n-ar fi rămas fecioară şi la naştere, ea n-ar mai fi fost «pururea Fecioara». Sf. 
Maxim Mărturisitorul zice: «Cu adevărat zămislirea şi naşterea au fost cu totul curate şi 
neatinse de sămânţă şi de stricăciune şi de aceea Maica Celui născut din ea e fecioară şi după 
naştere, rămânând prin naştere şi mai nepătimitoare, ceea ce e cu totul străin firii şi mai presus 
de raţiune... Fucru şi auzire cu adevărat minunate e că s-a făcut naştere şi ieşire de prunc, 
închizătorile mădularelor de naştere ale celei ce a născut nedeschizându-se» . 

Iar că Sf. Maria a rămas fecioară şi după naştere se vede de acolo că Iisus, pe când Se 
afla pe cruce, a încredinţat-o în grija Apostolului Ioan, spunând Maicii Sale: „Femeie, iată 
fiul tău”, iar Apostolului Ioan: „Iată mama ta” (Ioan 19, 26-27). Dacă Sf. Maria ar fi avut şi 
alţi fii, ar fi lăsat-o în grija lor. 

Dar e şi la mintea omului că, după ce s-au petrecut cu ea lucruri atât de minunate, ea nu 
se mai putea gândi să se coboare la o viaţă de rând. Dacă Apostoli şi-au închinat viaţa lor 
întreagă lui Iisus, îndată ce F-au cunoscut, primind chiar moartea pentru El, putem socoti oare 
că Sf. Maria, Maica Fui, aleasă, pentru curăţia ei, dintre toate femeile pământului, ca să Se 
nască din ea Domnul, ar fi fost mai prejos de ei? 

181. De ce cinstim pe Sf. Fecioară Maria şi-i închinăm zile de sărbătoare? 

Pentru că însuşi Dumnezeu a învrednicit-o de cinstea cea mai mare, de a naşte pe 
Mesia, şi a vestit lucrul acesta prin profeţi (Fac. 3, 15; Isaia 7, 14; Ier. 23, 5-6; Iez. 44, 1-3). 

A cinstit-o îngerul bunei-vestiri, închinându-i-se şi numind-o: „plină de har” şi 
„binecuvântată între femei” (Fuca 1, 28). 

A cinstit-o Elisabeta, mama lui Ioan Botezătorul numind-o: „binecuvântată între femei” 
şi „Maica Domnului” (Fuca 1, 40-43). 

A cinstit-o Fiul ei, Care în copilărie îi era supus (Fuca 2, 51), iar mai apoi, pe Cruce 
fiind, S-a îngrijit de ea, dând-o în seama Apostolului Ioan (Ioan 19, 26-27). 

Au cinstit-o oamenii din mulţime, fericind-o pentru a fi născut pe Fiul lui Dumnezeu. 
Iar Fiul ei a întărit această cinstire, zicând: „aşa este” (Fuca 11, 27-28). 

Ea însăşi a grăit sub insuflarea Duhului Sfânt, că „l-a făcut mărire Cel Puternic” şi că 
de acum „o vor ferici toate neamurile” (Fuca 1, 48-49). 

Iată de ce se cuvine ca şi noi, cu atât mai mult, să cinstim pe Sf. Fecioară Maria. 

182. Este mai mare cinstirea Sf. Fecioare Maria decât cinstirea adusa altor sfinţi? 

Da, este mai mare, pentru că ea este cea dintâi între sfinţi. Iată de ce cinstirea adusă ei o 

numim preacinstire, iar pe ea, Preacinstită. 

183. De ce Sf. Fecioară Maria este cea dintâi între sfinţi? 

Este cea dintâi între ei, pentru că a primit de la Dumnezeu cinstea cea mai mare, de a 
naşte pe Mesia. Zămislind în pântecele ei pe Mesia, de la Duhul Sfânt, ea a fost curăţită de 


182 Ambiquorum liber, Migne, P. G., XCI, col. 1276. 

păcate, ca nici un alt om, oricât de sfânt ar fi fost acesta. Ea a fost apoi vestită de Dumnezeu şi 
de profeţi că va avea o deosebită cinste, cum nu s-a mai spus despre nici un alt sfânt. Despre 
Ioan Botezătorul ştim că a fost cel mai mare între profeţi (Luca 7, 28), deoarece însăşi venirea 
lui a fost profeţită de alţi profeţi (Matei 3, 1; Isaia 44, 3). Sf. Fecioară Maria este însă cea 
dintâi între sfinţi, de aceea şi cinstirea ei este preacinstire. 

184. Dar în Sf. Scriptură se vorbeşte de nişte „fraţi” ai Domnului. Care sunt 
aceştia? 

Este adevărat că în Sf. Scriptură se vorbeşte de astfel de „fraţi”. Sfânta Evanghelie ne 
spune că, odată când predica Iisus: „încă grăind El mulţimilor, iată mama Lui şi fraţii Lui 
stăteau afară, căutând să vorbească cu El” (Matei 12, 46; Luca 8, 19). Altă dată, când 
predica în sinagogă din Nazaret, iudeii se mirău întrebând: „Au nu este Acesta feciorul 
teslarului? Au nu se numeşte mama Lui Maria şi fraţii Lui: Iacov şi Iosi şi Simon şi Iuda? Şi 
surorile Lui au nu sunt toate la noi?” (Matei 13, 55-56; vezi şi Marcu 6, 3; alte locuri despre 
„fraţii” Domnului: Ioan 2, 12 şi 7, 3; Fapte 1, 14; I Cor. 9, 5; Gal. 1, 19). Aici sunt daţi chiar 
cu numele de „fraţii” Domnului. 

Dar lucrul sigur e că aceştia n-au fost fiii Sf. Fecioare Maria, ci ai unei alte Marii, 
numită în Sfânta Scriptură uneori „cealaltă Mărie” sau „Maria Lui Cleopa”. Despre aceasta 
se spune că era mama lui Iacov şi Iosi, doi din pomeniţii fraţi ai Domnului. „Şi erău acolo 
multe femei, privind de departe,... între care era Maria-Magdalena şi Maria, mama lui Iacov 
şi a lui Iosi” (Matei 27, 55-56; 28, 1; Marcu 15, 40, 47; 16, 1; Luca 24, 10; Ioan 19, 25). 

Aceşti aşa zişi „fraţi” ai Domnului erău nişte veri sau alte rude ale Lui, căci în Sfânta 
Scriptură se numesc „fraţi” şi alte rude mai apropiate. Aşa, Avraam numeşte pe Lot „frate”, 
deşi îi era nepot de frate (Fac. 11, 27; 12, 5; 14, 12, 14, 16). 

185. Dacă Mântuitorul n-a avut după El fraţi, în ce înţeles Se numeşte El „întâiul 
născut” (Matei 1, 24)? 

în Vechiul Testament „întâiul născut, atât dintre oameni cât şi dintre animale, era 
închinat lui Dumnezeu (leş. 13, 2). De aceea chiar dacă nu mai erău după el alţi născuţi se 
numea tot „întâiul născut”, şi nu „singurul născut”, pentru că „întâiul născut” înseamnă sfinţit, 
închinat lui Dumnezeu. Prin el se câştigă mila de la Dumnezeu pentru oameni. La oameni 
primul născut era ca un fel de preot pentru fraţii săi în faţa lui Dumnezeu, iar la animale era 
adus ca jertlă lui Dumnezeu. 

Domnul nostru Iisus Hristos a primit numele de «întâiul născut», deşi a fost „singurul 
născut”, ca să se arate ca El, ca om, e întâiul născut la viaţa cea nouă dintre toţi fraţii „ ca să 
fie El întâiul născut între mulţi fraţi” (Rom. 8, 29). 

Pe de alta parte El a fost atât preotul adevărat, cât şi jertfă adevărată pentru toţi oamenii, 
câştigând de fapt iertarea pentru toţi. 

186. De ce numim pe Sf. Maria nu numai „Pururea Fecioară”, ci şi „Prea Curată”? 

Pentru că ea n-a săvârşit nici un păcat, nici cu gândul, nici cu cuvântul, nici eu lucrul. 
Acest dar i s-a dat printr-un har deosebit de mare, de care vorbeşte îngerul când îi vesteşte că 
va naşte pe Fiul lui Dumnezeu. „Bucură-te ceea ce eşti plină de har, Domnul este cu tine” 
(Luca 1, 22). Mărturisirea lui Mitrofan Critopol spune: «Fiindcă a fost rânduită de Dumnezeu 
spre un scop mare şi cu totul deosebit... i s-a dat de Dumnezeu un mare şi deosebit dar, acela 

1 0-7 

de a nu păcătui» . Desigur darul acesta s-a întâlnit cu străduinţa ei cu totul deosebită de a 
trăi în curăţie deplină. 

Ea e Prea Curată însă şi pentru că în acelaşi timp, în care i s-a dat puterea de a primi pe 
Fiul lui Dumnezeu spre a-L naşte, a fost „curăţită” de păcatul strămoşesc. Sf. Ioan Damaschin 
zice: «Deci, după consimţământul Fecioarei, Duhul cel Sfânt S-a pogorât peste ea potrivit 
cuvântului Domnului, pe care l-a spus îngerul, curăţind-o şi dându-i în acelaşi timp şi puterea 
de a primi Dumnezeirea Cuvântului şi puterea de a naşte» . 


183 Cap. XVII. 

184 Dogmatica, cartea III, cap. II, trad. cit., p. 147. 

Fecioara nu s-a zămislit fără păcatul strămoşesc, cum susţin unii, căci îngerul îi spune: 
„Nu te teme Mărie, că ai aflat har la Dumnezeu” (Luca 1, 30), deci harul acesta l-a primit în 
timpul vieţii ei, iar nu de la zămislirea ei. Altfel unde ar mai fi fost strădania ei după curăţie, 
pe care luând-o în seamă Domnul, a hotărât să Se întrupeze din ea? 

187. De ce numim pe Fecioara şi „Născătoare de Dumnezeu”, sau „Maica lui 
Dumnezeu”? 

Pentru că Cel ce S-a născut din ea, după firea omenească, e însuşi Fiul lui Dumnezeu şi 
Dumnezeu. Iisus Hristos e o singura persoană în două firi: e persoana lui Dumnezeu 
Cuvântul, Care ca Dumnezeu, sau ca persoană a firii dumnezeieşti, e născut dinainte de veci 
din Tată, iar ca om, sau ca persoană a firii omeneşti, e născut în timp din Fecioara Maria. Una 
şi aceeaşi persoană S-a născut şi din Tatăl şi din Maria: din Tatăl după firea dumnezeiască, 
din Maria după firea omenească. Deci, tot Fiul lui Dumnezeu S-a făcut şi Fiul Măriei. Nu se 
poate spune că din Fecioara s-a născut numai firea omenească a lui Hristos, căci nu se naşte o 
fire, ci se naşte o persoană prin acea fire. Iar persoana firii omeneşti a lui Iisus Hristos era 
însuşi Fiul lui Dumnezeu. 

Dacă n-am recunoaşte că Fecioara Maria e Născătoare de Dumnezeu, n-am socoti 
persoana născută din ea şi Dumnezeu, ci numai om. Iar dacă Iisus ar fi fost numai om, nu ne- 
ar fi putut mântui. întreaga noastră mântuire îşi are deci temelia în faptul că Sf. Fecioară 
Maria a fost Născătoare de Dumnezeu. Cine nu crede în aceasta, nu crede că a fost mântuit, 
căci nu crede că Iisus Hristos, născut din Maria, este Fiul lui Dumnezeu. De aici se vede cât 
de mult greşesc cei ce nu cinstesc pe Fecioara Maria, ca Maica Domnului. Ei nu cred 
îngerului Gavriil, care spune Fecioarei: „Acesta va fi mare şi Fiul Celui Preaînalt se va 
chema” (Luca 1, 32); nici Sf. Apostol Pavel, care spune că la plinirea vremii „a trimis 
Dumnezeu pe Fiul Său cel născut din femeie” (Gal. 4, 4). Sfânta noastra Biserică cinsteşte pe 
Fecioara ca Născătoare de Dumnezeu în cântări neasemănat de frumoase: 

«Primit-ai în pântece pe Cuvântul şi ai purtat pe Cel ce poartă toate şi ai hrănit cu lapte, 
ceea ce eşti curată, pe Cela ce hrăneşte toată lumea». Sau iarăşi: «Taina cea din veci se 
descoperă astăzi! Dumnezeu Cuvântul, Fiu Fecioarei Se face» . 

188. Dacă Fiul lui Dumnezeu S-a făcut om deplin, om întru toate asemenea nouă, 
de ce S-a întrupat de la Duhul Sfânt şi din Fecioară şi nu S-a născut ca orice om pe cale 
firească? 

Din două motive S-a întrupat Fiul lui Dumnezeu de la Duhul Sfânt şi din Fecioară: întâi 
ca să se arate că venirea Fiului lui Dumnezeu pe pământ ca om şi mântuirea noastră nu puteau 
atârna de puterea omenească, ci de hotărârea lui Dumnezeu. 

Al doilea, pentru că, deşi S-a făcut om întru toate asemenea nouă, El S-a zămislit fără 
păcatul strămoşesc cu care se zămislesc toţi oamenii. Dar zămislirea fără de păcatul 
strămoşesc nu s-ar fi putut face fără lucrarea Duhului Sfânt, Care a păstrat-o pe Sf. Fecioară 
curată de orice întinare. 

Astfel, Iisus Hristos S-a născut fără de păcat strămoşesc. Dar El n-a săvârşit păcat nici 
după aceea. Şi nu numai că n-a săvârşit păcat, dar nici nu putea săvârşi. 

189. De ce nu putea săvârşi păcat? 

Pentru ca Cel ce S-a născut din Fecioara Maria este Dumnezeu însuşi, anume Fiul lui 
Dumnezeu Care Se face om pentru noi. Cel ce lucrează cele ale firii este persoana însăşi. Or, 
în Iisus Hristos, Cel ce lucrează prin firea omenească este Dumnezeu însuşi, Care lucră în 
acelaşi timp şi prin firea Sa dumnezeiască. De aceea, Iisus Hristos, Dumnezeu-Omul, nici nu 
putea păcătui. Dacă ar fi putut păcătui Iisus Hristos, însuşi Dumnezeu ar fi putut păcătui. Dar 
Dumnezeu nu poate păcătui, căci păcatul e faptă împotriva lui Dumnezeu, şi cum ar fi putut 
Dumnezeu lucra împotriva Sa? 

190. Dar dacă n-a putut păcătui, a mai fost El om adevărat? 


185 Acatistul Prea Sfintei Născătoare de Dumnezeu. 

Da, a fost, căci păcatul nu ţine de firea omenească. Adam, la început, n-a avut păcatul în 
fire. Păcatul, dimpotrivă, ştirbeşte firea, o slăbeşte. Viaţa, după fire, o redobândeşte omul de- 
abia când scapă de păcat, spun Sfinţii Părinţi. 

191. Dar dacă Iisus Hristos n-a putut păcătui, cum se înţeleg ispitele cu care s-a 
apropiat Satana de El şi cum mai este El pildă pentru noi ca să luptăm cu păcatul? 

Mântuitorul n-a putut păcătui şi nici o înclinare spre păcat nu se află în El. Dar El a 
moştenit împreună cu noi slăbiciunile nepătimaşe: foamea, setea, trebuinţa de odihnă, de 
somn, frica de moarte, putinţa de a suferi durere. Satana s-a folosit de stările acestea din Iisus 
pentru a-L ispiti să şi le astâmpere intr-un fel cum nu trebuia, adică mai mult decât trebuia, 
sau când nu trebuia. Dar Iisus a respins ispita din primul moment, neprimind-o înlăuntrul Său 
şi a răbdat cu bărbăţie ostenelile, foamea, durerea şi a biruit frica de moarte. în aceasta El ne 
este pildă şi nouă. Căci dacă răbdăm şi noi, ca El, ostenelile şi durerile, putem respinge şi noi 
ispită. Iar de răbdat putem răbda şi noi, căci şi noi îl avem pe El în noi. 

192. Vorbeşte Sfânta Scriptură despre lipsa de păcat a Mântuitorului? 

Da. Chiar Mântuitorul spune către iudei: „Cine dintre voi Mă vădeşte pe Mine de 
păcat?” (Ioan 8, 46). Iar Sf. Apostol Pavel arată că Iisus Hristos a fost fără de păcat, dar că în 
acelaşi timp a purtat neputinţele noastre de pe urma păcatului şi a fost ispitit. „ Că nu avem 
Arhiereu care să nu poata suferi cu noi în slăbiciunile noastre, ci ispitit întru toate după 
asemănarea noastră, afară de Păcat” (Evr. 4, 15). 

193. A fost de trebuinţă pentru mântuirea noastra ca Iisus Hristos să fie fără de 
păcat? 

Da. Numai fiindcă „ n-a săvârşit nici un păcat, nici s-a aflat vicleşug în gura Lui ” (I 
Petru 2, 22), Iisus n-a murit pentru păcatele Sale, ci „pentru fărădelegile noastre”, 
răscumpărându-ne de ele (Isaia 53, 5, 9). Numai fiindcă a fost fără păcat, a putut da Tatălui o 
viaţă curată de ascultare, răscumpărând neascultarea noastră. Numai fiindcă a fost fără de 
păcat, moartea nu L-a putut ţine, căci n-avea drept asupra Lui, ci a înviat, ca după El să 
înviem şi noi toţi, cei ce credem în El. Şi numai fiindcă a fost fără păcat, ne este şi nouă pildă 
de viaţă neprihănită. 

194. Care este articolul al IV-lea din Simbolul Credinţei? 

Articolul al patrulea din Simbolul Credinţei este: „ Şi S-a răstingnit pentru noi în zilele 
lui Ponţiu Pilat, şi a pătimit şi S-a îngropat”. 

195. Ce cuprinde acest articol în întregul lui? 

După ce articolul III ne-a spus că Fiul lui Dumnezeu S-a făcut om ca să ne mântuiască, 
articolul IV ne spune cum ne-a mântuit El, odată ce S-a făcut om. Căci a trebuit mai întâi ca 
Fiul lui Dumnezeu să Se facă om şi apoi să ne mântuiască. 

196. Când a început Iisus lucrarea de mântuire a omului? Trebuie să despărţim cu 
totul întruparea Domnului de lucrarea Lui mântuitoare? 

Nu trebuie să le despărţim. Desigur, altceva este aprinderea focului şi altceva fierberea 
apei. Dar apa începe să se încălzească, deci să înainteze spre fierbere, chiar în clipa aprinderii 
focului. Tot aşa, altceva e întruparea şi altceva lucrarea Lui, prin care ne-a mântuit. Totuşi 
mântuirea noastră a început chiar prin întruparea Fiului lui Dumnezeu. Căci chiar prin 
întrupare a făcut început înnoirii firii noastre luată de El, fără de păcat. Dar ca să fie izbăvită 
de păcat firea tuturor celor ce voiau acest lucru, trebuia ca Fiul lui Dumnezeu să-Şi dea firea 
Sa omenească la moarte pentru noi toţi. Pe de altă parte numai prin moarte a scăpat El firea Sa 
omenească şi de slăbiciunile ei: de foame, de osteneală, de boală, de durere, de moarte. 
Răbdându-le pe toate acestea cu tărie până la capăt, a făcut firea Sa omenească mai tare ca ele, 
a scăpat-o de ele şi totodată ne-a răscumpărat pe noi toţi de păcat şi de moarte. 

Aşadar, mântuirea începe cu întruparea. Dar deplin ea se înfăptuieşte prin moartea lui 
Iisus Hristos pe cruce şi prin învierea Lui. Biruinţa se câştigă prin luptă. Dar primul pas spre 
ea s-a făcut prin aşezarea ostaşilor în linie de bătaie. Sf. Atanasie spune: «După cum dacă un 
împărat coboară intr-un oraş şi îşi ia locuinţă într-una din casele din el, nu numai că acest oraş 
primeşte o cinste mare, dar nici un duşman sau tâlhar nu îndrăzneşte să-l atace, căci chiar şi 

numai prezenţa împăratului este pentru el o pavăză, tot astfel şi împăratul cerurilor: din 
moment ce a coborât în ţinutul omenirii noastre şi a locuit intr-un trup ca al nostru toate 
atacurile duşmanilor contra omului au fost înfrânte, iar stricăciunea morţii, puternică 
odinioară, a încetat» 186 . 

197. De ce „S-a răstignit (Domnul) pentru noi”? 

în urma păcatului strămoşesc, toţi oamenii erău supuşi pedepsei morţii (Rom. 5, 12), ca 
unii care dispreţuiau mărirea lui Dumnezeu. în acelasş timp moartea era unnarea slăbiciunii şi 
a tulburării, intrate în firea noastră prin păcat, datorită faptului că firea noastra trăia potrivnic 
Legii lui Dumnezeu, care a fost aşezată în toate şi pe care trebuie să o păzească toate. 

Dar iubirea lui Dumnezeu nu voia ca toţi oamenii să se ducă la moarte veşnică. însă nici 
nu putea lăsa dispreţuită mărirea Sa şi nerestabilită în firea omenească Legea Sa. Unde nu e 
respectată o rânduială, e o tulburare necontenită, care alungă liniştea şi face cu neputinţă 
propăşirea în bine. 

Deci, numai aşa puteau fi scăpaţi oamenii de pedeapsa morţii, găsindu-se cineva, chiar 
din partea lor, care să restabilească în firea sa omenească respectul Legii dumnezeieşti şi să 
rabde pedeapsa morţii cerută de mărirea dumnezeiască, dar nu pentru păcatul său, ci al tuturor 
oamenilor. Trebuia, aşadar, un om fără de păcat şi în acelaşi timp un om care să valoreze cât 
toţi oamenii şi chiar mai mult decât toţi oamenii laolaltă. Dintre oameni nu se putea ivi cineva 
care să îndeplinească aceste condiţii. De aceea, în înţelepciunea Sa, a făcut Dumnezeu pe 
însuşi Fiul Său om fără de păcat. Acesta a restabilit prin viaţa Sa curată respectul Legii lui 
Dumnezeu în firea Sa omenească şi prin moartea Sa a răscumpărat pe fraţii Săi de la pedeapsa 
morţii. De aceea S-a răstignit Fiul lui Dumnezeu pentru noi. Prin toate jertfele de animale 
dinainte de Hristos, oamenii căutau să dea lui Dumnezeu ceva în schimb pentru viaţa lor. Dar 
vieţile de animale erău de mai puţin preţ decât viaţa lor. De aceea oamenii nu puteau scapa 
prin ele. Trebuia o jertfa de acelaşi preţ cu viaţa lor şi chiar de un preţ mai mare ca viaţa lor 
întinată. Jertfa aceasta a adus-o Fiul lui Dumnezeu ca om, vărsând un sânge mai de preţ decât 
al tuturor animalelor şi al tuturor oamenilor şi răscumpărând prin el pe oameni de toate 
păcatele. 

Crucea a fost altarul pe care s-a adus jertfa adevărată pentru oamenii din toate timpurile. 
Iisus a fost şi jertfa adevărată, şi preotul care a adus-o, câştigând de fapt mântuirea noastră. 
„Iar Hristos venind Arhiereu bunătăţilor viitoare, nu prin sânge de ţapi şi de viţei, ci cu 
însuşi sângele Său a intrat El o dată pentru totdeauna în Sfânta Sfintelor, şi a dobândit o 
veşnică răscumpărare. Că de vreme ce sângele taurilor şi al ţapilor şi cenuşa de junince, 
stropind pe cei spurcaţi, îi sfinţeşte spre curăţirea trupului, cu cât mai vârtos sângele Lui 
Hristos, Care prin Duhul cel veşnic S-a adus Lui Dumnezeu pe Sine jertfă fără de prihană; va 
curţi cugetul nostru de faptele cele moarte ca să slujiţi Dumnezeului celui viu’’ (Evr. 9, 11- 
14). 

Iar Sf. Chirii al Ierusalimului zice: «Mântuitorul a suferit toate aceste patimi ca să 
împace prin sângele crucii pe cele din cer şi pe cele de pe pământ (Col. 1, 20). Din pricina 
păcatelor eram duşmanii lui Dumnezeu şi Dumnezeu hotărâse ca păcătosul să moară. Trebuia 
să se întâmple una din două: sau ca Dumnezeu, ca Unul ce-Şi îndeplineşte spusele, să-i 
omoare pe toţi, sau să anuleze hotărârea, ca Unul ce este iubitor de oameni. Totuşi priveşte la 
înţelepciunea lui Dumnezeu! A menţinut că adevărata şi hotărârea, şi Şi-a arătat cu putere şi 
iubirea de oameni. în trupul răstignit pe lemnul crucii Hristos a luat păcatele, pentru ca prin 
moartea Lui noi să murim pentru păcate şi să trăim pentru dreptate (I Petru 2, 24). Nu era om 
de rând Cel ce a murit pentru noi. Nu era o oaie necuvântătoare. Nu era înger numai, ci 
Dumnezeu întrupat. Nu era atât de mare nelegiuirea păcătoşilor, pe cât de mare era dreptatea 
Celui care a murit pentru noi» 187 . 

198. De ce a trebuit să moară Iisus Hristos pentru noi tocmai răstignit pe cruce? 


186 Despre întruparea Cuvântului, cap. IX, P. G., XV, col. 1120; vezi şi Sfântul Atanasie cel Mare, Scrieri, 
Partea I, în „P.S.B.”, traducere, introducere şi note de Pr. prof. Dumitru Stăniloae, Bucureşti, 1987, p. 101. 

187 Cateheza XIII, trad. cit., voi. II, p. 349. 

Pentru mai multe pricini. însemnăm câteva: a) ca să moară înălţat spre cer, dar cu 
privirea şi cu braţele deschise spre lume, arătând că Se aduce jertfă Tatălui, dar cu iubire faţă 
de lume; b) ca să moară cu încetul şi deci ca patima Lui, răbdată fără cârtire, să fie mai 
îndelungată şi ca sângele Lui să se scurgă stăruitor peste păcatele lumii, spre a le spăla; c) dar 
mai ales pentru că moartea prin răstignirea pe cruce era moartea cea mai ruşinoasă (Deut. 21, 
23; Gal. 3, 13), şi la ea erău osândiţi cei mai mari tâlhari. Prin aceasta s-a arătat până unde 
coborâse ticăloşia noastră, încât am fost în stare să socotim pe Cel ce era bunătatea întrupată 
ca pe cel mai rău, încât am fost în stare să ne smintim de Cel mai bun ca de cel mai nevrednic. 
Dacă păcatul e neascultare de Dumnezeu şi lucrare împotriva Lui, răstignirea lui Iisus Hristos 
de către oameni, fiind cea mai duşmănoasă faptă împotriva lui Dumnezeu, e cea mai grozavă 
faptă a păcatului din om. Chiar în această decădere s-a arătat, în acelaşi timp, şi pedeapsa lui 
Dumnezeu asupra noastră; d) dar în acelaşi timp, în suferirea morţii celei mai ruşinoase din 
partea Fiului lui Dumnezeu, s-a arătat cât de totală a fost smerenia şi iubirea Lui pentru noi. 

Aşadar, de câte ori ne gândim la moartea pe cruce a Domnului, trebuie să ne aducem 
aminte de grozăvia păcatelor noastre, arătate chiar în această faptă ruşinoasă a noastră, dar, în 
acelaşi timp, de iubirea nemărginită a Domnului, Care a spălat păcatele noastre tocmai în 
clipa când noi ni le arătam în fapta cea mai ticăloasă. 

Pe crucea Domnului de pe Golgota s-au întâlnit cea mai urâtă faptă a păcatului omenesc 
cu cea mai mare faptă a iubirii Domnului şi pe ea iubirea dumnezeiască a ars păcatul. Sf. 
Maxim Mărturisitorul zice: «Acesta a fost, aşadar, scopul Domnului, ca pe de o parte să 
asculte de Tatăl până la moarte, ca un om, pentru noi păzind porunca iubirii, iar pe de alta să 
biruiască pe diavol, pătimind de la el prin cărturarii şi fariseii puşi la lucru de el. Astfel, prin 
faptul că S-a lăsat de bunăvoie învins, a învins pe cel ce nădăjduia să-L învingă şi a scăpat 
lumea de stăpânirea lui» . 

199. Dar dacă crucea a fost o unealtă de tortură ruăşinoasă şi dureroasă pentru 
Domnul, e bine să o cinstim? 

Trebuie să o cinstim cât se poate mai mult, căci Domnul a îmbrăţişat-o cu iubire şi pe ea 
a ars ca pe un altar păcatul nostru. Crucea arată ruşinea noastră, nu a Domnului; din partea 
Domnului arată iubire. Deci, gândul la ea ne face pe de o parte să ne ruşinăm şi să ne caim de 
păcatele noastre şi să luptăm împotriva lor, îmbrăţişând şi noi crucea cum a îmbrăţişat-o 
Domnul, pe de alta, să ne înduioşăm de iubirea Lui, Care ne-a mântuit prin ea de ele şi să o 
slăvim. 

Nu te gândeşti la ostenelile şi la suferinţele ce le-au îndurat părinţii tăi de pe urma 
neascultării tale? Ruşinezi amintirea lor prin aceasta? Nu, dimpotrivă, slăveşti iubirea lor faţă 
de tine şi sporeşti căinţa ta. Dar nici Hristos nu Se ruşinează de crucea Sa. Căci ea este fapta 
cea mai înaltă a iubirii Sale faţă de noi. Se va ruşina El de iubirea Sa faţă de noi, arătată pe 
Cruce? Nu ci pururea şi-o aminteşte şi ne-o aminteşte, căci prin ea ne-a şters păcatele şi prin 
faptul că ne-o aminteşte ne câştigă iubirea noastră faţă de El. El mereu ne spune la Sf. 
Liturghie că Şi-a vărsat sângele pentru noi şi ne îndeamnă să ne amintim de moartea Lui, se 
înţelege de moartea pe cruce. „ Că de câte ori veţi mânca pâinea aceasta şi veţi bea paharul 
acesta, moartea Domnului vestiţi până când va veni ” (I Cor. 11, 26). 

La Domnul nostru Iisus Hristos nu ne putem gândi fără să-L vedem răstignit pe cruce. 
Iar la Cruce ne gândim, tocmai pentru că ne gândim la Hristos, Care S-a răstignit pe ea, deci 
nu ne putem gândi la ea decât văzând cu ochii sufletului pe Hristos pe ea. Hristos şi Crucea Sa 
sunt nedespărţiţi. Crucea a devenit „seninul Fiului Omului”. Ea se va arăta pe cer împreună 
cu El (Matei 24, 30), când va veni să judece lumea, ca să ruşineze pe cei ce nu s-au căit şi nu 
au primit iubirea Lui cât au vieţuit în lume. Apoi Crucea este altarul pe care s-a adus cea mai 
înaltă jertfă şi orice altar trebuie cinstit (Ies. 29, 37). 

200. Mai sunt şi alte locuri în Sfânta Scriptură care ne arată datoria de a cinsti 
Crucea? 


188 Cuvânt ascetic, cap. XIX, Filoc. II, p. 9. 

Sf. Apostol Pavel se laudă cu Crucea Domnului şi o socoteşte puterea lui Dumnezeu: 
„ Cuvântul Crucii celor pieritori nebunie este, iar nouă, celor care ne mântuim, puterea Lui 
Dumnezeu este ” (I Cor. 1, 18). Şi iarăşi: „Iar mie să nu-mi fie a mă Lăuda decât numai în 
Crucea Domnului nostru Iisus Hristos, prin care lumea este răstignită pentru mine şi eu 
pentru lume!” (Gal. 6, 14). Aci Apostolul arată că, precum Crucea înseamnă dreptatea lui 
Dumnezeu, Care a pedepsit păcatele pe cruce, şi iubirea faţă de noi, Domnului nostru Iisus 
Hristos care le-a omorât, aşa înseamnă ea şi străduinţa noastră de a le omorâ în noi prin 
osteneli şi înfrânări proprii, cu ajutorul lui Iisus Hristos şi prin iubirea faţă de El. 

Sfânta Scriptură socoteşte Crucea mijlocul prin care Dumnezeu ne-a împăcat cu Sine, 
locul pe care s-a surpat peretele ce ne despărţea de Dumnezeu, locul pe care au fost înfrânte 
duhurile rele, focul în care a fost ars zapisul lor împotriva noastră. Prin Jertfa Crucii, 
Dumnezeu, Care Se îndepărtase de noi, a îmbrăţişat iarăşi omenirea, ca pe una ce a plătit 
datoria pentru păcat. Pe Cruce s-a omorât vrajba, pe Cruce a împăcat Iisus Hristos, în Sine, pe 
Dumnezeu cu oamenii. Crucea e locul pe care s-a făcut împăcarea noastră cu Dumnezeu şi, de 
câte ori facem semnul ei, ne gândim la ea cu credinţă, arătăm că primim această împăcare şi 
că ne întâlnim cu El pe acest loc, sau în acest semn al păcii. „ Căci El este pacea noastră, El, 
Care a făcut din cele două - una, surpând peretele din mijloc al despărţiturii,... ca, întru Sine, 
pe cei doi să-i zidească într-un singur om nou şi să întemeieze pacea. Să-i împace cu 
Dumnezeu pe amândoi, uniţi într-un trup, prin cruce, omorând prin ea vrăjmăşia ” (Efes. 2, 
14-16). „Căci în El a binevoit (Dumnezeu) să sălăşluiască toată plinirea. Şi printr-însul toate 
cu Sine să le împacce, fie cele de pe pământ, fie cele din ceruri, făcând pace prin El, prin 
sângele Crucii Sale” (Col. 1, 19-21). 

„ Ştergând zapisul ce era asupra noastră, care ne era potrivnic nouă cu rânduielile lui, 
şi pe acela l-a luat din mijloc, pironindu-l pe cruce. Dezbrăcând (de putere) începătoriile şi 
domniile, le-a făcut de ocară în văzul tuturor, biruind asupra Lor prin Cruce” (Col. 2, 14 şi 
15). 

Prin Cruce S-a înălţat Iisus Hristos la mărire (Filip. 2, 8, 9; Luca 24, 26; Ioan 17, 1). 
Dacă ar fi fost lucru de ruşine pentru El, nu S-ar fi înălţat prin ea. 

Crucea e semnul T care apără pe cei ce-1 au în frunte (Iez. 9, 4-6), sau pecetea lui 
Dumnezeu, care păstrează nevătămaţi pe cei ce o au întipărită pe ei (Apoc. 7, 2-3; 9, 4). 

Mântuitorul însuşi spune: „ Cel ce voieşte sâ vină după Mine să se Lepede de sine, să-şi 
ia crucea şi să-Mi urmeze Mie” (Marcu 8, 34). Aici e vorba în primul rând de crucea din 
suflet, că lupta împotriva plăcerilor, a păcatelor, ca purtare a ostenelilor şi necazurilor, dar 
lupta şi necazurile le poartă omul gândindu-se la Crucea lui Hristos, prin care a biruit El 
păcatul. Şi, oare, nu e bine ca semnul, pe care-1 vede omul cu gândul, să-l facă şi cu mâna, ca 
şi mai uşor să-şi aducă aminte de Crucea lui Hristos şi de datoria sa de a o purta în suflet, de a 
fi cu recunoştinţa faţă de El şi de a lupta împotriva păcatelor? 

201, De ce s-au pus în Simbol cuvintele: „în zilele lui Ponţiu Pilat”? 

Ponţiu Pilat nu era o persoană părţiculară, ci un deţinător al puterii de Stat. Amintindu-1 
în Simbol, Sfinţii Părinţi au voit să arate că răstignirea lui Hristos e un fapt sigur din istorie, 
întâmplat la o dată fixă. Deci nu e o născocire a fanteziei, căci aceasta nu fixează născocirile 
ei la date fixe. 

Apoi, Părinţii au vrut să arate că răspunderea pentru răstignirea lui Hristos o poarta 
întreaga omenire, pentru că autoritatea de Stat lucrează în numele tuturor. Iisus n-a fost 
răstignit de nişte răufăcători de rând, ci de autoritatea publică în numele legii. Prin aceasta se 
arată cât de jos ajunseseră legile şi orânduirile publice omeneşti din acea vreme, adică tot ce 
aveau oamenii mai bun. Dacă legea omenească, menită să apere binele, L-a adus pe Fiul lui 
Dumnezeu la moarte, atunci la ce nu s-ar fi putut aştepta El de la nişte răufăcători de rând? 

202. De ce s-au mai pus în Simbol cuvintele: „şi a pătimit”, odată ce s-a spus că „S- 
a răstignit”? 

Cuvântele „şi a pătimit” arată încă o dată ca Fiul lui Dumnezeu S-a făcut om cu 
adevărat şi a suferit intr-adevăr pe cruce ca un om, până la moarte. Dar a pătimit numai cu 

trupul, nu şi cu Dumnezeirea, căci Dumnezeirea nu poate pătimi. Sf. Ioan Damaschin zice: 
«Spunem că Dumnezeu a suferit în trup, dar în nici un caz că Dumnezeirea a suferit prin 
trup» 189 . 

203. Alt înţeles nu mai au cuvintele „şi a pătimit”? 

Da. Iată şi acest înţeles: Fiul lui Dumnezeu, deşi n-a luat asupra Lui deodată cu firea 
noastră şi păcatele ei, a luat totuşi slăbiciunile noastre: trebuinţa de mâncare, de odihnă, frica 
de moarte, putinţa de a muri şi putinţa de a suferi durere trupească şi sufletească. Dar din 
potolirea trebuinţei de mâncare, de sete, de odihnă, Iisus nu Şi-a făcut o plăcere, ci le-a 
împlinit numai cât cerea trebuinţa, respingând toate ispitele. De asemenea a respins ispita de a 
scăpa de moarte şi de durere. Astfel, Iisus a luat asupra Lui aceste slăbiciuni omeneşti, ca să 
sufere pentru noi durerea până la capătul ei, adică până la moarte. El ştia ca păcatul a intrat în 
firea omenească şi se menţine în ea prin dorinţa de plăcere şi prin fuga de durere, care vine de 
pe urma plăcerii. Drept aceea s-a hotărât să rabde numai durerea. De aceea a luat asupra Lui 
acele slăbiciuni. Iar răbdând durerea până la capăt, a întărit firea în aşa fel, că a scos din ea şi 
acele slăbiciuni. Răbdând până la moarte, a învins frica de moarte şi însăşi moartea, în firea 
Sa omenească, şi, drept urmare, firea Lui s-a sculat din morţi la viaţa cea fără de moarte. «Cu 
moartea pe moarte a călcat». 

Dar Hristos a învins moartea şi din pricină că ea a venit asupra Lui pe nedrept, căci pe 
dreptate moartea vine asupra oamenilor numai ca o urmare a plăcerii. «Deci toată firea 
noastră era stăpânită de moarte din pricina căderii. Iar motivul stăpânirii era plăcerea, care, 
luându-şi începutul într-o neascultare, se menţinea de-a lungul întregului lanţ de naşteri 
naturale. Din pricina acestei plăceri a fost adusă moarte, ca osândă peste fire. Dar Domnul, 
făcându-Se om şi neprimind ca obârşie a naşterii Sale, după trup, plăcerea necuvenită, - 
pentru care a fost adusă peste fire osânda cuvenită a morţii -, ci primind cu voie, după fire, 
osânda cuvenită a morţii în însuşirea pătimitoare a firii, adică suferind-o, a răsturnat rostul 
morţii, nemaiavând aceasta în El rostul de osândă a firii, ci a păcatului. Iar când moartea nu 
mai are plăcerea ca mamă, care o naşte şi pe care trebuie să o pedepsească, se face în chip 
vădit pricină a vieţii veşnice. Astfel, precum viaţa lui Adam din plăcere s-a făcut maică a 
morţii şi a stricăciunii, la fel moartea Domnului pentru Adam (căci El era liber de plăcerea lui 
Adam) se face născătoare a vieţii veşnice» 190 . Acesta este rostul pătimirii lui Iisus Hristos. El 
este omul durerii, omul durerii nedrepte. Prin durere a desfiinţat păcatul, care îşi are pricina în 
căutarea plăcerii, şi tot prin durere a desfiinţat moartea. 

204. De ce s-au mai pus în Simbol cuvintele „şi S-a îngropat”. Nu se înţelegea 
aceasta odată ce S-a răstignit? 

Prin aceste cuvinte se arată mai întâi că Iisus a murit cu adevărat. „încă păcătoşi fiinnd 
noi, Hristos pentru noi a murit” (Rom. 5, 8). Trupul Lui a fost părăsit de suflet şi a fost aşezat 
ca orice trup mort în mormânt. 

In al doilea rând, prin aceste cuvinte se garantează adevărul învierii Lui din morţi. Căci 
dacă Hristos ar fi fost luat de pe Cruce de Ucenici şi acsuns undeva, nu s-ar mai fi putut aduce 
mormântul gol ca o dovadă chiar a fost păzit de slujitorii iudeilor, care se temeau să nu-L fure 
pe Iisus Ucenicii şi apoi să spună că a înviat (Matei 27, 64). Deci golirea minunată a 
mormântului e dovadă a învierii. 

205. Unde a fost sufletului Domnului în timpul cât trupul Lui a stat în mormânt? 

Sufletul Lui s-a coborât la iad (Efes. 4, 9; I Petru 3,19), dar nu ca să sufere chinurile de acolo, 
ca toţi oamenii dinainte de El, căci cu acest scop se duc numai cei care pleacă de aici cu 
păcatul strămoşesc, sau cu păcate personale, şi cine se duce la iad spre a suferi pentru păcate 
nu mai poate ieşi de acolo prin puterile sale. Sufletul lui Iisus nu s-a dus acolo nu se mai 
arhiereu, nici ca prooroc. El s-a dus acolo ca împărat, eliberând de acolo pe drepţii din vechiul 
Testament, care muriseră cu credinţa în venirea Sa. Prin aceasta Hristos a sfărâmat puterea 


189 Dogmatica , cartea III, cap. XXVI, trad. cit., p. 227. 

190 Sf. Maxim Mărturisitorul, Răspunsuri către Talasie, răsp. 61, în „Filocalia”, voi. III, Sibiu, 1948; pp. 337- 
338,339. 

iadului şi a morţii veşnice, căci de atunci aceastea nu mai au putere peste cei ce au crezut sau 
cred în Hristos. Desigur, Iisus cobor-nd la iad a făcut cunoscut tuturor celor de acolo biruinţa 
Sa asupra păcatului şi a morţii, deci nu numai celor ce se folosesc de ea pentru că au crezut 
cât au fost pe pământ, ci şi celor care nu se folosesc de ea din pricină că nu au crezut în 
venirea Lui. în acest înţeles trebuie explicat locul din I Petru 3, 18-20: „Căci şi Hristos a 
suferit odată moartea pentru păcatele noastre, El, Cel crept, pentru cei nedrepţi, ca să ne 
aducă pe noi la Dumnezeu, omorât fiind cu trupul, dar viu făcut cu duhul, cu care S-a 
pogorât şi a poropovăduit şi duhurilor ţinute în închisoare, care fuseseră neascultate 
altădată, când îndelunga răbdare a lui Dumnezeu aştepta, în zilele lui Noe, şi se pregătea 
corabia în care puţine suflete, adică opt, s-au mântuit prin apă Dintre Sf. Părinţi vorbeşte 
clar despre coborârea Domnului la iad, cu acest scop, Sf. Irineu, care zice: «Hristos S-a 
coborât în cele ce sunt pământ şi le-a binevestit iertarea păcatelor celor ce au căzut în El. Şi au 
cezut în El toţi care au spreat în El, adică au prevestit venirea Lui şi au îndeplinit poruncile 
Lui: drepţii, patriarhii şi proorocii, căror li s-au iertat păcatele ca şi nouă» 191 . Iar Sf. Ioan 
Damaschin spune: «Sufletul îndumnzeit se coboară la iad, precum a răsărit celor de pe pământ 
soarele dreptăţii, tot astfel să lumineze şi celor ce stau sub pământ, în întunericul şi umbra 
morţii; că precum a predicat celor de pe pământ pace... devenind celor credincioşi cauză a 
mântuirii veşnice, iar celor neascultători mustrare pentru necredinţă, tot astfel şi celor din 
iad» 192 . 

206. Dar cu Dumnezeirea, care era unită cu firea omenească în Iisus Hristos, ce s-a 
întâmplat în timpul morţii? 

Ea a rămas unită cu trupul în mormânt şi cu sufletul în iad. Căci dacă s-ar fi despărţit de 
trupul şi de sufletul firii noastre, Cel ce S-a dus la iad n-ar mai fi fost şi Dumnezeu, ci numai 
om, iar trupul din mormânt n-ar mai fi fost trupul lui Dumnezeu, ci al unui om. Sf. Ioan 
Damaschin spune: «Chiar dacă a murit ca om, şi chiar dacă sfântul Lui suflet s-a despărăit de 
trupul Lui prea curat, totuşi Dumnezeirea nu s-a despărţit de cele două, adică de suflet şi de 
trup, şi astfel nici unicul ipostas nu s-a despărţit în două ipostasuri. Astfel unicul ipostas al 
Cuvântului a fost şi ipostasul Cuvântului şi al sufletului şi al trupului. Niciodată, nici sufletul 
nici trupul n-au avut un ipostas propriu, altul decât ipostasul Cuvîntului» . 

Numai pentru că trupul a rămas unit cu Dumnezeirea în mormânt, n-a început să se 
strice şi numai pentru că sufletul a rămas cu Dumnezeirea în iad, a zdrobit puterea iadului şi a 
eliberat pe drepţii de acolo. De aceea numeşte Sf. Ioan Damaschin sufletul Domnului care 
merge la iad „sufletul îndumnezeit”. 

207. Dar n-a ajuns trupul Domnului nestricăcios şi sufletul Lui îndumnezeit numai 

după înviere? 

Este adevărat. Dar nestricăciunea şi îndumnezeirea au două înţelesuri. Trupul 
Domnului, înainte de înviere, a fost nestricăcios în înţelesul că nu se putea desface în pământ, 
dar a fost stricăcios în înţelesul că sufereă de foame, de sete, de oboseală, putea fi străpuns cu 
cuie şi putea muri, adică putea fi părăsit de suflet. De-abia după înviere devine nestricăcios în 
înţelesul că nu mai suferă nici o trebuinţă materială, nu mai suferă durere, nu mai poate 
muril93 194 . Aceasta este şi deplina îndumnezeire a trupului. Tot două înţelesuri are 
îndumnezeirea sufletului. înainte de înviere sufletul era îndumnezeit în înţelesul că voinţa şi 
lucrarea sa erău îmbogăţite, călăuzite şi străbătute de Dumnezeirea Cuvântului. Dar după 
înviere e îndumnezeit în înţelesul că lucrarea lui e străbătută cu totul de lucrarea Dumnezeirii. 

208. Care este articolul al V-lea din Simbolul Credinţei? 

Este următorul: 

„ Şi a înviat a treia zi, după Scripturi 

209. Ce însemnătate are pentru noi faptul că Hristos „a înviat”? 


191 Adersus Haereses, IV, 15. 

192 Dogmatica, cartea III, cap. XXIX; trad. Pr. D. Fecioru, p. 231. 

193 Dogmatica, cartea III, cap. XXVII, pp. 228 -229. 

194 Sf. Ioan Damaschin, Dogmatica, cartea III, cap. XXVIII, trad. cit. 

Cea mai mare însemnătate. învierea lui Hristos ne arată că am fost cu desăvârşire 
mântuiţi. Căci, în primul rând, ea ne dă asigurarea că tot ce a spus Iisus Hristos e adevărat, 
deci şi aceea că El este Fiul lui Dumnezeu şi că moartea Lui a avut drept scop eliberarea 
noastră din robia păcatului şi împăcarea noastră cu Dumnezeu. în al doilea rând, învierea lui 
Hristos ne asigură că moartea ce domnea peste firea noastră a fost învinsă, că trupurile noastre 
nu vor rămâne veşnic prefăcute în ţărână, ci vor învia. Căci trupul lui Hristos e pârga firii 
noastre, şi precum El a înviat, aşa vor învia şi trupurile noastre. Astfel, învierea lui Hristos e 
temelia credinţei noastre. Daca n-ar fi înviat El, tot ce a spus El n-ar fi căpătat adeverire şi nici 
noi n-am avea siguranţa că înviem. De aceea, Sf. Apostol Pavel spune: „Iar dacă Hristos n-a 
înviat, zadarnică este credinţa voastră, sunteţi încă în păcatele voastre. Şi atunci şi cei ce au 
adormit întru Hristos au pierit... Iar acum Hristos a înviat din morţi, fiind începătura (a 
învierii) celor adormiţi. Căci de vreme ce printr-un om a venit moartea, tot printr-un om şi 
învierea morţilor. Că precum în Adam toţi mor, aşa şi în Hristos toţi vor învia ” (I Cor. 15, 
17-18, 20-22). 

210. învierea lui Hristos înseamnă numai revenirea trupului mort la viaţa dinainte 
de moarte, sau înseamnă şi o prefacere a acelui trup? 

învierea nu e numai o revenire a trupului la viaţa dinainte de moarte, ci înseamnă şi o 
prefacere totală a trupului. Ea e o treaptă nouă şi cea din urmă pe drumul mântuirii noastre, 
urcat de Hristos. Lucrarea de mântuire a lui Hristos nu s-a încheiat cu moartea Sa pe Cruce, ci 
e desăvârşită prin înviere. Dacă lucrarea Lui de mântuire ar fi constat numai în răscumpărarea 
vieţii noastre cu viaţa Lui, ea s-ar fi isprăvit cu moartea Lui. Şi atunci viaţa Lui şi a noastră, 
după înviere, nu s-ar fi deosebit prea mult de cea dinainte de moartea lui Hristos pe Cruce. 
Dar lucrarea de mântuire a constat şi într-o desăvârşire a firii noastre, slăbită de păcat, iar 
desăvârşirea aceasta a realizat-o Iisus Hristos întâi în firea Sa, până la capăt, ca apoi, prin 
împărtăşire din ea, să se desăvârşească şi firea noastră. Şi capătul acesta al desăvârşirii firii 
noastre în Sine, l-a ajuns. Iisus prin învierea Lui. Astfel, trupul nostru care va învia nu va mai 
fi ca trupul nostru de acum, ci desăvârşit, după asemanarea lui Hristos cel înviat. 

211. în ce fel s-a prefăcut trupul Domnului prin înviere? Ce a însemnat învierea 
lui Hristos pentru firea omenească a Lui, mai întii, ca să ştim ce va însemna ea şi pentru 
noi toţi, atunci când ne vom împărtăşi de ea? 

Am spus mai înainte că prin înviere trupul Domnului a ajuns nemuritor şi liber de 
trebuinţele materiale şi de durere. 

Aşa vor ajunge şi trupurile noastre înviate. Prin înviere, Hristos a scos din firea noastră 
stricăciunea şi moartea. Chiar dacă El a mâncat după înviere, n-a făcut-o din trebuinţă, ci ca să 
«învedereze adevărul învierii» 195 . 

Apoi, trupul Domnului a devenit luminos şi plin de slavă, aşa cum s-a arătat o clipă pe 
muntele Taborului. Dumnezeirea Lui s-a arătat în El în toată strălucirea, ca pe Tabor, deşi 
oamenii n-o puteau vedea pentru că nu Se coborâse încă Duhul Sfânt peste ei. 

Aşa vor fi şi trupurile noastre după înviere. Căci zice Apostolul Pavel: „Aşa este învierea 
morţilor: Se seamănă (trupul) întru stricăciune, înviază întru nestricăciune; se seamănă întru 
necinste, înviază întru slavă; se seamană întru slăbiciune, înviază întru putere; se seamană trup 
firesc, înviază trup duhovnicesc. Dacă este trup firesc este şi trup duhovnicesc” (I Cor. 15, 42- 
44). 

212. De ce s-au pus în Simbolul Credinţei cuvintele: „a treia zi, după Scripturi”? 

Aceste cuvinte sunt luate din I Corinteni 15, 3, 4, unde Apostolul Pavel scrie: „Căci v- 
am dat, întâi de toate, ceea ce şi eu am primit, cum că Hristos a murit pentru păcatele 
noastre, după Scripturi; şi cum că a fost îngropat şi că a înviat a treia zi, după Scripturi ”. 

213. Ce înseamnă „după Scripturi”? 

Că Hristos a murit şi a înviat întocmai cum s-a prevestit despre El în Vechiul 
Testament, adică toate acestea s-au întâmplat „potrivit Scripturilor”. Această adeverire a 


195 Sf. Ioan Damaschin, Dogmatica, cartea IV, cap. I, trad. Pr. D. Fecioru, p. 235. 

Scripturilor arată iarăşi Dumnezeirea lui Iisus Hristos şi planul dumnezeiesc al mântuirii, 
pregătit de mai, înainte. în capitolul 53 de la Isaia e scris: „ Că s-a luat de pe Pământ viaţa 
Lui. Pentru fărădelegile poporului Meu a fost adus la moarte” (v. 8). Iar în Psalmul 15 se 
spune: „Că nu vei lăsa sufletul meu în iad, nici nu vei da pe cel cuvios al Tău să vadă 
stricăciunea” (v. 10). învierea de a treia zi a fost închipuită de petrecerea timp de trei zile şi 
trei nopţi a lui Iona în pântecele chitului, precum însuşi Domnul a spus: „Neam viclean şi 
desfrânat cere semn, şi semn nu i se va da lui, decât semnul lui Iona proorocul. Că precum a 
fost Iona în pântecele chitului trei zile şi trei nopţi, aşa va fi şi Fiul Omului în inima 
pământului trei zile şi trei nopţi” (Matei 12, 39, 40). 

214. Ce spun Sfintele Scripturi despre înviere? 

Sfintele Scripturi vorbesc în multe rânduri despre învierea Domnului. Sf. Apostol Pavel 
dă un şir întreg de fapte care dovedesc că Mântuitorul a înviat cu adevarat (I Cor. 15, 1-20), 
iar Sfinţii Evanghelişti istorisesc cu de-amănuntul cum s-a întâmplat marea minune a învierii 
(Matei 28, 1-10; Marcu 16, l-8;Luca24, 1-12, 15-31, 36-50; Ioan 20 si 21). 

215. Care este articolul al Vl-lea din Simbolul Credinţei? 

Acest articol este: «Şi S-a înălţat la ceruri şi şade de-a dreapta Tatălui». 

216. Ce ne învaţă articolul VI al Simbolului? 

Acest articol ne învaţă că, după ce Fiul lui Dumnezeu S-a smerit «coborându-Se din 
cer», adică făcându-Se om, după înviere S-a umplut de slavă dumnezeiască şi după firea Sa 
omenească, înăltându-Se cu trupul la cer şi şezând de-a dreapta Tatălui, adică la locul cel mai 
de cinste. De aici se desprind două lucruri: a) că Dumnezeu, Iisus Hristos a fost totdeauna în 
sânul Tatălui şi în tot locul; b) după înălţare, Iisus este cu trupul numai în cer, nu şi pe 
pământ, dar în chip tainic Se află şi în dumnezeiasca Euharistie, din clipa în care pâinea se 
preface în Trupul Său, iar vinul în Sângele Său. Acest articol ne arată şi mai mult marea cinste 
cu care a îmbrăcat Dumnezeu pe oameni. Fiul lui Dumnezeu n-a lepădat după înviere firea 
noastră, ci S-a suit cu ea la cer, stând ca un om pe tronul dumnezeiesc, cârmuind lumea şi 
ajutându-ne să ne facem şi noi după chipul Său. Fiul lui Dumnezeu S-a făcut ca unul dintre 
noi, dar acest Unul dintre noi S-a înălţat la cinste dumnezeiască şi cânnuieşte lumea. 

217. Care este articolul al Vll-lea din Simbolul Credinţei? . 

Este acesta: «Şi iarăşi va să vie cu slavă să judece viii şi morţii, a Cărui împărăţie nu va 
avea sfârşit». 

218. Ce ne învaţă acest articol în întregimea lui? 

El ne spune că slava dumnezeiască, la care a fost ridicat Iisus Hristos ca om, se va arăta 
tuturor, atunci când va veni să judece lumea. Precum după înălţare, Tatăl I-a dat locul cel mai 
de cinste, aşezându-L la dreapta Sa, aşa Se va arăta atunci tuturor în acest rol de cinste, Tatăl 
dându-I să facă judecata tuturor. „ Că Tatăl nu judecă pe nimeni, ci toată judecata a dat-o 
Fiului, ca toţi să cinstească pe Fiul, precum cinstesc pe Tatăl. Cel ce nu cinsteşte pe Fiul nu 
cinsteşte pe Tatăl Care L-a trimis” (Ioan 5, 22-23). Iisus Hristos îi va judeca pe toţi câţi au 
fost de la facerea lumii şi câţi vor fi până la sfârşitul ei. Nimeni nu va scăpa de această 
judecată a Lui. Vor fi chemaţi şi morţii la judecată. 

219. Din ce cauză îi va da Tatăl Fiului Său întrupat, Iisus Hristos, să facă judecata? 

Dumnezeu voieşte ca oamenii să fie judecaţi printr-un om, care le cunoaşte şi 

slăbiciunile cu care au avut de luptat, căci le-a purtat El însuşi, dar şi măsura în care pot să se 
ridice deasupra lor, căci El însuşi S-a ridicat. El are apoi şi dreptul să-i judece, pentru că le-a 
dat, prin jertfa Sa pentru ei, puterea să scape de păcat şi de osândă. Cum va face această 
judecată, vom vedea când se va vorbi despre viaţa viitoare. Aici spunem numai că la judecata 
de apoi El îi va reţine pe unii lângă Sine, pentru veşnica fericire, iar pe alţii îi va trimite 
departe de Sine, spre veşnica chinuire, după cum L-au iubit pe El, ca chip al omului 
desăvârşit, şi s-au silit să se facă asemenea Lui, iubind pe semeni cum i-a iubit El, sau n-au 
făcut aceasta. El va fi Judecătorul desăvârşit şi măsura sau legea desăvârşită, dar totuşi 
potrivită puterilor omeneşti, după care vor fi judecaţi oamenii, aşa cum El a fost Arhiereu 
desăvârşit şi jertfa desăvârşită adusă pentru ei. 


70 



învăţătura de credinţă creştină ortodoxă 

220. Ce trebuie să înţelegem îndeosebi prin cuvintele: „Şi iarăşi va să vină cu 
slavă”? 

Aceste cuvinte înseamnă că, dacă prima dată Fiul lui Dumnezeu a venit pe pământ 
„coborându-Se”, a venit în chip de rob, S-a smerit, ca să nu silească pe nimeni să-L primească 
şi să creadă în El, ci ca fiecare să se poată decide în toată libertatea, a doua oara va veni cu 
„slavă”. Dumnezeirea Sa va scălda atunci în lumina trupul Său şi vă umple de fericire pe cei 
ce prin aceasta vor primi o adeverire a credinţei lor de mai înainte, şi de spaimă pe cei ce nu 
au crezut mai înainte în EL Atunci nu va mai veni singur şi necunoscut, ci înconjurat de sfinţii 
îngeri şi cu mare strălucire dumnezeiască. Ei toţi se vor aduna tremurând în faţa Lui aşteptând 
Judecata. „Şi vor vedea pe Fiul Omului venind pe norii cerului, cu putere şi cu slavă multă” 
(Matei 24, 30). „Iar când va veni Fiul Omului întru slava Sa şi toţi sfinţii îngeri cu El, atunci 
va şedea pe tronul slavei Sale” (Matei 25, 31). Până şi stihiile lumii se vor înfricoşa de slava 
Lui. „ Şi am văzut un tron mare alb, şi pe Cel ce şedea pe el, iar dinaintea feţei Lui Pământul 
şi cerul au fugit şi loc nu s-a mai găsit pentru ele ” (Apoc. 20, 11). 

221. Ce înseamnă cuvintele: „A Cărui împărăţie nu va avea sfârşit,,? 

Aceste cuvinte ne spun că stăpânirea lui Iisus Hristos ca om şi slava Lui nu vor înceta 
vreodată, ci vor dura veşnic. Căci, pe de o parte, Iisus Hristos nu e numai un om a cărui slavă 
să fie luată vreodată de Dumnezeu, iar pe de alta, Fiul lui Dumnezeu nu va lepăda niciodată 
firea Sa omenească, nu va înceta în veci să fie şi om, deci om plin de slavă dumnezeiască. 
Deci, nici cinstea dumnezeiască a omenităţii noastre nu va înceta vreodată, ca să apară alt 
neam de fiinţe mai înalt. împărăţia fără sfârşit a lui Iisus Hristos a fost anunţată de îngerul 
Gavriil (Luca 1, 33). Este drept că Apostolul Pavel spune că la sfârşit Iisus va supune toate 
Tatălui şi apoi pe Sine (I Cor. 15, 25-26). Dar aceasta înseamnă aducerea lumii întregi la 
supunere faţă de Tatăl şi încetarea lucrării Sale mântuitoare ca o lucrare deosebită a Sa, 
primită la întrupare. 


DESPRE DUHUL SFÂNT 


222. în care articol din Simbolul Credinţei se vorbeşte despre Duhul Sfânt? 

în articolul al VlII-lea. 

223. Care este acest articol? 

Este următorul: «Şi întru Duhul Sfânt, Domnul de viaţă făcătorul, Care din Tatăl 
purcede, Cel ce împreună cu Tatăl şi cu Fiul este închinat şi mărit, Care a grăit prin Prooroci». 

224. Ce înseamnă: „Cel ce împreună cu Tatăl şi cu Fiul este închinat şi mărit”? 

Aceste cuvinte arată că Sfântul Duh este întru totul egal cu Tatăl şi cu Fiul, fiind că şi Ei 

veşnic, atotputernic, atotştiutor, pretutindeni de faţă, cuvenindu-I-se aşadar aceeaşi închinare 
şi slavă ca şi Tatălui şi Fiului. Dar nu numai atât. Cuvintele acestea nu arată numai că Duhului 
I se cuvine aceeaşi închinare şi cinste ca Tatălui şi Fiului, ci şi ca atunci când ne şi închinăm 
şi dăm slava Tatălui şi Fiului trebuie să ne închinăm şi să dăm slavă şi Sfântului Duh, căci e 
nedespărţit de Aceia; fiind a treia persoana dumnezeiască a Sfintei Treimi. Aceasta înseamnă 
că Sfântul Duh este de o fiinţă cu Tatăl şi cu Fiul, cum am văzut că este şi Fiul de o fiinţă cu 
Tatăl. Sfântul Duh este în Tatăl şi în Fiul, precum şi Fiul este în Tatăl şi în Sfântul Duh, şi 
Tatăl, în Fiul şi în Sfântul Duh. Toţi trei au o singură fiinţă, voinţă, putere şi slavă, o singură 
Dumnezeire, arătată în trei ipostasuri, sunt un singur Dumnezeu în trei persoane, aşa cum 
soarele are disc, rază şi lumină, dar e un singur soare 196 . 

225. Avem temeiuri pentru această învăţătură în Sfânta Scriptură şi în Sfinţii 
Părinţi? 


196 Sf. Atanasie cel Mare, întrebări oarecare, întrebarea 4 , la Atanasie de la Păros, Epitoma dumnezeieştilor 
dogme. Mănăstirea Neamţ, 1816, p. 230. 

Da, avem. Sfântul Duh e numit de Sf. Apostol Petru Dumnezeu, când îi spune lui 
Anania: „ Pentru ce a umplut satana inima ta, ca să minţi tu Duhului Sfânt... N-ai minţit 
oamenilor, ci lui Dumnezeu” (Fapte 5, 3, 4). Iar Sf. Apostol Pavel spune că Duhul Sfânt e în 
Dumnezeu, adică în Tatăl şi în Fiul, cum e duhul omului în om. De aceea, El e atotştiitor: „Iar 
nouă ni le-a descoperit Dumnezeu prin Duhul Sau, fiindcă Duhul toate le cercetează, până şi 
adâncurile Lui Dumnezeu. Căci cine dintre oameni ştie cele ale omului, decât duhul omului, 
care este în el? Aşa şi cele ale lui Dumnezeu nimeni nu le-a cunoscut decât Duhul Lui 
Dumnezeu” (I Cor. 2, 10-11). Dar că Duhul Sfânt e totuşi o persoană deosebită de Tatăl şi de 
Fiul, însă de aceeaşi cinste cu Ei, vedem din porunca Mântuitorului, Care trimite pe Apostoli 
să boteze pe oameni în numele Tatălui şi al Fiului şi al Sfântului Duh (Matei 28, 19). 

Cele trei persoane ale Sfintei Treimi nu sunt nici despărţite, căci au împreună o singură 
fiinţă, nici amestecate, căci sunt trei ipostasuri şi nu unul. Sf. Ioan Damaschin spune: «între 
ipostasurile Dumnezeirii nu există deosebire de voinţă, sau de gândire, sau de lucrare, sau de 
putere, sau de altceva, din acelea care dau naştere în noi la vreo deosebire cu totul adevărată. 
Pentru aceea nu spunem că Tatăl şi Fiul şi Sfântul Duh sunt trei Dumnezei, ci din contra, că 
Sfinta Treime este un singur Dumnezeu... Căci, după cum am spus, ipostasurile Sfintei Treimi 
se unesc, în înţelesul că ele sunt unele în altele... Ele nu sunt despărţite unele de altele şi nici 

9 • 1 QH 9 

împărţite în ce priveşte fiinţa» . 

226. Ce înseamnă cuvintele „Care de la Tatăl purcede”? 

Cuvintele acestea arată că Duhul Sfânt e din Tatăl, dar nu prin naştere ca Fiul, ci prin 
purcedere. Ce este însă purcederea şi prin ce se deosebeşte ea de naştere, Biserica n-a căutat 
să lămurească, pentru că nici Dumnezeu nu a descoperit. De aceea, Sf. Părinţi au luat aceste 
cuvinte întocmai aşa cum se află în Evanghelia lui Ioan 15, 26 şi le-au pus în Simbolul 
Credinţei: „Iar când va veni Mângâietorul, pe Care Eu II voi trimite vouă de la Tatăl, Duhul 
adevărului; Care de la Tatăl purcede, Acela, va mărturisi despre Mine”. Acesta este de altfel 
singurul loc din Sfânta Scriptură care vorbeşte despre purcederea, Duhului Sfânt. Despre 
purcederea Sfântului Duh din Tatăl atâta ştim, că ea e dinainte de veci, că şi naşterea Fiului, 
căci niciodată n-au fost Tatăl şi Fiul fără Duhul. Naşterea Fiului şi purcederea Duhului din 
Tatăl sunt deodată, din veci. Aşa cum îndată ce există focul, există şi lumina şi căldura lui, tot 
astfel, din veşnicie, de când există Tatăl, există şi Fiul prin naştere şi Duhul Sfânt prin 
purcedere din Tatăl. O slabă imagine pentru a înţelege acest lucru ne dă Sf. Atanasie cu 
Adam, cu Eva şi cu Set. Adam e nenăscut, fiul lui e născut din el, iar Eva e luată din el în alt 
chip . Se înţelege că nici o asemanare nu se potriveşte întocmai la Dumnezeu. 

227. Am auzit că romano-catolicii şi protestanţii spun că Sfântul Duh purcede „şi de la 
Fiul” şi chiar au adăugat la Simbolul Credinţei aceste cuvinte. Cum susţin ei aceasta? 

Ei susţin că atunci când Mântuitorul zice: „pe care Eu îl voi trimite la Tatăl”, arată că 
şi El îl purcede pe Sfântul Duh. Dar noi spunem că trimiterea este altceva decât purcederea, 
că trimiterea Duhului Sfânt în lume încă nu se făcuse când vorbea Mântuitorul, pe când 
purcederea e din veci. De aceea vorbeşte Mântuitorul despre trimiterea Duhului Sfânt la 
viitor. Purcederea adică e veşnică, e mai presus de timp, pe când trimiterea în lume se face în 
timp. Purcederea veşnică a Duhului este de la Tatăl, trimiterea Lui în lume este de la Fiul. 

228. Ce mai susţin romano-catolicii cu privire la purcederea Duhului Sfânt? 

Ei mai susţin că dacă Fiul îl trimite pe Duhul în lume, aceasta e un semn ca îl şi purcede 
din veşnicie, că numai atunci e trimisă o persoană dumnezeiască de alta în lume, când 
primeşte şi existenţa veşnică de la ea. De pildă Fiul e trimis de Tatăl în lume, pentru că Se şi 
naşte veşnic din El. Dar noi le răspundem ca şi Duhul Sfânt trimite pe Fiul în lume. înseamnă, 
oare, aceasta, că Fiul Se naşte sau e purces şi din Duhul? Nicidecum. Astfel Iisus Hristos 
spune despre Sine: „Duhul Domnului este peste Mine, pentru care M-a uns a binevesti 
săracilor; M-a trimis să vindec pe cei zdrobiţi cu inima... ” (Luca 4, 18). 


197 Dogmatica, cartea I, cap. VII, trad. cit., p. 32. 

198 întrebări oarecare, întrebarea 15, la Atanasie de la Păros, Epitoma dumnezeieştilor dogme, Mănăstirea 
Neamţ, 1816, p. 239. 

229. Ce spun Sfinţii Părinţi în privinţa purcederii Sf. Duh? 

Ei spun că Sf. Duh purecede numai de la Tatăl, că în Sfânta Treime e numai un izvor şi 
pentru Fiul şi pentru Sfântul Duh: Tatăl. Sf. Atanasie spune: «Sfântul Duh este din Tatăl, nu 
făcut, nici plăsmuit, nici născut, ci purces» 199 . «Dumnezeu şi Tatăl, zice el, este singur 
pricinuitor celor doi şi nenăscut; iar Fiul, din singur Tatăl pricinuit şi născut; iar Duhul, din 
singur Tatăl pricinuit şi purces, iar prin Fiul în lume trimitându-Se» 200 . La rândul său, Sf. Ioan 
Damaschin spune: «Duhul cel Sfânt spunem că este din Tatăl şi îl numim Duh al Tatălui. Nu 
spunem că Duhul este din Fiul, dar îl numim Duhul Fiului». Sau: «Fiul şi Sfântul Duh sunt 
din Tatăl, după cum raza şi lumina sunt din soare» . 

230. Când au adăugat cei din Apus, în Simbolul Credinţei, cuvintele „şi de la Fiul” 
(Filioque)? 

Prima dată le-a adăugat un Sinod din Spania la 589. Dar la Roma s-au introdus cu mult 
mai târziu. La 809 Papa Leon al III-lea, când i s-a cerut să se spună şi la Roma Simbolul cu 
acest adaos, s-a opus şi a poruncit să se scrie Simbolul pe două table de argint Iară acest 
adaos. Mai târziu s-au adăugat aceste cuvinte şi la Roma, călcându-se porunca Sinoadelor 
ecumenice. 

231. De ce e pomenit Sfântul Duh de obicei în rândul al treilea, după Tatăl şi după 

Fiul? 

Nu pentru că Sf. Dizh ar fi mai mic decât Tatăl şi decât Fiul, căci toate câte le au Tatăl 
şi Fiul, le are şi Sfântul Duh (Ioan 16, 13-15), ci pentru că orice lucrare săvârşită de 
Dumnezeu în lume e săvârşită de cele trei persoane dumnezeieşti în această ordine: porneşte 
din Tatăl, e înfăptuită de Fiul şi e desăvârşită de Sfântul Duh. „ Că de la El şi prin El şi întru 
El sunt toate” (Rom. 11, 36). Ordinea în care pomenim cele trei persoane dumnezeieşti nu 
arată o deosebire de aşezare şi de rang înlăuntrul Sfintei Treimi, ci partea pe care o are fiecare 
în orice lucrare îndreptată asupra lumii. 

232. De aceea vorbeşte şi Simbolul Credinţei despre Sfântul Duh după Tatăl şi 

Fiul? 

Da, pentru aceasta. Dar Simbolul se ocupă în chip deosebit cu mântuirea oamenilor. 
Deci, el vrea să arate că şi fapta mântuirii noastre a pornit, că şi aceea a creării noastre, din 
Tatăl, a fost împlinită de Fiul şi acum e desăvârşită de Sfântul Duh. De altfel mântuirea e mai 
întâi o aşezare din nou a oamenilor în starea în care au fost făcuţi de Dumnezeu la început, ca 
să poată fi apoi şi o ridicare a lor peste acea stare. Deci, precum Cel ce desăvârşea la început 
facerea era Duhul Sfânt, tot astfel Cel ce săvârşeşte acum readucerea oamenilor la starea de la 
început şi ridicarea peste ea e tot Duhul Sfânt. 

233. De aceea e numit Duhul Sfânt, în Simbol, „Domnul de viaţă făcătorul”? 

Da, tocmai de aceea. El e Cel ce a umplut de viaţă cele făcute la început şi avea să le 
umple de o viaţă tot mai bogată. Şi El e Cel ce umple de viaţă şi de tot mai multă viaţă pe cei 
mântuiţi din stricăciune şi din moarte de către Iisus Hristos. „Duhul lui Dumnezeu Se purta pe 
deasupra apelor” (Fac. 1, 2) după ce au fost făcute, ca să pună viaţa în materie. Şi Duhul 
Sfânt S-a coborât în ziua Cincizecimii peste lume, prin Apostoli, dând naştere Bisericii. 
Numai unde sufla Duhul se naşte viaţă şi viaţa cea noua (Ioan 3, 6 şi 8). „Duhul este Cei ce 
dă viaţă ” (Ioan 6, 63). 

234. Dacă Duhul Sfânt e Cel ce desăvârşeşte lucrarea pornită din Tatăl şi săvârşită 
de Fiul, de ce se spune că Sfântul Duh „a grăit prin Prooroci”, cum zice Simbolul, adică 
a pregătit mântuirea pe care avea s-o împlinească pe urmă Fiul? 

într-adevăr, Duhul, grăind prin Prooroci, a pregătit omenirea pentru primirea 
Mântuitorului, vestind de mai înainte venirea Lui. Dar pe de altă parte şi aici Duhul este Cel 
ce a adus lucrarea dumnezeiască a luminării în mintea Proorocilor. El este Cel ce a dus până 
la capătul ei o lucrare dumnezeiască îndreptată spre lume. în acest înţeles El este Duhul 


199 La Atanasie de la Parcs, op. cit., întrebarea 4. 

200 Ibidem. 

201 Dogmatica, cartea I, cap. 8, trad. cit., p. 24. 

Adevărului şi călăuzeşte la tot adevărul (Ioan 16, 13). Deci Lui I se cuvenea să grăiască prin 
Prooroci. Desigur, Duhul era nedespărţit de Cuvântul lui Dumnezeu, când graia. Dar Duhul 
coboră Cuvântul în inima lor, îi făcea să-L audă, să-L înţeleagă. în Duhul, Proorocii primeau 
Cuvântul. De aceea zic Proorocii necontenit: „Şi a fost Cuvântul Domnului către mine” (Ier. 
1, 11). Dar gura care rostea Cuvântul în inima lor, în aşa fel încât îl făcea să pătrundă în ea, 
era Duhul. Astfel, când spun Proorocii: „Şi a zis Domnul către mine” (Isaia 8, 1), trebuie să 
înţelegem că vorbesc de Duhul, căci şi Simbolul îi zice Duhului „Domnul”. 

Sfântul Simion Noul Teolog zice: «Deci prin Cuvânt înţelegem pe Fiul lui Dumnezeu şi 
Tatăl, adică pe Domnul nostru Iisus Hristos, adevăratul Dumnezeu. Iar gura Lui, care grăieşte 
cuvinte negrăite, e Sfântul Duh. Precum zice proorocul: „Gura Domnului a grăit acestea”, 
adică Duhul Domnului. Şi de ce Sfântul Duh Se numeşte gura lui Dumnezeu şi Fiul Se 
numeşte Cuvântul? Fiindcă precum cuvântul nostru, care este în sufletul nostru, se rosteşte şi 
se arată altora prin gura noastră şi în alt chip e cu neputinţă să-l rostim sau să-l arătăm, decât 
prin vorbirea gurii, la fel şi Fiul lui Dumnezeu nu poate fi cunoscut sau auzit, dacă nu Se 
descoperă prin Prea Sfintul Duh» . 

235. Cum desăvârşeşte Sfântul Duh mântuirea noastră? Nu ajungea lucrarea lui 
Iisus Hristos, Cuvântul lui Dumnezeu? 

Am spus că Sfântul Duh desăvârşeşte orice lucrare dumnezeiască îndreptată spre lume, 
deci şi lucrarea mântuirii. El e Cel ce o aduce până în inima noastră, o sădeşte în străfundul 
cel mai adânc al inimii. El coboară de la Hristos în noi, dar ne şi leagă de Hristos; sau prin El, 
ne leagă Hristos de Sine şi prin Sine şi de Tatăl. Un om stă în faţa noastră, dar el se leagă de 
inima noastră prin glasul cu care îşi trimite cuvântul în noi. Aşa este Duhul, ca un glas cu care 
pătrunde Cuvântul lui Dumnezeu, sau Iisus Hristos în noi. Duhul ne deschide ochii sufletului 
ca să vedem că Iisus e Dumnezeu, El ne deschide inima ca să primim pe Hristos, El ne 
descoperă pe Hristos. «Fiul lui Dumnezeu şi Cuvântul nu poate fi cunoscut sau auzit de nu Se 
va descoperi prin Duhul Sfânt», spune Sf. Simion Noul Teolog 203 . 

Prin Hristos avem intrare la Tatăl, dar prin Duhul avem intrare la Hristos. Hristos e uşa 
spre Tatăl, dar Duhul e cheia care ne deschide această uşă. Duhul ne descuie „uşa” - Hristos 
(Ioan 10, 9) şi calea spre Hristos, pentru că descuie mintea noastră încuiată pentru Dumnezeu, 
cum zice Sf. Simion Noul Teolog: «Şi ce altceva este cheia cunoştinţei, dacă nu harul Prea 
Sfântului Duh, care se dă prin mijlocirea credinţei? Acest har deschide mintea noastră încuiată 
şi întunecată şi pricinuieşte în ea cu adevărat cunoştinţa prin luminarea dumnezeiască. Uşa 
este Fiul, precum însuşi zice: „Eu sunt uşa” (Ioan 10, 9). Cheia uşii e Duhul Sfânt... şi casa e 
Tatăl. Luaţi seama deci: dacă cheia nu deschide, uşa nu se deschide. Şi dacă uşa nu se 
deschide, nu intră nimeni în casa Tatălui, cum zice Hristos însuşi: „Nimeni nu vine la Tatăl 
Meu, decât prin Mine” 204 . Iar Sf. Irineu zice că Duhul pregăteşte pe om în Fiul, Fiul îl duce la 
Tatăl, iar Tatăl îi dă nestricăciunea pentru viaţa veşnică 205 . 

Astfel, când se spune că Sfântul Duh desăvârşeşte mântuirea, prin aceasta nu se înţelege 
că nu mai avem legătură cu Hristos, ci că Sfântul Duh aduce în noi pe Hristos, cu firea Sa 
omenească desăvârşită prin jertfa de pe Golgota, şi făcută prin înviere nemuritoare, ca să 
treacă şi firii noastre curăţia, desăvârşirea şi nemurirea ei. Hristos vine în noi prin Duhul 
Sfânt. Noi vieţuim în Hristos prin Duhul Sfânt. Hristos este „Adevărul” (Ioan 14, 6), dar Cel 
ce ne povăţuieşte mintea noastră la tot Adevărul, umplându-ne de Adevăr, este Sfântul Duh 
(Ioan 16, 13); Hristos este „Viaţa” (Ioan 14, 6), dar Cel ce sădeşte în noi Viaţa, născându-ne 
din nou, făcându-ne vii, este Duhul de viaţă făcător; Hristos este „Lumina” (Ioan 8, 12), dar 
Cel ce ne luminează pe noi, adică face în ochii noştri sufleteşti lumina, ca să vedem pe 
Hristos, soarele dreptăţii, este Sfântul Duh. Căci după cum ochii trupului, dacă sunt orbi, nu 


202 Sf. Simion Noul Teolog, Cuvântul 52, Ed. Il-a neogreacă, Syros, 1866, p. 260. 

203 Cuvântul 59, op. cit., p. 306. 

204 Cuvântul 59, op. cit., p. 306. 

205 Sf. Irineu, Contra ereziilor, 4, 20, 5, Migne; P. G., VII, col. 1035. 

pot vedea lumina din afară şi nu se pot uni cu ea, tot aşa nici sufletul, dacă n-are în sine pe 
Duhul ca lumină, nu poate vedea pe Hristos ca Dumnezeu şi nu se poate uni cu El. 

236. Chiar persoana Duhului Sfânt e aceea prin care vedem pe Hristos şi ne unim 
cu El? 

Nu. Dacă ar fi chiar persoana Sfântului Duh, atunci ea s-ar face o proprietate a noastră, 
sau noi ne-am face una cu Duhul Sfânt. Unde se vorbeşte de Duhul, e vorba de lucrarea 
Duhului. Dar întrucât unde e lucrarea e şi cel ce lucrează, se poate spune că Duhul însuşi e în 
noi şi lucrează în noi, fără ca lucrarea însăşi să fie persoana Lui. Dar de aici se vede totodată 
ca lucrarea aceasta nu e nici ceva creat, nu e o lăptură, cum zic romano-catolicii, ci porneşte 
din fiinţa Lui şi prin urmare ne uneşte nemijlocit cu Dumnezeu. Şi întrucât prin lucrarea 
aceasta necreată lucrăm şi noi, iată că, având noi această lucrare în noi, lucrăm nu numai cu 
lucrarea noastră naturală creată, ci şi cu cea necreată, dumnezeiască, cu care lucrează 
Dumnezeu însuşi în noi, adică ne unim cu Dumnezeu în aceeaşi lucrare a Lui, ne 
îndumnezeim prin lucrarea Lui, la început mai puţin, iar cu vremea tot mai mult. 

237. Lucrarea aceasta prin care Duhul Sfânt ne uneşte cu Hristos şi lucrează în 
noi, împreună cu noi, la mântuirea noastră, nu are un nume deosebit? 

Are. Lucrarea aceasta se numeşte harul dumnezeiesc. De aceea se spune că ne mântuim 
prin har, sau ne unim cu Dumnezeu prin har, sau ne îndumnezeim, sau ne facem dumnezei 
după har. 

238. Harul este numai al Duhului Sfânt, sau şi al celorlalalte persoane 
dumnezeieşti? 

Lucrarea aceasta numită har e comună tuturor celor trei persoane dumnezeieşti, pornind 
ca orice lucrare din fiinţa dumnezeiască, care e a tuturor celor trei persoane. De aceea e numit 
şi har al lui Dumnezeu, sau mai ales al lui Hristos, căci Hristos îl trimite pe Duhul în noi. 
„Harul Domnului nostru Iisus Hristos... să fie cu voi cu toţi” (II Cor. 13, 14). Sau: „Har vouă 
şi pace de la Dumnezeu Tatăl şi de la Domnul nostru Iisus Hristos” (Gal. 1, 3). De aceea prin 
harul care vine în noi, toate cele trei persoane dumnezeieşti se sălăşluiesc în noi. Dar întrucât 
Duhul e Acela care leagă harul de noi, harul se numeşte, cu deosebire, harul Duhului sau chiar 
Duh, pentru ea uşor poate fi numit cel care lucrează în locul lucrării sale. Astfel, a avea cineva 
Duhul lui Hristos în sine (Rom. 8, 9) înseamnă a avea harul Duhului Sfânt. 

239. Este un singur har, sau sunt mai multe? 

Harul mântuitor este unul singur şi el se dă tuturor. Dar, după trebuinţă sau însuşirea 
naturală a omului şi după puterea lui de a primi, harul împlineşte, pe lângă lucrarea de 
mântuire, - sau tocmai întrucât o împlineşte pe aceea, - şi acea trebuinţă a fiecăruia şi sporeşte 
însuşirea pe care o are un om sau altul. Harul e o bogăţie nesfârşită de lumină şi de putere 
dumnezeiască, din care primeşte fiecare cât poate. Această bogăţie de raze ale aceluiaşi izvor 
se numeşte dar sau daruri ale Duhului sau Duhuri, căci Duhul lucrează, iar efectele produse în 
om se numesc roade ale Duhului. 

240. Care sunt harismele, darurile şi roadele Duhului? 

Unele dintre daruri sunt cu totul deosebite şi neobişnuite, dându-se în cazuri cu totul 
rare. De aceea le numim azi cu un cuvînt aparte: harisme, deşi cu acest cuvânt se numesc în 
limba greacă a Sfintelor Scripturi şi darurile mai obişnuite. Astfel de harisme, ca aceea a 
proorociei, a vindecărilor şi altele, erău dese mai ales la începutul Bisericii, căci prin ele 
Dumnezeu ajuta la răspândirea creştinismului. Cu deosebire, despre aceste harisme vorbeşte 
Sf. Apostol Pavel în I Corinteni, cap. 12. 

Dintre darurile mai obişnuite, sunt pomenite mai ales şapte, după Isaia 11, 2: duhul 
înţelepciunii, duhul înţelegerii, duhul sfatului, duhul puterii, duhul cunoştinţei, duhul temerii 
de Duznnezeu şi duhul bunei credinţe. 

Iar ca „roade ale Duhului” pomeneşte Sf. Apostol Pavel următoarele: „dragostea, 
bucuria, pacea, îndelunga-răbdare, bunătatea, facerea de bine, credinţa, blândeţea, 
înfrânareapoftelor ” (Gal. 5, 22). 

241. Afară de acestea, mai sunt şi alte daruri şi roade ale Duhului Sfânt? 

Da. Darurile şi roadele Sfântului Duh sunt aşa de multe, că nu se pot număra, pentru că 
bogăţia Duhului e nesfârşită, iar trebuinţele oamenilor, însuşirile lor naturale şi măsura în care 
pot primi pe Duhul Sfânt se deosebesc de la ins la ins. De aceea, unul şi acelaşi Duh Sfânt sau 
har are nesfârşite numiri. «Eu sunt cuprins de spaimă, zice Sf. Grigorie Teologul, când mă 
gândesc la bogaţia numirilor: Duhul lui Dumnezeu, Duhul lui Hristos, Duhul înfierii. El ne 
reface în Botez şi în înviere. El suflă unde vrea, El e izvorul luminii şi al vieţii. El face din 
mine o biserică. El mă îndumnezeieşte, El mă desăvârşeşte. El premerge Botezul şi El este 
cerut după Botez. Tot ce face Dumnezeu, El face. El Se împărtăşeşte în limbi de foc şi 
înmulţeşte darurile. El face predicatori, păstori, dascăli» . 

Iar Sf. Vasile zice: «El e total prezent în fiecare şi peste tot. Împărtăşindu-Se, El nu 
suferă împărţire. Când ne împărtăşim din El, El nu încetează a rămâne întreg. Ca o rază de 
soare, care produce bucurie tuturor în aşa fel încât fiecare crede că el singur profită de ea, în 
vreme ce această rază luminează pământul şi marea şi străbate cerul, tot aşa Duhul Se află în 
fiecare din aceia care-L primesc, ca şi când nu S-ar împărtăşi decât aceluia singur, şi cu toate 
acestea El revarsă peste toti harul întreg, de care se bucura toti şi se împărtăşesc după măsura 

.... . ? 907 

şi capacităţile lor, căci pentru posibilităţile Duhului nu e măsură»" . 

Că darurile sunt nenumărate, dar toate sunt din acelaşi har, o spune însă mai ales Sf. 
Apostol Pavel. El zice că: „ Darurile sunt de multe feluri”, dar toate „după harul care ne este 
dat nouă” şi înşiră o seamă dintre ele, punând întâi darul deosebit (harisma) al proorociei, 
apoi multe daruri din cele mai obişnuite, numite de el tot harisme: „Dar avem felurite daruri, 
după harul ce ni s-a dat. Dacă avem proorocie, să proorocim după măsura credinţei; dacă 
avem slujbă, să stăruim în slujbă; dacă unul învaţă, să se sârguiască în învăţătură; dacă 
îndeamnă, să fie la îndemnare; dacă îmiparte altora, să împartă cu firească nevinovăţie; 
dacă stă în frunte, să fie cu tragere de inimă; dacă miluieşte, să miluiască cu voie bună” 
(Rom. 12, 6-9). 

Iar despre roadele Duhului, tot Sf. Apostol Pavel spune: „Roada Duhului este întru 
orice bunătate, dreptate şi adevăr ” (Efes. 5, 9). 

242. Dacă harul e o lucrare necreată a lui Dumnezeu în sufletul nostru şi dacă prin 
el însuşi Duhul Sfânt lucrează în noi mântuirea, oare s-ar putea mântui omul şi fără de 
har? 

Nu, omul nu se poate mântui fără de har (Efes. 2, 8; Ioan 15, 5). Harul îi este de 
trebuinţă omului chiar de la început (Ioan 3, 5). Harul pune începutul mântuirii în om, şi nu 
omul prin stăruinţele sale. Aceasta înseamnă că harul îi vine în dar (Rom. 3, 24), nu pentru 
oarecare fapte ale sale. 

înainte de a veni harul, omul nu poate face fapte prin care să se mântuiască, sau măcar 
să înduplece pe Dumnezeu să-i dea harul prin care să se mântuiască. Omul poate face anumite 
fapte bune, dar nu le face aşa de statornic şi dintr-un cuget aşa de curat, încât să se sfinţească 
prin ele şi să se mântuiască. Omul are libertatea de a face binele şi câtă vreme e în robia 
păcatului strămoşesc, dar aceasta e o libertate slăbită. Ea e mărită tocmai de harul care vine la 
început fără nici un merit al omului. 

Dar harul nu e de trebuinţă numai la începutul mântuirii omului, ci şi după aceea, tot 
timpul. Omul nu se poate întări niciodată în bine în aşa fel ca să nu mai aibă pe unnă trebuinţă 
de har. Binele statornic şi cuăţia deplină a omului sunt un rod nu numai al omului, ci şi al 
harului, nu numai al unuia sau al altuia. Dacă mântuirea şi sfinţirea omului înseamnă unirea 
lui cu Dumnezeu prin har, se înţelege că pierderea harului înseamnă pierderea mântuirii. Sf. 
Apostol Pavel zice: „Deci, fraţilor, întăriţi-vă în Domnul şi întru puterea tăriei Lui. 
Imbrăcaţi-vă cu toate armele lui Dumnezeu, ca să puteţi sta împotriva uneltirilor diavolului ” 
(Efes. 6,’10-11). 


206 Cuvântul 31, (Teolog. 5), 29, Migne, P. G., XXXVI, col. 159; vezi şi Sf. Grigorie de Nazianz, Cele cinci 
cuvântări despre Dumnezeu, trad. din greceşte de Pr. Gh. Tilea şi Nicolae I. Barbu, Bucureşti, 1947, p. 85 şi 86. 

207 Cartea despre Duhul Sfânt, IX, 22, Migne, P. G., XXXII, col. 108. 

243. Dar dacă harul ne e totdeauna de neapărată trebuinţă pentru mântuire şi 
dacă mântuirea e un dar al lui Dumnezeu dat prin har, mai avem şi noi vreo parte la 
lucrarea mântuirii noastre? 

Da, avem şi noi o parte. Deşi harul e de neapărată trebuinţă pentru mântuirea noastra, 
totuşi el nu ne poate mântui singur. Noi nu suntem nişte buşteni, sau nişte pietre cu care face 
Dumnezeu ce voieşte. Dacă harul ar lucra singur, ar însemna că ne duce fără voie la mântuire, 
în acest caz, dacă unii nu se mântuiesc, aceasta n-ar fi din pricina lor, ci a harului care nu-i 
sileşte. Aceasta e însă o învăţătură a calvinilor numită predestinaţie (mai înainte rânduire). 
După această învăţătură, Dumnezeu a hotărât din veci să mântuiască pe unii oameni şi să-i 
piardă pe alţii, după cum îi place Lui, nu după cum vor lucra ei în chip liber cu harul. Celor pe 
care a hotărât să-i mântuiască le dă harul, care-i sileşte să lucreze după voia Lui, celorlalţi nu 
li-1 dă. 

244. Dar învăţătura Bisericii noastre care este? 

învăţătura Bisericii noastre este că harul e dăruit tuturor, căci: „Dumnezeu voieşte ca 
toţi oamenii să se mântuiască şi Ia cunoştinţa adevărului să vină” (I Tim. 2, 4). Dar harul nu 
sileşte pe nimeni. Oamenii au libertatea să-l primească şi să conlucreze cu el, sau să-l 
respingă. Cei dintâi se mântuiesc, cei din urma nu. „Iată, stau Ia uşă şi bat; de va auzi cineva 
glasul Meu şi va deschide uşa, voi intra Ia el şi voi cina cu el şi el cu Mine”, citim în 
Apocalipsa (3, 20). Astfel, deşi oamenii nu se pot mântui singuri, ci prin har, totuşi atârnă şi 
de libertatea lor ca să lase să pătrundă harul în ei, sau nu, şi să se mântuiască sau nu. De aceea 
„mulţi sunt chemaţi, dar puţini aleşi” (Matei 20, 16). Deci Dumnezeu voieşte mântuirea 
tuturor oamenilor. El lucrează însă după dreptate, nu după bunul plac. El îi mântuieşte sau 
osândeşte pe oameni după faptele lor. 

245. Dar Dumnezeu nu ştie din veci pe cei ce se vor mântui şi pe cei ce se vor 
pierde? Daca-i aşa, cei pe care-i ştie că se vor pierde cum s-ar mai putea mântui, şi cei pe 
care-i ştie că se vor mântui cum s-ar mai putea pierde? 

Dumnezeu îi ştie, desigur, din veci pe unii că se vor mântui şi pe alţii că se vor pierde. 
Şi fiindcă ştiinţa Lui e neînşelătoare, cei pe care-i ştie că se vor mântui, se vor mântui 
negreşit; iar cei pe care-i ştie că se vor pierde, se vor pierde cu siguranţă. De aceea, se poate 
spune ca unii au fost din veci rânduiţi de Dumnezeu la mântuire, iar alţii la pierzare. Dar 
aceasta n-a făcut-o Dumnezeu pentru că aşa l-a plăcut Lui, ci pentru că a văzut de mai înainte 
ca cei dintâi vor primi harul şi vor conlucra cu El, iar cei din urmă nu. Deci de oameni atârnă 
că Dumnezeu i-a rânduit pe unii din veci spre mântuire, iar pe alţii spre pierzare, nu de bună 
plăcere a Lui. Vederea de mai înainte a lui Dumnezeu nu înrâureşte libertatea oamenilor. 
Dumnezeu vede mai înainte cum vor lucra oamenii, fără ca să-i silească să lucreze într-un fel 
sau altul, aşa cum un medic vede mai înainte cum va merge o boală, fără ca să producă el 
boala aceea. Mai înaintea-rânduire a lui Dumnezeu atârnă de mai înainte-ştiinţa Lui despre 
hotărârea liberă a oamenilor: „ Căci pe cei pe care i-a cunoscut mai înainte, mai înainte i-a şi 
hotărât să fie asemenea chipului Fiului Său ” (Rom. 8, 29). 

246. Dacă harul face începutul mântuirii, şi nu libertatea omului, şi dacă de-abia 
după ce bate harul la uşa sufletului se poate hotărâ omul pentru har, nu cumva harul 
înrâureşte libertatea să-l primească? Şi aceasta nu e un fel de silă din partea harului 
asupra libertăţii? 

Nu e nici o silă. Căci dacă ar fi silă, orice om s-ar hotărâ pentru primirea harului, pentru 
că harul bate deopotrivă la uşa tuturor. E drept că numai harul dă putere libertăţii să se 
hotarăscă pentru primirea lui. Harul dă o primă întărire libertăţii, care era slăbită de păcat. Dar 
totuşi, această întărire nu înseamnă o silire a libertăţii. Libertatea nu a fost pusă, prin această 
întărire, sub un jug străin, ci ea a căpătat un prim ajutor de a deveni iarăşi adevărată libertate, 
cum a fost înainte de păcat. Harul şi libertatea, după învăţătura ortodoxă, nu sunt două lucruri 
aşa de contrarii, ca după învăţătura Bisericii Romano-Catolice, care pretinde că libertatea nu 
trebuie să fie stingherită de har; sau că după învăţătura protestantă, care subjugă pe om cu 
totul harului, socotind că omul, prin căderea lui Adam, a devenit cu totul rob păcatului, a 

pierdut cu totul libertatea şi nu şi-o mai poate câştiga nici prin har, devenind acum un rob al 
harului. După învăţătura ortodoxă, între har şi libertate este o înrudire, ca între medicament şi 
sănătate, sau ca între aer şi plămân. Aşa se face că după ce a primit harul, pe măsură ce 
sporeşte în har, omul se întăreşte în libertate şi deci harul lucrează tot mai mult în el, nu 
lucrează numai harul singur, ci şi omul cu libertatea lui. Astfel, viaţa omului renăscut în 
Hristos se datorează şi harului, dar şi libertăţii omului. De aceea, uneori, Sfânta Scriptură 
vorbeşte ca şi cum harul ar face totul în om: „ Căci Dumnezeu este Cel Care lucrează în voi şi 
ca să voiţi, şi ca să săvârşiţi, după a Lui bunăvoinţă’’ (Filip. 2, 13); alteori el dă îndemnuri 
omului ca şi cum totul ar atârna de el. Chiar înainte de cuvintele de mai sus, Sf. Apostol Pavel 
zice: „Cu frică şi cu cutremur lucraţi mântuirea voastră” (Filip. 2, 12). Harul este cel ce 
întăreşte, dar noi trebuie să avem grijă de harul din noi: „Nu fi nepăsător faţă de harul ce este 
întru tine”, spune Sf. Apostol Pavel lui Timotei (I Tim. 4, 14), sau: „Duhul să nu-L stingeţi” 
(ITes.5, 19). 

în Epistola către Romani (12, 9-21), acelaşi Apostol le dă credincioşilor o seamă de 
îndemnuri cum să se poarte. Dar cu puţin înainte (Rom. 12, 6) spune că toate cele ce urmează 
sunt daruri ale Duhului. Iar când le spune galatenilor să umble întru Duhul (Gal. 5, 25), sau 
efesenilor că sunt întru lumină (Efes. 5, 8-9), se înţelege că e vorba şi de har şi de strădania lor 
liberă. Tot aşa trebuie să se înţeleagă şi cuvintele acestea către Timotei: „Deci tu, fiul meu, 
întăreşte-te în harul care e în Hristos Iisus” (II Tim. 2, 1). Din Părinţii şi Scriitorii Bisericii, 
dăm următoarele cuvinte ale lui Teodoret, care arată că fără voinţă nu ne putem mântui, dar şi 
că voinţa, fără har, nu poate face nici un bine. Tâlcuind cuvintele de la Filipeni (1, 30), 
Teodoret zice: «A numit credinţa şi lupta daruri ale lui Dumnezeu, arătând astfel că nu are în 
vedere voinţa singură, care dezbrăcată de har nu poate înfăptui nici un bine. Căci ambele 
trebuie: şi voinţa noastră, şi ajutorul dumnezeiesc; nici harul Duhului nu ajunge celor ce n-au 
bunăvoinţă, nici voinţa, lipsită de această putere, nu poate aduna bogaţia» . 

247. Chiar şi atunci când omul a înaintat mult în viaţa în Hristos şi este pătruns 
adânc de har, conlucrează el liber cu harul? 

Da, chiar şi atunci. Cât de mult ar fi întărită voinţa omului de har, ea este tot liberă. Şi 
atunci omul conlucrează tot liber cu harul, iar nu silit. 

De aceea, chiar şi omul cel mai înaintat în viaţa cea nouă poate cădea. Calvinii spun că 
omul în care s-a sălăşluit harul e sigur de mântuire, că harul lucrează silnic asupra omului, 
încât acesta nu mai poate cădea. Aşa spun şi multe alte secte. Biserica noastră învaţă însă că 
Dumnezeu nu mântuieşte pe nimeni cu sila, ci că pentru mântuire trebuie sâ conlucreze şi 
omul, în chip liber, cu harul. Iar dacă omul e liber în tot cursul vieţii celei noi, s-ar putea ca el 
să nu mai conlucreze de la un moment dat cu harul şi deci să cadă. Drept aceea, omul e dator 
să fie mereu cu grijă, să stea necontenit treaz, să nu adoarmă în siguranţa că el nu mai poate 
cădea, că-1 mântuieşte Dumnezeu cu sila. „ Cel căruia i se pare că stă neclintit să ia seama să 
nu cadă” zice Sf. Apostol Pavel (I Cor. 10, 12). Iar Sf. Apostol Ioan spunea: „Păziţi-văpe voi 
înşivă, ca să nu pierdeţi cele ce aţi lucrat” (II Ioan 1, 8). Mântuitorul ne îndeamnă la 
priveghere necontenită (Matei 24, 42; 25, 1-13). Şi iarăşi Sf. Apostol Pavel spune: „Săpăzeşti 
porunca fără pată, fără vină până la arătarea Domnului nostru Iisus Hristos” (I Tim. 6, 14), 
sau: „păzeşte-te pe tine însuţi şi învăţătura şi stăruie în acestea’ ’ (I Tim. 4, 16). Tot el dă 
credincioşilor sfatul: „Că nimeni să nu se clatine în aceste necazuri” (I Tes. 3, 3). Toate 
aceste îndemnuri n-ar avea nici un rost dacă harul ar lucra singur mântuirea omului şi dacă 
omul ar fi sigur de ea. 

248. Dacă omul e dator să conlucreze în chip liber cu harul la mântuirea sa, ce 
trebuie să facă omul ca să se mântuiască? 

Dumnezeu aşteaptă de la om credinţă şi fapte bune. Nu numai credinţă. Sf. Apostol 
Iacov zice: „ Vedeţi dar că din fapte este îndreptat omul, iar nu numai din credinţă” (Iacov 2, 


208 Fer. Teodoret, Comentar ia Filipeni, Migne, P. G., LXXXII, col. 568. 

24), sau: „ Precum trupul fără de suflet este mort, astfel şi credinţa fără de fapte moartă este” 
(Iacov 2, 26). 

S-a spus însă mai înainte că ceea ce face omul pentru mântuirea sa, adică credinţa şi 
faptele bune, nu face numai prin puterile sale, ci şi ale harului. Când Sf. Apostol Pavel spune 
că omul nu se îndreptează din faptele legii, înţelege faptele pe care le-ar fi făcut omul fără har, 
înainte de venirea lui Hristos, vrând să împlinească numai prin puterile sale poruncile morale 
ale lui Dumnezeu, date prin Legea lui Moise, sau prin legea scrisă în inimă. Aşa socoteau 
evreii pe vremea aceea, că n-au trebuinţă de harul lui Hristos şi, deci, nici de Crucea Lui, prin 
care ne-a câştigat acest har, că se pot mântui prin ei înşişi, împlinind cu puterile lor Legea lui 
Moise. Şi amăgeau pe unii creştini veniţi dintre păgâni, ca de pildă pe galateni, că trebuie să 
împlinească în primul rând Legea lui Moise ca să se mântuiască. Acestora le spune Sf. 
Apostol Pavel că noi ne mântuim prin harul lui Hristos şi prin credinţa mântuitoare a Crucii 
Lui, nu prin faptele Legii făcute cu puterile noastre. Căci unde e lăsat omul numai cu Legea, 
fără harul lui Hristos, se înmulţeşte păcatul. „Socotim dar că prin credinţă se va îndrepta 
omul, fără faptele legii” (Rom. 3, 28; Gal. 2, 16). Sau: „Pentru că din faptele legii nici un om 
nu se va îndrepta înaintea Lui, căci prin Lege vine cunoştinţa păcatului... pentru că toţi au 
păcătuit şi sunt lipsiţi de slava Lui Dumnezeu, îndreptându-se în dar, cu harul Lui, prin 
răscumpărarea cea întru Hristos Iisus” (Rom. 3, 20, 23, 24). Dar dacă Sf. Apostol Pavel 
respinge faptele legii, adică cele făcute de om numai cu puterile lui, nu le respinge pe cele 
făcute din credinţa în Hristos, adică pe cele săvârşite cu ajutorul harului. Dovada e că tot el 
spune că credinţa n-ajunge pentru mântuire, că de ar avea cineva credinţă cât să mute şi 
munţii, dacă dragoste nu are, nimic nu foloseşte (1 Cor. 13, 2), sau că ceea ce foloseşte în 
Hristos este „credinţa care lucrează prin iubire” (Gal. 5, 6). Şi tot el spune: „... prin dragoste 
să slujiţi unul altuia, căci toată legea într-un singur cuvânt se cuprinde, adică: Iubeşte pe 
aproapele tău ca pe tine însuţi” (Gal. 5, 13-14). 

249. în ce scop cere Dumnezeu de la om fapte bune pentru mântuirea lui? Mai 
trebuie oare să mai dea şi omul ceva lui Dumnezeu, în afară de jertfă pe care a dat-o 
Hristos, ca să primească mântuirea? 

Dumnezeu nu cere de la om fapte bune pentru că n-ar ajunge jertfa lui Hristos, sau 
pentru că omul ar mai trebui să dea şi el lui Dumnezeu ceva în schimb pentru mântuire. 
Faptele nu sunt un preţ de schimb, pe care îl plăteşte omul lui Dumnezeu pentru mântuire, ca 
la un contract de vânzare-cumpărare, ci mijloace prin care se desăvârşeşte omul, folosindu-se 
de ajutorul harului, mijloace prin care omul se face tot mai mult asemenea lui Dumnezeu. 
Numai catolicii socotesc faptele ca un fel de preţ pe care-1 mai dă omul lui Dumnezeu, pe 
lângă jertfa lui Hristos. De aceea au respins protestanţii trebuinţa faptelor bune, despărţindu- 
se de catolici: ca să nu se micşoreze prin ele puterea jertfei lui Hristos. 

250. Dacă prin har, credinţa şi fapte bune (virtuţi) ne desăvârşim viaţa cea întru 
Hristos, până unde poate ajunge această desăvârşire şi în ce constă ea? 

Putem propăşi în viaţa în Hristos „până ce vom ajunge toţi... la starea bărbatului 
desăvârşit, Ia măsura vârstei deplinătăţii lui Hristos, ca să nu mai fim copii duşi de valuri... ” 
(Efes. 4, 13-14). 

Ca orice viaţă, aşa şi viaţa în Hristos şi după chipul lui Hristos are o naştere, o pruncie, 
o creştere şi o stare a bărbăţiei, a desăvârşirii, sau a sfinţeniei. Deoarece viaţa aceasta se naşte, 
creşte şi se desăvârşeşte prin harul Duhului sau prin Duhul, ea se numeşte viaţă 
duhovnicească. 

251. Când are loc naşterea la viaţa cea întru Hristos şi în ce constă ea? 

Naşterea la viaţa cea întru Hristos, care se mai numeşte şi îndreptare, are loc la Botez, 
când primim harul mântuitor al Duhului Sfânt şi pe Hristos, în noi. Ea constă în ştergerea 
reală a păcatului strămoşesc şi a vinei pentru el, precum şi a eventualelor păcate personale, 
adică iertare, şi în sădirea de viaţă nouă, de sfinţenie, adică sfinţire. Ea este înnoire, naştere la 
viaţă nouă şi viaţă cu totul nouă; transfonnare lăuntrică reală a omului. Cu alte cuvinte ea 
constă în omorârea omului vechi al păcatului şi în naşterea omului nou, în Hristos: „Au nu 

ştiţi că toţi câţi în Iisus Hristos ne-am botezat, întru moartea Lui ne-am botezat?... ” „Aceasta 
ştiind, că, omul nostru cel vechi a fost răstignit împreună cu El ca să se nimicească trupul 
păcatului, pentru a nu mai fi robi ai păcatului...” „Aşa şi voi, socotiţi-vă că sunteţi morţi 
păcatului, dar vii pentru Dumnezeu, în Hristos Iisus, Dumnezeul nostru” (Rom. 6, 3, 6, 11). 
Desfiinţarea totală a păcatului în omul îndreptat nu este contrazisă de faptul rămânerii în el a 
aplecării voinţei spre păcat, a concupiscenţei, unnare a slăbirii firii noastre prin păcatul 
protopărinţilor, căci această aplecare sau pornire spre păcat nu mai are în cel îndreptat caracter 
de păcat şi nu poate fi socotită ca atare, decât dacă voinţa o aprobă şi consimte s-o urmeze. 
Prin îndreptare, se desfiinţează real, în om, principiul păcatului, anume pervertirea voinţei. 
Această din urmă, voinţă, fiind reînnoită prin har, tinde spre Dumnezeu, iar impulsul spre 
păcat serveşte mai degrabă, în cel îndreptat, ca mijloc de exercitare a forţelor morale şi prilej 
de sfinţire, înaintare şi întărire în bine. 

252. în ce constă pruncia duhovnicească? 

E starea ce urmează îndată după naşterea omului cel nou. Pe acest om nu-1 mai 
stăpâneşte în chip silnic păcatul. El poate face acum binele, căci voinţa lui a fost dezlegată de 
legăturile păcatului. Dar e încă plăpând în cele bune, ca un om scăpat de boală, în cele ale 
sănătăţii. Deocamdată, el are mai mult credinţă în Hristos, dar nu şi deprinderile în cele bune, 
adică virtuţile. Credinţa îl va ajuta însă ca să câştige şi aceste deprinderi. 

253. în ce constă creşterea duhovnicească? 

în străduinţa de a săvârşi în chip tot mai regulat faptele bune cerute de credinţă şi ajutate 
de har. Dacă nu le săvârşeşte, omul cade iarăşi uşor în robia păcatului. Dacă săvârşeşte fapte 
bune tot mai neîntrerupt omul cel nou se întăreşte în aşa fel, încât nu mai este asaltat sau 
amăgit uşor de ispite, nici măcar cu gândul. Şi, pe măsură ce creşte duhovniceşte, prin fapte, 
omul îşi dă seama de harul care este în el de la Botez. «Prin Botez ne-a scos cu putere din 
robie, desfiinţând păcatul prin Cruce şi ne-a dat poruncile libertăţii, dar a urma sau nu 
poruncile, a lăsat la voia noastră liberă» 209 . Deci, «Chiar de la Botez, după darul lui Iisus 
Hristos, ni s-a dăruit harul desăvârşit al lui Dumnezeu, spre împlinirea tuturor poruncilor; dar 
pe urmă, tot cel ce l-a primit în chip tainic, dar nu împlineşte poruncile, pe măsura 
neîmplinirii e luat în stăpânire de păcat, care nu e al lui Adam, ci al celui care a nesocotit 
poruncile, întrucât, luând puterea lucrării, nu săvârşeşte lucrul» 210 . «Drept aceea, o, omule, 
care ai fost botezat în Hristos, dă numai lucrarea pentru care ai luat puterea şi te pregăteşte ca 
să primeşti arătarea Celui ce locuieşte întru tine, de la Botez»" . 

Putinţa creşterii duhovniceşti, dar şi a căderii în păcat după Botez, o explică Sf. Diadoh 
al Foticeii astfel: «Când cineva stă în vreme de iarnă intr-un loc oarecare, sub cerul liber, 
privind la începutul zilei cu faţa spre Răsărit, partea de dinaintea sa se încălzeşte de soare, iar 
cea din spate rămâne nepărtaşă la căldură, deoarece soarele nu se află deasupra creştetului 
său. Tot aşa şi cei ce sunt la începutul lucrării duhovniceşti, îşi încălzesc în parte inima, prin 
harul sfânt, din care pricină şi inima începe să rodească cugetări duhovniceşti; dar părţile de 
dinafară ale ei rămân de cugetă după trup, deoarece încă nu sunt luminate de Sfânta Lumină, 
printr-o simţire adâncă, toate mădularele inimii» 212 . 

254. Care este rezultatul acestei creşteri? 

Am spus că rezultatul acestei creşteri este bărbăţia duhovnicească. Ea se mai numeşte şi 
stare de sfinţenie, deşi lucrarea de sfinţire a omului e una cu creşterea duhovnicească şi începe 
de la Botez, de când s-a sălăşluit în el harul şi s-a şters păcatul strămoşesc, din care pricină Sf. 
Apostol Pavel îi numeşte pe toţi creştinii „sfinţi” (I Cor. 1, 2). Dar sfinţenia deplină se câştigă 
prin împlinirea statornică a poruncilor, ceea ce face ca faptele bune ale omului să devină 
deprinderi regulate sau virtuţi. 


209 Marcu Ascetul, Despre Botez, în Filocalia, trad. rom. de Pr Dr. D. Stăniloae, voi. I, ediţia II, Sibiu, 1947, p. 
278. 

210 Idem, op. cit., p. 289. 

211 Idem, op. cit., p. 290. 

212 Sf. Diadoh al Foticeii, Cuvânt ascetic, cap. 88, în Filocalia, voi. I, ed. II, p. 378. 

255. în ce constă sfinţenia? 

Ea constă într-o astfel de întărire a omului în bine, prin virtuţi, încât să nu mai 
săvârşească nici o faptă rea şi nici măcar în gând să nu mai fie tulburat, cu uşurinţă, de ispita 
de a face vreun rău. Atunci omul ajunge să fie liber de orice patimă, ajunge la virtutea 
nepătimirii. în acelaşi timp el se ridică la o dragoste necontenită faţă de Dumnezeu şi de 
oameni. Nepătimirea şi dragostea fierbinte, neîntreruptă, acestea sunt semnele stării de 
sfinţenie. Când a ajuns aici, omul s-a ridicat de la chipul dumnezeiesc, restabilit în el la Botez, 
la asemanarea cu Dumnezeu. 

în starea de sfinţenie, harul a străbătut cu totul din adâncul inimii omului, în toată fiinţa 
lui, luminăndu-1 duhovniceşte. Şi, deoarece unde e harul, acolo e şi Duhul Sfânt şi acolo e şi 
Hristos, în omul sfânt cei din jur întrezăresc pe Hristos, după cum el însuşi simte atunci, în 
sine, prezenţa lui Hristos. Dar sfinţenia nu este o stare încheiată, ci se desăvârşeşte în vecii 
vecilor. 

Iată cum descrie Sf. Diadoh al Foticeii semnele acestei stări: «Când vom începe, însă, să 
împlinim cu râvnă fierbinte poruncile lui Dumnezeu, harul, luminând toate simţurile noastre 
printr-o adâncă simţire, va arde pe de o parte amintirile noastre, iar pe de alta, îndulcind inima 
noastră cu pacea unei iubiri statornice, ne va face să izvorâm gânduri duhovniceşti, nu după 
trup» 213 

«Două bunuri ne aduce nouă harul cel sfânt prin Botezul renaşterii, dintre care unul 
covârşeşte nemărginit pe celălalt. Cel dintâi ni se dăruieşte îndată, căci ne înnoieşte în apa 
însăşi şi luminează toate trăsăturile sufletului, adică „chipul” nostru, spălând orice pată a 
păcatului nostru. Iar celălalt aşteaptă să înfăptuiască împreună cu noi ceea ce este 
„asemanarea”. Deci, când începe mintea să guste întru multă simţire din dulceaţa Prea 
Sfântului Duh, suntem datori să ştim că începe harul să zugrăvească, peste chip, asemanarea... 
înflorind o virtute prin alta şi înăltând chipul sufletului din strălucire în strălucire... căci toate 
virtuţile le primeşte mintea prin simţire, înaintând după o măsură şi o rânduială negrăită. Dar 
dragostea duhovnicească nu o poate câştiga cineva până ce nu va fi luminat de Duhul Sfânt. Şi 
până a primi mintea lui în chip desăvârşit asemanarea prin lumina dumnezeiască, el poate 
avea aproape toate celelalte virtuţi, dar este încă lipsit de dragostea desăvârşită... Nici 
nepătimirea nu o poate dărui sufletului altă virtute, decât numai dragostea» 214 . 


DESPRE BISERICĂ 


256. Care este articolul IX din Simbolul Credinţei? 

Acest articol este: 

„ Şi într-una sfântă, sobornicească şi apostolească Biserică 

257. Ce ne învaţă acest articol? 

Acest articol ne învaţă să credem în Sf. Biserică, pe care ne-o înfăţişează ca fiind una, 
sfântă, sobornicească şi apostolească. 

258. De ce să credem şi în Biserică? Nu ne este de ajuns credinţa în cele trei 
persoane ale Sfintei Treimi? 

Credem şi în Biserică, fiindcă ea este, cum spune Sfântul Apostol Pavel, „ Trupul lui 
Hristos si plinirea Celui ce plineşte toate în toţi” (Efes. 1, 23), având deci într-însă pe Hristos 
şi pe Duhul Sfânt, cu misiunea de a continua însăşi lucrarea lui Hristos în lume (Matei 28, 19- 
20; Marcu 16, 15-16; Marcu 10, 45), propovăduind cuvântul lui Dumnezeu, împărtăşind harul 
dumnezeiesc şi conducând spre mântuire pe cei care îi aparţin. 


213 Sf. Diadoh al Foticeii, Cuvînt ascetic, cap. 88, în FiLocalia, voi. I, ed. II, p. 379. 

214 Idem, op. cit., cap. 89, în Filocalia, voi. I, ed. II, p. 379, 380. 

259. Ce este Biserica? 

a) Ca aşezământ sfânt, Biserica este comuniunea şi comunitatea sacramentală a 
oamenilor cu Dumnezeu, întemeiată de Hristos, Fiul lui Dumnezeu întrupat, plină de viaţă şi 
lucrarea Duhului Sfânt, spre sfinţirea şi mântuirea oamenilor; 

b) Biserica este acel locaş sfânt, public al creştinilor, ale cărui începuturi le avem chiar 
de la Mântuitorul (foişorul de sus, în care a avut loc Cina cea de Taină, Luca 22, 12 şi urm.) şi 
Sfinţii Săi Apostoli (Fapte 1, 13-14; 2, 1; 10, 9; 20, 7-8), în care este preamărit Dumnezeu, 
săvârşindu-se Sfânta Liturghie, precum şi toate Tainele, slujbele, rugăciunile cultului public, 
şi multe dintre ierurgii, şi în care adunându-se credincioşii pentru slăvirea lui Dumnezeu, se 
fac părtaşi de adevărurile şi darurile mântuirii ce li se mijlocesc de episcopul şi preoţii 
Bisericii. Biserica creştină ca lăcaş de cult implică cu necesitate locul prea sfânt în care Se 
jertfeşte în continuare, dar nesângereos, Hristos pentru mântuirea noastră (Sfânta Euharistie) 
prin lucrarea Duhului Sfânt, prezent în Biserică, dar Care coboară şi de sus la invocarea 
episcopului sau preotului în Tainele Bisericii. 

Tennenul de biserică - lăcaş de închinare implică în mod necesar pe cel de Biserică ca 
aşezământ şi instituţie sfântă pentru mântuirea noastră, adică pe cel de comunitate 
sacramentală a oamenilor cu Dumnezeu. Şi acestea două, la rândul lor, implică prezenţa şi 
lucrarea lui Hristos în Biserică. Căci, la fel cu Sfântul Apostol Pavel, şi creştinii de astăzi, 
când rostesc în diferitele lor limbi cuvântul biserică, subînţeleg prezenţa şi lucrarea Domnului 
nostru Iisus Hristos în ea, fie că vorbesc de locaşul bisericesc în care se adună comunitatea 
locală a celor de aceeaşi credinţă, fie de largă şi continuă comunitate bisericească. 

Hristos este prezent în comunitatea bisericească, în Biserica care este trup al Său, 
pentru că Se aduce jertfă în locaşurile bisericeşti şi Se împărtăşeşte în ele, prin Trupul şi 
Sângele Său jertfite (Sf. Euharistie) şi prin harul tuturor Tainelor, membrilor 
comunităţii din fiecare locaş. 

260. Cine face parte din Biserică? 

Din Biserică fac parte toţi cei uniţi prin aceeaşi credinţă în Hristos, care se împărtăşesc 
din aceleaşi Sf. Taine şi care sunt împărţiţi în cler şi popor. Ea cuprinde de asemenea şi pe 
fiinţele spirituale netrupeşti, înzestrate cu minte şi libertate şi care sunt nevăzute, adică pe 
sfinţii îngeri, precum şi pe toţi drepţii adormiţi în Domnul. 

261. Când a întemeiat Mântuitorul Biserica Sa? 

Mântuitorul a întemeiat Biserica prin însăşi jertfa Sa pe Cruce (Fapte 20, 28) şi învierea 
din morţi, şi a făcut-o văzută ca o comuniune şi comunitate concretă sacramentală a oamenilor 
cu Dumnezeu în a cincizecea zi după înviere, la Cincizecime sau Rusalii, când Apostolilor, 
investiţi acum, în mod distinct, cu toată puterea Duhului Sfânt (Fapte 2, 1-4), li s-au adăugat 
toţi cei care, „simţindu-se pătrunşi la inimă de puterea Duhului la predica Apostolilor s-au 
convertit şi s-au botezat, primind darul Sfântului Duh. Şi aceştia au fost ca la trei mii de 
suflete, stăruind „în învăţătura Apostolilor şi în împărtăşire, în frângerea pâinii şi în 
rugăciuni” (Fapte 2, 37, 38, 41, 42). Din ziua Cincizecimii Biserica apare, deci, ca o 
comunitate de credincioşi organizată cu iconomi ai Tainelor lui Dumnezeu. Desigur, o 
Biserică în înţeles larg, ca o comuniune a oamenilor cu Dumnezeu, a existat şi în Vechiul 
Testament. 

262. Cum înfăţişează Descoperirea dumnezeiască legătură dintre Hristos şi 
Biserica Sa? 

Descoperirea dumnezeiască ne arată că Mântuitorul este capul Bisericii, iar Biserica este 
trupul Lui, cum ne învaţă Sf. Apostol Pavel: „... şi L-a dat pe El cap Bisericii, care este trupul 
Lui, plinirea Celui ce plineşte toate întru toţi” (Efes. 1, 22-23); „Şi El este capul trupului, al 
Bisericii; El este începutul, Intăiul-Născut din morţi, ca să fie El cel dintâi întru toate. Căci în 
El a binevoit (Dumnezeu) să sălăşluiască toată plinirea. Şi printr-Insul toate cu Sine să le 
împace, fie cele de pe pământ, fie cele din ceruri, făcând pace prin El, prin sângele crucii 
Sale” (Col. 1, 18-20). Acelaşi Apostol al Neamurilor, adresându-se romanilor şi corintenilor, 

prezintă Biserica în calitatea ei de comunitate concretă de credincioşi, organizată ierarhic, prin 
imaginea unui trup cu multe mădulare, fiecare dintre acestea avându-şi vocaţia şi lucrarea 
proprie: „Precum intr-un singur trup avem multe mădulare şi mădularele nu au toate aceeaşi 
lucrare, aşa şi noi, cei mulţi, un trup suntem în Hristos şi fiecare suntem mădulare unii altora, 
şi avem felurite daruri, după harul ce ni s-a dat...” (Rom. 12, 4-6). în Biserică, credincioşii 
formează un singur trup, subliniază Sfântul Apostol Pavel: „Iar voi sunteţi trupul lui Hristos 
şi mădulare (fiecare) în parte” (I Cor. 12, 27), „pentru că într-un Duh ne-am botezat noi toţi, 
ca să fim un singur trup, fie iudei, fie elini, fie robi, fie liberi, şi toţi la un Duh ne-am adăpat. 
Căci şi trupul nu este un mădular, ci multe” (I Cor. 12, 12-13). „Mădularele trebuie să se 
îngrijească deopotrivă unele de altele” (I Cor. 12, 25). Sf. Tradiţie susţine şi ea de la început 
ca Hristos e capul Bisericii, iar aceasta, trupul Lui. 

263. Ce înseamnă cuvintele „Trupul lui Hristos” sau „Trupul Domnului”? 

„Trupul lui Hristos” sau „Trupul Domnului”, căruia Sf. Părinţi îi spun şi „Trupul tainic 

al Domnului”, este semnul văzut al mântuirii noastre, adică al întrupării Fiului lui Dumnezeu. 
Biserica a luat naştere prin întruparea lui Hristos. Având pe Hristos, adică pe Dumnezeu drept 
cap, Biserica nu poate garanta şi înfăptui mântuirea oamenilor, decât dacă este cu adevărat 
trupul lui Hristos. Biserica e dumnezeiască şi omenească, asemenea lui lisus Hristos, Care a 
fost Dumnezeu şi om. De aceea, ea este o prelungire tainică a întrupării Domnului, ea conţine 
viaţa Mântuitorului. Hristos S-a răstignit pentru noi cu trupul, pentru că prin învierea în veac 
„să ridice steagul” (fsaia 5, 26), pentru sfinţii şi credincioşii Săi, fie la iudei, fie la păgâni, 
într-un singur trup al Bisericii Sale . 

264. Cum prelungeşte Biserica întruparea Mântuitorului? 

Biserica prelungeşte întruparea Mântuitorului prin neîntrerupta prezenţă a lui Hristos în 
sânul ei şi prin lucrarea Sf. Duh în mădularele ei (loan 14, 16). în calitatea lui de cap nevăzut 
al Bisericii, Domnul nostru lisus Hristos conduce Biserica, iar Duhul Sfânt, ca „Domnul de 
viaţă făcătorul, o însufleţeşte. Asemenea Mântuitorului, Cel în două firi, Biserica, în calitatea 
ei de comuniune şi comunitate a oamenilor cu Dumnezeu prin Hristos în Duhul Sfânt, are o 
constituţie teandrică, adică divino-umană. 

Este văzută ca comunitate concretă de credincioşi, dar nevăzută. Nevăzută este 
comuniunea oamenilor cu Dumnezeu şi lucrarea Duhului Sfânt care însufleţeşte Biserica, 
începând de la Cincizecime, adică plenitudinea harului dumnezeiesc care este în ea, 
împărtăşindu-se prin Sfintele Taine. Sf. Apostol Pavel scrie efesenilor: „Silindu-vă a păzi 
unitatea Duhului întru legătura Păcii. Este un trup şi un Duh, precum şi chemaţi aţi fost la o 
singură nădejde a chemării voastre” (Efes. 4, 3-4). Fericitul Augustin spune: «Ceea ce este 
sufletul pentru trupul omului, aceasta este Duhul Sfânt pentru trupul lui Hristos, care este 
Biserica. Sf. Duh lucrează în toată Biserica, aşa cum lucrează sufletul în toate mădularele unui 
singur trup» 216 . 

265. Cum ne facem membri ai Trupului tainic al Domnului, adică ai Bisericii? 

Devenim membri ai Bisericii prin harul Sf. Taine, îndeosebi prin Sf. Botez, Taina 
Mirungerii şi Sf. împărtăşanie. Prin Sf. Botez devenim făpturi noi în Hristos şi mădulare ale 
Bisericii, murind şi înviind în chip tainic cu Hristos. Prin Taina Mirungerii, nou-botezatul 
primeşte mulţime de daruri pentru întărirea şi creşterea în viaţa cea nouă primită la Botez, iar 
prin Sfânta împărtăşanie se realizează deplina încorporare a omului în Hristos şi unirea cu El 
începută în Taina Botezului şi întărită în Taina Mirungerii, potrivit cuvintelor Mântuitorului: 
„Cel ce mănâncă trupul. Meu şi bea sângele Meu întru Mine petrece şi Eu întru el” (loan 6, 
56). 

Tâlcuind aceste cuvinte, Sf. Chirii al Alexandriei spune: «Primind în noi Trupul, 
trupeşte şi duhovniceşte, pe Fiul cel după fire şi adevărat, unit după fiinţă cu Tatăl... am primit 

917 

mărirea de a ne face părtaşi şi de a ne împărtăşi cu firea cea mai presus de toate» . «Dacă 


215 Sf. tgnatie, Scrisoarea cătresmimeni, 1, 2, Migne, P. G., V, col. 708. 

216 Fer. Augustin, Cuvântarea 267 ', 4, 4, Migne, P. L., XXXVIII, col. 1231. 

217 Sf. Chirii al Alexandriei, Comentar la loan, 11, 12, Migne, P.G., LXXIV, col. 565. 

vrei să înţelegi trupul lui Hristos ascultă pe Apostol, care zice credincioşilor: „voi însă sunteşi 
trupul şi mădularele lui Hristos” (I Cor. 12, 27). Dacă, deci, voi sunteţi trupul şi mădularele 
lui Hristos, taina voastră e aşezată pe masa Domnului: primiţi taina voastră. Răspundeţi 
„Amin” la ceea ce sunteţi şi răspunzând subscrieţi. Căci auzi: „Trupul lui Hristos” şi răspunzi: 
„Amin”. Fii mădular al trupului lui Hristos, pentru că Aminul să fie adevărat» . 
„Credincioşii cunosc trupul lui Hristos, dacă nu neglijează să fie trupul lui Hristos. Să fie 
trupul lui Hristos, dacă vor să trăiască din Duhul lui Hristos. Din Duhul lui Hristos nu trăieşte 
decât trupul lui Hristos... O, taină a evlaviei! O, semn al unităţii! O, lanţ al dragostei! Cine 
vrea să trăiască are unde şi ce să trăiască. Să se apropie, să creadă; să fie întrupat Lui, ca să fie 

219 
VIU» . 

Numai prin toate aceste trei Taine, Botezul, Mirungerea şi Euharistia, omul se 
încorporează deplin în Hristos, devenind mădular al Trupului Său, Biserica şi obţine calitatea 
plenară de creştin. 

266. Ce alte nume se mai dau Bisericii? 

Biserica mai este numită „Ogorul lui Dumnezeu” (I Cor. 3, 9), „casa” sau „templul” lui 
Dumnezeu, cum spune Sf. Apostol Pavel efesenilor: „(Voi) sunteţi împreună-cetăţeni cu 
sfinţii şi casnici ai lui Dumnezeu, zidiţi fiind pe temelia Apostolilor şi a Proorocilor, piatra 
cea din capul unghiului fiind însuşi Iisus Hristos, în Care toată zidirea bine alcătuită creşte 
întru locaş sfânt în Domnul, întru Care voi împreună sunteţi zidiţi spre a fi locaş al lui 
Dumnezeu în Duh” (Efes. 2, 19-22). 

Sf. Scriptură foloseşte des cuvântul „a zidi” în înţelesul că puterea credinţei şi a 
dragostei va înălţa clădirea, adică obştea cea mare a creştinilor. „Pe această piatră voi zidi 
Biserica Mea”, zice Mântuitorul (Matei 16, 18). Iar Sf. Apostol Pavel scrie efesenilor: „Si El 
a dat pe unii apostoli, pe alţii prooroci, pe alţii evanghelişti, iar, pe alţii păstori şi învăţători, 
spre desăvârşirea sfinţilor la lucrul slujirii, spre zidirea trupului lui Hristos; până vom 
ajunge toţi la unitatea credinţei şi a cunoaşterii Fiului lui Dumnezeu, la starea bărbatului 
desăvârşit, la măsura vârstei deplinătăţii lui Hristos, ca să nu mai fim copii, duşi de valuri, 
purtaţi încoace şi încolo de orice vânt al învăţăturii, prin înşelăciunea oamenilor, prin 
vicleşugul lor, spre uneltirea rătăcirii, ci ţânând adevărul în iubire, să creştem întru toate 
pentru El, Care este capul, Hristos” (Efes. 4, 11-15). într-una din vedeniile sale, Păstorul lui 

Herma arată minunata zidire făcută de îngeri, a unui uriaş trup, care e Biserica alcătuită din 

pietre felurite: clerici şi credincioşi . 

Uneori Biserica e înfăţişată ca „mireasă” a lui Hristos. Sf. Apostol Pavel scrie 
corintenilor: „ V-am logodit unui singur bărbat ca să vă înfăţişez lui Hristos fecioară 
neprihănită” (II Cor. 11, 2). în scrisoarea către efeseni se vorbeşte de taina cea mare a nunţii 
lui Hristos cu Biserica (5, 32). Apocalipsa preamăreşte Ierusalimul cel ceresc ca pe mireasa 
Mielului (21,2, 9; 22, 17). Origen, Sf. Ipolit şi, după ei, toţi Sf. Părinţi lămuresc că «Mirele şi 
mireasa din Cântarea Cântărilor sunt Hristos şi Biserica». 

267. Cum se înfăţişează Biserica în calitatea ei de zidire nouă şi de mireasă a lui 
Hristos? 

Ea se înfăţişează ca un „cer nou şi pământ nou ”, cum au văzut Isaia (65, 17); Petru (II 
Petru 3, 13) şi Apocalipsa (21, 1). Biserica e, deci, o lume nouă. Sf. Grigorie de Nissa ne 
descrie înaripat acest lucru într-una din Omiliile sale la Cântarea Cântărilor: «întemeierea 
Bisericii este o nouă zidire a lumii. în ea, după cuvântul proorocului (Isaia 65, 17), se zideşte 
şi un cer nou, care e tăria credinţei în Hristos, cum zice Pavel (I Tim. 3, 15), şi se pregăteşte şi 
un pământ nou, care soarbe ploaia ce cade pe el, şi se formează un alt om reînnoit prin 
naşterea cea de sus, după chipul Celui Care l-a zidit. Şi firea luminătorilor este alta. Despre ei 
se zice: „ Voi sunteţi lumina lumii” (Matei 5, 14) şi: „între aceştia voi străluciţi ca luminătorii 
în lume” (Filip. 2, 15). Şi sunt multe stele care răsar pe cerul credinţei. Nu e de mirare că sunt 


‘ Fer. Augustin, Cuvântarea 272, Migne, P. L.. XXVIII, 1246. 

219 Fer. Augustin, Comentar la Evanghelia după Ioan, 26, 13, Migne, P. L., XLV, col. 1612, 1613. 

220 Păstorul lui Herma, Vedenia 3, 3, 4, 5, 6, 7, Migne, P. G ., II, col. 901 ş.u. 

o mulţime de stele numărate şi numite de Dumnezeu în această lume nouă. Făcătorul unor 
asemenea stele zice că numele lor au fost scrise în ceruri. în adevăr am auzit pe Făcătorul 
zidirii celei noi vorbind astfel către luminătorii săi: „Numele voastre au fost înscrise în 
ceruri” (Luca 10, 20). Frumuseţea deosebită în zidirea cea nouă este nu numai o mulţime de 
stele făcute în ea de Cuvântul, dar sunt şi mulţi, sori care luminează lumea prin razele faptelor 
bune. Iisus Hristos, Făcătorul unor asemenea sori, vorbeşte astfel: „Lumina voastră să 
lumineze înaintea oamenilor” (Matei 5, 16). Şi: „Atunci drepţii vor lumina ca soarele” 
(Matei 13, 43). După cum cel care privind la lumea ce cade sub simţuri şi cugetând la 
înţelepciunea vădită în frumuseţea lucrurilor, îşi dă seama prin cele văzute de frumuseţea cea 
nevăzută şi de izvorul înţelepciunii, al cărui curs a alcătuit firea lucrurilor, tot aşa, cel care 
priveşte la această lume nouă a întemeierii Bisericii vede în ea pe Cel ce este şi devine totul în 
toate 221 . 

268. Ce legătură are această lume nouă, ca Trup tainic al Domnului, cu Trupul cu 
care Mântuitorul a trăit pe pământ? 

Biserica prelungeşte întruparea Mântuitorului atât prin faptul că Hristos e capul ei, cât şi 
prin lucrarea neîntreruptă a Sf. Duh în ea. Trupul Mântuitorului e prezent în Biserică cu 
fiecare Sfântă Euharistie sau împărtăşanie. Sf. Ignatie Purtătorul de Dumnezeu, Sf. Ioan Gură 
de Aur şi alţi Părinţi susţin că Trupul euharistie e trupul lui Iisus Hristos Cel răstignit, biciuit, 
însângerat, străpuns cu lancea şi dând întregii lumi izvoare mântuitoare de sânge şi apă" . Noi 
ne unim cu Hristos nu numai prin credinţă, ci şi în chip real 223 . Deşi înălţat cu Trupul la cer şi 
stând de-a dreapta Tatălui, în Sf. Treime, Mântuitorul e de faţă, cu Trupul Său, şi în Biserică, 
prin prefacerea pâinii şi a vinului în Trupul şi Sângele Său. Deci în Trupul tainic al Domnului 
se află Trupul omenesc al Mântuitorului. Tăria şi veşcia celui dintâi sunt asigurate de prezenţa 
celui de-al doilea. 

269. Ce fapte adeveresc prezenţa Mântuitorului în Biserică? 

Mântuitorul continuă să exercite şi să susţină, în Biserica Sa, cele trei puteri sau slujiri 
ale Sale, prin care a lucrat mântuirea noastră pe pământ: învăţătorească, arhierească şi 
împărătească. De altfel, cele trei slujiri sunt legate în mod firesc de Persoana Fiului lui 
Dumnezeu, Care S-a întrupat pentru mântuirea noastră. 

în calitate de Cap al Bisericii, Hristos continuă să fie în ea Arhiereul care Se oferă pe 
Sine jertfă în continuare; învăţătorul care îşi propagă învăţătura despre Sine şi despre 
mântuirea în Sine; şi împăratul, Conducătorul nostru suprem spre mântuire. Iar Biserica este 
chemată să participe la aceste slujiri şi să le continue pentru mântuirea noastră, organele 
văzute sfinţite ale Arhiereului nevăzut Hristos fiind Apostolii şi urmaşii lor, episcopii, şi, prin 
ei, preoţii. 

Puterea de a învăţa a fost dată Bisericii prin porunca Mântuitorului dată Apostolilor: 
„Mergând învăţaţi toate neamurile” (Matei 28, 19). Strâns legat de această putere este darul 
Bisericii de a nu greşi în învăţăra ei, pentru că Biserica este „stâlpul şi temelia adevărului” (I 
Tim. 3, 15). Acest dar, numit şi darul infailibilităţii, decurge din prezenţa Duhului Sfânt în ea 
şi se manifestă în chip ordinar prin puterea harică a episcopatului în totalitatea lui, fie că 
reprezintă Biserica în Sinodul ecumenic, fie că exprimă consensul Bisericii împrăştiate. Darul 
acesta se manifestă însă numai când e vorba de învăţături dogmatice şi morale. Biserica a 
luptat mult pentru a-şi apăra atât autoritatea învăţătorească, cât şi învăţătura însăşi. «Dacă, 
zice Tertulian, Domnul Iisus Hristos a trimis pe Apostoli la predicare, nu trebuie primiţi alţi 
predicatori decât cei rânduiţi de Hristos» . 


221 Sf. Grigorie de Nissa, Omilia 13 la Cântarea Căntăribor, Migne, P. G., XLIV, col. 1049, 1052; Sf. Grigorie 
de Nyssa, Scrieri , Partea I, trad. de Pr. Prof. D. Stăniloae şi Pr. Ioan Buga, în „P.S.B.”, Bucureşti, 1982, p. 292. 

222 Sf. Ignatie, Scrisoarea către smimeni, 7, 1, Funk 1, p. 280; Sf. Ioan Gură de aur. Omilia 24, 4 la Scrisoarea 1 
către corinteni, Migne, P. G.. LXI, col. 203. 

223 Sf. Ioan Gură de aur. Omilia 82, 5 la Matei, Migne, P. G.. LVII, col. 743, Idem, Despre preoţie, 3, 4, Migne, 
P. G., XVIII, col. 643. 

2 ~ 4 Tertulian, Despre prescrierea ereticilor, 21, Migne, P. L., II, col. 33. 

Puterea arhierească sau sfinţitoare a fost dată de Mântuitorul Bisericii, prin Apostoli, 
cărora le spune la prima întâlnire de după înviere: „Luaţi Duh Sfânt; cărora veţi ierta 
păcatele, le vor fi iertate, şi cărora le veţi ţine, vor fi ţinute” (Ioan 20, 22-23). Puterea 
sfinţitoare se revarsă în Biserică prin ierarhia care-şi are începutul de la Sf. Apostoli (I Tim. 3, 
1-16). Miezul puterii sfinţitoare a Bisericii stă în aducerea Jertfei Euharistice, în care 
Mântuitorul însuşi, ca Arhiereu, Se aduce ca jertfa fără de sânge şi îndeamnă pe ucenici: 
„Aceasta să faceţi întru pomenirea Mea” (Luca 22, 19; I Cor. 11, 24-25). Prin puterea 
sfinţitoare se săvârşesc Sf. Taine, începând cu Botezul, pe care Mântuitorul îl aşază deodată 
cu slujirea învăţătorească (Matei 28, 19). 

Puterea împărătească sau de conducere a fost dată Bisericii de Mântuitorul prin Sf. 
Apostoli, cu aceste cuvinte: „ Cel ce vă ascultă pe voi pe Mine Mă ascultă şi cel ce se leapădă 
de voi de Mine se leapădă” (Luca 10, 16) şi „Precum M-a trimis pe Mine Tatăl şi Eu vă 
trimit pe voi” (Ioan 20, 21). 

270. Lumea cea nouă a Bisericii e alcătuită numai din creştinii trăitori pe pământ? 

Biserica e alcătuită din obştea văzută a creştinilor, dar şi din toţi creştinii adonniţi în 
adevărata credinţă. Biserica este în primul rând un aşezământ şi o obşte văzută, pentru că Iisus 
Hristos, Care a întemeiat-o, S-a făcut trup, credinţa se mărturiseşte văzută, Sf. Taine sunt 
semne văzute, ierarhia bisericească e văzută, membrii Bisericii sunt văzuţi. «Fiţi atenţi la 
mine, pe care mă vedeţi», strigă Biserica, după cum se exprimă un scriitor bisericesc . 

Dar Biserica cuprinde nu numai pe creştinii vii, ci şi pe cei adonniţi în dreapta credinţă, 
cum ne încredinţează Sf. Apostol Pavel, când scrie evreilor: „ V-aţi apropiat de muntele Sion 
şi de cetatea Dumnezeului Celui viu, de Ierusalimul cel ceresc şi de zeci de mii de îngeri, în 
adunare sărbătorească, şi de Biserica celor întâi născuţi, care sunt scrişi în ceruri şi de 
Dumnezeu, Judecătorul tuturor, şi de duhurile drepţilor celor desăvârşiţi şi de Iisus, 
Mijlocitorul Noului Testament, şi de sângele stropirii, care grăieşte mai bine decât al lui 
Abel” (Evr. 12, 22-24). 

271. Cum numeşte învăţătura ortodoxă Biserica celor de pe pământ şi cum 
numeşte Biserica celor din cer? 

Pe cea dintâi o numeşte Biserică luptătoare, iar pe cea de a doua, Biserică biruitoare. 
Cea dintâi luptă încă împotriva păcatului, suferă prigoane, înfruntă răul sub toate formele şi se 
află pe drum, pe când cealaltă e biruitoare, a ajuns în jratria ei şi membrii ei au căpătat premiul 
luptei: „cununile măririi” (II Tim. 4, 8; I Petru 5, 4)“ 26 . Amândouă aceste Biserici alcătuiesc 
acelaşi Trup al lui Hristos. Ele sunt legate prin legătura iubirii; iar legătura iubirii se arată 
printr-un neîncetat schimb de bunuri duhovniceşti, de o parte şi de alta, adică rugăciunile 
celor vii pentru cei morţi şi mijlocirea celor adonniţi pentru cei ce sunt încă în această viaţă. 

272. Cine sunt membrii Bisericii? 

Membrii Bisericii de pe pământ sau luptătoare sunt toţi cei care s-au încorporat în 
Hristos, prin Botez, Mirungere şi Euharistie, mărturisind aceeaşi credinţă una şi întreagă a 
Bisericii, afară de eretici, de schismatici şi de lepădaţii de credinţă, care singuri s-au aşezat în 
afără Bisericii. Membrii Bisericii biruitoare sunt drepţii şi îngerii. 

Unii eretici au susţinut şi susţin că numai drepţii, nu şi păcătoşii, fac parte din Biserica 
luptătoare. Mântuitorul însă, printr-o seamă de pilde, ca aceea a neghinei (Matei 13, 24-39), a 
năvodului (Matei 13, 47-48), a ospăţului (Matei 22, 2-11), a celor zece fecioare (Matei 25, 1- 
13), a turmei în care sunt oi şi capre (Matei 25, 32) şi în parabola cu oaia cea rătăcită (Matei 
18, 12), ne-a învăţat că şi păcătoşii fac parte din Biserică. Mântuitorul arată chiar o grijă 
deosebită pentru cei păcătoşi: „N-au trebuinţă cei sănătoşi de doctor, ci cei bolnavi” (Matei 
9, 12). Păcătoşii ocupă şi ei loc în Biserica Lui. Despărţirea drepţilor şi a păcătoşilor va avea 
loc la judecata viitoare, când în împărăţia cea veşnică a lui Dumnezeu nu vor intra decât cei 
drepţi . Despre membrii Bisericii Mărturisirea lui Dositei zice: «Credem că membri ai 


225 Fer. Augustin, Despre credinţa în lucrurile care nu se văd , 4, 7, Migne, P.L., XL, col. 176. 

226 Mărturisirea lui Dositei, 10, la Michălcescu, Bekenntnisse..., p. 164. 

227 Fer. Augustin, Scurta discuţie cu Donatiştii, 3, 10, 20, Migne, P. L., XLIII, col. 635. 

Bisericii soborniceşti sunt toţi şi nu numai credincioşii, cei ce venerează adică, fără să se 
îndoiască, credinţa curată a Mântuitorului Hristos, aşa cum a fost învăţată de El, de Apostoli 
şi de Sf. Sinoade Ecumenice. Aceştia sunt membri ai Bisericii, chiar dacă unii dintre ei ar 11 
vinovaţi de tot felul de păcate. Căci dacă n-ar 11 membri ai Bisericii cei ce cred, dar vieţuiesc 
în păcate, nu ar 11 judecaţi de Biserică. Fiind însă judecaţi de Biserică şi îndemnaţi la căinţă şi 
conduşi la calea poruncilor mântuitoare, sunt şi se recunosc membri ai Bisericii soborniceşti, 
chiar de ar fi pătati de păcate, numai din motivul că n-au căzut în disperare şi stăruie în 
credinţa sobornicească şi dreaptă . 

273. De ce credem în Biserică? 

Credem în Biserică pentru că ne uneşte cu Dumnezeu, pentru că în ea se află neîncetat 
Hristos şi Sf. Duh şi pentru că ea nu greşeşte, fiind infailibilă. Credem în ea şi pentru 
frumuseţea şi înălţimea scopurilor pe care ea le urmăreşte: acela de a ne pregăti pentru 
mântuire şi acela de a ne mijloci această mântuire. Viaţa Bisericii este, în întregime, o 
activitate încordată şi o luptă pentru mântuire, cum ne mărturisesc Sf. Scriptură şi Sf. Tradiţie: 
„Luaţi Duh Sfânt; cărora veţi ierta păcatele, le vor fi iertate, şi cărora le veţi ţine, vor fi 
ţinute ”, ne spune Mântuitorul (Ioan 20, 22-23). Sf. Ciprian susţine că în afară de Biserică nu e 
mântuire şi că cine n-are Biserică de mamă nu poate avea pe Dumnezeu de tată . 

274. De ce se numeşte Biserica „una”? 

Pentru că Mântuitorul a întemeiat o singură Biserică (Matei 16, 18), nu mai multe, 
pentru că Biserica are un singur cap, pe Iisus Hristos, pentru că ea este înfăţişată ca singură 
mireasă a lui Hristos (Efes. 5, 27), ca o casă a lui Dumnezeu şi a lui Hristos (Evr. 3, 6; 10, 
21), ca Trupul unic al lui Hristos (Rom. 12, 5), ca o singură turmă (Ioan 10, 16; 21, 15). „Mă 
rog... ca toţi să fie una; Precum Tu, Părinte, întru Mine şi Eu întru Tine, aşa şi aceştia întru 
Noi să fie una... Eu întru ei şi Tu întru Mine, ca ei să fie desăîrşiţi întru unime” (Ioan 17, 20- 
23). Sf. Apostol Pavel spune efesenilor că ei sunt „un trup şi un duh, precum şi chemaţi aţi 
fost la o singură nădejde a chemării voastre. Este un Domn, o credinţă, un Botez ” (Efes. 4, 4- 
5). E o unitate mai presus de fire, pe care Mântuitorul o aseamană cu unitatea dintre tulpină 
viţei şi mlădiţe: „Eu sunt tulpina viţei, voi mlădiţele” (Ioan 15, 5). Biserica este una prin 
credinţă, viaţă duhovnicească, cult şi conducere. Sf. Părinţi mărturisesc fără încetare unitatea 
Bisericii. Sf. Ciprian spune că unitatea Bisericii a fost preînchipuită de corabia lui Noe, de 
femeia Rahab şi de cămaşa cea necusută a lui Hristos . Păstorul lui Herma susţine că, 
deoarece e o singură pecete a darului Duhului Sfânt, o singură cugetare, o singură minte, o 
singură credinţă şi o singură dragoste, clădirea turnului, adică a Bisericii, are o singură 
culoare: ca a soarelui 232 . Sf. Irineu arată că Biserica păzeşte propovăduirea şi credinţa «că şi 
cum ar locui o singură casă, crede acestora ca şi cum ar avea un singur suflet şi o singură 
inimă şi le predică, le învaţă şi le predă armonic, ca şi cum ar avea o singură gură» 233 , 
învăţătura celor doisprezece Apostoli cuprinde acest fragment din rugăciunea euharistică a 
vremii sale: «După cum această pâine frântă era răspândită pe munţi şi coline şi, fiind 
adunată, a ajuns una, tot aşa să se adune Biserica Ta de la marginile pământului în împărăţia 
Ta» 234 . E un singur Tată, e un singur Cuvânt, e un singur Duh Sfânt, e o singură mama 
Fecioară pe care «Mie-mi place s-o numesc Biserică», zice Clement AlexandrinuP . «E un 

996 » 

singur Dumnezeu, un singur Hristos şi o singură Biserică» zice Sf. Ciprian" . «E o singură 


228 Mărturisirea lui Dositei, 11. 

229 228. Sf. Ciprian, Scrisoarea 73, 21, C, V, 3, 2, p. 605. 

230 Sf. Ciprian, Despre unitatea Bisericii soborniceşti, 6, Migne, P. L., IV, col. 502. 

231 Sf. Ciprian, Scrisoarea 69, 2, 4; C, V, 3, 2, p. 601. 

232 Păstorul lui Herma, Asem. 9, 17, 4, Migne, P. G., II, 998. 

233 Sf. Irineu, Contra ereziilor, 1, 10, 2, Migne, P. G., VII, 552. 

234 învăţătura celor doisprezece Apostoli, 9, 4, Funk 1, p. 22; Scrierile Părinţilor Apostolici, Bucureşti, 1979, p. 
29. 

235 Clement Alexandrinul, Pedagogul, 1, 6, 42, 1, Migne, P. G., VIII, col. 300. 

236 Sf. Ciprian, Scrisoarea 43, 5, C.V., 3, 2, p. 594. 

credinţă, un singur Hristos, un singur Dumnezeu Tatăl, un singur Domn Iisus Hristos, Fiul 
Său, şi un singur Duh Sfânt», zice Rufin“ . 

275. Dacă Biserica este una, de ce, totuşi, partea ei văzută are mai multe căpetenii, 
în persoana episcopilor eparhioţi? 

Apostolii, întemeind fiecare biserici, au pus în fruntea acestora câte un episcop, ca 
urmaş al lor. Aceşti episcopi nu împart Biserica după numărul episcopiilor, pentru că acestea 
sunt numai părţi alcătuitoare ale Bisericii, care este una. Episcopii nu sunt decât slujitori ai lui 
Iisus Hristos (I Cor. 4, 1), după cuvântul Sf. Apostol Pavel: „împlinesc, în trupul meu, 
lipsurile necazurilor lui Hristos, pentru trupul Lui, care este Biserica, al cărei slujitor m-am 
făcut, după iconomia lui Dumnezeu” (Col. 1, 24-25). Acelaşi Sf. Apostol înfăţişează astfel 
rolul sau când scrie către corinteni: „ Căci noi împreună lucrători cu Dumnezeu suntem; voi 
sunteţi ogorul lui Dumnezeu, zidirea lui Dumnezeu... Altă temelie nimeni nu poate să pună, 
decât cea pusă, care este Iisus Hristos” (I Cor. 3, 9, 11). 

276. Despărţirea Bisericii apusene de cea răsăriteană n-a adus şi ruperea unităţii 
Bisericii? 

Despărţirea n-a atins unitatea Bisericii, pentru că această unitate nu se poate destrăma 
niciodată, oricare ar fi numărul şi calitatea ereticilor, care se smulg de la sânul Bisericii. 
Ereziile şi schismele, oricât de multe şi mari ar fi, nu pot desfiinţa Biserica cea una, pentru că 
ea este strâns unită cu Capul ei, Care este Iisus Hristos. Unitatea Bisericii este mai presus de 
fire şi ea nu poate fi zdruncinată de nimeni. 

277. De ce se numeşte Biserica „sfântă”? 

Biserica se numeşte sfântă, pentru că sfânt este Capul ei, Mântuitorul Iisus Hristos, 
pentru că sfânte sunt mijloacele mântuirii, Duhul Sfânt, Care sălăşluieşte în Biserică până la 
sfârşitul veacului, învăţătura propovăduită şi Trupul Domnului, Care e sfinţenia însăşi. 

Sf. Apostol Pavel zice: „Hristos a iubit Biserica şi S-a dat pe Sine pentru ea, ca să o 
sfinţească, curăţind-o cu baia apei prin cuvânt, şi ca s-o înfăţişeze Sieşi Biserică slăvită, 
neavând întinăciune, nici prihană sau altceva de acest fel, ci ca să fie sfântă şi fără de 
prihană” (Efes. 5, 25-27). Sf. Irineu scrie: «Unde e Biserica, acolo e şi Duhul Sfânt şi unde e 
Duhul Sfânt acolo e şi Biserica şi tot harul»" . «Biserica e lără pată şi fără zbârcitură» , zice 
Rufin" . Bisericile, grăieşte Origen, «sunt ca luminătorii în lume (Filip. 2, 15). Cel mai rău 
membru al Bisericii nu poate fi comparat cu nimeni din adunările omeneşti» 240 . 

278. Poate fi Biserica sfântă, dacă ea cuprinde şi păcătoşi? 

Păcătoşii n-ating sfinţenia Bisericii. Miezul misiunii Bisericii stă tocmai în îndreptarea 
păcătoşilor. Toţi oamenii sunt păcătoşi, încât despre nici unul nu se poate spune că e lipsit de 
păcate (Fac. 6, 5, 12; III Regi 8, 46; Pilde 20, 9; Eccl. 7, 20; Iov 14, 4, 5; Iacov 3, 2; I Ioan 1, 
8). însuşi Apostolul Pavel a spus despre sine că e cel dintâi dintre păcătoşi (I Tim. 1,15). 
Mântuitorul a asemănat Biserica, în diferitele Sale parabole, cu ţărâna care cuprinde şi grâu şi 
neghină (Matei 13, 24-30, 36-43), cu năvodul care prinde şi peşti buni şi peşti răi (Matei 13, 
47-50), cu nunta fiului de împărat la care sunt chemaţi şi cei ce n-au haină de nuntă (Matei 22, 
9-14), şi abia la sfârşitul veacurilor se va alege grâul de neghină, peştii buni de cei răi, cei ce 
au haină de nuntă de cei fără o astfel de haină. Apostolul Pavel spune că Biserica este ca o 
casă, în care se găsesc şi vase de cinste şi vase de necinste (II Tim. 2, 20), sau asemenea 
corpului omenesc, care are şi membre de cinste şi membre de necinste (I Cor. 12, 22-24). 
Aşadar, e cu neputinţă ca toţi membrii Bisericii să fie sfinţi şi fără de păcate. Rolul Bisericii 
este tocmai de a-i sfinţi pe toţi, prin mijloacele sfinţitoare pe care le are. Prin această misiune 
şi prin aceste mijloace (Sf. Taine) este Biserica Sfântă, iar nu prin starea de sfinţenie a 
membrilor ei. 

279. De ce se numeşte Biserica „sobornicească”? 


237 Rufin, Comentar la Simbolul Apostolic 39, Migne, P. Z., XXI, col. 375 A. 

238 Sf. Irineu, Contra ereziilor, 3, 24, 1, Migne, P. G., VII, col. 966. 

239 Rufin, Comentar la Simbolul Apostolic, 39, Migne, P. L., XXI, col. 375. 

240 Origen, Contra Ini Cels, 3, 29, Migne, P. G., XI, col. 957. 

Biserică „sobornicească” înseamnă întâi o Biserică răspândită în toată lumea, 
cuprinzând pe credincioşii din toate locurile, din toate timpurile şi de la toate popoarele, ca o 
încununare a poruncii Mântuitorului: „Mergând învăţaţi toate neamurile..." (Matei 28, 19). 
Sf. Apostol Pavel spune galatenilor şi colosenilor că în Biserica lui Hristos nu se face 
deosebire de neam între credincioşi: „Nu mai este elin şi iudeu, tăiere împrejur şi netăiere 
împrejur, brbar, scit, rob şi liber, ci toate şi întru toţi Hristos" (Col. 3, 11; Gal. 3, 28). 
Biserică „sobornicească” înseamnă unirea tuturor cu totul. Fiecare membru şi toţi la un loc 
stau în unire cu Biserica întreagă şi aceasta cu fiecare membru. Mai este sobornicească şi 
pentru că Sinoadele ecumenice sau Soboarele a toată lumea sunt autoritatea cea mai înaltă a 
obştii creştine, având să se pronunţe fie asupra credinţei, fie asupra vieţii creştine. Biserica 
„sobornicească” are, în fine, şi înţelesul de „ortodoxă”, adică „dreptcredincioasă” 
(dreptmăritoare), ceea ce înseamnă unitatea în învăţătură şi conducere, ca legătură ce uneşte 
Bisericile din diferitele teritorii. Cu acest înţeles găsim cuvântul prima dată la Sf. Ignatie 
Purtătorul de Dumnezeu, care susţine că «Unde este Hristos acolo este Biserica 
sobornicească» 241 . 

Nimeni n-a arătat mai cuprinzător şi mai limpede înţelesul sobomicităţii Bisericii, ca Sf. 
Chirii, marele catehet de la Ierusalim: «Biserica se numeşte sobornicească, zice el, pentru că 
ea este în toată lumea, de la o margine a pământului la alta; pentru că ea învaţă soborniceşte şi 
fără greşeală toate dogmele, care trebuie să ajungă la cunoştinţa oamenilor, despre lucrurile 
văzute şi nevăzute, cereşti şi pământeşti; pentru că ea supune la adevărata evlavie tot neamul 
omenesc, conducător şi conduşi, învăţaţi şi neînvăţaţi, pentru că ea tratează soborniceşte şi 
vindecă tot felul de păcate săvârşite de suflet şi de trup; în fine, pentru că ea posedă tot felul 
de virtuţi, oricum s-ar numi, în fapte, în cuvinte şi în tot felul de daruri duhovniceşti» . 

280. De ce se numeşte Biserica „apostolească”? 

Biserica se numeşte „apostolească” pentru că ea a fost întemeiată de Mântuitorul pe 
temelia Sf. Apostoli (Efes. 2, 20), a fost răspândită în lume şi organizată de către Sf. Apostoli; 
pentru că, cu ajutorul Duhului Sfânt care este în ea de la Cincizecime, păstrează neschimbată 
învăţătura dată ei de Iisus Hristos (Ioan 14, 26; 16, 13) prin Sf. Apostoli; şi, în fine, pentru că 
păstrează darurile Sfântului Duh de la Sf. Apostoli prin succesiune; adică păstrează legătura 
harului neîntreruptă de la aceştia până astăzi, succesiune numită apostolică. 

Apostolicitatea Bisericii e mărturisită atât de Sf. Scriptură cât şi de Sf. Tradiţie. Sf. 
Apostol Pavel scrie: „Deci, dar, nu mai sunteţi străini şi locuitori vremelnici, ci sunteţi 
împreună cetăţeni cu sfinţii şi casnici ai lui Dumnezeu, zidiţi fiind pe temelia Apostolilor şi a 
Proorocilor, piatra din capul unghiului fiind însuşi Iisus Hristos, întru care toată zidirea 
bine alcătuită creşte, întru locaş sfânt, în Domnul” (Efes. 2, 19-21). Acelaşi Apostol 
îndeamnă pe credincioşii săi să se depărteze de învăţătura şi de învăţătorii care nu se sprijină 
pe Sf. Apostoli. El scrie tesalonicenilor: „Drept aceea, fraţilor, staţi neclintiţi şi ţineţi 
predaniile pe care le-aţi învăţat, fie prin cuvânt, fie prin epistola noastră ” (II Tes. 2, 15). Tot 
Sf. Apostol Pavel spune lui Tit: „De omul eretic, după întâia şi a doua mustrare, depărtează- 
te” (Tit 3, 10). 

Apostolii, zice Sf. Irineu, au întemeiat Bisericile - . Ei au pus din plin, ca intr-un depozit 
bogat să ia din ea băutura vieţii. Ei au transmis tradiţia acelora căroră le încredinau bisericile. 
Sf. Irineu atrage atenţia asupra celor care au şi care n-au succesiunea apostolică: «Trebuie 
supunere către cei care sunt presbiteri în Biserică, către cei care au succesiune de la Apostoli, 
cum am arătat. Aceştia, odată cu succesiunea episcopului, au primit, cu voinţa Tatălui, darul 
sigur al adevărului. Ceilalţi însă, care sunt lipsiţi de succesiunea principală şi care şi-o adună 
de oriunde, trebuie bănuiţi» 244 . Tertulian, bun cunoscător şi susţinător al succesiunii 
apostolice şi duşman neîmpăcat al ereticilor, spune că: «Bisericile se socotesc apostolice, ca 


241 Sf. Ignatie, Scrisoarea către Smimeni, 8, 2, Funk 1, 282. 

242 Sf. Chirii al Ierusalimului, Cateheza 18, 23, Migne, P. G. , XXXIII, col. 1041. 

243 Sf. Irineu, Contra ereziilor, 33, 2, Migne, P. G., VII, col. 848. 

244 Sf. Irineu, Contra ereziilor, 4, 26, 2, Migne, P. G., VII, col. 1053. 

urmaşe ale Bisericilor apostolice... Aşa multe şi aşa de mari Biserici sunt una, aceea care prin 
vine de la Apostoli, din care sunt toate. Astfel toate sunt din prima şi sunt apostolice, în 

w /v . . 245 

măsură in care toate-şi arata unitatea cu una singura»” . 

281. Ce aşezământ are Biserica prin care asigură succesiunea apostolică? 

Biserica îşi asigură succesiunea apostolică prin ierarhia bisericească. 

282. Ce obîrşie are ierarhia bisericească? 

Ierarhia bisericească harică sau sacramentală îşi are originea în însăşi preoţia sau Arhieria 
lui Hristos, Arhiereul nostru în veac la Tatăl (Evr. 4, 14; 5, 5-6; 7, 16-17, 21, 24-27; 8, 1, 6; 9, 
10). Aceasta, după ce a chemat pe cei 12 Apostoli să-I urmeze (Matei 10, 1-4) şi mai apoi pe 
cei şaptezeci (sau şaptezeci şi doi, Luca 10, 1), le-a dat puterea arhieriei sau preoţiei prin 
Duhul Sfânt şi prin ei urmaţilor acestora în Taina Hirotoniei (Ioan 20, 21-23), pentru 
mântuirea oamenilor şi a lumii (Matei 28, 18-20; Marcu 16, 15-16), investindu-i în acest sens 
cu toată puterea Duhului Sfânt în ziua Cincizecimii (Luca 24, 49; Fapte 1, 13-14; 2, 1-4), 
pentru a fi iconomi ai Tainelor lui Dumnezeu (I Cor. 4, 1) în Biserica Sa. Apostolii şi, apoi, 
urmaşii lor, episcopii, şi, prin ei, preoţii şi diaconii, îşi au locul lor bine precizat în constituţia 
Bisericii, căci: „Nimeni nu-şi ia singur cinstea aceasta, ci dacă este chemat de Dumnezeu ca 
şi Aaron”, zice Sf. Apostol Pavel (Evr. 5, 4); „Şi EI (Iisus Hristos) a dat pe unii apostoli, pe 
alţii prooroci, pe alţii evanghelişti, pe alţii păstori şi învăţători, spre desăvârşirea sfinţilor, la 
lucrul slujirii, spre zidirea Trupului lui Hristos” (Efes. 4, 11-12). 

Comunitatea Bisericii este organizaăa ierarhic. Biserica face deosebire între păstori şi 
turmă, cler şi popor, „ împreună slujitori sau lucrători cu Dumnezeu ” (I Cor. 3, 9). 

283. Câte trepte are ierarhia bisericească? 

Ierarhia bisericească are trei trepte: diaconi (Fapte 6, 3-6; I Tim. 3, 8-12), preoţi (Fapte 
14, 23; 15, 2, 4, 6, 22-23; 20, 17; I Tim. 5, 17; Tit 1, 5) şi episcopi (Fapte 20, 28; I Tim. 3, 1- 
7), legaţi între ei, dar deosebiţi unii de alţii. Aceste trei trepte sunt mărturisite atât de Sf. 
Scriptură, cât şi de Sf. Tradiţie. Faptele Apostolilor ne istorisesc, pe larg, alegerea şi 
hirotonirea celor şapte diaconi (Fapte 6, 3-6), iar Sf. Apostol Pavel pomeneşte des de ei şi le 
da îndrumări ca în Scrisoarea I către Timotei (3, 8, 12). Sf. Pavel şi Sf. Barnaba hirotonesc 
preoţi prin cetăţi (Fapte 14, 23); Sf. Apostol Pavel aşază episcopi: pe Timotei în Efes şi pe Tit 
în Creta (I Tim. 4, 14; II Tim. 1, 6; Tit 1, 5). Numirea de episcop (supraveghetor) şi aceea de 
presbiter (bătrân) erău, la început, egale şi se întrebuinţau una în locul celeilalte. Aşa se 
numesc episcopii şi presbiterii din Efes şi Filipi (Fapte 20, 28; Filip. 1,1). Dar gradele lor nu 
erău egale şi în lucrarea lor. Deosebire între episcop şi presbiter se vede limpede în Epistola I 
către Timotei, unde se spune că Timotei avea, ca episcop, drepturi mai mari decât presbiterii: 
de a supraveghea cultul, învăţătura (II Tim. 2, 2), de a administra averea bisericească, de a 
conduce Biserica (I Tim. 5, 1-2, 14-20), de a hirotoni preoţi (I Tim. 3, 1-10; 5, 22), de a 
distinge pe preoţii vrednici şi de a pedepsi pe cei nevrednici (I Tim. 5, 17, 19, 20). Amestecul 
termenilor de episcop şi presbiter se datoreşte faptului că episcopii erău şi bătrâni (presbiteri), 
iar presbiterii (bătrânii) erău şi supraveghetori (episcopi). Presbiterii sunt urmaşii celor 70 de 
ucenici (Luca 10, 1), ajutători şi delegaţi ai episcopilor în săvârşirea misiunii lor în Biserică. 

Cele trei trepte ale ierarhiei bisericeşti sunt legate între ele prin acelaşi har al preoţiei, 
după cuvântul Sf. Apostol Pavel către Timotei: „Nu fi nepăsător făţă de harul care este întru 
tine, care ţi s-a dat prin Proorocie, cu punerea mâinilor mai-marilor preoţilor” (I Tim. 4, 14; 
fi Tim. 1,6). 

Sf. Clement Romanul, Sf. Ignatie Purtătorul de Dumnezeu, Sf. Policarp şi alţii 
mărturisesc cele trei trepte ale ierarhiei şi susţin că fără aceasta nu este Biserică 246 . 

284. Care e cea mai mare autoritate în Biserică? 

Cea mai mare autoritate în Biserică sunt episcopii ca urmaşi direcţi ai Sf. Apostoli, 
despre care Sf. Pavel zice în Scrisoarea I către Corinteni (12, 28): „Şi pe unii i-a pus 
Dumnezeu în Biserică, întâi pe apostoli, al doilea pe prooroci, al treilea pe învăţători...”. 


245 Tertulian, Desprepresrrierea ereticilor, 20, Migne, P. L., II, col. 32. 

246 Sf. Ignatie, Scrisoarea către Tralieni, 3, Funk, I, 244. 

Fericitul Teodoret al Cirului, lămurind textul din I Timotei 3, 13, spune că «pe cei ce se 
numesc acum episcopi, îi numeau atunci Apostoli, cu trecerea timpului numele de Apostol s-a 
rezervat însă Apostolilor cu adevărat, iar cel de episcop s-a dat celor numiţi odinioară 
Apostoli». Sf. Ciprian susţine că fără episcop nu e Biserică” . Episcopul este centrul puterii 
duhovniceşti şi capul văzut al Bisericii dintr-o anumită regiune. Sinodul episcopilor este 
autoritatea cea mai mare a Bisericii dintr-o parte a creştinătăţii, iar sinodul ecumenic este 
autoritatea cea mai înaltă a Bisericii Ortodoxe. 


^ 47 Sf. Ciprian, Scrisoarea 66, C.V., p. 583. 

SFINTELE TAINE 


285. Care este articolul al X-lea din Simbolul Credinţei? 

Acest articol este: 

«Mărturisesc un Botez întru iertarea păcatelor». 

286. De ce se vorbeşte despre Botez în Simbolul Credinţei? 

Pentru că Botezul este uşa prin care omul intră în Biserică, el e cea dintâi dintre cele 
şapte Sf. Taine. 

287. Ce sunt Sfintele Taine? 

Sfintele Taine sunt acele lucrări sau acte sfinte văzute, întemeiate de Hristos şi 
săvârşite de Biserică prin episcopul şi preoţii ei, prin care se împărtăşeşte primitorului harul 
dumnezeiesc, nevăzut, mântuitor. Sunt lucrări văzute, pentru că omul e trupesc, cum zice Sf. 
Ioan Gură de Aur: «Dacă ar 11 netrupesc, ţi-ar da aceste daruri aşa cum sunt, netrupeşti. Dar 
fiindcă sufletul e împreunat cu trupul, cele duhovniceşti ţi le dă în semne supuse 
simţurilor» . 

288. Cine e săvârşitorul Sfintelor Taine? 

Ca izvor al Sf. Taine, Mântuitorul Hristos este şi săvârşitorul lor, prin mijlocirea 
arhiereului şi a preotului. Ca unul Care e prezent Iară întrerupere în Trupul Său tainic, adică în 
Biserică, Hristos şi numai El este săvârşitorul Sf. Taine. Episcopul şi preotul nu sunt decât 
organele văzute, sfinţite ale Arhiereului şi Preotului nevăzut Hristos, sunt iconomii Tainelor 
xi Dumnezeu, cum zice Sf. Apostol Pavel: „Aşa să ne socotească pe noi fiecare om: ca 
slujitori ai lui Hristos şi iconomi ai Tainelor lui Dumnezeu’’ (I Cor. 4, 1). Lucrul e atât de 
adevărat, încât Sf. Taine îşi păstrează puterea, oricare ar fi viaţa preotului. Sf. Ioan Gură de 
Aur zice: «Dacă harul ar căuta pretutindeni vrednicia, n-ar fi nici Botez, nici Trup al lui 
Hristos, nici aducere înainte prin aceştia. Dar cum Dumnezeu obişnuieşte să lucreze şi prin cei 
nedemni, harul Botezului nu e vătămat întru nimic de viaţa preotului» 249 . 

289. Care e numărul Sfintelor Taine? 

Sf. Taine sunt în număr de şapte: Botezul, Mirungerea, Pocăinţa, îmşărtăşania, Preoţia, 
Nunta şi Maslul. Acest număr e acela al darurilor Sf. Duh (Isaia 11, 2-3) şi răspunde 
trebuinţelor duhovniceşti ale omului. „Naşterea duhovnicească” e dată prin Botez, 
„creşterea prin Mirungere, „hrana prin Sf. împărtăşanie; „puterea de a învăţa, sfinţi şi 
conduce” (Matei 28, 19), prin Hirotonie sau Preoţie; „înnoirea morală”, prin pocăinţă; 
„sfinţirea şi tăria legăturii căsătoriei” , prin Taina nunţii; „tămăduirea de bolile trupeşti şi 
sufleteşti, precum şi iertarea păcatelor care le-au cauzat”, prin Maslu. 

290. Ce este Botezul? 

Botezul este acea Sf. Taină care, prin lucrarea văzută a întreitei cufundări în apă şi 
chemarea Sf. Treimi, împărtăşeşte harul care şterge păcatul strămoşesc şi celelalte păcate şi 
face pe cel ce o primeşte membru al Bisericii, născut la o viaţă nouă în Hristos, cum zice Sf. 
Apostol Pavel: „Au nu ştiţi că toţi câţi în Hristos lisus ne-am botezat, întru moartea Lui ne¬ 
am botezat? Deci ne-am îngropat cu El în moarte, prin botez, pentru ca, precum Hristos a 
înviat din morţi, prin slava Tatălui, aşa să umblăm şi noi întru înnoirea vieţii” (Rom. 6, 3-4). 
Botezul deschide împărăţia cerurilor celor ce-1 primesc, după cuvântul Mântuitorului: „De nu 
se va naşte cineva din apă şi din Duh, nu va putea să intre în împărăţia lui Dumnezeu ” (Ioan 


248 Sf. Ioan Gură de Aur, Omilia 82 la Matei , 4, Migne, P. G.. LVIII, col. 743. 

249 Sf. Ioan Gură de Aur, Omilia 8, 1, la Epistola către Corinteni, Migne, P. G., LXI, col. 69. 

3, 5). Sf. Grigorie Teologul zice că Scriptura cunoaşte trei feluri de naşteri: cea trupească, cea 
din botez şi cea din înviere. Fără naşterea prin Botez, nu e cu putinţă naşterea prin înviere . 

291. De unde rezultă că Botezul este o Taină, şi nu un simbol? 

Ştim din cuvintele Mântuitorului către Nicodim: „De nu se va naşte cineva din apă şi 
din Duh, nu va putea să intre în împărăţia lui Dumnezeu ” (Ioan 3, 5). De aici rezultă că în 
lucrarea văzută a cufundării în apă la Botez mai este şi o lucrare nevăzută a Sf. Duh, prin care 
are loc o naştere din nou, sau, cum spune Sf. Apostol Pavel, o „înnoire a vieţii” (Rom. 6, 4; 
Tit 3, 5). Sf. Apostol Petru arată tot atât de lămurit că Botezul se face „spre iertarea 
păcatelor” (Fapte 2, 38), iertare care se dă prin curăţirea şi sfinţirea nevăzută a Sf. Duh. 

292. Din ce rezultă trebuinţa de a se boteza toţi oamenii pentru ca să se 
mântuiască? 

Rezultă din următoarele: 

1. Toţi oamenii sunt întinaţi de păcatul strămoşesc (Iov 14, 4; Ps. 50, 6; Rom. 5, 12; 
Efes. 2, 3). 

2. Cei întinaţi de acest păcat nu pot intra în împărăţia lui Dumnezeu (I Cor. 15, 50; 
Apoc. 21, 27). 

3. Numai Botezul creştin, cu apă şi Duh, poate şterge acest păcat, făcând din omul vechi 
făptură nouă, potrivit cuvântului Mântuitorului către Nicodim (Ioan 3, 3-7). 

Deci, orice om are neapărată trebuinţă de Botezul cu apă şi Duh, spre a se putea mântui. 
Aşa fiind, şi copiii trebuie botezaţi, pentru a nu-i lăsa lipsiţi de împreunarea cu Hristos şi 
pentru a nu se întâmpla să moară necurăţiţi şi nemântuiţi. 

293. Când a fost aşezată Sf. Taină a Botezului? 

Sf. Taina a Botezului a fost aşezată de Mântuitorul după slăvită Sa înviere, prin porunca 
dată Apostolilor şi, prin ei, Bisericii: „Mergând, învăţaţi toate neamurile, botezându-le în 
numele Tatălui şi al Fiului şi al Sfântlui Duh ” (Matei 28, 19; Marcu 16, 15-16). Plinătatea 
harului a fost dată numai după pogorârea Duhului Sfânt, la Cincizecime (Fapte 2, 1-5; 19, 6). 
Deci de atunci s-a pus şi Botezul în lucrare. 

294. Ce condiţii se cer pentru primirea Sf. Botez? 

Cel ce se botează trebuie să se pocăiască de toate păcatele săvârşite şi să creadă în Iisus 
Hristos ca în Dumnezeu şi ca în Mântuitorul lumii, cum îndeamnă Sf. Petru pe viitorii primi 
creştini: „Pocaiţi-vă şi să se boteze fiecare dintre voi în numele lui Iisus Hristos, spre iertarea 
păcatelor voastre, şi veţi primi darul Sfântului Duh ” (Fapte 2, 38). 

295. Copiii, neîndeplinind cele două condiţii, de ce sunt botezaţi? 

Copiii sunt botezaţi pentru a li se şterge păcatul strămoşesc. Botezul lor se face prin 
credinţa altora. Unele din minunile Mântuitorului au fost săvârşite asupra anumitor persoane 
nu pentru credinţa lor, ci pentru credinţa altora. Se cunoaşte cazul slăbănogului care a fost 
adus înaintea Mântuitorului, prin deschiderea acoperişului casei în care Se afla Domnul, şi 
vindecat pentru credinţa celor care îl purtau: „Iar Iisus, văzând credita lor, a zis 
slăbănogului: „Fiule, iertate îţi sunt păcatele tale” (Marcu 2, 5). La fel se petrece lucrul cu 
vindecarea slugii sutaşului (Matei 8, 5-13), precum şi cu vindecarea fiicei femeii cananeence 
(Matei 15, 22-28). Copiii neopunând o piedică personală, dumnezeiescul har poate lucra 
asupra lor prin Sf. Botez, fără rezistenţă. 

Copiii n-au nevoie de pocăinţă pentru a primi Botezul, pentru că ei n-au păcate 
personale, ci numai pe cel strămoşesc. Moartea copiilor nebotezati e un păcat care apasă greu 
asupra părinţilor. Sf. Grigorie de Nissa osândeşte pe cei ce amână Botezul . Mântuitorul, 
zice Sf. Irineu, «a venit ca pe toti să-i mântuiască, pe cei care se nasc din nou prin El în 
Dumnezeu: prunci, copii, tineri şi bătrâni» . 


250 Sf. Grigorie Teologul, Cuvânt la Sf. Botez, 2, Migne, P. G. . XXXVI. col. 360, 361. 

251 Sf. Grigorie de Nissa, Cuvânt către cei ce amână Botezul, Migne, P. G., XLVI, col. 416-432. 

252 Sf. Irineu, Contra ereziilor, 2, 22, Migne, P. G., VII, col. 784. 

296. Ce adeveriri ne dă Sf. Scriptură despre Botezul copiilor? 

Tăierea-împrejur, care preînchipuia Botezul (Col. 2, 11-13), se făcea şi copiilor; potopul 
(I Petru 3, 20-21) şi trecerea Mării Roşii (Ies. 14, 21-22), care preînchipuiau acelaşi Botez, au 
fost petrecute şi de copii; făgăduinţa Sf. Duh spre iertarea păcatelor e dată şi copiilor (Fapte 2, 
38-39). Sf. Apostoli Petru, Pavel şi alţii botează atâtea „case” sau „familii”, din care nu puteau 
lipsi copiii. Se ştie cum Sf. Apostol Pavel a botezat „casa” temnicerului din Filipi (Fapte 16, 
33), pe a lui Ştefana din Corint (I Cor. 1, 16), pe a Lidiei (Fapte 16, 15), iar Sf. Apostol Petru a 
botezat casa lui Comeliu (Fapte 10, 47-48) şi împreună cu Sf. Apostol Ioan a împărtăşit, după 
Botez, Sf. Duh locuitorilor din Samaria, care nu puteau fi fără de copii (Fapte 8, 12-17). 

Biserica a rânduit chezăşia duhovnicească a părinţilor sufleteşti, după pildă chezaşilor 
care vin cu slăbănogul la Mântuitorul, după aceea a sutaşului care dă chezăşie pentru sluga lui 
şi după aceea a femeii cananeence, care dă chezăşie pentru fiica ei, despre care am vorbit mai 
înainte (Matei 8, 5-13; 15, 22-28; 17, 14-18). Aceşti chezaşi se numesc naşi. Ei garantează că 
vor lua sub ocrotirea lor sufletească pe finii lor, spre a-i creşte în credinţă. Naşii sunt 
mărturisiţi de tradiţia bisericească. 

297. Care sunt efectele sau roadele Sf. Botez? 

Roadele Sf. Botez sunt: ştergerea păcatului strămoşesc şi a eventualelor păcate 
personale, în cazul adulţilor şi celor maturi (Fapte 2, 38-39; 22, 16; Col. 2, 12-13; I Petru 3, 
21); renaşterea duhovnicească prin primirea primului har şi o viaţă nouă în Hristos. Sf. 
Apostol Pavel zice: „Câţi în Hristos v-aţi botezat, în Hristos v-aţi îmbrăcatO” (Gal. 3, 27) şi 
„Nu eu mai trăiesc, ci Hristos trăieşte în mine” (Gal. 2, 20). 

298. De ce mărturisim credinţa într-un singur Botez? 

Pentru că, după cuvântul Sf. Apostol Pavel, este „un Domn, o credinţă, un Botez” 
(Efes. 4, 5) şi pentru că, după cum e o singură naştere trupească, tot astfel e o singură naştere 
duhovnicească. Botezul nu se poate deci repeta. Prin Botez se şterge păcatul strămoşesc. 
Acest păcat e unul singur. Dacă o dată este şters, nu mai este nevoie de un al doilea Botez, 
căci altfel s-ar presupune că primul Botez n-a avut acest efect. 

Este adevărat că prin Botez nu se şterge numai păcatul strămoşesc, ci şi toate păcatele 
personale. Dar fiindcă Botezul îl împărtăşim copiilor, aceştia n-au alte păcate, iar în cazul că 
ar fi vorba de adulţi, aceştia trebuie să se pocăiască de păcatele săvârşite şi aşa să se apropie 
de Taina Botezului, mărturisind credinţa în Iisus Hristos, adică după mărturisirea dreptei 
credinţe a Bisericii (Simbolul de credinţă niceo-constantinopolitan). Adulţilor li se iartă, prin 
Botez, atât păcatul strămoşesc, cât şi păcatele personale făcute până la acea dată. Iată de ce, 
când vorbim despre efectele Botezului, înţelegem sau spunem că prin el se iartă păcatul 
strămoşesc. 

299. Mai este un Botez în afară de cel din apă şi din Duh? 

Mai este şi Botezul muceniciei sau al sângelui, cum mărturiseşte Sf. Scriptură şi Sf. 
Tradiţie. „ Tot cel ce va mărturisi pentru Mine înaintea oamenilor, voi mărturisi şi Eu pentru 
el înaintea Tatălui Meu, Care este în ceruri” (Matei 10, 32). „Căci cine va voi sa-şi scape 
sufletul său, îl va pierde, iar cine îşi va pierde sufletul pentru Mine, îl va afla,, (Matei 16, 25). 
Sf. Părinţi recunosc Botezul sângelui şi-l socotesc egal cu cel din apă şi din Duh, ba uneori 
chiar mai de preţ decât acesta. După ce enumeră Botezul lui Moise, pe al lui Ioan şi pe al lui 
Iisus, Sf. Grigorie Teologul adaugă: «Cunosc şi al patrulea Botez, cel prin mucenicie şi sânge, 
cu care S-a botezat şi Hristos şi care e mai preţios decât altele, cu cât el nu se mai întinează cu 
alte necuraţii» . 

300. Este vreo deosebire între Botezul lui Ioan Botezătorul şi Botezul creştin cu apă 
şi Duh, de care a fost vorba? 

Da, este o mare deosebire între ele. Căci botezul lui Ioan Botezătorul nu era taină, ci 
numai simbol. El nu curată păcatele, fiindcă nu era cu Duh, ci numai cu apă. Prin scufundarea 
în apă el numai simboliză curăţirea internă. Deosebirea între cele două botezuri au făcut-o: 


253 Sf. Grigorie Teologul, Cuvânt la Sf Luminare, 17, Migne, P. G .. XXXVI, col. 356. 

1. însuşi Ioan Botezătorul, când a zis: „Eu unul vă botez cu apă spre pocăinţă, iar Cel 
ce vine după mine... vă va boteza cu Duh Sfânt şi cu foc ” (Matei 3, 11). 

2. Mântuitorul, când a spus ucenicilor Săi după înviere: „Ioan a botezat cu apă, iar voi 
veţi fi botezaţi cu Duh Sfânt, nu mult după aceste zile” (Fapte 1, 5). 

3. Apostolii înşişi, cu deosebire Sf. Apostol Pavel, care a botezat cu Botezul creştin pe 
nişte foşti ucenici de ai lui Ioan în Efes, deşi aceştia primiseră mai înainte botezul lui Ioan 
(Fapte 19, 1-6). 

Deosebirea trebuie s-o facem şi noi, deoarece astăzi există, chiar şi printre noi, multe 
comunităţi religioase neoprotestante, care nu fac această deosebire şi care practică un botez 
asemănător celui al lui Ioan, ca simbol, şi nu ca Taină, dându-i fonna creştină doar prin 
rostirea formulei: «în numele Tatălui şi al Fiului şi al Sfântului Duh». 

301. Ce este Taina Mirungerii? 

Este taina prin care se dau celui nou botezat, prin ungerea cu Sf. Mir, darurile Duhului 
Sfînt, ca sa sporească si sa se întareasca în viaţa duhovniceasca. 

302. Când â fost aşezata Taina Mirungerii? 

Cuvântul de aşezare a acestei Sf. Taine este porunca Mântuitorului către Apostoli: „Şi 
iată, Eu trimit făgăduinţă Tatălui Meu Peste voi, iar voi şedeţi în cetatea Ierusalimului până 
ce vă veţi îmbrăca cu putere de sus” (Luca 24, 49). Aşezarea ca Taină, aici, e făcută învăluit; 
ea avea să fie arătată în chip vădit şi strălucit la ziua Cincizecimii. 

Aşezarea Tainei Mirungerii este adeverită prin coborârea Duhului Sfânt în chip văzut la 
Botezul Mântuitorului, apoi prin cuvintele Sf. Apostol Pavel: „Iar Cel ce ne întăreşte pe noi 
împreună cu voi, în Hristos, şi ne-a uns pe noi este Dumnezeu care ne-a şi pecetluit pe noi şi 
a dat arvuna Duhului în inimile noastre” (II Cor. 1, 21-22; Efes. 4, 30). Tot aşa ne învaţă şi 
Sf. Apostol şi Evanghelist Ioan: „Şi voi, ungere aveţi de la Cel Sfânt şi ştiţi toate... ungerea 
pe care aţi luat-o de la El rămâne întru voi şi nu aveţi trebuinţă ca să vă înveţe pe voi 
cineva... ” (I Ioan 2, 20, 27) 

303. Cine a împărtăşit intii aceasta Sf. Taina? 

Sf. Apostoli, îndată după coborârea Duhului Sfânt (Fapte 8, 16-17; 19, 6). 

304. Ce condiţii trebuie să îndeplinească primitorul? 

Aceleaşi ca şi la Sf. Botez, de care Taina Mirungerii este nedespărţită, administrându-se 
îndată celui nou botezat. Sf. Petru şi Ioan se duc în Samaria pentru a-şi pune mâinile peste cei 
botezaţi (Fapte 8, 16-17). Sf. Apostol Pavel îşi pune mâinile peste cei botezaţi în numele 
Domnului Iisus (Fapte 19, 2-6). Tradiţia bisericească adevereşte această practică. «Aceasta se 
face şi acum la noi, zice Sf. Ciprian, anume ca aceia care sunt botezaţi în Biserica sa fie 
înfăţişaţi căpeteniilor Bisericii şi, prin rugăciunea şi punerea mâinilor noastre, să primească 
Duhul Sfânt şi, prin semnul Domnului, să primească desăvârşirea» . Până aici ni se spune că 
Sf. Taină a Mirungerii se săvârşea prin punerea mâinilor şi prin ungere (Fapte 8, 16-17; Efes. 
1, 13; 4, 30; II Cor. 1, 21-22; I Ioan 2, 20, 27). Mai târziu a rămas numai ungerea, pentru a nu 
se confunda cu hirotonia, care se săvârşeşte de către apostoli sau episcopi. Iată cum spune Sf. 
Chirii al Ierusalimului că Taina aceasta se săvârşeşte prin ungere: «Vouă, după ce aţi ieşit din 
cristelniţa sfântei ape, vi s-a dat ungerea, preînchipuirea aceluia cu care a fost uns Hristos; iar 
acesta este Sf. Duh» . Taina Mirungerii nu se repetă. 

305. Cum se explica săvârşirea Tainei Mirungerii atât prin punerea mâinilor, cât şi 
prin ungere? 

La început Sf. Apostoli săvârşeau această Sf. Taina prin punerea mâinilor, precum am 
văzut (Fapte 8, 17). De la o vreme înainte, Sf. Apostoli au înlocuit punerea mâinilor prin 
ungere şi lucrul acesta s-a făcut destul de timpuriu, odată cu întinderea creştinismului, care nu 
mai îngăduia mersul apostolilor aşa departe şi pentru prea mulţi botezaţi. Pe măsură ce se 
răspândea creştinismul, aceasta Sf. Taină a început să se săvârşească prin ungere cu Sf. Mir şi 


254 Sf. Ciprian, Scrisoarea 73, 9, Migne, P. L., III, col. 1115. 

255 Sf. Chirii al Ierusalimului, Cateheza 21, Migne, P. G., XXXIII, col. 1089. 

de către fiecare preot, în asemanare şi cu ungerea din Testamentul Vechi în care preoţii şi 
profeţii, ungând cu untdelemn, invocau binecuvântarea dumnezeiască. 

Sf. Mir se pregăteşte din untdelemn, vin şi 35 diferite aromate, sfinţindu-se numai de 
către episcopi (can. 6 Cartagina 418). Sfinţirea Sfântului Mir este prerogativa Bisericii 
Autocefale, fiind, deci, sfinţit de episcopii respectivei Biserici, în frunte cu Intâistătătorul ei, 
în Joia Patimilor, după Sfânta Liturghie. Sfântul Mir se dă apoi, prin episcopul eparhiei, 
preoţilor pentru administrarea Tainei Mirungerii. 

306. Ce este pocăinţa? 

Pocăinţă e Sfânta Taină prin care credinciosul primeşte de la însuşi Dumnezeu iertarea 
păcatelor mărturisite duhovnicului cu zdrobire de inima. 

307. Când a fost aşezată această Sf. Taină? 

Mântuitorul a făgăduit această Taină Sf. Apostoli, când le-a spus: „Amin grăiesc vouă: 
oricâte veţi lega pe pământ vor fi legate în cer şi oricâte veţi dezlega pe pământ vor fi 
dezlegate în cer” (Matei 18, 18; 16, 19). El a aşezat-o după sfânta Sa înviere prin cuvintele: 
„Luaţi Duh Sfânt; cărora le veţi ierta păcatele, se vor ierta lor, şi cărora le veţi ţine, vor fi 
ţinute,, (Ioan 20, 22-23). Puterea de a lega şi a dezlega păcatele o are numai Mântuitorul 
nostru Iisus Hristos, cum a dovedit-o cu prilejul minunilor Sale (Luca 5, 20), dar El a dat 
această putere şi Apostolilor (Ioan 20, 21-23) şi prin aceştia episcopilor şi preoţilor. Pocăinţă 
predicată de Sf. Ioan Botezătorul şi mărturisirea păcatelor care aveau loc atunci (Marcu 1, 4- 
5) au prevestit pocăinţă şi mărturisirea creştină. 

308. Care sunt condiţiile iertării păcatelor prin această Taină? 

Aceste condiţii sunt: adâncă părere de rău pentru păcatele săvârşite, mărturisirea lor 
duhovnicului cu hotărârea de a nu mai greşi, credinţa puternică în Hristos şi nădejdea în 
îndurarea Lui. 

309. Ce este dezlegarea? 

Dezlegarea este iertarea desăvârşită a păcatelor şi reaşezarea celui ce se pocăieşte sub 
puterea harului. Iată ce zice Sf. Ioan Gură de Aur despre puterea de a dezlega, încredinţată 
preoţilor: «Locuitori ai pământului şi ducându-şi viaţa pe el, preoţii au fost cinstiţi cu 
încrederea de a administra cele cereşti; ei au primit puterea pe care Dumnezeu nici îngerilor şi 
nici Arhanghelilor n-a dat-o. Acestora nu li s-a spus: Câte veţi lega pe pământ vor fi legate şi 
în ceruri şi câte veţi dezlega pe pământ vor fi dezlegate şi în ceruri. Stăpânitorii pământului au 
puterea de a lega, dar numai trupurile. Lanţul, însă, pe care Dumnezeu l-a dat preoţilor atinge 
sufletul şi e lung până la ceruri. Cele ce fac preoţii aici jos, Dumnezeu le întăreşte sus şi 
Stăpânul aprobă hotărârea servilor Săi. Ce altceva le-a dat decât puterea cerească? „ Cărora 
veţi ierta păcatele, le vor fi iertate şi cărora le veţi ţine, vor fi ţinute” (Ioan 20, 23). Ce 
autoritate ar putea fi mai mare decât aceasta: „ Tată a dat Fiului toată judecuta ” (Ioan 5, 22). 
Iar eu văd că toată această putere a fost dată preoţilor de către Fiul» . 

310. Ce este Sfânta împărtăşanie? 

Sfânta împărtăşanie este Taina prin care creştinul se împărtăşeşte cu însuşi Trupul şi 
Sângele Domnului, care păstrează numai pentru ochii noştri trupeşti chipul de pâine şi de vin. 

311. Când a fost aşezată această Sf. Taină? 

Sf. Taină a împărtăşaniei a fost aşezată de Mântuitorul la Cina cea de Taina, când a luat 
pâinea, S-a rugat şi a binecuvântat-o zicând: „Luaţi, mâncaţi, acesta este trupul Meu”. Apoi a 
luat paharul, a mulţumit, l-a binecuvântat zicând: „Beţi dintru acesta toţi, că acesta este 
sângele Meu, al Legii celei noi, care pentru mulţi se varsă spre iertarea Păcatelor,, (Matei 
26, 26-28; Marcu 14, 22-24; Luca 22, 19-20; Ioan 6, 35; I Cor. 11, 23-25). Apoi a adăugat: 
„Aceasta s-o faceţi întru Pomenirea Mea ” (Luca 22, 19; I Cor. 11, 24 şi 25). 


256 Sf. Ioan Gura de Aur, Despre preoţie, 3, 5, Migne, P. G., XLVIII, col. 643; vezi şi Sf. Ioan Gură de Aur, Sf. 
Grigorie de Nazianz şi Sf. Efrem Şirul, Despre preoţie, trad. Pr. D. Feciorii, Bucureşti, 1987, p. 59. 

312. Cum ajung pâinea şi vinul Trupul şi Sângele Mântuitorului? 

Prin prefacerea lor în Trupul adevărat şi Sângele adevărat al Mântuitorului cu puterea 
Duhului Sfănt invocată asupra lor de epsicopul sau preotul liturghisitor (epicleza). De aceea 
Sf. împărtăşanie este prelungirea întrupării Domnului. 

313. Ce este această prefacere? 

încă din timpul vieţii Sale, înainte de Patimi, Mântuitorul Se înfăţişează oamenilor ca 
„Pâinea vieţii” şi ca adevărată mâncare şi băutură: „Eu sunt pâinea vieţii... Eu sunt pâinea 
cea vie, care s-a pogorât din cer. De vă mâncă cineva din pâinea aceasta, va fi viu în veci; 
iar pâinea pe care Eu o voi da pentru viaţa lumii este trupul Meu... Dacă nu veţi mânca 
trupul Fiului Omului şi nu veţi bea sângele Lui, nu veţi avea viaţă în voi. Cel ce mănâncă 
trupul Meu şi bea sângele Meu are viaţă veşnică şi Eu îl voi învia în ziua cea de apoi. Trupul 
Meu este adevărată mâncare şi sângele Meu este adevărată băutură. Cel ce mănâncă trupul 
Meu şi bea sângele Meu întru Mine rămâne şi Eu întru el” (Ioan 6, 48, 51, 53-56). 
Mântuitorul ne asigură că noi vom mânca Trupul Lui şi vom bea Sângele Lui cu adevărat, nu 
în închipuire, cum pretindeau ereticii timpurilor vechi şi unii dintre protestanţi. Sf. Apostol 
Pavel întăreşte acest lucru prin cuvintele: „Oricine va mânca pâinea aceasta sau va bea 
paharul Domnului cu nevrednicie vinovat va fi Trupului şi Sângelui Domnului,, (I Cor. 11, 
27). Dar cum se preface pâinea şi vinul în Trupul şi Sângele Mântuitorului este o Taină care 
depăşeşte puterea noastră de înţelegere. Sf. Părinţi susţin că puterea Sf. Duh, care coboară la 
rugăciunea preotului, preface pâinea şi vinul. Iată ce spune în această privinţă Sf. Ioan 
Damaschin: «însăşi pâinea şi însuşi vinul se prefac în Trupul şi Sângele Domnului. Iar dacă 
întrebi de chipul cum se petrece (aceasta), ţi-e de ajuns să auzi că prin Sf. Duh, aşa cum 
Domnul Şi-a luat Luişi în Sine trupul din Sf. Născătoare de Dumnezeu prin Duhul Sfânt. Nu 
ştim nimic mai mult decât că este Cuvântul adevărat, lucrător şi atotputernic al lui Dumnezeu, 
dar chipul cum, nu poate fi cercetat. Nu e lipsit de interes să spun şi acest lucru că după cum 
în chip firesc pâinea prin mâncare şi vinul şi apa prin băutură se prefac în trupul şi sângele 
celui ce mănâncă şi bea şi nu ajung un alt trup pe lângă cel dintâi, tot aşa pâinea punerii 
înainte, vinul şi apa, prin chemarea şi venirea Duhului Sfânt, se prefac intr-un chip mai presus 
de fire în Trupul şi Sângele lui Hristos şi nu sunt doi, ci unul şi acelaşi... Pâinea şi vinul nu 
sunt icoana Trupului şi Sângelui lui Hristos - să nu fie! -, ci însuşi Trupul îndumnezeit al 
Domnului, pentru că Domnul însuşi a zis: „Acesta este nu chipul Trupului, ci „Trupul Meu” şi 
nu chipul Sângelui, ci „Sângele Meu”» 257 . 

314. Pâinea şi vinul se prefac în Trupul şi Sângele Mântuitorului din timpul vieţii 
Sale pământeşti, sau în Trupul şi Sângele de după înviere? 

Ele se prefac în Trupul şi Sângele luate de Fiul lui Dumnezeu la întrupare din Fecioara 
Maria, Trupul cu care a pătimit pentru păcatele noastre şi a înviat. Din momentul prefacerii, 
Domnul rămâne continuu, întreg şi acelaşi, sub amândouă chipurile şi în fiecare parte în Sf. 
împărtăşanie (Euharistie). 

315. Când are loc prefacerea şi se săvârşeşte deci această Taină? 

în timpul Sf. Liturghii, şi anume atunci când preotul, ridicând mâinile, fruntea şi inima 
către cer, se roagă fierbinte lui Dumnezeu, în taină: «Trimite Duhul Tău cel Sfânt peste noi şi 
peste darurile acestea, ce sunt puse înainte, şi fă, adică, pâinea aceasta, cinstit Trupul 
Hristosului Tău; iar ce este în paharul acesta, cinstit Sângele Hristosului Tău, prefăcându-le cu 
Duhul Tău cel Sfânt! Amin. Amin. Amin.» Pâinea şi vinul se prefac acum în însuşi Trupul şi 
Sângele Domnului. în timpul acesta la strană se cântă «Pre Tine Te lăudăm». 

316. Sfânta împărtăşanie e numai o Taină sau e mai mult decât atâta? 

Sf. împărtăşanie este şi jertfă. Lucrul se vede întâi din înseşi cuvintele de întemeiere a 
acestei Taine unde se spune: „Acesta este trupul Meu, care se frânge pentru voi,, (I Cor. 11, 
24). „Acesta este sângele Meu, al legii celei noi care pentru mulţi se varsă spre iertarea 
păcatelor” (Matei 26, 28). „Acesta este trupul Meu care se dă pentru voi” (Luca 22, 19). 


257 Sf. Ioan Damaschin, Dogmatica, 4, 13, Migne, P. G ., XCIV, col. 1144. 

„Acest Pahar este Legea cea nouă întru sângele Meu, carele pentru voi se varsă’’ (Luca 22, 
20). Despărţirea trupului de sânge arată firea de jertfă a Sf. împărtăşanii: Trupul se frânge şi 
Sângele se varsă numai în jertfă. în al doilea rând, Sf. împărtăşanie face prezentă şi continuă 
jertfa de pe Golgota. Mântuitorul e şi jertfitor şi jertfă. E jertfitor ca Arhiereu şi jertfă nouă 
întocmai ca sfânta Sa jertfă pe Cruce. 

317. Care sunt roadele împărtăşirii cu Trupul şi Sângele Domnului? 

Cel ce se împărtăşeşte cu Trupul şi Sângele Domnului se uneşte tainic cu Domnul şi 
prin aceasta îşi umple sufletul cu har şi cu toate bunurile duhovniceşti pe care le aduce o 
asemenea unire: „ Cel ce mănâncă trupul Meu şi bea sângele Meu rămâne întru Mine şi Eu 
întru el” (loan 6, 56). îşi sporeşte viaţa duhovnicească: „Cel ce Mă mănâncă va trăi prin 
Mine” (loan 6, 57); „Cel ce mănâncă pâinea aceasta va trăi în veac” (loan 6, 58). Sf. Ignatie 
Purtătorul de Dumnezeu susţine că Sf. împărtăşanie «este leacul nemuririi». Acelaşi lucru îl 
învaţă şi Liturghiile Sf. Vasile şi a Sf. loan Gură de Aur. Acestea din urmă au cuvintele: «Mă 
împărtăşesc eu (se împărtăşeşte) robul lui Dumnezeu... spre iertarea păcatelor şi spre viaţa de 
veci». Sf. împărtăşanie păstrează şi strânsa legătură cu întregul Trup al Bisericii, în care 
Domnul Se află fără întrerupere. 

318. Ce este Hirotonia sau Preoţia? 

Hirotonia sau Preoţia este Taina prin care cei anume pregătiţi primesc, prin punerea 
mâinilor şi rugăciunea Arhiereului, puterea de a propovădui cuvântul lui Dumnezeu, de a 
sfinţi prin Sf. Taine şi slujbele bisericeşti şi de a conduce pe cei credincioşi la mântuire (Matei 
28, 19-20). 

319. Când a aşezat Mântuitorul această Sf. Taină? 

Mântuitorul a aşezat această Sf. Taină chiar în prima zi a învierii Sale, prin cuvintele 
spuse Apostolilor: „Precum M-a trimis pe Mine Tatăl şi Eu vă trimit pe voi. Şi aceasta 
zicând, a suflat asupra lor şi a zis lor: Luaţi Duh Sfânt; cărora veţi ierta păcatele, le vor fi 
iertate şi cărora le veţi ţine, vor fi ţinute” (loan 20, 21-23). Aci nu se arată că partea văzută a 
Tainei, adică punerea mâinilor şi rugăciunea, a fost rânduită de Domnul, dar Sf. Scriptură 
spune că preoţia se dă prin punerea mâinilor (Fapte 14, 23; 1 Tim. 4, 14; 5, 22) şi că ea este 
lucrarea Duhului Sfânt, cum zice Sf. Apostol Pavel preoţilor din Efes: „Luaţi aminte de voi şi 
de toată turma întru care Duhul Sfânt v-a pus pe voi episcopi, ca să păstoriţi Biserica lui 
Dumnezeu ” (Fapte 20, 28). 

320. Pe ce temeiuri se sprijină cele trei puteri ale Preoţiei: învăţătorească sau de 
propovăduire, sfinţitoare şi conducătoare? 

Puterea învătătorească sau de a vesti cuvântul lui Dumnezeu a fost dată de Mântuitorul 
odată cu cea sfinţitoare şi de conducere prin cuvintele: „Mergând învăţaţi toate neamurile, 
botezându-le în numele Tatălui şi al Fiului şi al Sfântului Duh, învăţăndu-le să păzească toate 
câte v-am poruncit vouă, şi iată Eu cu voi sunt în toate zilele, până la sfârşitul veacului” 
(Matei 28, 19-20). Puterea sfinţitoare a fost indicată şi prin cuvintele de la Cina cea de Taină: 
„Aceasta s-o faceţi întru pomenirea Mea” (Luca 22, 19; I Cor. 11, 24-25). Despre puterea 
sfinţitoare a preoţiei vorbeşte şi Sf. Apostol Pavel: „Aşa să ne socotească pe noi fiecare om: 
ca slujitori ai lui Hristos şi iconomi ai Tainelor lui Dumnezeu ” (1 Cor. 4, 1). 

Puterea de conducere duhovnicească a fost arătată concret prin cuvintele: „ Cel ce vă 
ascultă pe voi pe Mine Mă ascultă şi cel ce se leapădă de voi de Mine se leapădă” (Luca 10, 
16). Sf. Grigorie Teologul zice despre puterea de conducere a preoţiei că este «arta artelor» şi 
«ştiinţa ştiinţelor» 256bls . 

321. Câte trepte are Preoţia harică? 

Ierarhia bisericească sau preoţia sacramentală are trei trepte: 1) treapta arhierească, 
venind de-a dreptul de la Apostoli, prin succesiunea apostolică, sau episcopală. Ea are 
plinătatea celor trei puteri: de a învăţa, de a săvârşi cele sfânte, de a conduce Biserica; 2) 
treapta preoţească primeşte aceste trei puteri de la Arhiereu, însă fără dreptul de a hirotoni şi 
de a sfinţi Mirul şi Sf. Antimis; 3) treapta diaconească primeşte în Taina hirotoniei, de la 

arhiereu, puterea de a ajuta pe arhiereu şi preot, însă fără a putea săvârşi singur Sf. Taine şi 
Ierurgii. 

Cele trei trepte harice ale ierarhiei bisericeşti, conferite prin Taina Hirotoniei, sunt 
adeverite de Sf. Scriptură şi de Sf. Tradiţie. Sf. Apostol Pavel a aşezat pe Tit episcop în Creta 
şi pe Timotei episcop la Efes. El scrie, printre altele, celui dintâi: „Pentru aceasta te-am lăsat 
în Creta, ca acelea care lipsesc să le îndrepţi şi să aşezi preoţi prin cetăţi, precum eu ţi-am 
poruncit” (Tit 1, 5). Şi sfătuieşte pe cel de-al doilea: „Mâinile degrabă să nu-ţi pui pe 
nimeni” (I Tim. 5, 22). Aceste texte arată că în vremea Sf. Apostol Pavel existau treapta 
arhierească şi treapta preoţească. Faptele apostolilor ne spun că Sf. Apostol Pavel şi Barnaba 
au hirotonit preoţi în Listra, Iconiu, Derbi şi Antiohia (Fapte 14, 20, 21, 23). Aceeaşi scriere a 
Noului Testament ne arată cum s-a înfiinţat treapta diaconească, prin alegerea şi hirotonirea 
celor şapte diaconi în Biserica de la Ierusalim, în fruntea cărora se afla Sf. Ştefan: „Pe care i- 
au pus înaintea Apostolilor şi, rugăndu-se, şi-au pus peste ei mâinile” (Fapte 6, 6). Sf. Părinţi 
dau mărturie neîntreruptă despre cele trei trepte preoţeşti. Sf. Ignatie scrie tralienilor: «De 
asemeni toţi să cinstească pe diaconi ca pe Iisus Hristos, pe episcopi ca pe chipul Tatălui, iar 
pe preoţi ca pe soborul lui Dumnezeu şi ca adunare a Apostolilor. Fără aceştia nu se numeşte 
Biserică»" . Taina hirotoniei nu se repetă la aceeaşi persoană pentru aceeaşi treaptă. 

322. Ce înţeles au cuvintele Sf. Scripturi: „Iar voi sunteţi seminţie aleasă, preoţie 
împărătească, neam sfânt, popor agonisit de Dumnezeu, ca să vestiţi în lume bunătăţile 
Celui ce v-a chemat din întuneric, la lumina Sa cea minunată” (I Petru 2, 9)? 

Protestanţii susţin că aceste cuvinte îndreptăţesc credinţa lor că toţi creştinii sunt preoţi. 
Potrivit învăţăturii autentice a Bisericii noi învăţăm însă că şi în Vechiul Testament întregul 
Israel se numeşte: „preoţie împărătească”, „neam sfânt” (leş. 19, 6), fără ca prin aceasta 
poporul Israel să se fi socotit că face parte în întregime din clasa preoţească. Regele Ozia, care 
a vrut să tămâieze, s-a umplut de lepră (II Parai. 26, 16-21), iar Core, Datan şi Aviron, care au 
vrut să fie preoţi prin forţă, au fost înghiţiţi de vii (Numeri 16). în cuvintele Sf. Apostol Petru 
e vorba de preoţie duhovnicească, obştească, al cărui altar e inima fiecărui creştin (I Cor. 3, 
16-17). Iar jertfele duhovniceşti sunt mila, duhul umilit, inima înfrântă şi smerită (Ps. 50, 18). 
E vorba deci de o preoţie în înţeles figurat. Prin puterea harului primit, în Taina Botezului, a 
Mirungerii şi Sfintei Euharistii, creştinii au o stare aleasă, sfântă, împărătească faţă de 
necreştini, de aceea ei au dreptul să boteze pe pruncii în primejdie de a muri nebotezaţi. Dar 
aceasta nu este totuna cu preoţia aşezată de Mântuitorul prin Sf. Apostoli şi ajunsă la noi prin 
succesiune apostolică. 

323. Ce este nunta? 

Nunta este Sfânta Taină prin care, după făgăduinţa mirelui şi miresei, dată liber în faţa 
preotului, de a trăi împreună, în iubire, toată viaţa, pentru a naşte şi a creşte copii şi a se ajuta 
reciproc, li se împărtăşeşte harul dumnezeiesc care întăreşte şi înalţă însoţirea lor naturală, 
prefăcând-o într-o desăvârşită şi curată legătură morală, într-o unitate după chipul legăturii 
dintre Hristos şi Biserică. 

324. Ce deosebire este între căsătoria civilă şi nunta creştină? 

Căsătoria civilă este o însoţire pe viaţă între un bărbat şi o femeie, prin liber 
consimţământ în condiţiile legii, adică are la bază un contract plecând însă de la afecţiunea 
reciprocă" , pe când nunta creştină, care presupune în prealabil căsătoria civilă ca aşezământ 
natural, este o însoţire sfântă, făcută cu binecuvântarea lui Dumnezeu în Biserică printr-o 
sfântă Taină, prin Taina Nunţii sau Cununiei, care sfinţeşte iubirea şi legătura celor însoţiţi. 
De la început, de când Ziditorul a lacut pe om, căsătoria apare ca un aşezământ natural, legat 
de însăşi natura omului, dar de origine divină, instituit prin cuvintele: „Şi a zis Domnul 
Dumnezeu: Nu este bine să fie omul singur, să-i facem ajutor asemenea lui” (Fac. 2, 18). 


256 b ‘s jj eS p re J u gă sau Despre preoţie, XVI; în Sf. loan Gură de Aur, Sf. Grigorie de Nazianz şi Sf. Efrem Şirul, 
Despre preoţie, trad. Pr. D. Fecioru, Bucureşti, 1987, p. 166. 

258 Sf. Ignatie, 3, 1, Funk, 1, p. 244; Scrierile Părinţilor Apostolici, p. 171. 

259 Sf. Ignatie, Scrisoare către Sf. Policarp, 5, 2, Funk, 1, p. 292. 

Apoi a binecuvântat însoţirea bărbatului cu femeia, zicând: „ Creşteţi şi vă înmulţiţi şi umpleţi 
Pământul şi-l stăpâniţi” (Fac. 1, 28). Dar legătura aceasta, decăzută prin păcat, Mântuitorul o 
restaurează şi o înalţă la rangul de Taină. Astfel El ia parte la nunta din Cana, pe care o 
sfinţeşte prin prezenţa Sa şi prin prefacerea apei în vin (Ioan 2, 1-11). Sf. Apostol Pavel 
înfăţişează nunta ca pe o Sf. Taină, asemenea celei mari a unirii dintre Hristos şi Biserică: 
„Pentru aceea va lăsa omul pe tatăl său şi pe mama sa, şi se va alipi de femeia sa şi vor fi 
amândoi un trup. Taina aceasta mare este; iar eu zic în Hristos şi în Biserică” (Efes. 5,31- 
32). 

325. Ce este Sfântul Maslu? 

Sfântul Maslu este Taina care, prin rugăciunile preoţilor şi prin ungerea trupului cu 
untdelemn sfinţit, împărtăşeşte credinciosului harul dumnezeiesc pentru tămăduirea bolilor 
trupeşti şi sufleteşti, pentru iertarea păcatelor şi pentru întărirea sufletului. 

326. Când a fost aşezată această Sf. Taină? 

Această Sf. Taină a fost aşezată de însuşi Mântuitorul, când a trimis pe Sf. Apostoli la 
propovăduire zicând-le: „Celor ce vor crede, aceste semne vor urma: în numele Meu demoni 
vor scoate... peste cei bolnavi mâinile îşi vor pune şi se vor face sănătoşi” (Marcu 16, 17-18). 
Apostolii au practicat Taina Sf. Maslu încă de la prima lor propovăduire: „Şi demoni mulţi 
scoteau şi ungeau cu untdelemn pe mulţi bolnavi şi-i vindecau” (Marcu 6, 13). Practica a 
ajuns regulă, aşa cum se vede din cuvintele Sf. Iacov: „Este bolnav cineva între voi? Să 
cheme preoţii Bisericii şi să se roage pentru el, ungându-l cu untdelemn întru numele 
Domnului. Şi rugăciunea credinţei va mântui pe cel bolnav şi-l va ridica pe el Domnul; şi de 
va fi făcut păcate, se vor ierta lui” (Iacov 5, 14-15). Tradiţia Bisericii mărturiseşte îndelung 
această practică. Sf. Ioan Gură de Aur vorbeşte despre ea pe larg în lucrarea sa „Despre 
preoţie”" 60 . 


260 Sf. Ioan Gură de Aur, Despre preoţie , 3, 6, Migne, P. G., XLVIII, col. 646. 

DESPRE VIATA VIITOARE 

5 


327. în care articole din Simbolul Credinţei se vorbeşte despre „Viaţa viitoare”? 

în articolele XI şi XII. 

328. Care sunt aceste articole? 

Aceste articole sunt: 

«Aştept învierea morţilor şi viaţa veacului ce va să fie». 

329. Ce ne învaţă aceste două articole? 

Ne învaţă despre ţinta ultimă la care vom ajunge după viaţa noastră pământească în 
sânul Bisericii. Ţinta aceasta este viaţa fericită şi nesfârşită ce va urma după „veacul” 
pământesc şi după învierea morţilor. 

330. Dacă oamenii vor învia odată, de ce mai mor? Pare drept să moară cei păcătoşi, 
pentru că firea lor e robită de păcat, dar de ce să moară cei ce trăiesc in sânul Bisericii, 
curăţindu-se de păcate prin harul Sfintelor Taine şi prin implinirea poruncilor dumnezeieşti? 

Moartea a rămas, şi pentru cei drepţi, ca o lege de obşte a tuturor oamenilor ce vieţuiesc 
pe pământ (Rom. 5, 12; Evr. 9, 27). A rămas chiar şi pentru cei ajunşi la o cât mai deplină 
curăţire de păcate, pentru că trupul lor poartă slăbiciunile intrate în el, de pe urma păcatului 
strămoşesc. Şi trupul acesta slab trebuie să moară cum a murit trupul lui Hristos, ca oamenii 
să-l primească odată cu totul schimbat, eliberat de toate slăbiciunile şi trebuinţele, ca să nu 
mai stânjenească fericirea desăvârşită a omului din viaţa viitoare. Sfântul Apostol Pavel zice: 
„Nebun ce eşti! Tu ce semeni nu dă viaţă, de nu va muri” (I Cor. 15, 36). Deci moartea celui 
drept nu mai e o pedeapsă pentru păcat, ci o trecere a lui spre o viaţă mai desăvârşită. Prin 
moarte firea omenească scapă de ultima slăbiciune intrată în ea de pe urma păcatului. Aceasta 
însă numai pentru că omul se ridică, prin credinţă şi prin iubirea lui Hristos, mai presus de 
moarte încă din viaţă, nemaitemându-se de ea, şi aşteptând-o ca un prilej de a se apropia şi 
mai deplin de Hristos. Precum se eliberează de celelalte slăbiciuni, stăpânindu-le cu voinţă 
întărită de harul Sfântului Duh, aşa se va elibera de moarte răbdând-o fără teamă, prin aceeaşi 
întărire a Sf. Duh. Aşa face cel drept. Sfântul Apostol Pavel spune că el doreşte a fi cu 
Hristos, deşi pentru folosul oamenilor ar fi mai bine să mai trăiască (Filip. 1, 23-24; II Cor. 3, 
6 - 8 ). 

331. îndată după moarte şi încă mai înainte de învierea trupurilor, sufletele celor 
credincioşi şi curăţiţi de păcate se duc la viaţa fericită. Dar ce se întâmplă cu sufletele 
celor care mor în necredinţă şi păcate? 

Sufletele celor necredincioşi sunt îndată osândite. Aceasta ne-o spune însuşi 
Mântuitorul Iisus Hristos prin pilda despre bogatul şi săracul Lazăr. De sărac se spune că a 
murit şi a fost dus de îngeri în sânul lui Avraam, iar de bogat, că a fost dus în iad (Luca 16, 
22-23). 

332. Ce se întâmplă cu sufletele după moarte şi mai înainte de învierea trupurilor şi 
de judecata cea de obşte? 

Primul lucru ce se întâmplă fiecărui suflet, îndată după moarte, este o judecată. Această 
judecată care se face cu fiecare suflet în parte se numeşte judecata părţiculară şi ea se 
deosebeşte de judecata cea de obşte, sau universală, care se Va face cu toţi oamenii, în acelaşi 
timp, la sfârşitul lumii după învierea trupurilor. Prin această judecată părţiculară se cercetează 
starea în care iese omul din viaţa pământească; şi dacă această stare este bună, sufletul este 
dus de îngeri la fericire, iar dacă este rea, e luat de duhurile cele rele şi dus la chinuri. 
Fericirea la care sunt duşi cei găsiîi Vrednici se numeşte „Sânul lui Avraam” (Fuca 16, 22), 
sau „Rai” (Fuca 23, 43), iar chinurile la care sunt supuşi necredincioşii şi păcătoşii se numesc 
„Iad” (Fuca 16, 22). Că această judecată şi trimitere a sufletelor la rai sau la iad are loc îndată 

după moarte, Vedem şi din cuvântul Mântuitorului către tâlharul de pe cruce: „Astăzi vei fi 
împreună cu Mine în rai” (Luca 23, 43), sau din cuvintele Sfântului Apostol Pavel: „Rânduit 
este oamenilor odată să moară, iar după aceea să fie judecata ” (Evr. 9, 27), ca şi din locurile 
unde se spune că e cuprins de dorinţa de a muri, pentru a petrece cu Domnul (II Cor. 5, 6-8; 
Filip. 1, 21). Dintre Vechii scriitori bisericeşti, care vorbesc despre judecata părţiculară 
deosebită de cea de obşte, amintim pe Tertulian, care zice: «Sufletul (păcătosului după 
moarte) cel dintâi trebuie să încerce judecata lui Dumnezeu, ca unul ce a fost pricinuitorul 
tuturor celor ce le-a făcut, dar el trebuie să aştepte şi trupul său, ca să primească răsplata şi 
pentru ceea ce a făcut cu ajutorul trupului, care s-a supus poruncilor lui» 261 . 

333. Cine este judecătorul la această judecată particulară a sufletelor şi cum se 
face ea? 

Judecata particulară o face Mântuitorul nostru Iisus Hristos, Care va face şi judecata cea 
de obşte. „Că Tatăl nu judecă pe nimeni, ci toată judecata a dat-o Fiului” (Ioan 5, 22). Dar 
Mântuitorul Se serveşte la această judecată pe de o parte de conştiinţa omului, pe de alta de 
Sfinţii îngeri şi de duhurile rele. 

334. De ce şi cum Se foloseşte Mântuitorul de conştiinţa omului la judecata 
particulară? 

De conştiinţa omului Se foloseşte ca să nu poată spune omul că a fost judecat pe 
nedrept. însăşi conştiinţa lui îl va osândi, atunci, pe omul păcătos şi tot ea îi va da pace şi 
linişte, dacă nu se găseşte în el nimic de osândit. Conştiinţa este judecătorul omului şi în 
timpul vieţii pământeşti. Dar în timpul morţii şi mai ales după moarte ea va fi luminată în chip 
deosebit de Dumnezeu, ca să-şi poată câştiga şi spori toate forţele sale de pătrundere şi de 
judecată nemincinoasă a omului: «Fiecare în vremea morţii îşi cunoaşte păcatele lui» . 

Osândirea din partea conştiinţei va produce sufletului o spaimă grozavă, iar neosândirea 
din partea ei, o mare linişte şi îndrăzneală. Un scriitor din Filocalie, Teognost, spune: «Fuptă- 
te să iei arvuna mântuirii în chip ascuns înlăuntrul inimii tale, ca o siguranţă neîndoielnică, ca 
să nu afli în vremea ieşirii tulburare şi spaimă neaşteptată. Şi atunci ai luat-o, când nu mai ai 
inima osânditu-te pentru lipsuri şi conştiinţa înţepându-te pentru supărări... şi când primeşti cu 
bucurie şi cu inima pregătită moartea cea înfricoşată de care fug cei mulţi» . 

335. De ce şi cum Se foloseşte Mântuitorul de Sfinţii îngeri şi de draci la judecata 
particulară? 

De Sfinţii îngeri Se foloseşte Mântuitorul din milostivire faţă de noi, pentru că atunci ei 
se străduiesc să ne apere, mărturisind toate gândurile, cuvintele şi faptele noastre, din care 
poate multe ne sunt nouă ascunse sau uitate. Prin aceasta ei ne dau mult curaj. Iar pe draci îi 
admite, pentru că vrea ca judecata ce se face cu noi să fie desăvârşit dreaptă, luând toate în 
considerare, deci şi greşelile pe care noi le-am uitat, sau am vrea să le uităm. Deci, îi lasă pe 
draci să vină ca pârâşi, care scot toate cele rele ale noastre la iveală. într-un fel, atât îngerii cât 
şi dracii ajută conştiinţei omului să-şi aducă aminte de toate cele bune şi de cele rele ale sale. 
Scriitorii din Filocalie descriu astfel acestă lucrare a îngerilor şi dracilor la ieşirea sufletului: 
«Când sufletul iese din trup, vrăjmaşul dă năvală asupra lui, războindu-1 şi ocărându-1 şi 
făcându-se pârâş amarnic şi înfricoşat al lui, pentru cele ce a greşit. Dar atunci se poate vedea 
cum sufletul iubitor de Dumnezeu şi prea credincios, chiar dacă a fost mai înainte rănit 
adeseori de păcate, nu se sperie de năvălirile şi ameninţările aceluia, ci se întăreşte şi mai mult 
întru Domnul şi zboară plin de bucurie, încurajat de Sfintele Puteri care îl conduc şi 
împrejurat ca de un zid de luminile credinţei, strigând şi el cu multă îndrăzneală diavolului 
viclean: Ce este ţie şi nouă, înstrăinatule de Dumnezeu? Ce este ţie şi nouă, fugarule din 
Ceruri şi slugă vicleană? Nu ai stăpânire peste noi, căci Hristos, Fiul lui Dumnezeu, are 
stăpânirea peste noi şi peste toţi. Fui I-am păcătuit, Fui îi vom răspunde, având zălog al 
milostivirii Fui faţă de noi şi al mântuirii noastre cinstita Fui Cruce. Iar tu fugi departe de noi, 


261 Silvestru de Canev, Dogmatica, voi. V, p. 94. 

262 Mărturisirea ortodoxă, I, 61. 

263 Despre făptuire, contemplaţie şi preoţie, Cap. 33, Filocalia, voi. IV, trad. cit., p. 260-261. 


102 



învăţătura de credinţă creştină ortodoxă 

pierzătorule. Căci nimic nu este ţie şi slugilor lui Hristos. Zicând acestea sufletul cu 
îndrăzneală, diavolul întoarce spatele, tânguindu-se cu glas mare, neputând să stea împotriva 
numelui lui Hristos. Iar sufletul, aflându-se deasupra, zboară asupra vrăjmaşului, pălmuindu-1, 
ca pasărea numită Oxipteri (repede zburătoare) pe corb. După aceasta e dus cu veselie de 
dumnezeieştii îngeri la locurile hotărâte lui, potrivit cu starea lui» 264 . 

336. Ce se va avea în vedere la această judecată? 

Credinţa omului în Domnul nostru Iisus Hristos (Marcu 16, 16) şi faptele lui bune izvorâte din 
credinţă (II Cor. 5, 10). Cel ce le are pe acestea va merge la fericire, cel ce nu le are, la 
nefericire. Dar aceasta nu înseamnă că se vor pune în cumpănă faptele rele şi bune după 
numărul lor. Căci se poate ca unii oameni să fi săvârşit foarte multe fapte rele şi apoi s-au căit 
cu toată puterea de ele, Iară să mai aibă vreme să facă tot aşa de multe fapte bune. Aceştia, 
totuşi, se vor mântui. Sau se poate ca unii să fi făcut multe fapte bune, dar spre sfârşitul vieţii 
să fi căzut în necredinţă şi necurăţie. Aceştia se vor pierde. Ceea ce se are în vedere la 
judecată este starea cu care se duce omul din această lume. Starea de credinţă şi de iubire faţă 
de Domnul nostru Iisus Hristos îi aduce omului fericirea, iar starea din care lipsesc acestea îi 
aduce pierzania. Starea de credinţă şi de iubire care se cere nu înseamnă însă numai o simţire 
plăpândă, ci o stare întărită, încât omul acela aproape să nu mai poată să cadă din ea. Cu alte 
cuvinte, se cere ca omul să fi ajuns la virtuţi, adică credinţa lui să nu-1 fi mânat numai din 
când în când la câte o faptă bună, ci faptele bune, în toate privinţele, să-i fi devenit deprinderi 
statornice. 

Patimile alcătuiesc necurăţia omului. Virtuţile, curaţia lui. Cu cât a dezrădăcinat mai 
mult patimile din el şi cu căt a pus în locul lor mai mult virtuţile, cu atât e mai curat. Sau cu 
cât iese sufletul din trup mai înflăcărat de iubire faţă de Dumnezeu şi de semenii săi, sau cu 
mai multă smerenie, cu atât e mai sigur că va merge la fericire, lângă Dumnezeu. Starea 
aceasta se poate câştiga uneori şi numai spre sfârşitul vieţii, printr-o căinţă cutremurătoare, ca 
în cazul tâlharului. Dar e bine ca omul să nu se lase în nădejdea aceasta, căci păcătuirea 
îndelungată îl face nesimţitor ţi anevoie va mai putea birui această nesimţire spre sfârşit. 

Aşadar, la judecată, Dumnezeu ia aminte la curăţia sau la necurăţia cu care te-ai dus de 
aici, căci numai dacă eşti curat poţi sta în preajma Lui, eşti în stare să te apropii de curăţia 
Lui. Dăm numai un citat din Teognost, în care se vorbeşte atât de nepătimire, cât şi de 
smerenie: «îti spun un cuvânt străin şi nu te minuna: chiar dacă nu ai dobândit lipsa de patimi, 
pentru obişnuinţele care, poate, te stăpânesc, dacă te afli în vremea ieşirii în adâncul 
smereniei, te vei înălţa, nu mai puţin ca cel lără de patimi, mai presus de nori. Căci deşi 
comoara celor nepătimitori s-a adunat din toate virtuţile, piatra preţioasă a smereniei e mai de 
preţ decât toate. Ea nu prilejuieşte numai împăcare de la Dumnezeu celui ce o are, ci şi intrare 
împreună cu cei aleşi în locaşurile de nuntă ale împărăţiei Sale» . 

Dar în omul virtuos ia chip însuşi Domnul nostru Iisus Hristos, căci fiecare virtute e o 
trăsătură a chipului Lui şi se face cu puterile Lui. în omul virtuos Se arată tot mai bine Hristos 
care lucrează dinlăuntrul omului. Căci spune Sfântul Maxim Mărturisitorul: «Fiinţa virtuţii 
din fiecare este Cuvântul lui Dumnezeu; căci fiinţa tuturor virtuţilor este însuşi Domnul 
nostru Iisus Hristos»" . Sau, tot el spune că prin virtuti «Dumnezeu Se face neîncetat om în 
cei vrednici»" . La judecată, Domnul nostru Iisus Hristos va lua lângă Sine pe cei ce se vor 
înfăţişa cu pecetea chipului Său pe fiinţa lor, pe cei ce vor fi devenit prin viaţa lor asemenea 
Lui 268 . Aşa spune Sfântul Apostol Pavel (Rom. 8, 29). 


264 loan Carpatinul, Una sută capete de mângâiere, cap. 25, Filocaliua, IV, p. 130-131. Vezi şi Isihie Sinaitul, 
Cuvânt despre trezvie, cap. 47, Filocalia, IV, p. 78 şi Teognost, op. cit., cap. 26, Filocalia IV, p. 258. 

265 Filocalia IV, cap. 62, p. 270. 

266 Ambiguornm liber, Migne, P. G., XCI, col. 1081. 

~ 67 Răspuns către Talasie, Filocalia III, p. 73. 

268 Sf. Maxim spune că de aceea a venit Fiul lui Dumnezeu, ca să scoată iar la arătare în oameni chipul Său 
acoperit de patimi (Ambig., Migne, P. G., XCI, col. 1277). 

337. Putem şti de la ce treaptă a virtuţilor sau a curăţiei sau a lipsei de patimi, în 
sus, merge cineva la rai, şi de la ce treaptă în jos, merge cineva la iad? 

Aceasta n-o putem şti întocmai. Dar e de crezut că dacă cineva s-a înălţat din ce în ce 
mai mult pe calea virtuţii, acela merge la fericire şi, dimpotrivă, dacă s-a coborât din ce în ce 
mai mult în necurăţie, merge la iad. 

338. Nu rămân vreunii într-un loc de mijloc, între rai şi iad? 

Nu. Pentru că nu există om care să se afle exact la mijloc între necurăţie şi virtute. Inima 
lui tot are o pornire principală, chiar dacă se mai mişcă uneori şi altfel. Sau dacă ar fi un om 
cu totul nehotărât, acela n-ar fi vrednic de Dumnezeu. 

339. Dar cei ce se duc în rai sau în iad sunt cu toţii pe aceeaşi treaptă de fericire 
sau de chinuri? 

Nu. Despre rai, Domnul nostru Iisus Hristos a spus: „în casa Tatălui Meu sunt multe 
locaşuri” (Ioan 14, 2). Iar despre cei din iad a spus: „Iar sluga aceea care a ştiut voia 
Domnului sau şi nu s-a pregătit, nici n-a făcut după voia lui va fi bătută mult; iar cea care nu 
a ştiut, dar a făcut cele vrednice de bătăi, va fi bătută puţin ” (Luca 12, 47-48). 

340. în ce constă fericirea sufletelor din rai? 

Noi nu ne putem da seama de felul şi de mărirea acestei fericiri. Toată fericirea vine din 
petrecerea sufletului cu Dumnezeu, cu Sfinţii îngeri, cu Sfinţii şi Patriarhii, în lumina şi în 
slava lui Hristos (Matei 8, 11; Luca 13, 28, 29; Evr. 12, 22, 23; Ioan 14, 3; Luca 16, 23; II 
Tim. 2, 12). Hristos, Care Se uneşte tainic încă din această viaţă cu cei credincioşi, îşi va face 
atunci vădită unirea Lui cu ei, putând fi văzut faţă către faţă, umplându-i de strălucire, de 
iubire şi de cunoaştere, adică desăvârşindu-i (I Ioan 3, 2; 4, 16; I Cor. 13, 12). Atunci vor fi 
îndumnezeiţi după har, adică vor cunoaşte fericirea, strălucirea şi toată lucrare şi viaţa pe care 
o are Dumnezeu în Sine, după fiinţă, şi se vor împărtăşi de razele Soarelui dumnezeiesc. Nu 
va mai fi în ei nici o durere, întristare, trebuinţă, grijă, ci îşi vor fi găsit în Dumnezeu 
desăvârşită odihna şi mulţumire (Apoc. 7, 16-17; Evr. 4, 3, 11). 

341. Şi în ce constau chinurile celor păcătoşi? 

Nici acestea nu ni se descriu de Sfânta Scriptură în înţelesul lor propriu, ci numai în 
icoane. Locul celor păcătoşi se numeşte iad (Luca 16, 23), gheena (Matei 5, 22, 29, 30), 
depărtare de la faţa lui Dumnezeu (Matei 7, 23), locul de chinuri, cuptorul de foc (Matei 13, 
42-50), focul nestins (Matei 3, 12), iezerul de foc (Apoc. 19, 20), întunericul cel mai din afară 
(Matei 8, 12; 22, 13), adâncul (Luca 8, 31). Se poate spune că nefericirea aceasta e o viaţă în 
întunericul minţii, departe de Hristos, „Lumina lumii”, o viaţă slăbănogită, o viaţă în moarte, 
departe de Hristos care e Izvorul vieţii, o viaţă fără de iubire, căci Dumnezeu este iubire. 

Toate puterile sufletului vor fi atunci înţepenite, căci osânda lui Dumnezeu va fi 
povara cea mai grea, sub a cărei apăsare păcătoşii îşi vor vedea toată slăbiciunea minţii, 
a voinţei şi a simţirii, pe care au avut-o pe pământ. 

Ei înşişi au făcut totul că să-şi ruineze aceste puteri: puterea de a crede, puterea de a voi, 
puterea de a înţelege adevărul, puterea de a iubi pe Dumnezeu şi pe semeni, puterea de a se 
însufleţi pentru ce este bun. De aceea sufletul ajuns la chinuri nu mai poate face nimic pentru 
îndreptarea lui şi deci pentru ieşirea de acolo. Aşa tâlcuieşte Teofilact al Bulgariei cuvintele 
de la Matei 22, 13: „Legându-i mâinile şi picioarele «Căci în veacul de acum se poate face 
şi lucra ceva, iar în cel viitor se leagă toate puterile de lucru ale sufletului şi nu se poate face 
ceva bun spre ridicarea păcatelor» 269 . Aşadar, „plânsul şi scrâşnirea dinţilor” (Matei 22, 13) 
nu trebuie înţelese ca pricinuite de pocăinţă, ci de disperare. E disperarea neputinţei de a 
schimba ceva în starea sufletului său. 

Deci învăţătura Bisericii romano-catolice despre purgatoriu, ca un foc curăţitor de 
păcate, este cu totul greşită şi de aceea noi nu o primim. Chinurile de acolo ar putea curăţi 
sufletul numai dacă ar putea naşte în el o pocăinţă, o înnoire. Dar am văzut că puterile 
sufletului sunt legate, sunt paralizate în iad. Se spune aceasta şi în alte locuri ale Sfintei 


269 Tălcuire la cap. 22 de la Matei, după Mărturisirea Ortodoxă, I, p. 64. 

Scripturi: „Şi în iad cine Te va lăuda pe Tine?” (Ps. 6, 5) sau: „Nu cei morţi Te vor lăuda pe 
Tine, Doamne, nici toţi cei ce se pogoară în iad” (Ps. 113, 25). 

342. Dar atunci, nu e nici o putinţă să scape vreunii din cei ce ajung la chinuri? 

Este cu putinţă. Unii din ei pot scăpa de acolo prin rugăciunile Bisericii şi ale fiecăruia 

dintre noi, precum şi prin milosteniile noastre pentru ei. în Sfânta Scriptură se pune mare preţ 
pe rugăciunea unora pentru alţii. Sfântul Apostol Pavel spune: „ Vă îndemn, deci, înainte de 
toate, să faceţi rugăciuni, cereri, făgăduinţe, mulţumiri pentru toţi oamenii ” (I Tim. 2, 1). Iar 
Sfântul Iacov spune: „Mărturisiţi-vă unul altuia păcatele şi vă rugaţi unul pentru altul ca să 
vă vindecaţi. Că mult poate rugăciunea stăruitoare a dreptului” (5, 16). Sfântul Apostol 
Pavel cere să se faca rugăciuni şi pentru el (Efes. 5, 19). Dar dacă folosesc rugăciunile noastre 
semenilor noştri vii, de ce n-ar folosi şi celor morţi, odată ce ei trăiesc cu sufletul şi odată ce 
acelaşi Dumnezeu le ascultă şi pe unele şi pe altele? La mărturisirile acestea indicate se 
adaugă şi unele mărturii directe din Vechiul Testament. Astfel, în II Mac. 12, 42-45 se aduce 
jertfă pentru ostaşii morţi şi apoi se zice: „Drept aceea, sfânt şi cucernic gând a fost, că a 
adus jertfă de curăţie pentru cei morţi ca să se slobozească de păcat ” (v. 46). Iar în Baruh se 
spune: „Doamne atotţiitorule, Dumnezeul Lui Israil, auzi rugăciunea celor ce au murit ai lui 
Israil... Nu îţi aduce aminte de nedreptăţile părinţilor noştri...” (3, 4, 5). în chipul cel mai 
limpede vorbeşte de aceste rugăciuni întreaga Sfânta Tradiţie, începând din primele timpuri 
ale Bisericii, cum arată Sfintele Liturghii. Sfântul Ioan Gură de Aur spune că, chiar Apostolii 
au rânduit să se facă la Liturghie pomenire de cei morţi: «Nu degeaba au rânduit Apostolii să 
se facă asupra Tainei celei înfricoşate pomenirea celor plecaţi. Ştiau că mult le foloseşte, 
multă binefacere aduce celor mulţi. Când stă poporul, plinătatea preoţească, cu mâinile întinse 
şi în fată stă jertfă înfricoşată, cum nu vor îndupleca pe Dumnezeu cei adormiţi? Dar aceasta 

? # # # 970 

numai pentru cei plecaţi în credinţă» - . 

343. Pot fi scoase sufletele din iad? 

Da. Deoarece nu se spune nicăieri că sufletele se pot mântui prin suferinţele 
purgatoriului, dar se spune limpede: 1) că Jertfa răscumpărării e pentru toţi, vii şi morţi, şi 2) 
că Dumnezeu are puterea să scoată sufletele din iad, nu omul (Rut 2, 20; III Regi 2, 6; Ps. 48, 
16; Matei 12, 32; Rom. 14, 9; I Cor. 15, 19; I Tim. 2, 6; Evr. 9, 22; I Ioan 2, 2 şi Apoc. 1, 18). 
Puterea şi iertarea lui Dumnezeu, Care împlineşte „orice” vom cere de la El (Marcu 11, 24; 
Ioan 14, 13), sunt fără margini, iar bunătatea Lui e atât de mare, că numai El poate schimba 
osânda veşnică a omului. 

344. Se poate şti sigur de un suflet că va fi scos de la chinuri datorită rugăciunilor 
Bisericii şi ale celor vii? 

Nu. întâi, pentru că nu se cunoaşte care e starea în care s-a dus un suflet de aici. Al 
doilea, pentru că Biserica nu scoate cu de la sine putere un suflet de la chinuri, cum se laudă 
papa de la Roma că face cu sufletele din purgatoriu. Căci asupra sufletelor de acolo singur 
Dumnezeu are putere. Biserica se roagă numai lui Dumnezeu, ca El să facă aceasta şi 
nădăjduieşte tare în mila şi atotputernicia Lui. Căci noi ştim că Dumnezeu ne cere să iubim pe 
semenii noştri şi priveşte cu plăcere la această iubire a noastră. Şi nu e faptă mai mare de 
iubire decât să ne rugăm unii pentru alţii. Rugăciunea Bisericii găseşte cu atât mai mare 
ascultare la Dumnezeu, cu cât în rugăciunea ei se împletesc glasurile Sfinţilor din cer cu ale 
credincioşilor de pe pământ şi însuşi glasul Maicii Domnului. «Biserica e într-o nesfârşită 
rugăciune pentru mădularele sale: se roagă pentru noi toţi îngerii şi Apostolii şi Mucenicii şi 
Patriarhii şi cea mai presus de toţi, Maica Domnului nostru, şi această sfântă unire e viaţa 
Bisericii». în rugăciune se arată dragostea şi creşte dragostea şi unirea tuturor întreolaltă. 
Rugăciunea, după cum zice scriitorul creştin Homiakov, din care am citat şi mai înainte, este 
sângele Bisericii. 

Iar Cel ce întreţine această dragoste, din care izvorăşte rugăciunea de obşte a tuturor 
pentru fiecare şi a fiecăruia pentru toţi, e Dumnezeu. Căci unde e iubire, acolo e Dumnezeu. 


270 Omilia 3 la Filipeni. 

Dar dacă Dumnezeu îndeamnă la orice rugăciune din iubire şi El o încălzeşte (Rom. 8, 26), 
desigur ca El ne dă şi El ne încălzeşte şi rugăciunea pentru cei morţi. Şi atunci nu va găsi 
această rugăciune ascultare la El? Căci El însuşi a zis: „ Toate câte cereţi, rugându-vă, să 
credeţi că veţi lua şi va fi vouă” (Marcu 11, 24). Rugăciunea pentru morţi este, aşadar, nu 
numai un semn şi o întărire a iubirii, ci şi o probă a credinţei. Căci tot Mântuitorul zice: „De 
poţi crede, toate sunt cu putinţă credinciosului ” (Marcu 9, 23). 

Se poate spune că credinţa tare şi iubirea stăruitoare a Bisericii se revarsă ca un val de 
putere peste păcătosul din iad, izbutind, când binevoieşte Dumnezeu să-Şi adauge şi mila Sa 
deosebită, ceea ce nu poate păcătosul prin sine însuşi: o reînnoire a puterilor sale amorţite. 

345. Nu se poate şti măcar în general care păcătoşi se pot folosi de rugăciunile 
Bisericii? 

Am văzut că Sfântul Ioan Gură de Aur spune că rugăciunile ajută numai celor adormiţi 
în credinţă. La Proscomidie (la Sfânta Liturghie), se pomenesc toţi cei adormiţi «întru 
nădejdea învierii şi a vieţii de veci». Se poate spune deci că rugăciunile folosesc numai 
sufletelor acelora care au plecat de aici nu de tot moarte, ca mădulare ale Bisericii, ci având în 
ele o anumită credinţă ca rădăcină a virtuţilor şi oarecare silinţe de a o dezvolta în virtuţi; 
celor ce au săvârşit, aşadar, unele fapte bune ca început al virtuţilor şi al slăbirii patimilor, dar 
nu au făcut binele aşa de statornic, sau aşa de mult timp, încât să fi ajuns la deprinderi bune 
sau virtuţi care să cumpănească asupra patimilor. Cu alte cuvinte, rugăciunile folosesc celor 
ale căror puteri nu s-au ruinat slujind numai patimilor, ci au avut şi o oarecare obişnuinţă a 
binelui, cu care s-au dus de aici. Ele folosesc chiar şi celor ce n-au dus o viaţă de credinţă şi n- 
au avut fapte bune, dar la sfârşitul vieţii au găsit puterea să se caiască, însă nu aşa de 
cutremurător ca să li se prefacă fiinţa dintr-o dată şi întregime, ca a tâlharului de pe cruce, în 
care caz s-ar fi dus în rai. Mitropolitul Nicolae al Crutitelor spune: «Domnul nostru Iisus 
Hristos este atât de milostiv că nu lasă fără iubirea Lui de oameni nici acele suflete greşite, 
care stau înaintea Lui cu credinţă slabă şi numai cu începuturi de credinţă, sufletele care nu-şi 
întăresc credinţa şi nici nu se pocăiesc în timpul vieţii lor pământeşti. Prin rugăciunile 
Bisericii, prin puterea Jertfei celei nesângeroase, aduse pentru aceşti răposaţi, prin milosteniile 
date pentru ei, li se uşurează soarta. Aceşti păcătoşi nu sunt lipsiţi de nădejdea iertării şi a 
bunurilor veşnice». 

346. Cum se face că rugăciunile Bisericii pot ajuta unora să se mântuiască de 
chinuri înainte de judecata din urmă? 

Aceasta se datoreşte faptului că chinurile ce le suportă păcătoşii după moarte şi înainte 
de învierea cu trupurile nu sunt definitive că după judecata din urma, ci provizorii, ca să se 
lase omenirii din Biserică prilejul să se întărească în dragoste prin rugăciunile pentru cei 
morţi, care nu se mai pot ajuta ei singuri, ci sunt ajutaţi prin dragostea altora. Chinurile 
dinainte de judecata din urmă nu sunt nici definitive, nici aşa de mari ca cele de după acea 
judecată, când vor fi răbdate şi în trup. 

347. Tot provizorie este şi starea de fericire a sufletelor drepţilor înainte de judecata din 
urmă? Şi tot de un grad mai mic? 

Da. De aceea ele, deşi primesc o anumită fericire îndată după moarte, fericirea deplină o 
aşteaptă să li se dea abia după judecata din urmă. Sfântul Grigorie Teologul, fericind pe 
fratele său mort, Chesarie, «Că intră în cer şi se înfăţişează Marelui împărat şi se umple de 
lumina de acolo», adaugă că «sufletul iubitor de Dumnezeu priveşte şi gustă cu închipuirea 
fericirea ce o va primi de-abia după învierea trupului» . 

348. Avem noi acum vreo legătură cu sufletele drepţilor din cer? 

Da, este o strânsă legătură de iubire şi de rugăciune între ei şi noi. Ne rugăm cu ei, 
slăvim pe Dumnezeu împreună cu ei. Facem parte din acelaşi Trup tainic al Domnului, din 
Biserică, trăind o viaţă duhovnicească comună. Deşi ei alcătuiesc Biserica biruitoare din cer, 
iar noi cea luptătoare de pe pământ, acestea două nu sunt despărţite, ci unite. E o necontenită 


271 Sf. Grigorie Teologul, Cuvântarea 7, Migne, P. G., XXXV, col. 781. La fel Fotie, vezi Andrutsos, 
Dogmatica, p. 446. 

trecere de la una la alta. Sfinţii sunt cu puterea lor printre noi. Precum stăm în legătură cu 
Domnul nostru Iisus Hristos, măcar că e nevăzut, aşa stăm şi cu Sfinţii din cer. Sfântul 
Apostol Pavel zice: „ V-aţi apropiat de muntele Sion şi de cetatea Dumnezeului celui viu, de 
Ierusalimul cel ceresc şi de zeci de mii de îngeri, în adunare sărbătorească, şi de Biserica 
celor întâi născuţi care sunt scrişi în ceruri şi de Dumnezeu Judecătorul tuturor, şi de 
duhurile drepţilor celor desăvârşiţi” (Evr. 12, 22-23). Iar Fericitul Augustin spune: «Sufletele 
credincioşilor care au murit nu sunt despărţite de Biserică... ele sunt mădulare ale lui 
Hristos» 272 . 

Această legătură prin mijlocirea Bisericii între noi şi Sfinţi, precum şi legătura noastră 
cu sufletele celor adonniţi, se numeşte Comuniunea Sfinţilor. De ea aminteşte Simbolul 
Apostolic care datează din primele veacuri ale Bisericii. 

349. Avem temeiuri să credem că Sfinţii mijlocesc pentru noi prin rugăciunile lor? 

Da. Mai întâi pentru că fiind încă în viaţă, ei s-au rugat pentru noi. Sfântul Apostol 
Pavel scrie filipenilor: „ Mulţumesc Dumnezeului meu ori de câte ori îmi amintesc de voi, căci 
totdeauna, în toate rugăciunile mele, mă rog pentru voi toţi cu bucurie” (Filip. 1, 3-4; II Cor. 
13, 9;Efes. 1, 16-18; 3, 14-21; ITes. 1, 2-3;IITes. 1, 1-1 fiii Tim. 1, 3). 

Strădania lor cea mai mare în viaţă a fost să ajute cât mai mulţi oameni să se 
mântuiască. Ceea ce îi făcea pe ei sfinţi era o dragoste mistuitoare faţă de Dumnezeu şi de 
oameni. Dragostea lor faţă de oameni şi preocuparea de a aduce pe cât mai mulţi la Dumnezeu 
n-a încetat nici după mutarea lor de aici. Dimpotrivă, fiind mai aproape de Hristos, şi puterile 
lor sufleteşti crescând, dragostea lor de oameni a crescut şi ea. Mântuitorul spune că „ bucurie 
se face înaintea îngerilor lui Dumnezeu pentru un păcătos care se pocăieşte” (Luca 15, 10). 
Cu cât mai mare bucurie vor avea astfel Sfinţii, care sunt mai legaţi de oameni, având aceeaşi 
fire? Mai ales că ei se bucură de ceea ce Se bucură şi Domnul nostru Iisus Hristos, iar bucuria 
cea mai mare a Lui este mântuirea noastră. Mântuitorul însuşi „Se roagă pentru noi” (Rom. 
8, 34), după cum Se roagă şi Duhul (Rom. 8, 26-27). Oare nu vor face şi Sfinţii la fel, ca să 
facă bucurie lui Dumnezeu? Vor sta nepăsători când Iisus Se roagă pentru noi, când aduce 
Jertfa nesângeroasă pentru noi, când lasă cele 99 de oi şi aleargă să mântuiască pe cea 
pierdută? (Matei 18, 11-14). 

Cu siguranţă că se vor ruga şi Sfinţii, mai ales că ştim că şi îngerii nu se bucură numai 
pentru mântuirea unui suflet pierdut, ci, fiind pururea înaintea lui Dumnezeu, se şi roagă 
pentru el. Căci aşa trebuie să înţelegem cuvintele Mântuitorului: „ Căutaţi să nu defăimaţi pe 
vreunul dintre aceşti mai mici, că zic vouă: că îngerii lor, în ceruri, văd dururea faţa Tatălui 
Meu care este în ceruri” (Matei 18, 10). Mântuitorul a voit să arate că îngerii acelora nu stau 
degeabă în faţa lui Dumnezeu, ci stau spre folosul lor, căci îndată adaugă că Fiul Omului a 
venit să mântuiască pe cel pierdut şi dă ca exemplu parabola cu oaia cea pierdută (Matei 18, 
11-14). 

Dar în afară de mărturiile acestea pentru rugăciunile Sfinţilor, Sfânta Scriptură cuprinde 
mărturii şi mai lămurite despre ele. în Apocalipsă se spune: „ Şi când a luat cartea, cele patru 
fiinţe şi cei douăzeci şi patru de bătrâni au căzut înaintea Mielului, având fiecare alăută şi 
cupe de aur pline de tămâie, care sunt rugăciunile sfinţilor ” (5, 8). Iată, aşadar, pe Sfinţii din 
cer înfăţişând înaintea tronului ceresc rugăciunile sfinţilor de pe pământ. Iar prin sfinţii de pe 
pământ se înţelegeau pe vremea Apostolilor toţi membrii Bisericii (Col. 1, 4; Efes. 1, 1). 
Rugăciunea sfinţilor din cer este folositoare membrilor Bisericii de pe pământ când aceştia din 
urmă se roagă şi ei, adică atunci când rugăciunea sfântului din cer însoţeşte rugăciunea celui 
de pe pământ, deci când acesta nu stă nepăsător. 

Mai aducem aici trei temeiuri cu privire la rugăciunile Sfinţilor pentru noi. Primul: 
Toate fiinţele cuvântătoare din cer şi de pe pământ trebuie să aducă „Pururea lui Dumnezeu 
jertfă de laudă, adică rodul buzelor, care Preaslăvesc numele Lui” (Evr. 13, 15). Sfinţii din 


272 De Civitate Dei, X, Migne, P. L., LXI, col. 674. 

cer nu lipsesc de la aceasta jertlă necontenită a rugăciunii adusă lui Dumnezeu (Apoc. 4, 10, 

11 ). 

Al doilea: în Biserică toate mădularele luptă pentru mântuirea, pentru sfinţirea tot mai 
deplină şi a celorlalte mădulare. E o împreunălucrare a tuturor, puterea de la unele trecând la 
celelalte, slăbiciunile unora fiind purtate şi de celelalte, ca să crească tot trupul lui Hristos 
(Efes. 4, 11-12, 15-16; Rom. 12, 4-13). Nu pot fi socotiţi sfinţii ca nişte mădulare nelucrătoare 
în Biserică, ca nişte mădulare amorţite. Iar lucrarea lor numai aceasta poate fi: rugăciunea şi 
stăruiriţa pentru creşterea tuturor mădularelor trupului Domnului. 

Al treilea: Sfinţii se roagă pentru noi şi sunt ascultaţi (Fac. 20, 7; Iov 42, 8; I Regi 7, 9; 
Ier. 15, 15; Iacov 5, 16; II Petru 1, 13-15; Apoc. 8, 3-4). 

Ei sut proslăviţi (Rom. 2, 10); vor judeca lumea (I Cor. 6, 2); sunt iubiţii lui Dumnezeu 
(Dan. 10, 19). 

350. Simţim noi trebuinţă şi de rugăciunile Sfinţilor ca să fim ascultaţi de Dumnezeu? Nu 
ajung rugăciunile noastre? 

Dumnezeu a lăsat ca sfinţii să se roage pentru noi nu pentru că n-ar auzi rugăciunile 
noastre, când se fac singure, aşadar nu pentru că El are trebuinţă de ele, ci noi. Pe de o parte 
rugăciunile noastre se încălzesc când ştim că şi alţii se roagă cu noi şi pentru noi, iar dragostea 
noastră faţă de ei creşte, ca să răspundă dragostei lor. Rugăciunile unora pentru alţii sunt un 
semn şi un mijloc de sporire a dragostei, a unirii între mădularele Bisericii. Pe de altă parte 
noi ne smerim când ne dăm seama că avem trebuinţă şi de rugăciunile altora. Şi e bine să nu 
fim mândri când ne rugăm socotind că n-avem trebuinţă de nimeni ca să fim ascultaţi de 
Dumnezeu, că suntem tot aşa de vrednici să fim ascultaţi de El ca oricare altul, că ne ajung 
rugăciunile noastre. De aceea spunem că rugăciunile noastre se înalţă prin rugăciunile sfinţilor 
până la Dumnezeu, pentru că rugăciunea noastră însăşi a devenit mai caldă, mai simţită, mai 
pătrunzătoare, mai smerită. Această încălzire a noastră se datoreşte şi faptului că puterea şi 
simţirea cu care se roagă Sfântul pătrunde într-un chip tainic şi în inima noastră, scoţând-o din 
amorţire. 

351. în ce chip se mai arată legătura noastră cu sfinţii? 

în aceea că nu numai Sfinţii îşi arată dragostea lor faţă de noi rugându-se pentru noi, ci 
şi noi ne arătşm dragostea noastra faţă de ei, pe de o parte cerându-le aceste mijlociri, pe de 
alta, cinstindu-i pentru faptele lor şi pentru desăvârşirea la care au ajuns şi luându-i ca pildă. 
Dar această cerere de mijlocire şi actele de cinstire sunt amestecate. Când îi cinstim ne şi 
rugăm lor să mijlocească pentru noi, şi când ne rugăm lor, pentru mijlocire, îi şi cinstim 
lăudând faptele şi sfinţenia lor. Toată această cinstire se mai numeşte şi închinare. 

352. Dar rugăciunea şi închinarea nu se cuvin numai lui Dumnezeu? Nu dăm, aşadar, 
oamenilor ceva ce se cuvine numai lui Dumnezeu? 

Nu. Căci alta e rugăciunea şi închinarea ce se dă lui Dumnezeu. Sfinţilor ne rugăm 
numai ca să mijlocească la Dumnezeu. Chiar când ne dau şi ei ceva, ne dau prin puterea lui 
Dumnezeu care e în ei şi potrivit cu voia lui Dumnezeu pe care ei o împlinesc când ne dau 
acel bun, aşa cum Apostolii au făcut minuni cu puterea şi cu voia lui Dumnezeu. Deci când le 
cerem Sfinţilor mijlocirea (Fapte 9, 32-42; 20, 9-11; 28, 3-9) sau ajutorul, tot pe Dumnezeu îl 
slăvim. Pe Dumnezeu îl rugăm ca El însuşi să ne dea de la Sine tot ce cerem, ca Acela care 
este izvorul tuturor bunurilor. 

Cât priveşte cinstirea sfinţilor, deşi se numeşte uneori şi închinare, ea se deosebeşte de 
închinarea data lui Dumnezeu. Când vrem să arătăm şi în cuvinte deosebirea, spunem că pe 
sfinţi îi cinstim (dulie, venerare), iar lui Dumnezeu îi slujim (latrie, adorare, închinare). Pe 
sfinţi îi cinstim ca pe nişte oameni care ne-au dat pildă de slujire lui Dumnezeu, şi pentru 
aceasta Dumnezeu i-a cinstit şi stau aproape de Dumnezeu. Lui Dumnezeu îi slujim ca 
Aceluia ce e Stăpânul atotputernic şi Făcătorul nostru, de la Care avem totul, primim totul şi 
atârnăm întru totul. 

O scriere de la începutul Bisericii, Martiriul Sfântului Policarp, spune: «Noi ne 
închinăm lui Hristos pentru că e Fiul lui Dumnezeu; cât despre martirii care sunt ucenicii şi 

următorii Domnului, le mărturisim iubirea care li se cuvine din pricina cinstei Ură seamăn pe 
care au adus-o împăratului lor». 

353. Avem temeiuri în Sânta Scriptură pentru aceste cereri de măjlocire şi pentru 
cinstirea sfinţilor? 

Da, avem. Am văzut că însuşi Sfântul Apostol Pavel cere, în nenumărate rânduri, 
creştinilor să se roage pentru el. Cu atât mai mult vom cere noi sfinţilor astfel de rugăciuni 
pentru noi. 

Cât despre cinstire, în Faptele Apostolilor se spune ca temnicerul din Filipi „cerând 
Lumina, s-a repezii înlăuntru şi, tremurând de spaimă, a căzut înaintea lui Pavel şi a lui Sila ” 
(16, 29). în Vechiul Testament citim că ucenicii proorocilor, în urma unei minuni a lui Elisei, 
au zis: „Duhul lui Ilie s-a odihnit peste Elisei. Şi au venit înaintea lui Elisei şi i s-au plecat 
până la pământ” (IV Regi 2, 15). închinarea ce se dă în aceste locuri sfinţilor se datoreşte 
faptului că puterea lui Dumnezeu sălăşluieşte în ei. Deci tot spre Dumnezeu se înalţă cugetul 
celui care se închină. 

Dacă e cu dreptate să li se dea o asemenea cinstire sfinţilor cât sunt pe pământ, cu atăt 
mai mult li se cuvine aceasta după ce, prin moarte, sunt sălăşluiţi în preajma şi în lumina 
împăratului tuturor. O spune însuşi Sfântul Apostol Pavel: „Aduceţi-vă aminte de mai marii 
voştri, care v-au grăit vouă cuvântul lui Dumnezeu; priviţi cu luare aminte cum şi-au încheiat 
viaţa şi urmaţi-le credinţa ” (Evr. 13,7). 

Un temei pentru cinstirea sfinţilor din ceruri e şi cinstirea ce li se dă îngerilor, asemenea 
cu care au ajuns sfinţii. „Şi a căzut Iosua cu faţa la pământ şi s-a închinat Lui şi a zis: 
Stăpâne, ce porunceşti slugii Tale?” (Iosua 5, 14). Iar când părinţii lui Samson au adus o 
jertfă, „Şi când a început a se înălţa flacăra de la jertfelnic spre cer, îngerul Domnului s-a 
ridicat cu flacăra de pe jertfelnic. Văzând aceasta, Manoe şi femeia lui au căzut cu faţa la 
pământ” (Jud. 13,20). 

354. Nu cumva umbrim, prin această cinstire a sfinţilor, slava care se cuvine numai lui 
Dumnezeu? 

Nu. întâi, pentru că am văzut că ea e cu totul deosebită de slujirea ce o aducem lui 
Dumnezeu. Apoi, pentru că însuşi Dumnezeu le-a dat lor cinstire, îmbrăcându-i în slava Sa, şi 
ne-a poruncit şi nouă să-i cinstim. Deci cinstea ce o dăm sfinţilor trece oarecum tot asupra lui 
Dumnezeu. „ Şi slava pe care Tu Mi-ai dat-o le-am dat-o lor, ca să fie una, precum Noi una, 
suntem” (Ioan 17, 22). Sau: „Cel ce vă ascultă pe voi, pe Mine Mă ascultă şi cel ce se 
leapădă de voi, de Mine se leapadă ” (Luca 10, 16). Sau: „ Cel ce vă primeşte pe voi, pe Mine 
Mă primeşte şi cel ce Mă primeşte pe Mine, primeşte pe Cel ce M-a trimis pe Mine. Cel ce 
primeşte prooroc în nume de prooroc, plata proorocului va lua; şi cel ce primeşte pe un drept 
în nume de drept, răsplata dreptului va lua” (Matei 10, 40-41). Deci, dacă cinstim pe sfinţi 
pentru sfinţenia lor, răsplata lor o vom lua. Apoi, sfinţii sunt numiţi de Sfânta Scriptură 
„prieteni” ai lui Dumnezeu. Aşa numeşte Domnul nostru Iisus Hristos pe Apostoli (Ioan 15, 
14), aşa e numit Avraam (Iacov 2, 23). Iar Sfântul Apostol Pavel îi numeşte pe Efeseni 
„Casnici ai lui Dumnezeu” (Efes. 2, 19). 

Cinstea ce le-o dă Mântuitorul Apostolilor este aşa de mare, că-i va face părtaşi la 
judecata lumii: „Adevărat zic vouă, că voi, cei ce Mi-aţi urmat Mie, la înnoirea lumii, când 
Fiul Omului va şedea pe scaunul Slavei, veţi şedea şi voi pe cele douăsprezece tronuri, 
judecând cele douăsprezece seminţii ale lui Israel” (Matei 19, 28). 

355. Avem vreun folos din aceasta cinstire a sfinţilor? 

Avem un mare folos. Dacă e de folos pentru creşterea duhovnicească a omului ca el să 
fie aşa de smerit, încât să socotească pe fiecare semen mai bun decât el (Matei 20, 26) , cum 

nu s-ar păgubi el, uitând de această smerenie, dacă ar socoti că sfinţii nu sunt mai buni decât 
el şi nu trebuie să-i cinstească? Aşa s-au smerit toţi sfinţii cât au trăit pe pământ, plecându-se 
în faţa celui mai neînsemnat om şi cu siguranţă că cinstea ce le-o aduce nu-i face să uite de 


273 Sf. Simion Noul Teolog, Capete practice şi teologice, în Filocalia greacă, ed. Atena, 1893, voi. II, p. 165, 
cap. 114. 

această smerenie. Prin întrecere în smerenie şi iubire, unii faţă de alţii, cresc cu duhul toţi 
membrii Bisericii. Dar cinstind pe sfinţi, noi ţinem în acelaşi timp necontenit în faţa ochilor 
noştri pilda vieţii lor, care ne ajută să ne îmbunătăţim mereu viaţa noastră. 

356. Pe Sfânta Fecioară Maria, Maica Domnului, o cinstim la fel ca pe sfinţi? 

Nu. Pe Maica Domnului o cinstim mai mult decât pe toţi sfinţii şi îngerii. Dar, totuşi, 
nu-i aducem slujire ca lui Dumnezeu. Cinstirea ce se dă ei se numeşte prea-cinstire 
(supravenerare). Ei i se cuvine aceasta prea-cinstire, pentru că e Maica lui Dumnezeu, nu 
numai o „prietenă” a Lui, ca ceilalţi sfinţi. De aceea se spune în cântarea bisericească 
(Axionul): «Ceea ce eşti mai cinstită decât heruvimii şi mai slăvită fără de asemanare decât 
serafimii». 

Ca e mai presus de sfinţi şi de îngeri se arată de acolo că şi îngerii şi oamenii i se 
închina. Aşa i s-a închinat îngerul Gavriil la Buna Vestire (Luca 1, 28-29). La fel i s-a 
închinat Elisabeta, mama lui Ioan Botezătorul (Luca 1, 40-43). însăşi Sfânta Fecioară spune 
despre sine ca o vor ferici toate neamurile, aşadar şi sfinţii care se înalţă din neamuri: „ Ca 
iată de acum mă vor ferici toate neamurile. Că mi-a făcut mie mărire Ce puternic” (Luca 1, 
48-49). 

357. Prin ce ne mai arătăm cinstirea ce o dăm sfinţilor, în afară de rugăciunile prin 
care le cerem mijlocirea şi-i lăudăm? 

Biserica îşi arată cinstirea faţă de sfinţi şi prin rânduirea unor zile cu numele lor, când 
sunt lăudaţi prin cântări şi rugăciuni deosebite, împletite în slujba adusă lui Dumnezeu, prin 
închinarea unor biserici în cinstea lor, prin obiceiul creştinilor de a-şi lua numele vreunuia 
dintre ei, prin cinstirea icoanelor şi a moaştelor lor. 

358. Care sunt temeiurile cinstirii moaştelor sfinţilor? 

Sfinţii, cât au fost pe pământ, au avut în ei harul Duhului Sfânt într-o măsură foarte 
mare, făcând adeseori minuni, cu ajutorul lui. Harul acesta îl au în sufletul lor într-o măsură 
mai mare şi în viaţa cerească la care s-au dus. Dar precum sfântul poate sta în legătură cu 
oamenii care se roagă lui, ajutându-i în chip minunat, cu atât mai mult păstrează el însuşi o 
anumită legătură cu trupul său, care a fost şi el locaşul Duhului Sfânt, precum spune 
Apostolul: „Au nu ştiti că trupul vostru este templu Duhului Sfânt, care este în voi?” (I Cor. 
6, 19). 

Sfânta Scriptură ne spune despre minuni făcute prin trupurile sfinţilor cât traiau pe 
pământ, mărturisind despre puterea ce era în ele. O femeie s-a vindecat de curgerea sângelui 
numai prin atingerea de haina Mântuitorului (Luca 8, 43-44; Matei 14, 36; 9, 21). Şi mulţi 
oameni se vindecau numai atingându-se de ştergarele purtate de Apostolul Pavel (Fapte 19, 
11, 12), iar alţii, numai prin trecerea umbrei lui Petru peste ei (Fapte 5, 15). Cum că trupul 
sfântului şi după moarte are putere vedem din Vechiul Testament, unde oasele proorocului 
Elisei învie un mort (IV Regi 13, 21). 

Biserica a cinstit din primele timpuri osemintele mucenicilor, aducându-le cu grijă şi 
zidind altarele bisericilor peste ele, iar mai târziu îngrijindu-se ca în altarul fiecărei biserici, că 
şi în Sfântul Antimis de pe altar, să se pună o părticica din Sfântele moaşte, ceea ce se face 
până azi. 

Epistola Bisericii din Smirna despre martiriul Sfântului Policarp, episcopul acelei cetăţi 
(f 166), spune: «Noi am strâns osemintele lui ca pe un odor mai scump decât aurul şi decât 
pietrele scumpe şi le-am aşezat unde se cuvine: aici ne vom aduna cu bucurie şi Domnul ne va 
da nouă să sărbătorim ziua naşterii sale celei muceniceşti, spre cinstirea biruinţei sale şi spre 

974 • • ’ 

întărirea altor luptători»" , puterea minunată din moaşte se arată şi în faptul că nu putrezesc. 

Se înţelege că şi cinstirea sfântelor moaşte se îndreaptă tot spre Dumnezeu, a Cărui 
putere sălăşluieşte în ele. «Cinstim moaştele mucenicilor ca să adorăm dumnezeieşte pe Acela 
ai Cărui ucenici sunt şi cinstim pe slujitori în aşa fel încât cinstirea lor să treacă asupra 
Stăpânului, Care a zis: „Cel ce vă primeşte pe voi, pe Mine Mă primeşte”» 275 . 


274 Eusebiu al Cezareii, Istoria bisericească, IV, 15. 

275 Fer. Ieronim, Epistola către Presbiterul Ruperiu, 37,1. 

359. Dar temeiurile cinstirii icoanelor care sunt? Şi care este înţelesul cinstirii lor? 

Sfânta Scriptură opreşte închinarea la chipuri cioplite şi la alte asemănări văzute (Ies. 
20, 4; Lev. 26, 1; Deut. 5, 8; Fapte 17, 29). Dar prin această opreşte numai închinarea 
întemeiată pe socotinţă că chiar aceste chipuri sunt cinstite ca dumnezei, adică opreşte 
închinarea la idoli. Nu opreşte, însă, cinstirea unor semne şi înfăţişări ale lui Dumnezeu şi ale 
sfinţilor, când această cinstire nu rămâne la materia din care sunt tăcute, ci duce gândul la 
Dumnezeu sau la Sfântul cel închipuit prin ele. Am văzut cinstirea ce se dădea unor brâie şi 
ştergare purtate de Apostolul Pavel. în Vechiul Testament ni se spune despre doi heruvimi 
sculptaţi, aşezaţi deasupra chivotului, sau brodaţi în perdeaua din faţa chivotului sau în 
covoarele din locaşul sfânt (Ies. 25, 18-22; 26, 32 etc.). înaintea lor se tămâia şi se făceau 
închinăciuni (Iosua 7, 6; Ies. 30, 1, 7, 8). Precum ne ajutăm de cuvânt ca să ne ridicăm la cele 
mai presus de cuvânt, aşa ne folosim de icoană ca să ne ridicăm la cele mai presus de icoana. 
Şi precum Dumnezeu vrea ca auzul nostru să se sfinţească prin cuvinte curate, aşa vrea ca şi 
văzul nostru să se sfinţească prin icoane cuvioase, ca prin amândouă aceste simţuri superioare 
să se scurgă în suflet gânduri curate. 

360. Până când va ţine starea provizorie a sufletelor în rai şi in iad? 

Până la sfârşitul lumii, la învierea cea de obşte cu trupurile, la venirea a doua a 
Domnului şi la judecata din urma. 

361. Toate acestea vor fi deodată? 

Da. Deodată, sau aşa de repede una după alta, că nu va fi nici o pauză între ele. Deşi 
venirea Domnului este în rândul al treilea, ea va pricinui pe toate celelalte de mai înainte. 

362. Când vor fi toate acestea? 

Timpul venirii a doua a Domnului şi toate câte se vor întâmpla când va veni sfârşitul 
lumii nu ni s-a descoperit. „Iar de ziua şi ceasul acela, nimeni nu ştie, nici îngerii din ceruri, 
nici Fiul, ci numai Tatăl singur” (Matei 24, 36). Mântuitorul ne cere să priveghem tot timpul, 
deoarece va veni pe neaşteptate: „ Veni-vă stăpânul slugii aceleia în ziua în care nu se 
aşteaptă şi în ceasul pe care nu-l cunoaşte” (Matei 24, 50). „Drept aceea privegheaţi, că nu 
ştiţi ziua, nici ceasul în care Fiul Omului va veni” (Matei 25, 13; vezi şi Matei 24, 42, 44; I 
Tes. 5, 2, 3; II Petru 3, 3-10). 

363. Nu ni s-au dat nici măcar semne, după care să se cunoască apropierea 
sfârşitului? 

Da. în Sfânta Scriptură sunt arătate unele semne care vor premerge sfârşitul. Acestea 
sunt: 1) predicarea Evangheliei la toate popoarele (Matei 24, 14); 2) convertirea poporului 
iudeu (Rom. 11, 15-26); 3) ivirea lui Antihrist (II Tes. 2, 3-11; I Ioan 2, 18), omul nelegiuirii 
(II Tes. 2, 1-10), sau „fiara” (Apoc. 13, 1-18), lucrând împreună cu uneltele sale, prooroci şi 
hristoşi mincinoşi, tot felul de semne, prin puterea satanei, ca să amăgească pe oameni. Ei vor 
prigoni cu toată furia pe cei aleşi ai Domnului (Matei 24, 5, 11; 4) venirea lui Ilie şi a lui Enoh 
(Apoc. cap. 11); 5) înmulţirea fărădelegii şi răcirea iubirii între oameni (Matei 24, 10, 12); 
înmulţirea războaielor şi a veştilor de războaie (Matei 24, 6-7); ivirea unor nenorociri, ca 
foamete, ciumă etc. (Matei 24, 8); mari tulburări în toată firea, ca eclipse de soare şi de luna, 
căderi de stele, cutremure etc. (Matei 24, 29; 6) arătarea pe cer a „semnului Fiului Omului” 
(Matei 24, 30), adică a Sf. Cruci. 

Dar semnul Crucii pe cer mai degrabă va însoţi venirea Domnului decât o va premerge, 
iar convertirea poporului iudeu, ivirea lui Antihrist şi predica lui Ilie şi Enoh sunt lucruri 
tainice, al căror înţeles exact nu poate fi cunoscut. 

Celelalte semne care rămân sunt de aşa fel, că nu se poate spune pe temeiul lor, în chip 
sigur, când va fi sfârşitul. Cei care s-au apucat să facă socoteli şi sa dea soroace hotarîte s-au 
înşelat amarnic. Tulburări, greutăţi şi războaie au fost adeseori în lume şi noi nu ştim care 
poate fi gradul lor ultim de dezvoltare, încât să putem spune că gradul acesta sau acela e 
ultimul şi după el vine sfârşitul. 

364. Vor învia deodată, atât drepţii cât şi păcătoşii? 

Da. Sfânta Scriptură ne spune că un singur seceriş va fi şi pentru grâu şi pentru neghină 
(Matei 13, 30, 42-43); că o singură dată vine Mirele pentru toate fecioarele (Matei 25,1-13); 
că o singură dată va veni Stăpânul să ceară socoteală tuturor lucrătorilor trimişi în vie (Matei 
21, 33-41); că în acelaşi timp va cere socoteală pentru talanţii încredinţaţi (Matei 25, 14-30); 
şi, în chip limpede, că deodată îi va aduna pe toţi la judecată, şi pe cei buni şi pe cei răi (Matei 
25, 31-46). Toţi vor învia într-o clipă „când trâmbiţa cea de apoi va suna” (I Cor. 15, 52; I 
Tes. 4, 16). 

365. Dar cu trupurile celor ce vor fi atunci pe pământ ce se va întâmpla? 

Se vor schimba şi ele, într-o clipă, în trupuri înviate, ca şi când ar fi trecut şi ele prin 
moarte. Sfântul Apostol Pavel spune: „Iată taină zic vouă: că nu toţi vom adormi, dar toţi ne 
vom schimba deodată, într-o clipeală de ochi, la trâmbiţa cea de apoi; pentru că va trâmbiţa 
şi morţii vor învia nestricăcioşi, iar noi ne vom schimba ” (I Cor. 15, 51-52). 

366. Cum va fi trupul înviat, faţă de cel pe care îl avem acum? 

Trupul înviat va fi tot cel pe care îl avem acum, după fonna şi materia lui, pentru ca 
chiar trupul cu care am săvârşit cele bune sau cele rele să se împărtăşească de fericire sau de 
osândă. Dar va fi altfel. Să ne gândim cum trupul omului la diferite vârste e acelaşi, nu altul, 
dar altfel. Cu atât mai mult va fi trupul înviat. Sf. Apostol Pavel spune următoarele însuşiri ale 
trupului înviat însuşirilor trupului pe pământ: 1) trupul înviat va fi nestricăcios, pe când cel 
pământesc e stricăcios; 2) trupul înviat va fi întru slavă, pe când cel pământesc e întru 
necinste; 3) trupul înviat va fi plin de putere, pe când cel pământesc este supus slăbiciunii; 4) 
trupul înviat e duhovnicesc sau străbătut de Duh de viaţă făcător, pe când cel pământesc e trup 
sufletesc, străbătut numai de suflet. Poate numele de trup ceresc, ce i-1 dă Sfântul Apostol 
Pavel trupului înviat, înseamnă toate acestea, spre deosebire de trupul pământesc, care 
înseamnă toate cele contrare. Iar însuşirea nemuririi poate e tot una cu aceea a nestricăciunii (I 
Cor. 15, 40-54). Totuşi, uneori stricăciunea înseamnă altceva: lipsa de trebuinţe materiale, 
prezenţa poftei, a durerii, a plăcerii. Având aceste însuşiri, cei ce înviază „nici nu se însoară, 
nici nu se mărită, ci sunt ca îngerii lui Dumnezeu în cer ” (Matei 22, 30). 

367. Trupurile înviate ale păcătoşilor vor avea si ele aceste însuşiri? 

Trupurile înviate ale păcătoşilor vor avea numai însuşirea nestricăciunii sau a nemuririi, 
ca să poată răbda chinurile în vecii vecilor. Celelalte însuşiri nu le vor avea. 

368. Ce se mai poate spune despre însuşirile trupurilor înviate ale celor drepţi? 

Despre aceste însuşiri Sfânta Scriptură nu spune mai multe. Dar mai spun unele lucruri 

Sfinţii Părinţi, tălmăcind cele spuse de Sfânta Scriptură. Ei spun că, prin înviere, Dumnezeu 
redă iarăşi oamenilor drepţi trupul ce l-au avut la început: nestricăcios, lipsit de slăbiciuni (de 
pofte dobitoceşti) şi nemuritor . 

învierea va fi ultimul inel din lucrarea de ridicare a omului din starea în care l-a coborât 
păcatul. 

Toate celelalte însuşiri ale trupului înviat se datoresc faptului ca el este îndumnezeit, că 
Duhul Sfânt locuieşte în el şi-l umple de slavă şi Hristos îi este şi mâncare şi băutură, odihnă 
şi putere. Sf. Grigorie Palama spune: «Trupul fiind duhovnicesc şi văzând duhovniceşte, va 
vedea în chip duhovnicesc strălucirea dumnezeiască. Precum acum, numai prin deducţie 
raţională, ne dăm seama că avem un suflet înţelegător, în stare să stea de sine, căci trupul 
acesta ros, muritor şi vârtos, ascunde, coboară, face trupesc şi numai închipuit sufletul, motiv 
pentru care nu cunoaştem nici simţirea înţelegătoare din minte, tot aşa în viaţă fericită din 
veacul viitor, trupul se va ascunde cumva la fiii învierii, aceştia ajungând în starea îngerilor, 
cum zice Evanghelia lui Hristos (Matei 22, 30). Aşa de mult se va subţia trupul, încât nu va 
mai părea în general materie, nici nu va mai sta în calea lucrărilor minţii; mintea îl va copleşi 
cu totul. Urmarea va fi că drepţii se vor putea împărtăşi şi prin simţurile trupeşti de lumina 


276 Sf. Maxim Mărturisitorul, Răspuns către Talasie, 27, Filocalia III, p. 98: „...după sfârşitul (timpului) firea se 
va reîntoarce la sine, prin lepădarea însuşirilor dobitoceşti, primind din nou mărirea de la început a împărăţiei”. 

dumnezeiască... Ceea ce a arătat Hristos, negrăit; Apostolilor pe Tabor este tocmai arvuna 
acestui mare dar ce ni-1 va face Dumnezeu» 277 . 

369. Dar cu lumea aceasta zidită de Dumnezeu ce se va întâmpla? Va înceta să mai 
existe? 

Lumea zidită de Dumnezeu nu va înceta să mai existe, dar se va înnoi cu totul. Chipul 
de acum al lumii va pieri, arzând în foc şi se va ivi un cer nou şi un pământ nou. Sfântul 
Apostol Petru zice: „Iar ziua Domnului va veni ca un fur, când cerurile vor pieri cu vuiet 
mare, stihiile, arzând, se vor desface, şi pământul şi lucrurile de pe el vor arde... Şi ceruri noi 
şi pământ nou după făgăduinţă Lui aşteptăm, în care locuieşte dreptatea ” (II Petru 3, 10, 13). 
Va trece şi lumea printr-un fel de moarte şi înviere, căci şi firea aşteaptă dezlegarea de 
urmările păcatului omenesc întinse şi asupra ei, adică de „ robia stricăciunii, ca să fie părtaşă 
la libertatea slavei fiilor lui Dumnezeu’’ (Rom. 8, 21). Deci şi firea va lua un chip înnoit, 
potrivit cu chipul înnoit al oamenilor înviaţi. 

Sfântul Simeon Noul Teolog spune: «Toata firea va fi nu cum a fost când a fost zidită, 
materială şi sensibilă, ci se va preface la învierea cea de obşte şi va deveni o locuinţă 
nematerială şi duhovnicească şi mai presus de orice simţire... Toată lumea aceasta va fi mai 
presus de orice cuvânt şi de orice înţelegere. Fiind duhovnicească şi dumnezeiască se va uni 
cu lumea de sus şi va deveni un alt paradis duhovnicesc, Ierusalimul ceresc, fiindcă s-a făcut 
asemenea cu cele cereşti şi s-a unit cu ele». Acestea se vor întâmpla, spune Sfântul Simeon, 
înainte de venirea Domnului . Apoi va veni El la judecata. 

370. Ce rost mai are judecata din urmă, odată ce s-a făcut după moarte o judecată 
deosebită cu fiecare? 

Judecata părţiculară a făcut-o nu numai Domnul nostru Iisus Hristos, ci şi propria 
conştiinţă omului. Tot aşa va fi la judecata din urmă. Mântuitorul Iisus Hristos nu va judeca 
pe om, fără ca acesta să vadă, şi prin conştiinţa sa, că judecata e dreaptă. Dar pentru aceasta e 
de trebuinţă ca omul să fie judecat şi atunci când va vedea el însuşi toate urmările faptelor 
sale, adică la sfârşitul lumii. De aceea fiecare va fi judecat în faţa tuturor, ca să vadă cum s-au 
răsfrânt păcatele sale asupra altora şi asupra omenirii în întregime. Pe când judecata 
părţiculară a fost provizorie, judecata din urmă e definitivă. Dacă prin judecata părţiculară s- 
a dat oamenilor numai o parte din răsplată sau din pedeapsă şi numai asupra sufletelor, la 
judecata din urmă, se va da toată răsplata şi toată pedeapsa şi nu numai asupra sufletelor, ci şi 
asupra trupurilor cu care oamenii au săvârşit faptele. 

Judecata părţiculară fiind provizorie, după ea se mai pot scoate sufletele din iad, prin 
rugăciunile şi milosteniile urmaşilor, arătându-se prin aceasta o vrednicie sufletească a celui 
mort, care şi-a crescut copiii în credinţa, sau a făcut bine altora ca să-l pomenească. După 
judecata din urmă nu se mai poate scoate nici un suflet din iad. 

371. Ce se va avea în vedere la judecata din urmă? 

Aceleaşi lucruri ca şi la judecata părţiculară. Adică faptele bune izvorâte din credinţa 
faţă de Dumnezeu şi din iubire faţă de El şi de semeni (Matei 25, 33-46), fapte prin care omul 
crescut în virtute şi-a făcut viaţa sa tot mai plină de Hristos şi tot mai mult asemenea chipului 
lui Hristos (Rom. 8, 29; Efes. 4,13). Chipul lui Hristos în om stă în întipărirea dragostei în 
toată fiinţa lui. Iar fericirea viitoare stă tot în dragoste (I Cor. 13, 8). Deci, cine n-a crescut în 
dragoste nu poate merge la fericire, adică la dragoste. Iar, întrucât dragostea de om şi de 
Dumnezeu creşte şi se arată mai ales prin fapte bune faţă de aproapele, Mântuitorul va rândui 
pe om la fericire sau la osânda veşnică, după cum a săvârşit sau nu, în viaţă, fapte de dragoste 
faţă de aproapele. Faptele acestea nu sunt cele pe care le face omul dintr-un interes egoist, 
aşadar faţă de cei de la care ar putea primi şi el ceva în schimb. Căci cei ce îşi iau plata de la 
oameni nu mai primesc plata de la Dumnezeu (Matei 5, 46). Faptele de dragoste sunt cele cu 
totul dezinteresate, cele lipsite de egoism, aşadar, mai ales cele făcute faţă de oamenii necăjiţi 
şi lipsiţi, nebăgaţi în seamă, de la care nu aşteptăm nimic în schimb: nici răsplată materială, 


277 Vezi D. Staniloae, Viaţa şi învăţătura Sf. Grigorie Palama, Cuv. al treilea, Sibiu, 1933, p. XIV. 

278 Sf. Simion Noul Teolog, Cuvântarea 45, Ed. Syros., p. 213-215. 

nici ajutor în carieră, nici onoruri lumeşti şi laude cu efecte între oameni. Acelea sunt lăcute 
pentru omul luat ca om, din preţuirea omului ca om, mai ales când înfăţişarea din afară a vieţii 
lui îl face nebăgat în seamă. Prin aceste fapte ridicăm pe omul înfrânt de împrejurări maştere, 
de nedreptăţi, pe omul pe care-1 iubeşte Iisus aşa de mult ca din cauza lui îşi face o cauză a 
Sa, binele făcut lui îl socoteşte bine făcut Sieşi, iar neatenţia arătată lui o socoteşte neatenţie 
arătată Sieşi. De aceea va zice către cei de-a dreapta: „ Veniţi, binecuvântaţii Tatălui Meu, 
moşteniţi împărăţia care este gătită vouă de la întemeierea lumii. Căci am flămânzit şi Mi-aţi 
dat să mănânc; am însetat şi Mi-aţi dat de băut; străin am fost şi M-aţi primit; gol am fost şi 
M-aţi îmbrăcat; bolnav am fost şi M-aţi cercetat; în temniţa am fost şi aţi venit la Mine. 
Atunci vor răspunde Lui drepţii, zicând: Doamne, când Te-am văzut flămând şi te-am hrănit? 
Sau însetat şi ţi-am dat să bei? Sau când Te-am văzut străin şi Te-am primit, sau gol şi Te-am 
îmbrăcat, sau când Te-am văzut bolnav, sau în temniţa şi am venit la Tine? Şi răspunzând 
împăratul va zice lor: Adevărat zic vouă, întrucât aţi făcut unuia dintre aceşti fraţi ai Mei 
prea mici, Mie Mi-aţi făcut. Atunci va zice şi celor de-a stânga Lui: Duceţi-vă de la Mine, 
blestemaţilor, în focul cel veşnic, care este gătit diavolului şi îngerilor lui. Căci flămând am 
fost şi nu Mi-aţi dat să mănânc; am însetat şi nu Mi-aţi dat să beau; străin am fost şi nu M-aţi 
primit; gol, şi nu M-aţi îmbrăcat, bolnav şi în temniţă, şi nu M-aţi cercetat pe Mine. Atunci 
vor răspunde şi ei, zicând: Doamne, când Te-am văzut flămând sau însetat, sau străin, sau 
gol, sau bolnav, sau în temniţă şi nu Ţi-am slujit Ţie? El însă le va răspunde, zicând: 
Adevărat grăiesc vouă: întrucât nu aţi făcut unuia dintr-aceşti prea mici, nici Mie nu Mi-aţi 
făcut. Şi vor merge aceştia la osânda veşnică, iar drepţii la viaţa veşnică” (Matei 25, 34-46). 

372. în ce va consta pedeapsa veşnică a celor păcătoşi? 

Pedeapsa veşnică a celor păcătoşi e descrisă în Sfânta Scriptură cu aceleaşi cuvinte ca şi 
pedeapsa de după judecata părţiculară. Ea va fi însă cu mult mai mare. „ Partea lor... este ca 
iezerul care arde, cu foc şi cu pucioasă” (Apoc. 21, 8). Domnul nostru Iisus Hristos le spune: 
„Duceţivă de la Mine, blestemaţilor, în focul cel veşnic, care este gătit diavolului şi îngerilor 
lui” (Matei 25, 41). Este o depărtare de la faţa lui Dumnezeu, deci de la orice bucurie, lumina 
şi viaţa. Dar este şi o grozavă simţire de singurătate şi de părăsire din partea tuturor. Cel ce nu 
s-a legat pe sine de semenii săi cu fire puternice prin dragoste şi fapte de ajutor izvorâte din ea 
simte încă de aici, spre sfârşitul vieţii, cum se face tot mai mult gol, tot mai multă gheaţă în 
jurul său. Nici el nu mai poate iubi, dar nici alţii nu-1 mai pot iubi şi nu-i mai dau nici o 
atenţie, ca şi când n-ar mai fi. Egoistul culege acolo însutit ce a semănat aici; izolarea. Precum 
fericirea din rai e comuniunea în dragoste a tuturor celor de acolo, aşa nefericirea din iad e 
lipsă totală a comuniunii. Va fi între oameni, dar ca şi când n-ar fi între ei. Va fi ca şi când 
oamenii n-ar mai avea faţă cu văz, cu grai, cu înţelegere, cu simţire. în Pateric starea aceasta e 
tălmăcită astfel: «Povestit-a Ava Macarie: Umblând odată prin pustie am găsit o căpăţână de 
mort aruncată la pământ. Şi clatinând-o cu toiagul cel de finic, mi-a grăit căpăţână. Şi am zis 
ei: tu cine eşti? Şi mi-a răspuns căpăţână: eu am fost slujitor al idolilor şi al elinilor celor ce au 
petrecut în locul acesta, iar tu eşti Macarie purtătorul de duh şi ori în ce ceas te vei milostivi 
spre cei ce sunt în munca şi te vei ruga pentru dânşii, se mângâie puţin. I-a zis bătrânul: care 
este mângâierea şi care este munca? I-a răspuns lui: pe cât este de departe cerul de pământ, 
atât este focul dedesubtul nostru, fiindcă de la picioare până la cap stăm în mijlocul focului şi 
nu este cu putinţă să se vadă cineva faţă către faţă, ci faţă fieştecăruia este lipită de spatele 
celuilalt. Deci când te rogi pentru noi, din parte vede cineva faţa celuilalt: Aceasta este 
mângâierea» 279 . 

Dar dacă chinurile de după judecată din urmă sunt mai mari, pentru că sunt suferite şi de 
trup, negreşit că ele nu sunt numai sufleteşti. Trupul care a căutat aici numai plăcerea, fugind 
de durere, trebuie să-şi ia atunci şi el răsplata, care constă în dureri veşnice cum nu ne putem 
închipui. 


279 Pateric, ed. Cozia, 1930, p. 141. 

373. Dar fericirea veşnică a celor drepţi în ce va consta? 

Ea va fi cu mult mai mare decât cea de după judecata părţiculară. Tot ce au aşteptat 
drepţii după moarte vor primi acum. Mintea noastra nu poate nici măcar bănui acele bunătăţi: 
„ Cele ce ochiul n-a văzut şi urechea n-a auzit, şi ia inima omului nu s-au suit, pe acestea ie-a 
gătit Dumnezeu celor ce-L iubesc pe Ei” (I Cor. 2, 9). „Şi va şterge Dumnezeu toată lacrima 
de ia ochii lor, şi moarte nu va mai fi; nici plângere, nici strigăte, nici dureri, nu vor mai fi, 
căci cele dintâi au trecut” (Apoc. 21,4). Nu va mai fi lipsă de soare, căci luminătorul lor va fi 
Mielul (Apoc. 21, 23). 

„Dumnezeu va fi toate în toţi” (I Cor. 15, 28). «Căci dacă nu ni Se va face Hristos în 
toate, urmează ca împărăţiei cerurilor şi bucuriei din ea îi lipseşte ceva şi e nedesăvârşită. 
Adică dacă Hristos nu li Se face tuturor drepţilor acelea ce am spus mai sus: şi haina, şi 
cununa, şi încălţământe, şi bucurie şi dulceaţă, mâncare, băutură, masă, pat, odihnă, şi 
frumuseţea nepovestită a vederii, şi tot ce e de folos pentru desfătare sau slava şi bucurie; de 
lipseşte vreun bine chiar numai cuiva din cei ce locuiesc acolo, îndată lipsa acelui bine dă loc 
la întristare şi intră întristare în mijlocul celor ce se bucură» . 

îndumnezeirea drepţilor, care a început încă din viaţa aceasta, şi care s-a continuat după 
moarte, va fi acum deplină, căci şi trupul se va împărtăşi de ea. Şi vor spori în ea în vecii 
vecilor. «După această viaţă vom înceta de a mai lucra virtuţile, dar nu vom înceta de a simţi 
în noi lucrându-se îndumnezeirea după har, ca o răsplată pentru ele. Căci lucrarea 
îndumnezeirii în noi, fiind mai presus de fire, e fără hotar» . 

374. Ce înseamnă „Amin”? 

„Amin” înseamnă „aşa să fie”, iar la sfârşitul Simbolului Credinţei este ca o pecete pe 
care cel ce mărturiseşte învăţătura aceasta o pune peste mărturisirea sa. Dar mai ales o pecete 
pe care o pune Biserica, arătându-şi hotărârea de a păstra această învăţătură neştirbită, 
neschimbată şi fără nici un adaos. 


280 Sfântul Simeon Noul Teolog, Cuvântarea 52, Ed. Syros., p. 264. 

281 Sf. Maxim Mărturisitorul, Răspuns către Tatasie, 23, Filocalia III, p. 75. 

Partea a doua 
DESPRE NĂDEJDE 


NĂDEJDEA CREŞTINĂ 


1. Pentru ce Crezul învaţă în articolele XI şi XII tot aceleaşi adevăruri 
mântuitoare, despre care vorbeşte şi articolul VII? 

Crezul în articolele sale de la sfârşit, în adevăr, ne învaţă aceleaşi adevăruri mântuitoare, 
pe care le-am aflat şi în articolul VII. Deosebirea însă este aceasta: în articolul VII suntem 
povăţuiţi «să credem», pe când articolele de la sfârşit ne învaţă nu numai să credem în aceste 
adevăruri, ci şi «să nădăjduim». 

Crezul se termină cu această mărturisire plină de bucurie: «Aştept învierea morţilor şi 
viaţa veacului ce va să fie». Cuvântul «aştept», adică doresc, înseamnă că învierea morţilor şi 
viaţa veacului viitor este un adevăr în care nu numai credem, ci şi nădăjduim. Aşa ne învaţă 
Sfântul Apostol Petru: „Pentru aceea, încingând mijloacele cugetului vostru, trezindu-vă, 
nădăjduiţi desăvârşit în harul care vi se va da vouă, la arătarea lui Iisus Hristos” (I Petru 1, 
13). 

2. Ce este nădejdea creştină? 

«Nădejdea creştină este dorul şi aşteptarea cu încredere a împlinirii tuturor bunătăţilor 
făgăduite de Dumnezeu omului care face voia Lui, fiindcă Dumnezeu este credincios în tot ce 
făgăduieşte». 

Dreptul Simeon, bătrânul temător de Dumnezeu, căruia Sfântul Duh „îi făgăduise” să 
nu guste moartea până nu va vedea pe Hristosul lui Dumnezeu, „aştepta” cu încredere 
neclintită împlinirea acestei dumnezeieşti făgăduinţe (Luca 2, 25-26). 

Nădejdea este încredinţarea pe care o are cineva în anumite împliniri viitoare şi în 
împărtăşirea ce el o va avea din acele împliniri. Aşa că nădejdea în învierea morţilor şi în 
împărtăşirea din fericirea veşnică a dat Sfinţilor Mucenici tăria să îndure chinuri cumplite şi 
să-şi dea viaţa pentru credinţă (II Mac. 7, 9). Deci nădejdea e pe de o parte «un dor», e 
năzuinţa sufletului în «aşteptarea» unui bun făgăduit, iar pe de altă parte este «încrederea» 
neclintită în împlinirea făgăduinţei date nouă de Dumneseu. Este o înaintare, un salt peste 
timp, în viitor, este un ochean care apropie de ochii sufleteşti lucrurile foarte îndepărtate. 
«Nădejdea este o încredere adevărată în Dumnezeu, dată în inima omului prin insuflare şi 
iluminare de la Dumnezeu, ca să nu deznădăjduiască vreodată de harul lui Dumnezeu, atât 
pentru iertarea păcatelor, cât şi pentru oricare cerere, când se cere un lucru bun, fie dintre 
lucrurile vremelnice, fie din cele veşnice» . 

3. Care sunt bunătăţile făgăduite nouă de Dumnezeu? 

Domnul şi Mântuitorul nostru Iisus Hristos făgăduieşte celor ce fac voia Tatălui ceresc 
viaţa veşnică, precum şi puterea, împreună cu mijloacele prin care se dobândeşte această 
fericire, adică: harul dumnezeiesc, sprijin în necazuri şi ascultarea rugăciunii. 


282 Mărturisirea de credinţă a Bisericii Ortodoxe, p. II, întrebarea I, traducere de Alexandru Elian, Editura 
Institutului Bibilic şi de Misiune al Bisericii Ortodoxe Române, Bucureşti, 1981, p. 109. 

1. Mântuitorul ne-a făgăduit „viaţa veşnică” (I Ioan 2, 25). „în casa Tatălui Meu multe 
locaşuri sunt... Mă duc să vă gătesc loc” (Ioan 14, 2). în pilda nunţii fiului de împărat (Matei 
22, 1), a celor poftiţi la cină (Luca 14, 16), a lucrătorilor viei (Marcu 12, 1) şi altele, aflăm 
aceeaşi făgăduinţă. Tot El ne-a făgăduit şi învierea morţilor (Ioan 5, 28, 29). 

2. Ca să putem câştiga fericirea veşnică, Mântuitorul ne-a făgăduit împreună-lucrarea 
Sfântului Duh ; adică harul lui Dumnezeu. Domnul nostru Iisus Hristos, „nădejdea noastră” (I 
Tim. 1, 1), vrea ca toţi oamenii să se mântuiască (I Tim. 2, 4); însă pentru mântuire harul Lui 
este de neapărată trebuinţă (Ioan 3, 5). 

3. El ne-a făgăduit şi bunătăţile trebuitoare vieţii vremelnice: „Nu duceţi grijă, 
spunând: ce vom mânca, ori ce vom bea, ori cu ce ne vom îmbrăca?... Ştie doar Tatăl vostru 
cel ceresc că aveţi nevoie de ele” (Matei 6, 31-32). Dovadă sunt păsările cerului, hrănite de 
El, şi crinii câmpului gătiţi de El, Care însă şi mai mare grijă are de oameni. Sfinţii s-au găsit 
de multe ori în împrejurări cumplit de grele: nu aveau hrană, locuinţă, îmbrăcăminte, dar, 
încrezându-se neclintit în făgăduinţa lui Dumnezeu, petreceau viaţa fără grijă de aceste 
lucruri, şi sprijinul dumnezeiesc, întradevăr, nu i-a părăsit niciodată. 

4. De asemenea, Iisus Hristos, Domnul nostru, ne-a făgăduit iertarea păcatelor, dacă ne 
pocăim şi ne îmbunătăţim viaţa. Că zice: „Mai mare bucurie se face în cer de un păcătos ce 
se pocăieşte, decât de 99 de drepţi cărora nu le trebuie pocăinţă ” (Luca 15, 7). Pilda cu oaia 
rătăcită (Luca 15, 3-6) şi cea cu fiul risipitor (Luca 15, 11-32) dovedesc ce mult voieşte 
Dumnezeu să ne ierte. Atâta vreme cât trăim, nădejdea de pocăinţa nu este pierdută; fiindcă 
unul din tâlharii răstigniţi odată cu Hristos a câştigat iertarea chiar în pragul morţii (Luca 23, 
43). Dumnezeu, ne spune Iezechiel, nu voieşte moartea păcătosului, ci să se întoarcă şi să fie 
viu (Iez. 18, 32). 

5. Mântuitorul Hristos ne-a făgăduit ajutor întru necazuri, fiindcă: „Dumnezeu este 
scăparea şi puterea noastră, ajutor întru necazurile ce ne împresoară” (Ps. 45, 1). Ajutorul 
Lui se lasă însă câteodată aşteptat, ca de pildă la nunta din Cana Galileii, când zice: „încă n-a 
venit ceasul Meu” (Ioan 2, 4). Dar acest ajutor cu cât este mai mult aşteptat, cu atât lucrează 
mai cu putere şi mai minunat. Pilda: potolirea furtunii de pe marea Tiberiadei (Matei 8, 26); 
izbăvirea din închisoare a Sfinţilor Apostoli Pavel şi Sila (Fapte 16, 25, 32). 

6. în sfârşit, Iisus Hristos ne-a făgăduit că ne va asculta rugăciunile: „Dacă veţi cere 
ceva în numele Meu, Eu voi face” (Ioan 14, 14) şi „ Orice veţi cere de la Tatăl în numele Meu, 
El vă va da” (Ioan 16, 23). Iar în rugăciunea Tatăl nostru El ne-a învăţat să cerem de la 
Părintele ceresc toate bunătăţile de care avem nevoie. 

4. De unde izvorăşte nădejdea creştină? 

Nădejdea creştină izvorăşte din credinţă în tot ce ne-a făgăduit Dumnezeu (Gal. 5, 5). 
Credinţa ne asigură că Dumnezeu este neţărmurit de credincios, este puternic, este bum, şi 
avem nădejde că, prin harul Său şi prin jertfa Mântuitorului, vom primi de la El bunătăţile 
făgăduite. 

IM 

Nădejdea îşi trage obârşia din credinţă , aşa cum copacul odrăsleşte din rădăcină. 
Credinţa adevereşte bunătăşile făgăduite şi putinţa de a le avea; nădejdea însă ne face să le 
dorim şi să le aşteptăm. Credem deci că „Cel care a poruncit să nu minţim, cu mult mai mult 
El nu va minţi” 28 , de aceea şi zice Sfântul Apostol Pavel: „ Să ţinem mărturisirea nădejdii 
nesmintită; pentru că credincios este Cel ce a făgăduit” (Evr. 10, 23). 

Suntem pătrunşi de adevărul că Dumnezeu, Căruia nici un lucru nu-I este cu neputinţă 
(Luca 1, 37), este destul de puternic încât să-Şi îndeplinească făgăduinţele (Rom. 4, 21), că 
Dumnezeu, Care este dragoste (I Ioan 4, 8), dă mai mult decât suntem noi în stare să primim, 
că Dumnezeu ne-a mijlocit, prin neasemănata jertfă a Fiului Său, fericirea veşnică, precum şi 
mijloacele de a o câştiga: „ Care pe însuşi Fiul Său nu L-a cruţat, ci L-a dat morţii, pentru noi 


283 Sf. Grigorie Teologul; De animae resurrectione, Migne, P. G., XLVI, col. 29. 

284 Sf. Clement Romanul, Epistola I către Corinteni, cap. XXVII, p. 111, în „Scrierile Părinţilor Apostolici”, 
trad. note şi indici de Pr. D. Fecioru, Ed. Institutului Biblic şi de Misiune al Bisericii Ortodoxe Române, 
Bucureşti, 1979, p. 60. 

toţi, cum nu ne va da, oare, toate împreună cu El?’’ (Rom. 8, 32). Neclintită încredere că 
Dumnezeu este desăvârşit, credincios, puternic şi bun, se numeşte credinţă în Dumnezeu. 
Această credinţă este rădăcina şi, cu cât ea este mai puternică, cu atât mai nestrămutată este 
nădejdea noastră. Credinţa aceasta a lecuit pe femeia ce se atinsese de poalele veşmântului 
Mântuitorului, pe când El Se îndreptă spre casa lui Iair (Matei 9, 22). 

5. Cine este îndreptăţit să nădăjduiască în bunătăţile făgăduite de Dumnezeu? 

în bunătăţile făgăduite de Dumnezeu este în drept să nădăjduiască tot creştinul care 
păzeşte poruncile lui Dumnezeu, precum şi păcătosul care se pocăieşte. „Nu tot cel ce-Mi zice 
Mie: Doamne! Doamne! va intra în împărăţia cerurilor, ci cela ce face voia Tatălui Meu, 
Carele este în ceruri’’ (Matei 7, 21). 

1. Creştinul căzut în păcat, dacă se căieşte din toată inima şi se pocăieşte, poate nădăjdui 
în Dumnezeu. Proorocul Iezechiel ne încredinţează că cel fără de lege de se va întoarce de la 
fărădelegile lui şi va păzi poruncile, va face dreptate şi milă, aceluia Dumnezeu îi iartă 
păcatele (lez. 18, 21, 22). în adevăr pe Manase, împărat în ludeea, care îndemnase poporul la 
închinarea idolilor, ucigând şi mulţi prooroci, Dumnezeu l-a dat în mâna vrăjmaşilor care, 
încătusându-1 în lanţuri, l-au dus rob în Babilon şi l-au aruncat în temniţă. El însă, căindu-se 
de nelegiuirile făcute şi făgăduind din inima să se pocăiască, Dumnezeu l-a eliberat din 
temniţă şi din robie şi i-a înapoiat încă şi domnia; iar el a dărâmat capistele idolilor (11 Cron. 
33, 2-19). Dimpotrivă, cel ce trăieşte în fărădelegi, cel ce nu face voia lui Dumnezeu zadarnic 
nădăjduieşte în El. Cumplitul împărat Antioh, schingiuitorul sfinţilor fraţi Macabei, fiind ros 
de viu de viermi, nădăjduia în ajutorul dumnezeiesc, dar zadarnică i-a fost nădejdea (11 Mac. 

9, 28). 

2. Creştinul care face voia lui Dumnezeu poate nădăjdui în sprijinul lui Dumnezeu în 
toate nevoile, dar să se silească însuşi să câştige bunătăţile ce nădăjduieşte de la Dumnezeu. 
Sfântul Apostol Petru ne sfătuieşte: „Lăsaţi-ILui toată grija voastră, căci El are grijă de voi” 
(1 Petru 5, 7). Cu toate acestea, şi noi înşine trebuie să ne străduim sa câştigăm bunătăţile 
făgăduite de Dumnezeu. Cine vrea să scape de vreo boală şi să se facă sănătos, să se 
folosească întâi de mijloacele obişnuite de vindecare; nu ne este îngăduit să cerem numaidecât 
o minune. Sfântul Apostol Pavel avea darul facerii de minuni, totuşi sfătuieşte pe ucenicul său 
Timotei să se folosească pentru desele lui suferinţe de puţin vin. (1 Tim. 5, 23). 

6. Care este însoţitoarea nădejdii creştine? 

însoţitoarea bună a nădejdii creştine este frica de păcat. Nădejdea e că o luntre cu două 
lopeţi: pe una scrie îndurarea lui Dumnezeu, iar pe cealaltă, frica de dreptatea lui Dumnezeu. 
Sfântul Apostol Pavel ne sfătuieşte să făurim mântuirea „cu frică şi cu cutremur” (Filip. 2, 
12). Cu frică, în adevăr, fiindcă după cum mărinarul ce se află în largul mării se teme, chiar pe 
vreme bună, de furtună ce i-ar putea îneca corabia, tot asemenea şi creştinul trebuie să trăiască 

•285 

necontenit cu teama de bântuiala ispitei - care nu cruţă pe nimeni. Oameni oarecând plăcuţi 
lui Dumnezeu, cum au fost de pildă înţeleptul Solomon, au ajuns la bătrâneţe nişte nelegiuiţi. 
Chiar dintre îngeri au căzut unii, şi încă foarte jos, şi au fost lepădaţi de Dumnezeu pe vecie, 
încheierea vieţii noastre o face moartea; până atunci ispita poate să doboare din starea de har 
pe oricine care nu lucrează la mântuirea sa cu „frică şi cu cutremur” (Filip. 2, 12). „Pentru 
aceea celui ce i se pare că stă neclintit, să ia aminte să nu cadă ” (1 Cor. 10, 12). 

Frica creştinului de păcat nu împuţinează nădejdea lui, ci o sporeşte. Nădejdea dă putere 
de a merge, e ca vântul în pânzele corăbiei; iar frica face pe om prevăzător; e ca încărcătură 
care cumpăneşte corabia. Şi pânzele şi încărcătura ajută la o plutire bună. 

7. Este nădejdea creştină un dar dumnezeiesc? 

Negreşit, nădejdea creştină este un dar dumnezeiesc, care se pogoară în inima omului, 
ca o «iluminare de la Dumnezeu» . Duhul lui Dumnezeu ţine trează înlăuntrul nostru 


285 Sf. Macarie Egipteanul, Omilii duhovniceşti, XXVI, cap. 23, p. 156, trad. Pr. Cicerone Iordachescu, 1931. 

286 Mărturisirea de credinţă..., p. a Il-a, răsp. la întreb. 1; Mitropolit Dr. N. Mladin, Prof. Diac. Orest 
Bucevschi, Prof. Dr. Const. Pavel, Prof. Diac. Dr. Ioan Zagrean, Teologia morală ortodoxă, voi. II, Editura 
Institutului Biblic, Bucureşti, 1980, 30-36. 

încrederea în bunătăţile veşnice; şi cu cât luminarea dumnezeiască este mai puternică, cu atât 
mai desăvârşită este şi nădejdea. 

8. Ce folos dobândeşte cel ce nădăjduieşte în Dumnezeu? 

Cine nădăjduieşte în Dumnezeu se bucură de o deosebită ocrotire din partea Lui. 

„Cei ce nădăjduiesc spre Dumnezeu sunt ca muntele Sionului; nu se vor clătina în 
veac” (Ps. 124, 1). Sfântul Ioan Gură de Aur, tâlcuind acest verset, zice: «Că după cum 
maşinile cele mai puternice şi mai numeroase nu vor fi în stare nici să răstoarne, nici să 
clatine acest munte, tot aşa şi cel ce-şi pune nădejdea în Dumnezeu, va rămâne neclintit în faţa 
tuturor loviturilor» . Cel ce-şi pune nădejdea în Dumnezeu nu va fi ruşinat în veac: „ Uitaţi- 
vă - zice înţeleptul Iisus Sirah - la neamurile cele din început şi vedeţi: Cine a nădăjduit spre 
Domnul şi s-a ruşinat?” (2, 10). Dovadă avem întâmplarea celor trei tineri care au fost 
aruncaţi în Babilon, în cuptorul cel aprins şi din care au scăpat nevătămaţi (Dan. 3, 8-10). 
Iosif, dus şi vândut rob în Egipt, ajunge cel dintâi în toată împărăţia Faraonului (Fac. 41). 

9. Care sîut roadele nădejdii creştine? 

înainte de toate, nădejdea înaripează sufletul cu o vie dorire spre Dumnezeu. De aceea 
dă şi o deosebită putere şi trăinicie credinţei. Astfel cel ce nădăjduieşte în Dumnezeu 
dobândeşte multe de la El; încât acela este în stare să mute şi munţii, zice Mântuitorul (Marcu 
11, 23). Iar a muta munţii se tâlcuieşte: a birui cele mai mari piedici. Chiar se şi spune că 
Sfântul Grigorie Făcătorul de minuni (f 270) ar fi mutat cu adevărat un munte . Moise, 
încrezându-se în Dumnezeu, cu toiagul a despicat în două Marea Roşie (Ies. 24, 21); iar 
Proorocul Ilie a făcut să cadă ploaie după o secetă de trei ani şi şase luni (III Regi 18, 45). Cel 
ce nădăjduieşte este bogat cu mult înainte de a avea o bogăţie, zice Sfântul Ioan Scărarul. 

1. Cel ce are nădejde în Dumnezeu rămâne neclintit în faţa oamenilor, răbdător şi 
liniştit în strâmtorări şi în necazuri, şi mai cu seamă în faţa morţii. Cine nădăjduieşte în 
Dumnezeu, acela nu se uită la bunăvoinţă sau la reaua voinţă a celor mari, nici la cele ce zic 
oamenii despre el (I Cor. 4, 3). Acela este răbdător în suferinţă pentru că ştie că „pătimirile 
vremii de acum nu sunt vrednice de mărirea care ni se va descoperi ” (Rom. 8, 18). Dreptul 
Iov a fost atât de răbdător, tocmai din pricina bucuriei ce o simţea nădăjduind în învierea şi 
răsplata viitoare (Iov 19, 25). Ar putea fi oare cineva mâhnit, având înaintea ochilor cununa 
răsplătirii veşnice? Cămila în pustie îşi iuţeşte pasul îndată ce simte că se apropie apa. Scăpată 
de îngrijorarea setei, ea nu mai simte oboseala călătoriei; nădejdea a risipit îngrijorarea. 
„Umplutu-m-am de mângâiere! Cu tot necazul nostru sunt covârşit de bucurie”, spune 
Sfântul Apostol Pavel (II Cor. 7, 4), şi - „moartea îmi este câştig” (Filip. 1, 21). „Doresc să 
mă despart de trup şi să fiu împreună cu Hristos ” (Filip. 1, 23). „De acum mi s-a gătit cununa 
dreptăţii pe care Domnul mi-o va da în ziua aceea, El, Dreptul Judecător” (II Tim. 4, 8). 
Pentru această cunună, Sfântul Apostol Andrei (f 62) a primit moartea cu nespusă bucurie. Că 
văzând crucea, pe care era să fie spânzurat, a strigat: «Bucură-te, cruce fără de preţ, sfinţită 
prin moartea Dumnezeului meu; cu desfătare privesc la tine! O, cât am suspinat eu după tine! 
Cu ce înfocare te-am poftit!» . Sfântul Ignatie purtătorul de Dumnezeu (f 107) s-a bucurat 

foarte aflând că împăratul Traian l-a osândit la moarte; şi când a auzit că creştinii din Roma 
vor să-l scape, le-a scris rugându-i să nu-1 lipsească de cununa de mucenic: «Lăsaţi-mă să fiu 
mâncare fiarelor, prin care pot dobândi pe Dumnezeu» 290 . Sfântul Arhidiacon Lavrentie (f 
258), osândit să fie ars de viu pe un grătar, fiindcă nu voise să predea prefectului cetăţii vasele 
sfânte ale bisericii, pe când era chinuit, zicea bătându-şi joc de cei ce-1 chinuiau: «Acum 
întoarceţi-mă şi pe partea cealaltă a trupului, că una e friptă» . Nădejdea este deci pentru 
sufletul nostru întocmai ca o ancoră tare (Evr. 6, 19) şi, după cum ancora ocroteşte corabia în 


287 Sf. Ioan Gură de Aur, Comentar la Psalmul 124, cap. I, voi. V, p. 186, trad. franceza, ed. M. Jeannin. 

288 Gherasim Timus, Dicţionar aghiografic , Bucureşti, 1898, p. 337. 

289 Ibidem, p. 67-68. 

290 Ignatie al Antiohiei, Epistola către Romani, cap. IV, în „Scrierile Părinţilor Apostolici”, Ed. Institutului 
Biblic, Bucureşti, 1979, p. 175. 

291 Gherasim Timus, op. cit., p. 492. 

vreme de furtună, aşa şi nădejdea fereşte sufletul de înecare, cu deosebirea că ancora se agaţă 
de fundul mării, pe când nădejdea se prinde de toartele cerului. 

2. Nădejdea creştină îndeamnă cu putere spre fapte bune şi spre virtuţi. «Nădejdea 
noastră este tot atât de neîndoielnică, zice Fericitul Augustin, ca şi o întâmplare petrecută în 
trecut». Ea a întărit pe Sfinţii Mucenici în luptele cu prigonitorii lor păgâni, pentru că 
«nădejdea uşurează necazurile din această lume» 292 . 

3. Nădejdea creştină chezaşuieşte viaţa veşnică. «Cine v-a mântuit?», întreabă Sfântul 
Ioan Gură de Aur pe ascultătorii săi şi tot el răspunde: «Numai nădejdea în Dumnezeu şi 
încrederea în lăgăduinţele şi în darurile Sale» . „Ca prin nădejde ne-am mântuit”, zice 
Apostolul (Rom. 8, 24). Casa lui Dumnezeu este întemeiată pe credinţă, zidită pe nădejde şi 
terminată prin dragoste. în cer însă nădejdea nu va mai fiinţa, fiindcă vom fi în stăpânirea a tot 
ce am dorit şi aşteptat. «De aceea credinţa şi nădejdea vor înceta când aceste bunătăţi ni se vor 
înfăţişa» 294 . 

10. Despre cine se poate spune că păcătuieşte împotriva nădejdii creştine? 

Se spune că păcătuieşte împotriva nădejdii creştine: 1) Cel ce se încrede numai în ei 
însuşi sau în alte făpturi, iar nu în Dumnezeu; 2) Cel ce se deznădăjduieşte de ajutorul lui 
Dumnezeu; 3) Cel ce nădăjduieşte cu prea multă cutezanţă în mila lui Dumnezeu şi 4) Cel ce 
ispiteşte pe Dumnezeu. 

1. Nădejdea celui ce se încrede în sine sau în alte făpturi, iar nu în Dumnezeu, nu este 
nădejde creştină, nici dumnezeiască, ci nădejde pământească. La Cina cea de Taină, Sfântul 
Apostol Petru se laudă cu bărbăţia lui (Matei 26, 33); dar n-au trecut decât câteva ceasuri şi 
el, jurându-se, a tăgăduit pe învăţătorul (Matei 26, 72). Asemenea şi uriaşul Goliat, bizuindu- 
se pe puterea lui, îşi batea joc de israeliţi, dar a fost ucis de David, tinerelul care se încrezuse 
în ajutorul lui Dumnezeu (1 Regi 17, 52). A te încrede în tine însuţi, zice Fericitul Augustin, 
înseamnă a nu avea alt ocrotitor în afară de tine însuţi; fiindcă Dumnezeu nu ocroteşte pe cel 
ce nu-i cere ajutor. Numai cel plin de nădejdea creştină poate striga cu încredere: „Spre Tine, 
Doamne, am nădăjduit, să nu mă ruşinezi în veac” (Ps. 30, 1). 

2. Deznădejdea este pierderea încrederii în bunătatea şi milostivirea lui Dumnezeu, păcat 
care depărtează de mântuire. Deci, să ne ferim că de unul din cele mai mari rele ce ne pot 
bântui; să nu pierdem niciodată credinţa că Dumnezeu iartă păcatele şi ne ocroteşte de 
necazuri. Cuvintele lui Cain: „Şi a zis Cain către Domnul Dumnezeu: „Pedeapsa mea este 
mai mare decât as putea-o purta” (Fac. 4, 13), suna întocmai ca tânguirea unui deznădăjduit 
şi neîncrezător în milostivirea lui Dumnezeu. în deznădejde căzuse şi împăratul Saul atunci 
când, împresurat de filisteni în război, şi-a făcut singur seamă aruncându-se în sabie (I Regi 
31,3-4). 

Creştinul adevărat nu deznădăjduieşte. El ştie că îndurarea lui Dumnezeu este nesfârşită 
şi ajutorul dumnezeiesc este cu atât mai aproape cu cât primejdia este mai năvalnică. înainte 
de păcat, teme-te de dreptate; după păcat, nădăjduieşte în milostivire, zice Sfântul Grigorie 
Dialogul. Că Părintele ceresc primeşte cu multă bucurie pe păcătosul ce se pocăieşte, ne-a 
arătat însuşi Mântuitorul Hristos în pilda fiului risipitor (Luca 15, 11) şi în cea a drahmei 
pierdute (Luca 15, 8). 

Deznădejdea împinge pe om de multe ori să-şi ia singur viaţa; deci, la moartea veşnică. 
Iuda, vânzătorul Mântuitorului, s-a spânzurat din deznădejde. Deznădejdea e păcat împotriva 
Duhului Sfânt şi fără iertare, pentru că nu mai ai timp de pocăinţă şi de fapte bune. «Cine 
deznădăjduieşte de mila lui Dumnezeu, îl necinsteşte, la fel cu cel ce se îndoieşte de existenţa 
Lui», zice Fericitul Augustin, iar Fericitul Ieronim spune că Iuda a jignit pe Domnul mai puţin 
vânzându-L, decât îndoindu-se de bunătatea Lui; el a pierdut nu atât din pricina nelegiuirii 
sale, cât din pricina deznădejdii sale. 


292 Sf. Ioan Gură de Aur, Omilia 67 la Geneză, cap. I, trad. cit., voi. V, p. 435. 

293 Sf. Ioan Gură de Aur, Omilia 14 la Romani, cap. 6, trad. cit., voi. X, p. 372. 

294 Idem, Omilia 34 la Romani, cap. 3, trad. cit., voi. IX, p. 529. 

3. încrederea prea mare (îndrăzneala) în mila dumnezeiască este păcat, fiindcă ea 
împinge pe cel vinovat să stăruie în păcat, amăgindu-se cu gândul că Dumnezeu, în marea Lui 
îndurare, Se va milostivi şi de el. în adevăr, Dumnezeu este mult milostiv, dar este şi drept (I 
Ioan 3, 7). Greşeşte deci cine crede numai în bunătatea lui Dumnezeu, şi nu şi în dreptatea 
Lui. Că zice: „ Dacă nu va veţi pocăi, toţi veţi pieri la fel’’ (Luca 13, 3), ca şi galileenii ucişi 
de Pilat. Drept aceea, încrederea şi frica de Dumnezeu trebuie cumpănite; adică, după cum 
este păcat atunci când frica înlătură nădejdea, tot păcat este şi atunci când cutezanţa prea mare 
înlătură teama. 

4. Ispiteşte pe Dumnezeu cel care, lără pricină binecuvântată, se aruncă în primejdie, 
nădăjduind că Dumnezeu o să-l scoată nevătămat, ajutându-1. Adică, cine se bate fără pricină 
binecuvântată, cui nu-i pasă de voia lui Dumnezeu, cine se aruncă în primejdie numai pentru 
semeţia de a înfrunta primejdia, nu face voia lui Dumnezeu şi, deci, nu poate nădăjdui în 
ajutorul Lui. Căci zice Sfânta Scriptură: „Cel ce iubeşte primejdia va cădea într-însă” (Int. 
Sir. 3, 25). Biserica nu cinsteşte ca mucenici pe cei care în vremea marilor prigoane s-au 
aruncat cu nesăbuinţă în calea prigonitorilor, cu toate că şi aceia au murit mărturisind pe 
Hristos. 

11. Prin ce mijloace se întreţine şi se împrospătează nădejdea? 

Mijlocul cel mai potrivit pentru întărirea şi împrospătarea nădejdii este rugăciunea 
stăruitoare (Iacov 5, 13 şi Iuda 20). 

Rugăciunea stăruitoare este «securea deznădejdii» (Sfântul Ioan Scărarul) şi este solia 
nădejdii, trimisă să mijlocească la Dumnezeu fericirea veşnică - ţinta cea mai de pe urmă a 
nădejdii. Şi, după cum credinţa fără fapte bune este moartă (Iacov 2, 26), aşa şi nădejdea fără 
rugăciune este amorţită. «încă şi prin cuminecarea cu înfricoşatele şi preacuratele Taine, adică 
trupul şi sângele lui Hristos, prin care Domnul nostru rămâne în noi, nădejdea noastră se face 
puternică. Pentru că El spune: Cel ce mănâncă trupul Meu şi bea sângele Meu rămâne întru 
Mine şi Eu întru el»“ 


295 Mărturisirea ortodoxă..., Bucureşti, 1981, p. II, răsp. la întreb. 2, p. 110. 

RUGĂCIUNEA 

RUGĂCIUNEA PARTICULARĂ 


12. De câte feluri este rugăciunea? 

Dacă ţinem seama de persoana care săvârşeşte rugăciunea, de numărul persoanelor care 
iau parte la ea, de locul unde se face şi timpul când se săvârşeşte, atunci deosebim două feluri 
de rugăciune: Rugăciunea părţiculară şi rugăciunea Bisericii, sau, cu alte cuvinte, cultuă 
părţicular şi cultul public comun. 

13. Ce este rugăciunea părţiculară? 

Rugăciunea părţiculară este cea făcută de fiecare credincios singur, sau împreună cu ai 
săi, sau cu alţi credincioşi, în orice loc, în orice timp şi citită sau spusă pe de rost, după 
alcătuirea gata făcută, dintr-o carte de rugăciuni, sau chiar scoasă din taina inimii sale. 

O astfel de rugăciune este cea făcută de Mântuitorul pe calea dintre Betania şi Ierusalim 
(Luca 11, 1); cea făcută de Sfântul Apostol Petru pe acoperişul casei din Iope (Fapte 10, 9); 
cea făcută de vameş în templu (Luca 18, 13); cea făcută de Sfinţii Apostoli Pavel şi Sila în 
temniţa (Fapte 16, 25) şi altele. 

14. Ce este rugăciunea? 

Rugăciunea este ridicarea mintii şi voii noastre către Dumnezeu 296 , Evagrie Monahul 
zice că «rugăciunea este vorbirea minţii cu Dumnezeu» . De aceea se cuvine ca atunci când 
stăm de vorbă cu Dumnezeu, adică atunci când stăm la rugăciune, să alungăm din gândul 
nostru orice grijă şi să îndreptăm toate puterile duhului nostru numai la Dumnezeu. Adică, 
cugetul să gândească la El, ţinerea de minte (memoria) să uite toate cele pământeşti, iar inima, 
vorbind cu El, să salte de bucurie şi de dragoste. Căci «cel ce iubeşte pe Dumnezeu de-a 
pururi stă de vorbă cu Dânsul cum ar sta cu un tată, alungând orice gând patimaş»" . A 
cugeta la Dumnezeu numai, nu înseamnă rugăciune; că şi demonii cugetă la Dumnezeu, dar 
de rugat nu se roagă. 

15. Pentru ce este însoţită rugăciunea de unele semne văzute, precum semnul 
sfântei cruci, starea în genunchi, facerea de metanii, ridicarea mâinilor şi altele? 

în timpul rugăciunii ne închinăm, făcând semnul sfântei cruci, batem metanii, stăm în 
genunchi şi altele, spre a spori evlavia noastra lăuntrică şi a o face văzută. 

16. Cum se face semnul sfântei cruci si ce zicem când îl facem? 

Semnul sfântei cruci se face astfel: îndoim înlăuntru şi lipim de podul palmei drepte 
degetul mic şi inelarul, apoi împreunăm la un loc vârfurile degetelor gras, arătător şi mijlociu 
de la aceeaşi mână şi cu ele astfel împreunate ne însemnăm pe frunte, pe piept, pe umărul 
drept şi pe umărul stâng. 

Orice rugăciune se începe cu rostirea: «în numele Tatălui şi al Fiului şi al Sfântului Duh, 
Amin»; însoţită de semnul sfântei cruci, astfel: când zicem: «în numele Tatălui...» ne 
însemnăm pe frunte; când zicem: «Şi al Fiului» ne însemnăm pe piept; când zicem: «Şi al 
Sfântului Duh», ne însemnăm pe umărul drept întâi şi apoi pe cel stâng; şi încheiem zicând: 
«Amin». 

însemnarea cu semnul crucii este o deprindere creştinească foarte veche: chiar din timpul 
Sfinţilor Apostoli. Facem semnul crucii însoţind orice rugăciune rostită cu glas tare sau în 


296 Evagrie Monahul, Cuvânt despre rugăciune, în „Filocalia”, voi. I, p. 80, trad. de Pr. Dr. D. Stăniloae, Sibiu, 
1946; Sf. Ioan Damaschin, Dogmatică, trad. Pr. D. Fecioru, Bucureşti, 1938, cartea III, cap. XXIV, p. 223. 

291 Cuvânt despre rugăciune, în „Filocalia”, loc. cit., p. 57. 

298 Idem, ibidem, p. 54. 

gând şi când trecem pe lângă biserică, pe lângă troiţă; când începem şi când sfârşim un lucru, 
ori, cum spune Tertulian (t 240): «La fiecare pas şi la fiecare faptă ne însemnăm... cu semnul 
sfântei cruci» 299 . 

Când facem semnul sfântei cruci, să cugetăm la mărirea Celui Preaînalt, în numele Căruia 
îl facem. Drept aceea, să nu facem semnul sfântei cruci în grabă, oricât de mult am fi zoriţi de 
treburi. După felul cum facem crucea văd ceilalţi oameni cam ce loc are în inima noastră 
Dumnezeu. 

17. Când ne însemnăm cu sfânta cruce, facem oare şi o mărturisire de credinţă? 

Fără îndoială. Făcând semnul sfântei cruci, mărturisim credinţa în Domnul şi Mântuitorul 
nostru Iisus Hristos, Cel răstignit pe cruce, şi credinţa intr-un Dumnezeu în trei ipostasuri 300 . 

într-adevar, când facem semnul sfântei cruci, rostind numele celor trei ipostase: Tatăl, 
Fiul şi Sfântul Duh, mărturisim un singur Dumnezeu în trei feţe dumnezeieşti; iar semnul 
crucii ne aduce aminte că Fiul lui Dumnezeu, făcut om, ne-a mântuit răstignindu-Se pe cruce. 
Aşadar, semnul sfântei cruci este oarecum o învăţătură pe scurt a credinţei creştine. Biserica 
cinsteşte cu multă evlavie sfânta cruce: trei zile pe an (14 septembrie, duminica a treia din 
Paresimi şi 1 august) sunt închinate cinstirii sfântei cruci. Crucea, laurită din lemn sau din 
metal, frumos lucrată şi împodobită, nu lipseşte de pe nici o sfântă masă, din nici o biserică în 
care se slujeşte Sfânta Liturghie. De asemenea nu lipseşte niciodată de pe creştetul turlelor 
bisericilor şi al clopotniţelor; iar în cimitirele noastre, cei răposaţi aşteaptă învierea morţilor 
sub ocrotirea sfântei cruci. Vasele şi odăjdiile sfinţite ale bisericilor sunt împodobite cu cruci; 
multe biserici sunt zidite în chipul crucii, iar cărţile bisericeşti sunt pline de tot felul de cântări 
în cinstea sfântei cruci. în multe locuri crucea este aşezată la fântânile cu apă de băut şi la 
răspântiile drumurilor. în sfârşit, şi fapt foarte însemnat: a doua venire a Mântuitorului, când 
va veni să judece viii şi morţii, va fi prevestită prin arătarea „seninului Fiului Omului pe cer” 
(Matei 24, 30), adică a crucii 301 . 

18. Ce dobândim când ne facem semnul sfântei cruci? 

însemnându-ne cu semnul sfântei cruci dobândim binecuvântarea Iui Dumnezeu, fiindcă 
ea a surpat peretele cel din mijloc al vrajbei dintre Dumnezeu şi om (Efes. 2, 16); ea ne 

*302 

ocroteşte împotriva bântuielilor necuratului , ca şi împotriva multor rele sufleteşti şi 

, .-303 

trupeşti . 

Semnul sfântei cruci este prin el însuşi o binecuvântare dumnezeiască, iar 
«binecuvântarea este împărtăşitoare de sfinţenie, care alungă relele şi aduce binele», spune 
canonul 27 al Sfântului Vasile cel Mare. 

1. Crucea ocroteşte de relele trupeşti. Semnul crucii a cruţat de nimicire pe cei întâi 
născuţi ai Israelului, fiindcă semnul făcut pe stâlpii şi pe pragurile uşilor, pe lângă care îngerul 
morţii a trecut fără să bată (Ies. 12, 7, 27), închipuia semnul crucii 304 . Semnul crucii era 
semnul care vindecă pe cei muşcaţi de şerpi, fiindcă şarpele de aramă ridicat în pustie de 
Moise, care salva pe oameni numai uitându-se la el (Num. 31), preânchipuia semnul sfântei 
cruci (Ioan 3, 14). 

2. Crucea alungă diavolii. Precum câinele fuge de băţul cu care a fost lovit, tot aşa şi 
dracul fuge de crucea care îi aminteşte că prin ea a fost biruit . «Crucea, zice Sf. Ioan 

306 

Damaschin, este pavăză, annă şi semn de biruinţă împotriva diavolului» ; iar Biserica 


299 Tertulian, De corona militis, c. 3, Migne, P. L., II, col. 99. 

300 Dionisie Areopagitul, Ierarhia bisericească, cap. VI, 3, p.135, lordachescu, Iaşi, 1932. 

301 Sf. Ioan Damaschin, op. cit., p. 257. 

302 Sf. Chirii al Ierusalimului, Catehezele, trad. Pr. Dr. D. Fecioru, Bucureşti, 1943-1945, Cateh. XIII, c. 36, p. 
352 şi IV, c. 13, p. 115. 

303 Sf. Ioan Damaschin, op. cit., p. 256. 

304 Ibidem, p. 258. 

305 Sf. Chirii al Ierusalimului, op. cit.. Cateheza XIII, 3, p. 312. 

306 Sf. Ioan Damaschin, op. cit., p. 256. 

noastră cântă: «Doamne annă asupra diavolului crucea Ta o ai dat nouă, că se îngrozeşte şi se 
cutremură, necutezând a căuta spre puterea ei...» 307 . 

3. Semnul sfântei cruci, închipuind însăşi crucea lui Hristos, ocroteşte de uneltirile 
necuratului. Prin acest semn s-au eliberat creştinii de sub stăpânirea păgână. în anul 312 
împăratul Constantin cel Mare a văzut pe cer o cruce luminoasă, pe care era scris: «în acest 
semn vei învinge!». Atunci el, punând acest semn pe steagurile şi armatele castei sale, a ieşit 
biruitor din lupta cu Maxenţiu. Rostirea «în acest semn învingem!» se potriveşte foarte bine şi 
semnului crucii cu care noi ne închinăm; că singură pomenirea crucii lui Hristos pune pe fugă 
pe vrăjmaşii nevăzuţi şi ne întăreşte împotriva uneltirilor lor: «Nici un duh necurat nu va 
îndrăzni să se apropie de voi, văzând pe faţa voastră annele care l-au doborât, această sabie 
sclipitoare a cărei lovitură de moarte au primit-o» . Mulţi sfinţi obişnuiau să alunge 
gândurile rele din cugetul lor făcând numaidecât semnul crucii şi tot cu semnul crucii 
dărâmau creştinii idolii şi capiştile lor, în timpul prigoanelor. 

19. Când trebuie să facem semnul sfântei cruci? 

Putem face semnul crucii oricând, dar mai ales înainte şi după rugăciune, la culcare şi la 
sculare, înainte şi după masă, la intrarea şi ieşirea din casă, înainte de începerea şi după 
încetarea oricărui lucru şi cu osebire când ispita dă năvală asupra noastră; într-un cuvânt, în 
toate împrejurările 309 . 

Facem semnul crucii la trezirea din somn, ca să agonisim binecuvântarea lui Dumnezeu 
pentru ziua întreagă; îl facem înainte de culcare, spre a alunga din mintea noastră tot gândul 
pătimaş, pentru o noapte liniştită; îl facem înainte de rugăciune, spre a fi feriţi de împrăştierea 
şi fuga gândului de la rugăciune; îl facem înainte de a începe lucrul şi după ce l-am terminat, 
spre a cere ajutor, întâi, lui Dumnezeu şi pe urmă, spre a-I mulţumi pentru ajutorul dat. 
Tertulian (160-240) mărturiseşte că cei dintâi creştini, ca şi cei din vremea lui, obişnuiau să se 
închine făcând semnul crucii: «înainte şi în timpul treburilor, intrând şi ieşind, îmbrăcându-ne, 
înainte de somn, în toate lucrările noastre, noi ne însemnăm fruntea cu semnul crucii» . Cine 
capătă deprinderea să se însemneze în toate împrejurările cu semnul Sfintei Cruci se poate 
spune că împlineşte cu prisosinţă cuvântul Sfântului Apostol Pavel: „ Ori de mâncaţi, ori de 
beţi, ori altceva de faceţi, toate spre slava lui Dumnezeu să le faceţi” (I Cor. 10, 31). Deci, să 
nu ne ruşinăm de crucea lui Hristos. 

20. Ce înseamnă rugăciunea în genunchi, prosternarea cu faţa la pământ, 
împreunarea mâinilor pe piept sau ridicarea braţelor, baterea de metanii şi altele? 

îngenunchind la rugăciune, mărturisim evlavia, pocăinţa şi puţinătatea noastră înaintea lui 
Dumnezeu. 

Prosternarea sau căderea cu faţa la pământ mărturiseşte umilinţa noastră în faţa lui 
Dumnezeu. Prosternată cu faţa la pământ s-a rugat Iudită înainte de a intra în tabăra 
vrăjmaşilor (Iudit 9, 1), aşa S-a rugat Mântuitorul în grădina Măslinilor (Matei 26, 39), aşa 
aşteaptă în tinda bisericii înainte de a fi tuns cel ce vine să primească chipul cel îngeresc 
(călugăresc). 

Metania, care este o îngenunchere şi o ridicare repede, făcând semnul crucii, 
mărturiseşte că prin păcat am căzut, iar prin întruparea lui Hristos iarăşi ne-am ridicat . 
Metania este de două feluri: mare şi mică. Cea mare este o închinare până la pământ, cu 

in 

îndoirea genunchilor, şi prin ea cinstim sau adorăm îndurarea dumnezeiască , iar metania 
mică, o înclinare adâncă a trupului până ce mâna stângă atinge pământul; prin ea cinstim 
milostivirea Sfinţilor. încrucişarea mâinilor pe piept mărturiseşte ridicarea lăuntrică a inimii 
la Dumnezeu. Ridicarea braţelor în sus mărturiseşte dragostea faţă de Dumnezeu şi unirea 


307 Octoihul, Fericirile din Duminica, Glas 8. 

308 Sf. loan Gura de Aur, OmiLia 45 la Matei, c. 4, trad. cit., voi. VII, p. 424. 

309 Sf. Chirii al Ierusalimului, Cateheza IV, c. 14, op. cit., p. 115. 

310 Tertulian, De corona militis, c. 3, Migne, P. L., II, col. 99. 

311 Sf. Vasile cel Mare, De Spiritu Sancto, cap. 27, 66, Migne, P. G., XLII, col. 192. 

312 loan Casian, Institutiones, II, 8. 

prin rugăciune cu Hristos cel răstignit pe cruce . Sfântul Apostol Pavel porunceşte „ca 
bărbaţii să se roage în tot locui, ridicând mâinile sfânte, fără de mânie şi fără şovăire ” (I 
Tim. 2, 8). Aşa s-a rugat Moise în vremea luptei cu amaleciţii (Ies. 17, 2-12); aşa Solomon la 
sfinţirea templului (II Cron. 6, 12), aşa se roagă preoţii la Sfânta Liturghie înainte de ieşirea 
cu Sfintele Daruri şi înainte de prefacerea Sfintelor Daruri. 

La rugăciunea de obşte şi pentru toţi, care se face în biserică, adică la sfântele slujbe, este 
oprită metania mare Duminică şi în timpul de la învierea Domnului până la Rusalii 314 . 

21. Cum trebuie să ne rugăm: cu glas tare sau în gând? 

Ne putem ruga în gând, cu glas tare, ori chiar în amândouă felurile în timpul uneia şi 
aceleiaşi rugăciuni. 

Cineva se poate ruga şi mergând, sau în decursul treburilor, lără ca alţii să bage de seamă. 
Aceasta se cheamă rugăciune în gând şi este obişnuită acelora care, din felurite pricini, nu se 
pot ruga altfel. Rugăciunea rostită cu glas tare are însemnătatea ei; ea dă pe faţă simţămintele 
lăuntrice ale omului (Matei 12, 34) şi face legătura cu ceilalţi fii ai Bisericii şi fraţi întru 
Hristos, întărind credinţa comună. Acest fel de rugăciune e şi folositor şi la locul lui, pentru că 
omul fiind alcătuit din suflet şi din trup, amândouă au datoria să laude pe Dumnezeu (Osie 14, 
3). 

Rugăciunea rostită cu glas tare răscoleşte simţirea inimii şi sporeşte evlavia atât în cel ce 
o rosteşte, cât şi în cel ce o ascultă. în sfârşit, rugăciunea cu glas tare, făcută de mai mulţi 
laolaltă, cheamă şi mai puternic pe Dumnezeu, precum a zis Mântuitorul: „ Unde sunt doi sau 
trei adunaţi în numele Meu, acolo sunt şi Eu în mijlocul lor” (Matei 18, 19-20). 

22. Are vreun preţ rugăciunea făcută numai cu buzele, precum şi semnele şi 
mişcările văzute, care nu corespund cu mişcarea inimii? 

Rugăciunea celui ce se roagă numai cu buzele nu are putere. 

Pentru rugăciunea făcută numai cu buzele a mustrat Mântuitorul pe farisei: „Poporul 
acesta Mă cinsteşte cu buzele, dar inima lor este departe de Mine” (Matei 15, 8). De 
asemenea, dacă semnele şi mişcările văzute ce însoţesc rugăciunile nu răspund unei stări de 
adâncă simţire a noastră, aceste semne şi mişcări sunt de nimic. Cel care bate metanii după 
metanii, se bate în piept şi face alte lucruri de felul acesta, lără nici un fel de tresărire 
lăuntrică, este un făţarnic. Dumnezeu cere să ne închinăm Lui cu duhul şi cu adevărul (Ioan 4, 
23). 

23. Dar rugăciunea cântată are vreun preţ? 

Rugăciunea cântată este o foarte puternică rugăciune rostită cu glas tare. Când suntem 
adânc mişcaţi, dăm glas simţirii prin cântare; deci cântecul religios este o rugăciune minunată. 
El ajută mintea să zboare la Dumnezeu; de aceea Sfântul Apostol Pavel îndeamnă pe coloseni 
să se deprindă şi să se înţeleptească cu psalmi, laude şi cântări duhovniceşti: „... Cântaţi în 
inimile voastre lui Dumnezeu, mulţumindu-I în psalmi, în laude şi în cântări duhovniceşti ” 
(Col. 3, 16). Rugăciunea cântată a fost cultivată de împăratul David (f 1015 î.d.Hr.), de 
Mântuitorul cu Apostolii (Matei 26, 30; Marcu 14, 26), de Sfântul Ioan Gură de Aur (f 407), 
de Sfântul Ambrozie al Mediolanului (f 397), de Sfântul Nichita din Remesiana (t c. 420) şi 
de alţi Sfinţi Părinţi şi mari Dascăli ai Bisericii. 

24. De câte feluri este rugăciunea, după cuprinsul ei? 

După cuprins, rugăciunea este de trei feluri: 1. Rugăciunea care are ca scop să laude pe 
Dumnezeu; 2. Să-I mulţumească şi 3. Să-I ceară tot ceea cer este după voia Sa: «Pre Tine te 
lăudăm; pre Tine Te cuvântăm; Ţie îţi mulţumim, Doamne, şi ne rugăm Ţie, Dumnezeul 
nostru» 315 . 

1. Rugăciunea de laudă este aceea prin care binecuântăm, lăudând pe Domnul şi 
Dumnezeul nostru după mărirea Lui cea nemăsurată; şi pentru veşnica Lui slavă, după cum 


313 Tertulian, Despre rugăciune, c.14, trad. rom. de Prof. David Popescu, p. 54, în „Apologeţi de limbă latină”, 
Ed. Institutului Biblic, Bucureşti, 1981, p. 237. 

314 Canonul 90 al Sinodului VI Ecumenic. 

315 Sfânta Litrughie a Sf. Ioan Gură de Aur. 

zice Psalmistul: „în toate zilele bine Te voi cuvânta şi voi lăuda numele Tău în veac şi în 
veacul veacului. Mare este Domnul şi lăudat foarte şi măreţia Lui nu are sfârşit” (Ps. 144, 2). 
Călătorul prin ţări străine se minunează şi laudă locurile frumoase pe care le întâlneşte în cale, 
dar ce departe este frumuseţea lumii văzute de strălucirea lui Dumnezeu! îngerii, privind 
nemijlocit nesfârşita Lui slavă, îl laudă şi îl binecuvântează cântând: „Sfânt, Sfânt, Sfânt!” 
(Isaia 6, 3), aşa precum au cântat laude Mântuitorului-Prunc, de curând năcut în Betleem 
(Luca 2, 14). îngerii privesc la Dumnezeu „faţă către faţă”, cuprinşi de unimire, iar 
rugăciunile lor se prefac într-o neâncetată cântare de laudă. A cânta laude lui Dumnezeu este 
îndeletnicirea locuitorilor cerului (Apoc. 4, 8-11); dar şi noi pe pământ, cunoscând slava lui 
Dumnezeu, din cele zidite şi din Descoperire, suntem datori mai întâi să lăudăm pe Dumnezeu 
în rugăciunile noastre. Drept aceea, Biserica laudă necontenit pe Dumnezeu. Cântările ei: 
Trisaghionul..., Sfânt, Sfânt, Sfânt Domnul Savaot..., Doxologiile mare şi mică, Pre Tine Te 
lăudăm..., precum şi feluritele Doxologii slujite în diferite împrejurări sunt pline de laude 
aduse lui Dumnezeu. Tot cântare de laudă este şi cântarea Maicii Domnului: „Măreşte suflete 
al meu pre Domnul... ” (Luca 1, 46). 

2. Rugăciunea de mulţumire este aceea prin care arătăm că ne aducem aminte cu 
mulţumire şi cu dargoste de toate binefacerile primite de la Dumnezeu. Că Dumnezeu ne cere 
să-I fim mulţumitori pentru toate bunătăţile se vede din aceste cuvinte ale Sfântului Apostol 
Pavel: „Rugaţi-vă neîncetat. Daţi mulţumire pentru toate, căci aceasta este voia lui 
Dumnezeu, întru Hristos Iisuspentru voi ” (I Tes. 5, 17-18). Rugăciunea lui Noe, la ieşirea din 
corabie, a fost de mulţimire (Fac. 8, 19); de asemenea şi a vechiului Istrail, la ieşirea din Egipt 
(leş. 15, 1-21). Dumnezeu însă de multe ori face să înceteze bunătăţile Sale, pentru cei ce nu 
ştiu să le preţuiească şi nu-I mulţumesc niciodată. Din pricina aceasta, în loc de bunătăţi, vin 
asupra noastră necazuri. 

3. Rugăciunea de cerere este aceea prin care cerem de la Dumnezeu tot ce ne trebuie 
pentru viaţa noastră, sau aceea prin care îl rugăm: «să ierte păcatele noastre, aşa încât să ne 
izbăvească şi de pedeapsă şi să reverse asupra noastră şi harul Lui cel sfânt asupra sufletului şi 
asupra trupului» 16 . Dumnezeu voieşte să-I cerem tot ce ne trebuie; căci fără de rugăciune El 
nu dă nimic (Iacov 4, 2). Dumnezeu vrea să-L rugăm cu stăruinţă; vrea nu numai să-L rugăm, 
ci chiar să-L silim, spune Sfântul Grigorie Dialogul. Negreşit, Dumnezeu ştie toate nevoile 
noastre (Matei 6, 32) şi ar putea să ni le împlinească fără cerere din partea noastră; dar El 
voieşte să-L rugăm, ca nu cumva să socotim bunătăţile sale ca pe nişte lucruri cu care El ne-ar 
fi dator; ci ca pe nişte binefaceri, pentru care să-I fim mulţumiţi din inimă, cu umilinţă şi 
dragoste. Rugăciunea Mântuitorului din grădina Ghetsimani şi de pe cruce; a Sfântului 
Arhidiacon şi Mucenic Ştefan, în clipa în care era ucis cu pietre (Fapte 7, 59); a creştinilor 
care se rugau pentru eliberarea Sfântului Apostol Petru din temniţă (Fapte 12, 5), a Sfinţilor 
Apostoli în corabia învăluită de furtună (Matei 8, 25) şi altele sunt rugăciuni pilduitoare de 
cerere. 

Pe lângă cele de mai sus, rugăciunea împăratului David: „Miluieşte-mă, Dumnezeule... ” 
(Ps. 50) este rugăciunea pentru iertarea de păcate, este rugăciunea de îndrumare lui Dumnezeu 
şi de pocăinţă. Acest psalm se rosteşte şi la slujba Mărturisirii. 

25. Care sunt foloasele rugăciunii? 

Prin rugăciune se poate dobândi de la Dumnezeu orice dar. Dumnezeu însă nu 
îndeplineşte totdeauna şi numaidecât rugăciunile noastre. 

Fericitul Augustin ne spune că rugăciunea este «Cheia vistieriei darurilor dumnzeieşti», 
încât de la Dumnezeu poţi dobândi orice lucru bun prin rugăciune. însuşi Mântuitorul 
făgăduieşte acest lucru, când zice: „şi toate câte veţi cere, rugăndu-vă cu credinţă, veţi primi” 
(Matei 21, 22). Şi iarăşi: „Cereţi şi se va da vouă” (Matei 7, 7). Aşadar, când ne aflăm în 
strâmtorare, să alergăm la sprijinul lui Dumnezeu; că El ne va ajuta, aşa cum a ajutat pe Sfinţii 


316 Mărturisirea ortodoxă, II, 5. 

Apostoli în timpul furtunii (Luca 8, 24). De aceea, cel ce se îndărătniceşte şi nu vrea să roage 
pe Dumnezeu, în primejdie, nu are drept să se plângă. 

Dumnezeu nu împlineşte totdeauna şi numaidecât rugăciunea noastră. Monica, mama 
Fericitului Augustin, s-a rugat optsprezece ani la Dumnezeu pentru întoarcerea fiului ei la 
Hristos. Dumnezeu Se lasă de multe ori rugat, pentru ca rugăciunea noastră să fie făcută cu tot 

3 1 n 

dinadinsul, dându-ne prilej să cinstim după cuviinţă darurile primite' . Deci, de voim cu 
adevărat să ni se împlinească rugăciunea, să ne rugăm cu atât mai mare stăruinţă şi căldura, cu 
cât Dumnezeu întârzie cu împlinirea cererii noastre. Aşa facea orbul din lerihon: cu cât 
Hristos Se făcea că nu-i ia rugăciunea în seamă, cu atât el strigă mai tare: „Iisuse, Fiul lui 
Dumnezeu, miluieste-mă” (Luca 18, 38). 

26. Când împlineşte Dumnezeu mai repede rugăciunile noastre? 

Dumnezeu împlineşte rugăciunile noastre mai repede: 1. când sunt însoţite de fapte bune 
şi de post', 2. Când chema, mijlocirea Sfinţilor şi 3. când sunt făcute de mai mulţi împreună. 

1. Postul şi rugăciunea sunt cele două aripi ale nădejdii, zice Fericitul Augustin. Cornelie 
sutaşul, bărbat drept şi temător de Dumnezeu, însoţind rugăciunea lui cu post şi cu alte fapte 
bune, a fost ascultat (Fapte 10, 38). De altfel multe cetăţi şi popoare au scăpat de mari 
primejdii în urma rugăciunilor unite cu vreo făgăduială. 

2. Rugăciunea făcută în faţa sfântelor icoane sau lângă sfântele moaşte ale Sfinţilor este 
mai ascultată şi mai repede împlinită de Dumnezeu. Este mai ascultată şi mai repede împlinită 
chemând ajutorul Sfinţilor, fiindcă aceştia sunt prieteni ai lui Hristos, fii şi moştenitori ai lui 
Dumnezeu . 

3. Dumnezeu ascultă mai curând rugăciunea făcută laolaltă cu mai mulţi. Negreşit 
Dumnezeu este pretutindeni, dar nu în orice loc ascultă într-acelaşi chip rugăciunile. Că zice 
Domnul lisus Hristos: „Iarăşi grăiesc vouă că dacă doi dintre voi se vor învoi pe pământ în 
privinţa unui lucru pe care îl vor cere, se va da lor de către Tatăl Meu, Care este în ceruri ” 
(Matei 18, 19). «Această rugăciune, dăruită din toată inima, hrănită din credinţa noastră, 
îngrijită prin adevăr, întreagă prin nevinovăţie, curată prin castitate, agapă înfrumuseţată cu 
podoaba faptelor bune, această rugăciune suntem datori s-o înălţăm la altarul lui Dumnezeu, 
ea având a dobândi pentru noi toate de la Dumnezeu» . Când, după uciderea Apostolului 
lacov, Sfântul Petru a fost închis în temniţă, rugăciunile neîncetate, făcute de creştini pentru 
dânsul la Dumnezeu, au fost atât de puternice, încât Dumnezeu a trimis un înger şi în chip 
minunat a eliberat pe Petru din închisoare (Fapte 12, 1-11). Rugăciunea laolaltă a mai multora 
este că focul în grămadă de cărbuni; se aprind unul de la altul, se aprinde chiar şi butucul 
neuscat. 

27. Când şi pentru ce nu ne ascultă Dumnezeu rugăciunile? 

Dumnezeu nu ascultă şi nu împlineşte rugăciunile atunci când cerem ceva păgubitor şi 
când nu suntem vrednici să fim ascultaţi. 

1. Dumnezeu Se aseamană cu un medic care, din grija pentru bolnav, nu îi îngăduie ce i- 
ar fi păgubitor " . Monica, mama Fericitului Augustin, s-a rugat stăruitor la Dumnezeu să 
împiedice plecarea fiului sau în Italia şi nu a fost ascultată; pentru ca această călătorie a dat 
Fericitului Augustin prilejul de întoarcere la Dumnezeu. «O, Doamne! Tu atunci nu ai ascultat 
pe mama; spre a-i împlini ceea ce ea cerea de atâta vreme», a spus mai târziu Fericitul 
Augustin 321 . 

2. Adesea Dumnezeu nu ne împlineşte rugăciunile fiindcă nu suntem vrednici să ne fie 
împlinite: ne rugăm fără evlavie şi fără încredere (lacov 1, 6-7); sau, păcătoşi fiind, nu voim 


317 Fer. Augustin, Predica LXI, în „Les plus beaux sermons de Saint Augustin”, G. Hameau (trad. Franc.), voi. I, 
Paris, 1932, p. 280. 

318 Sf. loan Damaschin, op. cit., p. 276. 

319 Tertulian, Despre Rugăciune, c. XXVIII, trad. cit., p. 245. 

320 Fer. Augustin, Predica LXXX, 2, op. cit., voi. II, p. 43. 

321 Idem, Confessiones-Mărturisiri, V, 8, trad. Prof. dr. N. Barbu, Edit. Institutului Biblic, Bucureşti, 1985, p. 
124. 

să ne dezbăcăm de relele apucături (Ioan 9, 31); sau rugăciunea e fără stăruinţă, ca şi cum 
lucrul cerut nu ar avea nici un preţ, sau când cerem rău (Iacov 4, 5; Marcu 10, 38). 

3. Totuşi nimeni nu se roagă în deşert. Nici o rugăciune, nici cea bine făcută, nici cea rău 
făcută, nu este pierduta înaintea lui Dumnezeu. Dacă Dumnezeu nu împlineşte ce I se cere, El 
dă negreşit altceva mai bun, ne încredinţează Sfântul Ioan Gură de Aur. Cu alte cuvinte, 
Dumnezeu poate împlini mai cu prisosinţă lucrurile pe care le cerem sau le gândim (Efes. 2, 
20). De pildă, marele stareţ Gheorghe plecase de la mănăstirea Neamţului cu gândul să se 
ducă la Sfântul Munte Athos, făcând rugăciuni la Dumnezeu pentru a-i împlini gândul acesta. 
Dar, ajuns la Bucureşti, este împiedicat să meargă încotro se rugase la Dumnezeu şi trimis la 
Cemica, să ridice din dărâmături vechea mănăstire părăsită şi părăginită. Astfel a ajuns el 
povăţuitor şi îndreptător pentru mii de călugări, care s-au perindat de atunci şi până astăzi în 
cele două mănăstiri muntene Cernica şi Căldăruşani, şi un mare dascal sufletesc al celor ce s- 
au apropiat de dânsul, călugări şi mireni. 

28. Rugăciunea foloseşte oare la ceva celui păcătos? 

Prin rugăciune, cel păcătos câştigă iertarea şi din păcătos ajunge drept. Tâlharul răstignit 

împreună cu Hristos numai atât a rugat pe Mântuitorul: „Pomeneşte-mă, Doamne, când vei 

veni în împărăţia Ta” (Luca 23, 42), şi Hristos l-a iertat. Căindu-se, vameşul a rostit numai 

aceste cinci cuvinte: „Dumnezeule, milostiv fii mie, păcătosului” şi s-a întors îndreptat la casa 

sa (Luca 18, 13); iar împăratul David, mustrat fiind pentru păcat de Natan, a grăit: „Păcătuit- 

am Domnului” şi Domnul l-a iertat (II Regi 12, 13); «Cel ce se aşterne la rugăciune pune 

capăt păcatului», zice Fericitul Augustin; «iar cel ce pune capăt rugăciunii începe a 
w w . 322 
păcătui» ‘ . 

Rugăciunea face dintr-un păcătos un drept, pentru că prin ea se câştigă darul pocăinţei şi 
al întoarcerii la Dumnezeu. Pământul, cu cât se apropie mai mult de soare, cu atât primeşte 
mai multă lumină şi căldură; iar noi, cu cât ne apropiem mai mult de Iisus Hristos prin 
rugăciune, cu atât dobândim mai multă lumină şi putere. Rugăciunea coboară asupra noastră 
Duhul Sfânt şi luminează cele dinlăuntru ale noastre. Această lumină s-a lăsat văzută în 
afară la mulţi sfinţi, în timpul rugăciunii. De pildă, faţa lui Moise strălucea de lumină când s-a 
pogorât de pe munte, unde grăise cu Dumnezeu (Ies. 34, 29, 30); iar Sfântul Simeon Noul 
Teolog (f 1022) se arată uneori, în timpul rugăciunii, înconjurat de o lumina strălucitoare, 
care-i pătrundea în chip uimitor carnea şi mădularele ~ . Rugăciunea pătrunde sufletul ca o 
rouă cerească, care-1 însufleţeşte şi împrospătează, aşa precum plantele răcorite noaptea de 
rouă dobândesc puteri noi. Deci, rugăciunea este folositoare nu numai pentru cel ce trăieşte 
după voia lui Dumnezeu, ci şi pentru cel ce se zbate să părăsească drumul pierzării. 

29. Cel ce trăieşte după voia lui Dumnezeu, adică cel drept, mai are nevoie de 
rugăciune? 

Cel drept are şi el nevoie şi dobândeşte folos din rugăciune, pentru ca rugăciunea îl 
ocroteşte şi îl fereşte de ispita păcatului. 

Ispita este lucrul diavolului; ea întunecă mintea şi slăbeşte voinţa. Rugăciunea, 
dimpotrivă, alungă ispitele, luminează mintea şi întăreşte voinţa: «Rugăciunea lucrează ca apa 
asupra focului; este ca o ancoră de mântuire pentru sufletul în primejdie să se înece» . 
«Demonii văzându-ne stând la rugăciune fug repede, ca hoţii ce dau cu ochii de soldaţii cu 
săbiile scoase» . Cel drept ajunge prin rugăciune la viata foarte îmbunătăţită el ce se roagă 

'l'JH ’ 

bine ştie să trăiască cinstit» ~ . Cine se adună se aseamănă, grăieşte înţelepciunea populară, iar 


322 Idem, Cuvântarea LXXX, 7, op. cit., voi. II, p. 49. 

323 Sf. Efrem Şirul, Cuvânt pentru rugăciune , în Cuvinte şi învăţături, trad. rom. M-rea, Neamţu, 1823, voi. III, 
p. 530-531. 

324 Nichita Stetatos, Viaţa Sfântului Simeon Noul Teolog, ed. Irene Hausherr, în „Orientalia christiana”, voi. VII, 
Roma, 1928, c. 69, p. 95. 

325 Sf. Ioan Gură de Aur, Omilia a doua despre Ana, 5, op. cit., voi V, p. 500. 

3 " 6 Ibidem. 

3 ‘ 7 Ibidem. 

cel ce grăieşte necontenit cu Dumnezeu oglindeşte în el desăvârşirea. Deci, rugăciunea alungă 
ispitele fiindcă este pavăză de care se frâng săgeţile aprinse ale vrăjmaşului. 

30. Ce se întâmplă cu cel ce nu se roagă? 

Cel ce nu se roagă cade uşor în păcat şi nu poate să se mântuiască. 

Cine nu se roagă nu are nici o putere în lupta cu ispitele, el este ca un ostaş fără armă, ca 
o pasăre fără aripi, ca o maşina fără aburi, ca o trestie care se pleacă încotro bate vântul. «Cel 
ce nu se roagă e mort gata»; e ca un peşte pe uscat, zice Sfântul Ioan Gură de Aur; e ca un om 
care nu primeşte nici o hrană. Dacă Mântuitorul a petrecut nopţi întregi în rugăciune, «noi ce 
trebuie să facem ca să ne mântuim?» - întreabă Sfântul Ambrozie al Mediolanului. Ne spune 
chiar Mântuitorul ce să facem: să stăruim în rugăciune (Matei 26, 41). 

31. Cum trebuie făcută rugăciunea ca să fie bine primită de Dumnezeu? 

Rugăciunea noastră ca să fie bine primită de Dumnezeu trebuie: 

1. Să fie făcută în numele Mântuitorului nostru Iisus Hristos, adică să cerem ce vrea şi El. 
Că zice: „Adevărat, adevărat grăiesc vouă: orice veţi cere de la Tatăl întru numele Meu, vă 
da vouă’’ (Ioan 16, 23). Şi Mântuitorul vrea tot ce sporeşte mărirea Tatălui şi mântuirea 
sufletelor noastre. Deci cine cere acestea se roagă în numele lui lisus Hristos. Prin 
Rugăciunea domnească cerem numai ce vrea Hristos, şi, cum El însuşi este Acela Care ne-a 
dat această rugăciune, când rostim Tatăl nostru înseamnă că ne rugăm în numele lui lisus 
Hristos. Dacă cerem însă bogăţie, pieirea vrăjmaşului, câştig la jocurile de noroc, slavă 
deşartă, - adică «dacă cerem ce este primejdios sufletului, nu ne rugăm în numele lui lisus 
Hristos» 328 . 

2. «Să ne rugăm cu mintea întreagă şi cu evlavie» " , adică rugându-ne, să ne gândim 
numai la Dumnezeu. Rugăciunea făcută cu mintea întreagă înseamnă gând neîmpărţit, cuget 
nerisipit în timpul cât facem rugăciunea. Dacă rugăciunea este «vorbirea minţii cu 

A 

Dumnezeu» , atunci se cuvine ca la rugăciune să ne adunăm toată luarea aminte; tot gândul 
nostru să-l îndreptăm numai la Dumnezeu; se cuvine să lepădăm din minte toată grija cea 
lumească şi să cugetăm numai la Dumnezeu. Deci să nu cinstim pe Dumnezeu numai cu 
buzele, iar gândul să se împrăştie departe. Căci cine se roagă cu nepăsare ori cu mintea 
împrăştiată nu are nici un folos de rugăciune. «Cum puteti pretinde ca Dumnezeu să ia aminte 
la rugăciunea voastră, dacă voi înşivă nu luaţi aminte la rugăciune?» . Cine se roagă rău şi 
totuşi nădăjduieşte să fie auzit se aseamană cu cel ce seamănă neghină şi vrea să secere grâu 
curat. Cu toate acestea, să nu socotiţi rugăciunea rău făcută atunci când nu încercaţi o mişcare 
deosebită a inimii; adică nu simţiţi în timpul rugăciunii o mângâiere deosebită şi o bucurie 
peste fire. O asemenea simţire este un dar deosebit, la care nu toţi pot ajunge. Tot astfel nu 
trebuie socotită rugăciunea rea uscăciunea ce se simte uneori, fiindcă aceasta este o ispită, o 
neplăcere, un necaz; iar cel ce rabdă necazurile cu bărbăţie şi cu îndrăzneală va ajunge la 
bucurie 332 . 

Rugăciunea făcută cu evlavie cere o oarecare pregătire, o supraveghere a simţurilor şi o 
ţinută potrivită a trupului. «Trebuincioasă este pentru noi cuvenită pregătire, când vrem să 
facem rugăciunea» 333 . „Mai înainte de a făgădui (a te ruga), pregăteşte-te şi nu fii ca omul ce 
ispiteşte pe Dumnezeu” (Int. Sir. 18, 23). Dacă Moise, cerind să se apropie de rugul cel 
aprins, n-a putut să se apropie de el până ce nu şi-a dezlegat şi lepădat încălţămintea (Ies. 8, 
5), «de ce să nu te dezlegi şi tu, - zice Evagrie Monahul -, de orice cuget pătimaş, dacă vrei să 
vezi pe Cel mai presus de fire şi înţelegere şi să vorbeşti cu El?» 334 . Adică, înainte de 
rugăciune pregăteşte-te: «Stai puţin, în tăcere, până ce se vor linişti toate simţurile tale şi apoi 


328 Fer. Augustin, Cuvântarea LXXX (De Oratione), op. cit., voi. II, p. 43 si 50. 

™ Mărturisirea ortodoxă, Bucureşti, 1981, II, 6. 

330 Evagrie Monahul, op. cit., p. 76. 

331 Sf. Ciprian, De Oratione Domenica, trad. Ioan Demetrescu, Bucureşti,1908, partea a III-a, p. 62. 

332 Evagrie Monahul, op. cit., p. 93. 

333 Mărturisirea ortodoxă, II, 6. 

334 Evagrie Monahul, op. cit., loc. cit. 

faci trei închinăciuni până la pământ şi aşa începe rugăciunea» ". Cu alte cuvinte, înainte de a 
începe rugăciunea, alungă toate grijile din inimă, din această biserică a rugăciunii, aşa după 
cum Hristos a alungat pe negustori din templu (Luca 19, 45). Lasă pentru un sfert de oră 
necazul tău în grija Părintelui ceresc, că El ţi-1 va uşura, ori poate chiar îl va înlătura cu totul: 
«Aşadar, să-I lăsăm Lui toate cele ce ne privesc, şi ne va fi bine. Căci Cel ce e bun e negreşit 

TIZ 

Dătătorul darurilor bune» . 

La rugăciune se cuvine să ne supraveghem ochii şi să nu privim la dreapta şi la stânga. 
Mântuitorul zice: „ Când te rogi, intră în camara ta şi, închizând uşa ta, roaga-te ” (Matei 6, 
6). Cămara e inima, iar simţurile sunt poartă; deci ele trebuie bine zăvorâte, ca prin ele vine 
sminteala în timpul rugăciunii. 

în sfârşit, la rugăciune să ne ferim de orice ţinută nepotrivită cu această sfânta lucrare. 
Negreşit, un bolnav sau un om prea obosit poate sta cum îi vine mai la îndemână, dar cine e 
sănătos şi odihnit să ia aminte, să stea cu cuviinţă. E bine să facem rugăciunea în pieioare, 
dacă cumva în genunchi suntem atraşi la somn - nevoie care bântuia şi pe Părinţii din 

lin 

pustie . Cei cu multă încercare într-ale rugăciunii ne sfătuiesc îndeosebi la rugăciunea în 
picioare, însoţită de metanii dese. 

3. Rugăciunea să fie făcută cu stăruinţă', adică să nu slăbim în rugăciune, chiar dacă nu 
suntem auziţi curând. «Dacă nu ai primit încă darul rugăciunii sau al cântării de psalmi, 

■j o o 

stăruie cu putere şi-l vei primi; prin urmare nu te descuraja, dacă nu l-ai primit» . Să facem 
cum fac copiii, care nu contenesc din strigat până ce nu dobândesc ce doresc. «Oamenii se 
supără când sunt grămădiţi cu cereri, Dumnezeu însă iubeşte pe cel ce stăruieşte» , precum 
însuşi spune în pilda judecătorului nedrept care, supărat de stăruinţa femeii care-i cerea 
dreptate, până la urmă n-a avut încotro şi, ca să scape de ea, i-a făcut dreptate (Luca 18, 2-7). 
«Aşadar, îndrăzneşte, stăruind încordat în sfânta rugăciune», ne spune un Părinte din pustie 340 . 
Dumnezeu pune adesea la grea încercare statornicia rugătorului, cum de pildă a pus Iisus pe 
femeia cananeeancă (Matei 15, 23-28). El întâi S-a arătat neînduplecat, ea însă, 
nedescurajându-se, până la urmă şi-a văzut rugăciunea împlinită. Tot în felul acesta s-au 
petrecut lucrurile şi cu orbul din lerihon. Lumea îl silea să tacă, dar el, dimpotrivă, striga şi 
mai tare; şi lisus l-a tămăduit (Luca 18, 35-39). Evreii din Betulia, auzind că Holofem s-a 
pornit cu război împotriva cetăţii lor, au alergat la rugăciune şi nu au slăbit cu cererile lor 
până ce Dumnezeu nu i-a scăpat de vrăjmaşi prin mâna Iuditei (Iudit 7 şi 8). 

4. Rugăciunea să fie făcută cu inimă curată, adică liberă de păcatul de moarte, sau cel 
puţin cuprinsă de dorinţa cinstită de pocăinţă. Inima curată înseamnă a fi liber nu numai de 
orice legătură păcătoasă, ci şi de orice dragoste pentru tot ce nu e plăcut lui Dumnezeu. Cel ce 
nu are inima curată nu are destulă putere să-şi ridice gândul la Dumnezeu; pentru ca îndată ce 
începe să se roage îi năvălesc în gând închipuirile păcătoase şi «cumplitele aduceri aminte» şi 
îi încătuşează mintea de pământ... „ Ştim că pe păcătoşi Dumnezeu nu-i ascultă...” (Ioan 9, 
31), fiindcă este drept a înlătura de la bunătăţile dumnezeieşti pe cel ce nu se supune voii Sale. 
Dar şi un păcătos poate nădăjdui să fie auzit de Dumnezeu, dacă se căieşte cu tot dinadinsul 
de greşelile sale (Luca 18, 13). 

5. Rugăciunea să fie făcută supunându-ne voii Iui Dumnezeu, adică să lăsăm în grija Lui 
împlinirea rugăciunilor noastre. Aşa S-a rugat Mântuitorul în grădina Măslinilor: „Nu voia 
Mea, ci voia Ta să fie” (Luca 22, 42), aşa cere să ne rugăm noi în Rugăciunea Domnească: 
„Facă-se voia Ta” (Matei 6, 10). Dumnezeu ştie mai bine ce ne este de folos; de aceea să 
lăsăm în grija Lui împlinirea cererii noastre. «De multe ori, rugându-mă, zice Evagrie 
Monahul, am cerut să mi se împlinească ce am socotit eu că e bine şi am stăruit în cererea 


335 Ceaslov. Rugăciunile dimineţii, Buc., 1979, p. 7. 

336 Evagrie Monahul; op. cit., p. 79. 

337 Sf. Ioan Casian, Institutiones, II, 7. 

338 Evagrie Monahul, op. cit., p. 87-88. 

339 Sf. Ioan Gura de Aur, Omilia XXII, 5 la Matei, op. cit., voi. II, p. 187. 

340 Evagrie Monahul, op. cit., p. 88. 

mea, silind fără judecată voia lui Dumnezeu; nu am lăsat Lui să rânduiască ce ştie El că este 
de folos. Iar primind, m-am întristat foarte pe urmă, fiindcă nu am cerut să se facă mai bine 
voia lui Dumnezeu. Ca lucrul nu mi-a ieşit aşa cum credeam» 341 . 

6. Rugăciunea să fie făcută cu umilinţă, cu zdrobirea inimii : cu o lăuntrică încredinţare 
de slăbiciunea şi de nevrednicia noastră. Proorocul David este unul dintre cei ce au primit 
daruri mari de la Dumnezeu; şi el făcuse fapte bune şi plăcute lui Dumnezeu şi, cu toate 
acestea, îl aflăm grăind: „... Fiinţa mea este ca o nimica înaintea Ta” (Ps. 38, 7). într-o 
asemenea stare sufletească să ne înfăţişăm lui Dumnezeu la rugăciune şi să cerem numai de la 
bunătatea Lui darurile ce El ar binevoi să ni le dea; să nu aşteptăm nimic altceva decât ce va 
vrea să dea îndurarea Lui. Să ne rugăm cu acelaşi simt de smerenie ca al proorocului împărat 
David, pentru că de El atârnă în mare parte puterea rugăciunii: „ Rugăciunea celui smerit va 
pătrunde norii”, zice înţeleptul Sirah (35, 18). Rugăciunea vameşului şi a sutaşului sunt pline 
de smerenie, iar Daniil s-a rugat tot cu o astfel de umilinţă, zicând: „... Că nu pentru faptele 
noastre drepte aducem înaintea Ta rugăciunile noastre cele fierbinţi, ci pentru milele Tale 
cele mari ” (Dan. 9, 18). De altfel, rugăciunea, ea însăşi, este o lucrare de umilinţă, pentru că 
prin ea ne dăm seama în ce măsură avem nevoie de Stăpânul cerului şi al pământului. 

7. Rugăciunea să fie făcută cu încredere fiască\ cu neclintită încredinţare că Dumnezeu, 
întru îndurarea Lui, ne va asculta dacă îi vom cere bunătăţi care să slujească slavei Sale şi 
mântuirii sufletelor noastre. încrederea fiască în Dumnezeu este din partea noastra o datorie, 
asupra căreia Dumnezeiescul învăţător binevoieşte să ne atragă luarea-aminte când ne 
povăţuieşte, în Rugăciunea Domnească, să socotim pe Dumnezeu sub duioasa însuşire de 
Tată. Mântuitorul a avut grija pe de o parte să ne încredinţeze, prin învăţături limpezi şi prin 
pilde lămuritoare, despre însuşirea de Părinte milostiv a lui Dumnezeu; iar pe de alta parte, să 
ne arate că cele mai multe dintre vindecările minunate, pe care le-a făcut El, se datoresc 
încrederii celor lecuiţi. încrederea este răsplătită cu prisosinţă (Evr. 10, 35). „Şi toate câte veţi 
cere, rugându-vă cu credinţă, veţi Primi” (Matei 21, 22). Rugăciunea sutaşului Cornelie 
(Fapte 10, 2) este pildă, de rugăciune cu încredere. Cine însă se îndoieşte, cine nu are 
încredere nu va primi nimic (Iacov 1, 6). Dar încrederea nu este potrivnică smereniei, ci 
dimpotrivă e soaţa ei de totdeauna; pentru că fără de încredere, smerenia este făţărnicie; şi 
încrederea Iară smerenie este îndrăzneală neîngăduită. 

32. Care este cel mai potrivit timp pentru rugăciune? 

Timpul potrivit pentru rugăciune este, la drept vorbind, viaţa omului întreagă; pentru că 
aşa cere însuşi Mântuitorul Hristos: „Privegheaţi, dar, în toată vremea, rugându-vă” (Luca 21, 
36). Viaţa trăită cu adevărat creştineşte împlineşte acest îndemn; pentru că toate câte gândim, 
grăim şi facem cu mintea luminată de dreptate şi însufleţită de dragoste, tot rugăciune este. 
Fericitul Augustin zice: «Prin credinţă, nădejde şi dragoste, dorinţa fiind necontenită, ne 

w /v 343 

rugam neîncetat» . 

De bună seamă noi avem nevoie de ajutorul lui Dumnezeu în toată clipa, deci să ne 
rugăm Lui totdeauna, dar mai ales dimineaţa, la amiază şi seara, înainte şi după mâncare şi 
când auzim bătând toaca şi clopotele bisericii. 

1. Dimineaţa, la scularea din somn, să ne rugăm lui Dumnezeu mulţumindu-I că ne-a 
ocrotit peste noapte; apoi să-L rugăm să ne păzească şi în timpul zilei de toată reaua 
întâmplare şi de păcat, şi să binecuvânteze munca ce unnează să o facem. Dimineaţă, îndată 
ce ne-am sculat din pat, pe nemâncate, să facem rugăciunea stând în picioare sau în genunchi, 
după cum ne vine mai bine; o începem cu trei metanii mari şi mai facem metanii mari şi când 
ne rugăm pentru părinţi, fraţi etc. Ziua este ca o viaţă în prescurtare: dimineaţa e naşterea şi 
copilăria; primele ceasuri ale zilei sunt tinereţea; amiaza şi după amiaza, bărbăţia, care se 
apleacă puţin câte puţin, până când cade seara peste anii încărunţiţi ai bătrâneţii zilei. Când 
mă trezesc din somn e ca şi cum aş fi ieşit din noianul somnului pentru o nouă zidire şi încep 


41 Ibidem.p. 82. 

342 Mărturisirea ortodoxă, II, 6. 

343 Fer. Augustin, Exp. CXI, Ad Produm, CIX. 

viaţa pentru o altă zi. Cea dintâi clipă a acestui nou început creştinul o închină lui Dumnezeu, 
cerându-I binecuvântare. Israeliţii în pustie aflau mană numai dimineaţa, înainte de răsăritul 
soarelui, iar noi dobândim binecuvântarea lui Dumnezeu de ne vom ruga Lui dimineaţa la 
răsăritul soarelui (Int. Sol. 16, 28). Dimineaţa e timpul cel mai prielnic pentru rugăciune: 
„Dimineaţa vei auzi glasul meu” (Ps. 5, 3); adică glasul rugăciunii de dimineaţă, pe care 
trebuie să-l facem auzit de îndată ce ne sculăm din somn. «înainte de a vă spăla, curăţiţi-vă 
inimile alergând la rugăciune», îndeamnă Sfântul Ioan Gură de Aur pe ascultătorii săi 344 . 

2. La amiază. Un păgân, împăratul Filip al Macedoniei, pusese pe un rob să-i spună în 
fiecare dimineaţă: „Filipe, aminteşte-ţi că eşti om!” A fi om, nu după înţelesul păgân, ci după 
credinţa ce o mărturisim, adică creştin, înseamnă că trebuie să-ţi aduci aminte că soseşte 
sorocul de la amiază, ora douăsprezece; ora în care Iisus a fost răstignit pe cruce; opreşte-te, 
conteneşte-ţi tot zbuciumul. Dacă la această ora eşti atât de cuprins de nevoile vieţii, încât 
vremea nu-ţi îngăduie să stai mai mult de vorbă cu Dumnezeu, o rugăciune scurtă, făcută din 
inimă, cu toată căldura, să răscumpere graba şi lipsa unei rugăciuni mai îndelungate. 

3. Seara, să mulţumim lui Dumnezeu pentru bunătăţile primite în timpul zilei, rugându- 
L să ne ierte greşelile făcute peste zi şi să ne ocrotească şi în timpul nopţii. 

Mântuitorul prelungea adesea rugăciunea de seară până târziu în noapte. 

Moartea îşi trimite solia de cele mai multe ori noaptea, ca să cheme la divanul de 
judecată al lui Dumnezeu; de aceea rugăciunea de seară grăieşte, în adevăr, despre moartea 
zilei, dar şi despre cele ale morţii noastre. Astfel, rugăciunea de seară e prilejul de cercetare a 
cugetului, pentru ajungerea la o desăvârşită pocăinţă. Cerceteze-se tot creştinul în fiecare 
seară, nu numai de câştigul material, de peste zi, ci şi de cum s-a îngrijit de folosul sufletului 
său. 

4. înainte şi după amiază să mulţumim lui Dumnezeu pentru hrana pe care El ne-a 
dat-o şi să-L rugăm să ne ferească de păcatul îmbuibării. 

Mântuitorul mulţumeşte Părintelui ceresc înainte şi după masă (Matei 15, 36). Daniil în 
groapa cu lei a mulţumit îndată pentru hrana ce i s-a trimis prin îngeri. „ Când vei mânca şi te 
vei sătura”, zice Moise, „ia amninte de tine, să nu se ademenească inima ta şi să uiţi de 
Dumnezeu ” (Deut. 11,11-12). 

33. Când ne cheamă la rugăciune toaca şi clopotele bisericii? 

Toaca şi clopotele bisericii ne vestesc de rugăciune de mai multe ori pe zi, mai ales în 
Păresimi, dar trei momente sunt mai însemnate: dimineaţa, la începutul Utreniei şi al Sfintei 
Liturghii; iar după amiaza, sub seară, la începutul Ceasului al nouălea cu Vecernia. De 
asemenea, ne mai cheamă când se întâmplă să moară vreun creştin, sau când este dus cel mort 
la mormânt. 

Când auzim clopotele bisericii chemându-ne la rugăciune, dacă nu putem să mergem la 
biserică, se cuvine, totuşi, să lăsăm toate de o parte şi să facem o rugăciune. Căci «cel ce se 
roagă odată cu Biserica, se roagă în felul cel mai folositor», spune Fericitul Augustin. 
Clopotul, tovarăş de viaţă al creştinului, ia parte şi la întristări. El vesteşte pe creştini de 
moartea vreunuia dintre ei, îndemnându-i să se roage pentru sufletul celui răposat; şi în 
dăngănit de clopot petrecem la locaşul cel de veci pe cei răposaţi în Domnul. 

34. Când trebui să mai facem rugăciuni? 

Trebuie să ne mai rugăm în nevoi, în ispite, înainte de orice lucrare mai de seamă şi 
când ne simţim împinşi în chip deosebit la rugăciune. 

1. Dumnezeu ne îndeamnă să ne rugăm, atunci când suntem cuprinşi de nevoi: „Mă 
cheamă pe Mine în ziua necazului şi te voi izbăvi şi Mă vei preamări” (Ps. 49, 16). Apostolii 
s-au rugat în corabie, fiind ameninţaţi de furtună, şi creştinii s-au rugat pentru Sfântul Apostol 
Petru când acesta era în temniţă (Fapte 12, 5). 

2. Mântuitorul ne porunceşte să ne rugăm atunci când suntem bântuiţi de ispite: 
„Privegheaţi şi vă rugaţi, ca să nu intraţi în ispită ” (Matei 26, 41). 


344 Sf. Ioan Gură de Aur, Coment. Psalm. V, op. cit., p. 546. 

3. Când avem de făcut lucruri însemnate, să le începem cu rugăciune. „Cere de la El 
(Domnul) ca să îndrepteze căile tale” zice Tobit (4, 20, Vulgata). Iisus Hristos S-a rugat 
înainte şi după ce i-a ales Apostolii (Luca 6, 12), înainte de învierea lui Lazăr (Ioan 11, 41) şi 
înainte de sfintele Sale patimi, în grădina Ghetsimani (Luca 22, 41-42). Sfinţii Apostoli s-au 
rugat înainte de alegerea lui Mafia (Fapte 1, 24) şi Sfântul Apostol Petru, înainte de a 
învia pe Tavita (Fapte 9, 40). Fericitul Ieronim cere încă şi mai mult: «Când ieşim din casă, 
zice el, să ne întrarmăm cu rugăciunea şi când ne-am înapoiat să ne rugăm înainte de a sta 
jos». 

35. în ce loc putem să ne rugăm? 

în ce priveşte locul unde trebuie să facem rugăciunea, este de ştiut că pentru cel ce se 
roagă bine, orice loc este potrivit: „în tot locul tămâie se aduce numelui Meu” (Mal. 1, 11) şi 
„ Voiesc dar ca să se roage bărbaţii în tot locul ” (I Tim. 2, 8). Mântuitorul Se ruga în templu 
şi în sinagogă, în loc pustiu şi în munţi, în foişor şi în grădina Măslinilor, pe cruce şi în alte 
locuri. Iacob Patriarhul îşi făcea rugăciunea pe câmp. Daniil Proorocul, în groapa cu lei, 
Sfinţii Apostoli Pavel şi Sila, în temniţă, unde culcaţi şi încătuşaţi în lanţuri au zguduit 
închisoarea din temelii (Fapte 16, 25-26). Dumnezeu primeşte să I se grăiască în tot locul 
(Fapte 17, 24), după cum aminteşte Mântuitorul femeii samarinence (Ioan 4, 23). Deci ne 
putem ruga oriunde. Dumnezeu nu ţine seama de nici un fel de loc, pentru că El cere doar 
inimă cucernică 345 . 

36. Dar nu este oare vreun loc hotărât pentru rugăciune? 

Da, este un asemenea loc, hărăzit numai rugăciunii, este biserica, sau casa lui 
Dumnezeu: „ Casa Mea, casă de rugăciune se va chema ” (Matei 21, 13). 

Domnul nostru lisus Hristos Se duce să Se roage în templu şi în sinagogă, iar creştinii în 
vremea prigoanelor se duceau în peşteri, la casele lor de rugăciune, chiar cu primejdia vieţii 
lor. Rugăciunea făcută în biserică, în loc sfinţit, unde tot ce ne înconjoară ne îndeamnă la 
uitarea grijilor zilnice şi la evlavie, are mai multă putere. Rugăciunile făcute în biserică sunt 
negreşit mai bine primite, fiindcă aici nu suntem singuri. Sfinţii, ale căror icoane sunt 
zugrăvite pe pereţi, ne întovărăşesc în rugăciune şi duc la picioarele Celui Prea înalt rugile 
noastre (Apoc. 5, 8; 8, 4). Aici «şi puterile îngereşti sunt de faţă la adunările credincioşilor şi e 
de faţă însăşi puterea Domnului şi Mântuitorului nostru şi, pe lângă aceasta, şi duhul Sfinţilor 
şi cred că şi al celor mai de demult adonniţi, precum şi desigur al acelora care mai sunt încă în 
viaţă...» 346 , Biserica este locul de rugăciune căruia i se potriveşte, fără îndoială, făgăduinţa 
Mântuitorului: „ Unde sunt doi sau trei adunaţi în numele Meu, acolo sunt şi Eu în mijlocul 
lor” (Matei 18, 20). Deci, cei ce zic că nu este nevoie să mergem să ne rugăm în biserică, 
deoarece lumea întreagă este Biserica lui Dumnezeu, nu numai că greşesc, dar nici nu ştiu ce 
este rugăciunea. Pentru că cel de bună credinţa nu se roagă numai în biserică, ci se roagă mult 
şi stăruitor şi în alt loc, unul ca acela se va duce negreşit şi la biserică. 

37. Dar despre singurătate, ca loc de rugăciune, ce se poate spune? 
în adevăr şi singurătatea este un loc foarte prielnic pentru rugăciune. Sfinţii din pustie, 
mari Dascăli ai rugăciunii, s-au rugat mai mult şi mai ales în singurătate, după pilda dată de 
însuşi Mântuitorul, Care de multe ori Se rugă în locuri singuratice, în pustie (Luca 5, 16), în 
munţi şi mai ales în muntele Măslinilor (Luca 22, 39). Singurătatea însă nu înseamnă 
numaidecât pustie, ci şi loc retras, o încăpere unde să poţi face rugăciunea în linişte. Despre 
un asemenea loc grăieşte Evanghelia când zice: „ Tu însă când te rogi intră în cămara ta şi 
închizând uşa ta roagă-te Tatălui... ” (Matei 6, 6). în singurătate, adică la o parte de tulburărea 
lumii, rugăciunea se poate face mai bine. Peştele scapă de mreaja pescarului aşcunzându-se în 
gropile cele mai ferite; aşa şi omul care vrea să scape, când se roagă, de ispitele satanei, să 
fugă în singurătate, zice Sfântul Efrem Şirul. 


345 Idem, Omilia IV, asupra Anei, 6, op. cit., voi. V, p. 514 şi Omilia aspra crucii bunuluiu tâlhar, op. cit., voi. 
II, p. 223. 

346 Origen, Despre rugăciune, XXXI, 5, trad. Pr. Prof. T. Bodogae, în „Părinţi şi Scriitori bisericeşti” voi. 7, Edit. 
Institutului Biblic, Bucureşti, 1982, p. 286. 

38. Ce trebuie să cerem de la Dumnezeu în rugăciune? 

în rugăciunile noastre către Dumnezeu, trebuie să cerem mai întâi cele ce adaugă măririi 
Sale şi ajută mântuirii sufletelor noastre. 

1. Să cerem cele ce sporesc mărirea lui Dumnezeu şi ajuta mântuirii sufletelor noastre: 
„ Căutaţi mai întâi împărăţia lui Dumnezeu şi dreptatea Lui, şi acestea toate (adică mâncarea, 
băutura şi îmbrăcămintea) se vor adăuga vouă” (Matei 6, 33). Sau, cu alte cuvinte: «Cereţi în 
rugăciunile voastre ca să obţineţi lucruri cereşti şi netrecătoare, pentru că primindu-le ca atare 
să moşteniţi împărăţia cerului şi să vă bucuraţi de cele mai mari bunuri. Iar cele pământeşti şi 
mici de care aveţi nevoie pentru trebuinţele trupului, vi le va da Tatăl pe deasupra, în măsura 
trebuitoare» . «Cereţi bunătăţile viitoare şi veţi primi bunătăţile de acum. Nu doriţi lucrurile 
de aici, că le veţi avea negreşit» . Cel ce caută bunătăţi cereşti dobândeşte negreşit şi pe cele 
pământeşti. împăratul Solomon a cerut înţelepciune, spre a cârmui bine poporul Israil, iar 
Dumnezeu i-a dat nu numai înţelepciune, ci şi prisos de bunătăţi pământeşti (III Regi 3, 11- 
13). Deci trebuie să ne rugăm pentru cele trebuincioase vieţii, atât pentru noi, cât şi pentru 
alţii, dar să ţinem seama ca nu cumva să cerem lucruri care să privească relele noastre 
înclinări, că Dumnezeu nu ascultă asemenea rugăciuni (Iacov 4, 3). Cine cere lui Dumnezeu 
bogăţie, dregătorii, slavă deşartă ori altele de acest fel, nu caută mărirea lui Dumnezeu, ci 
lucruri trecătoare; acela înjoseşte pe Dumnezeu, Domnul şi Stăpânul, la treapta de slujitor al 
poftelor lui, al zgârceniei lui, al vieţii lui desfrânate. Cum ar putea să-l asculte Dumnezeu 349 . 
«Să nu cerem de la Dumnezeu ce vrem noi, ci ce vrea El» 350 . 


RUGĂCIUNEA DOMNEASCĂ 


39. Care este cel mai desăvârşit model de rugăciune? 

Modelul cel mai desăvârşit de rugăciune este Rugăciunea Domnească, adică: 

„ Tatăl nostru, Care eşti în ceruri, 

Sfinţească-se numele Tău; 

Vie împărăţia Ta; 

Facă-se voia Ta, precum în cer şi pe pămân t. 

Pâinea noastră cea spre fiinţă 
Dă-ne-o nouă astăzi; 

Şi ne iartă nouă greşelile noastre, 

Precum şi noi iertăm greşiţilor noştri; 

Şi nu ne duce pe noi în ispită, 

Ci ne izbăveşte de cel rău. 

Ca a Ta este împărăţia şi puterea şi slava în veci. 

Amin!” (Matei 6, 9-13). 

40. Care este obârşia rugăciunii Tatăl nostru? 

Obârşia rugăciunii Tatăl nostru este cu totul şi în toate cuvintele ei dumnezeiască, fiind 
alcătuită de Dumnezeu Fiul, adică de însuşi Mântuitorul nostru, la rugămintea unuia dintre 
Apostoli: ,,Doamne, învaţă-ne şi pe noi să ne rugăm” (Luca 11, 1). Atunci Mântuitorul i-a 
învăţat rugăciunea Tatăl nostru (Matei 6, 9-13). Deci, când rostim această rugăciune, grăim 
înseşi cuvintele Domnului nostru Iisus Hristos; ne rugăm cu adevărat în numele Domnului 
Iisus Hristos. De aceea, se numeşte Rugăciunea Domnească. 


347 Origen, Despre Rugăciune, c. XIV, trad. cit., p. 229. 

348 Sf. loan Gură de Aur, Omilia 22 la Matei, op. cit., voi. IV, p. 184. 

349 Idem, Omilia a XIX-a la Matei, op. cit., voi. III, p. 167. 

350 Evagrie Monahul, op. cit., p. 79. 

41. Prin ce se deosebeşte Rugăciunea Domnească de celelalte rugăciuni? 

Rugăciunea Domnească, cea mai de seamă dintre toate rugăciunile, se deosebeşte prin 
puterea ei, prin uşurinţa de a fi înţeleasă şi prin bogăţia cugetărilor ei. 

1. Marea putere a rugăciunii Tatăl nostru stă în faptul că prin ea nu numai că ne rugăm 
împreună cu Iisus Hristos , Ci ne rugăm cu înseşi cuvintele Mântuitorului . «Dumnezeu 
singur a putut să înveţe cum ar vrea să fie rugat» 353 . De bună seamă, acestei rugăciuni i se 
potriveşte cel mai bine cuvântul Domnului: „ Orice veţi cere de la Tatăl întru numele Meu, vă 
va da vouă” (Ioan 16, 23). 

2. Rugăciunea Tatăl nostru este cea mai uşoară de înţeles dintre toate rugăciunile. Ea este 
rugăciunea oricui crede în Dumnezeu. Rugăciunea Domnească „pe cât este de restrânsă în 
cuvinte, pe atât este de cuprinzătoare în sens ” 354 . 

3. în rugăciunea Tatăl nostru avem cereri pentru toate trebuinţele sufleteşti şi trupeşti; 
deci pentru toate bunătăţile cereşti şi pământeşti. Toate câte le cerem în rugăciunile noastre se 
află cuprinse în Rugăciunea Domnească . De veţi străbate toate rugăciunile, zice Fericitul 
Augustin, nu veţi afla nimic care să nu fie cuprins în Rugăciunea Domnească. 

42. Din câte părţi este alcatuita Rugăciunea Domnească? 

Rugăciunea Domnească este alcătuită din trei părţi: chemare, cereri şi încheiere. 

43. Care este chemarea şi ce înseamnă? 

Chemarea (invocaţia) este: „ Tatăl nostru, Care eşti în ceruri Această chemare ne pune 
în adevărată stare de rugăciune; ne înalţă mintea la Dumnezeu şi ne întăreşte încrederea în El, 
ca Tată, ca «Părinte» (Rom. 7, 15). 

1. Cuvântul Tată deşteaptă încredere, ne aduce aminte de harurile primite de la 
Dumnezeu 356 şi «ne învaţă că acela care vrea să se roage lui Dumnezeu nu trebuie să vină 
înaintea Lui numai ca o făptură a Lui, ci că un fiu al Lui după har, fiindcă dacă nu este fiu, nu 
poate să-L numească Tată. Iar acest har al înfierii l-a dat Iisus Hristos celor care cred într- 
însul, după cum grăieşte Scriptura: «Şi celor câţi L-au primit, care cred în numele Lui, le-a dat 
putere ca să se facă fii ai lui Dumnezeu» . «Iisus Hristos învăţându-ne să numim pe 
Stăpânul şi Făcătorul a toate, pe Dumnezeu, Tatăl nostru, odată cu aceasta şi în acelaşi timp 
hotărăşte eliberarea noastra din muncile veşnice, izbăvirea sufletelor, mântuirea, înfierea ca fii 
ai lui Dumnezeu, moştenirea slavei Sale, care ne este făgăduită, unirea cu singurul Său Fiu şi, 
îşi sfârşit, revărsarea peste noi a Sfântului Său Duh» . 

Nici un muritor n-ar îndrăzni să dea această numire Celui Atotputernic, dacă nu ne-ar fi 
îngăduit Fiul Său cel Unul Născut. «în psalmi, în prooroci şi chiar în Lege sunt mii de 
rugăciuni, dar nu aflăm pe nimeni rugându-se şi numind pe Dumnezeu Tată..., ci îl rugăm ca 
pe Dumnezeu şi Stăpân, aşteptând pe Cel ce revarsă duhul înfierii...» . Dumnezeu vrea să fie 
iubit, de aceea îngăduie să fie numit Tată, ne spune Fericitul Augustin, fiindcă aceasta numire 
este plină de dragoste şi aprinde dragostea. Copilul numeşte tată pe cel căruia îi datorează 
viaţa, iar noi numim Tată pe Dumnezeu, fiindcă El este Făcătorul nostru (Deut. 32, 6). 

2. Zicem „Tatăl nostru”, nu „Tatăl meu”, pentru că noi toţi suntem fraţi şi ne rugăm unii 
pentru alţii. Această chemare ne învaţă că, precum Dumnezeu este Tatăl nostru al tuturor, tot 
astfel suntem datori şi noi credincioşii să fim fraţi între noi şi să ne rugăm nu numai pentru 
noi, ci şi pentru toţi fraţii noştri, unul pentru altul, precum ne învaţă Scriptura: „Rugaţi-vă 
unul pentru altul, ca să vă vindecaţi” (Iacov 5, 16). în Rugăciunea Domnească fiecare se 


351 Origen, Despre rugăciune, XI, 1, trad. cit., p. 221. 

352 Sf. Ciprian, De Oratione Domenica, trad. cit., cap. II, p. 45. 

353 Tertulian, Despre Rugăciune, trad. cit., cap. IX, p. 235. 

354 Ibidem, cap. I, p. 230. 

355 Sf. Ciprian, De Oratione Domenica, trad. cit., cap. II, p. 45. 

356 Sf. Ioan Gură de Aur, Omilia XlV-a la Romani, op. cit., voi. X, p. 298-299. 

357 Mărturisirea ortodoxă, II, 10. 

358 Sf. Ioan Gură de Aur, Omilia XlX-a la Matei, 4, op. cit., voi. VII, p. 162. 

359 Origen, La Ioan 19, 5, 1, Migne, P. G., X. col. 324. 

360 

roagă pentru toţi şi toţi pentru unul; ea este rugăciunea obşteasca şi a tuturor creştinilor . 
Nevoia ne sileşte să ne rugăm pentru noi, dar dragostea frăţească ne îndeamnă să ne rugăm 

■js. i 

pentru alţif . Iisus Hristos însuşi zice ca noi toţi suntem fraţi (Matei 23, 8). Altădată, El 
numeşte fraţi pe Sfinţii Apostoli (Matei 28, 10), iar Apostolii numesc fraţi pe credincioşi 
(Rom. 1, 13 ş.u.) De altfel, drept este să se numească fraţi cei ce au un singur şi acelaşi Tată în 
cer . Deci cuvântul „Tată” arata că trebuie să iubim pe Dumnezeu; iar cuvântul „nostru”, că 
trebuie să iubim pe aproapele. Domnul unităţii noastre, spune Ciprian, n-a vrut ca rugăciunea 
noastră să fie de unul singur şi oarecum egoistă, şi a tuturor, obştească 363 . «Cuvântul „nostru” 
netezeşte toate nepotrivirile şi deosebirile de stare şi de avere şi face, deopotrivă, pe cel lipsit 
la fel cu cel avut şi pe cel supus la fel cu cel ce stăpâneşte» 364 . 

3. Zicem „ Care eşti în ceruri" pentru că Dumnezeu îngăduie să fie văzut numai în ceruri, 
deşi este pretutindeni. «Pre Dumnezeu a-L vedea, nu este cu putinţă oamenilor» şi „ nimeni 
nu L-a văzut vreodată; Fiul cel Unul-Născut, Care este în sânul Tatălui, Acela L-a făcut 
cunoscut” (Ioan 1, 18). Totuşi, îngerii văd pururea faţa lui Dumnezeu, Care este în ceruri 
(Matei 18, 10), iar cei drepţi la inimă vor vedea faţa Lui (Ps.10, 7) la înviere, când vor fi ca 
îngerii lui Dumnezeu (Matei 22, 30). «Cuvântul acela ce zice: „în ceruri” ne învaţă ca, în 
timpul când ne rugăm, să înălţăm mintea şi toată gândirea noastră de la cele pământeşti şi 
stricăcioase la ceruri, spre cele nestricăcioase... fiindcă harul şi bogăţia binefacerilor Sale 
străluceşte mai ales în ceruri» . Cuvintele „ Care eşti în ceruri ” ne aduc aminte că menirea 
noastră trece dincolo de marginile vieţii de acum; că dincolo de lumea aceasta se află casa 
Tatălui nostru (Ioan 14, 2), care ne aşteaptă: „câtpentru noi, cetatea noastra este în ceruri, de 
unde aşteptăm Mântuitor pe Domnul nostru Iisus Hristos” (Filip. 3, 20). «Aici Domnul, 
învătându-te să chemi pe Tatăl Cel din ceruri, îti aminteşte de patria cea bună, ca, sădindu-ti o 

’ ? ... “Xf/i 

dorinţă mai puternică a celor bune, să te pună pe calea ce te duce iarăşi la patria ta» . 

44. Câte cereri cuprinde partea a doua a rugăciunii Domneşti? 

Partea a doua a Rugăciunii Domneşti cuprinde şapte cereri. Darurile Sfântului Duh sunt 
şapte (Isaia 11, 3; Rom. 12, 6 ş.u.) şi tot şapte sunt şi cererile Rugăciunii Domneşti. Iar 
înconjurarea Ierihonului cu chivotul Vechiului Testament de şapte ori şi dărâmarea zidurilor 
acestei cetăţi (Iosua 6, 3-20), preînchipuie cele şapte cereri ale Rugăciunii Domneşti şi 
lucrările ei. 

45. Care este întâia cerere din Rugăciunea Domnească şi ce înseamnă această 
cerere? 

Cererea întâi din Rugăciunea Domnească este: „ Sfinţească-se numele Tău ”, şi înseamnă 
că numele Tatălui «se sfinţeşte în noi şi de către noi, când noi ne sfinţim pe noi înşine cu viaţa 
cucernică şi îmbunătăţită întru slava numelui Său» . 

'S/TQ 

«Numele lui Dumnezeu este sfânt din fire» , că zice: „Sfânt este numele Lui” (Luca 1, 
49); şi zicem „sfinţească-se numele Tău”, nu ca şi cum am dori ca Dumnezeu să se sfântească 
prin rugăciunile noastre ; nici nu putem spune despre El că s-ar putea sfinţi în felul cum se 
sfinţesc oamenii; adică prin cât mai mare depărtare de rele şi prin necontenita înaintare întru 
împlinirea faptelor bune (virtuţilor). Ci prin această zicere: «rostim limpede şi răspicat numai 


360 Sf. Ciprian, op. cit., II, p. 44. 

361 Sf. Ioan Gură de Aur, Omilia Poarta strâmtă, 3, op. cit., voi. IV, p. 22. 

362 Tertulian, Despre rugăciune, trad., cap. II, p. 230. 

363 Sf. Ciprian, op. cit., II, p. 44. 

364 Sf. Ioan Gură de Aur, Omilia XIX, la Matei, 4, op. cit., voi. VII, p. 162. 

365 Sf. Ioan Graptul (f 849), Canonul morţilor, oda IX, în Evhologhion. 

366 Mărturisirea ortodoxă, Bucureşti, 1981, II, 10. 

367 Sf. Grigorie al Nissei, Despre Rugăciunea Domnească, c. II, trad. Pr. Prof. D. Stăniloae, în „Părinţi şi scriitori 
bisericeşti”, Editura Institutului Biblic, voi. 29, Bucureşti, 1982, p. 420. 

368 Mărturisirea ortodoxă, II, 13. 

369 Sf. Chirii al Ierusalimului, op. cit.. Cateheza V Mistagogică, 12, p. 571. 

370 Sf. Ciprian, op. cit., II, p. 47. 

sfinţenia ce El o are» . «Cerem de la El ca numele Lui să se sfinţească în noi» . Sau, «de 
vreme ce eşti sfânt, sfinţeşte şi întru noi numele Tău. Sfinţeşte-ne şi pe noi, ca fiind ai Tăi să 
sfinţim numele Tău şi ca un sfânt să fie propovăduit întru noi şi preaslăvit, iar nu să se 

’ • • • T7T 

hulească din pricina noastră» . Iar Sfântul Ioan Gură de Aur ne spune că se zice «sfinţească- 
se numele Tău, în loc de preamărească-se numele Tău de către toţi oamenii şi de către toată 
făptura» 374 . 

Preamărim numele lui Dumnezeu, ducând o viată cucernică, împodobită cu virtuti şi fapte 
bune, de la care oamenii să se îndemne să slăvească numele lui Dumnezeu . Cu alte cuvinte, 
oricine rosteşte „Tatăl nostru... sfmţească-se numele Tău” îşi ia îndatorirea să preamărească 
prin faptele şi vorbele sale pe Dumnezeu, aşa încât să se împlinească în el porunca lui Iisus 
Hristos: „Aşa să lumineze lumina voastră înaintea oamenilor, încât să vadă faptele voastre 
cele bune şi să slăvească pe Tatăl vostru Cel din ceruri” (Matei 5, 16). Deci, lucru de 
căpetenie al cererii „sfmţească-se numele Tău” este nu numai să nu se hulească numele lui 
Dumnezeu prin viaţa noastră, ci şi să se slăvească şi să se sfinţească 376 . «Sfinţim numele 
Tatălui nostru cel după har, Care este în ceruri, omorând pofta pământească şi curăţindu-ne de 
patimile aducătoare de stricăciune» 377 . Preamărim p rin fapte numele lui Dumnezeu atunci 
când ne întocmim întreaga viaţă spre cinstirea lui Dumnezeu şi a sfinţilor, „prietenii” Săi 
(Iacov 2, 23), spre propovăduirea, cinstirea şi apărarea Bisericii Sale. Preamărim prin cuvinte 
numele lui Dumnezeu atunci, când toată vorba noastră va fi o laudă necontenită a lui 
Dumnezeu şi a tuturor bunătăţilor Lui. 

46. Ce pedeapsă aşteaptă pe cei ce ocărăsc numele lui Dumnezeu? 

Cine ocărăşte pe Dumnezeu, pe sfinţi, lucrurile şi persoanele sfinţite, adică înjură 
(suduie) de cele sfânte, acela huleşte pe Dumnezeu; păcatul lui este fără iertare şi se cheamă 
păcat drăcesc. Faţă de acest păcat, toate celelalte păcate par uşoare, fiindcă hulitorul îşi 
azvârle ocara împotriva lui Dumnezeu (IV Regi 19, 22). Ocărârea unui bun conducător de 
stat, spune Fericitul Augustin, este o nelegiuire, a înjura însă chiar pe Bunătatea cea 
desăvârşită este înspăimântător! «Tu, cel ce-ţi deschizi gura împotriva Atotputernicului», 
strigă îngrozit Sf. Efrem Şirul, «nu te temi că ar putea fi trimis foc din cer să te mistuiască?» 

Dumnezeu pedepseşte îngrozitor pe hulitori, nu numai în viaţa viitoare, ci şi în aceasta 
pământească. De pildă, Baltazar, răpitorul sfântelor vase din templul din Ierusalim, a fost ucis 
şi împărăţia lui dărâmată, chiar în noaptea când a îndrăznit să se folosească la beţie de aceste 
sfânte lucruri (Dan. 5). Senaherib, împăratul sirian, hulind pe Dumnezeu a murit ucis chiar de 
mâna fiilor săi (IV Regi 19). Irod Agripa, împăratul iudeilor, îngăduind să fie asemănat cu 
Dumnezeu, a murit ros de vienni (Fapte 12, 23) etc. „Nu vă amăgiţi, Dumnezeu nu se 
batjocoreşte” (Gal. 6, 7). Batjocoritorul îşi ascute singur sabia care-1 va lovi . Dacă celui ce 
ocărăşte pe fratele său îi este rânduit „focul cel veşnic” (Matei 5, 22), dar pe aceia ce hulesc 
nu pe neamurile lor, ci chiar pe Dumnezeu, ce chin îi aşteapta? Intr-o zi, Fericitul Ieronim, 
fiind întrebat pentru ce înfrunta cu atâta asprime pe un hulitor de Dumnezeu, a răspuns: 
«Câinele latra să-şi apere stăpânul, - atunci pot eu tăcea când Dumnezeul meu este suduit? 
Omoară-mă, dar de tăcut nu voi tăcea». Când s-a cerut Sfântului Policarp, episcopul Smirnei 
(f 167), să tăgăduiască pe Hristos, el a răspuns: «Iată, se împlinesc optzeci şi şase de ani de 
când îl slujesc, fără ca El să-mi fi făcut vreodată vreun rău. Deci, cum aş putea huli pe 
Dumnezeul şi Mântuitorul meu?» 


371 Sf. Ioan Gură de Aur, Omilia Poarta strâmtă, op. cit., voi. IV, p. 22. 

372 Sf. Ciprian, op. cit., II, p. 48; Tertulian, op. cit., 3, p. 231. 

373 Sf. Simion al Te salonicului, Voroavă de întrebări şi răspursuri, Bucureşti, 1765, cap. 320, p. 316. 

374 Sf. Ioan Gură de Aur, Omilia Poartua strâmtă, 4, op. cit., voi. IV, p. 22. 

375 Mărturisirea ortodoxă, II, 13. 

376 Sf. Grigorie al Nissei, op. cit., c. III, p. 426. 

377 Sf. Maxim Mărturisitorul, Scurtă tălcuire a Rugăciunii Tatăl nostru, în „Filocalia”, trad. cit., voi. II, p. 263. 

378 Sf. Ioan Gură de Aur, Omilia XIX la Nlatei 3, op. cit., voi. VII, p. 242. 

379 Sf. Ioan Gură de Aur, Prima Omilie despre statui, 10, op. cit., voi. II. p. 544. 

47. Cum preamărim pe Dumnezeu cu cuvântul? 

Preamărim pe Dumnezeu cu cuvântul ajutând la răspândirea învăţăturii creştine, «ca toţi 
aceia care nu cred şi nici nu cunosc pe adevăratul Dumnezeu să se întoarcă şi să-L cunoască, 
aşa încât în ei şi prin ei să se slaveasca numele lui Dumnezeu» . Apoi II preamărim 
rugîndu-ne Lui să dea sfântei Sale Biserici pastori îmbunatatiti, care să sporească 
propovaduirea Evangheliei în lume; şi, de asemenea, să dea popoarelor ocînnuitori într-a 
căror «paşnica ocînnuire, viaţa paşnica şi netulburata să trăim, în toata cucernicia şi 
curatia» 381 . 

48. Care este a doua cerere din Rugăciunea Domnească şi cum se tîlcuieste? 

Adoua cerere din Rugăciunea Domnească este „Vie împărăţia Ta”. Aceasta cerere se 
tîlcuieste în trei chipuri: Dumnezeu să împărăţească peste noi; împărăţia Lui să fie printre noi 
şi împărăţia Lui să fie în noi. 

1. Când rostim cererea „vie împărăţia Ta”, ne rugăm să ni se arate împărăţia lui 
Dumnezeu , - acea împărăţie la care suntem chemaţi de Mântuitorul, când zice: „ Veniţi, 
binecuvântaţii Părintelui Meu, moşteniţi împărăţia care este gătită vouă’’'’ (Matei 25, 34). 
Deci, cerem să ne facă moştenitori ai cereştii Sale împărătţi, adică ai fericirii veşnice. Venirea 
împărăţiei lui Dumnezeu, care va fi mângâierea creştinilor, bucuria îngerilor şi ruşinarea 
păcătoşilor, este acea împărăţie care se va înstăpâni la sfârşitul veacurilor. Cuvintele „vie 
împărăţia Ta” să fie strigătul de nerăbdare al sufletului nostru năzuind spre cer, spre „dreptate 
şi pace, şi bucurie întru Duhul Sfânt ” (Rom. 14, 17). 

2. Venirea împărăţiei lui Dumnezeu atârnă, fireşte, de Tatăl ceresc, însă, cerând să vie 
împărăţia Sa, ne rugăm de asemenea, cu scopul ca această împărăţie să se vădească, să 
rodească şi să se desăvârşească şi în noi. în această împărăţie, adică în toţi cei ce ţin pe 
Dumnezeu drept împăratul lor şi se supun legilor Lui, Dumnezeu sălăşluieşte ca într-o cetate 
bine ocârmuită. Aici Tatăl e de faţă şi Hristos împărăţeste cu Tatăl, precum însuşi grăieşte: 
„La El vom veni şi locaş la El vom face” (Ioan 14, 23). Prin cererea „vie împărăţia Ta" , ne 
rugăm lui Dumnezeu, «ca El, cu harul şi cu dreptatea Sa şi cu îndurarea Sa să împărăţească în 
noi toţi, mai ales în inima noastră, iar nu păcatul» 383 . „Vie împărăţia Ta” ne mai povăţuieşte 
«să năzuim la bunurile viitoare şi să căutam împărăţia cerului şi veşnicia» . «Cine a auzit pe 
Pavel spunând: Să nu împărăţească păcatul în trupul nostru cel muritor, acela, curăţindu-se pe 
sine în faptă şi în gând şi în cuvânt, va spune lui Dumnezeu: „Vie împărăţia Ta”» . 

3. La Cina cea de Taină, Hristos spune Ucenicilor Săi: „Voi prietenii Mei sunteţi dacă 
veţi face câte Eu poruncesc vouă” (Ioan 15, 14); iar în cea din urma poruncă le zice: „Mergeţi 
în toată lumea şi Propovăduiţi Evanghelia la toată făptura” (Marcu 16, 15). Oare, poate fi 
altă datorie mai mare, pentru o inimă curată, decât a cauta să lăţească cinstea şi strălucirea 
unui fără de pereche învăţător şi Prieten? „ Vie împărăţia Ta ” e rugăciunea care a însufleţit şi 
s-a înălţat din inimile tuturor Sfinţilor; a împins pe Sfinţii Apostoli la cucerirea lumii şi la 
biruinţa credinţei în Hristos; pentru ea şi-au vărsăt sângele mii şi mii de Mucenici, ori şi-au 
înmormântat tinereţea şi şi-au răstignit viaţa în smerenie, ascultare şi în tăcerea mănăstirilor 
nesfârşita ceaţă a sihăstrilor şi a călugărilor. Deci, dorinţa de a face să prisosească atât în noi, 
cât şi în afară de noi împărăţia lui Dumnezeu trebuie să fie năzuinţa oricărui creştin. Orice 
creştin este dator să lăţească împărăţia lui Dumnezeu în jurul său printre noi. Dar aceasta 
împărăţie există chiar în lume (Matei 12, 28); ea este lucrarea lui Iisus Hristos, a Cărui 
Evanghelie este numită: „Evanghelia împărăţiei” (Matei 9, 35; I Cor. 15, 24-28) şi dacă 
totuşi ne rugăm „să vie” este din pricina faptului că ea încă nu a ajuns la creşterea deplină. 
Drept aceea datori suntem să ajutăm ca această împărăţie, aşezată în lume, adică Biserica lui 


380 Mărturisirea ortodoxă, II. 13. 

381 Liturghia SfântuLui Ioan Gură de Aur. 

382 Sf. Ciprian, op. cit., p. 78-79. 

383 Mărturisirea ortodoxă, II, 15. 

384 Sf. Ioan Gură de Aur, Omilia Poarta strâmtă, 4, op. cit., voi. IV, p. 32. 

Hristos, să se întindă peste tot pământul şi să cuprindă în sânul ei pe toţi oamenii, ca toţi să 
ajungă la cunoştinţa adevărului şi să se mântuiască (I Tim. 2, 4). Această datorie o împlinim 
cu rugăciunea şi cu fapta. 

49. Care este a treia cerere din rugăciunea Domnească şi ce cuprinde ea? 

A treia cerere din Rugăciunea Domnească este: „Facă-se voia Ta, precum în cer şi pe 
pământ”. Adică, învredniceşte-ne să împlinim voia Ta pe pământ, aşa precum îngerii o 
împlinesc în cer . 

Sfântul Simion al Tesalonicului, luând temei de la Sfântul Grigorie al Nissei şi de la 
Sfântul Maxim Mărturisitorul, dă acestei cereri următoarea tâlcuire: «Fă-ne pe noi ca pe 
îngeri: adică fie şi facă-se voia Ta în noi, precum în dânşii; fie (în noi) voia Ta cea sfântă şi 
fără prihană, ci nu voia noastră omenească, cea cu prihană»' . îngerii în cer ascultă pe 
Dumnezeu de bunăvoie şi pururea şi cu aceeaşi râvnă; se supun neîncetat şi sunt neclintiţi în 
ascultarea şi împlinirea poruncilor lui Dumnezeu (Ps. 102, 21). Astfel, prin cererea „fie voia 
Ta, precum în cer şi pe pământ” noi ne rugăm Tatălui ceresc să ne hărăzească darul de a trăi 
pe pământ cu Puterile cereşti ; «Şi după cum îngerii în ceruri se supun în toate, fără să 
cârtească, voinţei lui Dumnezeu, tot astfel şi oamenii, toţi, să se supună lui Dumnezeu pe 
pământ, fără mâhnire şi cu toată recunoştinţa» . Voia lui Dumnezeu este însă aceea pe care a 
arătat-o Iisus Hristos şi pe care El a împlinit-o; şi dorim împlinirea voinţei lui Dumnezeu în 
cer şi pe pământ, fiindcă una şi alta ajută la mântuirea noastră 390 şi a tuturor oamenilor (I Tim. 
2, 4). Deci, în primul rând, această cerere nu este doar o datorie, ci «o stare de desăvârşire» 391 , 
este strigătul aprins de dragoste pentru împărăţia lui Dumnezeu şi un cântec de biruinţă întru 
cinstirea nemărginitei Sale puteri. Şi în al doilea rând este un fapt de supunere al voii noastre 
la voia lui Dumnezeu, după însăşi pilda Mântuitorului: „M-am pogorât din cer, nu ca să fac 
voia Mea, ci voia Celui ce M-a trimis pe Mine” (Ioan 6, 38); este un semn de respect din 
partea supuşeniei noastre sau, ca să zicem aşa, un suspin de încrezătoare lasare în nădejdea lui 
Dumnezeu, atunci când voia Lui trebuie împlinită cu suferinţă: „Părinte, de voieşti, treacă 
paharul acesta de la Mine; însă nu voia Mea, ci voia Ta să se facă ” (Luca 22, 42). 

50. Care este a patra cerere din Rugăciunea Domnească şi ce cerem prin ea? 

A patra cerere din Rugăciunea Domnească este: „Pâinea noastră cea spre fiinţă dă-ne-o 
nouă astăzi Adică, dă-ne tot ce ne trebuie pentru întreţinerea vieţii trupeşti şi sufleteşti. 

Cererea a patra este zaua ce leagă cele trei cereri de mai înainte, privitoare la mărirea, 
împărăţia şi voia Tatălui ceresc, de celelalte patru, care urmează şi care au în vedere 
trebuinţele, necazurile şi nădejdea mântuirii noastre. «începând cu aceasta cerere şi până la 
sfârşitul Rugăciunii Domneşti este limpede că ne rugăm lui Dumnezeu pentru noi» 392 . Ca 
atare, cererea a patra s-ar putea prinde de a treia în acest chip: ca să putem face voia Ta şi să 
dobândim fericirea veşnică, avem nevoie şi de cele ce trebuie pentru întreţinerea acestei vieţi. 
Deci «ca oameni ce suntem cerem şi pâinea cea spre întărirea fiinţei noastre, ştiind că şi 
aceasta este (tot) de la Tine» 393 şi că «noi nu putem trai fără pâine» 394 . 

1. Cineva s-ar putea mira că ne rugăm numai pentru „pâine”. Pâinea este însă hrana cea 
mai trebuincioasă; iar «în cuvântul pâine se cuprind toate cele trebuitoare ca să ne păstram 
viata noastră în lumea aceasta; atât în ce priveşte hrana, cât şi alte lucruri de care avem nevoie 
ca să trăim» . Drept aceea, Mântuitorul ne-a învăţat să cerem pâine, pâinea cea spre fiinţă; 
adică să ne mulţumim cu «cele ce ajung spre păstrarea fiinţei trupeşti;... şi nimic altceva din 


6 Ibidem. 

387 Sf. Simion al Tesalonicului, op. cit., cap. 320, p. 316. 

388 Sf. Ioan Gură de Aur, Omilia XIX la Matei 5, voi. VII, p. 163. 

389 Mărturisirea ortodoxă, II, 17. 

390 Sf. Ciprian, op. cit., II, p. 50-51. 

391 Fer. Augustin, op. cit., 8, voi. II, p. 241. 

392 Fer. Augustin, op. cit., voi. II, p. 342. 

393 Sf. Simion al Tesalonicului, op. cit., cap. 320, p. 317. 

394 Fer. Augustin, op. cit., 10, voi. II, p. 242. 

395 Mărturisirea ortodoxă, II, 19. 

acelea prin care e depărtat sufletul de la grija dumnezeiască şi cea mai de folos» . având 
hrana şi îmbrăcăminte’’ - zice Sf. Apostol Pavel - „cu acestea vom fi îndestulaţi” (I Tim. 6, 
8 ). 

Rostirea cuvintelor „pâinea noastă cea spre fiinţă dă-ne-o nouă astăzi” îndatorează pe 
cel ce se roagă să se gândească să ceara pâine şi pentru aproapele şi să ajute pe cei lipsiţi. Pe 
de altă parte, cuvântul nouă nu este aici fără rost; el ne dă să înţelegem că trebuie să cerem 
pâine câştigată cinstit şi cu munca noastră. Că zice Sf. Grigorie al Nissei: «Dacă pâinea cu 
care ne hrănim nu este răpită de la altul, dacă nimeni n-a flămânzit ca să ne săturăm noi şi 
nimeni n-a suspinat ca să ne umplem noi pântecele, ci este agonisită cinstit şi deci, din al său, 
şi este rod al dreptăţii şi spic neprihănit şi neamestecat al păcii, pâine a lui Dumnezeu este una 

397 

ca aceasta» . 

2. Hrana trupească singură nu poate îndestula pe om, pentru că el are şi un suflet în care 
este întipărit chipul lui Dumnezeu. Sfinţii Părinţi ne învaţă că „pâinea ” pe care o cerem în 
Rugăciunea Domnească e nu numai pâinea cea trupească, ci şi cea sufletească. Adică pâinea 
sufletului ; o pâine «care hrăneşte pe omul adevărat, cel zidit după chipul lui Dumnezeu, 
crescându-l şi făcându-1 asemenea cu Creatorul» . Ca atare, „pâinea lui Dumnezeu este 
aceea ce se pogoara din cer şi dă viaţă lumii” (Ioan 6, 33). Pâinea sufletului este: cuvântul lui 
Dumnezeu, adică cunoaşterea şi înţelegerea Evangheliei; şi Sfânta Cuminecătură, adică 
împărtăşirea cu Sfântul Trup şi Sânge al Domnului şi Mântuitorului nostru Iisus Hristos. 

a) Hrana cea mai presus de fire a sufletului nostru este cuvântul lui Dumnezeu, despre 
care zice Scriptura: „ nu numai cu pâine va trai omul, ci (şi) cu tot cuvântul ce iese din gura 
lui Dumnezeu” (Matei 4, 4). Fără de această pâine „omul cel dinlăuntru” (Rom. 7, 32; II Cor. 
4, 16) moare, ca şi cum ar fi sfârşit de foame şi de flămânzire. Iar «moartea sufletului se abate 
mai ales asupra celor ce nu vor să asculte de cuvântul Domnului şi de învăţăturile Lui» 399 şi să 
le înţeleagă. Această pâine este de mare folos sufletului. Fără ea nu putem trăi. Hrana noastră 
cea spre fiinţă şi din care trăiesc sufletele pe pământ este cuvântul lui Dumnezeu, ce se 
împarte necontenit în biserici. Viaţa veşnică va fi răsplată celor ce-1 ascultă şi-l împlinesc 400 . 

b) Cealaltă hrană a sufletului este cuminecarea cu Trupul şi Sângele lui Hristos: „ Trupul 
Meu cu adevărat este mâncare şi Sângele Meu cu adevătat este băutură; cela ce mănâncă 
Trupul Meu şi bea SângeLe Meu rămâne întru Mine şi Eu întru el” (Ioan 6, 55, 56). în Sfânta 
Fiturghie, rugăciunea Tatăl nostru se rosteşte înainte de frângerea şi împărtăşirea cu Sfintele 
Taine, «cu scopul ca noi, voind să primim sfântul Trup şi Sânge al Domnului nostru Iisus 
Hristos, să I le cerem nu numai întru numele lui Iisus Hristos, ci şi prin rugăciunea Fui». 
«Pâinea spre fiinţă» este pâinea celor ce mănâncă trupul lui Hristos 401 . Aceasta este pâinea 
spre fiinţa, nu cea obişnuită, şi este rânduită spre fiinţarea sufletului 402 . Ea întăreşte şi sfinţeşte 
şi trupul şi sufletul 403 . Tatăl ceresc, când vrea să Se facă hrana oamenilor, împrumută faţa ei. 
«Noi frângem o pâine», scrie Sfântul Ignatie al Antiohiei creştinilor din Efes, «care este noua 
doctorie pentru a nu muri». Pâinea este mâncarea care hrăneşte fiinţa noastră cu Dumnezeu 
cel viu şi face ca să fim în El şi El în noi. 

3. Cuvântul „astăzi, din cererea a patra, înseamnă veacul cel de acum, câtă vreme trăim în 
lumea aceasta 404 . «Dar să nu trecem hotarele rugăciunii privind lacom înainte la multe 
perioade de ani, şi să uităm astfel că suntem muritori şi avem o viaţa care trece ca umbra. Ci 


396 Sf. Grigorie al Nissei, op. cit., c. IV, p. 437. 

397 Ibidem, c. IV, p. 439. 

398 Origen, Despre Rugăciune, c. XXVII, 2, trad. cit., p. 258. 

399 Mărturisirea ortodoxă, II, 19. 

400 Fer. Augustin, op. cit., 10, p. 243. 

401 Sf. Ciprian, op. cit., II, p. 53. 

402 Sf. Chirii al Ierusalimului, Cateheza VMistagogică, op. cit., p. 573. 

403 Sf. Simion al Tesalonicului, op. cit., cap. 302, p. 319. 

404 Mărturisirea ortodoxă, II, 19. 


140 



învăţătura de credinţă creştină ortodoxă 

să cerem prin (aceasta) rugăciune, fără îngrijorare, doar pâinea trebuincioasă zilei» 405 . 
„Astăzi” înseamnă şi încrederea în providenţa divină (Matei 6, 25-34). 

51. Care este a cincea cerere din Rugăciunea Domnească şi cum se tâlcuieşte? 

A cincea cerere din Rugăciunea Domnească este: „ Şi ne iartă nouă greşelile noastre, 
precum şi noi iertăm greşiţilor noştri” şi se tâlcuieşte: iartă păcatele noastre, aşa cum iertăm 
şi noi celor ce greşesc împotriva noastră. 

în cererea a patra am rugat pe Tatăl ceresc să ne dea cele de trebuinţă pentru hrana 
vieţii; acum îl rugăm «să dea iertare păcatelor noastre, mai ales a acelora pe care le-am 
săvârşit după Sfântul Botez, prin care am supărat pe Dumnezeu sau pe aproapele fie cu 
gândul, sau cu hotărirea de a păcătui, fie cu cuvântul, sau şi cu fapta» 406 . Că în adevăr multe 
sunt păcatele noastre şi „ clacă zicem că păcat nu avem, ne amăgim pe noi înşine şi adevărul 
nu este întru noi” (I Ioan 1, 8). Toată cunoaşterea şi puterea dumnezeieştii Evanghelii se 
cuprinde în cererea: „Şi ne iartă nouă greşelile noastre, precum şi noi iertăm greşiţilor 
noştri”. în adevăr, Fiul lui Dumnezeu a venit în lume, S-a întrupat şi Şi-a dat Sângele Său 
pentru iertarea fărădelegilor şi a păcatelor noastre. Tot spre iertarea păcatelor a aşezat şi 
Sfintele Taine 407 . Dar grăind despre păcatele noastre şi poruncindu-ne să ne cerem iertare, 
Mântuitorul arată că iertarea atârna de faptul de a ierta şi noi păcatele pe care alţii le-ar fi 
făcut împotriva noastră: „că de veţi ierta oamenilor greşelile lor, ierta-vă şi vouă. Tatăl 
vostru cel ceresc; iar de nu veţi ierta oamenilor greşelile lor, nici Tatăl vostru nu va ierta 
greşelile voastre” (Matei 6, 14-15). Prin urmare, rostind rugăciunea Tatăl nostru cu inima 
împietrită de a nu ierta altuia greşelile, înseamnă a ne osândi singuri. Totuşi, dacă din 
slăbiciunea firii încă nu am izbutit să biruim ura din noi, nu trebuie să încetăm a rosti această 
rugăciune. Căci dacă o facem din inimă, Dumnezeu, până în cele din urmă, Se va îndura şi ne 
va da putere să biruim slăbiciunea firii şi să alungăm ura din inima noastră. 

52. Care este a şasea cerere din Rugăciunea Domnească şi ce cerem prin ea? 

Cererea a şasea din Rugăciunea Domnească este: „ Si nu ne duce pe noi în ispitiă ”. Prin 
ea ne rugăm Tatălui ceresc ca «harul Lui să ne ferească de ispitele care întrec puterile 
noastre» 408 . 

53. Ce este ispita şi cine este ispititorul? 

Ispita este bântuiala cea rea, care amăgeşte şi împinge pe credincios sub jugul 
diavolului 409 . 

Ispita nu este de la Dumnezeu, că Dumnezeu nu ispiteşte pe nimeni (Iacov 1, 13), ci, 
după cum zice Origen «dacă este un rău ca să te laşi ispitit (lucru pe care tocmai îl cerem să 
nu se întâmple), atunci cum să nu fie absurd să ne gândim că Bunul Dumnezeu, Care nu poate 
aduce roade rele, l-ar arunca pe cineva în cele rele?» 410 . Avem de luptat împotriva duhurilor 
răutăţilor din văzduh (Efes. 6, 12). Iar Sfântul Grigorie al Nissei numeşte ispititor pe 
diavolul 411 . Ispita este uneltirea celui necurat; el este cel ce atâtă în om pofta trupului, pofta 
ochilor şi trufia vieţii (I Ioan 2, 16). Cu aceste întreite bântuieli a cercat el să ispitească chiar 
pe Hristos (Matei 4, 1-11) şi cu ele a dus în ispită pe Eva în rai: «Frumos era la vedere şi bun 
la mâncare rodul ce m-a omorât» . Diavolul se foloseşte de obicei de slăbiciunile noastre, 
adică de împătimirea noastră pentru cele pământeşti, atunci când ne întinde momeala ispitei. 
Pescarul care vrea să prindă un anumit soi de peşte agaţă în cârligul undiţei o anumită 
gânganie, ce place îndeosebi bietului peşte. 


405 Sf. Maxim Mărturisitorul, op. cit., p. 276. 

406 Mărturisirea ortodoxă, II, 21. 

407 Sf. Simion al Tesalonicului, op. cit., cap. 320, p. 317. 

408 Mărturisirea ortodoxă, II, 23. 

409 Fer. Augustin, op. cit., Cuvântarea LVII, 4, p. 254. 

410 Origen, op. cit., XXIX, 11; trad. cit., p. 276. 

411 Sf. Grigorie al Nissei, op. cit., p. 451. 

412 Octoih, Fericirile, glas 7, Duminica. 

54. Ispita este păcat? 

Ispita în sine nu este păcat, învoirea cu ispită este păcat. Dumnezeu nu ispiteşte, dar 
îngăduie ispita fie pentru mântuirea sufletelor noastre, fie spre a ne da prilej să dovedim tăria 
credinţei noastre, şi astfel să avem drept la răsplătire: «Ispitele ce se întâmplă drepţilor sunt 
pentru cercare şi au şi plată» 413 . Se poate spune, pe bună dreptate, că ispitele sunt semne ale 
dumnezeieştii bunăvoinţe, aşa cum îi zice Arhanghelul Rafail lui Tobit: „ Trebuia să fii ispitit, 
fiindcă ai bineplăcut lui Dumnezeu” (Tobit 13, 13, Vulgata şi Cod. Sinaiticus). Pentru aceea, 
oamenii cei mai bântuiţi de ispite sunt tocmai cei ce se tem de Dumnezeu şi fac voia Lui, căci 
satana nu ispiteşte pe cel ce-1 are în mână, ci pe acela care îi scapă sau îi zădărniceşte 
planurile lui. Sfântul Efirem Şirul a văzut în vedenie tolănit pe ziduri, la poarta unei cetăţi 
pline de desfrâu, un singur diavol, care nu facea altceva decât să se tot sucească leneş, când pe 
o parte, când pe alta. în schimb, în pustie a văzut un viespar întreg de draci dând târcoale în 
jurul unui singur pustnic îmbunătăţit. «Unde ispita bântuieşte mai aprig, acolo se poate spune 

w . 414 

ca şi virtutea este mai mare» . 

55. Ispitele folosesc la ceva? 

Ispitele ne sunt de mare folos: „Fericit este bărbatul care rabdă ispita; căci lămurit 
făcându-se va lua cununa vieţii” (Iacov 1, 12; 1,2, 4). 

Ispitele ne trezesc din nepăsare, ne smeresc, ne sporesc virtutea (copacul scuturat de vânt 
îşi înfige rădăcinile mai adânc), ne măresc dragostea de Dumnezeu, ne ajută să ne ispăşim 
păcatele chiar în viaţa de acum şi, în sfârşit, sporesc fericirea noastră veşnică (prin cioplire şi 
lustruire, piatra nestemată capătă mai multă strălucire). 

56. Atunci, dacă nimeni pe pământ nu este scutit de bântuiala ispitelor, cum trebuie 
înţeleasă cererea: „Şi nu ne duce pe noi în ispită”? 

într-adevăr, viaţa omului pe pământ este o luptă, după cum citim în Sfânta Scriptura (Iov 
7, 1) şi dacă cerem să fim scutiţi de lupta cu păcatul nu cerem «ca să nu fim puşi la încercare, 
căci aşa ceva nu e cu putinţă, ci ca să nu fim biruiţi în ispită» 415 . Ne rugăm «să ne întărească, 
cu harul Său, ca să putem răbda cu tărie şi cu bărbăţie până la sfârşit caznele ce ni se vor 
da» 416 . A nu cădea în ispită, când suntem bântuiţi, a răbda cu tărie şi cu bărbăţie necazurile 
înseamnă a ne împotrivi, a lupta împotriva ispitei, că legea noastră creştină este luptă (I Cor. 
9, 25), iar fără luptă şi fără biruinţă nu se poate câştiga împărăţia cerurilor (Matei 11, 12). 

57. Puterile noastre singure sint oare de ajuns pentru lupta împotriva ispitei? 

Numai cu puterile noastre nu putem birui ispita; de aceea, atunci când ispita ne bântuie, 

să ne rugăm lui Dumnezeu, ca să ne mântuiască (scape) cu harul Său 4 ' 1 . 

Dumnezeu nu îngăduie să fim ispitiţi peste puterile noastre (I Cor. 10, 13). Olarul nu şine 
prea mult oalele în cuptor, ca să nu crape de prea mult foc . Din păţania dreptului Iov se 
vede ca diavolul are asupra omului numai atâta putere câtă îi îngăduie Dumnezeu (Iov 1, 12); 
iar dacă Dumnezeu îngăduie ispite mari, atunci El dă şi harul îndestulător spre a ţine piept 
încercărilor (II Cor. 12, 9). Harul de împotrivire se dobândeşte prin rugăciuni. Cine se 
ispiteşte, dar, să cadă numaidecât la rugăciune; aşa au făcut Sfinţii Apostoli în corabie, 
cuprinşi de furtună pe lacul Ghenizaretului (Matei 8, 25). 

Rugăciunea este pavăza cea mai puternică împotriva ispitei: „Privegheaţi şi vă rugaţi, ca 
să nu intraţi în ispită” (Matei 26, 41). Rugăciunea luminează mintea şi întăreşte voinţa. 
Aşadar, tâlcul cererii „şi nu ne duce pe noi în ispită” este, nu să ne scape de ispită, că şi Sf. 
Apostol Pavel a cerut şi nu a fost ascultat (II Cor. 12, 7-9), ci să ne izbăvească de bântuielile 
ispitelor, care ne-ar putea prăvăli în păcat; să ne dea putere să ne împotrivim, să luptăm şi să 
biruim ispita. 


413 Sf. Simion al Tesalonicului, op. cit., cap. 320, p. 317. 

414 Sf. loan Gură de Aur, Omilia despre statui, 1-2, op. cit., voi. II, p. 567-568. 

415 Origen, Despre rugăciune, c. XXIX, trad. cit., p. 276. 

416 Mărturisirea ortodoxă, II, XXIII. 

417 Ibidem, II, XXIII. 

418 Sf. Macarie Egipteanul, Omilia XXVI, 3, op. cit., p. 147. 

58. Care este a şaptea cerere din rugăciunea Domnească? 

A şaptea cerere din Rugăciunea Domnească este: „ Ci ne mântuieşte (scapă) de cel rău 

59. Ce se înţelege prin cuvântul „cel rău” din această cerere? 

După învăţătura Sfinţilor Părinţi şi marilor dăscăli ai Bisericii, „cel rău” din aceasta 
cerere este diavolul; „cel rău” este «diavolul cel potrivnic», zice Sf. Chirii al Ierusalimului 419 . 
Iar Sf. Grigorie al Nissei spune că ispititorul este diavolul, iar „ cel rău ” este o altă numire 
dată diavolului 420 . El este duhul răutăţii, făptuitorul şi adevăratul începător al răului 421 ; iar răul 
pe pământ are obârşia „ de la cel rău ” (Matei 5, 37). 

60. Ce tâlcuire are cererea a şaptea din Rugăciunea Domnească? 

Prin aceasta cerere ne rugăm «să ne păzească Dumnezeu de tot răul, adică de păcat şi de 
toată răutatea care aţâţa mânia lui Dumnezeu spre pedepsirea noastră» ~ . 

1. Ne rugăm adică să ne izbăvească de răul ce bântuie sufletul şi în primul rând de păcat 
şi de urmările lui. Păcatul fiind calcarea cu ştiinţă şi de bună voie a poruncilor lui Dumnezeu, 
plata lui este moartea (Rom. 6, 23). Când zicem „şi ne izbăveşte de cel rău”, cerem apărarea 
lui Dumnezeu împotriva celui rău, pe care dobândind-o suntem tari şi apăraţi de toate câte 
diavolul şi lumea le uneltesc împotriva noastră 423 . Şi mare nevoie are lumea de acest „ne 
izbăveşte de cel rău”! Mai ales de răul sufletesc, de acel potop de minciuni ce se revarsă 
asupra lumii prin tot felul de mijloace: de îndemnul la dezmăţ, ură şi răzbunare; de 
nestatornicia căsătoriilor; de oprirea vinovată a naşterilor de prunci şi de alte rele asemenea 
acestora. 

2. «în această cerere trebuie să înţelegem ca ne rugăm să fim feriţi de orice altă răutate pe 
care omul cu greutate o suferă, cum ar fi foamete, ciumă, război, foc şi alte asemenea» 424 . 
Adică ne rugăm să ne slobozească de tot ce ar putea să ne fie păgubitor vieţii trupeşti. 
Negreşit, multe din greutăţile de acest fel sunt urzituri şi meşteşugiri tot ale diavolului, măcar 
că făptaşii sunt oameni. De aceea, Mântuitorul zice să spunem: „Ci ne izbăveşte de cel rău”, 
poruncindu-ne însă să nu avem nici un fel de amărăciune pe fraţii noştri din pricina răutăţilor 
pe care le îndurăm din partea lor, ci să întoarcem toată ura noastră împotriva acelui duh al 
răutăţii, făptuitorul şi adevăratul începător al răului 425 . 

3. Vechea carte de învăţătură, Mărturisirea ortodoxă, ne mai învaţă încă să vedem în 
această cerere o rugăciune şi pentru sfârşitul nostru cel mai de pe urmă. Pentru acest sfârşit al 
vieţii noastre Biserica la Sfânta Liturghie se roagă ca el să fie «creştinesc, neînfruntat, cu pace 
şi răspuns bun la înfricoşătoarea judecată», aşa ca prin cererea „ ci ne izbăveşte de cel rău ” ne 
mai rugăm lui Dumnezeu ca la timpul morţii noastre să alunge de la noi toată bântuiala 
vrăjmaşului sufletului nostru şi să ne ferească de înfricoşelile diavolului, de munca cea 
veşnică a iadului şi de diavolul cel rău 426 . 

61. Care este a treia parte a Rugăciunii Domneşti şi ce cuprinde ea? 

A treia parte a Rugăciunii Domneşti este încheierea: „ Că, a Ta este împărăţia şi puterea 
şi slava în veci. Amin 

începem Rugăciunea Domnească printr-o chemare: „Tatăl nostru care eşti în ceruri... ” 
şi o terminăm cu o încheiere, căreia îi mai zicem şi doxologie: „Ca a Ta este împărăţia şi 
puterea şi slava în veci”. în chemare ne-am găsit în starea cea adevărată cerută de rugăciune, 
înăltându-ne duhul către Dumnezeu, cu încredere ca vom dobândi cele ce vom cere de la El cu 
cuviinţă, de vreme ce de la Tatăl nostru cerem. Iar în încheiere ne arătam nădejdea că vom 
primi cele pentru care ne-am rugat. Şi întrucât El stăpâneşte lumea şi făptura toată I se 
supune, a Aceluia este puterea şi slava şi nimeni nici în cer, nici pe pământ, nu-I poate sta 


419 Sf. Chirii al Ierusalimului, Cateheza VMistagogică, 18, op. cit., p. 576. 

420 Sf. Grigorie al Nissei, op. cit., p. 451. 

421 Sf. loan Gură de Aur, Omilia XIX, la Matei 6, op. cit., voi. VII, p. 165. 

422 Mărturisirea ortodoxă, II, 25. 

423 Sf. Ciprian, op. cit., II, p. 60. 

424 Mărturisirea ortodoxă, II, 25. 

425 Sf. loari Gură de Aur, op. cit.,p. 165. 

426 Mărturisirea ortodoxă, II, 25. 

împotrivă . Rostind această încheiere-doxologie, parcă am zice: «Iţi cer toate acestea fiindcă 
pe Tine Te cunosc singur şi adevărat stăpân a toate, cu putere tară de sfârşit, putând face tot 
ce vrei, având o mărire pe care nimeni nu o poate răpi. Drept aceea, aducem mulţumită Celui 
ce a binevoit să ne dea atâtea bunătăţi şi vestim sărbătoreşte că Lui se cuvine toată mărirea, 
toată cinstirea şi toată puterea; zic: Tatălui şi Fiului şi Sfântului Duh. Acum şi pururea şi în 
vecii vecilor. Amin» ~ . 

62. Ce este şi ce înţeles are cuvântul „Amin” cu care se încheie Rugăciunea 
Domnească? 

Cuvântul „Amin” cu care se tennină Rugăciunea Domnească e un vechi cuvânt evreiesc, 
pe care îl întâlnim numai în Evanghelia Sfântului Apostol Matei de treizeci şi una de ori. Cu 
el se încheie toate rugăciunile şi doxologiile şi are mai multe înţelesuri. Aici însă înseamnă: 
«Aşa să fie» 429 , «Toate să se facă după cum ne-am rugat» 430 şi arată încrederea neclintită că 
Dumnezeu dă tot ce-I cerem cu credinţă, cu nădejde şi după voia Lui (Ioan 5, 14-15). 

Negreşit cuvântul Amin este un răspuns dat şi în ziua de azi la Sfârşitul Liturghiei, şi 
Ieronim spune că poporul în vremea lui încheia Rugăciunea Domnească, rostită de unul 
singur, în numele tuturor, cu Amin, spus cu atâta însufleţire, încât răsunau bisericile că de 
bubuitul tunetului. 

Biserica întrebuinţează din cea mai adâncă vechime Rugăciunea Domnească la Sfânta 
Liturghie, precum şi la toate sfântele slujbe, fiindcă ea cuprinde tot ce trebuie să cuprindă o 
rugăciune. Rostind-o ar trebui să simţim îmbrăţişarea îngerilor, pentru că nu mai numim pe 
Cel ce ne-a zidit: Dumnezeul nostru, ci Ii spunem Tatăl nostru. Tot creştinul, care crede drept, 
trebuie să ştie această rugăciune şi să o rostească în toate împrejurările vieţii sale 431 . 


RUGĂCIUNEA BISERICII ŞI FOLOASELE EI 


63. Ce înţelegem prin rugăciunea obştească sau rugăciunea Bisericii? 

Prin rugăciunea obştească sau rugăciunea Bisericii se înţelege acel fel de rugăciune 
făcută în numele Bisericii din porunca ei, potrivit năzuinţelor ei şi după rânduieli întocmite de 
ea. 

Spre deosebire de rugăciunea părţiculară, pe care fiecare o poate aduce lui Dumnezeu, 
Biserica are rugăciune comuna (obştească), adică la care iau parte toţi credincioşii. 

64. Care sunt foloasele acestui fel de rugăciune? 

Rugăciunea Bisericii, adică rugăciunea obştească, care se săvârşeşte de Biserică prin 
preoţii ei, este de un folos nepreţuit. 

Unindu-ne la rugăciune toţi credincioşii, în biserică, avem nădejdea neclintită ca 
Mântuitorul este în mijlocul nostru, rugându-Se pentru noi şi cu noi, după cum a făgăduit: 
„Dacă doi dintre voi se vor învoi pe pământ în privinţa unui lucru de care îl vor cere, se va 
da lor de către Tatăl Meu, Care este în ceruri. Ca unde sunt doi sau trei, adunaţi în numele 
Meu, acolo sunt şi Eu în mijlocul lor” (Matei 18, 19-20). Pe de altă parte, acest fel de 
rugăciune mărturiseşte dragostea care uneşte inimile credincioşilor şi dă sfântei slujbe o 
înfăţişare mai sărbătorească. Ea este semnul văzut al unirii, care face din toţi fiii Bisericii un 
singur trup, dând mai multă putere şi mai mare lucrare rugăciunilor, fiindcă râvna unora 
împlineşte lipsurile altora. Credincioşii adunaţi în biserică la rugăciune arată unii faţă de alţii 
mai multă dragoste, prin pilda de adâncă cinstire ce o dau sfântei slujbe. în sfârşit, adunarea 


' Ibidem, II, 27. 

428 Sf. Ioan Gură de Aur, Omilia Poarta strâmtă, 5, op. cit., voi. IV, p. 24. 

429 Sf. Iustin Martirul, Apologia 1, c. 65, în „Părinţi şi scriitori bisericeşti”, voi. II, Ed. Institutului Biblic, 
Bucureşti, 1980, p. 70. 

430 Mărturisirea ortodoxă, II, 27. 

431 Sf. Simion al Tesalonicului, op. cit., c. 320, p. 318. 

laolaltă pentru rugăciune a creştinilor seamană cu o tabară de luptă gata să înfrunte cu bărbăţie 
năvala iadului. 

65. Ce este Biserica, privită ca locaş de rugăciune? 

Biserica este locaşul sfânt, obştesc (public) în care se preamăreşte Dumnezeu, se 
săvârşeşte Taina Sfintei Jertfe a lui Hristos si în care se adună credincioşii spre a se împărtăşi 
din darurile şi adevărurile mântuirii, prin slujirile rânduite de Domnul nostru Iisus Hristos. 

Dumnezeu nu a îngăduit evreilor să aibă alt templu afară de cel din Ierusalim, adică 
numai unul singur, din pricina înclinării spre închinarea la idoli. Nu tot aşa se petrece lucrul 
cu creştinii care, îndată ce se adună mai mulţi la un loc şi vor să-şi tocmească viaţa potrivit 
legii creştine, zidesc în mijlocul său în preajma aşezării lor si o biserică. Aceasta este «casa lui 
Dumnezeu, lăcaş sfânt, casă de rugăciune, pe pământ, în care locuieşte Cel ce este mai presus 
de cer, Dumnezeu; - lăcaş care închipuieşte răstignirea, îngroparea şi învierea lui Hristos» 432 . 

66. Care sunt începuturile rugăciunii obşteşti? Unde se adunau cei dintâi creştini 
ca să săvârşească Taina Sfintei Jertfe a lui Hristos? 

Sfinţii Apostoli si cei dintâi creştini se adunau, la început, să săvîrşească Taina Sfintei 
Jertfe a lui Hristos în casa unuia dintre ei, iar mai târziu, în biserici anume zidite. 

1. Faptele Apostolilor vorbesc de mai multe ori despre cele dintâi adunări ale creştinilor 
din Ierusalim (Fapte 2, 46 s.u.). De bună seamă, casa în care Iisus Hristos a săvârşit Cina cea 
de Taină (Matei 26, 26) şi cea în care se găseau Sfinţii Apostoli cu Maica Domnului adunaţi 
în ziua Cincizecimii (Fapte 1, 13-14; 2, 1-3) au slujit drept model după care s-au zidit 
celelalte. Foişorul, în care Mântuitorul a săvârşit Cina cea de Taină, era o încăpere mare, iar 
camera în care se aflau adunaţi Sfinţii Apostoli, când S-a pogorât Sfântul Duh, era o încăpere 
la catul întâi al unei case: Acestea sunt cele dintâi biserici creştine. Asemenea biserici prin 
case aflăm în Troa, la catul al treilea al unei case (Fapte 20, 6-9); la Roma, în casa 
negustorilor creştini Acvila şi Priscila (Rom. 16, 6); la Colose, în casa lui Nimfan (Col. 4, 15); 
în casa lui Filimon (Filimon 1, 2) şi altele. 

2. Pe măsură ce credinţa creştină se răspândea, se ridicau însă în, localităţile în care se 
aflau mulţi creştini şi biserici anume zidite (Fapte 11, 26). în veacul al doilea se zidesc 
biserici mai pretutindeni. Multe din ele au scăpat nedărâmate de prigoane şi, după mărturisirea 
Sfântului Iustin (f 163), într-unul din aceste locaşuri se adunau creştinii Duminica dimineaţa. 
Acolo însă unde prigoana era Iară îndurare, creştinii îşi făceau locaşuri pentru rugăciune şi 
pentru săvârşirea Sfintei Liturghii La mormintele Sfinţilor Mucenici, în peşteri şi în 
catacombe. De aici a rămas obiceiul de a se zidi biserici pe mormintele Sfinţilor Mucenici şi, 
unde nu se află asemenea morminte, să se aşeze sfânte moaşte în piciorul Sfintei Mese din 
altarul bisericii. 

67. Pe ce vreme se adunau creştinii la rugăciunea Bisericii din timpul prigoanelor 
şi cu ce luminau locaşurile de rugăciune? 

Pe vremea prigoanelor, ca şi în timpul Sfinţilor Apostoli, creştinii se adunau la Sfânta 

• ATT 

Liturghie unii în zorii zilei , alţii în liniştea nopţii, iar locaşurile în care se adunau erau 
luminate cu lumânări. 

încăperea în care ţinea Sfântul Apostol Pavel adunarea la Troa era luminată cu multe 
făclii (Fapte 20, 8). Adunările din catacombe şi din peşteri vor fi fost luminate negreşit cu 
lumânări, pentru că, pe lângă candela cu untdelemn, luminatul cu lumânări era cel mai 
obişnuit în vremea aceea. Biserica a păstrat până astăzi luminatul cu lumânări, pe lângă 
candelele cu untdelemn, în biserici, la Sfintele Slujbe; şi între puţinele lucruri îngăduite să 
stea pe Sfânta Masa în altar, se afla, neapărat, cel puţin o lumânare, care se aprinde când se 
slujeşte Sfânta Liturghie. Lumânarea aceasta din ceară curată înseamnă darul Sfântului Duh 
pe care îl primim în timpul Sfintei Liturghii şi al Jertfei care se aduce pentru toţi 434 . Ea 


432 Tălcuirea Liturghiei, Iaşi, 1697, fila 45. 

433 Pliniu cel Tânăr, Scrisoarea nr. 95 sau 97 către împăratul Traian, c. 111-113. 

434 Sf. Simion al Te salonicului, op. cit., cap. 134, p. 186. 

închipuie şi pe Dumnezeu-Omul, izvorul vieţii şi al luminii. Care ne-a luminat prin 
Evanghelia Sa. 

68. După ce au încetat prigoanele şi Biserica a dobândit pacea, unde s-a slujit 
Sfânta Liturghie? 

După ce prigoanele au încetat şi Biserica a dobândit pacea, adică din vremea 
împăratului Constantin cel Mare (313) si până astăzi, Sfânta Liturghie se slujeşte în chip 
obişnuit numai în biserici anume zidite, pe o Sfânta Masa (sau Jertfelnic) aşezată în mijlocul 
Altarului. 

Drepţii din Vechiul Testament făceau altarul de jertfă dintr-o grămadă de pietre (Ies. 20, 
25-26). Noe a făcut unul când a ieşit din corabie şi tot aşa au făcut şi Avraam, Isaac, Iacov şi 
Moise în felurite împrejurări. în templul din Ierusalim erau două altare: unul al arderilor de 
tot, aşezat în tinda templului, altul, pentru ars tămâie, aşezat în Sfânta. 

69. Unde se zideşte de obicei o biserică? 

O biserică se zideşte de obicei pe un loc mai înalt în mijlocul parohiei. 

1. în Vechiul Testament, Dumnezeu Se descoperă pe munţi; Mântuitorul S-a rugat pe 
munte; pe munte era zidit templul din Ierusalim, aceasta preînchipuire a Bisericii creştine, 
care, după cuvântul Domnului Hristos, se cuvine să se zidească pe piatră (Matei 16, 18). 
Locurile înalte îndeamnă îndeosebi la rugăciune; pe ele te afli departe de vuietul lumii; 
zgomotul pătrunde mai anevoie şi te simţi mai aproape de Dumnezeu. Iisus însuşi S-a dat pe 
Sine jertfă pe muntele Golgota. Locul cel mai înalt aminteşte că Biserica este cetatea din 
vârful muntelui (Matei 5, 14); este noul Ierusalim, pe care Sfântul Ioan Evanghelistul l-a 
văzut pogorându-se din cer (Apoc. 21,10). Când biserica se află zidită în mijlocul parohiei, ne 
dă să înţelegem şi ne aminteşte că Bunul Păstor stă necontenit în mijlocul turmei Sale celei 
cuvântătoare, sub chipul Sfintei împărtăşanii ce se păstrează în biserică pe Sfânta Masa, în 
Altar. De aceea ne şi închinăm ori de câte ori trecem pe lângă o biserică. 

Biserica, locaş de rugăciune, se mai numeşte «casa lui Dumnezeu» 435 , iar după nevoile 
pe care le slujeşte se numeşte biserica Parohială, în care se îmbisericesc creştinii dintr-o 
parohie; biserica de cimitir, în care se fac slujbele de pomenire a morţilor; biserica 
mănăstirească, în care se îmbisericesc călugării dintr-o mănăstire, şi episcopie (ori 
mitropolie), căreia în vremurile mai noi i se zice catedrală, în care se află scaunul arhieresc al 
chiriarhului unei eparhii. 

70. Cum este întocmită o biserică pe dinafară? 

O biserica este întocmită pe dinafară ca şi pe dinăuntru, încât să ne îndemne cât mai 
mult la rugăciune şi evlavie. 

Pe dinafară, de obicei, biserica este înaltă şi mai impunătoare pentru că ea este locaşul 
Celui Preaînalt. Este totdeauna cu altarul îndreptat spre Răsărit 436 , adică spre Soarele cel 
duhovnicesc, Care este Hristos, „lumina lumii”, ce vine de la Răsărit. Are de obicei o turlă 
care, ca un deget ridicat în sus, arata partea cerească şi parcă zice: „ Cele de sus căutaţi” (Col. 
3, 1). în turlă se aşază toaca şi clopotele, care cheamă la rugăciune şi cu sunetul lor de 
sărbătoare dau praznicelor noastre o şi mai mare strălucire. în vârful turlei stă crucea, arătând 
că în biserică se preamăreşte Hristos Cel răstignit, Care a împăcat cerul cu pământul. 

71. Câte părţi are o biserică şi cum este împodobită pe dinăuntru? 

De obicei o biserică trebuie să aibă trei părţi: nartică (nartex) sau pronaos, naos (naie) şi 
altar. Unele biserici au în faţă câte an pridvor cu arcuri deschise, sprijinite pe stâlpi de piatră 
împodobiţi cu frumoase sculpturi. 

1. Nartica sau pronaosul este încăperea în care în vremea veche stăteau catehumenii (cei 
care se pregăteau de botez). în vremurile mai noi aici stăteau femeile. Aici se păstrează vasul 
în care se botează pruncii (colimvitra); iar în biserica de mănăstire aici se face slujba Litiei de 
la Vecernie, a înmormântării călugărilor şi altele. Din nartică se pătrunde în naos. 


435 Canonul 15 al Sinodului din Ancira si Canonul 28 al Sinodului din Laodiceea. 

436 Constituţiile Apostolice, în „Sfinţii Părinţi Apostolici”, II, c. 57, voi. 2, 1927, p. 75. 

2. Naosul (naie) sau «biserica cea din fată altarului arată lumea văzută şi cerul cel 

A'l'J . ... . ’ 

văzut» . Aici stau creştinii la rugăciune; el este corabia în care credincioşii plutesc pe 
valurile vieţii şi se mântuiesc de primejdiile lor, precum pe Noe corabia l-a izbăvit de înecul 
potopului. El închipuie corabia ce duce în patria cerească pe creştini, călători pe acest pământ. 
Naosul este despărţit de altar printr-un perete de lemn, ori de zid împodobit cu măiestrite 
sculpturi poleite cu aur şi cu icoane frumos zugrăvite. Acest perete se cheamă catapeteasmă 
(tâmplă sau iconostas) şi înseamnă «osebirea celor văzute de cele nevăzute» . Pe 
catapeteasmă icoanele sunt aşezate într-o anumită ordine: în rândul întâi sunt aşezate marile 
icoane de o parte şi de alta a uşilor împărăteşti: la dreapta icoana Mântuitorului şi a hramului 
bisericii, iar la stânga a Maicii Domnului şi a unui ierarh (Sfântul Nicolae sau altul). Deasupra 
acestora, se afla icoanele celor 12 praznice împărăteşti', în rândul unnător sunt icoanele 
Sfinţilor Apostoli, având la mijloc icoana Mântuitorul ca arhiereu şi împărat. în rândul al 
patrulea vin icoanele proorocilor, având la mijloc pe Maica Domnului cu Pruncul în braţe, 
obiectul prezicerilor profeţiilor din Vechiul Testament, iar în rândul al cincilea sus, în vîrful 
catapetesmei, stă Sfânta Cruce, cu chipul lui Iisus răstignit, având de o parte pe Maica 
Domnului şi de alta pe Sfântul Ioan Apostolul şi Evanghelistul. în faţa catapetesmei atârnă 
frumoase candele. La oarecare depărtare de catapeteasmă se află unul sau două iconostase 
(tetrapod), pe care stă icoana învierii Domnului, în zilele de Duminică, iar în celelalte 
sărbători, icoanele praznicelor. 

3. Altarul este încăperea în care se intră prin cele trei uşi făcute în catapeteasmă. Uşa de 
la mijloc, în două canaturi, poartă numirea de uşi împărăteşti, având zugrăvită icoana Bunei- 
Vestiri, începutul mântuirii noastre, şi amintind că prin întruparea lui Dumnezeu-Cuvântul s-a 
deschis oamenilor cerul. Prin aceste uşi intră şi ies numai arhiereul şi preoţii în timpul slujirii 
Sfintei Liturghii şi a celor şapte Laude. Cele două uşi laterale pe care sunt zugrăvite icoanele 
arhanghelilor Mihail şi Gavriil, sau ale unor diaconi, slujesc să intre şi să iasă diaconii şi 
ceilalţi slujitori ai Bisericii. Icoanele celor doi arhangheli amintesc că acolo unde tronează 
Dumnezeu, se cuvine a intra cu evlavie şi cu curăţie îngerească. 

72. Ce este Altarul bisericii şi ce înseamnă el? 

Altarul este partea cea mai sfântă a bisericii şi închipuie cerescul cort, unde sunt 
adunările îngerilor şi odihna sfinţilor 439 , «şi îl avem ca alt cer» 440 . 

73. Cum este întocmit Altarul? 

Altarul este astfel întocmit încât să răspundă la slujirea Sfintei şi înfricoşatei Jertfe Iară 
de sânge, ce se aduce aici ori de câte ori se slujeşte Sfânta Liturghie. 

1. în mijlocul altarului se afla Sfânta Masa (prestoIul) sau Jertfelnicul. Pe ea se aduce 
Sfânta Jertfă cea fără de sânge a Noului Testament şi pe ea petrece mijlocind pentru noi Iisus 
Hristos, în Sfânta împărtăşanie. De aceea, locul cel mai sfânt dintr-o biserică este Sfânta Masă 
şi, deoarece Sfânta Jertfă cea Iară de sânge este miezul Sfintei Liturghii, Sfinta Masă nu poate 
lipsi de la nici o biserică. Ea este icoana mormântului lui Iisus Hristos, închipuirea Cinei celei 
de Taină, a crucii şi a răstignirii lui Hristos, icoana scaunului pe care şade Mielul dumnezeiesc 
(Apoc. 5, 6) şi sub care sufletele drepţilor ucişi pentru Cuvântul lui Dumnezeu aşteaptă 
preamărirea (Apoc. 6, 9) 441 . 

Sfânta Masă se face din piatră, deoarece închipuie mormântul de piatră al lui Hristos, 
„piatra cea din capul unghiului” (Ps. 117, 22), şi este în patru colţuri, «închipuind cele patru 
părţi ale lumii şi din ea se hrănesc cele patru margini ale lumii» 442 . Ea este acoperită întâi cu o 
pânză albă, ţesută din in, numită cămaşă, care închipuie giulgiul cel de pe dumnezeiescul 


437 Sf. Simion al Tesalonicului, op. cit., p. 387. 

438 Ibidem, p. 385. 

439 Ibidem, p. 385. 

440 Ibidem, p. 387. 

441 Sf. Gherman al Constantinopolului, Istoria bisericească mistică, Migne, P. G., XCVIII, col. 383-453, c. 9, p. 
11 . 

442 Sf. Simion al Tesalonicului, op. cit., cap. 182. 

Trup al Celui ce a murit pentru noi; apoi deasupra vine o altă acoperitoare numită 
îmbrăcămintea mesei, făcută dintr-o ţesătură mai luminată, care închipuie veşmintele 
Mântuitorului cele strălucitoare ca lumina (Matei 17, 2) şi este mărirea lui Dumnezeu . In 
piciorul Sfântei Mese se aşază părticele din Sfintele Moaşte, obicei păstrat de pe vremea când 
bisericile se zideau pe mormintele sfinţilor mucenici, rânduială întărită de Sfintele Sinoade 444 . 

74. Ce se afla pe Sfânta Masă? 

Pe Sfânta Masă trebuie să se afle Antimisul, Evanghelia, o cruce, un sfeşnic cu 
lumânare şi un chivot pentru păstrat Sfânta Cuminecătură, Dumnezeiescul Trup şi Sânge al 
Mântuitorului noastru Iisus Hristos. 

1. Antimisul este o năframă în patru laturi, ţesută din in ori din mătase, pe care se află 
întipărită icoana punerii în mormânt a Mântuitorului. în cusătura Antimisului se aşază Sfinte 
Moaşte, pentru că pe el se slujeşte Sfânta Liturghie. Când nu se face slujba, Antimisul stă pe 
Sfânta Masă împăturit într-o învelitoare care închipuie năframa ce acoperea dumnezeiescul 
cap al lui Hristos în mormânt. Obârşia Antimisului vine din vremea marilor prigoane 
împotriva creştinilor. Atunci, spre a feri Sfintele Daruri să fie pângărite de păgânii care 
năvăleau în biserici în timpul Sfintei Liturghii, preoţii înfăşurau Sfintele Daruri într-o pânză 
sfinţită şi, fugind cu ele intr-un loc ferit, continuau slujba Sfintei Liturghii, întreruptă de 
navala păgânilor. Şi azi, de s-ar întâmpla să ia foc biserica, în timpul Sfintei Liturghii, preotul 
slujitor poate, dacă e nevoie, să înfăşoare sfântele vase, Potirul şi Discul, în Antimis şi să le 
ducă într-un loc potrivit, unde să isprăvească de slujit Sfânta Liturghie, Antimisul servindu-i 
de Masă sfântă. Antimisul nu poate lipsi de pe nici o Sfântă Masă din bisericile în care se 
slujeşte Sfânta Liturghie. Fără el nu se poate face Sfânta Liturghie. în împrejurări deosebite, 
ca de pildă în război, pe câmpul de luptă, se poate face Sfânta Liturghie în orice loc potrivit, 
dacă avem Antimis. 

2. Sfânta Evanghelie, legea cea nouă, închipuind pe Hristos, stă de-a pururi pe Sfânta 
Masă, pe Antimis. Aici se mai află o cruce, pentru că pe Sfânta Masa se înnoieşte necontenit 
dumnezeiasca Jertfă de pe Golgota; una sau mai multe lumânări de ceară, care ard în vremea 
sfântelor slujbe, şi un chivot, în care se păstrează Sfânta împărtăşanie pentru grabnica 
împărtăşire a celor bolnavi, ce nu pot veni la Sfânta Liturghie. Pentru aceasta arde în altar 
pururea o candelă, atârnată deasupra Sfintei Mese, arătând ca „Lumina Lumii” (Ioan 8, 12) se 
află pe Sfânta Masă. 

75. în afară de Sfânta Masă, ce alte lucruri deosebite se mai află în altar? 

Se mai află proscomidiarul, scaunul cel de sus şi diaconiconul. Proscomidiarul este o 
mică masă prinsă în scobitura din zidul din partea de miazănoapte a Altarului. Pe această 
măsuţă se pregăteşte din pâine şi vin Sfânta Taina a Jertfei celei Iară de sânge de la Sfânta 
Liturghie. Proscomidiarul închipuie peştera din Betleem în care S-a născut Hristos şi ieslea în 
care S-a culcat 445 . Scaunul cel de sus se află în spatele Altarului; pe el stă arhiereul în timpul 
citirii Apostolului, închipuind pe Hristos, marele Arhiereu. Diaconiconul e ca şi 
proscomidiarul o încăpere în partea de miazăzi a Altarului şi numai la bisericile mai mari. în 
el se păstrează sfântele vase şi odăjdii ale bisericii, date în grija diaconilor. 

76. Care este cea mai frumoasă podoabă a unei biserici? 

Cea mai aleasă şi mai mişcătoare podoabă a unei biserici este pictura, dacă biserica este 
zugrăvită peste tot după rânduială. 

Biserica pe dinăuntru este împodobită cu sfeşnice, cu policandre şi cu o candelă pentru 
luminat. Ele sunt lucrate din metale preţioase; totuşi, cea mai aleasă podoabă este pictura. 

într-o biserică pereţii sunt acoperiţi pe dinăuntru, uneori şi pe dinafără, din altar şi până 
în pridvor, cu icoane - după rânduiala iconografică. 


443 Ibidem, cap. 112. 

444 Canoanele: 7 al Sinodului VII Ecumenic şi 14 al Sinodului din Cartagina. 

445 Sf. Simion al Tesalonicului, op. cit., p. 137. 

77. Ce este târnosirea unei biserici şi cum se face? 

După ce o biserică a fost tenninată de zidit şi înzestrată cu tot ce trebuie pentru 
săvârşirea Sfintei Liturghii, este chemat chiriarhul locului ca să o târnosească (sfinţească) 
pentru slujirea Sfintei Liturghii. 

Târnosirea unei biserici este unul din cele mai sărbătoreşti praznice ce se pot face într-o 
parohie. Ea este preînchipuită în Vechiul Testament: Moise târnoseşte, după porunca lui 
Dumnezeu, cortul sfânt (Ies. 40, 9), iar Solomon, templul din Ierusalim (III Regi 8). Numai 
chiriarhul locului sau un preot anume împuternicit de el poate târnosi o biserică. 

Momentele cele mai de seamă ale sfântei slujbe de târnosire sunt acestea: în ajunul zilei 
hotărâte pentru târnosire, arhiereul merge, la vremea vecerniei, de aşază Sfintele Moaşte ce 
vor fi puse a doua zi în Sfânta Masă a bisericii noi, pe masa Proscomidiei din vechea biserică, 
unde rămân până dimineaţă zilei următoare. în acea dimineaţă, arhiereul ridică Sfintele 
Moaşte şi le aduce la biserica nouă cu mare Litie. Aici se află pregătite cele trebuincioase 
târnosirii: apă sfinţită, mirodenii, apă caldă, burete de şters, îmbrăcăminte pentru Sfânta Masă 
şi altele. După ce se îmbracă în toate odăjdiile, arhiereul pune un preot să fiarbă mirodeniile, 
apoi dă binecuvântare de începere a sfântei slujbe a târnosirii. După rugăciunile începătoare, 
ridică Sfintele Moaşte şi iese afără din biserică, însoţit de preoţi şi de tot poporul, la 
înconjurarea de trei ori a bisericii. înconjurarea de trei ori înseamnă că acest sfânt locaş va fi 
închinat lui Dumnezeu, Cel în trei Ipostasuri. La cele trei înconjurări se fac trei opriri, se 
citesc trei Evanghelii şi diferite rugăciuni, apoi se unge cu Sfintul Mir biserica, în trei locuri 
din afără. în timpul înconjurării se trag toate clopotele bisericii, un preot stropeşte cu apă 
sfinţită pereţii, cântăreţii căntă troparele înnoirii şi pe lângă ziduri ard lumânări şi tămâie. 
După a treia înconjurare, arhiereul se opreşte la uşa de intrare, închisă pe dinăuntru, face o 
rugăciune şi rosteşte de trei ori cu glas tare versetul din Psalmul 23, 7: „Ridicaţi căpetenii 
porţile voastre şi vă ridicaţi porţile cele veşnice şi va intra împăratul slavei”, iar un preot 
dinăuntru, care ţine uşa închisă, întreabă de trei ori, cu versetul următor (8) al aceluiaşi psalm: 
„ Cine este acesta împăratul slavei? ” După aceste întrebări şi răspunsuri, uşa se deschide şi 
arhiereul cu toţi credincioşii pătrund în biserică, intră în Altar şi aşază Sfintele Moaşte în 
scobitura făcută special în Sfânta Masă, acoperindu-le cu mirodenii. Mirodeniile închipuie 
miresmele cu care a fost uns în mormânt trupul Mântuitorului, fiindcă Sfânta Masă închipuie 
mormântul Domnului nostru Iisus Hristos. Deasupra se aşază o lespede de piatră cioplită şi 
bine lustruită, care se spală cu apă caldă şi cu săpun, se şterge bine cu buretele, se udă cu apă 
de trandafiri şi apoi se unge cu Sfânt Mir. Ungerea cu Sfânt Mir este lucrarea cea mai de 
seamă a târnosirii, pentru că, după cum spune Sfântul Dionisie Areopagitul, «prin vărsarea 
Sfântului Mir se îndeplineşte sfinţirea cea sfântă a dumnezeiescului altar» 446 . După ungerea 
cu Sfântul Mir, se lipesc în cele patru colţuri ale Sfintei Mese icoanele celor patru 
Evanghelişti, deoarece Sfânta Masă închipuie toată Biserica, adunată de la cele patru margini 
ale lumii, prin propovăduirea Evangheliei 447 , se îmbracă cu cele două acoperăminte şi 
deasupra se aşază Antimisul şi celelalte lucruri sfânte ce trebuie să stea pe Sfânta Masă. Apoi 
arhiereul înseamnă cruciş cu Sfântul Mir cei patru pereţi dinăuntrul bisericii şi catapeteasma 
şi, după câteva rugăciuni, târnosirea bisericii e terminată. Toată slujba târnosirii, alcătuită din 
cântări, citiri din Vechiul şi Noul Testament şi din rugăciuni este astfel întocmită încât 
răspunde în întregime scopului pentru care a fost rânduită. 

După târnosirea bisericii, se slujeşte Sfânta Liturghie şi datoria este ca, în toate zilele, 
timp de saşe săptămâni, să se slujească Sfânta Liturghie neîntrerupt. 


446 Sf. Dionisie Areopagitul, Ierarhia bisericească, cap. 4, p. 117, trad. C. lordachescu. 

447 Sf. Simion al Tesalonicului, op. cit., p. 112. 

CULTUL DIVIN PUBLIC 


78. Care sunt cele mai însemnate părţi ale cultului divin public? 

Cele mai însemnate părţi ale cultului divin public sunt: Sfânta Liturghie, cele şapte 
Laude, sfântele slujbe ale Sfintelor Taine şi Sfintele Ierurgii. 

79. Ce este Sfânta Liturghie? 

Sfânta Liturghie este cea mai de seama sfânta slujbă obştească a Bisericii care se roagă. 
Ea este miezul cultului divin, public şi comun, precum şi culmea cea mai înaltă a trăirii 
duhovniceşti. Mântuitoarea jertfă de pe Golgota este izvorul tuturor darurilor, iar Sfânta 
Liturghie este aducerea necontenită a acestei jertfe şi însăşi lucrarea lui Hristos în Biserică. Ea 
este dumnezeiasca şi prea sfânta Taină a Tainelor lui Iisus Hristos şi se săvârşeşte numai de 
arhiereu şi de preot şi nu se numără în numărul celor şapte Laude 448 . 

80. Ce sunt cele şapte Laude şi care este numirea fiecăreia? 

Cele şapte Laude sunt slujbe sfânte bisericeşti, care se săvârşesc în toate zilele fără 
deosebire. Se numesc şapte Laude, fiindcă prin ele lăudăm şi preamărim pe Dumnezeu cel în 
trei ipostase, la anumite timpuri din zi. Numele lor sunt: 1. Miezonoptica; 2. Utrenia cu 
Ceasul întâi ; 3. Ceasul al treilea', 4. Ceasul al şaselea', 5. Ceasul al nouălea', 6. Vecernia şi 7. 
Pavecerniţa. 

81. Unde îşi au obârşia cele şapte Laude? 

Cele şapte Laude îşi au obârşia în Vechiul Testament (I Cron. 16, 28-29; Ps. 118, 62 şi 
164 ). ^ 

în adevăr, din Faptele Apostolilor cunoaştem că ceasurile din zi rânduite pentru 
rugăciunea obştească în templul din Ierusalim ori în sinagogi, la evrei, erau următoarele: 
Ceasul al treilea (ora nouă de azi); Ceasul al şaselea (ora douăsprezece de azi) şi Ceasul al 
nouălea (ora 3 p.m. de azi). La ceasul al treilea S-a pogorât Sfântul Duh peste Apostolii 
adunaţi în foişor (Fapte 2, 15), la ceasul al şaselea Sfâtul Apostol Petru, urcat să se roage pe 
acoperişul casei din Iope, a avut vedenia care a deschis intrarea păgânilor în creştinism (Fapte 
10, 9 ş.u); la ceasul al noualea, sfinţii Apostoli Petru şi Ioan s-au suit la templu ca să se roage 
(Fapte 3, 1) şi acolo au vindecat un şchiop şi au predicat Evanghelia mulţimilor (Fapte 3, 2- 
19). în Noul Testament se mai face amintire şi de Rugăciunea de noapte: Domnul Hristos 
petrecea nopţi întregi în rugăciune, (Luca 6, 12), iar Sfinţii Apostoli Pavel şi Sila lăudau pe 
Dumnezeu la miezul nopţii în temniţa (Fapte 16, 25). Cât despre rugăciunea de seară, 
Vecernia, şi cea de dimineaţă, Utrenia, sunt mai vechi decât ceasurile, ele fiind legate de 
jertfele ce se aduceau dimineaţa şi seara la templu (I Cron. 23, 30; Ies. 29, 39). Sfântul 
Ambrozie al Mediolanului aminteşte de Vecernie, ora tămâierii; iar Sfântul Vasile cel Mare 
aminteşte de Euharistie (mulţumită). 

Aceste timpuri de rugăciune au fost păzite şi de cei dintâi creştini şi au avut mare 
înrâurire la alcătuirea rugăciunii obşteşti a celor şapte Laude, pe care le găsim gata încheiate 
pe la anii 358-362 în vremea Sfântului Vasile cel Mare. în cea de-a treizeci şi şaptea din 
Marile Reguli, întocmite de acest sfânt, aflăm o laudă aşezată între Vecernie şi Miezonoptică, 
care nu e alta decât Pavecerniţa (Dupăcinarea). Ceasul întâi apare însă abia prin anul 382, în 
vremea Sfântului Ioan Casian 449 , pe care el îl numeşte alta Utrenie. De altfel, Ceasul acesta 
este legat de Utrenie, fonnînd împreuna o singura Lauda. In acest chip se împlinesc cuvintele 
Proorocului David: „De şapte ori în zi Te-am lăudat pentru judecăţile dreptăţii Tale” (Ps. 
118). Mai târziu s-au adăugat slujba Mijloceasurilor între orele celor şapte Laude şi Obedniţa 
(Tipica), înainte de ceasul al nouălea. 


448 Ibidem, cap. 301, p. 301. 

449 Sf. Ioan Casian, De Cenob. Inst., III, c. 3-4. 

82. De unde s-a luat numărul de şapte Laude? 

Numărul de şapte Laude, potrivindu-se stihului 164 din psalmul 118: „De şapte ori în zi 
Te-am lăudat”, a avut înrâurire covârşitoare la închegarea slujbei celor şapte Laude. 

Sfântul Ioan Casian aprobă pe cei «ce iau parte la aceste adunări de şapte ori pe zi, spre 
a cânta lauda Domnului» 450 , cu toate că lui i se pare ca începutul celor şapte Laude ar fi aşezat 
de puţin timp. Fireşte, el e de partea acelora, fiindcă numărul şapte avea în urma lui o lungă 
predanie. La evrei era socotit drept număr desăvârşit: «S-ar aduce o mulţime de locuri, zice 
Fericitul Augustin, în care Dumnezeiasca Scriptură socoteşte numărul şapte drept număr care 
îmbrăţişează toate cunoaşterile» 451 . Mai târziu, Sfâtul Simion al Tesalonicului (f 1429) va 
spune despre cele şapte Laude: «Iar vremile şi rugăciunile şapte sunt cu numărul, după 
numărul darurilor Duhului Sfânt» . 

83. Cum se săvârşeşte azi slujba celor şapte Laude? 

La această întrebare, Sfântul Simion al Tesalonicului dă următoarea lămurire: «Sfinţii 
Părinţi bine au socotit de au aşezat să se zică slujbele Bisericii dimpreună una după alta şi la o 
anumită vreme rânduită. Drept aceea, în trei vremi nepărăsite au orânduit să se facă toate 
slujbele» celor şapte Laude 453 : întâi au rânduit vremea cea de după miezul nopţii, până dinspre 
ziuă; într-această vreme se fac trei slujbe: Miezonoptică, Utrenia şi Ceasul întâi (Ceasul întâi e 
rânduială deosebită, nu se numără între cele şapte Laude, dar se slujeşte odată cu Utrenia). 
După a treia oră din zi se cântă slujba Ceasului al treilea, a Ceasului al şaselea şi Obedniţa 
(Obedniţa iar nu se numără printre cele şapte Laude, dar se citeşte odată cu Ceasul al şaselea 
şi, uneori, cu Ceasul al nouălea). Iar la sfârşitul zilei se zice Ceasul al nouălea, Vecernia şi 
Pavecemiţa 454 . Slujba celor şapte Laude se săvârşeşte azi în mânăstiri întocmai cum spune 
Sfântul Simion al Tesalonicului, adică: 1. La miezul nopţii se slujesc Miezonoptică şi Utrenia 
cu Ceasul întâi; 2. Dimineaţa: Ceasul al treilea şi al şaselea şi Obedniţa şi 3. seara: Ceasul al 
nouălea, Vecernia şi Pavecerniţa. în felul acesta slujba Laudelor se aseamană celor nouă cete 
îngereşti, care de trei ori câte trei, cu neîncetate glasuri, preamăresc pe Dumnezeu cel în 
Treime 455 . 

84. Care este înţelesul şi cuprinsul celor şapte Laude? 

Iată care este înţelesul şi cuprinsul celor şapte Laude: 

1. Miezonoptică este cea mai veche dintre cele şapte Laude. Aşezarea ei este sigur 
întemeiată pe porunca Mântuitorului: „ Vegheaţi dar, că nu ştiţi când va veni stăpânul casei: 
sau seara sau la miezul nopţii, sau la căutatul cocoşilor, sau dimineaţa ” (Marcu 13, 35). Sau, 
poate, este întemeiată încă mai mult pe pilda celor zece fecioare, ieşite întru întâmpinarea 
mirelui. La miezul nopţii strigă un glas: Iată mirele... „drept aceea privegheaţi, că nu ştiţi 
ziua, nici ceasul” (Matei 25, 6-13). Troparele: «Iată Mirele vine la miezul nopţii...» şi «La 
ziua cea înfricoşată gândind...», ce se cântă la Miezonoptică, întăresc părerea cea din urmă, 
care este şi a Sfântului Simion al Tesalonicului 456 . 

2. Utrenia slujindu-se dimineaţa, este slujba prin care aducem mulţumire Celui ce a 
adus lumina dreptei credinţe şi a împrăştiat întunericul înşelăciunii 457 . 

3. Ceasul al treilea. în ceasul al treilea S-a pogorât Duhul Sfânt peste Sfinţii Apostoli. 

4. Ceasul al şaselea este ora înjumătăţirii zilei şi ne aduce aminte că la această oră a fost 
răstignit Mântuitorul Hristos. 

5. Ceasul al nouălea este ora rugăciunii de mulţumire «Celui ce a murit cu trupul pentru 
noi în ceasul al nouălea şi, în mâinile Părintelui Său punând sufletul Său, sufletele noastre le-a 
pus şi cu moartea Sa pe noi ne-a înviat» 458 . 


Ibidem, III, c. 4. 

451 Fer. Augustin, De Civitate Dei, XI, 31. 

452 Sf. Simion al Tesalonicului, op. cit., cap. 398. 

453 Ibidem, cap. 327, p. 324; c. 328, p. 325. 

454 Ibidem, cap. 327, p. 328 şi c. 328, p. 325. 

455 Ibidem, cap. 328, p. 325. 

456 Ibidem, cap. 299. 

457 Ibidem, cap. 299. 

6. Vecernia este slujba de seară. Seara Arhanghelul Gavriil descoperă lui Daniil tainele 
lui Dumnezeu (Dan. 9, 21); la jertfa de seară David îndreptează ca tămâia rugăciunea lui către 
Dumnezeu (Ps. 140, 2); seara se arată îngerul şi vesteşte proorocului Zaharia naşterea 
Sfântului Ioan Botezătorul (Luca 1, 13) şi, în sfârşit, seara a aşezat Domnul nostru Iisus 
Hristos Sfânta Taină a împărtăşaniei. 

7. Pavecerniţa (Dupăcinarea). După înţelesul său, înseamnă rugăciunea cea „de după 
cină”. Pavecerniţa făcându-se la începutul nopţii înseamnă rugăciunea de mulţumită pentru 
odihna de osteneli şi de aducerea aminte de moarte 459 . 

Când se pregăteşte cineva să se împărtăşească cu Sfânta împărtăşanie, se cuvine să 
citească seara, în ajun, Pavecerniţa mică, ori, mai bine, să adauge pe lângă Canonul Precistei 
şi Canonul Sfintei împărtăşanii. 

Miezonoptica, Ceasurile şi Pavecerniţa pot fi citite acasă de orice creştin evlavios. 


DESPRE SFÂNTA LITURGHIE 


85. Care este fapta şi dovada cea mai înaltă prin care omul cinsteşte şi preamăreşte 
pe Dumnezeu? 

Dintre toate actele noastre de cult prin care cinstim şi preamărim pe Dumnezeu cel mai 
desăvârşit este sacrificiul sau jertfa. 

86. Ce este jertfa? 

Jertfa este dăruirea plină de iubire şi evlavie a unui obiect în cinstea lui Dumnezeu. Prin 
aceasta voim să arătăm că El, ca ziditor a toate, este stăpânul tuturor lucrurilor şi că noi, ca 
făpturi ale Lui, atârnăm întru totul de El. Astfel îi recunoaştem stăpânirea şi puterea şi 
mărturisim datoria noastră de recunoştinţă şi de iubire faţă de El, pentru toate câte ne-a dat. 

87. Este veche jertfă? 

Este tot atât de veche şi răspândită ca religia însăşi. înclinaţia de a cinsti pe Dumnezeu 
prin jertfă este sădită chiar în firea omului; de aceea găsim jertfa în toate religiile, la toate 
popoarele şi în toate vremurile. Aducerea de jertfă începe chiar cu primii oameni, şi anume cu 
jertfa lui Cain şi Abel, despre care ne mărturiseşte prima carte a Sfintei Scripturi: „Dar după 
un timp, Cain a adus jertfă lui Dumnezeu din roadele pământului. Şi a adus şi Abel din cele 
întâi născute ale oilor sale şi din grăsinea lor” (Fac. 4, 3-4). 

îndeosebi la evrei, jertfele au fost orânduite de Dumnezeu însusi, prin Moise, care a 
întocmit cu de-amănuntul atât felul sau materia jertfelor, cât şi timpul şi rânduiala sau chipul 
în care trebuiau aduse. Acestea le găsim descrise mai ales în cartea a treia a Sfintei Scripturi, 
numita Levitic, sau Cartea Preoţilor, scrisă de Moise. 

88. Noi, creştinii, aducem jertfă lui Dumnezeu? 

Da. 

89. Care este această jertfă? 

Sfânta Euharistie, adică însusi Sfântul Trup si Sânge al Domnului. 

90. Cum se numeşte slujba în timpul căreia se pregăteşte şi se aduce jertfa Sfintei 
Euharistii? 

Sfinta Liturghie. 

91. Cine a întemeiat Sfânta Liturghie? Sau cine ne-a învăţat şi ne-a poruncit s-o 
săvârşim? 

Mântuitorul însuşi. 

92. Când şi cum? 

în ajunul morţii Sale pe cruce, adică Joi seara, la Cina cea de Taină. Serbând atunci 
Paşte le, împreună cu ucenicii Săi, „Iisus luând pâine şi binecuvântând a frânt şi a dat 


8 Ibidem, cap. 299. 

459 Ibidem, cap. 300, p. 300. 

ucenicilor Săi, zicând: „Luaţi, mâncaţi acesta este Trupul Meu”. Luând apoi paharul şi 
mulţumind, le-a dat lor zicând: „Beţi dintru acesta toţi: acesta este Sângele Meu al Legii 
celei noi, care pentru mulţi se varsă, spre iertarea păcatelor”” (Matei 26, 26-28; Marcu 14, 
22-24ţLuca 22, 19-20; I Cor. 11, 23-25). 

în locul jertfelor Legii Vechi, pecetluite cu sânge de ţapi şi de viţei (vezi leş. 24, 18), 
Mântuitorul întemeiază o Lege nouă, sau un legământ nou între Dumnezeu şi oameni, 
pecetluindu-1 cu însuşi Trupul şi Sângele Său pe Golgota. Mântuitorul le dădea Sfinţilor Săi 
Apostoli, la Cină, sub forma nesângeroasă a pâinii şi vinului, această jertfă pe care trebuiau să 
o aducă de atunci înainte Ucenicii Săi, după porunca Sa: „Aceasta să faceţi întru pomenirea 
Mea!” (Luca 22, 19 şi I Cor. 11, 24 şi 25). Prin aceste cuvinte El rânduieşte pe Apostolii Săi 
drept arhierei sau preoţi slujitori ai jertfei celei noi, întemeiată atunci de El. 

Urmând porunca Domnului şi învăţătorului lor iubit, Sfinţii Apostoli şi mai apoi 
ucenicii lor săvârşeau zilnic Jertfa Mântuitorului spre neîntrerupta aducere aminte de El. Ei 
făceau întocmai ca Domnul, Care, la Cină, înainte de a frânge şi a împărţi pâinea, a 
binecuvântat, iar când le-a întins paharul, a mulţumit (lui Dumnezeu-Tatăl) (Matei 26, 27; 
Marcu 14, 22-23; Luca 22, 17-18 şi I Cor. 11, 23 ş.u.). Adunându-se deci pentru rugăciune, 
Sfinţii Apostoli şi ucenicii lor mulţumeau şi se rugau îndelung ca Domnul să prefacă pâinea şi 
vinul de pe masa lor în însuşi Sfântul Său Trup şi Sfântul Său Sânge, cu care apoi se 
împărtăşeau. Acelaşi lucru au făcut mai târziu şi urmaţii sfinţiţi şi legiuiţi ai Sfânţilor 
Apostoli, adică arhiereii şi preoţii, căror ei le-au împărăşit harul dumnezeiesc de a săvârşi 
această Sfântă taină. 

Astfel a luat naştere o rânduială de slujbă sfântă, cunoscută la început sub diferite 
numiri, ca: frângerea pâinii (Fapte 2, 42), Masa sau Cina Domnului (I Cor. 10, 16), 
Euharistie (mulţumire). Mai pe urmă, această sfântă slujbă a primit numele de Liturghie, sub 
care o cunoaştem azi şi care înseamnă; lucrare sau slujbă publică, obştească, rânduială şi 
săvârşită spre folosul tuturor. 

93. Ce este, prin urmare, Sfânta Liturghie? 

Este o Rânduială de sinte rugăciuni, în timpul căror se săvâşeşte şi se aduce jertfa fără 
de sânge a Legii celei Noi, întemeiată de Mântuitorul la Cina cea de Taină şi încredinţată de 
El Sfinţilor Săi Apostoli, iar de aceştia, urmaşilor lor sinţiţi (arhierei şi preoţi), pentru a fi 
săvârşită de-a-pururea în Biserica creştină, spre pomenirea Lui şi spre ieratrea păcatelor 
membrilor Bisericii Lui. 

94. Cine poate săvârşi slujba Sfintei Liturighii? 

Numai arhiereii şi preoţii cu hirotonie legală, adică sfinţiţi şi aşezaţi după rânduiala 
canonică a Bisericii. Cei caterisiţi sau îndepărtaţi din slujbă şi cei vinovaţi de păcate grele nu 
mai pot liturghisi 460 . Diaconul nu poate sluji singur, ci totdeauna numai cu preotul. 

în afară de preotul săvârşitor al Sfintei Jertfe, pentru săvârşirea Sfintei Liturghii mai 
trebuie neapărat cel puţin un cântăreţ care să dea răspunsurile la strană şi să ajute pe preot în 
anumite momente ale slujbei. Acesta conduce în cântările Sfintei Liturghii pe credincioşii care 
iau parte la slujbă. 

95. Unde se săvârşeşte Sfânta Liturghie? 

Numai în biserică sau în paraclise şi capele sfinţite şi cu Antimis, în partea cea mai 
sfântă, adică în Sfântul Altar. Numai în cazuri cu totul excepţionale, ca de pildă pe câmpul de 
luptă, şi numia cu învoirea episcopului locului 461 Sfânta Liturghie se poate săvârşi şi în afară 
de biserică, într-o casă sau într-un loc curat, pe o masă pe care se întinde Sfântul Antimis. Fără 
de el nu se poate săvârşi Sfânta Liturghie nici în biserica 462 , unde stă totdeauna pe Sfânta 
Masă; şi nici în afară de biserică 463 . 


460 Canonul 28 al Sf Apostoli şi Canonul 9 al Sinodului de la Neocezareea, comp. şi Mărturisirea ortodoxă, 
partea I, răsp. la întrebarea 107. 

461 Povăiţuirile din Liturghier, Bucureşti, 1980, p. 417. 

462 Canonul 31 al Sinodului Trulan. 

463 Mărturisirea ortodoxă, partea 1, răspuns la întreb. 107. 

96. în ce zile şi în ce vreme din zi se săvârşeşte Sfânta Liturghie? 

în mănăstiri şi în catedralele episcopale se săvârşeşte Sfânta Liturghie în fiecare zi. în 
bisericile de enorie se face Sfânta Liturghie de obicei numai în zilele de Duminică şi în 
sărbători, iar în zilele din cursul săptămânii se face numai atunci când este nevoie, mai ales 
sâmbătă, când se fac parastase şi pomeniri pentru morţi 464 . 

Cât priveşte vremea anumită sau ceasul din zi la care trebuie să înceapă sluba Sfintei 
Liturghii, după predania veche a Bisericii, este ceasul al treilea din zi, care corespunde cam 
cu ceasul 9 dimineaţa, după numărătoarea noastră, când Domnul a fost răstignit pe cruce 
(Marcu 15,25) şi când S-a pogorât Sfântul Duh peste Sfinţii Apostoli. De va fi nevoie, se 
poate săvârşi Sfânta Liturghie şi mai devreme sau mai târziu, dar nu mai înainte de a se 
lumina de ziuă şi nici după amiază. 

Abateri de la această regulă se fac numai la anumite praznice împărăteşti, şi anume la 
Paşte, la Crăciun (nu peste tot) şi în unele locuri la Bobotează, când Sfânta Liturghie se 
săvârşeşte dis-de-dimineaţă 465 . 

97. Sunt, în cursul anului, şi zile în care nu se face Liturghie, nici chiar în 
mănăstiri? 

Da. Sunt acele zile în care Tipicul şi cărţile de slujbă prevăd ajunarea deplină, adică post 
desăvârşit până seara, şi anume: 

a) Vinerea Patimilor (fiind zi de întristare şi de post negru, ziua în care Domnul a fost 
răstignit pe Cruce şi îngropat); 

b) Luni şi marţi în prima săptămâna din Postul Paştilor (fiind primele zile de post, cu 
ajunare deplină). 

c) Miercurea şi vinerea din Săptămâna Brânzei (fiind zile premergătoare şi pregătitoare 
pentru Postul Paresimilor, cu ajunare şi metanii); 

e) Vinerea dinaintea Crăciunului şi a Bobotezei, când aceste două sărbători cad 
duminică sau lunea (pentru că atunci se ajunează) 466 . 

98. Câte Liturghii avem în Biserica Ortodoxă? 

Avem trei Liturghii, şi anume: 

a) Liturghia Sfântului Ioan Gură de Aur, Arhiepiscopul Constantinopolului (f 407); 

b) Liturghia Sfântului Vasile cel Mare, Arhiepiscopul Cezareei Capadociel (t 379); 

c) Liturghia Darurilor mai înainte sfinţite sau a Sfântului Grigorie cel Mare {Dialogul), 
Episcopul Romei (f 604). 

99. Unde găsim scrisă rânduiala acestor Liturghii? 

în cartea de slujbă cu titlul: Sfintele şi dumnezeieştile Liturghii, pe care noi o numim de 
obicei, mai pe scurt, Liturghierul şi care se află totdeauna în altar, la îndemâna preotului 
liturghisitor. 

100. Aceste trei Liturghi se pot săvârşi oricând în timpul anului? 

Nu, ci fiecare dintre ele se săvârşeşte numai în anumite răstimpuri din cursul anului, în 
chipul următor: 

a) Liturghia Sfântului Vasile se săvârşeşte numai de 10 ori pe an, şi anume: 

- în primele cinci duminici din Postul Mare; 

- în joia şi sâmbăta Patimilor; 

- în ajunul Crăciunului (24 decembrie) şi ajunul Bobotezei (5 ianuarie); 


464 Povăţuirile din Liturghier (de ex. ed. 1980, p. 418) prevăd că toţi preoţii de enorie sunt datori să facă Sf. 
Liturghie în fiecare sâmbătă. Vezi la fel şi Simion al Tesalonicului, Despre preoţie, în trad. rom. tip. de Toma 
Teodorescu, cu titlul: Tractat asupra tuturor dogmelor credinţei noastre ortodoxe, Bucureşti, 1865, p. 355, care 
prescrie pentru preot obligaţia de a liturghisi negreşit, cel puţin de două ori pe săptămână. 

465 Tipicul cel Mare (sau mănăstiresc) - zis al Sf. Sava - cap. 10, Iaşi, 1816, p. 16; Povăţuirile din Liturghier (cap. 
pentru vremea slujbei) şi Scrisoarea sinodală a Patriarhului ecumenic Paisie 1 către Patriarhul Nicon al Moscovei 
(1655). Răspuns la întrebarea 2 (la C. Delikanis, Patriaci av eîngafa, t. III, Constantinopol, 1905, p. 55) 

466 Pentru zilele fără Liturghie şi motivarea lor, vezi: Triodul (ed. 1946, p. 704, 141, 74 ); Tipicul Bisericesc (al 
Sf. Sinod), ed. 1893, p. 269, 104, 108, 116 şi 120; Mineielepe Decembrie şi Ianuarie (ed. 1893, p. 11). Comp. şi 
Simion al Tesalonicului, Răspuns la întrebarea 56 {trad. rom. cit. p. 328-329). 

- în ziua Sfântului Vasile ( 1 ianuarie) 

b) Liturghia Darurilor mai înainte sfinţite se slujeşte (în mănăstiri) în tot timpul 
Postului Mare, înfară de următoarele zile din postul acesta: 

-toate sâmbetele (când se săvârşeşte Liturghia Sf. Ioan, iar în Sâmbătă Patimilor, a Sf. 
Vasile); 

-toate Duminicile (când se săvârşeşte Liturghia Sf. Vasile, iar în Duminica Floriilor, a 
Sf. Ioan; 

- sărbătoarea Bunei-Vestiri (când se face Liturghia Sfântului Ioan); 

- Joia Patimilor (când se face Liturghia Sf. Vasile); 

- Luni şi marţi din prima săptămână şi Vinerea Patimilor (zile în care nu se face nici o 
Liturghie). 

în bisericile de mir, Liturghia Darurilor mai înainte sfinţite se slujeşte de obicei numai 
miercurea şi vinerea din Postul Mare (mai ales în prima săptămână). 

c) Liturghia Sfântului Ioan Gură de Aur se face în toate celelalte zile de Duminici şi 
sărbători din timpul anului în care nu se săvârşeşte vreuna din celelalte două Liturghii. Ea este 
Liturghia obişnuită în Biserica Ortodoxă, săvârşindu-se de cele mai multe ori în cursul anului 
bisericesc. 

101. Ce este Liturghia Darurilor mai înainte sfinţite? 

Aceasta Liturghie are o rânduială aparte, deosebită de a celorlalte două. Ea e formată 
din două slujbe deosebite: Vecernia şi Liturghia, contopite laolaltă. Partea ei de la început nu 
este altceva decât prima jumătate a Vecerniei până la Vohod, sau ieşire; iar a doua parte este 
alcătuită din rânduiala Liturghiei obişnuite, începând de la Apostol şi având Heruvic şi 
Rugăciunea Amvonului, proprii, dar lipsindu-i în întregime partea dintre Heruvic (ieşirea cu 
Sfintele Daruri) şi ectenia de după Axion. îi lipseşte deci tocmai partea care alcătuieşte miezul 
Liturghiei, şi anume Jertfa, adică sfinţirea şi prefacerea Darurilor. De aceea, această Liturghie 
nici nu se poate numi o Liturghie deplină, desăvârşită, ca celelalte; după cum o arată şi 
numele, ea este mai degrabă o slujbă solemnă a împărtăşirii cu Sfintele Daruri slujite sau 
sfinţite mai dinainte, în timpul uneia din cele două Liturghii depline sau propriu-zise. 

102. Care este obârşia acestei Liturghii? 

Este următoarea: 

Slujba Sfintei Liturghii a fost privită totdeauna ca un prilej de bucurie şi de luminare 
sufletească, întruât, prin împărtăşirea cu Sfintele Daruri care se sfinţesc intr-însă, îl avem între 
noi pe Hristos, Mirele nostru Ceresc, Care petrece întru noi şi noi întru El (Ioan 6, 56). 
Aceasta bucurie nu se potrivea însă cu zilele Postului Mare, zile de întristare şi de pocăinţă, 
când Mirele este luat de la noi (comp. Matei 9, 15 şi Luca 5, 34-35). 

De aceea, consfinţind o veche tradiţie a Bisericii, soborul Părinţilor adunaţi la Laodiceea 
(Asia Mica, 360-380) a hotărât să nu se mai săvârşească Liturghie şi să nu se mai serbeze 
pomenirea Sfinţilor Mucenici, care era împreunată cu Liturghia în timpul Postului Mare, decât 
Sîmbăta şi Duminica, zile în care postul era mai puţin aspru (canoanele 49 şi 51). 

Erau însă creştini care doreau să se împărtăşească şi în celelalte zile din cursul 
săptămânii şi mai ales miercurea şi vinerea 467 . Ca să împace această dorinţă pioasă a 
credincioşilor cu hotărârile Sinodului de la Laodiceea, s-a luat obiceiul de a opri o parte din 
Darurile sfinţite la Liturghia de sâmbătă şi duminică, pentru a împărtăşi cu ele pe credincioşi 
în celelalte zile în care nu se putea săvârşi Liturghie. Iar ca să nu se întrerupă ajunarea 
obişnuită dintre zilele de post, împărtăşirea aceasta avea loc spre seară, îndată după slujba 
Vecerniei. Rânduiala împărtăşirii, destul de simplă la început, a devenit încetul cu încetul din 
ce în ce mai sărbătorească, fiind încadrată între slujba Vecerniei de o parte şi rugăciunile şi 
ceremoniile din rânduială Liturghiei, care erau mai ales în legătură cu Taina împărtăşirii, de 
cealaltă. Cele două slujbe, deosebite la început, în cadrul cărora avea loe împărtăşirea 


467 Sf. Vasile cel Mare, Epistola 93 către Cezareea, Despre împărtăşire, alin. 289 (la Nicodim Milaş, Canoanele 
Bisericii Ortodoxe, înşoţite de comentarii, trad. rom. de U. Lovincici şi N. Popovici, voi. II, partea a II-a, Arad, 
1936, p. 258). 

credincioşilor în zilele de post, s-au contopit cu timpul într-o singură slujbă, care s-a numit 
Liturghia Darurilor mai înainte sfinţite. 

Soborul al cinci-şaselea al Sfinţilor Părinţi (Trulan 692), a hotărât că această Liturghie 
să se facă în toate zilele postului Păresimilor, afără de sâmbete şi duminici, precum şi de 
sărbătoarea Bunei-Vestiri (canonul 52). 

103. în câte părţi mai mari se poate împărţi rânduiala Sfintei Liturghii? 

în două părţi mari, şi anume: 

a) Proscomidia, care se săvârşeşte în taină; 

b) Liturghia propriu-zisă, care se săvârşeşte în auzul credincioşilor. La rândul ei, 
liturghia propriu-zisă se împarte în două părţi, dintre care cea dintâi poartă numele de 
Liturghia catehumenilor, iar a doua, Liturghia credincioşilor. 

104. Ce este Proscomodia? 

Proscomodia (de la cuvântul grecesc Pro"comivkw # „a aduce, a pune înainte, a oferi, a 
face dar”) este rânduiala pregătirii darurilor de pâine şi de vin, care alcătuiesc materia jertfei. 
Această primă parte a Liturghiei se săvârşeşte întreagă în taină, în timpul slujbelor 
premergătoare Liturghiei (Utrenia sau Ceasurile), înăuntrul altarului, şi anume în latura lui 
dinspre miazănoapte, pe o masă mică sau în scobitura făcută înadins în perete şi numită 
proscomidiar, care la unele biserici mai mari are chiar fonna unei încăperi aparte, din stânga 
altarului. Miezul Proscomidiei îl alcătuieşte alegerea şi pregătirea materiei de jertfă din 
darurile de pâine şi de vin aduse de credincioşi. 

105. Ce formă şi ce numire poartă pâinea adusă de credincioşi pentru Liturghie? 
Poartă numele de prescuri (de la cuvântul grecesc npoacţopa), adică pâinişoare făcute 

din frământătură dospită şi având uneori formă rotundă, dar mai ales fonnă de cruce, în patru 
cornuri, amintind Crucea pe care s-a răstignit Mântuitorul şi închipuind cele patru laturi ale 

• *468 

lumii . Partea lor de la mijloc se cheamă pecete, pentru că are întipărită pe ea semnul lui 
lisus, adică crucea închisă intr-un pătrat cu literele de la început ale numelui Mântuitorului: Îs. 
(lisus), Hr. (Hristos), Ni Ka (adică lisus Hristos biruieste), astfel: 


Is 

Hr 

Ni 

Ka 


Această pecete e făcută cu un instrument de lemn, pistornic sau p ristolnic. 

Prescurile aduse de credincioşi sunt însoţite de obicei de câte o lumânare, care se 
aprinde în sfeşnicul de la Prascomidie, şi de pomelnic, adică o foaie de hârtie pe care sunt 
scrise numele credincioşilor, vii şi morţi, ce se vor pomeni la Liturghie. 

106. Ce închipuie prescurile şi vinul aduse de credincioşi pentru Liturghie? 

Ele închipuie sau înfăţişează mai întâi fiinţa trupeasca şi sufleteasca a credincioşilor, pe 
care ei o aduc ca jertfa lui Dumnezeu, sub această formă. De ce? Pentru că, spre deosebire de 
jertfele din Legea Veche, care constau din cărnuri sau din roadele pământului şi din care se 
hrăneau nu numai oamenii, ci şi animalele, pâinea şi vinul sunt alimente care alcătuiesc numai 
hrana omului, şi anume hrana lui de căpetenie. Ele nu numai că întreţin viaţa trupească a 
omului, ci totodată o şi simbolizează în chipul cel mai potrivit 469 . 

în al doilea rând, pâinea, făcută din atâtea boabe de grâu strânse laolaltă, şi vinul, ieşit 
din zdrobirea în acelaşi teasc a atâtor ciorchini de boabe de struguri, simbolizează şi unitatea 


468 Sf. Simion al Tesalonicului, Despre Sfânta Liturghie, cap. 87-88, trad. rom. p. 94. 

469 Nicolae Cabasila, Tălcuirea Dumnezeieştii Liturghii, cap. III şi IV, trad. rom. de Diac. Ene Branişte, 
Bucureşti, 1946, p. 31-32. 

sau legătura nevăzută care leagă între ei pe toţi fiii Bisericii, făcând din ei un singur trup: 
Trupul tainic al Domnului 470 . 

în felul acesta, pâinea şi vinul aduse de credincioşi alcătuiesc şi semnul văzut prin care 
se arată că ei iau parte cu adevărat la jertfa care se aduce la Liturghie şi că îşi dau obolul lor la 
ea. 

107. Toată pâinea sau toate prescurile aduse de credincioşi devin materie a Jertfei 
sau sunt folosite la Proscomidie? 

Nu. Numai anumite părţi scoase de preot din ele: Sfântul Agneţ şi miridele (părticele). 

108. Ce este „Sfântul Agneţ”? 

Este partea pătrată sau pecetea pe care preotul o scoate cu copia din cea dintâi prescură 
folosită la Proscomidie şi o aşază apoi pe Sfântul Disc. Se numeşte Agneţ, de la cuvântul 
grecesc jAmnoV", adică Miel, pentru că ea închipuie pe Mântuitorul, Care, prin asemănarea 
cu Mielul înjunghiat de evrei la Paştele lor, a fost numit de către Sfântul Ioan Botezătorul 
Mielul lui Dumnezeu, Care ridică păcateLe Lumii ” (Ioan 1, 29). Sf. Agneţ este pâinea care, 
prin sfinţire, se va preface în Sfântul Trup al Domnului, cel jertfit pe Cruce. De aceea, preotul 
întipăreşte într-însul cu copia Patima Domnului, străpungându-1 în chip cruciş şi pronunţând 
cuvintele din Sfânta Scriptură, unde ni se istoriseşte cum sutaşul a împuns cu suliţa, coasta 
Mântuitorului (Ioan 19, 34). 

109. Ce sunt miridele? 

„Miridele” (de la cuvântul grecesc meriV"-meriVdo" # parte, părticică) sunt părticele 
mărunte de pâine, scoase de către preot din celelalte prescuri folosite la Proscomidie şi aşezate 
pe disc, alături de Sfântul Agneţ, în cinstea Sfinţilor şi pentru pomenirea căpeteniei bisericeşti 
(arhiereul locului), a cârmuirii ţării, a ctitorilor şi a credincioşilor vii şi morţi ale căror nume 
sunt scrise pe pomelnicele aduse de creştini. Miridele - atât cele pentru sfinţi cât şi cele pentru 
credincioşi - nu se prefac în Trupul Domnului ca Sf. Agneţ, ci numai se împărtăşesc de 
sfinţenia pe care o primesc de la Sf. Agneţ, lângă care sunt aşezate 471 . 

110. Cum se aşază pâinea (Sf. Agneţ şi miridele) pe Sf. Masă? 

Sf. Agneţ se aşază în mijlocul Sf. Disc. în dreapta lui se aşază prima miridă (mai mare) 
scoasă în cinstea Sfintei Fecioare, în stânga, nouă miride pentru ceilalţi sfinţi (împărţiţi în cele 
nouă cete sau grupe), în partea de jos, mirida pentru arhiereul locului, pentru Patriarhi, pentru 
Cârmuirea ţării şi pentru ctitori, iar mai jos, miridele pentru credincioşii vii şi morţi, despărţite 
în două grămăjoare. 

111. De ce se aşază pâinea pe Sf. Disc în chipul arătat sau ce închipuie această 
aşezare? 

Sf. Agneţ şi miridele aşezate astfel pe Sf. Disc închipuie şi înfăţişează Biserica întreagă, 
atât cea de pe pământ (luptătoare), cât şi cea din ceruri (biruitoare), adică acea mare familie a 
tuturor fiilor lui Dumnezeu, strânsă în jurul întemeietorului şi Capului ei nevăzut, Hristos 
Mântuitorul, aşa cum a rugat El pe Tatăl că unde este El să fie şi ai Lui (Ioan 17, 24). 

Sau, cum spune aşa de frumos Simion, Arhiepiscopul Tesalonicului: «Am înţeles cum 
prin această închipuire şi istorisire a Sfintei Proscomidii vedem pe însuşi Iisus şi întreagă 
Biserica a Lui. în mijloc (îl vedem) pe Iisus Hristos însuşi, Lumina cea adevărată şi Viaţa cea 
veşnică. El este în mijloc prin Agneţ, iar Maica Lui, de-a dreapta prin mirida, sfinţii şi îngerii 
de-a stânga, iar dedesupt întreaga adunare a credincioşilor Lui dreptmăritori. Aceasta este 
taina cea mare: Dumnezeu între oameni şi Dumnezeu în mijlocul dumnezeilor, care se 
îndumnezeiesc de la Cel ce după fire este Dumnezeu, Care S-a întrupat pentru dânşii. Aceasta 


470 Sf. Ap. Pavel, Epistola I către Corinteni, 10, 17; învăţătura celor 12 Apostoli, în „Părinţi şi Scriitori 
bisericeşti”, voi. 1, Scrierile Părinţilor Apostolici, Ed. Inst. Biblic, Bucureşti, 1979, p. 29; Sf. Ioan Gură de Aur, 
Omilia 24, 2, la Epistola I către Corinteni, Migne, P.G., LXI, col. 200; Fer. Augustin, Cuvântarea 272, Migne, 
P.L., XXXVIII, col. 1247-1248. 

471 Sf. Simion al Tesalonicului, Despre Sfânta Liturghie, cap. 94, trad. Rom, p. 100. 

este împărăţia ce va să vie şi petrecerea vieţii celei veşnice: Dumnezeu cu noi, văzut şi 

/v w w • 472 

împărtăşit» . 

112. Cum se pregătesc cinstitele Daruri? 

După ce toarnă vin şi apă în Sf. Potir, preotul aşază steluţa cruciş peste Sf. Disc, acoperă 
şi Discul şi Potirul cu acoperămintele lor, apoi pe amândouă cu acoperământul cel mare. 
Rosteşte rugăciunea Proscomidiei sau a punerii înainte, prin care roagă pe Dumnezeu să 
binecuvânteze acele Daruri, să le primească în altarul Său cel ceresc şi să pomenească atât pe 
cei ce le-au adus, cât şi pe cei pentru care s-au adus. în sfârşit, preotul tămâiază Darurile, 
altarul şi biserica întreagă, închipuind prin această revărsarea darurilor Duhului Sfânt peste 
Biserică şi peste credincioşi. 

113. Darurile binecuvântate astfel sunt prefăcute acum în Sfântul Trup şi Sânge? 

Nu încă. Atâta vreme cât rămân la Proscomidie, Sf. Agneţ de pe Disc şi vinul din Sf. 
Potir nu se prefac încă în Trupul şi Sângele Domnului, ci sunt numai un simbol, o icoană sau 
o închipuire a Sfântului Trup şi Sânge. Ele nu mai sunt însă nici pâine simplă şi vin obişnuit, 
ca oricare altul, ci, datorită binecuvântării şi rugăciunii săvârşite asupra lor, au devenit 
«cinstitele Daruri», consfinţite, hărăzite, afierosite sau închinate lui Dumnezeu. 

Toate cele săvârşite până acum la Proscomidie sunt numai simboale . 

114. Ce anume simbolizează sau închipuie cele săvârşite la proscomidie? 

Acestea închipuie pe de o parte naşterea şi copilăria Domnului, iar pe de alta, Patimile 

Lui. 

Astfel, prescura cea dintâi, din care se scoate Sf. Agneţ, închipuie pe Sf. Fecioară, din 
care S-a născut Domnul, după trup; scoaterea Sf. Agneţ din prescură înseamnă întruparea şi 
naşterea Domnului din Sf. Fecioară 474 . Proscomidia închipuie locul Naşterii (Betleemul) şi al 
vieţii Mântuitorului, dinainte de Botez (Nazaret, Capernaum) 475 , iar discul ţine locul ieslei din 
staulul de vite în care a fost culcat Pruncul după naştere. Acoperămintele sunt scutecele cu 
care a fost înfăşat dumnezeiescul Prunc de către Magii de la Răsărit. Aşezarea steluţei 
desfăcute peste Sfântul Disc simbolizează steaua care i-a călăuzit pe magi spre locul naşterii, 
iar tămâierea sau cădirea înseamnă darurile: aur, smirnă şi tămâie, aduse dumnezeiescului 
Prunc de către Magii de la Răsărit. Acoperirea darurilor şi rămânerea lor tainică la 
Proscomidiar înseamnă vremea necunoscută a vieţii lui lisus, înainte de începerea lucrării Sale 
în lume, viaţa pe care Sfintele Evanghelii nu ne-o istorisesc 476 . 

Pe de altă parte, cele săvârşite la Proscomidie ne duc cu gândul la Răstignirea şi 
Patimile Domnului. 

Astfel, Proscomidia închipuie Golgota sau locul Răstignirii; străpungerea Sf. Agneţ 
cruciş şi împungerea lui cu copia închipuie jertfa sângeroasă a Domnului, adică răstignirea 
Lui pe cruce, împungerea sfântei coaste cu suliţa; copia înlocuieşte suliţa cu care ostaşul a 
împuns pe Domnul în coastă. Vinul şi apa turnate în potir închipuie Sângele şi apa care au 
curs din sfânta coastă, iar Potirul înlocuieşte atât paharul de la Cina, cât şi vasul cu fiere şi cu 
oteţ din care 1 s-a dat sa bea Celui Răstignit şi în care, după tradiţie, Sfântul loan 
Evanghelistul ar fi strâns şi păstrat o parte din dumnezeiescul Sânge care a curs din rănile 
Domnului 477 . Discul este patul (năsălia) pe care losif şi Nicodim au aşezat Trupul Domnului 
(după coborârea de pe Cruce) . Maica Domnului, care a zăbovit îndurerată lângă crucea 


472 Ibidem, cap. 94, trad. rom. p. 101 (revăzută) şi Meletie Sirigul, Tălcuirea Liturghiei, la C. Delikanis, op. şi 
trad. cit., p. 42-43. 

473 Nicolae Cabasila, op. şi trad. cit., cap. VI, p. 34. 

474 Sf. Gherman al Constantinopolului, Istoria bisericească şi teoria mistică (tălcuire despre sfântul locaş şi 
despre Sf Liturghie) trad. rom. în ms. de I. Popescu, p. 32-33; şi Sf. Simion al Tesalonicului, Despre Sf. 
Liturghie, cap. 92, trad. rom. p. 97. 

475 Sf. Gherman al Constantinopolului, op. şi trad. cit., p. 33-34. 

476 Nicolae Cabasila, op. şi trad. cit., cap. XI, p. 41 -42. 

477 Meletie Sirigul, op. şi loc. cit., p. 42. 

478 Sf. Gherman al Constantinopolului, op. şi trad. cit., p. 30. 

Fiului Său răstignit (Ioan 19, 25), este şi ea de faţă aici, sub forma miridei triunghiulare 
aşezate de-a dreapta Sf. Agneţ. 

115. De ce partea de la începutul Liturghiei se numeşte „Liturghia catehumenilor” 
sau a celor chemaţi? 

Pentru că, în vechime, pe lângă creştinii botezaţi puteau lua parte la ea şi catehumenii, 
adică aceia care se pregăteau să intre în creştinism, trebuind să înveţe mai întâi adevărurile de 
credinţăa creştină. Ea ţine de la Binecuvântare până la cuvintele „Cei chemaţi, ieşiţi!... ,,, 
când catehumenii trebuiau să părăsească biserica. 

116. Care sunt părţile mai de seamă ale Liturghiei catehumenilor? 

Acestea sunt următoarele: 

- Binecuvântarea mare 

- Ectenia mare 

- Antifoanele 

- Vohodul mic sau ieşirea cu Sf. Evanghelie 

- hnnul trisaghion (Sfinte Dumnezeule...) 

- Citirile din Sfânta Scriptura (Apostolul şi Evanghelia) 

- Ectenia stăruitoare sau întreită 

- Ectenia pentru catehumeni 

117. Ce binecuvântare se dă la începutul Liturghiei şi care este înţelesul ei? 

Se dă binecuvântarea cea mare prin cuvintele: „Binecuvântată este împărăţia Tatălui şi a 
Fiului şi a Sfântului Duh, acum şi pururea şi în vecii vecilor”. Spunând aceste cuvinte, preotul 
face semnul crucii cu Evanghelia peste antimisul de pe Sfânta Masa. Credincioşii, 
binecuvântând împreuna cu preotul pe Dumnezeu, vor fi binecuvântaţi ei înşişi de El. Prin 
aceste cuvinte exprimă şi o speranţă că vom face parte din împărăţia cerească, din împărăţia 
luminii şi a iubirii Preasfântei Treimi, a Cărei intrare o pregăteşte Sfânta Liturghie 479 . 480 

118. Ce este Ectenia mare? 

Este o rugăciune rostită de diacon, din mijlocul bisericii sau de un preot din altar şi 
alcătuită din mai multe cereri pentru felurite trebuinţe sufleteşti şi materiale ale obştii 
credincioşilor. La fiecare dintre aceste cereri, credincioşii (strana, cântăreţii sau corul) 
răspund: «Doamne miluieşte!», strigat pios după ajutorul lui Dumnezeu. 

481 

Ectenia mare o găsim şi la începutul altor slujbe, ca Vecernia şi Utrenia etc. 

119. Ce sunt Antifoanele care urmează după Ectenia mare şi ce închipuie? 

Sunt trei imne cântate pe rând de cele două strane. Dintre acestea unele au fost alcătuite 
de împăratul bizantin Justinian în cinstea Mântuitorului. 

Fiind alcătuite parte din versete din Psalmi, parte din cântări ale Legii Noi, Antifoanele 
ne duc cu gândul la vremea când Mântuitorul venise pe pământ, era în lume, dar lumea încă 
nu-L cunoştea. Ele închipuie vremea dinainte de Sf. Ioan Botezătorul, dinainte de a se aprinde 
Lumina (Ioan 1, 8-10), când era încă nevoie de prooroci care să vestească venirea Domnului. 
De aceea se cântă la Antifoane psalmii profetici, în care se prooroceşte aceasta venire. 

Fericirile alcătuiesc Antifonul din urma. Ele fac parte din cea dintâi cuvântare mare 
(Predica de pe munte), ţinută de Mântuitorul Hristos oamenilor (Matei 5, 3-12) şi închipuie 
începerea lucrării în lume a Domnului. Deschiderea uşilor împărăţeşti la sfârşitul Antifonului 
al treilea arată că Mântuitorul iese din taina vieţii necunoscute de până acum şi Se arată lumii. 

120. Ce închipuie Vohodul cel mic sau ieşirea cu Sfânta Evanghelie? 

închipuie ieşirea Mântuitorului în lume, spre propovăduirea Evangheliei. Sf. Evanghelie 
întruchipează pe Hristos însuşi; de aceea cântam acum: «Veniţi să ne închinăm şi să cădem la 
Hristos». Luminile care sunt purtate înainte închipuie pe Sfântul Ioan Botezătorul şi 


479 Pr. Prof. Dr. Dumitru Stăniloae, Spiritualitate şi comuniune în Liturghia Ortodoxă, în „Ed. Mitropoliei 
Olteniei”, Craiova, 1986, p. 133 ş.u. 

480 întrebarea 117 şi răspunsul la ea nu se regăsesc în ediţia din 1952. 

481 întrebarea 118 corespunde întrebării 117 din ediţia din 1952. 

48 ~ întrebarea 119 şi răspunsul la ea comasează întrebările 118 şi 119 şi răspunsurile la ele din ediţia 1952. 

înaintemergătorul, cel care a pregătit calea Domnului (Marcu 1, 2-3), şi pe toţi proorocii Legii 
Vechi, care au prevestit venirea Lui. 

121. Ce înseamnă cuvintele „înţelepciune drepţi”! 

Prin aceste cuvinte preotul sau diaconul arată poporului Sf. Evanghelie, înăltând-o în 
văzul tuturor, înainte de a intra în Sf. Altar. Prin ele preotul vrea să spună credincioşilor: 
„Această Sfânta Evanghelie, care se va citi îndată, este şi adevărată înţelepciune: 
dumnezeiască (I Cor. 1, 24-30 şi Col. 2, 2, 3); se cuvine, deci, s-o ascultaţi stând drepţi în 
picioare, în semn de respect, iar nu stând jos, ca până acum La noi însă credincioşii îşi 
arată respectul faţă de Sf. Evanghelie îngenunchind în timpul citirii ei, ca şi cum ar asculta pe 
Domnul însuşi. Cei care stau în picioare nu fac un păcat. 

122. Ce închipuie Apostolul şi Evanghelia? 

Apostolul, adică citirea unei bucăţi din Faptele sau din Epistolele Apostolilor, închipuie 
trimiterea Sfinţilor Apostoli la propovăduire, iar citirea Evangheliei închipuie pe însuşi 
Mântuitorul propovăduind mulţimilor. 

123. Ce închipuie cădirea sau tămâierea din timpul Apostolului? 

închipuie atât pe Sf. Apostoli, cât şi mireasma învăţăturii dumnezeieşti răspândite de ei 
în toată Biserica, după cuvântul Sfântului Apostol Pavel: „Mulţumire fie adusă lui Dumnezeu, 
Celui ce ne face pururea biruitori în Hristos şi descoperă prin noi, în tot locul, mireasma 
cunoştinţei Sale! Pentru că suntem lui Dumnezeu bună mireasmă a lui Hristos, între cei ce se 
mântuiesc şi între cei ce pier” (II Cor. 2, 14-15). 

124. De ce partea a doua a Liturghiei se numeşte „Liturghia credincioşilor”? 

Se numeşte aşa pentru că în vechime nu puteau lua parte la săvârşirea ei decât 
credincioşii, adică creştinii care primiseră botezul şi care nu se făcuseră vinovaţi de păcate 
grele. Cei ce trebuiau să se pocăiască pentru păcate ieşeau din biserică odată cu catehumenii. 
E cea mai sfântă parte a Liturghiei, fiindcă în timpul ei se săvârşeşte Sfânta Taină a 
Euharistiei. De aceea se mai numeşte şi Liturghia Euharisticâ sau propriu-zisă. începe cu 
ectenia: «Câţi suntem credincioşi, iară şi iară cu pace Domnului să ne rugăm!» şi ţine până la 
sfârşitul Liturghiei. 

125. Care este miezul sau inima Liturghiei credincioşilor? 

Este săvârşirea sau aducerea Sfintei Jertfe, adică sfinţirea şi prefacerea Darurilor în 
Sfântul Trup şi Sânge şi apoi împărtăşirea cu ele. 

126. Unde se face sfinţirea Darurilor? 

Pe Sfânta Masă, dar cinstitele Daruri se află până acum tot la proscomidiar şi deci 
trebuie aduse la Sfânta Masă. 

127. Când se face această aducere? 

în timpul Vohodului mare sau al ieşirii cu cinstitele Daruri. 

128. Ce închipuie Vohodul mare sau ieşirea cu Sfântele Daruri? 

Este strămutarea sărbătorească a cinstitelor Daruri de la Proscomidie, unde au fost 
pregătite, prin mijlocul bisericii, la Sf. Masă, unde urmează să fie sfinţite, prin puterea 
Duhului Sfânt invocată de episcopul sau preotul liturghişitor asupră lor (epicleza). Aceasta 
închipuie ultimul drum făcut de Domnul din Betania în Ierusalim, înainte de Patimile şi 
moartea Sa, adică intrarea Sa triumfală în Ierusalim, unde trebuia să Se jertfească . Mai 
înseamnă procesiunea de îngropare a Domnului, adică ducerea Sfântului Sau Trup de la 
Golgota la locul unde era săpat mormântul. Preotul şi diaconul, care poartă Sf. Disc şi Sf. 
Potir cu cinstitele Daruri, închipuie acum pe Iosif din Arimateea şi pe Nicodim, care au 
coborât trupul Domnului de pe Cruce şi l-au pus în mormânt 484 . 


483 Sf. Gherman al Constantinopolului, op. şi trad. cit., p. 69 şi Nicolae Cabasila, op. şi trad. cit., cap. XXIV, p. 
66-67. 

484 Ibidem, p. 68; Meleţie Sirigul, op. şi trad. cit., p. 49. 

129. Pentru ce preotul oprindu-se cu cinstitele Daruri în mijlocul bisericii, face aici 
pomeniri? 

Pomenirile de aici se fac după pilda tâlharului răstignit în dreapta lui Iisus, care a 
câştigat făgăduinţa raiului, pentru că a rugat pe Domnul: „Pomeneşte-mă, Doamne, când vei 
veni întru împărăţia Ta!” (Luca 23, 42). 

130. Ce face preotul după ce intră cu cinstitele Daruri în Altar şi ce închipuie cele 
ce se fac atunci? 

Preotul aşază cinstitele Daruri pe Sf. Antimis care se găseşte întins pe Sf. Masă, ia 
acoperămintele cele mici şi le pune deoparte, pune peste Sf. Disc şi Sf. Potir acoperământul 
cel mare, le tămâie şi apoi închide uşile împărăteşti şi trage dvera (perdeaua). 

Sfânta Masă închipuie acum Golgota (locul Răstignirii) sau gradina în care se află 
mormântul Domnului. Aşezarea cinstitelor Daruri pe ea înseamnă punerea în mormânt a 
Domnului. Sfântul Antimis şi Sfântul Disc ţin locul mormântului; cele două acoperăminte 
mici sunt ştergarul sau năframa pusă pe fata Domnului şi giulgiurile cu care a fost înfăşurat; 
acoperământul cel mare este piatra pusă pe intrarea mormântului ; cădirea Darurilor 
aminteşte aromatele cu care a fost uns trupul Domnului şi miresmele aduse de sfântele femei 
(mironosiţe) la îngropare (Ioan 19, 39-40). Steluţa care rămâne pe Sf. Disc este pecetea pusă 
pe piatra mormântului, închiderea uşilor împărăteşti închipuie pogorârea Domnului la iad cu 
sufletul, iar tragerea dverei (perdelei) închipuie înconjurarea mormântului cu strajă (Matei 27, 
62-66) . De aceea şi rugăciunile pe care le rosteşte acum preotul ne vorbesc de patimile, 

moartea şi îngroparea Domnului. 

131. Sfinţirea Darurilor se face îndată după punerea lor pe Sfânta Masă? 

Nu. Ci se face mai întâi pregătirea sufletească a credincioşilor, în vederea acestei 
înfricoşate clipe a Sfintei Liturghii. 

132. Cum se face această pregătire sau ce ni se cere pentru a lua parte cu vrednicie 
la aducerea Sfintei Jertfe? 

Iubire şi pace între noi şi credinţa fierbinte. 

133. Cum ne aratăm acum iubirea dintre noi? 

După o ectenie în care rugăm pe Dumnezeu să ne dea o zi bună, de pace, iertare de 
greşeli, sfârşit creştinesc şi răspuns bun la înfricoşata judecată de apoi, diaconul ne îndeamnă 
cu glas înalt: «Să ne iubim unii pe alţii...». E porunca pe care Mântuitorul a dat-o Sfinţilor 
Apostoli şi printr-înşii şi nouă: „Poruncă nouă v dau: ca să vă iubiţi unul pe altul... ” (Ioan 
13, 34 şi 15, 12). în vechime, credincioşii din biserică, urmând poruncii Sfinţilor Apostoli, îşi 
dădeau acum sărutarea sfântă sau a păcii (Rom. 16, 16; I Cor. 16, 20; I Petru 5, 14); bărbaţii 
se sărutau între ei şi femeile între ele, în semn de iubire şi împăcare. Cu timpul, din pricina 
neorânduielilor la care dădea naştere, acest obicei a fost părăsit şi a rămas numai la sfinţiţii 
slujitori din altar, care, dacă sunt mai mulţi, se sărută acum unul cu altul pe umeri. Se cuvine 
însă ca şi credincioşii să-şi umple acum sufletul de iubire, de pace şi iertare, uitând şi 
alungând din inimile lor toată vrajba, ura şi pizma faţă de alţii. 

134. Dar credinţa comună cum ne-o arătăm? 

Prin rostirea Crezului sau a Simbolului Credinţei, care vrea să spună că, pe lângă iubirea 
unuia faţă de altul, ni se cere şi credinţa dreaptă (ortodoxă), pentru a putea lua parte, cu 
vrednicie, la Sfânta Jertfă. De aceea, se cuvine ca fiecare din noi să rostim în acest moment 
Crezul, însoţind pe cel ce îl rosteşte cu glas tare, diaconul sau cântăreţul. 

135. Ce înseamnă cuvintele: „Uşile, uşile; cu înţelepciune să luăm aminte!”, prin 
care preotul (diaconul) vesteşte rostirea Crezului? 

în vechime, prin aceste cuvinte se atragea luarea-aminte slujitorilor care păzeau uşile de 
intrare ale bisericii (diaconite şi ipodiaconi), să-şi sporească băgarea de seamă ca nimeni 
dintre credincioşii dinlăuntru să nu mai iasă afără şi nici un necreştin (catehumen, eretic sau 


485 Sf. Gherman al Constantinopolului, op. şi trad. cit., p. 35-36. 

486 Meletie Sirigul, op. şi trad. cit., p. 48-49. 

penitent) să nu intre în biserica în timpul înfricoşatei Jertfe. Astăzi, aceste cuvinte sunt 
păstrate ca un îndemn spre ascultarea cu luare aminte a Crezului. 

136. Cum ni se vesteşte aducerea Sfintei Jertfe? 

Prin îndemnul pe care ni-1 adresează preotul (diaconul): «Să stăm bine, să stăm cu frică, 
să luăm aminte, Sfânta Jertfă cu pace să o aducem!» 

137. Ce înseamnă cuvintele: „Mila păcii, jertfa laudei” cu care credincioşii 
(cântăreţii) răspund la îndemnul de mai sus? 

Aceste cuvinte arată darurile Jertfei duhovniceşti sau nemateriale pe care credincioşii o 
aduc din partea lor odată cu Jertfa cea adevărată adusă acum de preot în numele lor. Şi care 
sunt aceste daruri ale jertfei lor? Sunt cele trei virtuţi: mila, pacea şi jertfa de laudă 
(cântarea), pe care Sf. Scriptură le recomandă adesea ca adevărate daruri de jertfă bineplăcută 
lui Dumnezeu, în locul jertfelor sângeroase ale Legii Vechi. Cu alte cuvinte, credincioşii 
răspund: 

- aducem întâi milă, pentru că Domnul a zis: „Milă voiesc, iar nu jertfă!” (Osea 6, 6: 
Matei 9, 13; 12, 7). 

- aducem apoi pace, pentru că Mântuitorul însuşi a spus: „Deci, dacă îţi vei aduce darul 
tău la altar şi acolo îţi vei aduce aminte că fratele tău are ceva împotriva ta, lasă acolo darul 
tău înaintea altarului şi mergi mai întâi de te împacă cu fratele tău şi apoi venind, adu darul 
tău” (Matei 5, 23-24; Marcu 11, 25-26). 

- şi, în fine, aducem jertfă de laudă (cântăre), pentru că o asemenea jertfă cere Domnul 
prin gura Psalmistului: „Jertfeşte lui Dumnezeu jertfă de laudă... jertfă de laudă Mă va slăvi” 
(Ps. 49, 15, 24; 106, 22; 115, 7). De asemenea Sf. Apostol Pavel ne spune: „Aşadar, prin El 
(Hristos) să aducem Pururea lui Dumnezeu jertfă de laudă, adică rodul buzelor care 
preaslăvesc numele Lui” (Evr. 13, 15). 

138. Cum aduc credincioşii „jertfă de laudă” în timpul Sfintei Jertfe? 

Cântând imnele numite de obicei «răspunsurile mari», şi anume: «Cu vrednicie şi cu 
dreptate este»; Trisaghionul biblic: «Sfânt, Sfânt, Sfânt este Domnul Savaot...», «Pre Tine Te 
lăudăm...» şi «Axionul». 

139. Ce face preotul în acest timp? 

După ce îndeamnă pe credincioşi: «Să mulţumim Domnului», el însuşi mulţumeşte lui 
Dumnezeu, în numele credincioşilor, pentru toate binefacerile mântuirii, începând să citească 
în taină o lungă rugăciune, numită cu un cuvânt grecesc „anaforaV”, adică rugăciunea 
aducerii Sfintei Jertfe. Această rugăciune este partea cea mai de seamă şi mai sfântă din 
Liturghie. Ea cuprinde o înfăţişare, pe scurt, a faptelor de seamă din istoria mântuirii lumii; 
preotul aduce lui Dumnezeu-Tatăl o fierbinte mulţumire şi slăvire pentru toate binefacerile 
dăruite neamului omenesc, îl roagă să prefacă Darurile de pe Sfânta Masă în Sfântul Trup şi 
Sânge şi să le primească drept daruri şi jertfa şi apoi mijloceşte, pentru că, prin ele, toată 
Biserica să dobândească împlinirea cererilor şi dorinţelor ei. 

140. Ce auzim noi din această rugăciune? 

Din această rugăciune tainică, credincioşii nu aud decât câteva fraze pe care preotul le 
rosteşte cu voce tare. Astfel, pomenind, între altele, pe îngerii din ceruri, care slăvesc 
neîncetat pe Dumnezeu, preotul adaugă, cu glas înalt, chipul în care se face această slăvire: 
«Cântare de biruinţă cântând, strigând, glas înălţând şi grăind». 

141. Care este această cântare de biruinţă? 

Este imnul întreit sfânt, pe care Serafimii din vedenia Proorocului fsaia şi mai apoi a 
Sfântului Evanghelist loan îl cântă, în jurul tronului Celui Prea înalt: „ Sfânt, Sfânt, Sfânt, 
DomnuL Savaot... „ (Isaia 6, 3 şi Apoc. 4, 6-8). Pe acesta îl cântă acum şi credincioşii din 
afără de altar, cântăreţii sau corul, arătând că, prin întruparea Fiului lui Dumnezeu îngerii şi 
oamenii s-au unit într-o singură ceată (cor) şi laudă intr-un glas pe Dumnezeu . 


487 Sf. Maxim Mărturisitorul, Mystagogia, cap. XIX şi XXIV, p. 343, 348 şi 350; Sf. Simion al Tesalonicului, 
Tălcuirea despre sfântul locaş, p. 263. 


162 



învăţătura de credinţă creştină ortodoxă 

Mai departe, preotul, istorişind în taină chipul în care Mântuitorul a întemeiat Sfânta 
Euharistie, la Cina cea de Taină, glăsuieşte tare înseşi cuvintele rostite atunci de Domnul către 
Sfinţii Apostoli: «Luaţi, mâncaţi, acesta este Trupul Meu», apoi: «Beţi dintru acesta toţi; 
acesta este Sângele Meu...». 

142. Oare prin aceste cuvinte se sfinţesc şi se prefac Darurile? 

Nu, ci ceva mai târziu, şi anume în timpul în care credincioşii (corul) cântă «Pre Tine Te 
lăudăm...» şi când preotul citeşte epicleza, adică acea parte din rugăciunea de aducere, în care 
imploră pe Dumnezeu să trimită pe Sfântul Duh spre a sfinţi şi a preface Darurile. Atunci e 
clipa cea mai sfântă din tot cursul Sfintei Liturghii, căci Sfântul Duh coboară şi sfinţeşte 
pâinea şi vinul, prefăcându-le în Sfântul Trup şi Sânge. De aceea, credincioşii îngenunchează, 
la unele biserici se bate în toacă sau sună clopoţelul din altar, sau chiar clopotul cel mare, 
pentru c să audă şi cei ce nu sunt în biserica şi să se roage. 

De aici înainte cinstitele Daruri devin «Sfintele Daruri». Ele nu mai sunt doar nişte 
simboluri sau închipuiri ale firii omeneşti a Mântuitorului ca până acum -, ci însuşi Sfântul 
Trup şi Sânge al Domnului, păstrându-şi doar înfăţişarea văzută de pâine şi de vin. Ele sunt 
adevăratul Trup şi Sânge cu care Mântuitorul S-a născut din Sfânta Fecioară, cu care a trăit pe 
pământ, cu care a pătimit şi S-a îngropat, cu care a înviat şi S-a înăltat întru slavă. 

143. Ce face preotul după sfinţirea Darurilor? 

Deoarece de aci înainte Mântuitorul Se afla de faţă printre noi, cu Sfântul Său Trup şi 
Sânge, preotul citeşte, tot în taină, partea de la sfârşitul marii rugăciuni a Sfintei Jertfe, adică 
rugăciunea de mijlocire pentru toată Biserica. El pomeneşte acum pe toţi credincioşii vii şi 
morţi, rugându-se ca aducerea Sfintei Jertfe să le fie spre folos şi spre iertarea păcatelor, 
împreună cu aceştia, pomeneşte şi pe toţi Sfinţii care au bineplăcut lui Dumnezeu, dar nu 
rugându-se pentru ei, ci pentru ca ei să mijlocească pentru noi şi să dobândim şi noi, ca şi ei, 
împărăţia cerurilor. în fruntea lor e pomenită cu glas tare, în semn de deosebită cinstire, Maica 
Domnului. în cinstea ei se cântă acum la strană Axionul («Cuvine-se cu adevaăat...»), adică 
imnul pentru preamărirea Sfintei Fecioare. în timpul acesta, preotul binecuvintează anafora 
care se va împărţi la sfârşitul Liturghiei. Apoi continuă pomenirile, pomenind cu glas tare pe 
episcopul (ierarhul) locului. 

144. Ce înseamnă cuvintele: „Pre toţi şi pre toate”, cu care răspunde acum corul? 

înseamnă că ne rugăm ca Dumnezeu să pomenească pe toţi creştinii şi pe toate 
creştinele pe care credinciosul îi are în gând, pentru ca toţi să se împărtăşească din roadele 
binecuvântate ale Sfintei Jertfe. 

145. După aducerea jertfei urmează îndată împărtăşirea cu Sfintele Daruri? 

Nu îndată, ci după o scurtă pregătire a preotului şi a credincioşilor în vederea 
împărtăşirii. 

146. în ce constă această pregătire? 

Ea constă în: 

1. O ectenie, în care ne rugăm ca Dumnezeu să primească Darurile noastre, trimiţându- 
ne în schimb mila şi harul Său; 

2. Două rugăciuni în care preotul se roagă în taină lui Dumnezeu să ne ajute a ne 
împărtaăi cu vrednicie de Sfintele Taine; 

3. Rugăciunea Domnească (Tatăl nostru) pe care o cântă sau o rostesc credincioşii, în 
semn că ei se simt acum din destul pregătiţi şi vrednici să se numească fii ai lui Dumnezeu, 
să-L cheme pe Tatăl nostru, al tuturor, şi să-L roage ca să le dea nu numai «Pâinea noastră cea 
de toate zilele», ci şi «pâinea cea cereasca», adică Trupul lui Hristos, din care cel ce va gusta 
va fi viu în veci (Ioan 6, 48, 50-51, 55, 58), dobândind înfierea cea după har. 

147. Când încep în Sfântul Altar pregătirile pentru împărtăşire? 

Atunci când preotul ia în mâini Sfântul Trup (Agneţ) şi-l înalţă de pe Disc, cu 
cuvintele: «Să luăm aminte! Sfintele, Sfinţilor!» 

148. Ce înseamnă această înălţare şi aceste cuvinte? 

înălţarea Sfântului Agneţ închipuie înălţarea Domnului pe Cruce; iar cuvintele 
«Sfintele, Sfinţilor!» vor să spună că Sfintele Daruri se vor da numai celor sfinţi, adică acelora 
care s-au pregătit în chip deosebit şi sunt vrednici să le primească. 

149. Cum se pregătesc Sfintele Daruri pentru împărtăşire? 

înainte de împărtăşire, preotul împarte Sf. Trup în patru părţi: prima parte (aceea pe care 
sunt întipărite iniţialele «Is») o pune în Potir, închipuind cu aceasta reunirea Sfântului Trup cu 
Sfântul Sânge, adică învierea Domnului; din a doua (cea cu iniţialele «Hs») se împărtăşesc 
sfinţiţii slujitori, iar celelalte două (cele cu iniţialele «Ni» şi «Ka») se pun în Sf. Potir după 
împărtăşirea clericilor, pentru a se împărtăşi credincioşii din ele. Pregătirea Sf. Sânge se face 
turnând în Sf. Potir căldura sau apa caldă şi binecuvântată de către preot. 

150. Ce închipuie „căldura” sau apa caldă care se toarnă în Sfântul Potir? 

Ea închipuie căldura Duhului celui de viaţă făcător, arătând că, chiar în moarte, 
Dumnezeirea nu a fost despărţită de Sfântul Trup, ca şi dumnezeiescul suflet 488 . Totodată ea 
închipuie căldura vieţii pe care Sfântul Duh o toarnă din nou în mădularele moarte, prin 
înviere: „Trimite-vei Duhul Tău şi se vor zidi şi vei înnoi faţa pământului” (Ps. 103, 31). Se 
toarnă în Sfântul Potir, pentru ca să ne dea, în clipa împărtăşirii, simţirea adevărată a sângelui 
viu şi cald, curs din coastă şi din rănile cuielor Celui răstignit pentru noi 489 . 

151. Cum se face împărtăşirea? 

Sfinţiţii liturghişitori se împărtăşesc la fiecare Liturghie, în Sfântul Altar, ca Sfinţii 
Apostoli la Cina cea de Taină. Sfânta Masă ţine atunci locul Mesei de la Cină. în timpul 
acesta, corul cântă Chinonicul (Priceasna), adică imnul împărtăşirii, iar preotul iese după 
aceea în faţa Sfintelor Uşi sau pe Amvon şi rosteşte predica. 

Când sunt credincioşi de împărtăşit, preotul toarnă în Sfântul Potir cele două părţi din 
Sf. Trup însemnate cu «Ni» şi «Ka», deschide Sfintele Uşi şi cheamă pe credincioşi prin 
cuvintele: «Cu frică lui Dumnezeu, cu credinţă şi dragoste să vă apropiaţi». (Despre rânduiala 
împărtăşirii vom scrie mai pe larg acolo unde vom vorbi despre rânduiala Sfintei 
împărtăşanii). 

După împărtăşire, scopul Sfintei Liturghii este împlinit. Acum preotul ridică Sfântul 
Disc deasupra Sfântului Potir şi toarnă în el şi miridele, adică părticelele de pâine aduse 
pentru sfinţi şi pentru credincioşii vii şi morţi. 

152. Ce înseamnă ultima arătare a Sfântului Potir şi ducerea lui la Proscomidie? 

înseamnă ultima arătare a Domnului către Ucenicii Săi pe Muntele Măslinilor şi 
înălţarea Lui la ceruri. Sfânta Masă rămâne acum Scaunul slavei lui Dumnezeu-Tatăl, iar 
Proscomidia, din dreapta ei, este şederea Fiului de-a dreapta Tatălui, întru slavă 490 . 

153. Cum se termina Sfinta Liturghie? 

După o scurtă ectenie de mulţumire pentru primirea Sfintei împărtăşanii, preotul iese în 
naos şi rosteşte cea din urmă rugăciune, numită a Amvonului, din mijlocul bisericii. Apoi face 
apolisul, adică încheierea Liturghiei, binecuvântând credincioşii şi cerând îndurarea lui 
Dumnezeu şi ajutorul tuturor Sfinţilor. 

După aceasta, iese în faţa iconostasului şi «miruieşte» pe credincioşi, adică îi unge pe 
frunte cu untdelemn sfinţit din candele, rostind, la fiecare, cuvintele: «Ajutorul meu de la 
Domnul, Cel ce a făcut cerul şi pământul!» Această ungere închipuie coborârea Sf. Duh peste 
Biserica, fiind un fel de pecetluire cu semnul darurilor dumnezeieşti pe care le-a dobândit 
fiecare din cei ce au luat parte la sfânta slujbă. 

Se împarte apoi credincioşilor anaforă. 


488 Idem, Răspuns la întrebarea 58, trad. rom. p. 331. 

489 Sf. Gherman al Constantinopolului, op. şi trad. cit., p. 115; Sf. Simion al Tesalonicului, Tălcuirea despre 
dumnezeiescul locaş, p. 94-95 şi Răspuns la întrebarea 158, trad. rom. p. 266-267; p. 330-331. 

490 Meletie Sirigul, op. şi trad. cit., p. 51. 

154. Ce este anafora şi care este rostul ei? 

Sunt bucăţele de pâine tăiate din prescurile întrebuinţate la Proscomidie şi binecuvântate 
de preot, care se împart credincioşilor din biserică, la sfârşitul Liturghiei, iar unii iau din ea şi 
acasă, pentru cei ce n-au putut veni la biserică. La început, anafora se dădea ca o mângâiere 
numai celor ce nu se puteau împărtăşi, ţinând deci locul Sfintei împărtăşanii. Astăzi însă o iau 
şi cei ce se împărtăşesc, după împărtăşire. De aceea, anafora se ia numai la sfârşitul Liturghiei 
şi pe nemâncate (ca şi Sf. împărtăşanie); nu se cere înainte, adică în timpul Liturghiei, cum 
obişnuiesc unii creştini care nu cunosc rostul ei. 491 

Anafora e din restul prescurii din care s-a scos Sf. Agneţ şi care, precum am văzut, 
închipuie pe Sf. Fecioară; ea e binecuvântată de preot în timpul Axionului, adică al imnului 
cântat în cinstea şi spre slava Sfintei Fecioare. De aceea, împărţirea ei la sfârşitul Liturghiei 
închipuie rămânerea Maicii Domnului încă multă vreme pe pământ, în mijlocul Bisericii, 
după înălţarea Dumnezeiescului ei Fiu 492 . 

155. Ce valoare şi ce însemnătate are slujba Sfintei Liturghii în viaţa creştină, în 
comparaţie cu celelalte sfânte slujbe despre care am vorbit mai înainte? 

Sfânta Liturghie, slujba Jertfei creştine, este cea mai însemnată dintre toate slujbele 
sfânte ale Bisericii noastre. Aşa precum Jertfa de pe cruce a Mântuitorului a fost punctul 
culminant al lucrării Mântuitorului şi totodată faptul cel mai de căpetenie din istoria mântuirii 
lumii, tot aşa şi Sf. Liturghie care înveşniceşte pe pământ acea Jertfş este miezul, încoronarea 
şi desăvârşirea celorlalte slujbe prin care aducem laudă şi mulţumire lui Dumnezeu. Ea este 
totodată şi singura slujbă creştină întemeiată şi săvârşită de Mântuitorul însuşi, de aceea nici 
nu se numără între cele „şapte laude”, care alcătuiesc serviciul dumnezeiesc public al fiecărei 
zile şi care au obârşie dumnezeiască şi bisericească 493 . Toate celelalte slujbe care se săvârşesc 
înaintea ei, ca Vecernia şi Utrenia, servesc numai ca un fel de pregătire a Liturghiei. în ele 
aducem lui Dumnezeu numai rugăciune de cerere, ori laudă, mulţumire şi slăvire, pe când prin 
Liturghie îi aducem, pe lângă acestea, ceva mai mult: îi aducem Jertlă care, precum am mai 
spus, este cea mai înaltă fonnă de cinstire şi preamărire a lui Dumnezeu. Valoarea, preţul sau 
vrednicia acestei Jertfe este neîntrecută, dacă avem în vedere că Cel ce Se jertfeşte intr-însă 
este însuşi Hristos, arhiereul desăvârşit, „sfânt, fără răutate, fără de pată, osebit de cei 
păcătoşi şi fiind mai presus decât cerurile’’ (Evr. 7, 26), şi ca darul nostru de jertfă este tot ce 
s-ar putea aduce mai de preţ lui Dumnezeu: însuşi Trupul şi Sângele neprihănit al Fiului Său, 
adică tot ce a creat Dumnezeu mai sfânt, mai curat şi mai desăvârşit, singurul dar vrednic de 
măreţia şi sfinţenia lui Dumnezeu. 

De aceea, precum zicea Sf. Simion, Arhiepiscopul Tesalonicului, «nu este altceva mai 
de folos nouă şi mai iubit de Dumnezeu ca jertfa aceasta, pentru că este lucrarea Lui (a 
Mântuitorului) şi înnoirea oamenilor şi părtaşie a Lui cu noi... Deci, mai presus decât toată 
rugăciunea şi lauda, se cade a ne griji de lucrarea aceasta a Liturghiei, căci pentru ea este toată 
rugăciunea şi de cele mai multe ori în zilele vieţii noastre pe ea s-o săvârşim» 494 . 

156. Ce folos şi ce câştig sufletesc avem luând parte la Sfânta Liturghie? 

Rânduiala Sfintei Liturghii este, pentru cine o urmăreşte cu luare aminte, o adevărată 

şcoală de învăţătură creştină, o bogată comoară de învăţăminte, la îndemână şi pe înţelesul 
tuturor. Într-însa creştinul găseşte învăţătura de credinţă a Bisericii, fie sub formă prescurtată 
a Crezului, fie sub forma cântărilor şi a rugăciunilor din care e alcătuită rânduiala Sfintei 
Liturghii. Găsim apoi Sfânta Scriptură, în citirile din Apostol şi din Sfânta Evanghelie, în 


4Q| în textul tipărit se mai adaugă: “După unii învăţaţi, anafora ar fi o rămăşiţă sau aducere aminte de agapele 
sau mesele frăţeşti, de obşte, care aveau loc la sfârşitul Liturghiei, în Biserica primilor creştini. ”, tară a se 
preciza care învăţaţi. “învăţării” sunt teologi protestanţi. De aceea am socotit de cuviinţă să atragem atenţia 
asupra acestui fapt. 

492 Ibidem, p. 51. 

493 Sf. Simion al Tesalonicului, Despre sfintele rugăciuni, cap. CCI, trad. rom. p. 198. 

494 Despre preoţie, trad. rom. p. 353. 

nenumăratele versete şi cuvinte din Biblie presărate din belşug în rugăciunile şi cântările din 
Liturghie, precum şi în tâlcuirile Sfinţilor Părinţi din Cazanii sau în predica, rostită de preot. 

Dar, mai presus de orice, găsim în rânduiala Sfintei Liturghii însăşi istoria sfântă a 
mântuirii noastre, arătată prin semnele văzute care alcătuiesc sfânta slujbă. Am văzut cum 
toate cele ce se săvârşesc, se cântă şi se rostesc în timpul Sfintei Liturghii ne duc cu gândul la 
Hristos Domnul, pentru că în ele îl vedem arătat pe El şi întreaga Lui lucrare mântuitoare. 
Luând deci parte la Sfânta Liturghie, petrecem împreună cu Iisus, ascultăm glasul Lui, suntem 
aproape de Dânsul; iar dacă ne împărtăşim, ne unim cu El: El petrece întru noi şi noi întru El 
(Ioan 6, 56). 

157. Cum se explică puterea deosebită a rugăciunilor făcute în timpul Sfintei 
Liturghii? 

Apropierea de Domnul, Care e de faţă cu Trupul pe Sf. Altar, ne dă puteri şi nădejdi 
nebănuite, aşa cum dădea Sfinţilor Apostoli şi Ucenici după înviere. El Se roagă împreună cu 
noi; El însuşi mijloceşte pentru noi în faţa lui Dumnezeu-Tatăl, ducându-I rugăciunile, 
cererile şi dorinţele noastre şi rugându-Se pentru împlinirea lor (Ioan 16, 23-26; Efes. 2, 18; I 
Tim. 2, 5). Odată cu El se roagă pentru noi şi Sfinţii, a căror pomenire şi lauda o facem şi ale 
căror mijlociri le cerem de atâtea ori în cursul Liturghiei. Contopite astfel în rugăciunile 
Bisericii sau obştii şi unite cu rugăciunea lui Iisus, rugăciunile fiecăruia dintre noi capătă o 
valoare şi o putere pe care nu o au singure. «Credem că vom dobândi cel mai mare folos 
sufletelor pentru care facem rugăciune la Jertfa sfântă şi prea înfricoşată ce este pusă înainte», 
zice Sf. Chirii, Arhiepiscopul cetăţii sfânte a Ierusalimului, din veacul al IV-lea 495 . Iar 
renumitul tâlcuitor al Liturghiei, Nicolae Cabasila, adaugă, mai târziu, că: «nu se mai află o 
altă formă de rugăciune care să poată atât de mult şi care să ne dea nădejdi mai mari ca aceea 
adusă prin această înfricoşată Jertfă, care a curăţat, în dar, păcatele şi fărădelegile lumii» 496 . 

158. Numai cei vii folosesc din săvârşirea Sfintei Liturghii? 

Nu numai cei vii, ci şi morţii pe care îi pomenim şi pentru care ne rugăm, căci jertfa se 
aduce şi pentru ei. «încă aducem Ţie această jertfă... pentru cei adormiţi întru credinţă...»; aşa 
se roagă preotul în taină, după sfinţirea şi prefacerea Darurilor. Cei adormiţi se împărtăşesc şi 
ei, la fel cu noi, din roadele binecuvântate ale Sfintei Liturghii, căci şi lor le dă Hristos, prin 
Sângele Său, iertare de păcate şi nădejdea învierii pentru viaţa de veci. Despre aceasta ne 
încredinţează toţi Sfinţii Părinţi şi marii Dăscăli ai Bisericii 497 . 

159. Trebuie deci să luăm parte la Sfânta Liturghie? 

«Ce întrebare fără rost! Dar crezi oare ca creştinii ar putea trăi fără Jertfa Liturghiei, sau 
că Sfânta Liturghie se săvârşeşte fără creştini?» 498 . De aceea ne îndeamnă Sf. Maxim 
Mărturisitorul: «Tot creştinul trebuie să se afle des în sfânta biserică şi să nu lipsească 
niciodată de la Sfânta Liturghie săvârşită în ea, pentru Sfinţii îngeri care sunt de faţă şi scriu 
de fiecare dată pe cei ce intra şi se înfăţişează lui Dumnezeu şi care fac rugăciuni pentru ei; de 
asemenea, pentru harul Sfântului Duh, care e în chip nevăzut pururea prezent, dar în chip 
deosebit mai ales în timpul Sfintei Liturghii... Să nu lipsim, aşadar, de la sfânta biserică a lui 
Dumnezeu, care cuprinde atâtea taine ale mântuirii noastre în sfânta rânduială a 
dumnezeieştilor simboluri ce se săvârşesc» 499 . Iar Sf. Simion al Tesalonicului adaugă: «Să 
venim dar cu dragoste şi cu cucernicie, de se va putea mai mult decât la altă rugăciune, la 
Liturghie în fiecare zi, căci din nimic altceva ca dintr-aceasta nu va avea folos 
credinciosul» 500 . 


495 Cateheza a cincea mistagogică, cap. IX, în trad. rom. de Pr. D. Feciorii, voi. II; p. 571. 

496 Op. si trad. cit., cap. XXIV, p. 67. 

497 Astfel, de exemplu, Aşezămintele Sf. Apostoli, cartea VI, cap. XXX (în trad. rom. de Pr. I. Mihălcescu, Pr. M. 
Pâslaru si Ec. G. Niţu, cu titlul Scrierile Părinţilor Apostolici, voi. II, 1928, p. 179); Sf. Chirii al Ierusalimului, 
Cateheza V-a Mistagogică, 9, în trad. rom. cit., p. 571; Sf. Ioan Gură de Aur, Omilia IlI-a la Epistola către 
Filipeni; Mărturisirea Ortodoxă, partea I, Răspuns la întrebarea 107, trad. cit., ed. 1952. 

49S Baronius, Anale, la an. 303. 

499 Mystagogia, cap. XXIV, trad. rom. cit., p. 347-352. 

300 Răspuns la întrebarea 79, trad. rom. p. 342. 

Cine nu ia parte la Sfânta Liturghie, acela a încetat de a mai fi creştin adevărat. Legătura 
lui cu Hristos e ruptă; unul ca acela s-a făcut mădular uscat, bolnav sau mort al Bisericii sau al 
Trupului lui Hristos (Ioan 15, 5-6). De aceea, vechile rânduieli ale Sfinţilor Părinţi pedepseau 
pe cei ce lipseau de la biserică mai mult de trei duminici una după alta (Canonul 11 al 
Sinodului din Sardica si Canonul 80 al Sinodului VI ecumenic). 

Dacă deci pricini serioase te împiedică să fii de faţă la Sfânta Liturghie, trimite pe 
cineva din ai casei ca să dea o Liturghie pentru toţi, sau măcar pomelnicul şi o prescură, 
rugând pe preot să te pomenească şi să se roage pentru tine la timpul cuvenit. 

160. Cum trebuie să ne pregătim pentru Sfânta Liturghie? 

Când vrei să iei parte la Sfânta Liturghie, adu-ţi aminte că biserica este „casa lui 
Dumnezeu”, de care se cuvine „să ne apropiem cu inima curată, în deplinătatea credinţei, 
curăţindu-neprin stropire inimile de orice cuget rău şi spălându-ne trupul cu apă curată... ”, 
cum ne îndeamnă Sfântul Apostol Pavel (Evr. 10, 22). încetează deci din ajun lucrul şi 
obişnuitele îndeletniciri zilnice; spală-ţi trupul şi curăţeşte-ţi sufletul cu rugăciune, cu 
înfrânare de la păcate şi cu împăcarea inimii, alungând din ea orice ură şi orice vrăjmăşie 
(Matei 5, 23-24 şi I Tim. 2, 8), mai ales atunci când vrei să te şi împărtăşeşti. Dacă poţi, bine 
este să iei parte la slujba de seară (Vecernia). Iar a doua zi dimineaţă, îmbracă-te în haine 
curate şi îngrijite, de sărbătoare, dar nu cu găteală prea multă şi lux; îndeosebi femeile să lase 
obişnuitele podoabe, dresuri şi sulemeneli şi să vina cu capul acoperit (I Cor. 11, 5 şi I Tim. 2, 
9 şi Aşezămintele Sf. Apostoli II, 57). Şi pentru că nu e cuviincios să ne înfăţişăm înaintea 
Domnului cu mâinile goale (Ies. 22, 15), dacă poţi pregăteşte din vreme darul tău pentru altar: 
lumânări, tămâie, prinoase din rodurile pământului, dar mai ales prescura, vinul şi pomelnicul 
cu numele viilor şi celor adonniţi ai casei şi neamului tău. 

161. Când să venim la biserică? 

Bun şi folositor lucru este să fii de faţă la întreaga Liturghie, în toate duminicile şi 
sărbătorile (porunca I a Bisericii). Sârguieşte-te deci să fii din vreme în biserică. De poţi, bine 
este să iei parte şi la slujba dimineţii (Utrenie şi Ceasuri), căci în timpul ei se săvârşeşte de 
fapt Proscomidia, care face parte din Liturghie, şi atunci se cade să dăm preotului prescurile 
pentru Liturghie. Dar dacă nu poţi veni mai devreme, caută să te îndrepţi spre casa Domnului 
cel puţin atunci când auzi clopotul sau toaca de Liturghie. 

Iar odata ce ai ajuns în biserică, rămâi până la sfârşit, căci numai aşa te vei bucura pe 
deplin şi de toate roadele dumnezeieştii slujbe. Cei ce nu vin la timp şi pleacă din biserică 
înainte de sfîrsitul slujbei, pe de o parte nu folosesc nimic din comoara de daruri a Liturghiei, 
iar pe de alt tulbură liniştea celorlalţi, precum şi ordinea şi buna rânduială care trebuie să 
domnească în biserică în timpul sfântelor slujbe. Pe bună dreptate, Sfântul Ioan Gură de Aur 
aseamănă pe unii ca aceştia cu Iuda Vânzătorul, care, pentru a-şi îndeplini gândul ticălos al 
trădării, a părăsit pe Domnul înainte de sfârşitul Cinei celei de Taină. De aceea, cei ce 
părăseau sfântul locaş înainte de sfârşitul Liturghiei erau pedepsiţi în vechime cu cea mai 
mare pedeapsă: afurisania, sau excomunicarea, adică îndepărtarea din rândul creştinilor 
(Can. 9, al Sf. Apostoli şi Can. 2 al Sinodului din Antiohia). 

162. Cum să luam parte la Sf. Liturghie? Sau cum se cuvine să stăm şi ce trebuie să 
facem în biserică? 

întrând în biserică nu uita că intri intr-un locaş sfinţit, în casa lui Dumnezeu. Nu este, 
deci, de prisos: „Să ştii cum trebuie să petreci în casa lui Dumnezeu, care este Biserica 
Dumnezeului celui viu... ” (I Tim. 3, 15). în clipa când păşim peste pragul bisericii, să lăsăm 
afară toate gândurile, toate grijile lumeşti, toate simţirile pământeşti. în biserică se intră «cu 
credinţă, cu frica lui Dumnezeu şi cu bună evlavie». Păşind în sfântul locaş, să fim astfel 
slobozi de povara grijilor de toate zilele: «Toată grija cea lumească să o lepădăm» şi să ne 
aţintim gândul şi inima numai spre cer şi spre Dumnezeu: «Sus să avem inimile!», aşa cum ne 
îndeamnă preotul înainte de a începe marea rugăciune în timpul căreia se aduce Sfânta Jertfă. 

Păşeşte apoi uşor, spre a te închina mai întâi în faţa Sfintei Evanghelii şi a icoanei de pe 
tetrapod, care închipuie pe Hristos în mijlocul bisericii, apoi «în faţa iconostasului; dacă ai 

adus lumânări, aprinde-le în sfeşnice sau în faţa sfântelor icoane, iar dacă ai adus prescură, vin 
şi pomelnic, dă-le preotului prin uşa dinspre miazănoapte a altarului. închină-te cu cuviinţă şi 
evlavie înaintea Sfintelor icoane, lără să stai prea mult îngenunchiat, mai ales în faţa icoanelor 
împărăteşti, pentru a îngădui şi altora să-şi facă rugăciunile lor şi pentru ca să nu împiedici pe 
preot în împlinirea slujbei. Dacă însă s-a început Sfânta Liturghie, rămâi să te închini la 
icoane după sfârşitul slujbei. 

Mergi după aceea în linişte şi te aşază la locul cuvenit: bărbaţii la dreapta, iar femeile la 
stânga. Ai grijă să laşi la mijlocul bisericii loc de trecere pentru cei ce vor veni după tine si 
pentru sfinţiţii slujitori, când trebuie să cădească toată biserica. Ai grijă, de asemenea, că locul 
de sub policandrul cel mare să rămână gol, pentru ca preotul să poata ieşi pe acolo cu Sfânta 
Evanghelie şi cu Sfintele Daruri. Cuviincios este, iarăşi, ca stranele să rămână libere, la 
îndemâna celor mai în vârstă, mai neputincioşi şi mai osteniţi decât tine, pentru ca aceştia să 
poată se dea jos în anumite momente ale slujbei. 

Nu umbla şi nu te mişca fără rost în biserică, ci rămâi în linişte la locul pe care ţi l-ai 
ales dintru început, pentru a păstra liniştea şi buna rânduială ce trebuie să domnească în casa 
Domnului, căci „Dumnezeu nu e al neorânduielii, ci al păcii” (I Cor. 14, 33). Păstrează tot 
timpul în ţinuta şi înfăţişarea ta trupească cuviinţa şi evlavia pe care trebuie să le avem în faţa 
împăratului tuturor. Nu sta tolănit sau alene în strană, ci drept, în picioare: «Să stăm bine, să 
stăm cu frică şi să luăm aminte Sfânta Jertfă cu pace să o aducem!» Nu vorbi şi nu râde, nu 
scuipa şi nu-ţi roti ochii împrejur, ca să vezi cine a mai intrat sau cine iese, sau ce face vecinul 
tău, şi urmăreşte cu băgare de seamă rânduiala slujbei, luând parte la cântările Sfintei 
Liturghii, bine ştiind şi încredinţat fiind ca toate cele ce se săvârşesc în timpul Sfintei 
Liturghii se fac pentru noi toţi, slujitori şi credincioşi laolaltă. Ascultă mai ales cu multă luare 
aminte cele ce se citesc la Apostol şi Evanghelie, ca şi cum ai asculta pe Domnul însuşi sau pe 
Sfinţii Săi Apostoli; fii, de asemenea, atent la predica rostită de preot, căci el nu vorbeşte în 
numele lui, ci al lui Dumnezeu. Luarea aminte, cuviinţa şi credinţa noastră trebuie să 
sporească pe măsură ce ne apropiem de inima Sfintei Liturghii, adică de clipa sfinţirii 
Darurilor. 

închina-te, adică fă-ţi semnul crucii şi pleacă-ţi genunchii la timpul cuvenit, adică: în 
timpul cântării «Pre Tine Te lăudăm», când se sfinţesc darurile, la Axion, când preotul 
mijloceşte pentru noi. 

163. Fac bine cei ce îngenunchează la ieşirea cu Sfintele Daruri? 

Da. Lucrul acesta e îndreptăţit mai ales la Liturghia Darurilor mai înainte sfinţite, când 
preotul iese cu Darurile sfinţite de mai înainte; trebuie să îngenunchem atunci ca înaintea 
Domnului 501 , căci Sfintelor Daruri li se cuvine aceeaşi cinstire ca Domnului însusi 502 . Dar şi 
la Liturghia obişnuită (a Sfântului Ioan sau a Sfântului Vasile) nu e rău dacă îngenunchem, 
căci, cu toate că Darurile în clipa aceea nu sunt încă prefăcute în Sf. Trup şi Sânge, totuşi ele 
nu mai sunt nici simpla pâine şi vin, ci au fost binecuvântate şi închinate Domnului, ca 
darurile care poartă închipuirea Trupului şi care se vor preface în curând în adevăratul Trup şi 
Sânge. Ele merită deci să fie cinstite . Îngenunchem apoi pentru că ştim că momentul acela 
din Liturghie închipuie ultimul drum al Domnului spre Patimă sau spre Mormânt, de aceea se 
cade să ne umilim, sa plângem pentru cele ce a suferit El pentru noi şi să cerem iertarea 
păcatelor noastre 504 . 

Nu fac rău cei ce „cad la Daruri”, adică suferinzii, care se culcă jos pentru a trece 
preotul cu cinstitele Daruri peste dânşii, la Vohod. 


501 Simion al Tesalonicului, Despre Sfintele Rugăciuni, cap. CCCLV; Răspuns la întrebarea 55 şi Tălcuire 
despre sfântul locaş, p. 237, 268, 328. 

502 Mărturisirea ortodoxă, partea I, Răspuns la întrebarea 56 şi 107, trad. cit., p. 65, 97. 

503 Nicolae Cabasila, op. şi trad. cit., cap. XXIV, p. 66-67; Simion al Tesalonicului, Tălcuire despre 
dumnezeiescul locaş, 78 şi Răspuns la întrebarea 55 (trad. rom. p. 261-262, 328) ş.a. 

504 Meletie Sirigul, op. si trad. cit., p. 49. 

164. Se cuvine să cânte în biserică credincioşii? 

Da. Să ne sârguim a învăţa cântările sfântelor slujbe, pentru că, atunci când le-am 
deprins bine, să ne alăturăm cântăreţilor sau corului, lăudând împreună cu ei pe Dumnezeu 
prin cântare şi împlinind astfel îndemnul Psalmistului: „ Toată suflarea să laude pre 
Domnul...!” (Ps. 150, 5). Bun lucru şi plăcut lui Dumnezeu este ca toată lumea din biserică 
«să slăvească cu un glas şi cu o inimă» pe Dumnezeu. 

Dar dacă am ajuns să putem cânta la Liturghie - fie în cor, fie la strană - să nu cântăm 
numai cu glasul, ci şi cu inima (Can. 10 al Sin. IV din Cartagina) şi să nu producem tulburare 
cântând mai tare decât ceilalţi, pentru ca să ni se audă glasul, luând-o înainte sau rămânând în 
urmă şi încurcând astfel pe cântăreţi; căci lucrul acesta este neplăcut şi urechilor noastre şi 
Domnului şi este spre paguba noastră sufletească 505 . 

Iar dacă nu ştim sau nu putem cânta, să ne rugăm în linişte; să ne rugăm fierbinte, cu 
credinţă şi din tot sufletul. Să unim rugăciunile noastre cu rugăciunile obşteşti ale Bisericii, 
rostite de preot sau de diacon, şi să le rostim în gând odată cu ei. 

Dar mai ales să ne silim, pregătindu-ne din vreme şi cu cuviinţă, a ne împărtăşi cât mai 
des cu Sfintele Daruri. Căci numai atuci petrecem împreună şi unirea noastră cu Dumnezeu 
este întreagă, deplină şi desăvârşită. 

Iar la sfârşitul Liturghiei, închină-te şi mulţumeşte-I lui Dumnezeu şi tot restul zilei 
petrece-1 în cuviincioase îndeletniciri spre folosul şi îmbogăţirea sufletului. 

Făcând aşa, vom putea spune că am luat parte cu adevărat la sfânta slujbă şi vom ieşi 
din biserică mai luminaţi, mai buni şi mai apropiaţi de Dumnezeu, coborându-ne fiecare mai 
îndreptat la casa sa, cum spune Mântuitorul despre vameşul cel smerit din Sfânta Evanghelie 
(Luca 18, 14). 


SLUJBA SFINTELOR TAINE 

BOTEZUL 


165. Cine poate boteza? 

Dreptul de a săvârşi Botezul îl are numai episcopul sau preotul 506 . în lipsă de preot 
poate boteza şi călugărul simplu sau diaconul, iar la vreme de mare nevoie, dacă pruncul e pe 
moarte, îl poate boteza orice creştin, bărbat sau femeie şi chiar tatăl pruncului. Cum? - 
Afundând pruncul de trei ori în apă curată şi rostind formula sfântă a Botezului: «Botează-se 
robul (roaba) lui Dumnezeu (numele) în numele Tatălui şi al Fiului şi al Sfântului Duh, 
Amin» 507 . Dar dacă cel botezat astfel rămâne în viaţă, preotul va completa slujba Botezului, 
după rânduiala obişnuită, dar numai de la cufundare înainte, adică nu se mai citesc 
exorcismele şi nu se mai face sfinţirea apei, ci numai îl miruieşte cu Sf. Mir, citindu-i 
rugăciunile care urmează de aici înainte 508 . 

166. Unde se săvârşeşte Botezul? 

în pridvorul sau pronaosul bisericii. Canoanele opresc săvârşirea Botezului nu numai în 
case, ci chiar în paraclisele din casele părticulare 509 . Numai în cazuri cu totul rare şi de mare 
nevoie, frig grozav, pericol de moarte pentru prunc etc., se îngăduie săvârşirea Botezului în 
case. 


505 Sf. Nichita Romanul, Episcopul Remesianei, Despre folosul psalmodiei, cap. XIII. 

506 Can. 46-50, ale Sf. Apostoli. 

507 Can. 44-45, al Sf. Nichifor Mărturisitorul si Mărturisirea Ortodoxă, partea I, Răspuns la întreb. 103, trad. cit. 
p. 93. 

508 Ghenadie, fost Episcop de Argeş, Liturgica, Buc. 1877, p. 182; Pr. Prof. Dr. Ene Branişte, Liturgica specicda, 
Ed. Inst. Biblic, Bucureşti, 1980, p. 356. 

509 Can. 59, Sinod. VI ecum. şi Can. 31 al aceluiaşi Sinod. 

167. Când se săvârşeşte Botezul? 

Pentru Botezul pruncilor, nu există zile sau ceasuri hotărâte, pentru ca să nu se întâmple 
să moară nebotezaţi. Dacă pruncul e firav şi există temere că nu va trai, el poate fi botezat 
îndată după naştere 510 . Dacă nu, Botezul se face de obicei la opt zile după naşterea pruncului, 
sau în orice zi de sărbătoare după Liturghie. 

168. Ce sunt naşii? Care e rostul lor la Botez şi care sunt datoriile lor faţă de fini? 

Naşii sunt persoanele în vârstă care însoţesc pe prunc la Botez, răspunzând şi făcând 

cuvenita mărturisire de credinţă în locul şi în numele pruncului ce se botează. Ei sunt părinţii 
sufleteşti ai pruncului, născându-1 pentru viaţa cea nouă, în Duhul, aşa cum părinţii l-au născut 
pentru viaţa cea trupească. Sunt totodată garanţi (sau chezaşi) ai acestuia în faţa lui Dumnezeu 
şi a Bisericii, chezăşuind că pruncul (finul) va fi crescut în credinţa creştină şi că va fi un bun 
credincios 511 . 

Naşul trebuie să fie creştin ortodox “ şi bun credincios, în vârstă şi de acelaşi sex cu 
pruncul ce se botează. Nu pot fi naşi părinţii copilului. Este bine ca pentru fiecare nou botezat 
să fie numai un naş. Naşul este dator să se îngrijească de viaţa religioasă şi morală a finului 
său şi la vremea cuvenită să-l înveţe adevărurile credinţei creştine. Să-i fie învăţător şi 
îndrumător în cele sufleteşti, sârguindu-se a face din el un bun credincios şi vrednic mădular 
al Bisericii în care a intrat prin Botez. La rândul său, finul este dator să asculte pe naş şi să-l 
respecte, la fel ca pe părinţii săi după trup. 

169. înainte de slujba Botezului ce rânduială se îndeplineşte pentru cel ce vine să 
se boteze? 

Se îndeplineşte mai întâi Rânduiala la facerea catehumenului, adică se face pregătirea 
celui ce are să fie botezat. Această rânduială se face în faţa uşilor bisericii, în pridvor, 
deoarece cel nebotezat, nefiind încă spălat de păcatul strămoşesc, nu e mădular al Bisericii şi 
nici cetăţean al cerului ale cărui uşi ni le deschide numai Botezul . 

170. Care sunt părţile principale ale slujbei facerii catehumenului? 

Sunt: exorcismele, lepădările şi împreunarea cu Hristos. 

171. Ce sunt exorcismele? 

Sunt trei rugăciuni în care preotul roagă pe Dumnezeu să îndepărteze de la catehumen 
toată puterea cea rea a diavolului. 

172. Dar lepădările şi împreunarea cu Hristos ce sunt? 

Sânt întreita lepădare a catehumenului sau a naşului, în numele catehumenului, de 
satana, urmată de întreita lui asigurare că s-a unit cu Hristos. 

In timpul lepădărilor, catehumenul e întors cu faţa spre Apus suflând şi scuipând intr- 
acolo de trei ori, deoarece Apusul e nu numai locul de unde vine întunericul, ci şi locaşul celui 
rău, al lui satana, care e numit şi „stăpânitorul întunericului” (Luca 22, 32; Efes. 6, 6, 12; 
Col. 1, 13). Urmând deci cuvintelor Sfântului Apostol Pavel, care ne îndeamnă „să lepădăm 
dar lucrurile întunerieului şi să ne îmbrăcăm cu armele luminii” (Rom. 13, 12), catehumenul 
scuipă pe diavol, în semn că s-a lepădat cu totul de el şi de faptele lui, adică de păcate. Şi, 
dimpotrivă, atunci când catehumenul (naşul) mărturiseşte unirea sa cu Hristos, o face cu faţa 
spre Răsărit, căci intr-acolo era zidit Raiul (Fac. 2, 8), din care au fost izgoniţi primii oameni 
în urma păcatului şi pe care ni-1 deschide iarăşi Botezul şi tot de acolo ne răsare nu numai 
soarele, izvorul luminii, ci ne-a şi venit Lumina cea adevărată a sufletelor, Hristos, Care este 
numit adesea „Soarele dreptăţii” sau „Răsăritul cel de sus” (Luca 1, 78, comp. şi Zah. 3, 3, 


510 Can. 38 al Sf. Nichifor Mărturisitorul; Simion al Tesalonicului, Despre Sfintele Taine, cap. 61 şi 62 (trad. 
rom. p. 72, 77); Rugăciune la însemnarea pruncului când i se pune numele a opta zi după naştere, în Molitfelnic 
(ediţia 1984, p. 13-14). 

511 Dionisie Pseudo-Areopagitul, Despre ierarhia bisericească, VII, 3, trad. rom. de Pr. C. lordăchescu, 1932, p. 
150-152 şi Simion al Tesalonicului, Despre Sfintele Taine, cap. 62, trad. rom., p. 76. 

512 Sf. Simion al Tesalonicului, Despre Sintele Taine, cap. 62, trad. rom., p. 73 şi Rânduiala înaintea Sf. Botez, în 
„Molitfelnic”, ed. 1937, p. 14. 

513 Simion al Tesalonicului, Despre tărnosirea bisericii, capo. 155, trad. rom., p. 129. 

8; 6, 12 şi Mal. 4, 2. Vezi şi troparul Crăciunului) 514 . Unirea cu Hristos se face prin credinţă, 
iar dovada se face prin mărturisirea credinţei creştine, adică prin rostirea Crezului. (Când cel 
ce se botează e prunc, Crezul trebuie să-l spună naşul, în numele pruncului, iar nu altcineva). 

173. Cum trebuie înţelese exorcismele şi lepădările de Ia Botez? 

Exorcismele şi lepădările nu înseamnă că Biserica socoteşte pe cei ce vin la Botez ca 
stăpâniţi cu adevărat de diavol, cum sunt demoniacii, îndrăciţii sau cei munciţi de 
duhuri necurate, ele vor să spună numai că cel ce nu-L are încă pe Hristos se află în robia 
păcatului, şi deci în puterea diavolului, care stăpâneşte pe cei în păcat, sau în afara harului 
(Efes. 2, 2). Din această robie îl eliberează Biserica pe catehumen prin exorcisme şi 
lepădări, trecându-1 sub puterea lui Hristos, Stăpânul nostru cel adevărat şi bun. 

174. Care e prima parte de seamă a slujbei Botezului? 

Este sfinţirea apei pentru botez, printr-o ectenie şi o lungă şi frumoasă molitvă, în care 
preotul se roagă pentru sine însuşi, ca Dumnezeu să-i ajute să săvârşească cu vrednicie Sfânta 
Taină, pentru cel ce se botează şi pentru sfinţirea apei prin harul şi puterea Sfântului Duh. 

175. Care e a doua parte de seamă a slujbei Botezului şi ce simbolizează ea? 

Este ungerea celui ce se boteaza cu untdelemnul bucuriei (Ps. 44, 9 şi Evr. 1, 9) pe 
frunte, piept, la mâini şi la picioare. Acest untdelemn este binecuvântat atunci de către preot, 
printr-o rugăciune deosebită, şi din el preotul toarnă în apa botezului, de trei ori, cruciş. 
Ungerea înseamnă mai multe lucruri: 

a) Întîi, că untdelemnul fiind rodul măslinului, ungerea cu el este semnul milei şi al 
bunătăţii dumnezeieşti, prin care catehumenul a fost izbăvit din noianul păcatelor, aşa cum 
ramura de măslin, adusă de porumbel lui Noe, era semnul împăcării mâniei dumnezeieşti şi al 
izbăvirii din potop (Fac. 8, 11). Căci apa potopului a fost preînchipuirea Botezului, precum ne 
învaţă Sf. Apostol Petru (I Petru 3, 20-21), iar porumbelul preînchipuia pe Duhul Sfânt 515 . 

b) Al doilea, ne aduce aminte de ungerea cu care erau unşi în Legea veche arhiereii, 
împăraţii şi proorocii, cu care a fost uns însuşi Mântuitorul, „ Unsul Domnului” (I Regi 10, 1, 
5; Isaia 61, 1; Luca 4, 18; Fapte 10, 10, 38) şi la care ne-a făcut şi pe noi părtaşi, căci însuşi 
numele de „creştin” vine de la cuvântul grecesc Xriotov", care înseamnă „uns” 516 . 

c) Al treilea, ungerea închipuie aromatele cu care a fost uns trupul Domnului, înainte de 
îngropare, deoarece catehumenul va închipui, prin afundarea în apă, îngroparea împreună cu 
Hristos şi învierea împreună cu El. 

176. Care este a treia parte de seamă a slujbei Botezului şi ce închipuie ea? 

A treia şi cea mai de seamă parte a slujbei Botezului este însăşi săvârşirea Tainei, adică 
întreita afundare a pruncului de către preot în apa sfinţită din cristelniţă, cu cuvintele: 
«Botează-se robul (roaba) lui Dumnezeu (N), în numele Tatălui (la întâia afundare) şi al 
Fiului (la a doua afundare) şi al Sfântului Duh, acum şi pururea şi în vecii vecilor. Amin» (la a 
treia afundare). 

Această întreită afundare arată pe de o parte ea temeiul credinţei noastre e Sfânta 
Treime, iar pe de alta închipuie cele trei zile petrecute de Domnul în mormânt (Matei 12, 40); 
prin afundarea în apă se închipuie moartea noastră pentru viaţă în păcat, de până aici, şi 
îngroparea noastră împreună cu Hristos; iar prin ieşirea din apă se închipuie învierea noastră 
împreună cu El, pentru viaţa cea nouă întru Hristos . 


514 Sf. Chirii al Ierusalimului, Cateheza I mistagogică, 4-9 (trad. rom. cit., p. 543-547); Sf. Simion al 
tesalonicului. Despre Sintele Taine, cap. 62 (trad. rom., p. 74); N. Cabasila, Despre viaţa în Hristos, cart. II, trad. 
rom. De Pr. T Bodogae, Sibiu, 1946, p. 31 ş.u. 

515 Simion al Tesalonicului, Despre Sfintele Taine, cap. 62, trad. rom. p. 77. 

516 A se vedea rugăciunea respectivă (pentru binecuvântarea untdelemnului) din Molitfelnic ed. 1984, p. 35; N. 
Cabasila, Despre viaţa în Hristos, cart. II, trad. rom. p. 34. 

517 Asezămintele Sf. Apostoli, cart.111, cap. 17 {trad. rom. cit., p. 100); Sf. Chirii al Ierusalimului, Cateheza III, 
12 şi Cateheza II Mystag., trad. rom. cit., p. 98, 551-554; Dionisie Pseudo-Areopagitul, op. şi trad. rom. cit., 
cap. II, 3, p. 86; Sf. loan Damaschin. Dogmatica, art. IV, cap. 9, trad. cit., p. 248; Sf. Gherman al 
Constantinopolului, op. şi trad. rom. cit., p. 4-5; N. Cabasila. Despre viaţa în Hristos, cart. II, trad. rom. cit., p. 
26, 37 ş.u.; Simion al Tesalonicului, Despre Sfintele Taine, cap. 62-64, trad. rom., p. 77, 79-80. 


171 



învăţătura de credinţă creştină ortodoxă 

Prin Botez, spălându-ni-se păcatele, ne facem astfel părtaşi morţii şi învierii lui Hristos, 
intrăm într-o viaţă nouă, suntem morţi pentru păcat şi viem pentru Dumnezeu (Rom. 6, 3-11). 

Cristelniţa şi apa botezului este pentru noi mormânt şi maică duhovnicească, născându- 
ne pentru Hristos şi ţinând deci locul pântecelui celui curat al Fecioarei din care S-a născut 
Acesta 518 . 


UNGEREA CU SFINTUL MIR 


177. Când se săvârşeşte a doua Taină, adică Ungerea cu Sfântul Mir? 

în Biserica Ortodoxă această Sfânta Taină se împărtăşeşte creştinului îndată după Botez; 
de aceea, rânduială ei nu alcătuieşte o slujbă aparte, de sine stătătoare, ci e împreunată cu 
aceea a Botezului, ca o prelungire a ei. 

178. Ce este Sfântul Mir? 

Este untdelemnul amestecat cu mirodenii, pregătit (fiert) după o rânduială anumită în 
fiecare an, în primele trei zile din săptămâna Patimilor şi sfinţit de către Patriarhul Ţării, joi în 
aceeaşi săptămână, la Liturghie. Se împarte episcopilor şi tuturor bisericilor. Prin mulţimea 
mirodeniilor din care e făcut, el închipuie mulţimea şi felurimea darurilor şi puterilor 
Sfântului Duh 519 . Sfântul Mir e folosit nu numai la a doua Taină, după Botez, ci şi la sfinţirea 
antimiselor şi a bisericilor. 

179. Cum se face ungerea cu Sf. Mir şi ce închipuie ea? 

După săvârşirea Botezului, preotul citeşte îndată o rugăciune în care roagă pe 
Dumnezeu să învrednicească pe noul botezat de darul ungerii cu Sfântul Mir şi de 
împărtăşirea cu Sfintele Daruri. Apoi îl unge cu Sfântul Mir, lacându-i semnul crucii: la 
frunte, pentru sfinţirea minţii şi a gândurilor; la ochi, nări, gură şi urechi, pentru sfinţirea 
simţurilor; la piept şi pe spate, pentru sfinţirea inimii şi a dorinţelor; la mâini şi pe picioare, 
pentru sfinţirea faptelor şi a căilor creştinului. De fiecare dată zice cuvintele: «Pecetea darului 
Sfântului Duh. Amin». Aceste cuvinte sunt luate din a doua epistolă a Sfântului Apostol Pavel 
caătre Corinteni, unde spune: „Iar cel ce ne întăreşte pe noi împreună cu voi întru Hristos şi 
ne-a uns pe noi, Dumnezeu este, Care ne-a şi pecetluit pe noi şi a dat arvuna Duhului întru 
inimile noastre” (II Cor. 1, 21-22). 

Ungerea aceasta este deci semnul darului Sfântului Duh, Care S-a pogorât în chip văzut 
asupra Mântuitorului şi asupra Sfinţilor Apostoli şi Care acum ni se dă şi nouă, după botez, în 
chip nevăzut . Prin ungere, noul botezat este un nou hristos, adică uns al Domnului, căci 

521 

cuvântul grecesc XristoV" înseamnă uns . 

180. Care sunt părţile următoare ale slujbei? 

înconjurarea mesei botezului, spălarea pruncului şi tunderea părului. 

181. Cum se săvârşeşte şi ce semnifică înconjurarea mesei botezului? 

Slujitorii, împreună cu naşul şi pruncul, înconjoară de trei ori cristelniţa şi masa pe care 
este Sfânta Evanghelie, cântând imnul: „Câţi în Hristos v-aţi botezat, în Hristos v-aţi şi 
îmbrăcat. Aliluia”, luat din Epistola Sfântului Apostol Pavel către Galateni (3, 27). Această 
înconjurare, în fonnă de horă, este semnul bucuriei Bisericii pentru primirea în sânul ei a unui 
nou credincios al lui Hristos. După aceasta, se citeşte Apostolul din epistola către Romani (6, 
3-11), în care Sfântul Apostol Pavel arată însemnătatea şi efectele botezului, apoi Evanghelia 


518 Sf. Simion al Tesalonicului, loc. cit. 

519 Ibidem, cap. 65, 71, trad. rom. p. 80 şi 84. 

820 Sf. Chirii al Ierusalimului, Cateheza a treia mystagogica, 1-4 {trad. rom. cit. p. 555-558); Sf. loan 
Damaschinul, Dogmatica cart. IV, cap. 9, {trad. rom. cit., p. 252); Simion al Tesalonicului, Despre Sfintele 
Taine, cap. 64, trad. rom., p. 80; vezi şi Rugăciunile Sfinţirii Sf. Mir. 

521 Sf. Simion al Tesalonicului, Despre Sfintele Taine, cap. 43 şi cap. 65, trad. rom. p. 64 şi 80, 83, comp. şi N. 
Cabasila, Despre viaţa în Hristos, cart. III, trad. rom., p. 71-80 (unde sunt zugrăvite cu deosebită măiestrie 
efectele sau roadele Sf. Mir pentru viaţa duhovnicească). 

de la Sfântul Matei (28, 19, 20), în care se cuprind cuvintele cu care Mântuitorul a întemeiat 
Taina Botezului. 

182. Cum şi pentru ce se face spălarea pruncului, după ce a fost uns cu Sfântul 

Mir? 

După ce preotul rosteşte mai multe rugăciuni pentru păstrarea neştirbită a darurilor 
Botezului şi Sfântului Mir în noul botezat, udă în apă faşa pruncului şi stropeşte întâi faţa 
acestuia, apoi spală toate locurile unde a fost uns cu Sfântul Mir, ştergând Mirul rămas, pentru 
a-1 feri de o eventuală pângărire. 

183. Cum şi pentru ce se face tunderea părului Ia cel ce se botează? 

După alte rugăciuni, preotul taie cruciş câteva fire din creştetul pruncului şi le pune în 
cristelniţă rostind cuvintele: «Se tunde robul (roaba) lui Dumnezeu (N) în numele Tatălui...» 
etc. La popoarele vechi, părul capului era privit ca un semn al puterii şi tăriei bărbăteşti (Jud. 
16, 18-20); de aceea tunderea lui închipuie predarea desăvârşită a noului botezat în stăpânirea 
şi sub ascultarea lui Dumnezeu, întru Care s-a botezat şi Care-i este de acum cap sau 
conducător. Fiind făcută cruciş, tunderea e şi pecetea lui Hristos; iar întrucât părul este un 
produs al trupului, tunderea lui alcătuieşte şi o pârgă sau o jertfă a trupului omenesc, adusă lui 
Hristos, de aceea, părul tăiat nici nu se aruncă oriunde, ci se pune în loc curat, de obicei în 
cristelniţă 522 . 

184. Cum se termină slujba Botezului şi a Ungerii cu Sfântul Mir? 

Se termina cu o scurtă ectenie întreită pentru prunc şi pentru naş, după care se face 
otpustul. Preotul împărtăşeşte apoi pe prunc cu Sfintele Taine în faţa uşilor împărăteşti. 

Astfel, după ce pruncul s-a curăţit de păcatul strămoşesc prin Botez şi după ce, apoi, a 
dobândit pecetea darului Sfântului Duh, primeşte Sfânta împărtăşanie, căci aceasta este 
sfârşitul şi coroana Tainelor; prin ea noul creştin se uneşte desăvârşit cu Hristos, devenind 
astfel mădular deplin şi adevărat al Bisericii, Trupul lui Hristos ~ . 


POCĂINŢĂ 


185. Cine poate spovedi sau primi mărturisirea păcatelor? 

Numai acela care are puterea şi dreptul de a dezlega, adică episcopul şi preotul, căci 
numai apostolilor şi urmaşilor lor, episcopii şi preoţii, le-a dat Hristos puterea şi porunca de a 
lega şi a dezlega păcatele oamenilor (Matei 18, 18; Ioan 20, 21-23). Canonul 102 Trulan 
prevede obligaţia preoţilor de a cerceta felul greşelilor mărturisite, pentru a prescrie leacuri 
potrivite. 

Preotul deţine această putere în virtutea harului hirotoniei în treapta de preot, iar 
dreptul de a pune în lucrare această putere îl are prin hirotesia în duhovnic. Este bine să nu 
schimbăm duhovnicul decât la caz de mare nevoie, de pildă când se schimbă preotul sau când 
ne mutăm în altă parohie 524 . 

186. Cine trebuie să se spovedească? 

Toţi trebuie să ne spovedim, chiar şi aceia cărora ni se pare că nu greşim şi nu păcătuim 
cu nimic. Aşa ne învaţă Sf. Ioan Evanghelistul, ucenicul cel iubit al Domnului: „ Dacă zicem 
că păcat nu avem, ne amăgim pe noi înşine şi adevărul nu este întru noi. Dacă mărturisim 
păcatele noastre, El credincios este şi drept ca să ne ierte nouă păcatele şi să ne curătească 
pe noi de toată nedreptatea ” (I Ioan 1, 8-9) . 

Mai cu seama bolnavii să se îngrijească a se spovedi şi împărtăşi, pentru că sfârşitul să 
nu-i prindă fără de veste, nepregătiţi, adică nespovediţi şi negrijiţi. 


522 Sf. Simion al Tesalonicului, Despre Sfintele Taine, c. 67, trad. rom. p. 80-81. 

523 Comp. Sf. Simion al Tesalonicului, ibidem, cap. 68. trad. rom. p. 81. 

524 Vezi Molitfelnicul, ed. 1984, p. 63. 

525 Comp. si Sf. Simion al Tesalonicului, Despre Pocăinţă, cap. 263-264, trad. rom., p. 172. 

187. Cum trebuie făcută mărturisirea păcatelor, adică spovedania? 

Mărturisirea păcatelor înaintea duhovnicului trebuie să fie: 

a) Completă, adică să cuprindă toate păcatele săvârşite după botez sau, mai exact, de la 
ultima spovedanie, şi să nu ascundă nimic din cele făptuite; 

b) Sinceră şi făcută de bunăvoie; 

c) Secretă (făcută în taină); 

d) Cu umilinţă şi cu zdrobire de inimă, adică cu părere de rău pentru păcatele săvârşite 
şi cu dorinţă sinceră de a nu le mai face. Simplă mărturisire sau înşirare a păcatelor Iară 
pocăinţă adevărată şi fără hotărâre de îndreptare nu aduce iertarea păcatelor, căci zice 
Domnul: „De nu vă veţi pocăi, toţi veţi pieri la fel” (Luca 13, 5). Totul este ca, de la o 
mărturisire până la alta, creştinul să se ostenească a-şi îndrepta cât mai mult viaţa, 
desăvârşindu-se mereu în virtute. 

188. Când şi de câte ori pe an trebuie să ne spovedim? 

Spovedania nu este legată de tennene sau soroace anumite din cursul anului. Putem 
alerga la duhovnic ori de câte ori şi oricând simţim nevoia de a ne uşura sufletul de povara 
păcatelor, sau de a primi mângâierea Harului şi nădejdea iertării. Cu cât ne spovedim mai des, 
cu atât este mai bine. 

De obicei însă spovedania este legată de posturi. De aceea, porunca a patra a Bisericii 
ne învaţă să ne mărturisim păcatele de patru ori pe an, adică în cele patru posturi: al Paştelui, 
al Crăciunului, al Sfintei-Marii şi al Sfinţilor Apostoli. Cei mai înaintaţi în cuvioşie şi în 
evlavie să se spovedească în fiecare lună, iar ceilalţi, cel puţin o dată pe an, şi anume în Postul 

• • C* •• 5 . • • 

Păresimilor . Dar să nu amânăm împlinirea acestei datorii creştineşti abia în săptămâna cea 
din urma a Postului, cum se întâmplă de obicei; căci atunci şi preotul este ocupat cu săvârşirea 
sfântelor slujbe şi nici vreme de ajuns nu ne mai rămâne pentru împlinirea canonului ce ni se 
va da. Ci încă din cea dintâi săptămână a Postului să alergăm la duhovnic şi să ne spovedim, 
ca să ne rămână timp de îndreptare şi de curăţire, pentru primirea cu vrednicie a Sfintei 
împărtăşanii. Căci tot postul pentru aceea s-a şi orânduit, fiind el vreme de pocăinţă şi de 
îndreptare 527 . 

189. Care este locul cel mai potrivit unde se cuvine să se facă Mărturisirea? 

Este biserica, şi anume înaintea icoanei Mântuitorului Hristos. Numai cei bolnavi, sau 
cei care nu pot veni la biserică, pot fi spovediţi acasă la ei. 

190. Cum se face slujba Mărturisirii şi a dezlegării păcatelor? 

Preotul, îmbrăcat cu epitrahil şi felon, zice obişnuitele rugăciuni începătoare, Psalmul 
50 (psalmul mărturisirii şi al pocăinţei), troparele de umilinţă şi apoi două molitve, în care 
roagă pe Dumnezeu să ierte păcatele celui ce se spovedeşte. După aceasta, unnează 
mărturisirea păcatelor făcute de cel ce se spovedeşte, fie că acesta răspunde la întrebările puse 
de preot, fie că mărturiseşte singur păcatele sale. Apoi cel ce se spovedeşte pleacă capul sub 
epitrahil, iar preotul îi citeşte rugăciunea de dezlegare: «Domnul şi Dumnezeul nostru lisus 
Hristos, cu harul şi cu îndurările iubirii Sale de oameni, să te ierte pe tine, fiule (N), şi să-ţi 
lase ţie toate păcatele...». La sfârşit, dacă e cazul, duhovnicul rânduieşte şi canonul sau 
epitimia, după felul păcatelor săvârşite ~ . 

191. Ce sunt epitimiile sau canoanele de spovedanie şi ce scop au ele? 

Epitimiile (canonui sau certarea) sunt mijloace de pocăinţă rânduite de duhovnic 
păcătosului care se spovedeşte, ca de pildă: rugăciuni, metanii, cercetarea bisericilor, fapte de 
milostenie, posturi, înfrânări de la anumite mâncări sau fapte şi altele. Cea mai aspră epitimie 
este oprirea de la împărtăşire pentru un anumit timp. Epitimiile nu urmăresc pedepsirea 


526 Mărturisirea ortodoxă, partea I, întreb. 90, trad. cit., p. 87. 

527 învăţătura pentru spovedanie în Molitfelnic (ed. 1984, p. 54). 

528 Regulile după care se dau canoanele sau epitimiile sunt arătate în: Canoanele Sfântului Ioan Postitorul (la 
Nicodim Milaş, Canoanele, voi. II, part. II, p. 205-226); Învăţătura pentru canoane din Molitfelnic (la Rânduiala 
Mărturisirii); Simion al Tesalonicului, Răspuns la întreb. 41, trad. rom., p. 336-339; Carte foarte folositoare de 
suflet, a cuviosului Nicodim Aghioritul. 

păcătosului, ci ispăşirea păcatelor şi îndreptarea păcătosului; ele sunt ajutoare, exerciţii de 
întărire în virtute şi de îndepărtare de la păcat. 

192. Cu care altă Taină e strâns legată taina Pocăinţei? 

Cu Sf. împărtăşanie, pentru că, de regulă, împărtăşirea fără spovedanie (mărturisire) nu 
se poate, iar cei ce se spovedesc o fac cu scopul de a se împărtăşi. 


ÎMPĂRTĂŞIREA 

(Cuminecarea) 


193. Cine are dreptul de a da Sfânta împărtăşanie? 

Numai preotul (sau arhiereul). Diaconul poate împărtăşi la vreme de mare nevoie pe 
mireanul ce se apropie de moarte, numai dacă e lipsă de preot. Dacă intr-un asemenea caz 
lipsea şi diaconul, dar erau la îndemâna Sfintele Taine, Sfântul Simion al Tesalonicului - 
pentru cazuri «de mare nevoie şi cu multă luare aminte» - îngăduia prin pogorământ ca, chiar 
şi un cântăreţ sau un credincios mai curat şi mai cucernic să poată împărtăşi pe cel ce e pe 
moarte, spre a nu răposa acesta lipsit de merindea vieţii celei veşnice. Călugării şi pustnicii, 
care vieţuiesc în locuri depărtate de biserici şi de preoţi, de asemenea se pot împărtăşi singuri, 
dar cu o anumită rânduială " . 

194. Când şi de câte ori pe an se cuvine să se împărtăşească credinciosul? 

împărtăşirea creştinului fiind strâns legată de spovedanie sau mărturisire, tot ce am spus 
despre timpul sau termenele de spovedanie se potriveşte şi aici. Adăugam ce spun despre 
acest lucru Povăţuirile din Liturghier: «Preoţii de enorie să înveţe pe poporenii lor ca, intr-un 
cuget curat, atât parte bărbătească cât şi femeiască, de va fi cu putinţă la praznice, iar de nu, 
negreşit în cele patru posturi de peste an, să se pregătească pentru Sfânta împărtăşanie... Iar de 
vor vrea să se apropie de Sfânta împărtăşanie şi afară de cele patru posturi obişnuite, să 
postească mai înainte... şi să se pregătească după rânduială, prin mărturisirea păcatelor... » . 

De dorit este ca fiecare creştin să se împărtăşească cât mai des, bineînţeles pregătindu-se 
din vreme pentru aceasta (I Cor. 11, 28-29). 

195. Cine se poate împărtăşi? 

Numai cei pregătiţi şi vrednici, căci aşa ne învaţă Sf. Apostol Pavel: „Să se cerceteze 
omul pe sine şi aşa să mănânce din pâine şi să bea alin pahar; căci cel ce mănâncă şi bea cu 
nevrednicie, osânda îşi mănâncă şi bea, nesocotind Trupul Domnului” (I Cor. 11, 28-29). La 
fel ne învaţă şi Sfinţii Părinţi . 

în general, sunt opriţi de la împărtăşire cei vinovaţi de păcate grele (lepădare de 
credinţă, ucideri, desfrânare, curvii, furturi şi hoţii, cămătarii , cei ce umblă cu farmece sau 
vrăji şi descântece), după cum scrie în Molitfelnic la învăţătura pentru canoanele de 
spovedanie, şi aceia pe care îi va găsi nevrednici duhovnicul . Dar chiar cei curaţi şi vrednici 
nu se pot împărtăşi fără pregătirea trebuincioasă. 

196. Cum se cuvine să ne pregătim pentru împărtăşire? 

Pregătirea pentru împărtăşire este trupească şi sufletească. Ea constă din: 

a) spovedanie (mărturisirea păcatelor), Iară de care nimeni nu se poate împărtăşi. Numai 
copiii până la vîrsta de 7 ani sunt scutiţi de spovedanie; 

b) împăcarea cu toţi. Să nu fii certat cu nimeni şi să nu ai nimic împotriva cuiva; 


529 Sf. Simion al Tesalonicului, Răspuns la întrebarea 41, trad. rom. p. 323. 

530 Liturghier, ed. 1987, p. 442. 

531 Sf. loan Gură de Aur, Omilia la epist. către Efes; Sf. Anastasie, Patriarhul Antiohiei (La Nic: Milas, 
Canoanele..., II, 2, p. 261-263). Comp. şiMolitfele din Can. (Rânduiala Sf. împărtăşiri) 

532 Can. 32 al Sf. Nichifor Mărturisitorul (La Nic. Milaş, op. cit., voi. II, part. II, p. 239. 

533 Vezi mai pe larg Liturghierul ed. 1987, p. 445-446. 

c) înfrânarea de la orice poftă (împreunarea trupeasca) cel puţin cu câteva zile 
înainte 534 şi abţinerea de la mâncare şi băutură în ziua împărtăşirii; numai celor bolnavi pe 
moarte li se poate da Sfânta împărtăşanie pe mâncate . 

d) Citirea pravilei pentru împărtăşire, adică a rugăciunilor pregătitoare pentru 
împărtăşirea cu vrednicie, pe care uneori le citeşte preotul în numele credincioşilor, în 
biserică, înainte de împărtăşire . (Vezi-le în Ceaslov sau în Cartea de Rugăciuni). 

197. Când şi cum se împărtăşesc credincioşii (mirenii)? 

Credincioşii (mirenii) se împărtăşesc afără din Altar, în faţa uşilor împărăteşti, după ce 
se împărtăşesc sfinţiţii liturghisitori, anume atunci când răsună chemarea: «Cu frică lui 
Dumnezeu, cu credinţă şi cu dragoste să va apropiaţi». în fruntea lor, adică îndată după 
clerici, se împărtăşesc mai întâi slujitorii bisericeşti inferiori, care au hirotesie de ipodiaconi, 
citeţi sau cântăreţi, apoi călugării fără hirotonie şi în fine credincioşii de rând' . La vremea 
cuvenită se apropie fiecare cu cuviinţă şi cu evlavie, în linişte şi cu bună rânduială, întâi 
bărbaţii, începând cu cei mai bătrîni, apoi femeile şi în urmă copiii, ţinînd în mină câte o 
lumânare aprinsă, în semn de bucurie şi cinste pentru stăpânul Hristos al Cărui Sfânt Trup şi 
Sânge îl vor primi în casa trupului şi a sufletului lor. înainte de a-i împărtăşi, preotul citeşte, 
în numele lor şi în auzul tuturor, rugăciunile pe care le zic şi sfinţiţii slujitori în altar în timpul 
împărtăşirii lor: «Cred, Doamne, şi mărturisesc...», «Cinei Tale celei de taină...» şi «Nu spre 
judecata sau spre osândă...». Bun şi frumos este obiceiul vechi ca înainte de împărtăşire, 
fiecare să-şi ceară iertare de la toţi cei din biserică , sărutând cei mai mici mâna celor mai 
mari în semn de supunere şi de respect (copiii faţă de părinţi, finii faţă de naşi). Spre 
deosebire de clerici, credincioşii primesc deodată atât Trupul cât şi Sângele Domnului din 
potir, cu linguriţa, din mâna preotului, care spune de fiecare dată: «Se împărtăşeşte robul 
(roaba) Lui Dumnezeu (N) cu cinstitul şi Sfântul Trup şi Sânge al Domnului Dumnezeului şi 
Mântuitorului nostru Iisus Hristos, spre iertarea păcatelor şi spre viaţa de veci». 

în timpul când se împărtăşesc credincioşii, la strană se cântă chinonicul, adică imnul 
împărtăşirii: «Trupul lui Hristos primiţi...» sau «Cinei Tale celei de taină...». 

După împărtăşire fiecare îşi şterge buzele cu ştergarul din mâna preotului, sărută Sfântul 
Potir, ca pe însăşi coasta lui Hristos, din care a curs sânge şi apă, şi se închină mulţumind lui 
Dumnezeu. Apoi primeşte anaforă, la Paşte artos sau „Paşte mic”, puţin vin pentru a-şi clăti 
gura şi pentru ca să nu mănânce altceva după Sfânta împărtăşanie. 

Cel ce a primit Sfânta împărtăţanie se cuvine să nu mai sărute icoane sau mâna cuiva, să 
nu scuipe pe jos şi să aibă grijă mai cu seama ca nici un cuvînt de ocară, de blestem, de 
clevetire sau orice vorbire deşartă să nu spurce gura sa, pentru cinstirea dumnezeiescului Trup 
şi Sânge pe care l-a primit în ea. 

198. Cum se face împărtăşirea bolnavilor? 

Bolnavii pot fi împărtăşiţi de preot afără din biserică, adică la casele lor, sau la spital, cu 
părticele din Sfântul Trup, sfinţit anume pentru acest scop în Joia Patimilor şi păstrat în Altar, 
în chivotul de pe Sfânta Masă. în aceste cazuri, împărtăşirea se face după o rânduială 
deosebită, înscrisă în Molitfelnic (Rânduială ce se face când se va întâmpla a se da foarte 
grabnic celui bolnav împărtăşirea). Nu se poate da însă Sfânta împărtăşanie bolnavilor căzuţi 
în stare de inconştienţă, neşimtire sau celor ieşiţi din minţi, nebuni. 


534 Sf. Ap. Pavel, în Epist. I către Cor., 7, 5; Zimotei, Episcopul Alexandriei, Can. 5 (la Milas, op. cit., trad. p. 
152), Sf. Simion al Tesalonicului, Răsp. la întreb. 16, trad. rom. p. 315; Tipicul cel Mare (al Sf. Sava), cap. 34, 
p. 42. 

535 Sf. Nichifor Mărturisitorul, Can. 9, (la Nic. Milas, op. cit., trad. p. 231). 

536 Despre pravila de cuviincioasă pregătire sufletească şi trupească pentru împărtăşire, vezi mai pe larg în 
Povăţuirile din Liturghier, ed. 1987. 

537 Sf. Simion al Tesalonicului, Despre Sfânta Liturghie, cap. 99 şi cap. 142, trad. rom. p. 105, 107, 126. 

538 «Drept aceea se cuvine celui ce vine să se cuminice, a se închina şi a cere iertăciune de la arhiereu, sau 
de la preotul ce-1 cuminică şi de la toţi credincioşii mai înainte». Sf. Simion al Tesalonicului, ibidem, cap. 99. 
trad. rom., p. 107. 

HIROTONIA 


199. Ce sunt hirotonia şi hirotesia? 

Hirotonia e cuvânt grecesc, care se tălmăceşte: alegere prin ridicarea şi punerea 
mâinilor, pentru ca orice har în legătura cu gradele preoţiei se dă prin punerea mâinilor 
Episcopului. 

Prin Taina Hirotoniei se aşază în Biserică cele trei trepte sau stări ale preoţiei, adică 
(începând de jos în sus): diaconia, preoţia şi arhieria. La treptele de sus se ajunge numai 
trecând prin cele de jos, adică: cel ce se hirotoneşte preot trebuie să fie mai întâi hirotonit 
diacon şi apoi preot. 

Fiecare dintre cele trei trepte are rânduiala ei proprie de hirotonie. Cel ce vrea să fie 
hirotonit diacon trebuie să treacă mai întâi prin alte două trepte, şi anume: slujba de citet şi 
ipodiaconatul. Ele se dau prin hirotesie. Acest cuvânt înseamnă, simplu, punerea mâinilor; 
hirotesia nu e tot una cu hirotonia. Hirotonia înseamnă învestirea cu una din treptele preoţiei, 
pe când hirotesia înseamnă acordarea unei stujbe bisericeşti inferioare sau a unor grade şi 
ranguri onorifice în ierarhia bisericească administrativă. 

Cel ce se hirotoneşte diacon este făcut deci întâi citeţ şi apoi ipodiacon. 

200. Cine are dreptul de a săvârşi hirotonule şi hirotesiile? 

Atît hirotesiile premergătoare diaconiei cât şi hirotoniile se savîrsesc numai de Episcop 
(Arhiereu). 

201. Unde se săvirsesc hirotoniile şi hirotesiile? 

Atât hirotoniile cât şi hirotesiile, după canoane, se săvârşesc numai în biserică . 
Anume, hirotoniile înlăuntru altarului, înaintea Sfintei Mese, iar hirotesiile se fac în faţa 
altarului, pe locul dinaintea Uşilor împărăteşti. 

202. Când se săvârşesc hirotoniile şi hirotesiile? 

Hirotonia preotului şi a arhiereului se săvârşeşte numai la Liturghia deplină, adică la 
Liturghia Sf. Ioan sau la cea a Sf. Vasile; hirotonia diaconului se poate face şi la Liturghia 
Darurilor mai înainte sfinţite 540 . Nu se pot hirotoni mai multe persoane pentru aceeaşi treaptă 
la o Liturghie; hirotesii se pot face mai multe la una şi aceeaşi Liturghie (mai mulţi citeţi sau 
ipodiaconi) 541 . Hirotonia diaconului se face după sfântirea Darurilor, şi anume după ce 
arhiereul zice ecfonisul: «Şi să fie milele Marelui Dumnezeu...». Hirotonia preotului se face 
înainte, de sfinţirea Darurilor (după Heruvic); iar a arhiereului se face mai înainte şi anume 
după cântarea «Sfinte Dumnezeule». 

203. Care e partea cea mai de seamă din rânduiala hirotoniei? 

E rugăciunea de hirotonie « Dumnezeiescul har...», rostită de Episcopul hirotonisitor, 
prin care el cheamă harul Sfântului Duh să se pogoare asupra candidatului îngenuncheat în 
faţa Sfintei Mese, în timp ce clericii împreună-liturghisitori cântă încetişor şi dulce: «Doamne 
miluieşte», de mai multe ori. După aceasta, arhiereul în faţa uşilor împărăteşti dă celui 
hirotonit veşmintele treptei pentru care a primit hirotonia, arătându-le pe rând poporului şi 
zicând «Vrednic este!», la care corul sau credincioşii răspund de trei ori: «Vrednic este!» 


5,9 Canonul 7 al Sf. Teofil al Alexandriei. 

540 Sf. Simion al Tesalonicului, Răspuns la întrebarea 25, trad. rom., p. 318 şi Arhieraticonul (ed. 1926, p. 12). 

541 Sf. Simion al Tesalonicului, Răspuns la întrebarea 39, trad. rom., p. 322. 

CUNUNIA 

(Nunta) 


204. Unde se cuvine să se facă slujba Cununiei? 

Slujba Cununiei se cuvine să se facă în biserică, deoarece Cununia este una din cele 
şapte Taine şi aici e locaşul sfânt în care se săvârşesc şi celelalte Sfinte Taine şi pentru că aici 
se adună şi Biserica în înţelesul ei de comunitate, adică obştea credincioşilor din care face 
parte şi care, în felul acesta, se bucură şi ia parte împreună cu noi la unul din cele mai de 
seamă prilejuri de bucurie din viaţa noastră, după cum ia parte şi la necazurile şi durerile 
noastre. De aceea, săvârşirea cununiei în casă este îngăduită numai rareori şi numai din 
motive bine întemeiate, cu dezlegarea arhiereului, care hotărăşte de la caz la caz. 

205. Când se săvârşeşte Cununia? 

Fiind prilej de bucurie şi de veselie, Cununia se săvârşeşte în zilele de sărbătoare, îndată 
după liturghie, când toţi credincioşii se află în biserică. 

206. Când nu se pot face nunţi? 

Potrivit poruncii a noua a Bisericii, nu se pot face nunţi în următoarele zile şi răstimpuri 
de peste an: 

a) în cele patru posturi de peste an, ca şi în toate zilele de post din cerite şi ospetele ce 
însoţesc de obicei nunta nu se potrivesc cu pocăinţa şi înfrânarea pe care ne-o impune 
postul 542 . în Paresemi este îngăduiţă la nevoie logodnă şi aceasta numai în ziua Bunei-Vestiri 
(dacă nu cade în săptămâna Patimilor) şi în Duminica Floriilor 543 . 

b) în săptămâna brânzei (sau săptămâna albă), care este socotită ca vreme de pregătire 
pentru post. 

c) în săptămâna luminată (dintre Duminica Paştilor şi Duminica Tomii), în Duminica 
Rusaliilor, în răstimpul dintre Crăciun şi Bobotează, precum şi în ajunul tuturor Praznicelor 
împărăteşti, pentru ca veselia nunţilor să nu întunece sau să ne facă să uităm bucuria 
duhovnicească a celor mai mari sărbători creştine. 

207. Ce e logodna şi care e rânduiala ei? 

Logodna (cuvânt slav, care înseamnă a face făgăduinţă de căsătorie) e rânduită tocmirii 
sau aşezării nunţii a doi tineri care s-au făgăduit unul altuia. Biserica binecuvintează această 
veche datină printr-o slujbă scurtă, premergătoare nunţii sau cununiei; slujba logodnei de cele 
mai multe ori se face împreună cu slujba cununiei, săvârşindu-se imediat înaintea acesteia 
(dar se poate face şi aparte, cu mult mai înainte). 

Logodna binecuvântată de Biserică are o deosebită valoare prin legătură ei cu căsătoria, 
cu Sfânta Taină a Nunţii, de aceea ea nu se poate strica sau desface ca orice învoială 
omenească. 

Partea cea mai de seamă a slujbei logodnei e punerea inelelor în degetele logodnicilor 
de către preot şi apoi schimbarea acestor inele de către naşi. 

208. Ce rost au inelele de la logodnă? 

Ele sunt semnul iubirii, al credincioşiei şi al legăturii trainice pe care o făureşte Taina 
Căsătoriei între viitorii soţi. 

Slujba logodnei şi a cununiei se face în naos, adică în sânul Bisericii, înaintea unei mese 
pe care se aşază Sfânta Evanghelie, cununiile, Sf. Cruce, sfeşnice cu lumânări şi inelele de 
logodnă. Mirele stă în dreapta ca unul care este mai mare şi cap femeii, iar mireasa la stânga 


542 Vezi şi Tălcuirea la Can. 69 al Sf Apostoli; can. 52 al Sinodului din Laodiceea şi Sf. Simion al 
Tesalonicului, Răspuns la întrebarea 25, trad. rom. p. 318. 

543 Ibidem. 

lui, lângă inima lui şi ca una care este mai mică decât bărbatul, fiind făcută din coasta lui şi 
datorându-i supunere şi ascultare 544 . 

Atât la logodnă cât şi la Cununie, mirii sunt însoţiţi de naşi (nuni). 

209. Care este rostul naşilor la cununie? 

Rostul şi datoria naşilor la cununie sunt aceleaşi ca ale naşilor de la botez. Ei sunt 
martori şi chezaşi ai temeiniciei făgăduinţelor făcute de viitorii soţi unul faţă de altul şi ai 
trainiciei legăturii pentru tot restul vieţii. De aceea pun mâna pe cununii, atât atunci când sunt 
puse pe capul mirilor, cât şi atunci când sunt luate. De regulă ei sunt aceiaşi de la botez, sau 
urmaşii lor, şi trebuie să fie ortodocşi şi cu bună vieţuire creştinească, purtându-se faţă de miri 
ca nişte părinţi şi învăţători ai acestora 545 . în timpul slujbei, naşii ţin în mână făclii aprinse, 
simbol al curăţiei mirilor, al luminii darului de sus şi al bucuriei nuntaşilor 546 . 

210. Care e partea cea mai de seamă din rânduiala Cununiei? 

Este punerea cununiilor: preotul face de trei ori semnul crucii cu cununiile peste feţele 
mirilor, rostind la fiecare, de câte trei ori, cuvintele: «Cununa-se robul (roaba) lui Dumnezeu 
(numele) cu roaba (robul) lui Dumnezeu (numele), în numele Tatălui şi al Fiului şi al 
Sfântului Duh», apoi le pune pe capul lor, întâi al mirelui şi apoi al miresei. 

211. Ce închipuie „cununiile” care se pun pe capul mirilor? 

Acestea sunt făcute în chipul coroanelor cu care se încununau odinioară regii şi 
împăraţii. Ele închipuie podoaba, cinstea şi răsplata care se aduc curăţiei şi fecioriei mirilor 
pentru care aceştia sunt încununaţi ca nişte împăraţi, înzestraţi cu puterea de a da viaţa, a naşte 
copii 547 . De aceea se şi cântă pentru dânşii: «Doamne, Dumnezeul nostru, cu mărire şi cu 
cinste încununează-i pe dânşii!» 

După punerea cununiilor, unnează Apostolul (de la Efes. cap. 5, vers 20-33), în care 
Sfântul Apostol Pavel aseamănă nunta cu legătură sfântă dintre Hristos şi Biserică, îndemnând 
pe miri să se iubească unul pe altul. Se citeşte apoi Evanghelia în care se istoriseşte minunea 
înfăptuită de Mântuitorul la nunta din Cana Galileii (loan 2, 1-11). 

Urmează o ectenie, după care preotul binecuvintează paharul de obşte (comun), adică 
un pahar cu vin din care dă mirilor să guste pe rând, în timp ce se cântă: «Paharul mântuirii 
voi lua şi numele Domnului voi chema» (Ps. 115, 4). 

212. Ce înseamnă paharul acesta? 

înseamnă, pe de o parte, bucuria şi veselia nunţii, iar pe de alta, unirea într-un cuget şi 
menirea comună a viitorilor soţi pe care ei vor împărtăşi-o împreună de aici înainte, având 
parte de aceleaşi bucurii şi aceleaşi necazuri . Aceleaşi lucruri închipuie şi bucata de pâine 
din care se dă acum mirilor să guste, odată cu paharul de obşte. 

După aceasta se face înconjurarea de trei ori a mesei de către alaiul de nuntă, format din 
slujitori, miri şi naşi. 

213. Ce înseamnă înconjurarea mesei? 

Această înconjurare în chip de horă închipuie bucuria prilejuită de nuntă. Şi deoarece 
nunta se face în scopul naşterii de prunci, Biserica ne duce cu gândul la naşterea minunată a 
dumnezeiescului Prunc din Sfânta Fecioară, naştere pe care a prezis-o mai ales proorocul Isaia 
(7, 14). Pe acesta îl îndeamnă acum Biserica, prin cântăre, să dănţuiască împreună cu noi, de 
bucurie că i s-a împlinit proorocia: «Isaie, dănţuieşte! Fecioara a avut în pântece...» etc. Se 
cântă, de asemenea, şi celelalte două cântări de la slujba hirotoniei: «Sfinţilor Mucenici..» şi 
«Slava Tie, Hristoase Dumnezeule...», care înseamnă că mirii trebuie să se facă părtaşi ai lui 
Hristos şi ai sfânţilor Lui, prin viaţa curată pe care o vor duce şi în căsnicie 549 . 


544 Sf. Simion al Tesalonicului, Despre cinstita nuntă, cap. 278. trad. rom., p. 180. 

545 Idem, cap. 280, trad. rom., p. 181. 

546 Ibidem, 279, p. 181. 

547 Ibidem, cap. 276, p. 179. 

548 Sf. Simion al Tesalonicului, Despre cinstita nuntă, cap. 277, trad. rom. p. 180. 

549 Ibidem, cap. 282, p. 182. 

214. Sunt îngăduite de Biserică a doua şi a treia nuntă? 

A doua şi a treia nuntă erau privite odinioară de Biserică cu mai multă asprime şi 
îngăduite numai ca un pogorământ făcut pentru slăbiciunea firii omeneşti. De aceea, erau 
însoţite de unele epitimii, sau canoane de pocăinţă (opriri de la Sf. împărtăşanie) 550 , Astăzi 
însă, deoarece asemenea căsătorii au devenit mai dese, Biserica e nevoită să le îngăduie şi să 
le binecuvinteze, pentru a nu laşa pe cei împreunaţi cu legătură trupească, să trăiască în păcat, 
fără binecuvântarea lui Duznnezeu. 

215. Slujba la a doua şi a treia nuntă e ca şi la cea dintâi? 

Nu este la fel. Cununia a doua şi a treia se săvârşesc după o rânduială deosebită, în care 
se vede încă vechea disciplină a asprimii cu care erau privite de către Biserică asemenea 
căsătorii. Această rânduială este, în prima ei parte, mult mai simplă şi mai puţin sărbătorească 
decât cea de la prima cununie. Logodna este împreunată aici cu cea a cununiei, ca o singură 
slujba, având binecuvântarea de la început nu ca la Taine {«Binecuvântată este împărăţia 
Tatălui...»), ci ca la slujbele de binecuvântare şi sfânţire, numite ierurgii («Binecuvântat este 
Dumnezeul nostru...»). Atât, ectenia, cât şi molitvele de la logodnă, cât şi cele dinaintea 
punerii cununiilor, cuprind rugăciuni pentru pocăinţă şi iertarea mirilor, pentru că însoţirea lor 
prin a doua sau a treia nuntă le e socotită ca un păcat izvorât din aprinderea trupească, pe care 
ei n-au putut-o birui. începând de la punerea cununiilor pe cap, rânduiala slujbei la a doua şi a 
treia nunta e întocmai ca şi la prima nuntă. 

216. E îngăduită a patra nuntă? 

A patra nuntă e socotită de Biserică drept o fărădelege, de aceea preoţii sunt opriţi de a o 
sluji, sub pedeapsa caterisirii 551 . 

217. Ce trebuie să ştie şi să păzească mirii? 

«Trebuie să ştim că ei ce se însoţesc prin nuntă s-au însoţit de la Dumnezeu şi sunt 
curaţi cu chemarea Celui Curat. Să păzească deci unul faţă de altul nunta neîntinată şi în pace, 
să vieţuiască în cucernicie. Cei ce au luat unire de la Dumnezeu, pentru cinste, dragoste întru 
curăţie, însoţirea intr-un gând şi în pace, să le păzească unul cu altul, ca un odor, pentru ca să 
nu li se ceară să dea răspuns de curăţie şi de celelalte lucruri dumnezeieşti; şi să se îngrijească 
nu numai de trupul lor, ci mai cu seamă de sufletele lor... căci într-acest chip şi Dumnezeu va 
fi cu dânşii. Pe fiii lor să-i crească „întru frică şi învăţătura Domnului”, precum învaţă 
dumnezeiescul Pavel (Efes. 6, 4), şi din cele ce câştigă de la Dumnezeu să miluiască pe fraţii 
cei săraci, ca şi ei să fie miluiţi şi să se învrednicească împărăţiei cerurilor, împreună cu fiii 
lor» 552 . 

Să nu uite mirii că legătura cu care Taina nunţii uneşte pe bărbat şi femeie este sfântă şi 
veşnică, pentru că este binecuvântată şi consfinţită de Biserică, adică întărită de Dumnezeu 
însuşi. Precum auzim în Apostolul ce se citeşte la cununie, această legătură e asemanată de Sf. 
Apostol Pavel cu legătură sfâtă şi tainică dintre Hristos şi Biserică (Efes. 5, 23 ş.u.). Ea 
trebuie să rămână deci trainică şi statornică şi nu poate fi desfăcută pentru orice nepotrivire 
trecătoare, sau pentru alte pricini mărunte care tulbură din când în când pacea şi liniştea 
căminului. Supărările şi necazurile, mici sau mari, de care nimeni nu este scutit în viaţa, pot 
umbri uneori înţelegerea şi annonia ce trebuie să dăinuiască între soţi; dar ele nu sunt temeiuri 
pentru divorţ, adică pentru desfacerea căşniciilor. „Şi vor fi cei doi un trup...” zice Sfântul 
Apostol Pavel despre cei ce se însoţesc prin Taina nunţii (Efes. 5, 31). «Şi pe care i-a unit 
Dumnezeu, omul să nu-i despartă...», adaugă Biserica, citând pe Mântuitorul. Numai păcatul 
adulterului de care s-ar face vinovat unul din soţi dă celuilalt dreptul de a rupe legătura 
căsătoriei, pângărită prin păcat. Şi numai moartea desparte vremelnic pe soţii care s-au iubit în 
această viaţă, pentru ca să-i unească din nou, pentru veşnicie, în cealaltă viaţă. 


550 Ccm. 19 al Sf. Ioan Postitorul ; can. 2 al Sf. Nichifor Mărturisitorul', Pravila de la Govora (1640), cap. 83; Sf. 
Simion al Tesalonicului, Despre cinstita nuntă, cap. 276, trad. rom. p. 179 ş.a. 

551 Molitfelnicul, la sfârşitul Rânduielii Nunţii (ed. 1984, p. 105). 

552 Povăţuirea către Miri, din Sf. Simion al Tesalonicului, Despre cinstita nuntă, cap. 282, trad. rom., p. 183. 

MASLUL 


218. Unde se face slujba Sfântului Maslu? 

în biserică sau în casa bolnavului pentru care se face Maslul. 

219. Cine poate săvârşi slujba Sfântului Maslu? 

După predania veche a Bisericii, pentru slujba Sfântului Maslu trebuie şapte preoţi, 
închipuind cele şapte daruri ale Duhului, numărate de proorocul Isaia (11, 2-3). Numărul 
acesta simbolic aminteşte şi unele fapte din Sfânta Scriptură a Legii Vechi, din care se vede 
mila şi îndurarea lui Dumnezeu. Astfel de şapte ori s-a plecat proorocul Elisei peste un copil 
mort pe care l-a înviat (IV Regi 4, 34-35). De asemenea, şapte au fost preoţii care au sunat din 
trâmbiţe şi de şapte ori a fost înconjurată cetatea Ierihonului, când a fost cucerită de izraeliţi, 
la intrarea lor în pământul Făgăduinţei (Iosua 6, 13-16). Şi iăraşi, de şapte ori s-a rugat 
proorocul Ilie pe muntele Cârmei, până când Dumnezeu a dat ploaie pământului ars de seceta 
(III Regi 18, 42-45) 553 . 

La nevoie pot sluji însă Sfântul Maslu şi mai puţini preoţi: trei (pentru numărul 
Treimii) 554 sau cel puţin doi. în tot cazul, numai un singur preot nu poate săvârşi Sfântul 
Maslu, căci Sf. Apostol ne spune să chemam „preoţii Bisericii... ” (Iacov 5, 14), iar nu pe un 
preot. 

220. Când se poate face maslu? 

Nu sunt zile sau timpuri anumite pentru săvârşirea Sfântului Maslu. Se face oricând e 
nevoie. în popor se obişnuieşte a se face mai ales în zilele de post. 

în săptămâna Patimilor se obişnuieşte Miercuri, Joi şi Vineri, dar mai ales în Sfânta şi 
Marea Miercuri, înaintea Ceasurilor, în amintirea Ungerii Mântuitorului cu mir de către 
femeia cea păcătoasa (Luca 7, 37-38). Atunci se face în biserici Sfântul Maslu de obşte, adică 
pentru mai mulţi bolnavi, cu sobor de mulţi preoţi. Bolnavul pentru care se face Sfântul Maslu 
trebuie mai întâi să se spovedească, pentru ca să i se dea, prin Sfântul Maslu, curăţire 
sufleteasca, adică iertarea păcatelor şi tămăduirea trupului de boală 555 . 

221. Se poate face Sfântul Maslu pentru cei sănătoşi? 

întrucât prin Taina Sfântului Maslu se dobândeşte nu numai tămăduire de bolile 
trupului, ci şi iertarea păcatelor, se poate face maslu nu numai pentru cei bolnavi, ci şi pentru 
cei sănătoşi şi nu numai o singură dată, ci de mai multe ori. Sfântul Simion al Tesalonicului 
îndeamnă pe fiecare creştin să se nevoiască a-şi face Sfântul Maslu 556 . 

222. Ce lucruri trebuie la săvârşirea Sfântului Maslu? 

Slujba Sfântului Maslu se face înaintea unei mese pe care se pune Sfânta Evanghelie, 
lumânări (de regulă şapte), un vas cu grâu sau cu laină şi unul cu untdelemn, precum şi şapte 
beţişoare de busuioc înlăşurate cu vată, cu care preoţii vor unge pe bolnav. 

223. Care sunt părţile cele mai de seamă ale slujbei Sfântului Maslu? 

întâi rugăciunea pentru sfinţirea untdelemnului, pe care o rostesc preoţii pe rând până se 
plineşte de şapte ori. Al doilea, cele şapte Apostole şi Evanghelii, urmate fiecare de ectenia 
întreită şi de câte o rugăciune pentru sfinţirea untdelemnului şi pentru tămăduirea bolnavului. 
Al treilea, ungerea de şapte ori a celui bolnav cu untdelemn sfinţit, rostindu-se de fiecare dată 
rugăciunea: «Părinte sfânte, Doctorul sufletelor şi al trupurilor... tămăduieşte şi pe robul Tău 
acesta (numele) de neputinţa trupească şi sufletească ce l-a cuprins... » şi aşa mai departe, 
precum scrie în Molitfelnic. 


553 Sf. Simion al Tesalonicului, Despre Sfântul Maslu, cap. 283, p. 183, 184. 

554 Precum prescrie Molitfelnicul şi Simion al Tesalonicului, loc. cit. 

555 Molitfelnicl, Povătuirea de la începutul slujbei sf. maslu (ed. 1984, p. 114). 

556 Despre Sf. Mastu, cap. 291, p. 188. 

224. Ce trebuie să ştim despre untdelemnul de la Sfântul Maslu? 

Fiind binecuvântat de preoţi cu chemarea lui Dumnezeu, acest untdelemn este sfinţit şi 
plin de darul dumnezeiesc al Duhului Sfânt, ca şi apa Botezului. El are puterea de a sfinţi 
sufletul şi de a tămădui trupul, a izgoni bolile, a vindeca rănile, a curăţi întinăciunea păcatului 
şi a împărtăşi mila şi îndurarea lui Dumnezeu. 

De aceea, untdelemnul rămas de la Sfântul Maslu, ca şi făina binecuvântată atunci, 
trebuie păstrate cu cinste în loc ales. El poate fi folosit numai în scopuri curate şi 
evlavioase 557 . Se obişnuieşte ca din făina şi untdelemnul de la Sfântul Maslu să se facă o 
turtişoară, din care se dă bolnavului să mănânce. în unele părţi, din această făină se fac 
prescuri pentru Liturghie. Untdelemnul se poate pune în candelă să ardă, fie în casă, fie la 
biserică. 


DESPRE IERURGII 


225. Mai are Biserica Ortodoxă şi alte slujbe pentru sfinţirea omului, în afară de 
Sfintele Taine? 

Da, ierurgiile. 

226. Ce sunt acestea? 

Sunt rugăciuni de binecuvântare şi sfinţire a omului în diferite momente şi împrejurări 
ale vieţii, precum şi de binecuvântarea şi sfinţirea firii înconjurătoare şi a diferitelor obiecte 
sau lucruri de folos omului. 

227. Care este rostul şi scopul ierurgiilor? 

Să curăţească şi să binecuvinteze pe om şi firea înconjurătoare sau vietăţile şi lucrurile 
de care omul are nevoie pentru trai sau pentru mântuirea sufletului şi preamărirea lui 
Dumnezeu. Căci păcatul primilor oameni a adus stricăciunea şi nefericirea nu numai în viaţa 
omenească, ci a stricat şi armonia dintru început a firii înconjurătoare, când toate cele ce 
făcuse Domnul „erau bune foarte” (Fac. 1, 31). Greşeala protopărintilor neamului omenesc a 
tulburat şi pacea celorlalte vieţuitoare, peste care Dumnezeu îl făcuse pe om stăpân (Fac. 1, 
28-30) şi a prihănit pământul, din care omul fusese zidit, pe care e silit să trăiască, din care el 
îşi trage hrana şi mijloacele de trai şi cu care este prin urmare înfrăţit în această viaţă. Asupra 
tuturor acestora apasă blestemul Ziditorului, de după căderea lui Adam: „...Blestemat va fi 
pământul pentru tine! Cu osteneală să te hrăneşti din el în toate zilele vieţii tale! Spini şi 
pălămidă îţi va rodi el şi te vei hrăni cu iarba câmpului! In sudoarea feţei tale îţi vei mânca 
pâinea ta, până te vei întoarce în Pământul din care eşti luat; căci pământ eşti şi în pământ te 
vei întoarce” (Fac. 3, 17-18). Unnările păcatului au păgubit deci nu numai fiinţa omenească, 
ci s-au răsfrânt asupra întregii firi, făcând-o să sufere împreună cu omul, să aştepte şi să 
dorească şi ea izbăvirea din stricăciune, precum ne spune Sfântul Apostol Pavel: „Căci 
făptura a fost supusă deşertăciunii, - nu de voia ei, ci din cauza aceluia care a supus-o - cu 
nădejde, pentru ca şi făptura însăşi se va izbăvi din robia stricăciunii, ca să fie părtaşă la 
libertatea măririi fiilor lui Dumnezeu. Căci ştim că toată făptura împreună susţină şi 
împreună are dureri până acum ” (Rom. 8, 20-22). 

Căzută sub înrâurirea şi puterea celui rău, din pricina păcatului omenesc (Efes. 2, 2), 
firea văzută a capătat, odată cu omul, putinţă de a fi adusă din nou la curăţenia şi annonia 
dintru început, prin venirea Mântuitorului. îmbrăcând cu adevărat firea omenească, 
Mântuitorul Şi-a legat toată viaţa Sa pământească de natură; mergând pe pământ, a străbătut 
ogoarele şi lanurile, a iubit florile câmpului şi a admirat păsările cerului, pe care le-a dat pildă 
omului pentru strălucirea şi frumuseţea lor, a mâncat roadele pământului, S-a botezat în apa 
Iordanului, a fost uns cu mir şi aromate. 


557 Vezi Sf. Simion al Tesalonicului, Despre Sf. MasLu, cap. 291-292, p. 188-189. 

Astfel, sfinţind El însuşi firea omenească pe care a purtat-o, Mântuitorul a lăsat sfinţilor 
Săi Apostoli şi puterea de a sfinţi firea înconjurătoare, de a o sustrage de sub înrâurirea şi 
stăpânirea celui rău (Matei 10, 8; Marcu 16, 17-18), de a o aduce din nou sub înrâurirea 
harului dumnezeiesc, spre slava lui Dumnezeu şi spre folosul omului . 

De aceea, Biserica Ortodoxă binecuvintează toate lucrurile firii: florile şi iarba 
câmpului, tărinile, livezile şi lanurile, roadele pământului şi fructele pomilor, ramurile 
arborilor, mâncărurile şi tot ceea ce vine în atingere cu omul, după folosul şi trebuinţele 
fiecăruia. Ea binecuvintează de asemenea şi munca credinciosului, ocupaţiile şi îndeletnicirile 
cu care acesta îşi întreţine viaţa, începutul şi sfârşitul oricărei munci, precum şi momentele, 
întâmplările şi împrejurările cele mai de seamă din viaţa noastră, atât cele de bucurie cât şi 
cele de întristare. 

Toate rugăciunile şi slujbele săvârşite cu un astfel de scop şi în asemenea împrejurări 
poartă în general numirea de ierurgii. 

228. Care sunt deci roadele sau urmările ierurgiilor? 

Prin ele puterea sfinţitoare şi înrâurirea curţitoare a Bisericii se revarsă atât asupra 
fiinţei omeneşti, cât şi asupra întregii firi, scotând-o de sub puterea blestemului şi sfânţind-o. 
Cu alte cuvinte, prin Biserică, adică prin slujitorii ei, se împărtăşeşte şi firii neînsufleţite, 
precum şi vietăţilor necuvântătoare, harul dumnezeiesc, în măsura care le este de trebuinţă. 
Astfel, după cuvântul Sf. Apostol Pavel, „ orice făptură a lui Dumnezeu este bună şi nimic nu 
este de lepădat, dacă se ia cu mulţumire, căci se sfinţeşte prin cuvântul lui Dumnezeu şi prin 
rugăciune” (I Tim. 4, 4-5). Firea văzută, care până aici era mai degrabă potrivnică omului, 
devine în felul acesta un mijloc prielnic de trai şi un ajutor spre mântuire, fiind împreună 
părtaşă cu omul la preamărirea Ziditorului. Omul, împăcat din nou cu Dumnezeu, atrage deci 
cu sine toată zidirea din nou spre Dumnezeu şi o apropie de El, ca totul să fie străbătut şi 
desăvârşit de harul dumnezeiesc. Ierurgiile pregătesc astfel şi prevestesc lăptura cea nouă care 
va să vie, transfigurarea creaţiunii sau acel „ cer nou ” şi „pământ nou ”, pe care le-a văzut 
Sfântul Apostol şi Evanghelist Ioan în descoperirea primită (Apoc. 21, 1) şi pe care le 
aşteptăm, potrivit făgăduinţei, după sfârşitul veacului acestuia (II Petru 3, 13). 

229. Cum putem răspunde acelora care dispreţuiesc ierurgiile? 

Răspundem că puterea de înrâurire a lucrării dumnezeieşti nu poate fi mărginită numai 
la sufletul omului. Căci omul este nu numai suflet, ci şi trup, este o fiinţă legataăde pământ şi 
de întreaga fire văzută, în mijlocul căreia trăieşte: trupul lui e zidit din pământ, adică din 
aceleaşi elemente din care e alcătuită întreaga zidire; din aceasta îşi trage hrana şi izvoarele de 
întreţinere a fiinţei sale trupeşti, e înfrăţit cu ea. Firea văzută trăieşte deci în om, face parte din 
alcătuirea fiinţei sale şi trebuie deci sfinţită ca şi sufletul lui. Căci Mântuitorul nu este numai 
Mântuitor al sufletelor, ci şi al trupurilor. Când mâncăm ceva sfinţit, noi înşine ne sfânţim şi, 
dimpotrivă, dacă mâncăm ceva necurat, noi înşine ne întinăm. Sfinţirea naturii este deci o 
condiţie a sfânţirii sufletului. Or, tocmai acesta este rostul sau scopul ierurgiilor. 

Ierurgiile sunt tot atât de vechi ca şi Biserica. Ba, pe unele din ele le moştenim încă din 
Legea Veche, ca de pildă, curăţirea femeii lăuze la 40 de zile după naştere (vezi Lev. 12; Luca 
2, 22-24); pe altele le-a săvârşit Mântuitorul însuşi (tămăduirea bolnavilor, izgonirea duhurilor 
necurate; binecuvântarea pruncilor, a pâinii, a vinului şi a paştilor ş.a.); în sfârşit, despre cele 
mai multe dintre ele ne vorbesc Sfinţii Părinţi şi scriitorii bisericeşti din primele veacuri 
creştine, ca: Sf. Iustin Martirul şi Filosoful 559 şi Tertulian 560 în secolul III; Sf. Vasile cel 
Mare 561 , în sec. IV ş.a. Rugăciunile pentru binecuvântarea şi sfinţirea apei (aghiazma), a 
untdelemnului şi a fructelor, sfeştanii pentru ploaie ş.a. găsim amintite chiar în cele mai vechi 
rânduieli şi aşezăminte bisericeşti, ca Asezămintele Sfinţilor Apostoli din veacurile III-IV , 


558 Nic. Cabasila, Despre viaţa în Hristos, cart. V, trad. rom. p. 128. 

559 Apologia 1, cap. 61, 65, trad. cit., p. 70. 

560 De baptismo, cap. 7; De corona militis, cap. 3, 4 ş.a. 

561 Despre Sfântul Duh, cap. 67. 

562 Cart. VII, cap. 27, 42, 43; Cart. VIII, cap. 29, 40, 41, 42 ş.a. {trad. rom. cit., p. 196, 211, 254, 261 ş.u.). 

precum şi în cele mai vechi cărţi de, slujbă, ca Evhologhiul (Molitfelnicul) Episcopului 
Serapion de Thmuis din Egipt, din veacul al IV-lea. 

Pe toate le găsim în aceeaşi carte de slujbă, unde aflăm şi rânduiala Sfintelor Taine, 
adică în Evhologhiu sau Molitfelnic (cartea cu rugăciuni sau cu molitve). 

230. Prin ce se aseamană ierurgiile cu Sfintele Taine? 

întâi prin aceea ca şi unele şi altele mijlocesc harul şi sfinţirea omului; al doilea, prin 
aceea că şi unele şi altele lucrează în chip tainic, prin puterea nevăzută a harului dumnezeiesc. 

231. Prin ce se deosebesc ierurgiile de Sfintele Taine? 

întâi prin aceea că Sfintele Taine sunt întemeiate de către Mântuitorul însuşi şi privesc 
numai viaţa omului, sfinţind momentele sau împrejurările cele mai de seamă din cursul ei; 
ierurgiile sunt orânduite de Biserică şi au un câmp de înrâurire mai larg, privind nu numai 
viaţa omului, ci şi natura (firea) şi făpturile necuvântătoare. De aceea unele se şi săvârşesc în 
afara locaşului bisericesc, în case şi în sânul naturii. 

Al doilea, se deosebesc prin aceea că Tainele sunt slujbe de temelie pentru mântuirea 
omului, unele din ele fiind de neapărată trebuinţă pentru mântuirea oricărui creştin (ca 
Botezul Mirungerea, Pocăinţă, împărtăşirea)', pe când, în ce priveşte ierurgiile, acestea dacă 
nu sunt toate absolut necesare pentru mântuire, conduc toate la mântuire, aducând sfinţire 
omului şi naturii. Ele susţin, în viaţa credinciosului, harul şi sfinţenia, pe care le căpătăm prin 
Sfintele Taine, făcându-le mai lucrătoare. 

Mai trebuie spus de asemenea că ierurgiile au un loc de mijloc între Taine şi rugăciunile 
individuale ale creştinului. Ele se referă la multiplele trebuinţe concrete ale omului, ca şi 
rugăciunile lui individuale. Dar fiind săvârşite de preot, aduc o împlinire mai sigură a celor 
cerute, căci în rugăciunea preotului e prezentă Biserica, în numele căreia el se roagă şi face 
rugăciunea pentru credincioşi 563 . 

232. Unde şi când se săvârşesc ierurgiile? 

Unele se săvârşesc în biserică, de pildă: molitva mamei la 40 de zile după naştere, 
sfinţirea vaselor şi a veşmintelor bisericeşti ş.a.; altele, în case: sfeştaniile, ierurgiile în 
legătură cu înmormântarea ş.a.; iar altele, afară din case, pe câmp: binecuvântarea tărinilor; a 
holdelor şi a fântânilor s.a. 

Cât priveşte timpul în care se săvârşesc, unele ierurgii sunt legate de anumite sărbători 
sau date din cursul anului bisericesc, ca binecuvântarea sălciei, la Florii, şi a ouălor roşii, la 
Paşti, Aghiasmă mare, la Bobotează; altele însă nu sunt legate de nici un soroc anumit, ci se 
săvârşesc oricând este de trebuinţă: sfeştaniile prin case, care se fac de obicei miercurea şi 
vinerea, dezlegările şi rugăciunile la diferite trebuinţe. 

233. Cine poate săvârşi ierurgiile? 

Pe unele din ele, numai episcopul, pe celelalte, preotul. 

234. în câte se împart ierurgiile după menirea lor? 

în doua: 

a) Unele pentru lucruri, b) Altele pentru persoane. 

235. Care sunt cele mai de seamă ierurgii privitoare la lucruri? 

Cea mai obişnuita sau cea mai des săvârşită la noi este sfinţirea apei (Aghiazma), 
deoarece apa este lucrul cel mai de trebuinţă şi mai des folosit în viaţa de toate zilele; iar cea 
mai sărbătorească şi mai dezvoltată este sfinţirea bisericii {slujba tărnoşiriî). 


563 Pr. Prof. Dr. Ene Branişte, Liturgica specială, Bucureşti, 1980, p. 441; Pr. Prof. Dr. D. Stăniloae, Sfintele 
Taine şi ierurgiile bisericeşti, în „Ortodoxia”, nr. 3, iulie-septembrie, 1985, p. 453. 

DESPRE AGHIASMĂ 

(Sfinţirea apei) 


236. Ce înseamnă cuvântul „Aghiazmă” (Aiasma)? 

Cuvântul este grecesc (dyiaapoq) şi înseamnă sfinţire. La noi, prin aghiasmă se înţelege 
atât apă sfinţită, cât şi slujbă pentru sfinţirea ei. 

237. De câte feluri e Aghiazma în înţelesul ei de slujbă? 

De două feluri: mare şi mică. Cea mică se mai numeşte în popor şi sfeştanie, care 
înseamnă luminare, sau slujba luminilor , pentru că la început se înţelegea prin ea Aghiazma 
cea mare, care se săvârşeşte la Bobotează, sărbătoare numită şi ziua luminilor sau a luminării, 
deoarece atunci se botezau catehumenii. 

238. Când se săvârşeşte Sfinţirea cea mică a apei? 

în biserică, de regulă la fiecare zi întâi a lunii, iar în case, oricând cer credincioşii, mai 
ales în zilele de miercuri şi vineri dimineaţă. Când preoţii, potrivit hotărârilor Sf. Sinod merg 
să boteze casele credincioşilor, aceştia sunt datori să-i primească pe preoţi cu bucurie şi cu 
dragoste, deoarece preoţii aduc binecuvîntarea şi ajutorul lui Dumnezeu asupra casei şi a 
familiei lor, prin apa sfinţită cu care-i stropesc. 

239. Care sunt roadele şi folosul acestei slujbe? 

«Ştiut să fie că prea bun obicei este şi folositor de suflet să se facă în biserici, în 
mănăstiri şi în case, sfinţirea apei la toate zilele dintâi ale lunii şi a stropi pe oameni în 
mănăstiri şi în chilii, aşişderea şi în casele mirenilor şi toate ale lor. Această apă sfinţită pe 
care Duhul Sfânt prin rugăciunile preoţilor o sfinţeşte, multe feluri de lucrări are, precum 
însăşi ectenia sfinţirii şi rugăciunea mărturisesc. Că prin stropirea ei, duhurile cele viclene din 
tot locul se gonesc şi se iartă de păcatele cele mici de peste toate zilele, adică nălucirile 
diavoleşti, gândurile cele rele; iar mintea se curăţeşte de lucrurile cele spurcate şi îndreptată 
spre rugăciune se face; aduce dar paza, înmulţirea câştigului şi îndestulare; bolile goneşte şi 
dă sănătate trupească şi sufletească. Şi mai în scurt să zicem: toţi cei ce o primesc cu credinţă 
iau sfinţenie şi binecuvântare. Pentru aceasta dar, datori sunteţi şi voi, preoţilor, să vă învăţaţi 
enoriaşii voştri ca să o primească pe ea cu credinţă, spre marele folos al lor» 564 . 

240. Dar Sfinţirea cea mare a apei când se face? 

La Bobotează, atât în ajun, când se sfinţeşte apa cu care preoţii botează apoi casele 
creştinilor, cântând troparul Botezului: «în Iordan, botezându-Te Tu, Doamne...», cât şi în 
însăşi ziua Bobotezei, după Sfânta Liturghie, când se sfinţeşte apa pe care o iau creştinii pe la 
casele lor pentru tot anul. 

241. De ce se spune „Sfinţirea cea mare a apei”? 

Pentru că apa de la Bobotează are o putere deosebită, fiind sfinţită printr-o îndoită 
chemare a Sf. Duh în cursul rugăciunii de sfinţire, iar sfinţirea are loc în însăşi ziua în care 
Mântuitorul a sfinţit apele, botezându-Se în Iordan. De aceea şi slujha Aghiasmei mari este 
mai lungă şi mai sărbătorească decât a Aghiasmei mici, iar cântările şi rugăciunile ei 
pomenesc şi preaslăvesc îndeosebi Botezul Domnului în Iordan. 

242. Ce putere are apa sfinţită de la Bobotează şi cum o folosim? Aghiazma mare, 
adică apa sfinţită de la Bobotează, are, într-o măsură cu mult mai mare, puterea sfintţtoare şi 
tămăduitoare, precum şi darurile minunate, pe care am spus că le are Aghiazma mică. De 
aceea, ea se păstrează nestricată vreme îndelungată, rămâne tot aşa de proaspătă, de curată şi 
plăcută la gust ca şi când ar fi atunci scoasă din izvor. O parte din ea se păstrează în biserică, 
intr-un vas anume, numit şi Aghiazmatar, şi e folosită de preot la o mulţime de slujbe 
(ierurgii). Cu această apă sfinţită se stropesc persoanele şi lucrurile care trebuie exorcizate, 


564 Molitfelnicul, Povăţuirea din fruntea slujbei Aghiazmei mici, ed. 1984, p. 169. 

curăţite sau sfinţite. Se întrebuinţează, de pildă: la botezul copiilor, la rugăciunea pentru 
durerea de cap, la rânduiala de curăţire a fântânii spurcate, la binecuvântarea începerii 
semănăturilor, la vasul cel spurcat, la Ţarinele (holdele), viile şi grădinile bântuite de lăcuste 
şi gândaci, la sfinţirea crucii şi a troiţei, a clopotului, a vaselor şi veşmintelor bisericeşti ş.a. 

Aghiazma mare se foloseşte de asemenea la sfinţirea bisericii şi a antimiselor, a Sfântului 
Mir şi a altora. 

Fiecare creştin sau fiecare casă trebuie să ia din Aghiazma de la Bobotează şi să o 
păstreze intr-un vas curat şi la loc de cinste. Se gustă dintr-însa pe nemâncate şi cu multă 
cuviinţă în zilele de ajunare şi de post, sau în zilele de sărbători mari, după ce venim de la 
biserică, mai ales când nu ne împărtăşim. Se obişnuieşte ca credincioşii să bea din Aghiazma 
mare timp de 8 (opt) zile în şir, începând din ajunul Bobotezei, până la încheierea praznicului, 
adică până la 13 ianuarie. După aceea, ea se poate lua numai după Spovedanie. îndeosebi cei 
opriţi de la împărtăşire se pot mângâia luând Aghiazma şi apoi anafora. Când ne împărtăşim, 
Aghiazma se ia după împărtăşire, fiind mai mică decât Sfânta împărtăşanie, iar când luăm 
numai anafora, Aghiazma se ia înainte de aceasta, fiind mai mare ca anafora. 

Putem stropi cu Aghiazma cea mare casa, curtea şi grădina, vitele şi chiar ogoarele şi 
livezile noastre, pentru a le feri de rele. în caz de boală, putem, de asemenea, să gustăm din ea 
cu credinţă. Căci apa aceasta, având intr-insa darul şi puterea dumnezeiască a Sfântului Duh, a 
făcut adesea multe minuni, însănătoşind bolnavi, tămăduind răni, aparând de rele, de necazuri 
şi de primejdii. 

243. Care sunt cele mai de seamă ierurgii în legătură cu omul? 

Sunt cele ce se săvârşesc la naşterea omului şi cele care se săvârşesc la moartea lui, sau în 
legătură cu pomenirea morţilor. 

244. Care sunt ierurgiile în legătură cu naşterea? 

Sunt următoarele: 

a) Rânduiala de ziua întâi pentru femeia lehuză, îndată după naştere; 

b) Rugăciunea la însemnarea pruncului, când i se pune numele; a opta zi după naştere; 

c) Rânduiala îmbisericirii pruncului şi a curăţirii lehuzei, la 40 de zile după naştere. 

Cea dintâi se săvârşeşte în casa femeii care a născut, iar celelalte două, la biserică. 

245. Cum se face rânduiala în ziua întâi şi care este rostul ei? în ziua întâi după 
naşterea pruncului, preotul face sfinţirea cea mică a apei. Apa sfinţită acum e ca o 
preînchipuire a botezului 565 . Cu ea se stropeşte casa, lehuza, pruncul, moaşa şi toţi ai casei. 
Apoi preotul citeşte trei molitve pentru femeia lehuză, în care se roagă pentru grabnica ei 
ridicare din patul naşterii, pentru iertarea păcatelor ei, pentru ocrotirea ei şi a pruncului de 
bântuiala duhurilor necurate şi pentru curăţirea mamei de întinăciunea trupească pricinuită de 
naştere, întrucât, precum zice Psalmistul (Ps. 50, 6), suntem zămisliţi întru fărădelege şi 
născuţi în păcat. Cu acelaşi scop citeşte acum preotul şi o rugăciune deosebită pentru moaşă şi 
alta pentru celelalte persoane care au ajutat la naştere, întrucât atingerea de lehuză şi de prunc 
le este socotită ca o întinare, de care trebuie curăţaţi 566 . 

Din apa sfinţită cu acest prilej se obişnuieşte a se pune în baia (scăldătoarea) copilului, în 
primele trei zile după naştere. 

246. Care este rânduiala din ziua a opta după naştere? 

în ziua a opta după naştere, pruncul e adus de moaşă la biserică şi, stând afară în pridvor 
înaintea uşilor ca unul ce nu este încă botezat şi îmbisericit, preotul îl binecuvintează, 
făcându-i semnul crucii la frunte, pentru luminarea minţii şi a gândurilor; la gură, pentru 
sfinţirea cuvântului şi a suflării, şi la piept, pentru ferirea inimii de poftele şi patimile trupeşti; 
apoi îi citeşte o rugăciune pentru punerea numelui, care înseamnă un fel de pregătire pentru 
botez. De obicei, în timpul din urmă, preoţii împreunează această rânduială fie cu cea din ziua 
întâi, fie cu cea a botezului. 


565 Sf. Simion al Tesalonicului, Despre Sf. Taine, cap. 59, p. 71. 

566 Ibidem, p. 71. 

Datina de a pune numele pruncului a opta zi după naştere este veche, fiind moştenită din 
Legea Veche, care orânduise această zi pentru curăţirea pruncilor de sex bărbătesc, prin 
tăierea împrejur şi prin punerea numelui (Lev.12, 3). Noi, creştinii, am păstrat-o fiindcă şi 
Mântuitorul însuşi - supunându-Se Legii - a fost tăiat împrejur a opta zi după naştere, când I 
s-a pus numele de Iisus (Luca 2, 21). 

Numele care se dă la botez este de obicei numele naşului sau al Sfântului zilei, sau al 
altui sfânt pe care părinţii îl aleg copilului ca patron sau ocrotitor. Este bine să se pună nume 
de sfinţi din calendarul ortodox sau din cele obişnuite în popor. Sfântul al cărui nume îl 
purtăm trebuie să fie pentru noi nu numai un ocrotitor sau păzitor, ci şi un model de urmat şi 
un îndemn statornic spre adevărata vieţuire creştinească. 

247. Cum se face şi care este rostul rânduielii la 40 de zile după naştere? 

La patruzeci de zile după naştere se face rânduiala pentru îmbisericirea pruncului botezat 
şi pentru curăţirea lehuzei, după datina moştenită tot din Legea Veche (Lev.12,1-8), pe care a 
păzit-o şi Maica Domnului, aducând pe dumnezeiescul său Prunc la templu, unde a fost 
întâmpinat şi ţinut în braţe de bătrânul Simeon (Luca 2, 22 ş.u.). 

Pruncul e adus de maica sa sau de naş înaintea uşilor bisericii, unde preotul citeşte 
molitvele de curăţire, rugându-se întâi pentru mamă, ca Dumnezeu să o curăţească de 
întinăciunea lehuziei şi să o învrednicească a intra din nou în sfântul locaş şi a se împărtăşi cu 
Sfintele Taine; se roagă apoi pentru prunc, pentru ca Dumnezeu să-l crească, să-l 
binecuvinteze şi să-l sfinţească, învrednicindu-1, la vremea cuvenită, de luminarea botezului. 

Urmează apoi îmbisericirea pruncului, adică introducerea lui în biserică: preotul ia în 
braţe pe prunc, închipuind pe dreptul Simeon, care a purtat în braţele sale pe Pruncul Iisus şi 
face semnul Crucii cu el întâi în faţa uşilor bisericii, apoi în mijlocul bisericii şi, în cele din 
urmă, în faţa uşilor împărăteşti, zicând de fiecare dată: «Se îmbisericeşte robul (roaba) Lui 
Dumnezeu (numele) în numele Tatălui...» (dacă pruncul e băiat preotul îl duce şi în altar, 
ocolind cu el Sfânta Masă). Apoi îl pune jos, în faţa uşilor împărăteşti, în semn că e închinat 
Domnului, de unde îl ridică naşul sau mama. Partea de la urmă a rânduielii din a patruzecea 
zi, adică îmbisericirea pruncului, preoţii o fac de obicei îndată după slujba botezului. 

248. Care sunt ierurgiile în legătură cu sfârşitul omului şi grija pentru cei morţi? 

Sunt acele ierurgii şi rânduieli poruncite de Biserică sau moştenite din practica creştină. 

249. Cum se mai numeşte grija pentru cei morţi? 

Se mai numeşte cultul morţilor. 

250. Cum trebuie să fie sfârşitul adevăratului creştin? 

In rugăciunile ei (ectenia dinainte şi de după sfinţirea Darurilor) Biserica ne îndeamnă să 
cerem de la Dumnezeu, între altele, «sfârşit creştinesc vieţii noastre: fără prihană, ne înfruntat, 
cu pace...», adică în pace cu toată lumea şi cu cuget împăcat, liniştit, fără teamă de moarte. 

251. Care este grija şi datoria creştinească cea mai de seamă a celor vii faţă de cei 
ce-şi dau sufletul? 

Ca aceştia din urmă să moară spovediţi şi grijiţi (împărtăşiţi) şi cu lumânarea aprinsă în 
mână. 

252. De ce este atât de trebuincioasă spovedania şi împărtăşirea pe pragul morţii? 

Pentru că mărturisirea păcatelor, mai mult decât oricând în cursul vieţii, aduce celui pe 
moarte iertarea acestor păcate, liniştirea cugetului, împăcarea cu Dumnezeu şi cu semenii pe 
care îi va fi nedreptăţit, urât sau păgubit cu ceva, sau cu care va fi fost certat. Cât priveşte 
Sfânta împărtăşanie, ea, fiind arvuna vieţii veşnice şi chezăşia învierii (Ioan 6, 54), alcătuieşte 
merindea cea mai scumpă şi mai de pe urmă, de care nici un creştin nu trebuie lipsit şi pe care 
repausatul o ia cu sine pe drumul cel lung al veşniciei. Aşa ne povăţuiesc Sfinţii Părinţi 
adunaţi în Soborul cel dintâi din toată lumea (Niceea, 325), în cel de al 13-lea canon al lor: 
«Iar pentru cei ce pleacă (din viaţă), să se păzească şi acum legea veche şi canonicească, încât 
dacă pleacă cineva, să nu fie lipsit de merindea cea mai de pe urmă şi cea mai 

trebuincioasă...» . Sfântul Trup şi Sânge va fi pentru sufletul celui răposat cel mai bun 
tovarăş, scut şi apărător în faţa Tronului Judecăţii. 

Astfel, creştinul spovedit şi împărtăşit îşi poate aştepta şi întâmpina moartea cu mai mult 
curaj şi cu seninătate . De aceea, cea din urmă împărtăşire - aceea care se dă pe patul morţii 
- poartă în popor numele de Grijanie, adică grija cea mai de căpetenie şi mai de pe urmă pe 
care se cuvine să o avem aici pe pământ pentru mântuirea sufletului nostru. Iar trecerea cuiva 
din viaţa fără spovedanie şi fără grijanie este socotită, pe drept cuvânt, nu numai ca o mare 
pagubă pentru sufletul celui răposat, ci şi un mare păcat pentru cei ai lui, rămaşi în viaţă, dacă 
lucrul s-a petrecut din vina sau nepurtarea lor de grijă. De aceea, când se face pomenire sau 
parastas pentru astfel de morţi, numele lor e însoţit de arătarea «mort negrijit şi nespovedit», 
iar uneori şi «fără lumânare». 

253. De ce se pune lumânare aprinsă în mâinile celui ce trage să moară? 

Pentru că lumina este, pe de o parte, călăuza sufletului pe calea cea fără de întoarcere, 
risipind întunericul morţii, iar pe de altă parte ea închipuie pe Hristos şi Evanghelia Sa, căci 
El a spus: „Eu sunt Lumina lumii. Cel ce-Mi urmează Mie nu va umbla întru întuneric, ci va 
avea Lumina vieţii” (Ioan 8,12; II Cor. 4, 4, 6). Având deci lumânarea în mâinile sale, omul 
trece la cele de dincolo împreună cu Hristos şi având cu el „ lumina vieţii” celei veşnice, pe 
care a primit-o încă de la botez. Viaţa pământească a creştinului începută cu Hristos se 
sfârşeşte astfel tot cu El, pentru a se prelungi în ceruri lângă El. Lumânarea aceasta ne 
aminteşte totodată de pilda celor zece fecioare, şi anume de candelele aprinse cu care cele 
cinci fecioare înţelepte au întâmpinat pe mirele lor la miezul nopţii (Matei 25, 1-13). 

Aceeaşi însemnare o au şi celelalte lumini şi sfeşnice care ard împrejurul sicriului, 
precum şi lumânările aprinse care se dau celor ce iau parte la slujba înmormîntaru sau la 
parastas. 

254. De ce se trag clopotele bisericii când moare cineva? 

Ca să vestească şi celorlalţi membri ai parohiei că unul dintre ei i-a părăsit, să-i îndemne 
la rugăciune pentru iertarea păcatelor lui (de aceea toţi zic: «Dumnezeu să-l ierte!») şi să le 
aducă şi lor aminte că toţi sunt muritori. Glasul clopotului ne duce deodată cu gândul la 
trâmbiţa cu care îngerul va vesti sfârşitul lumii şi scularea din morminte, la înfricoşata 
Judecată de apoi (Matei 24, 31; I Cor. 15, 52; I Tes. 4, 16). 

255. De ce se scaldă trupul răposatului şi apoi e îmbrăcat în haine curate? 

Urmând pilda celor dintâi creştini (Fapte 9, 37), spălăm trupurile răposaţilor, în semn de 

curăţire, cu apă curată, care aduce aminte de apa botezului, arătând cu aceasta că cei răposaţi 
au trăit creştineşte. 569 

Apoi îmbrăcăm trupurile în haine noi şi curate, închipuind veşmântul cel nou al 
nestricăciunii, cu care ele vor învia la ziua judecăţii (I Cor. 15, 42-44). 

256. Pentru ce se aşază trupul răposatului în sicriu şi cu faţa spre răsărit? 

Se aşază în sicriu, pentru a fi ocrotit de greutatea pământului, înainte de putrezire, şi 
pentru a arăta că trupul se află sub acoperământul Celui Prea înalt şi se odihneşte sub umbra 
Celui Atotputernic (Ps. 90, 91). 

Se aşază cu faţa spre răsărit, ca şi la botez, pentru că dinspre Răsărit ne-a venit Hristos, 
lumina cea adevărată, şi tot dinspre Răsărit va veni El la judecata viitoare (Matei 24, 27). 

Trupul e acoperit cu o pânză albă, arătând că răposatul se află sub acoperământul lui 
Hristos 570 . 

257. De ce se pune icoană sau cruce pe pieptul celui repausat? 

Pentru a arăta că creştinul îşi dă duhul în Hristos, întru Care şi Căruia I se încredinţează la 

571 

moarte , iar Crucea Lui este scut si annă împotriva îngerilor răi care caută să ia sufletele 
morţilor. 


567 Vezi de asemenea Sf. Grigorie de Nissa, can. 5. 

568 Sf. Simion al Tesalonicului, Despre sfârşitul nostru, cap. 360, p. 242-243. 

569 Sf. Simion al Tesalonicului, Despre sfârşitul nostru, cap. 368, p. 248. 

570 Ibidem, cap. 362, p. 244 . 

258. Ce slujbă se face la casa celui repausat? 

îndată după moarte sau înainte de înmormântare, preotul săvârşeşte la casa repausatului 
panihida sau panahida. Numele acestei ierurgii vine de la cuvântul grecesc Pannuciv", care 
înseamnă priveghere sau slujbă de toată noaptea, deoarece panihida înlocuieşte priveghiile, 
adică rugăciunile din timpul nopţii, care se făceau odinioară în biserici, în ajunul praznicelor 
mari, sau în case, la căpătâiul celor repausaţi. 

Această slujbă e o prescurtare a slujbei înmormântării, fiind alcătuită din rugăciunile 
începătoare obişnuite, troparele de la începutul slujbei înmormântării, rugăciunea 
«Dumnezeul duhurilor şi al tot trupul...» în care ne rugăm pentru iertarea şi odihna celor 
răposaţi, apoi «veşnica pomenire». 

259. Când se face înmormântarea? 

De obicei a treia zi după moarte, când se face pentru răposat şi prima pomenire şi când, 
după credinţa noastră, sufletul celui repausat părăseşte pentru totdeauna pământul şi locurile 
pe unde a trăit, pentru a se înălţa la cer . La nevoie înmormântarea se face însă şi mai 
degrabă sau mai târziu. 

260. De ce trupul celui repausat e adus la biserică înainte de a fi înmormântat şi 
aici i se face slujba înmormântării? 

Pentru că aici răposatul se află pentru cea din urmă oara în mijlocul parohiei sau al obştii 
creştine în care a trăit. El îşi ia acum rămas bun nu numai de la cei rămaşi în viaţă, ci şi de la 
locaşul sfânt unde a luat parte la sfintele slujbe, unde a fost botezat, cununat şi împărtăşit. Şi, 
după cum în biserică a primit botezul şi îmbisericirea, adică începutul vieţii sale în Hristos, se 
cuvine ca tot aici să i se facă şi cea din urmă slujbă, aceea care binecuvintează sfârşitul vieţii 
sale pământeşti şi intrarea pe poarta veşniciei. 

261. Slujba înmormântării este oare aceeaşi pentru toţi cei repausaţi? 

Nu. Biserica a întocmit patru rânduieli deosebite ale slujbei înmormântării: una pentru 
credincioşii laici sau mireni în vârstă, a doua pentru pruncii şi copiii până la şapte ani, a 
treia pentru diaconi şi preoţi de mir şi a patra pentru călugări şi arhierei. 

262. Care este partea cea mai de seamă din slujba înmormântării credincioşilor? 

Partea cea mai de seamă din slujba înmormântării credinciosşilor este molitva de 

dezlegare («Dumnezeul duhurilor şi al tot trupul»), urmată de rugăciunile de iertare, rostite de 
preot. în acestea, preotul roagă pe Dumnezeu să dezlege sufletul celui răposat, de orice 
blestem sau afurisenie, să-i ierte tot păcatul sufletesc şi trupesc, ca sufletul lui să se 
odihnească împreună cu drepţii, iar trupul să se dea înapoi firii, desfăcându-se în cele din care 
a fost alcătuit. 

263. Ce înseamnă sărutarea cea mai de pe urmă, pe care rudele, prietenii şi 
cunoscuţii o dau celui repausat? 

Aceasta este pecetea dragostei şi a unirii, ce leagă pe cei vii cu cei morţi şi totodată 
semnul iertării şi al împăcării prin care ne luăm rămas bun de la cel ce pleacă dintre noi' '. De 
aceea, în timpul acesta se cântă frumoasele şi înduioşătoarele podobii: «Veniţi, fraţilor, să 
dăm mortului sărutarea cea mai de pe urmă...» şi celelalte, în care Biserica ne zugrăveşte din 
nou piericiunea şi vremelnicia vieţii pământeşti şi ne aminteşte că toţi vom muri şi ne 
îndeamnă să ne rugăm cu toţii pentru iertarea şi odihna celui răposat. 

264. Ce înseamnă: «Veşnica pomenire», care se cântă repausatului la sfârşitul 
slujbei înmormântării, la punerea în mormânt şi la parastase? 

Prin aceasta ne rugăm lui Dumnezeu ca, pe de o parte, El să-Şi aducă pururea aminte de 
cel răposat, cum s-a rugat tâlharul pe cruce: „Pomeneşte-mă, Doamne, întru împărăţia Ta !”, 


571 Ibidem, cap. 362, p. 244. 

572 Mitrofan, Viaţa repausaţilor noştri şi viaţa noastră după moarte, din franţuzeşte, de Iosif, Mitropolit primat, 
ed. II, Buc. 1899,’p. 25 

573 Sf. Simion al Tesalonicului, Despre sfârşitul nostru, cap. 367, p. 247-248. 

iar, pe de alta, noi, cei vii, să păstrăm o neîntreruptă aducere aminte de dânsul, să nu-1 lăsăm 
în uitare, ci să-l pomenim totdeauna, rugându-ne pentru dânsul. 

265. Se face vreo abatere de la rânduiala obişnuită a slujbei înmormântării, în vreun 
timp al anului? 

Da, şi anume în Săptămâna luminată, adică între Duminica învierii şi Duminica Tomii. 
Iată ce ne învaţă despre aceasta cartea de slujbă: «Ştiut să fie că de va răposa vreunul din 
creştini de Sfintele Paşti sau în orice zi din Săptămâna luminată până la Duminica Tomii, nu 
cântam slujba înmormântării ştiute, pentru mărirea şi cinstirea sărbătorii învierii şi pentru ca 
acestea sunt zile de bucurie şi de veselie, iară nu de jale şi de plângere. Şi toţi câţi murim întru 
nădejdea învierii şi a vieţii celei veşnice, întru Hristos înviem 574 . 

De aceea, pentru ca bucuria învierii să nu fie întunecată sau umbrită de jalea şi durerea 
pentru cei morţi, din zilele obişnuite, preotul slujeşte în asemenea cazuri îmbrăcat în veşminte 
luminate (albe), iar slujba înmormântării din aceste zile e alcătuită aproape numai din 
cântările învierii. Din slujba obişnuită a înmormântării se păstrează numai ectenia pentru 
morţi, condacul «Cu sfinţii odihneşte, Hristoase...» şi rugăciunile de dezlegare şi iertare 
(«Dumnezeul duhurilor...» şi celelalte). 

266. De ce preotul, la coborârea sicriului în groapă, aruncă peste el prima lopată de 
ţărână, în formă de cruce? 

întâi pentru a ne aduce aminte de cuvântul Domnului: „Că pământ eşti şi în pământ te vei 
întoarce” (Fac. 3, 19). 

Al doilea, pentru a mângâia pe cei rămaşi în viaţă că, chiar în pământ, trupul celui răposat 
rămâne tot sub puterea şi ocrotirea lui Dumnezeu, deoarece, precum zice Psalmistul: „Al 
Domnului este pământul şi plinirea lui, lumea şi toţi cei ce locuiesc într-însa” (Ps. 23,1). Sau, 
precum ne învaţă Sf. Apostol Pavel: „Căci de viem, Domnului viem, şi de murim, Domnului 
murim', deci, sau de viem sau de murim, ai Domnului suntem ” (Rom. 14, 8). 

267. Pentru ce preotul varsă cenuşa din cădelniţă, untdelemn şi vin peste trupul 
răposatului? 

Se varsă cenuşa, pentru a adeveri cuvântul Sfintei Scripturi ca „pământ şi cenuşă 
suntem” (Fac. 18, 27; Iov 30, 19; Eccl. 12, 7). Apoi, această cenuşă, fiind binecuvântată şi 
sfinţită cu semnul Crucii, prin tămâie, pune pe mort sub scutul lui Hristos până la înviere 575 . 

Untdelemnul este semnul şi pecetea lui Hristos, ca şi untdelemnul de la Botez. «Atunci 
(la Botez), ungerea cu untdelemn chema pe candidatul la Botez la luptele cele sfinte; acum 
însă untdelemnul cel vărsat înseamnă că cel adormit a luptat luptele cele sfinte şi s-a 

cn /r 

desăvârşit» . Iar vinul, în unele părţi amestecat cu untdelemn, iar în altele înlocuit cu 
Aghiazma, se toarnă cruciş peste trupul răposatului. Vinul este simbolul sângelui, adică al 
sevei de viaţă care curge prin mădularele trupului omenesc şi îl însufleţeşte. Turnarea lui peste 
trupul mortului este deci preînchipuirea nemuririi sau a învierii pentru viaţa cea veşnică, pe 
care o nădăjduim. 

268. Ce este şi ce închipuie coliva, care se face la înmormântări şi parastase? 

Coliva închipuie însuşi trupul mortului şi este totodată un semn văzut al credinţei noastre 
în înviere şi nemurire, deoarece este lăcută din boabe de grâu, pe care însuşi Domnul le-a 
înfăţişat ca purtând în ele icoana sau asemănarea învierii trupurilor: după cum bobul de grâu, 
ca să încolţească şi să aducă roada trebuie să se îngroape mai întâi în pământ şi apoi să 
putrezească, tot aşa şi trupul omenesc mai întâi se îngroapă şi putrezeşte, pentru ca să învieze 
apoi întru nestricăciune (Ioan 12, 24; I Cor. 15, 36 ş.u,) 577 . 


574 Molitfelnicul, învăţătura dinainte de slujba înmormântării, din Săptămâna luminată, ed. 1984, p. 280. 

575 Sf. Simion al Tesalonicului, Despre Sf Mcislu, cap. 287, p. 185. 

576 Dionisie Pseudo-Areopagitul, Despre ierarhia bisericească, VII, 3 ( trad. rom. cit., p. 149), şi Sf. Simion al 
Tesalonicului, Despre Sfântul Maslu, cap. 286-287 şi Despre sfârşitul nostru, cap. 362, trad. rom. p. 185, 248. 

577 Sf. Simion al Tesalonicului, Despre sfârşitul nostru, cap. 371, p. 249, comp. si Mitrofan, op. cit., pag. 
172, 173. 

De aceea, la binecuvântarea colivei de către preot, şi anume, când se cântă «Veşnica 
pomenire», rudele şi prietenii mortului ridică tava (farfuria) cu coliva, legănând-o pe mâini, în 
semn de comuniune sau legătură cu răposatul. Acelaşi lucru închipuie şi gustarea din colivă, 
după binecuvântarea ei. 

Acelaşi rost îl are şi coliva simplă, neînsoţită de vin, adusă de cei vii în biserică la ziua 
numelui lor, spre cinstea şi pomenirea praznicului sau sfinţilor sărbătoriţi în acea zi sau spre 
pomenirea morţilor care poartă numele acelor sfinţi. Ea se binecuvintează de către preoţi fie 
seara, la sfârşitul vecerniei, fie (mai des) ziua, la sfârşitul Liturghiei, după rugăciunea 
Amvonului, printr-o rugăciune deosebită: «Doamne, Cela ce ai produs toate cu cuvântul 
Tău...». 

269. Ce sunt pomenile şi ce rost au ele? 

Pomenile sau praznicele morţilor sunt mesele care se fac în cinstea şi pomenirea morţilor. 
Ele sunt rămăşiţe ale vechilor agape sau mese frăţeşti, cu care era împreunată în vechime 
slujba înmormântării. 

Despre ele pomenesc vechile rânduieli bisericeşti, ca Aşezămintele Sfinţilor Apostoli 
(Cartea VIII, cap. 44), şi alte scrieri vechi creştine: «Noi îi poftim pe săraci şi nevoiaşi la 
ospăţ, pentru ca astfel serbarea noastră să devină pomenire pentru odihna sufletului celui 
adormit, iar pentru noi, mireasma bine plăcută lui Dumnezeu» 57 . 

Tot pomană se numeşte şi orice faptă de milostenie făcută pentru pomenirea şi folosul 
morţilor, ca de pildă hainele sau lucrurile care se dau săracilor şi care sunt binecuvântate de 
preot printr-o molitvă deosebită. 

270. Ce trebuie să credem despre cei ce îşi dau trupurile să fie arse la crematoriu? 

Arderea trupului înseamnă nimicirea lui. De aceea, îşi ard trupurile după moarte numai 
cei ce îşi închipuie că totul se sfârşeşte cu moartea şi că după moarte nu mai e nimic. Dar noi, 
creştinii, credem cu tărie în veşnicia sau nemurirea sufletului şi în învierea trupurilor, adică în 
realcătuirea lor din elementele din care au fost compuse şi în reunirea lor cu sufletul, pentru a 
fi judecate şi răsplătite împreună cu sufletele cu care au şi vieţuit pe pământ 579 . Pentru noi, 
trupul omului este templul lui Dumnezeu, întru care locuieşte Sfântul Duh, precum zice 
Sfântul Apostol Pavel (I Cor. 3, 16-17; 6,19); este locaş al sufletului şi înfrăţit cu acesta, atât 
la răsplată cât şi la pedeapsă . Se cuvine deci să fie cinstit şi îngrijit şi după despărţirea lui 
de suflet, iar nu ars ca un lucru netrebnic. Sfintele Moaşte, adică rămăşiţele trupeşti ale 
Sfinţilor, păstrate uneori în chip minunat, sunt o dovadă vie a cinstirii pe care noi o dăm 
trupurilor şi a darurilor minunate pe care harul lui Dumnezeu le toarnă în trupurile celor ce I- 
au bine plăcut. De aceea, noi îngropăm pe morţi în pământ, pentru că Dumnezeu însuşi a zis 
lui Adam: „că pământ eşti şi în pământ te vei întoarce” (Fac. 3, 19). Aşa ne învaţă Sfânta 
Scriptură şi în alte locuri, ca de pildă: „ Tot pământul în pământ va merge, de unde s-a şi zidit ” 
(Iov 34, 15). Iar ca pilda vie avem pe Mântuitorul însuşi, Care a fost îngropat şi a stat în sânul 
pământului trei zile, făcându-Se „începătura învierii celor adormiţi” (I Cor. 15, 20). 

271. Ce sunt mormintele şi cimitirele şi ce rost au ele pentru noi creştinii? 

Mormintele şi cimitirele sunt locuri de odihnă şi linişte în care aşezăm trupurile 

repausaţilor noştri, în aşteptarea învierii şi a Judecăţii de apoi. Deşi plecaţi dintre noi, cei 
repausaţi rămân astfel mai departe lângă noi, prin osemintele lor. Monnintele lor păstrează vie 
în sufletele noastre amintirea celor ce dorm în ele şi legătură nevăzută cu ei. Totodată ele ţin 
treaz în noi gândul la moarte şi ne îndeamnă să ne pregătim pentru ea. «Privind mormintele - 
zice Sf. Ioan Gură de Aur -, dacă sufletul dormitează, tresare îndată, iar de este treaz şi 
vrednic, se face şi mai vrednic... Vederea mormintelor îmboldeşte pe fiecare dintre noi să 
cugete, fără voia lui, asupra sfârşitului nostru propriu, iar cine a luat la sine această 
încredinţare nu se va lăsa pe sine lesne în mrejele păcatului. Pentru aceasta un înţelept dădea 


578 Tălcuire la cartea Iov (atribuită lui Origen), cart. III, Migne, P. G., XVII, col. 517. 

579 Dionisie Pseudo-Areopagitul, Despre ierarhia bisericească, VII, 1, trad. rom. cit., p. 139-140 

580 Dionisie Pseudo-Areopagitul, op. cit., VII, trad. rom. p. 149-150. 

sfatul ce zice: în tot ce veţi spune, cugetaţi la clipele cele de pe urmă şi niciodată nu veţi 
păcătui» 581 . 

272. Pentru ce se pune cruce la căpătâiul morţilor? 

Pentru că Sfânta Cruce este semnul credinţei celui adonnit, semnul lui Hristos şi al 
biruinţei Lui împotriva morţii. Crucea, care străjuieşte deci mormântul creştinului, arată că cel 
ce doanne sub scutul ei a adonnit întru Hristos şi cu nădejdea că se va scula împreună cu El la 
învierea cea de obşte. 

273. Prin ce se arată grija noastră faţă de cei repausaţi? 

Prin înmormântarea lor după datina creştinească şi prin săvârşirea rugăciunilor şi 
slujbelor orânduite de Biserică pentru pomenirea lor. De aceea, trebuie să pomenim pururea 
pe răposaţi şi să ne rugăm pentru dânşii, atât în rugăciunile noastre personale, de fiecare zi, cât 
şi prin slujbele şi rânduielile aşezate de Biserică pentru aceasta, la soroacele cuvenite. 

274. Care sunt soroacele sau termenele pentru pomenirea celor răposaţi? 

Ziua a treia, a noua şi a patruzecea după moarte; la trei, şase şi nouă luni şi la un an 
după moarte; apoi în fiecare an până la şapte ani după moarte. 

275. De ce se face pomenirea la aceste soroace? 

Se face la trei zile, în cinstea Sfintei Treimi, întru Care ne mântuim şi în amintirea învierii 
celei de a treia zi a Domnului, Care, sculându-Se din morţi, S-a făcut pârgă sau începătură şi 
chip al învierii celor adonniţi; la nouă zile, pentru ca răposatul să se învrednicească de 
părtăşia cu cele nouă cete îngereşti şi în amintirea orei a noua în care Domnul, înainte de a 
muri pe Cruce, a făgăduit tâlharului Raiul, pe care ne rugăm să-l moştenească şi răposaţii 
noştri; la patruzeci de zile (şase săptămâni), în amintirea înălţării la cer a Domnului care a 
avut loc la patruzeci de zile după înviere, pentru ca sufletul celui răposat să se înalţe şi el la 
cer; la trei luni, la şase luni, la nouă luni şi la un an, în cinstea şi slava Sfintei Treimi, după 
pilda creştinilor din primele veacuri, care prăznuiau în fiecare an ziua morţii mucenicilor şi a 
sfinţilor, ca zi de naştere a lor pentru viaţa de dincolo . 

Tennenul de şapte ani, când se face pentru cea din urmă oară datornica pomenire anuală a 
răposatului, e număr sfânt (cele 7 zile ale facerii lumii) şi se socoteşte că atunci trupul omului 
e cu totul desfăcut în ţărână. De aceea, în rânduiala mănăstirilor, atunci când se împlinesc 
şapte ani de la îngroparea călugărilor, se face dezgroparea osemintelor şi aşezarea lor în raclă 
sau osuar, ori în gropniţa de obşte. 

276. Cum se numeşte slujba care se face la aceste soroace, pentru pomenirea 
repausaţilor? 

în cărţile de slujbă se numeşte panihidă (panahidă), dar în popor poartă de obicei numirea 
de parastas, de la cuvântul grecesc parivstmi# a se înfăţişa înaintea cuiva, a mijloci, deci 
rugăciune de mijlocire pentru răposaţi. 

Parastasul nu e altceva decât o prescurtare a slujbei înmormântării. Partea de căpetenie o 
alcătuiesc rugăciunile de dezlegare şi iertare, rostite de preot la sfârşitul slujbei, urmate, ca si 
la înmormântare, de « Veşnica pomenire». Se săvârşeşte în biserică, după Liturghie, iar când e 
cu putinta, si la mormânt. La parastas se aduc întru pomenirea celui răposat coliva, pâine şi 
vin din care se toarnă jos peste mormântul celui răposat. 

277. Se pot face parastase în tot timpul anului? 

Nu se pot face parastase în următoarele zile şi răstimpuri din cursul anului: 

a) Duminicile de peste an, pentru că Duminica, amintind ziua învierii Domnului, e zi de 
bucurie, iar nu de întristare. 

b) în cele douăsprezece zile dintre Naşterea şi Botezul Domnului. Chiar dacă în unele 
biserici se fac parastase Duminica, cel puţin în Duminicile Penticostarului, adică în cele dintre 
Paşti şi Rusalii, nu se cuvine nicidecum să se faca parastase, pentru a nu se întuneca bucuria 
Praznicului cel Mare al învierii. 


581 Tălmăciri alese din Sf. Ioan Gură de Aur, p. 82. 

582 Vezi Aşezămintele Sf. Apostoli, cart. VIII, cap. 42; Sf. Simion al Tesalonicului, Despre sfârşitul nostru, 
cap. 372, p. 250, comp. şi Mitrofan, op. cit., p. 169-172. 

c) De la lăsatul secului de came până la sâmbăta întâia din Postul Mare, sâmbăta Sf. 
Teodor. 

d) Din sâmbăta Floriilor până în Duminica Tomii. 

e) La praznicele împărăteşti sau sărbători mari. 

în timpul Postului Mare, nu se face parastas în zilele de rând (luni, marţi, miercuri, joi şi 
vineri), deoarece în aceste zile nu se face Liturghie obişnuită sau deplină (can. 49 Laodiceea). 

278. Ce sunt «sărindarele»? 

Cuvântul «sărindar», de la cuvântul grecesc sarantavfia, înseamnă pomenirea unui 

răposat sau a unui pomelnic întreg de răposaţi la 40 de Liturghii în şir, mai ales în primele 40 

9 . . . 

de zile de la moartea cuiva, precum ne îndeamnă să facem Sf. Simion al Tesalonicului . 
Sărindarele se dau de obicei la sfinţirea unei biserici sau a unei fântâni, când vine preot nou în 
sat. Ele se numesc de obşte, când pomenirea se face la 40 de Liturghii, una după alta, şi 
particulare, când pomenirea se face la 40 de Liturghii răzleţe. La sfârşitul celor 40 de 
Liturghii se face parastas şi se pomenesc răposaţii tuturor credincioşilor care au dat 
pomelnice, ceea ce se numeşte dezlegarea sau slobozirea sărindarelor. 

în unele părţi, se mai obişnuieşte a se face pomenirea neîntreruptă a răposaţilor, adică la 
toate Liturghiile de peste an. Lucrul acesta se face mai ales în mănăstirile unde Sfânta 
Liturghie se săvârşeşte neîntrerupt, în fiecare zi. Pomelnicul cu numele viilor şi răposaţilor de 
pomenit, care se dă în acest caz, se numeşte pomelnic anual. 

279. Când şi cum pomeneşte Biserica pe cei repausaţi? 

în afara de pomenirile lacute de rudele şi urmaşii răposatului, la soroacele arătate până 
acum, Biserica face şi ea însăşi pomenirea răposaţilor şi se roagă pentru ei zilnic, mai în toate 
slujbele sale, ca de pildă la Litie şi Miezonoptică, dar mai ales la Liturghie. Aici pomenirea se 
face de mai multe ori, dar îndeosebi la Proscomidie, la ieşirea cu cinstitele Daruri şi după 
sfinţirea Darurilor, în cursul rugăciunii de mijlocire generală pentru vii şi morţi, când preotul 
pomeneşte în taina pe toţi repausaţii; cu cuvintele «Pomeneşte, Doamne, pe toţi cei adormiţi 
întru nădejdea învierii şi a vieţii celei de veci şi-i odihneşte pe dânşii, Dumnezeul nostru, unde 
străluceşte lumina feţei Tale» . Nimic altceva nu este mai de folos pentru cei adormiţi decât 
a aduce pentru dânşii Jertfa cea lără de sânge sau a fi pomeniţi în timpul săvârşirii ei. Lucrul 
acesta le pricinuieşte multă uşurare şi bucurie . De aceea, pe lângă parastasele cu Liturghie, 
pe care le facem anume pentru răposaţi, e bine să aducem prescură si pomelnic cu numele lor, 
pentru a fi pomeniţi de către preot la fiecare Liturghie. 

Dar în afara de pomenirea zilnică a răposaţilor, Biserica are în cursul anului bisericesc şi 
zile anume orânduite sau închinate pomenirii generale a tuturor celor răposaţi, din toate 
vremurile şi din toate locurile. 

280. Care sunt aceste zile şi care e temeiul aşezării lor? 

Mai întâi Biserica pomeneşte pe răposaţi în toate sâmbetele de peste an. Sâmbătă e ziua 
din cursul săptămânii închinată amintirii tuturor sfinţilor şi răposaţilor, pentru ca cuvântul 
Sâmbătă (adica Sabat) înseamnă odihnă; e ziua în care Dumnezeu S-a odihnit după zidirea 
lumii şi în care, deci, cerem şi noi odihnă celor răposaţi, după ostenelile şi alergarea din 
aceasta viaţă şi pentru că Sâmbăta e ziua în care Mântuitorul a stat în mormânt cu trupul, 
iar sufletul s-a pogorât la iad, ca să elibereze din el pe toti drepţii cei din veac adormiţi. Lucrul 
acesta ni-1 amintesc şi cântările (stihirile) de la slujba Vecerniei şi Utreniei sâmbetelor din 
Octoih, în care mărim pe sfinţi şi ne rugăm pentru răposaţi. De aceea, parastasele se fac de 


583 Despre sfârşitul nostru, cap. 269-370, p. 248-249. 

584 Liturghierul, ed. 1987, p. 154. 

585 Vezi de pilda Aşezămintele Sfinţilor Apostoli, cart. VI, cap. 30 ( trad. rom. cit., p. 179); Sf. Chirii al 
Ierusalimului, Cateheza V mistagogică, cap. 9-10 (trad. D. Fecioru, p. 570-571); Sf. Simion al Tesalonicului, 
Despre sfârşitul nostru, cap. 373. p. 250, cap. 369-370, p. 248-249; Nicolae Cabasila, Tâlcuirea dumnezeieştii 
Liturghii, cap. 42-47, trad. rom. p. 94-103 ş.u. 

586 Sinararul la Sâmbăta lăsatului sec de carne, în "Triod". 

regula sâmbăta. Parastasele care se fac duminica, mai ales în oraşe, nu sunt potrivite cu 
bucuria învierii, pe care o prăznuim în această zi. 

Dar mai cu osebire face Biserica pomenirea de obşte a tuturor repausaţilor în anumite 
sâmbete din cursul anului, numite sâmbetele morţilor, şi anume: 

a) Sâmbăta Rusaliilor (numită şi Moşii de vară, adică ziua de pomenire a moşilor şi 
strămoşilor noştri), pentru ca pogorârea Sfântului Duh, care se va serba a doua zi, să se facă şi 
asupra celor adonniţi, izbăvindu-i din stricăciune şi din pedeapsă. Se aduc la biserică şi se 
împart la morminte mâncăruri, fructe, haine şi vase (oale şi străchini). 

b) Sâmbătă Lăsatului sec de carne (numită Moşii de iarnă), deoarece Duminica 
următoare fiind închinată pomenirii înfricoşatei Judecăţi, facem rugăciune pentru răposaţi, ca 
Dumnezeu să Se îndure de ei la Judecata de apoi 587 . 

Se mai obişnuieşte, de asemenea, a se face parastase mai cu osebire în Sâmbăta a doua, a 
treia şi a patra din Postul cel Mare, pentru ca în celelalte zile din acest timp al Postului nu se 
săvârşeşte Liturghie şi deci nu se pot face nici parastase pentru cei răposaţi; de asemenea, în 
Sâmbăta lui Lazăr, dinaintea Floriilor, când prăznuim amintirea învierii lui Lazăr de către 
Domnul, rugându-ne ca Domnul să învieze şi pe răposaţii noştri, la vremea cuvenită. De altfel 
e ultima dată când se mai pot face parastase până la Duminica Tomii. 

281, în ce alt chip mai putem arăta grija faţă de răposaţi în afară de pomenirea lor 
în rugăciuni şi slujbe? 

Cinstirea celor răposaţi se arată nu numai prin rugăciunile sau slujbele şi milosteniile ce 
le facem pentru ei, ci şi prin purtarea de grijă a mormintelor lor. Se cade să ne aducem 
aminte de mormintele răposaţilor noştri, veghind întâi de toate ca de la căpătâiul lor să nu 
lipsească niciodată Sfânta Cruce. Să le îngrijim şi să le împodobim, îngrădindu-le, semănând 
pe ele sau împrejurul lor iarbă şi flori. Să le cercetăm cât mai des, iar în zilele de sărbătoare, 
să aprindem la morminte candele şi lumânări sau vase cu tămâie, în cinstea răposaţilor, aşa 
cum ne îndeamnă Sf. Părinţi şi învăţători ai Bisericii, ca Sf. Atanasie cel Mare; şi Simion al 

•588 

Tesalonicului . Numai aşa vom avea dreptul să pretindem urmaşilor noştri ca şi ei să facă la 
fel cu mormintele noastre, după ce ne vom fi mutat de pe pământ. 


DESPRE ACATISTE ŞI PARACLISE 


282. Ce sunt Acatistele? 

Acatistele sunt rugăciuni prin care cerem mai ales mijlocirea sfinţilor pe lângă 
Dumnezeu, spre a ne ajuta sau a ne izbăvi la vreme de nevoie şi de necaz. Ele nu fac parte din 
rânduiala celor şapte Laude şi nici din celelalte slujbe ale sărbătorilor de peste an, ci se citesc 
la orice vreme, în afara ceasurilor de slujbă ale Bisericii, la cererea credincioşilor şi pentru 
feluritele lor nevoi. Se numesc acatiste (în greceşte aj avqisto" n@mno"), pentru ca în 
timpul lor nu stăm jos în strane, ci în picioare sau în genunchi în faţa icoanei sfântului spre 
care ne îndreptăm rugăciunile noastre. 

Acatistele sunt alcătuite din mai multe cântări de laudă şi de rugăciune către Mântuitorul, 
Sfânta Fecioară sau alţi sfinţi. Aceste cântări poartă numele de condace şi icoase. Fiecare icos 
se termină cu Bucură-te, mireasă, pururea fecioară (sau Bucură-te, sfinte... etc) şi fiecare 
condac se termină cu Aliluia pe care îl repetă strana. 

Cel mai vechi şi mai însemnat şi mai mult folosit dintre acatiste este Acatistul Maicii 
Domnului, sau al Bunei-Vestiri, compus din 25 de cântări de laudă către Sfânta Fecioară. A 
fost alcătuit de Patriarhul Serghie al Constantinopolului ( A 386). Se citeşte mai ales la Utrenia 
din Sâmbăta a cincea a Postului Mare, adică la denia de Vineri seara. Rânduiala lui o aflăm în 
Ceaslov. Tot acolo mai aflăm şi alte acatiste, ca Acatistul Domnului nostru Iisus Hristos şi 


Ibidem. 

588 Vezi Sf. Simion al Tesalonicului, Despre sfârşitul nostru, cap. 287, p.186-187. 

Acatistul Sfântului Nicolae. în Ceaslovul cel Mare şi Acatistier se găsesc şi alte acatiste pentru 
sărbători mari şi pentru sfinţii cei mai însemnaţi, ca de pildă: Acatistul Sfintei Cruci, Acatistul 
Adormirii Maicii Domnului, Acatistul SfăntuLui Ioan Botezătorul, Acatis tul Sfinţilor 
Apostoli, Acatistul Sfântului Gheorghe, Acatistul Sfântului Ioan cel Nou de la Suceava ş.a. în 
timp mai apropiat s-au alcătuit, după modelul acatistelor vechi, acatiste pentru mai toţi sfinţii, 
care sunt patroni sau hramuri de biserici, sau ale căror sfinte moaşte le avem în ţară, ca de 
pildă: Acatistul Sfinţilor Ioachim şi Ana, Acatistul Cuvioasei Maicii noastre Parascheva, 
Acatistul Sfintei Filofteia, Acatistul Sfi Pantelimon, Acatistul Sfinţilor Trei Ierarhi, Acatistul 
Prea Cuviosului Părintelui nostru Dimitrie cel Mare din Basarabi, Acatistul Sfi Ierarh 
Calinic de la Cernica, al Sfântului Iosif de la Partos, al Sfinţilor Mărturisitori Visarion şi 
Sofronie si al Mucenicului Oprea, al Sfinţilor Ierarhi Iorest şi Sava ş.a. 

în bisericile de mir, slujba Acatistului se face de obicei în zilele de luni, miercuri şi - mai 
ales - vineri seara, precum şi în ajunul sărbătorilor sfinţilor în a căror cinste e alcătuit 
Acatistul, fie înainte, fie după Vecernie. La mănăstiri se face dimineaţa, între Utrenie şi 
Ceasuri. 

La Acatist aducem: pomelnicul viilor, pentru care ne rugăm, tămâie şi untdelemn şi le 
dăm preotului. Acatistele se pot citi însă şi acasă, de către fiecare credincios. 

283. Ce sunt Paraclisele? 

Sunt slujbe asemănătoare Acatistelor, prin care rugăm pe Sfânta Fecioară sau pe alţi sfinţi 
să se facă solitori ai noştri pe lângă Dumnezeu, spre a ne izbăvi de necazuri şi nevoi. 
(Cuvântul grecesc parav lhsi" înseamnă invocare, chemare, rugăciune, mijlocire). Paraclisele 
se citesc «la toata scârba sufletului şi la vreme de nevoie» (Ceaslovul). 

Sunt alcătuite din rugăciunile începătoare obişnuite, urmate de tropare şi condace. Partea 
de căpetenie o fonnează canonul complet de nouă ode sau cântări. După acesta se citeşte 
Evanghelia şi se fac ectenii stăruitoare, ca la Litie. 

în ceasloavele mai noi, avem două Paraclise către Prea Sfânta Născătoare de 
Dumnezeu, iar în ceasloavele mai vechi se află Cinstitul Paraclis al Sfântului Mormânt . 

în biserici şi mai ales la mănăstiri slujba Paraclisului se împreună cu cea a Litiei, seara, în 
ajunul sărbătorilor: Paraclisele se pot citi şi acasă, de fiecare credincios, ca şi Acatistele. 


DESPRE SĂRBĂTORI 


284. Ce sunt sărbătorile şi care este rostul lor? 

Sărbătorile sunt zile anumite din cursul anului bisericesc, închinate fie amintirii unor 
fapte din istoria sfântă, fie cinstirii lui Dumnezeu sau a unora dintre sfinţi. Ele se deosebesc de 
celelalte zile prin aceea că noi, creştinii, încetăm ocupaţiile obişnuite şi mergem la biserică 
pentru a lua parte la slujba dumnezeiască prin care prăznuim sărbătorile. în calendarul 
bisericesc de perete, pe care fiecare creştin îl are în casa sa, zilele de sărbătoare se cunosc 
pentru ca sunt scrise cu roşu şi sunt însemnate cu o cruce roşie înainte. 

Sărbătorile sunt orânduite pentru ca să dăm odihna trupului şi totodată să ne îngrijim în 
chip deosebit de cele ale sufletuLui (Deut.16, 8; Fapte 20, 7). 

285. Care e ziua de odihnă şi sărbătoarea săptămânală a creştinilor? 

Este Duminica, sau Ziua Domnului (dies Dominica), închinată îndeosebi amintirii şi 
slăvirii învierii Domnului 590 . 

286. Pentru ce serbăm Duminica? 

Serbăm Duminica, pentru ca: 


589 Ceaslovul, tipărit la Mănăstirea Neamţu, 1874. 

590 Mărturisirea Ortodoxă, partea III, răsp. la întreb. 60: "Noi creştinii însă în locul sâmbetei ţinem ziua 
Duminicii, pentru această pricină: fiindcă în ziua de Duminică, odată cu învierea lui lisus Hristos, Domnul 
nostru, s-a făcut înnoirea a toată lumea şi slobozirea neamului omenesc din robia diavolului". 

a) E ziua cea dintâi a creaţiunii; 

b) E ziua în care a înviat Domnul („prima a sâmbetelor”, adică „ziua întâi a 
săptămânii" ; Matei 28, 1-7 si Marcu 16, 2); 

c) E ziua în care S-a pogorât Sfântul Duh peste Sfinţii Apostoli (Fapte 2, 1 ş.u.). 

d) E ziua în care s-a oficiat încă de la început, în Biserica creştină, „frângerea pâinii”, 
adică Sfânta Liturghie. 

Cu un cuvânt, Duminica e ziua de bucurie în care prăznuim zidirea omului de către 
Dumnezeu-Tatăl, răscumpărarea lui prin Dumnezeu-Fiul şi sfinţirea lui prin Dumnezeu- 
Sfântul Duh 591 . 

287. Creştinii au serbat dintru început Duminica? 

Da. Pentru motivele de mai sus, Sfinţii Apostoli şi primii creştini numeau această zi Ziua 
Domnului si o serbau prin adunări de rugăciune şi slujbă, împreunate cu săvârşirea Sfintei 
Euharistii, precum şi cu felurite fapte de milostenie. Mărturie despre aceasta ne stau cele ce 
găsim scrise chiar în Sf. Scriptură (vezi Fapte 20, 7; I Cor.16, 2; Apoc.l, 10). Aşijderea faceau 
şi bărbaţii apostolici, adică ucenicii Sfinţilor Apostoli. Unul dintre aceştia, anume Sf. Ignatie 
Teoforul, episcop al Antiohiei (f 107), scrie în scrisoarea trimisă de el creştinilor din 
Magnesia (cap. 9): «Aşadar, cei care au trăit în rânduielile cele vechi şi au venit la nădejdea 
cea nouă, să nu mai ţină sâmbăta, ci Duminica, în care şi viaţa noastră a răsărit, prin El şi prin 
moartea Lui . Iar Sf. Iustin Martirul, (f 155) scria pe la mijlocul veacului al doilea după 
Hristos: «în ziua soarelui (Duminica), noi ne adunăm cu toţii laolaltă, deoarece aceasta este 
prima zi în care Dumnezeu, schimbând întunericul şi materia, a creat lumea, iar Iisus Hristos, 
Mântuitorul nostru, în aceeaşi zi a înviat din morţi . 

Asemenea mărturii mai găsim şi în Aşezămintele Sf. Apostoli (cartea II, cap. 59), în 
canoane 594 , precum şi la o mulţime de Sfinţi Părinţi şi scriitori bisericeşti din veacurile II-IV, 
ca de pildă: Tertulian 595 , Sf. Irineu 596 , Origen 597 , Sf. Ambrozie 598 , Sf. Ioan Gură de Aur ş.a. 

De aceea, odată cu recunoaşterea creştinismului de către împăratul Constantin cel Mare 
(313), Duminica a fost recunoscută şi consfiţtită de către stat ca zi de odihnă, chiar pentru 
necreştini, rămânând astfel până astăzi la toate popoarele creştine, ca zi săptămânală de repaos 
sau odihnă. 

288. De câte feluri sunt sărbătorile din cursul anului bisericesc? 

După însemnătatea lor, ele sunt de două feluri, şi anume: 

a) Sărbători domneşti (praznice împărăteşti), închinate preamăririi lui Dumnezeu sau 
uneia din Persoanele Sfintei Treimi, îndeosebi a Fiului lui Dumnezeu, Hristos Mântuitorul. 

b) Sărbători ale Sfinţilor mai aleşi, între care cele dintâi sunt sărbătorile Maicii 
Domnului, cea dintâi dintre sfinţi. 

289. Care sunt sărbătorile domneşti (praznicele împărăteşti) din cursul anului? 

Sărbătorile domneşti din cursul anului sunt: 

1. Paştele sau Sărbătoarea învierii Domnului, cea mai veche şi mai mare sărbătoare 
creştină, „sărbătoarea sărbătorilor” şi „prazniculpraznicelor ”. 

2. înălţarea la cer a Domnului, care cade totdeauna Joia - la patruzeci de zile după 
înviere. 

3. Rusaliile - numit în popor şi Duminica Mare - sau Duminica Pogorârii Duhului Sfânt, 
la 50 de zile după înviere, sau la zece zile după înălţare. 

4. Schimbarea la faţă a Domnului, 6 august. 

5. Crăciunul sau Naşterea Domnului, la 25 decembrie. 


591 Leon cel Mare, Epist. Decret. 81, cap. 1. 

592 Scrierile Părinţilor Apostolici, trad. cit., p. 168. 

593 Apologia I, cap. 67, trad. cit., p. 71. 

594 Vezi de ex. can. 29 Laodiceea. 

~ 95 Apologeticwn, cap. 16, trad. David Popescu, voi. cit., p. 63; De corona militis, cap. 4. 

596 Epistola către Victor, Episcopul Romei (la Eusebiu al Cezareei, Istoria bisericească, V, 24. 

597 Tălcuirea la cartea Ieşire, cap. 15. 

598 Sermo 61. 

6. Tăierea împrejur a Domnului, la 8 zile după Naştere, la 1 ianuarie (Luca 2, 21). 

7. Bobotează sau Botezul Domnului (Epifania sau Teofania # Arătarea Domnului), la 6 
ianuarie. 

8. întâmpinarea Domnului (Stretenia), la 40 de zile după Naştere, adică la 2 februarie 
(Luca 2, 22 ş.u.). 

9. Floriile, Duminica Stâlpărilor sau a Floriilor, cu o săptămână înainte de Paşti, ziua 
intrării triumfale a Domnului în Ierusalim, înainte de Patimi (Matei 21, 1-10 şi Ioan 12, 12- 

18 )’„ 

în această zi se aduc la biserică, se binecuvintează şi se împart stâlpări sau ramuri verzi 
de salcie, în amintirea ramurilor de finic cu care mulţimile au întâmpinat pe Domnul la 
intrarea Lui în Ierusalim; ele sunt totodată simbolul (semnul) biruinţei împotriva morţii 
câştigată de Domnul. 

10. Tot între praznicele împărăteşti se numără, de obicei, şi înălţarea Sfintei Cruci, la 14 
septembrie. 

Primele trei sărbători şi a noua sunt sărbători mişcătoare, sau schimbătoare, adică data lor 
depinde de data Paştelui, care se schimbă în fiecare an; celelalte sunt sărbători cu dată fixă, 
adică ele cad în fiecare an în aceeaşi zi a lunii, dar nu în aceeaşi zi din săptămână. 

290. Care sunt praznicele Maicii Domnului, adică sărbătorile mai însemnate 
închinate Sfintei Fecioare? 

Acestea sunt patru, şi anume: 

1. Naşterea Maicii Domnului, sau Sântă-Maria mică, la 8 septembrie. 

2. Intrarea în Biserică a Maicii Domnului, Vovidenia sau Ovedenia, la 21 noiembrie. 

3. Buna-Vestire sau Blagoveştenia, la 25 martie. 

4. Adormirea Maicii Domnului, sau Sântă-Maria mare, la 15 august. Aceste sărbători 
sunt zugrăvite de obicei pe tâmpla sau catapeteasma bisericii, în rândul sărbătorilor domneşti, 
fiind deci socotite ca praznice împărăteşti, deoarece Sfânta Fecioară e împărăteasa Cerului, 
fiind cea mai aleasă dintre sfinţi. 

291. Care sunt sărbătorile sfinţilor mai aleşi din cursul anului? 

Sunt următoarele: 

1. Sf Marele Mucenic Dimitrie, izvorâtorul de mir, la 26 octombrie. 

2. Soborul Sfinţilor Arhangheli Mihail şi Gavriil, la 8 noiembrie: 

3. Sf Marele Ierarh Nicolae, arhiepiscopul Mirelor Lichiei, la 6 decembrie. 

4. Sf Arhidiacon şi întâiul mucenic, Ştefan, la 27 decembrie. 

5. Sf Vasile cel Mare, arhiepiscopul Cezareei-Capadociei, la 1 ianuarie. 

6. Sf Ioan Botezătorul, Proorocul şi înainte Mergătorul Domnului, la 7 ianuarie. 

7. Sf. Marele Mucenic Gheorghe, purtătorul de biruinţă, la 23 aprilie. 

8. Sf. împăraţi Constantin şi maica sa, Elena, la 21 mai. 

9. Sf. Apostoli Petru şi Pavel (Sânpetru), la 29 iunie. 

10. Sf. Prooroc Ilie Tesviteanul, la 20 iulie. 

în unele calendare de perete mai noi, atât Naşterea Sfântului Ioan Botezătorul, cât şi 
Tăierea capului Sf. Ioan sunt însemnate cu cruce neagră, deci ca sărbători bisericeşti fără 
ţinere. La sfinţi, se serbează, de obicei, ziua morţii lor, care e socotită ziua naşterii lor spre 
cele veşnice. 

292. Cum trebuie să ţinem sărbătorile? 

în primul rând dând răgaz trupului şi minţii să se odihnească şi să se reculeagă din 
vălmăşagul treburilor şi grijilor lumeşti. Al doilea, prin mergerea la biserică, pentru a lua parte 
la sfânta slujbă. Al treilea, prin folosirea timpului ce ne mai rămâne, cu grija pentru cele ale 
sufletului, cu fapte de milostenie (ajutorarea săracilor, cercetarea bolnavilor ş.a.), sau cu 
îndeletniciri pioase şi ziditoare de suflet, ca de pildă, participarea la adunări de învăţătură 
creştină şi de sporire în virtute, citire din Sfânta Scriptură sau din cărţi cu cuprins folositor. 

DESPRE POSTURI 


293. Ce este postul? 

«Postul este înfrânarea de toate mâncărurile, sau, la caz de boală, numai de unele, de 
asemenea şi de băuturi şi de toate cele lumeşti si de toate poftele cele rele, pentru ca să poată 
creştinul să îşi facă rugăciunea lui mai cu înlesnire şi să îi fie milostiv Dumnezeu. încă şi 
pentru a ucide poftele trupului şi a primi harul lui Dumnezeu...» 599 . 

Postul este o faptă de virtute, un exerciţiu de înfrânare a poftelor trupului şi de întărire a 
voinţei, o formă de pocăinţă, deci mijloc de mântuire. Dar este în acelaşi timp, şi un act de 
cult, adică o faptă de cinstire a lui Dumnezeu, pentru că el este o jertlă, adică o renunţare de 
bună voie la ceva care ne este îngăduit, izvorâtă din iubirea şi respectul pe care îl avem faţă de 
Dumnezeu. 

Postul este şi un mijloc de desăvârşire, de omorâre a voii trupului, un semn văzut al 
râvnei şi sârguinţei noastre, spre asemănarea cu Dumnezeu şi cu îngerii, care n-au nevoie de 
hrană. «Postul este lucrul lui Dumnezeu, căci Lui nu-I trebuie hrană - zice Sf. Simion al 
Tesalonicului. Este viaţă şi petrecere îngerească, pentru ca îngerii sunt lără hrană. Este 
omorârea trupului, că acesta hrănindu-se, ne-a făcut morţi; şi izgonirea patimilor este postul, 
căci lăcomia întărâtă patimile trupului» 600 . 

294. Care e rostul şi folosul postului? 

Postul foloseşte şi sufletului şi trupului, pentru că întăreşte trupul, uşurează şi curăţeşte 
sufletul. Păstrează sănătatea trupului şi dă aripi sufletului. De aceea, Legea Veche îl 
recomandă şi îl impune de atâtea ori (Ies. 34, 28; Deut. 9, 9; 18; Jud. 20, 26; I Regi 7, 6; Isaia 
58; Ioil 2,15). „Nu fi nesăţios întru toată desfătarea şi nu te apleca la mâncăruri multe. Că în 
mâncărurile cele multe va fi durere şi nesaţiul va veni până la îngreţoşare. Pentru nesaţiu, 
mulţi au pierit; iar cel înfrânat îşi va înmulţi viaţa ”, zice înţeleptul Isus, fiul lui Sirah (37, 32- 
34). Mântuitorul însuşi a postit patruzeci de zile şi patruzeci de nopţi în pustie, înainte de a 
începe propovăduirea Evangheliei (Matei 4, 2 şi Luca 4, 2): El ne învaţă cum să postim 
(Matei 6,16-18) şi ne spune că diavolul nu poate fi izgonit decât cu post şi rugăciune (Matei 
17, 21; Marcu 9, 29). Posteau de asemenea Sfinţii Apostoli şi ucenicii lor (Fapte 13, 2, 3; II 
Cor. 6, 5); ei au şi rânduit postul pentru toţi creştinii 601 . Sfinţii Părinţi laudă şi recomandă 
postul cu stăruinţă: Iată ce spune, de pildă, Sf. Ioan Gură de Aur: «Postul potoleşte 
zburdăciunea trupului, înfrânează poftele cele nesăturate, curăţeşte şi înaripează sufletul, îl 
înalţă şi îl uşurează 602 . 

295. De câte feluri este postul după asprimea Iui? 

După asprimea lui, postul poate fi de mai multe feluri: 

a) Ajunare desăvârşită, adică atunci când nu mâncăm şi nu bem nimic cel puţin o zi 
întreagă. 

b) Postul aspru sau uscat (xhroragiva) sau ajunarea propriu-zisă, atunci când mâncăm 
numai spre seară mâncăruri uscate (pâine şi apă, fructe uscate, seminţe etc). 

c) Postul obişnuit sau comun, când mâncăm la orele obişnuite, dar numai „ mâncăruri de 
post', adică ne înfrânăm de la „ mâncărurile de dulce" (came şi peşte, brânză, lapte, ouă, vin, 
grăsime). 

d) Postul uşor (dezlegarea), când se dezleagă la vin, peşte, icre şi untdelemn, cum se 
prevede în Tipic, la anumite sărbători care cad în cursul posturilor de peste an. 

296. De câte feluri este postul, după lungimea lui? De două feluri: 


599 Mărturisirea de credinţă..., partea III, Răspuns la întreb. VII, trad. cit., p.144. 

600 Sf. Simion al Tesalonicului, Răspuns la întrebarea 54, p. 327. 

601 Aşezămintele Sf. Apostoli, cart. V, cap. 13. 

602 Omilia a X-a la cartea Facerii, cap. I, vezi şi Fer. Augustin, Sennones de tempore, Sermo 207. 

a) Post de o zi şi 

b) Post de mai multe zile. 

297. Care sunt posturile de o zi şi pentru ce au fost aşezate? 

Sunt posturile pe care le ţinem: 

a) Miercurea şi vinerea din fiecare săptămână, în amintirea Patimilor Domnului: 
miercurea au făcut sfat cărturarii şi arhiereii iudeilor să prindă pe Hristos, iar vinerea L-au 
răstignit pe cruce 603 . Tot în această zi, după Tradiţie, mâncase Adam din pom, lucru pentru 
care a fost izgonit din rai 604 . 

b) Ziua înălţării Sfintei Cruci (14 septembrie), în amintirea Patimilor Domnului pe cruce 
(dezlegare la untdelemn şi vin). 

c) Ziua tăierii capului Sf. Ioan Botezătorul (29 august), zi de post şi plângere pentru cel 
care a fost cel mai zelos propovăduitor şi împlinitor al postului şi al pocăinţei (dezlegare la 
untdelemn şi vin). 

d) Ajunul Bobotezei (5 ianuarie): post aşezat şi rămas din vremea când catehumenii se 
pregăteau prin post şi rugăciune pentru primirea Botezului a doua zi. Se ajunează în orice zi ar 
cădea 605 , iar a doua zi se ia Aghiazma pe nemâncate. 

Cei ce vor să prisosească în evlavie sau să facă anumite făgăduinţe sau legăminte faţă de 
Dumnezeu, pentru felurite pricini, pot să postească şi în alte zile de peste săptămână decât 
cele orânduite de Biserică. Cea mai potrivită este ziua de luni. în nici un caz să nu se 
postească sâmbătă sau duminica. Postul acesta de bună voie nu are însă valoare decât atunci 
când păzim şi zilele de post orânduite de Biserică. 

298. Când nu se posteşte miercurea şi vinerea? 

Fie pentru însemnătatea sărbătorilor mari, adică pentru a nu se şterge prin post bucuria 
praznicului Naşterii Domnului, al învierii, al Rusaliilor, fie pentru prisosinţa postului 
dinaintea acestor sărbători mari sau pentru a nu ne asemăna cu unii eretici, Biserica îngăduie 
să mâncăm de dulce miercurea şi vinerea în anumite răstimpuri din cursul anului. Aceste zile 
sunt numite de dezlegare (a postului) şi sunt însemnate în calendare cu cuvântul harţi. Iată 
când nu se posteşte miercurea şi vinerea: 

a) în Săptămâna luminată (săptămâna Paştilor). 

b) De la Naşterea Domnului până în ajunul Bobotezei. 

c) în săptămâna de după Rusalii (înainte de începutul postului de Sân-Petru). 

d) în săptămâna întâi a Triodului (între Duminica Vameşului şi a Fariseului şi Duminica 
Fiului Risipitor). 

e) în săptămâna Brânzei (înaintea lăsatului sec pentru Postul Paştelui); se dezleagă numai 
la lapte, oua şi brânză. 

f) Nu se posteşte, de asemenea, în ziua Naşterii Domnului şi cea a Bobotezei, când aceste 
sărbători cad miercuri sau vineri 606 . 

299. Care sunt posturile de mai multe zile din cursul anului? 

a) Postul Paştelui, 

b) Postul Crăciunului, 

c) Postul Sânta-Mariei şi 

d) Postul Sân-Petrului. 

300. Ce este postul Paştelui? 

Postul Paştelui, Postul Mare sau Paresimile (de la cuvântul latinesc quadragessima # 
patruzeci) este postul dinaintea Paştelui. E aşezat în cinstea Patimilor Domnului şi ne 
aminteşte de postul de patruzeci de zile al Mântuitorului în pustie, înainte de a ieşi în lume 


603 Canonul 15 al Sf. Petru al Alexandriei. 

604 Sf. Simion al Tesalonicului, Răspuns la întrebarea 53, p. 326. 

605 Canonul 1 al Sf. Teofil al Alexandriei. 

606 Despre dezlegări, în "Tipicul cel Mare", cap. 35, p. 43-44. Comp. şi Pravila de la Govora (1640), cap. 45 şi 
149. 

pentru propovăduirea Evangheliei (Matei 4, 2 şi Luca 4, 2) . E totodată vreme de pregătire, 

prin post, rugăciune şi pocăinţă, pentru apropierea cu vrednicie de Sfântul Trup şi Sânge, 
întrucât, de obicei, la Paşti se împărtăşesc toţi credincioşii. Ţine şapte săptămâni, începând cu 
Duminica lăsatului sec de brânză (Duminica izgonirii lui Adam din rai) şi se încheie în 
noaptea Paştelui, la înviere. E cel mai vechi, mai lung şi mai de seamă dintre posturile 
bisericeşti . Nu se mănâncă nici peşte, nici untdelemn şi nu se bea vin. Se dezleagă la vin şi 
untdelemn numai sâmbăta şi duminica (pentru că în aceste zile se face Liturghie deplină), iar 
la peşte, numai în ziua de Buna-Vestire şi de Florii (pentru ca sunt praznice mari) 609 . 

Sunt scutiţi de ajunare numai copiii, lăuzele, bătrânii şi bolnavii sau cei neputincioşi, 
precum şi cei aflaţi în situaţii speciale 610 . Cu deosebită evlavie trebuie să postim prima şi 
ultima săptămână din Postul Paresimilor. 

301. Ce este postul Crăciunului? 

Postul Crăciunului este postul dinaintea Naşterii Domnului. Ţine 40 de zile (15 
noiembrie - 25 decembrie). Lăsăm sec în seara de 14 noiembrie (ziua Sf. Filip); iar dacă 
această zi cade miercuri sau vineri, începem postul cu o zi mai înainte. E aşezat pentru a ne 
pregăti spre cuviincioasa întâmpinare a Naşterii Domnului şi închipuie noaptea în care trăia 
omenirea dinainte de Mântuitorul, când Patriarhii şi Drepţii Legii vechi aşteptau venirea Lui, 
cu post şi rugăciune. Ne aduce aminte îndeosebi de postul de 40 de zile al lui Moise în pustie, 
înainte de primirea Legii (leş. 34, 28) 611 . Se dezleagă la peşte în ziua de 21 noiembrie 
(Intrarea în Biserică a Maicii Domnului), fiind praznic mare. în ziua cea din urmă a acestui 
post (Ajunul Crăciunului) se ajunează, adică nu se mănâncă nimic până la ivirea luceafărului 
de seară, care închipuie steaua Magilor; apoi mâncăm uscat: seminţe, poame, turte sau 
covrigi. Tot în această seară, pe alocuri, slujitorii Bisericii umblă cu Icoana Naşterii, cântând 
troparul Crăciunului şi aducând astfel, în casele creştinilor, vestea cea bună a marii sărbători 
din ziua următoare. în ziua Crăciunului, în orice zi ar cădea, mâncăm de dulce. 

302. Ce este Postul Sântă-Măriei? 

Postul Sântă-Măriei Mari (sau postul lui August) este postul dinaintea Adormirii Maicii 
Domnului. E aşezat în cinstea Maicii Domnului, amintindu-ne de postul cu care aceasta, după 
tradiţie, s-a pregătit spre trecerea ei la cele veşnice . Ţine două săptămâni: de la 1-15 august. 
Lăsăm sec la 31 iulie seara; iar dacă această zi ar cădea miercuri sau vineri, lăsăm sec cu o zi 
înainte. Se dezleagă la peşte în ziua Schimbării la Faţă (6 august), fiind praznic mare. Dacă 
ziua Sântă-Măriei (15 august) cade miercuri sau vineri, nu mâncăm de dulce, ci se dezleagă 
numai la peşte. 

în timpul acestui post se citeşte mai cu deosebire Al doilea Paraclis al Maicii Domnului, 
pe care îl găsim în Ceaslov. 

303. Pentru ce s-a aşezat şi cât ţine postul Sân-Petrului? 

Postul Sân-Petrului, adică al Sfinţilor Apostoli Petru şi Pavel, e aşezat în cinstea acestor 
doi Sfinţi Apostoli, a căror moarte mucenicească se serbează la 29 iunie şi care s-au ostenit 
cel mai mult pentru vestirea Evangheliei şi pentru răspândirea credinţei creştine . Totodată 
ne aduce aminte de postul cu care Sf. Apostol Pavel, împreună cu Varnava, s-au pregătit 
înainte de trimiterea lor la propovăduire, din porunca Duhului Sfânt (Fapte 13, 2-3; Isaia 58, 
3-7) 614 . Acest post are o lungime schimbătoare, întrucât începutul lui atârnă de data Rusaliilor. 
Se lasă sec în Duminica întâi după Rusalii (a tuturor sfinţilor) şi se posteşte până în ziua de 


607 Aşezămintele Sf Apostoli V,13 şi Sf. Simion al Tesalonicului, Răspuns la întrebarea 52, p. 326. 

608 Pentru vechimea lui, vezi Can. 69 Apostolic', Can. 50 Laodiceea, Aşezămintele Sf. Apostoli V, 13; Can. 5 al 
Sinodului 1 ecumenic. 

609 Tipicul cel Mare (al Sf. Sava), cap. 34, p. 42. Comp. şi Scrisoarea sinodală a Patriarhului ecumenic Paisie I 
către Patriarhul Nicon al Moscovei (1655), răspuns la întrebarea 20 (la C. Delikanis, op. cit., t. III, p. 65). 

610 Sf. Timotei al Alexandriei, Can. 8 şi 10. 

611 Sf. Simion al Tesalonicului, Răspuns la întrebarea 54, p. 327. 

612 Ibidem, p. 327. 

613 Sf. Simion al Tesalonicului, Răspuns la întrebarea 54, p. 327. 

6,4 Mărturisirea ortodoxă..., partea I. răspuns la întreb. 88. trad. cit., p. 85. 

Sân-Petru (29 iunie). Dacă această zi cade miercuri sau vineri nu mâncăm de dulce. E un post 
mai uşor; se dezleagă marţea şi joia la vin şi untdelemn, iar sâmbăta şi duminica şi la peşte 615 . 

304. Cum trebuie să postim? 

Respectarea posturilor este o datorie a bunului credincios, care este cuprinsă în porunca a 
doua a Bisericii 616 . Sfintele Soboare şi rânduielile date de Sfinţii Părinţi pedepsesc cu asprime 
pe cei ce nu păzesc posturile (Can. 69 al Sf. Apostoli). Dar trebuie să postim nu numai cu 
trupul, ci şi cu sufletul. Adică nu numai mâncând de post, ci şi înfrânându-ne totodată de la 
patimi, păcate şi ispite. Odată cu înfrânarea de la mâncărurile de dulce, să ne silim a ne curăţi 
nu numai trupul, ci şi sufletul, petrecând în rugăciune şi pocăinţă. Postul întreg, adevărat şi 
desăvârşit este deci nu numai cel trupesc, ci şi sufletesc: postul de bucate, împreună cu cel de 
fapte, postul de mâncare şi totodată de purtări. Aşa ne îndeamnă Biserica, prin cântările ei din 
slujbele Postului celui Mare: «Să postim, post primit, bineplăcut Domnului; postul cel 
adevărat este înstrăinarea de răutăţi, înfrânarea limbii, lepădarea mâniei, depărtarea de pofte, 
de clevetire, de minciună şi de jurământul mincinos. Lipsirea acestora este postul cel adevărat 
şi bineprimit» . Iar Sf. Ioan Gură de Aur zice: «Postiţi? Arătaţi-mi-o prin fapte. Cum? De 
vedeţi un sărac, aveţi milă de el; un duşman, împăcaţi-vă cu el; un prieten înconjurat de un 
nume bun, nu-1 invidiaţi; o femeie frumoasă, întoarceţi capul. Nu numai gura şi stomacul 
vostru să postească, ci şi ochiul, şi urechile, şi picioarele, şi mâinile voastre, şi toate 
mădularele trupului vostru. Mâinile voastre să postească rămânând curate şi de hrăpire şi de 
lăcomie. Picioarele, nealergând la privelişti urâte şi în calea păcătoşilor. Ochii, neprivind cu 

ispitire frumuseţile străine... Gura trebuie să postească de sudalme şi de alte vorbiri 

618 

ruşinoase» . 


615 Tipicul cel Mare, cap. 35. p. 14 şi Pravila de la Govora (1640). cap. 67. 

616 Mărturisirea ortodoxă, partea I. Răspuns la întrebarea 88, trad. cit.,169-188. 

617 Triod, 1986, p. 112. 

618 Sf. Ioan Gură de Aur, Adpopulum antiocheum, Cuv. 3, Migne, P. G., XLIX, col. 53. 

Partea a treia 
DESPRE DRAGOSTE 


DRAGOSTEA CREŞTINĂ 


1. După credinţă şi nădejde, care este cea de a treia virtute teologica? 

După ce am aflat ce este credinţa şi nădejdea, trebuie să ştim că pentru dobândirea 
mântuirii şi fericirii veşnice, credinciosul, pe lângă credinţă şi nădejde, are neapărată trebuinţă 
şi de dragoste, care este a treia şi cea mai mare virtute teologică. 

Prin credinţă, credinciosul primeşte şi-şi însuşeşte adevărurile mântuitoare descoperite de 
Dumnezeu şi propovăduite de sfânta noastră Biserică Ortodoxă; prin nădejde aşteaptă cu 
deplină încredere ca Dumnezeu să aducă la îndeplinire tot ce i-a făgăduit pentru mîntuirea sa; 
prin dragoste însă el intră în cea mai strânsă comuniune de viaţă cu Dumnezeu. îl 
îmbrăţişează cu toate puterile sufletului său ţi-I împlineşte voia Sa cea atotsfântă, precum 
citim în Sfânta Scriptură: ,, Dumnezeu este iubire şi cel ce rămâne în iubire rămâne în 
Dumnezeu şi Dumnezeu rămâne în el” (I Ioan 4, 16). 

2. Ce este dragostea? 

în înţeles larg, dragostea este năzuinţa omului spre tot ce este bun şi frumos sau vrednic 
de dorit. 

Această năzuinţă este sădită de însuşi Dumnezeu în firea omului, la creare, şi de aceea se 
numeşte dragoste firească. 

în temeiul acestei năzuinţe, omul tinde din fire spre Dumnezeu, Creatorul şi Susţinătorul 
său, socotindu-L bunul său cel mai mare. 

Dar cum, prin păcatul strămoşesc, firea omului a fost slăbită în puterile ei, numai cu 
dragostea firească omul nu poate lucra nimic pentru mântuirea sa, căci spune Mântuitorul: 
,fără Mine nu puteţi face nimic” (Ioan 15, 5). 

De aceea, pentru mântuirea sa, creştinul are neapărată trebuinţă de dragoste care să 
lucreze cu putere de sus, adică de dragostea suprafirească, de dragostea creştină sau de 
dragostea ca virtute teologică. 

3. Ce este dragostea creştină? 

Dragostea creştină este puterea dumnezeiască revărsată prin Sfânta Taină a Botezului în 
sufletul creştinului, prin care acesta are năzuinţa adâncă şi curată către Dumnezeu, bunul său 
cel mai înalt, doreşte din toate puterile sufletului unirea cu El şi are voinţa hotărâtă de a 
împlini voia Lui atotsfântă, jertfind, în caz de nevoie, orice bun pământesc. 

Dragostea creştină este de la Dumnezeu (I Ioan 4, 7) şi este dată omului în dar, precum 
spune Sfântul Apostol Pavel: „Iubirea lui Dumnezeu s-a vărsat în inimile noastre, prin Duhul 
Sfânt, Cel dăruit nouă ” (Rom. 5, 5). 

Dragostea este cea mai mare virtute, am putea spune chiar: izvorul şi sufletul tuturor 
virtuţilor creştine, fiindcă toate celelalte virtuţi trăiesc cu adevărat şi rodesc binefăcător în 
viaţa creştinului numai când sunt luminate şi încălzite de dogoarea arzătoare a dragostei. 
Adevărul acesta îl arată atât de minunat Sfântul Apostol Pavel în acel pe drept numit „imn al 
dragostei creştine ”, pe care-1 găsim în capitolul al 13-lea din Epistola I-a către Corinteni: 

„De aş grăi în limbile oamenilor şi ale îngerilor, iar dragoste nu am, făcutu-m-am aramă 
sunătoare şi chimval răsunător. Şi de aş avea darul proorociei şi toate tainele le-aş cunoaşte, 
şi orice ştiinţă, şi de aş avea atâta credinţă încât să mut şi munţii, iar dragoste nu am, nimic 
nu sunt. Şi de aş împărţi toată avuţia mea şi de aş da trupul meu ca să fie ars, iar dragoste 

nu am, nimic nu-mi foloseşte... Şi acum rămân acestea trei: credinţa, nădejdea, dragostea. 
Iar mai mare dintre acestea este dragostea ” (I Cor. 13, 1-3, 13). 

Deci dragostea este mai presus de toată ştiinţa şi cunoştinţa, este mai mare chiar decât 
celelalte două virtuţi teologice: credinţa şi nădejdea. 

Fără puterea dragostei, credinţa slăbeşte, căci credinţa „ este lucrătoare prin dragoste” 
(Gal. 5, 6), iar nădejdea se ofileşte şi scade mereu. 

4. Prin ce este dragostea mai mare decât celelalte virtuţi? 

Dragostea este mai mare decât celelalte virtuţi: 1) prin izvorul ei, care este Dumnezeu. 
Căci Dumnezeu fiind El însuşi „iubire” (I Ioan 4, 8), din nemărginită dragoste a creat lumea 
cu toate făpturile din ea şi astfel iubirea s-a arătat mai întâi în lume şi sălăşluieşte în sufletul 
omului de la început; 2) prin roadele şi puterea ei, căci „iubirea este împlinirea legii” 
(Rom. 13,10); şi 3) prin durata ei. Credinţa şi nădejdea lucrează numai în viaţa pământească, 
în viaţa de după moarte ele vor fi împlinite, căci creştinul nu va mai avea nevoie să creadă în 
Dumnezeu, pentru ca îl va vedea, nici să nădăjduiască în El, pentru că îl va avea. Dragostea 
însă rămâne şi atunci; ea „nu piere niciodată” (I Cor. 13, 8), este veşnică, fiindcă însuşi 
Dumnezeu cel veşnic este iubire. 

5. Către cine trebuie să se îndrepte dragostea creştinului? 

Dragostea creştinului trebuie să se îndrepte întâi către Dumnezeu, către poruncile şi legile 
Sale; apoi către aproapele şi, în fine, către sine însuşi, căci aceasta este porunca 
Mântuitorului: „Să iubeşti pe Domnul Dumnezeul tău cu toată inima ta, cu tot sufletul tău şi 
cu tot cugetul tău. Aceasta este marea şi întâia poruncă. Iar a doua, la fel ca aceasta: Să 
iubeşti pe aproapele tău ca pe tine însuţi ” (Matei 22, 37-39). 

6. Pentru ce creştinul trebuie să iubească pe Dumnezeu? 

Creştinul trebuie să iubească pe Dumnezeu, fiindcă Dumnezeu l-a iubit mai întâi pe el (I 
Ioan 4,19) şi fiindcă Dumnezeu este Creatorul, Susţinătorul, Răscumpărătorul şi Binefăcătorul 
său cel mai mare. Pentru toate binefacerile pe care le dă, Dumnezeu nu cere în schimb decât 
dragoste 619 . 

7. Ce înseamnă a iubi pe Dumnezeu cu toată inima, cu tot sufletul şi cu tot cugetul? 

Aceasta înseamnă că creştinul trebuie să-I închine lui Dumnezeu toate gândurile, toate 
simţirile, doririle şi voirile sale, «să se mute cu toate puterile sufletului în Dumnezeu» şi în 
întreaga sa viaţă să se ostenească a-I împlini voia, cu statornicie şi bucurie. Căci ce este mai 
frumos şi mai dulce decât a iubi pe Dumnezeu, Care este veşnică frumuseţe, veşnică bunătate, 
veşnică dragoste. Psalmistul spune: „ Gustaţi şi vedeţi că bun este Domnul” (Ps. 33, 8). 

8. Pentru ce creştinul trebuie să iubească pe aproapele său? 

Creştinul trebuie să iubească, apoi, pe aproapele său, care este orice om, ca pe sine însuşi, 
fiindcă toţi oamenii sunt făcuţi după chipul şi asemănarea lui Dumnezeu şi sunt fraţi între ei, 
deopotrivă iubiţi de Dumnezeu, Care pentru mântuirea lor şi-a jertfit pe Unicul Său Fiu, pe 
Domnul nostru Iisus Hristos. 

9. Cum trebuie să fie adevărata dragoste creştină? 

Adevărata dragoste creştină trebuie să fie: 1) Flască, nu din teamă de pedeapsă, nici 
pentru un folos oarecare; ci precum fiul îşi iubeşte părintele său, aşa să iubească şi creştinul pe 
Dumnezeu, Care este Părintele Ceresc al tuturor (I Ioan 3, 1); 2) Deplină, adică să cuprindă, 
cum s-a spus, toate puterile sufletului, încât tot ceea ce facem să fie spre slava lui Dumnezeu. 
„De aceea, ori de mincaţi, ori de beţi, ori altceva de faceţi, toate spre slava lui Dumnezeu să 
le faceţi" (I Cor. 10, 31); 3) Puternică şi statornică, mergând chiar până la moarte. Căci dacă 
Dumnezeu, din dragoste faţă de oameni, Şi-a jertfit pe Unicul Său Fiu pentru mântuirea lor, 
apoi şi dragostea acestora faţă de Dumnezeu trebuie să fie fără de margini şi să nu se schimbe 
niciodată. Sfântul Apostol Pavel spune: „ Cine ne va despărţi pe noi de dragostea lui Hristos? 
Necazul, sau strâmtorarea, sau prigoana, sau foametea, sau lipsa de îmbrăcăminte, sau 
primejdia, sau sabia? Precum este scris: „Pentru Tine suntem omorâţi toată ziua; socotiţi am 


619 Nicolae Cabasila, Despre viaţa în Hristos, trad. de T. Bodogae, Sibiu,1946, p. 64. 

620 Idem, p. 199. 

fost ca nişte oi de junghiere. Dar în toate acestea suntem mai mult decât biruitori, prin Acela 
Care ne-a iubit. Căci sunt încredinţat că nici moartea, nici viaţa, nici îngerii, nici stăpânirile, 
nici cele de acum, nici cele ce vor fi, nici puterile, nici înălţimea, nici adâncul şi nici o altă 
făptură nu va putea să ne despartă de dragostea lui Dumnezeu, cea întru Hristos Iisus, 
Domnul nostru” (Rom. 8, 35-39); 4) Vie şi lucrătoare, adică să pătrundă cu adevărat cugetul 
şi voia creştinului şi să se arate prin fapte de binefacere faţă de cei din jurul său. Citim în 
Sfânta Scriptură: „Să nu iubim cu vorba, numai din gură, ci cu fapta şi cu adevărul ” (I Ioan 3, 
18); şi „De Mă iubiţi, păziţi poruncile Mele” (Ioan 14, 15) spune Mântuitorul. înzestrată cu 
astfel de însuşiri, de bună seamă ,dragostea produce roadele cele mai de preţ pentru sufletul şi 
viaţa credinciosului. 

10. Care sunt roadele dragostei? 

Roadele cele mai de seamă ale dragostei sunt: 

1) Ascultarea de poruncile lui Dumnezeu: „ Cel ce are poruncile Mele şi le păzeşte, acela 
este care Mă iubeşte” (Ioan 14, 21) - spune Mântuitorul. 

2) Ferirea de păcat: «Nu este nici un păcat, spune Sfântul Ioan Gură de Aur, în tălmăcirea 
Epistolei I către Tesaloniceni, pe care întocmai ca focul să nu-1 ardă puterea cea mare a 
dragostei. Mai uşor poate rezista o uscătură nebăgată în seamă, decât păcatul, la puterea 
dragostei» 621 . 

3) Cine iubeşte pe Dumnezeu este ascultat în rugăciunile sale şi se bucură de bunătatea 
Lui: „ Cele ce ochiul n-a văzut şi urechea n-a auzit şi la inima omului nu s-au suit, pe acestea 
le-a gătit Dumnezeu celor ce-L iubesc pe EF (I Cor. 2, 9). 

4) Liniştea sufletească, răbdarea în vreme de încercare, iertarea, blândeţea, pacea şi bună- 
voirea între oameni; căci: „Dragostea îndelung rabdă; dragostea este binevoitoare, dragostea 
nu pizmuieşte, nu se laudă, nu se trufeşte. Dragostea nu se poartă cu necuviinţă, nu caută ale 
sale, nu se aprinde de mânie, nu gândeşte răul. Nu se bucură de nedreptate, ci se bucură de 
adevăr. Toate le suferă, toate le crede, toate le nădăjduieşte, toate le rabdă ” (I Cor. 13, 4-7). 

5) Odrăsleşte mântuirea sufletului: „Iată, un învăţător de lege s-a ridicat, ispitindu-L şi 
zicând: învăţătorule,- ce să fac ca să moştenesc viaţa de veci? Iar Iisus a zis către el: Ce este 
scris în Lege? Cum citeşti? Iar el, răspunzând a zis: Să iubeşti pe Domnul Dumnezeul tău din 
toată inima ta şi din tot sufletul tău şi din toată puterea ta şi din tot cugetul tău, iar pe 
aproapele tău ca pe tine însuţi. Iar El i-a zis: Drept ai răspuns; fă aceasta şi vei trăi ” (Luca 
10, 25-28). 

Pentru astfel de roade, dragostea creştină este cu adevărat „legătura desăvârşirii” (Col. 
3, 14) şi „împlinirea legii” (Rom. 13, 10). 

Văzând deci însemnătatea covârşitoare a dragostei, creştinul trebuie să-şi dea silinţa să o 
păstreze, să o întărească în sufletul său şi să o sporească în viaţa sa. 

De bună seamă, aceasta se face întâi prin lucrarea harului dumnezeiesc, după cuvântul 
Mântuitorului: „Fără Mine, nu puteţi face nimic ” (Ioan 15, 5). Dar creştinul are şi el datoria să 
lucreze şi să se folosească de toate mijloacele care pot înmulţi dragostea. 

11. Care sunt mijloacele cele mai de seamă prin care creştinul îşi poate întări şi 
înmulţi dragostea? 

Acestea sunt: 

1) Cugetarea asupra dragostei nemărginite a lui Dumnezeu faţă de lume, pentru 
mântuirea căreia Şi-a jertfit pe Unicul Său Fiu; 

2) Cunoaşterea cât mai temeinică a învăţăturii creştine; 

3) Rugăciunea stăruitoare şi fierbinte către Dumnezeu; 

4) împărtăşirea cu Sfintele Taine; 

5) Râvna de a împlini voia lui Dumnezeu şi a se feri de păcat; 

6) Cunoaşterea şi urmarea vieţii Mântuitorului, Care prin viaţa Sa pământească a dat cea 
mai măreaţă pildă de dragoste; 


621 Sfântul Ioan Gură de Aur, La Epistola I către Tesaloniceni, c. III, Migne, P. G., LXII, col. 420. 

7) Lupta împotriva iubirii semeţe de sine şi împotriva alipirii pătimaşe de bunurile 
pământeşti; 

8) Facerea de bine faţă de aproapele. 

12. Care sunt păcatele împotriva dragostei creştine? 

în înţeles mai larg, fiecare păcat este îndreptat împotriva dragostei, fiindcă această virtute 
este temelia vieţii creştine şi porunca cea mai de seamă pentru creştin. 

Dar întrucât dragostea este şi o virtute deosebită, sunt şi păcate îndreptate direct 
împotriva ei. Acestea sunt: 1) Ura faţa de Dumnezeu, adică împotrivirea cu duşmănie faţă de 
învăţătura Sa şi faţă de rânduielile bisericeşti, socotindu-L pe El răzbunătorul nedrept al 
fărădelegilor şi urzitorul nenorocirilor (Ioan 15,18); 2) împietrirea inimii faţă de primirea 
mijloacelor puse la îndemâna creştinului pentru mântuirea sa; 3) Pizma faţă de aproapele care 
stăruie în ascultarea de poruncile lui Dumnezeu; 4) Făţărnicia, prin care cineva se arată că 
iubeşte pe Dumnezeu, dar numai cu vorba, nu şi cu inima şi fapta; 5) Iubirea de sine peste 
măsură (egoismul), din care se nasc multe alte păcate; 6) Alipirea pătimaşă de bunurile 
pământeşti: „Că rădăcina tuturor relelor este iubirea de argint ” (I Tim. 6, 10). 


LEGEA MORALĂ 


13. Ce trebuie să cunoască credinciosul pentru a putea săvârşi fapte bune, după voia 
lui Dumnezeu? 

Vorbind despre dragostea creştină, am spus că ea trebuie să se arate îndeosebi prin fapte 
bune. Săvârşirea faptelor bune înseamnă însă împlinirea voii lui Dumnezeu. Astfel, pentru a 
săvârşi fapte bune, omul trebuie să cunoască voia lui Dumnezeu. Iar voia lui Dumnezeu o 
poate cunoaşte prin legi. 

14. De câte feluri sunt legile? 

Legile sunt, după izvorul lor, de două feluri: 

1) Legi dumnezeieşti şi 2) Legi omeneşti. 

Legile dumnezeieşti cuprind: 1) Legea veşnică; 2) Legea morala firească şi 3) Legea 
morală pozitivă, dată omului prin descoperirea dumnezeiască a Vechiului Testament şi a 
Noului Testament. 

Legile omeneşti cuprind: 1) legi bisericeşti şi 2) legi civile. 

Să vedem, pe scurt, ce sunt aceste legi. 

Legea veşnică 

Dumnezeu a creat lumea după un plan pe care El, ca fiinţă veşnică, l-a întocmit din veci 
şi-l îndeplineşte în timp prin Pronia Sa, într-o ordine stabilită de El, asemenea din veci 
(ordinea universală). Potrivit acestui plan, făpturile se îndreaptă în chip natural către Creatorul 
lor. 

Planul sau ordinea aceasta, izvorâtă din veci din nemărginita înţelepciune şi voie 
dumnezeiască, după care se conduc toate creaturile spre îndeplinirea scopului dat lor, se 
numeşte legea veşnică sau eternă. Despre ea se spune în Sfânta Scriptură: „Eu am fost din 
veac întemeiată, de la început, înainte de a se fi făcut pământul” (Pilde 8, 23). 

15. Cum este legea veşnică ? 

Legea veşnică este: 1) de neapărată trebuinţă, fiindcă Dumnezeu, Care este Fiinţa 
desăvârşită, nu poate să creeze făpturile şi să le dea şi un scop fără să le rânduiască pe toate 
spre îndeplinirea acelui scop; 2) neschimbătoare, fiindcă neschimbător este Dumnezeu în 
hotărârile voii Sale; 3) universală, adică ea cuprinde toate făpturile, întreg universul. 

După credinţa noastră, pe temeiul acestor însuşiri,legea veşnică este izvorul tuturor 
legilor din univers: al celor fizice, pentru lumea materială şi pentru făpturile necuvântătoare, şi 
al celor morale, pentru făpturile înzestrate cu judecată şi voie liberă. 

Legile date pentru om se numesc legi morale, fiindcă se îndeplinesc cu voia personală a 
omului, adică cu cunoştinţă şi libertate, pe când legile fizice se îndeplinesc de la sine. 

Deci, voia lui Dumnezeu, cuprinsă în legea veşnică, se face cunoscută prin legile fizice 
şi prin legea morală, care este de două feluri: firească şi suprafirească. 

16. Ce este legea morală firească? 

După credinţa creştină, legea morală firească este legea întipărită de Dumnezeu în inima 
omului odată cu crearea lui, şi care poate fi descoperită prin lumina firească a minţii omeneşti. 

17. Ce foloase aduce omului legea morală firească? 

în temeiul acestei legi, omul, din fire, poate deosebi binele de rău, virtutea de păcat, dreptatea 
de nedreptate, ceea ce trebuie lăcut de ceea ce nu trebuie lăcut. Poruncile ei se pot cuprinde 
în: a face binele şi a evita răul. 

18. Unde se vorbeşte despre această lege? 

Despre această lege se vorbeşte limpede în izvoarele Descoperirii dumnezeieşti: Sfânta 
Scriptură şi Sfânta Tradiţie. Sfântul Apostol Pavel, aceştia, neavând lege, îşi sunt loruşi lege, 
ceea ce arată fapta legii scrisă în inimile lor, prin mărturia conştiinţei lor şi prin judecăţile 
lor, care îi învinovăţesc sau îi apără,, (Rom. 2,14-15), ne spune limpede că şi oamenii care nu 
au lege scrisă de la Dumnezeu au totuşi legea morală scrisă în inimile lor, de care ei, dacă 
voiesc, ascultă, iar dacă nu voiesc, nu ascultă. Când ascultă de ea, atunci mărturia cugetului 
lor, după ce se cercetează pe sine, îi dezvinovăţeşte iar când nu ascultă aceeaşi mărturie a 
cugetului îi învinovăţeşte. 

Despre legea morală firească vorbeşte şi Sfântul Ioan Gură de Aur, când spune: 
«Dumnezeu a dat omului o conştiinţă şi cunoştinţă neînvăţată a binelui şi a răului, aşa că noi 
nu mai trebuie să învăţăm că desfrânarea este ceva rău şi cumpătarea ceva bun; aceasta o ştim 
de mai înainte, şi anume de la început» . 

După credinţa noastră, legea morală firească este sădită, deci, în însăşi firea omului şi 
lucrează în fiecare om, oricine şi oricum ar fi el, învăţat sau neînvăţat, la cunoştinţă ei omul 
ajunge îndată ce începe a gândi. Legea morală firească se poate întuneca prin păcate, dar ea 
nu se şterge niciodată cu totul din inima omului. 

Izvorând din voia neschimbătoare a lui Dumnezeu, legea morală firească este şi ea 
neschimbătoare. De ea omul trebuie să ţină seamă neapărat, fiindcă prin ea cunoaşte mai întâi 
voia lui Dumnezeu şi fiindcă ea îi arată ce este potrivit sau nepotrivit cu firea şi cu vrednicia 
lui cea mai înaltă făptură pământească. 

Pentru aceasta toate legiuirile bisericeşti ţin seama de poruncile legii morale. 

19. S-a păstrat legea firească în toată curăţia ei? 

Noi credem şiu mărturisim că legea morală firească nu s-a păstrat în toată curăţia ei, aşa 
cum a sădit-o Dumnezeu în inima omului, ci s-a întunecat prin păcat. Adică omul, în urma 
păcatului strămoşesc trăind o viaţă păcătoasă, nu mai auzea limpede glasul ei şi se îndepărtase 
de ea. De aceea, Dumnezeu, în nemărginita Sa dragoste, voind îndreptarea oumlui, i-a venit în 
ajutor, dându-i pe calea Descoperirii dumnezeieşti legea din afară, legea pozitivă. Prin această 
lege, Dumnezeu Şi-a făcut cunoscută voia Sa în chip direct şi amănunţit, ca îndreptar pentru 
viaţa omului; i-a redeşteptat omului conştiinţa adormită prin păcat, ca să fie mai cu băgare de 
seamă la săvârşirea faptelor şi totodată i-a sporit cunoştinţele despre felul cum trebuie să 
trăiască şi să lucreze pentru înfăptuirea scopului său. Despre legea aceasta citim în Sfânta 
Scriptură: „După ce Dumnezeu odinioară, în multe rânduri şi în multe chipuri, a vorbit 
părinţilor noştri prin prooroci, în zilele acestea mai de pe urmă ne-a grăit nouă prin Fiul” (Evr. 
1 , 1 - 2 ). 

Astfel, după timpul în care s-a dat şi după deplinătatea ei, legea morală pozitivă - adică 
legea dată omului prin Descoperirea dumnezeiască - se împarte în legea Vechiului Testament 
şi în legea Noului Testament. 


622 Sfântul loan Gură de Aur, Către poporul antiohian, Cuv. 12, Migne, P.G., XLIX, col. 431. 

20. Ce cuprinde legea Vechiului Testament? 

Legea Vechiului Testament cuprinde porunci morale, ceremoniale şi civile, date cu 
scopul de a întreţine comuniunea dintre credincios şi Dumnezeu şi a pregăti pe credincioşi 
pentru răscumpărarea lor prin Hristos. 

Poruncile ceremoniale, cultul religios al poporului evreu, care numai preînchipuiau 
lucrarea mântuitoare a Domnului nostru Iisus Hristos, fiind - cum spune Sfânta Scriptură - 
numai „ umbra bunurilor viitoare” (Evr. 10, 1), au încetat odată cu venirea Mântuitorului. 

în privinţa lor, Mărturisirea de credinţă a Bisericii Ortodoxe spune: «După cum umbra 
se retrage când soseşte adevărul, tot aşa au trecut şi ele, şi creştinii nu au îndatorirea să le 
împlinească» . 

Tot aşa au încetat şi poruncile civile, fiindcă ele priveau numai buna ocânnuire a 
poporului evreu, al cărui stat a fost distrus de poporul roman, la anul 70 după Hristos. 

Au rămas însă poruncile morale, care formează partea cea mai însemnată a legii 
Vechiului Testament. Acestea au fost descoperite de Dumnezeu treptat, prin diferiţi aleşi ai 
Lui şi îndeosebi prin poruncile date lui Moise. De aceea, legea morală a Vechiului Testament 
se mai numeşte şi legea mozaică. Legea aceasta este cuprinsă pe scurt, în cele 10 porunci 
dumnezeieşti - Decalogul - descoperite de Dumnezeu lui Moise, pe muntele Sinai (Ieşire 20). 

Poruncile au fost scrise de însuşi Dumnezeu, pe două table de piatră. Prima tablă 
cuprinde cele dintâi patru porunci, despre datoriile către Dumnezeu, iar a doua tablă cuprinde 
celelalte şase porunci, despre datoriile faţă de aproapele. 

Legea morală a Vechiului Testament începe, deci, cu Dumnezeu şi cu datoria de a-L iubi, 
şi se încheie cu pofta rea a inimii şi cu datoria de a nu o lăsa să prindă stăpânire în om. Cu 
aceasta se spune că toată plinirea legii pleacă din dragostea către Dumnezeu, iar călcarea ei, 
din pofta rea a inimii care uită de Dumnezeu. 

Decalogul este cea dintâi lege scrisă a Vechiului Testament şi, totodată, cea mai înaltă 
lege morală dată până la Domnul nostru Iisus Hristos. Ea rămâne valabilă pentru toate 
timpurile, fiindcă cele 10 porunci sunt poruncile legii fireşti, pe care Dumnezeu le aduce la 
cunoştinţa credincioşilor într-un chip mai limpede şi mai hotărât. 

21. Cele 10 porunci stau la temelia vieţii morale a creştinului? 

Da. De aceea, pentru a şti cum să-şi întocmească viaţa potrivit voinţei lui Dumnezeu, 
pentru a-şi câştiga mântuirea, creştinul trebuie să cunoască şi să păzească cele 10 porunci. 

Tânărului care întrebase pe Mântuitorul ce să facă pentru ca să dobândească viaţa de veci, 
Mântuitorul îi răspunde: ,JDe vrei să intri în viaţă, păzeşte poruncile” (Matei 19, 17). 

înţelegerea bună a celor 10 porunci se poate câştiga, însă, numai privindu-le în lumina 
desăvârşită a Noului Testament, adică în lumina legii morale evanghelice sau creştine. 

De aceea, înainte de a trece la tâlcuirea celor 10 porunci, e nevoie să cunoaştem legea 
morală a Noului Testament. 

22. Ce este legea morală a Noului Testament? 

Ea este legea descoperită de Domnul nostru Iisus Hristos, prin care se aduce la cunoştinţa 
credinciosului, în chip desăvârşit, voia lui Dumnezeu. Cu legea Noului Testament, Domnul 
nostru Iisus Hristos desăvârşeşte legea Vechiului Testament, precum însuşi spune: „N-am 
venit să stric (legea), ci să împlinesc ” (Matei 5, 17). 

Legea Vechiului Testament era , y sfântă şi dreaptă şi bună ” (Rom. 7, 12), dar numai 
„călăuza spre Hristos ” (Gal. 3, 24). Rostul ei era de a trezi în credincios conştiinţa stării de 
păcat şi dorinţa după mântuire. Ea a deschis ochii credinciosului ca să vadă mai limpede 
păcatul, să cunoască mai bine starea păcătoasa în care se află şi i-a făcut mai vie dorinţa după 
Mântuitorul, Care avea să-l izbăvească din starea atât de nefericită în care se găsea. Ea dă deci 
cunoştinţa păcatului, dar nu şi puterea de a-1 birui şi de a ne îndrepta înaintea lui Dumnezeu. 
Citim în Sfânta Scriptură: ,JDin faptele Legii nici un om nu se va îndrepta înaintea Lui, căci 
prin Lege vine cunoştinţa păcatului” (Rom. 3, 20). De aceea legea morală a Vechiului 


623 Mărturisirea de credinţă a Bisericii Ortodoxe, Partea a treia, răspuns la întrebarea 47, trad. de Alexandru 
Elian, Editura Institutului Biblic şi de Misiune al Bisericii Ortodoxe Române, Bucureşti, 1981, p. 163. 

Testament avea nevoie de desăvârşirea adusă de Mântuitorul, prin legea morală a Noului 
Testament legea Evangheliei sau legea creştină). 

23. în ce se cuprinde această desăvârşire? 

Desăvârşirea aceasta se cuprinde, pe scurt, în următoarele: 

1) Legea Noului Testament, prin jertfa Mântuitorului de pe Cruce, a adus omenirii 
mântuirea, pe care legea Vechiului Testament numai a pregătit-o; 

2) Sfintele Taine împărtăşesc harul dumnezeiesc, dând credinciosului puterea de a birui 
păcatul şi de a împlini toată legea morală, spre a-şi dobândi mântuirea: „Evanghelia lui 
Hrisios este putere a lui Dumnezeu spre mântuirea a tot celui ce crede” (Rom. 1, 16); 

3) Se ridică peste îngustimea legii Vechiului Testament şi cheamă la mântuire toate 
popoarele pământului: „Nu mai este iudeu, nici elin... pentru că voi toţi una sunteţi întru 
Hristos Iisus ” (Gal. 3, 28); 

4) Aduce porunca dragostei celei mai desăvârşite. Pe când în legea Vechiului Testament 
dragostea era restrânsă numai la poporul iudeu, în legea Noului Testament dragostea cuprinde 
pe toţi oamenii, fără nici un fel de deosebire: „Căci dacă iubiţi pe cei ce vă iubesc, ce 
răsplată veţi avea? Au nu fac şi vameşii acelaşi lucru? Şi dacă îmbrăţişaţi numai pe fraţii 
voştri, ce faceţi mai mult? Au nu fac şi neamurile acelaşi lucru? Fiţi dar voi desăvârşiţi 
precum şi Tatăl vostru Cel ceresc desăvârşit este” (Matei 5, 46-48). Asemenea şi Sfântul 
Apostol Pavel spune: „Nu te lăsa biruit de rău, ci biruieşte răul cu binele” (Rom. 12, 21); 

5) Pe temelia dragostei, legea Noului Testament stabileşte între credincios şi Dumnezeu 
legătura dintre fiu şi părinte, înlăturând starea de frică ce stăpânea în legea Vechiului 
Testament; 

6) Legea Noului Testament cere ca aprecierea faptelor să nu se facă după partea lor 
exterioară, ci şi după gândul din care pornesc ele. fapta bună să nu fie făţarnică, ci să 
izvorască din inima curată. între gând şi faptă să fie cea mai deplină potrivire; 

7) Legea Noului Testament desăvârşeşte legea Vechiului Testament şi prin sfaturile 
evanghelice, care aduc o stare mai înaltă de viaţă creştinească; 

8) Legea Noului Testament este veşnică, fiindcă Mântuitorul spune: „Cerul şi pământul 
vor trece, dar cuvintele Mele nu vor trece,, (Matei 24, 35). 

24. Dar este oare cu putinţă a împlini o lege atât de desăvârşită? 

Da, căci spune Mântuitorul: " Luaţi jugul Meu asupra voastra şi învăţaţi-vă de la Mine, 
că sunt blând şi smerit cu inima, şi veţi găsi odihna sufletelor voastre. Căci jugul Meu e bun 
şi povara Mea este uşoară„ (Matei 11, 29-30). Sfinţii au împlinit legea, deşi erau şi ei oameni 
ca ceilalţi, dar aveau inima curată şi erau plini de dragoste faţă de Dumnezeu. Numai pentru 
astfel de oameni păzirea legii morale este uşoară, mai ales că ajutorul lui Dumnezeu nu le 
lipseşte. Aceasta nu înseamnă însă că păzirea legii nu cere osteneală, dar osteneala aceasta nu 
o simte cel ce este plin de dragoste faţă de Dumnezeu. Dimpotrivă, toată osteneala îi umple 
inima de bucurie. 

25. Cum trebuie împlinită legea lui Dumnezeu? 

Legea lui Dumnezeu trebuie împlinită în întregime, căci ea este una şi toate poruncile ei 
sunt date de Dumnezeu. Credinciosul nu trebuie să aleagă ce i se pare lui mai însemnat sau 
mai folositor din ea, căci atunci ar înlocui legea lui Dumnezeu cu o lege a sa. Sfânta Scriptură 
spune: „Cine va păzi toată Legea, dar va greşi într-o singură poruncă, s-a făcut vinovat faţă 
de toate poruncile” (Iacov 2,10). Pentru o singură vină, Moise a fost pedepsit să nu intre în 
pământul făgăduit. Pentru o singură minciună, Anania şi Safira au fost pedepsiţi cu moartea 
(Lapte 5, 1-10). 

Legea lui Dumnezeu trebuie, apoi, împlinită necontenit, adică în toate împrejurările vieţii, 
fiindcă numai aşa îşi dovedeşte credinciosul dragostea sa puternică faţă de Dumnezeu, 
binefăcătorul său cel mai mare. 

Şi, în sfârşit, ea trebuie împlinită cu toată bucuria, fapta, oricât de bună ar fi, dacă e 
făcută împotriva inimii şi cu cârteală, nu are nici un preţ. 

26. Care e cuprinsul legii Noului Testament? 

Cuprinsul ei, pe scurt, îl arată tot Mântuitorul când spune: „Să iubeşti pe Domnul 
Dumnezeu tău cu toată inima ta, cu tot sufletul tău şi cu tot cugetul tău. Aceasta este marea şi 
întâia poruncă. Iar a doua, la fel ca aceasta: Să iubeşti pe aproapele tău ca pe tine însuţi. în 
aceste două porunci se cuprind toata Legea şi proorocii” (Matei 22, 37-40). 

Acelaşi lucru îl spune Mântuitorul şi cu alte cuvinte: „ Toate câte voiţi să vă facă vouă 
oamenii, asemenea şi voi faceţi lor, că aceasta este Legea şi proorocii” (Matei 7,12). 
^ceasta este porunca Mea: Să vă iubiţi unul pe altul, precum v-am iubit Eu" (Ioan 15,12); 
„Porunca nouă dau vouă: Să vă iubiţi unul pe altul. Precum Eu v-am iubit pe voi, aşa şi voi 
să vă iubiţi unul pe altul” (Ioan 13, 34); „Cel ce are poruncile Mele şi le păzeşte, acela este 
care Mă iubeşte; iar cel ce Mă iubeşte pe Mine va fi iubit de Tatăl Meu şi-l voi iubi şi Eu şi 
Mă voi arăta Lui” (Ioan 14, 21). 

Deci legea Noului Testament sau legea creştina e cuprinsă în porunca dragostei. 
Dragostea de Dumnezeu, arătată prin dragostea de aproapele, aceasta cere Mântuitorul prin 
legea Noului Testament, spre a se împlini voia lui Dumnezeu. De aceea, cu drept cuvânt, 
creştinismul este numit religia dragostei. 

27. Porunca dragostei nu o găsim şi în legea Vechiului Testament? Porunca dragostei 
o găsim şi în legea Vechiului Testament (Deut. 6, 5; Lev. 19,18), dată chiar cu aceleaşi cuvinte 
ca în legea Noului Testament. Totuşi, în Noul Testament porunca aceasta este nouă prin duhul 
şi viaţa ce se cuprind în ea. Căci dragostea cerută de Mântuitorul trebuie să fie curată şi 
jertfelnică faţă de fiecare om, chiar şi faţă de necunoscuţi, după pilda dragostei arătate de El 
faţă de oameni (Ioan 15,13). Cu dragostea aceasta creştinul trebuie să dezrădăcineze din 
sufletul său orice urmă de mânie şi de ură faţă de semenul său şi să răsplătească răul cu binele 
(Rom. 12, 21). 

28. Ce sunt legile omeneşti despre care s-a vorbit mai înainte? 

Am vorbit până acum despre legile morale dumnezeieşti, adică despre legile prin care 
Dumnezeu Şi-a făcut în chip direct cunoscută voia Sa omului, ca îndreptar pentru cugetele şi 
faptele lui. 

Dar Dumnezeu Şi-a făcut cunoscută voia Sa omului şi în chip indirect, şi anume prin 
legile omeneşti, care se împart în: bisericeşti şi civile. 

29. Ce sunt legile bisericeşti? 

Sunt legile date de Biserică, în virtutea puterii primite de la întemeietorul ei de a călăuzi 
pe credincioşi în numele Său şi a-i îndatora la ascultare (Matei 10, 40; Luca 10, 16; Ioan 13, 
20 ). 

Legile bisericeşti sunt alcătuite pe temeiul legii descoperite de Dumnezeu şi nu cer nici 
mai mult decât ea, nici ceva deosebit de ea. Rostul lor este de a tâlcui învăţăturile 
Mântuitorului, a îndemna la ascultare şi la păzirea poruncilor dumnezeieşti. De aceea, de bună 
seamă, fiecare creştin este îndatorat să asculte de ele. 

Biserica noastră, folosindu-se de dreptul primit de la Mântuitorul, a dat astfel de legi, 
dintre care cele mai însemnate sunt canoanele şi cele nouă, porunci bisericeşti. 

30. Ce sunt canoanele? 

Canoanele sunt legi date de sinoadele ecumenice ale Bisericii şi de sinoadele particulare 
ale ei, dar întărite de cele ecumenice. Pe temeiul învăţăturii Mântuitorului şi a Sfinţilor Săi 
Apostoli, canoanele statornicesc felul de organizare şi conducere a Bisericii, precum şi 
drepturile şi îndatoririle membrilor ei: clerici, monahi şi credincioşi. 

DESPRE 

PORUNCILE BISERICEŞTI 


31. Cum se numesc poruncile privitoare la îndatoririle credincioşilor faţă de 
Biserică şi câte sunt? 

Se numesc porunci bisericeşti şi sunt nouă. 

32. Care este întâia poruncă bisericească? 

Să ascultăm cu evlavie Sfânta Liturghie în fiecare duminică şi sărbătoare. 

33. Ce învaţă această poruncă? 

Această porunca tâlcuieşte porunca a patra dumnezeiască, arătând felul în care sunt datori 
creştinii să prăznuiască zilele de sărbătoare. Ea cere creştinului să se roage lui Dumnezeu, 
precum spune Sfântul Apostol Pavel: „Rugaţi-vă neîncetat” (I Tes. 5,17), fiindcă rugăciunea 
este mijlocul cel mai potrivit de a înfăţişa înaintea lui Dumnezeu gândurile şi simţămintele 
religioase, de a-I mulţumi pentru binefacerile primite şi a-I cere ajutorul pentru diferitele 
trebuinţe cinstite ale vieţii. Rugăciunea să fie făcută cu înfrângerea inimii şi cu smerenie, căci 
„Inima înfrântă şi smerită Dumnezeu nu o va urgisi” (Ps. 50,18). Fără smerenie nu este cu 
putinţă adevărata credinţă creştină, iar fără credinţă nu este cu putinţă a plăcea lui Dumnezeu. 

Porunca aceasta îl îndatorează pe creştin la rugăciune zilnică, iar în zilele de sărbătoare, 
să ia parte la sfintele slujbe rânduite de Sfânta noastră Biserică Ortodoxă. 

34. Care este a doua poruncă bisericească? 

Să ţinem toate posturile de peste an. 

35. Ce învaţă această poruncă? 

Porunca postului o găsim în Sfânta Scriptură. Timpul pentru îndeplinirea acestei 
îndatoriri îl hotărăşte însă Biserica, prin porunca aceasta. Postul este mijloc potrivit pentru 
înfrânarea poftelor rele, pentru biruirea ispitelor şi păcatelor, precum şi pentru stârnirea în 
rugăciunea curată. Folosul postului este propăşirea în virtute. 

36. Care este a treia poruncă bisericească? 

Să cinstim pe slujitorii bisericeşti. 

37. Ce învaţă această poruncă? 

Această poruncă învaţă că e de datoria creştinului a da cinstire celor ce fac parte din 
starea preoţească, deoarece aceştia sunt slujitori ai sfintelor altare, propovăduitori ai 
cuvântului dumnezeiesc şi rugători către Dumnezeu. îndeosebi se cuvine această cinstire 
duhovnicului, care-1 povăţuieşte pe creştin în scaunul Sfintei Mărturisiri şi care, cu puterea 
primită de la Dumnezeu, îi dă dezlegare de păcate. 

Sfântul Apostol Pavel spune: „Vă mai rugăm, fraţilor, să cinstiţi pe cei ce se ostenesc 
între voi, care sunt mai-marii voştri în Domnul şi vă povăţuiesc; şi pentru lucrarea lor, să-i 
socotiţi pe ei vrednici de dragoste prisositoare” (I Tes. 5,12-13) şi Ascultaţi pe mai-marii 
voştri şi vă supuneţi lor, fiindcă ei priveghează pentru sufletele voastre, având să dea de ele 
seamă, ca să facă această cu bucurie, şi nu suspinând” (Evr. 13,17). preoţii, care îşi ţin bine 
dregătoria, să se învrednicească de îndoită cinste, mai ales cei care se ostenesc cu cuvântul şi 
cu învăţătura” (I Tim. 5,17). 

38. Care este a patra poruncă bisericească? 

Să ne spovedim şi să ne împărtăşim în fiecare dintre cele patru posturi mari de peste an, 
sau, dacă nu putem, cel puţin o dată pe an, în postul Sfintelor Paşti. 

39. Ce învaţă această poruncă? 

Prin Sânta Taină a Botezului, omul se curăţă de păcatul strămoşesc şi de orice alt păcat 
săvârşit până atunci. în timpul vieţii, însă, ispitele îl pot duce mereu pe creştin la călcarea voii 
lui Dumnezeu, adică la săvârşirea de păcate. Pentru a-i da creştinului putinţa să se cureţe de 
păcatele săvârşite după Sfântul Botez şi să se împartăşeascz cu vrednicie cu Sfântul Său Trup 
şi Sânge, Mântuitorul a aşezat Taina Sfintei Mărturisiri. 

Porunca a patra bisericească arată, deci, datoria creştinului de a-şi mărturisi păcatele 
înaintea duhovnicului, pentru a fi dezlegat de ele şi pentru a se putea împărtăşi cu vrednicie cu 
Sfântul Trup şi Sânge al Mântuitorului, spre dobândirea fericirii veşnice. 

De scaunul mărturisirii se poate apropia creştinul oricând simte trebuinţa de a-şi uşura 
sufletul de păcate. Biserica, la rândul ei, cere creştinului, prin această poruncă, să se 
mărturisească în fiecare dintre cele patru posturi de peste an. Dacă totuşi nu i-ar fi cu putinţă, 
atunci măcar o dată pe an, şi anume în postul Sfintelor Paşti, creştinul trebuie neapărat să se 
mărturisească şi să se împărtăşească. 

Porunca aceasta cere şi bolnavilor după trup să-şi cureţe sufletul de păcate prin Taina 
Sfintei Mărturisiri şi să primească Sfânta împărtăşanie, mai întâi primind însă Taina Sfântului 
Maslu. 

Despre folosul acestei porunci Sfântul Apostol Pavel spune: „Dacă mărturisim păcatele 
noastre, EL este credincios şi drept, ca să ne ierte păcatele şi să ne curăţească pe noi de toată 
nedreptatea ” (I Ioan 1, 9). 

40. Care este a cincea poruncă bisericească? 

Să ne rugăm pentru ocârmuitorii noştri. 

41. Ce învaţă această poruncă? 

Această poruncă învaţă că este de datoria creştinului să se roage lui Dumnezeu de ajutor 
pentru toţi cei ce se îngrijesc de binele sau vremelnic şi veşnic. Astfel, Biserica cere să ne 
rugăm pentru patriarh, mitropolitul sau episcopul eparhial şi întreg clerul, pentru ocârmuitorii 
ţării şi pentru toţi cei care fac bine Sfintei Biserici şi se străduiesc să întărească credinţa 
ortodoxă. Sfântul Apostol Pavel spune: „ Vă îndemn, deci, înainte de toate, să faceţi cereri, 
rugăciuni, mijlociri, mulţumiri, pentru toţi oamenii..., ca să petrecem viaţa paşnică şi liniştită, 
întru toată cuvioşia şi buna cuviinţă, că acesta este lucru bun şi primit înaintea lui 
Dumnezeu, Mântuitorul nostru” (I Tim. 2,1-3). Creştinul să nu uite în rugăciunile sale nici pe 
cei trecuţi din viaţa aceasta, căci rugăciunile celor vii le folosesc mult celor răposaţi, 
învăţătura acestei porunci se desprinde din porunca dragostei faţă de aproapele. 

42. Care este a şasea poruncă bisericească? 

Să ţinem posturile pe care le-ar orândui episcopul sau mitropolitul locului, în vreme de 
primejdii, de boli sau de necazuri. 

43. Ce învaţă această poruncă? 

în anumite împrejurări, chiriarhii locului au dreptul şi datoria să rânduiască zile deosebite 
de post şi rugăciune, iar creştinii au datoria să le ţină cu toată curăţia inimii, fiind spre folosul 
lor. Pe când Sfântul Apostol Petru se găsea închis de Irod, „se făcea necontenit rugăciune 
către Dumnezeu pentru el, de către Biserică ” (Fapte 12, 5) şi îngerul Domnului l-a izbăvit. 

44. Care este a şaptea poruncă bisericească? 

Să nu citim cărţile ereticilor. 

45. Ce învaţă această poruncă? 

Sfânta noastră Biserică Ortodoxă, având de la Dumnezeu chemarea să călăuzească pe 
creştini pe drumul dreptei învăţături, are datoria să atragă luarea-aminte a acestora asupra 
tuturor lucrurilor care i-ar putea abate de la acest drum. Astfel, prin porunca aceasta le cere 
celor care nu sunt întăriţi în cunoaşterea şi înţelegerea cuvântului dumnezeiesc să se ferească 
de citirea cărţilor potrivnice credinţei adevărate, cum sunt cele ale ereticilor, spre a nu fi 
amăgiţi de învăţături pierzătoare de suflet (I Tim. 4, 7), ci să se hrănească „cu cuvintele 
credinţei şi ale bunei învăţături ” (I Tim. 4, 6). 

46. Care este a opta porunca bisericească ? 

Să nu înstrăinăm, nici să folosim spre scopuri străine, lucrurile bisericeşti sau averea 
Bisericii. 

42. Ce învaţă această poruncă? 

Biserica foloseşte lucrurile şi bunurile sale la săvârşirea sfintelor slujbe, la susţinerea 
aşezămintelor sale şi la săvârşirea de fapte bune (Fapte I 1, 29-30). înstrăinarea acestor lucruri 
sau întrebuinţarea lor spre folosul propriu duce, deci, pagubă Bisericii, iar pentru cei care se 

fac vinovaţi de astfel de fapte, înseamnă păcat, căci porunca a opta dumnezeiască spune: „să 
nu furi”. 

48. Care este a noua poruncă bisericească? 

Să nu facem nunţi şi ospeţe sau alte petreceri în timpul posturilor. 

49. Ce învaţă această poruncă ? 

Biserica a rânduit anumite zile în care creştinii să prăznuiască cele mai însemnate 
evenimente din viaţa Mântuitorului şi a sfinţilor. Acestea, fiind unele de bucurie, iar altele de 
întristare, de bună seamă că cele dintâi vor fi prăznuite cu bucurie sufletească, iar celelalte, cu 
întristare şi cu înfrânare trupească şi sufletească. 

Prin porunca aceasta, Biserica cere creştinului ca în zilele de întristare arătate de ea, în 
zilele de post, să nu facă nuntă şi petreceri, care sunt prilej de veselie şi, în genere, să nu ia 
parte la bucurii şi plăceri. 

împlinirea acestei porunci sporeşte creştinului evlavia şi dragostea faţă de Dumnezeu. 

50. Ce sunt legile civile? 

Acestea sunt legile date de stat, pentru buna cârmuire şi îndrumare a poporului pe calea 
binelui obştesc şi pentru continua îmflorire a vieţii acestuia. La întocmirea lor, autoritatea 
statului ţine seama de voinţa şi de trebuinţele poporului. 

Sfânta noastră Biserică învaţă pe credincioşii săi să se supună întru toptul legilor Statului, 
„căci nu este stăpânire decât de la Dumnezeu; iar cele ce sunt, de Dumnezeu sunt rânduite. 
Pentru aceea, cel ce se împotriveşte stăpânirii se împotriveşte rânduielii lui Dumnezeu. Iar 
cei ce se împotrivesc îşi vor lua osânda” (Rom. 13, 2). Creştinul va da socoteală înaintea 
Dreptului Judecător şi pentru împlinirea sau călcarea acestor legi. De asemenea, credincioşii 
sunt îndrumaţi să-şi împlinească îndatoririle lor cetăţeneşti faţă de Patrie, cu acelaşi zel şi cu 
aceeaşi râvnă ca şi pe cele faţă de Biserică. 

51. Care este datoria creştinului faţă de legi? 

Creştinul, ca făptură a lui Dumnezeu, trebuie să asculte de voia Acestuia, rostită prin 
legile date, căci numai aşa îşi poate întocmi o viaţă cinstită şi-şi poate dobândi mântuirea 
sufletului. Legea, prin însăşi fiinţa ei, cere doar ascultare şi nu stă în bunul plac al cuiva să i se 
supună sau nu. Este drept că uneori se întâmplă ca legea să fie călcată. Dar creştinul nu 
trebuie să facă aceasta în chip premeditat; el rămâne supus legii chiar şi atunci când o calcă. 
Porunca lăuntrică prin care legea morală cere creştinului să facă sau să nu facă ceva se 
numeşte datorie morală. Aceasta nu este altceva decât trebuinţa pe care o simte credinciosul 
înăuntrul său de a împlini voia lui Dumnezeu şi a ocoli cele potrivnice ei, fără ca libertatea 
voii să-i fie îngrădită cu ceva. Cum poate însă împlini legile şi evita călcarea lor, aceasta i-o 
spune fiecăruia cugetul sau conştiinţa sa morală. 


DESPRE CONŞTIINŢA MORALĂ 


52. Ce este conştiinţa morală? 

Conştiinţa morală este glasul lui Dumnezeu în sufletul credinciosului, glas care-1 
îndeamnă la împlinirea legii morale. Glasul acesta îl poate cunoaşte fiecare, căci după credinţa 
noastră conştiinţa s-a născut deodată cu omul. Ea este de obârşie dumnezeiască. Sfântul Ioan 
Gură de Aur spune: «Când Dumnezeu l-a făcut pe om, a sădit în fiecare judecata 
nemincinoasă a binelui şi a răului, adică regula conştiinţei» 624 . 

53. La ce-i slujeşte omului conştiinţa? 

Conştiinţa slujeşte drept călăuză la împlinirea legii. Ea este judecătorul neadonnit şi 
aspru, care nu se poate cumpăra cu nimic şi care se pronunţă asupra fiecărei fapte, arătând 
dacă aceasta este bună sau rea şi deci dacă trebuie săvârşită sau nu. Ea îşi ridică glasul atât 


624 Sfântul loan Gură de Aur, Expunere la Psalmul 147, 3, Migne, P. G., voi. LV, col. 482. 

înainte de săvârşirea unei fapte, cât şi după săvârşirea ei. înainte de săvârşirea unei fapte, 
conştiinţa spune dacă fapta este bună sau rea şi ne sfătuieşte să o împlinim sau nu. După 
săvârşirea faptei, tot ea ne judecă. Dacă am ascultat de glasul ei, dacă ne-am împlinit datoria 
şi ne-am ferit de fapte rele, atunci conştiinţa ne răsplăteşte cu bucurie, mulţumire şi linişte 
sufletească. Iar dacă n-am ascultat de glasul conştiinţei şi am săvârşit fapte rele, atunci ea ne 
pedepseşte cu aspre mustrări; simţi, adică, nelinişte şi apăsare în suflet. De aceea, creştinul 
trebuie să asculte totdeauna de glasul conştiinţei sale. Orice lucrare potrivnică conştiinţei este 
rea şi aduce pedeapsă, precum citim în Sfânta Scriptură: „ Tot ce nu este din credinţă ” (adică 
din convingere intimă), „estepăcat ” (Rom. 14, 23). 

54. Găsim în Sfânta Scriptură pilde despre lucrarea conştinţei? 

Da. Iată câteva: Conştiinţa îi mustră pe protopărinţii Adam şi Eva după ce au călcat 
porunca dumnezeiască (Fac. 3,10); ea îl urmăreşte pe Cain, care nu-şi mai găseşte linişte 
pentru uciderea fratelui său Abel (Fac. 4,13); ea opreşte pe fraţii lui Iosif de a-i ridica acestuia 
viaţa (Fac. 37, 26); ea aduce căinţa lui David pentru fărădelegile sale şi rămâne statornică în 
inima lui Iov, care primeşte cu răbdare toate loviturile vieţii (Iov 1, 21); ea ruşinează pe 
acuzatorii femeii păcătoase (Ioan 8, 9); ea naşte căinţa în inima fiului risipitor (Fuca 15, 18) şi 
în inima lui Iuda, vânzătorul Mântuitorului (Matei 27, 3-4). 

55. Poate conştiinţa să dispară vreodată din sufletul omului? 

Niciodată. Ea poate să fie adormită prin nepăsarea omului faţă de datoriile sale, poate să 
fie întunecată printr-o viaţă de păcat, dar nu poate să fie nimicită niciodată, fiindcă ea este de 
la Dumnezeu. Nici cei mai mari făcători de rele nu pot înăbuşi în ei, cu totul, glasul 
conştiinţei. Ea îi urmăreşte mereu cu mustrările ei, încât mulţi ajung la deznădăjduire şi-şi 
curm singuri firul vieţii, ca Iuda. 

56. Ce datorie avem faţă de conştiinţa noastră? 

Avem datoria de a o păstra totdeauna curată şi de a o ţine în stare trează prin rugăciune, 
post, împărtăşirea cu Sfintele Taine şi prin cunoaşterea tot mai temeinică a învăţăturii creştine. 
Căci conştiinţa morală ne îndeamnă la făptuirea binelui, dreptăţii şi dragostei creştine, adică 
la împlinirea legii morale. 

57. Stă în puterea credinciosului să împlinească îndemnurile conştiinţei? Se poate 
hotărî el, când voieşte, spre fapta bună sau spre fapta rea? 

Da. Credinciosul poate aceasta, fiindcă are voie liberă. 

58. Ce este voia liberă a omului? 

Voia liberă este puterea sufletească pe care o are omul chiar de la creare şi prin care el se 
poate hotărî fără nici o silă pentru o faptă sau pentru alta. în temeiul acestei puteri, fiecare om 
este el singur şi nu altcineva săvârşitorul şi stăpânul faptelor sale. Voia liberă este singurul dar 
asupra căruia omul are stăpânire deplină. 

După învăţătura Sfintei noastre Biserici, în starea originară voia omului era înclinată spre 
binele moral; prin păcatul strămoşesc ea s-a înclinat mai mult spre rău, însă fără să-şi piardă 
cu totul înclinarea spre bine. Prin jertfa Domnului nostru Iisus Hristos pe Cruce, i se dă 
credinciosului un ajutor suprafiresc, adică harul dumnezeiesc, pentru ca să poată învinge 
înclinarea spre rău şi să poată împlini binele moral. 

59. Unde se vorbeşte despre voia liberă? 

Despre voia liberă a omului se vorbeşte în cuvinte foarte limpezi în Sfânta Scriptură şi în 
Sfânta Tradiţie. Aşa citim în Vechiul Testament: „ Viaţă şi moarte ţi-am pus Eu astăzi înainte, 
binecuvântare şi blestem. Alege viaţa, ca să trăieşti tu şi urmaşii tăi” (Deut. 30,19). în Noul 
Testament Mântuitorul răspunde tânărului bogat: „ Dacă voieşti să fii desăvârşit, du-te, vinde 
averea ta şi dă-o săracilor” (Matei 19, 21). în alt loc, Mântuitorul plânge soarta 
Ierusalimului, spunând: „Ierusalime, Ierusalime... de câte ori am voit să adun pe fiii tăi, după 
cum adună pasărea puii săi sub aripi, dar nu aţi voit” (Matei 23, 37). Iar Sfântul Chirii al 

Ierusalimului spune: «Să ştii că tu ai un suflet cu voinţă liberă... care are putinţa de a face cum 
voieşte» 625 . 

Dar şi fiecare om cu judecată sănătoasă îşi dă seama că are voie liberă. Fiecare simte că 
se hotărăşte de la sine pentru o lucrare, că prin alegere proprie a săvârşit într-o împrejurare o 
faptă anumită şi că ar fi putut tot atât de bine săvârşi alta în locul ei. Că este aşa îi arată 
omului şi căinţa pe care o simte pentru unele fapte. Căindu-se pentru unele fapte, omul îşi dă 
seama că el n-a fost silit să le facă şi că putea să nu le facă, sau chiar avea datoria să nu le 
facă. Dacă omul n-ar fi înzestrat cu voie liberă, atunci n-ar avea nici un rost şi nici un înţeles 
toate sfaturile, îndemnurile, poruncile şi legile ce i se dau. N-ar putea fi vorba nici de virtute, 
nici de păcat, nici de răsplată, nici de pedeapsă şi nici de răspundere. Căci cum i s-ar putea 
cere omului socoteală pentru o faptă pe care el n-ar fi avut libertatea să o facă? Răspundere 
are omul numai pentru faptele pe care le-a săvârşit în deplină libertate şi conştiinţă, şi 
nicidecum pentru cele pe care le-a săvârşit din constrângere. 

De aceea, când sila, frica, neştiinţa, patimile, deprinderile sau alte împrejurări slăbesc sau 
chiar întunecă cu totul conştiinţa omului şi lucrarea liberă a voinţei sale, atunci în aceeaşi 
măsură scade şi răspunderea pentru faptele săvârşite în astfel de împrejurări. 

Libertatea voii stă deci la temelia vieţii morale a omului şi a întregii rânduieli din 
societatea omenească. 

60. Care este temeiul faptelor noastre? 

în temeiul voii libere cu care este înzestrat, omul este stăpânul faptelor sale. 

61. De câte feluri sunt faptele omeneşti? 

Faptele noastre sunt de două feluri: bune şi rele. 

Bune sau morale sunt faptele săvârşite cu ştiinţă şi voie liberă şi care sunt după voia lui 
Dumnezeu, arătată prin legile Sale; iar rele, imorale sau păcate, sunt acele fapte care nu sunt 
săvârşite după voia lui Dumnezeu. 

Aceasta înseamnă că faptele trebuie judecate totdeauna după felul legăturii lor cu voia lui 
Dumnezeu, arătată prin legile morale cunoscute de mintea credinciosului. 

62. Cum se poate cunoaşte bunătatea sau răutatea unei fapte? 

Pentru a cunoaşte bunătatea sau răutatea unei fapte, trebuie să ţinem seama de toate 
părţile ei, adică de: 

1) Obiect, care înseamnă lucrul de care se ocupă fapta (de pildă: rugăciunea, milostenia, 
furtul etc.); 

2) Motiv, adică îndemnul care face voia să se hotărască pentru un lucru sau altul. Motivul 
cel mai înalt al faptelor săvârşite de creştin trebuie să fie iubirea fiască faţă de Dumnezeu, 
Care i-a dat viaţa şi toate cele trebuitoare vieţii, şi-l iubeşte atât de mult, încât pentru 
mântuirea lui a dat şi pe Fiul Său, Cel Unul Născut, „ca tot cel ce crede în El să nu piară, ci 
să aibă viaţă veşnică” (Ioan 3, 15); 

3) Scop, adică ţinta la care tinde voia cu fapta sa. Scopul cel mai înalt al faptelor trebuie 
să fie preamărirea lui Dumnezeu, precum citim în Sfânta Scriptură: „ Ori de mâncaţi, ori de 
beţi, ori altceva de faceţi, toate spre slava lui Dumnezeu să le faceţi” (I Cor. 10, 31). Sfântul 
Vasile cel Mare zice: «Creştinul va săvârşi bine lucrul său, dacă va referi la Dumnezeu tot ce 
face, spre a îndeplini voia Lui» 626 . 

4) Intenţie, care înseamnă îndreptarea faptei spre scopul ei. De pildă, intenţia mea este să 
ajut pe aproapele meu aflat în nevoie, deşi încă nu ştiu în ce chip îi voi ajuta. Mă hotărăsc să-l 
ajut din motivul dragostei către aproapele şi-i trimit un dar cu scopul de a-i alina nevoia; 

5) împrejurări, adică semnele după care o faptă în săvârşirea ei se deosebeşte de alta. 
Astfel, la fiecare faptă se pune întrebarea: a) cine a făcut-o (tânăr, bătrân, preot, mirean); b) ce 
s-a făcut (milostenie, furt); c) unde s-a făcut (în biserică, acasă, pe faţă, în ascuns); d) cu ce 
mijloace (prin câştig cinstit, prin furt, singur, prin altul); e) în ce scop (pentru a ajuta pe 


625 Sfântul Chirii al Ierusalimului, Cateheze, 4, cap. 18, Migne, P. G., voi. XXXII, col. 478. 

626 Sfântul Vasilie cel Mare, Regulile pe larg , 15. Migne, P. G., voi. 31. col. 326. 


214 



învăţătura de credinţă creştină ortodoxă 

cineva, pentru a-1 înşela; f) chipul în care s-a săvârşit fapta (din dragoste, din ură, cu 
pregătire); g) când s-a săvârşit fapta (ziua, noaptea, în timpul Sfintei Liturghii). 

Fapta, ca să fie bună, trebuie să corespundă voii lui Dumnezeu după toate părţile ei, adică 
după obiect, motiv, scop, intenţie şi împrejurări. Când fapta se potriveşte cu voia lui 
Dumnezeu numai în una dintre părţile sale, ea este rea. De pildă, când cineva fură spre a ajuta 
pe cineva, scopul faptei este bun, dar mijloacele sunt rele, deci fapta sa este rea. Când cineva 
ajută pe aproapele spre a fi lăudat de oameni, fapta în sine este bună, dar scopul urmărit este 
rău; deci pentru săvârşitor fapta nu poate fi socotită bună. 

De bună seamă, creştinul are datoria de a săvârşi totdeauna fapte bune, căci numai aşa 
îşi poate dobândi mântuirea sufletului. Căci creştin adevărat nu este cel care din când în când 
săvârşeşte câte o faptă bună, ci cel care în chip statornic îşi împodobeşte viaţa cu fapte bune. 

Dar pentru a putea ajunge la această stare, creştinul trebuie să-şi încordeze neîntrerupt 
puterile sale sufleteşti, spre a potoli pornirile rele şi a birui ispitele care mereu se apropie de 
el cu îndemnuri la fapte rele. Creştinul adevărat trebuie, în chip statornic, să lupte împotriva 
răului, să se cureţe de patimi, să-şi câştige tăria şi deprinderea în săvârşirea faptelor bune, 
adică să se împodobească cu frumuseţea virtuţii creştine. Sfântul Antonie cel Mare spune: „Să 
nu zică cineva că este cu neputinţă omului să ajungă la viata cea virtuoasă, ci numai că 

f.'j'l 9 9 

aceasta nu este uşor” . 

DESPRE VIRTUŢI 

63. Ce este virtutea creştină? 

Virtutea creştină este deprinderea şi stăruinţa statornică de a împlini, cu ajutorul harului 
dumnezeiesc, legea morală întreagă, din dragoste curată faţă de Dumnezeu şi faţă de 
aproapele. Virtutea creştină înseamnă deci tăria şi statornicia pe calea binelui, în săvârşirea 
faptelor bune şi biruinţa neîntreruptă asupra răului. Ea trebuie să cucerească întreaga fiinţă a 
creştinului şi să-i fie întotdeauna podoaba cea mai aleasă. 

64. Care sunt însuşirile virtuţii creştine? 

Virtutea creştină trebuie să fie: 

1) Tare. Tăria în împlinirea faptelor bune se câştigă prin încordarea neîntreruptă a 
puterilor sufleteşti împotriva poftelor şi a ispitelor care îndeamnă mereu la fapte rele. Cu 
privire la aceasta, Mântuitorul spune: „Din zilele lui Ioan Botezătorul până acum împărăţia 
cerurilor se ia prin stăruinţă şi cei ce se silesc pun mâna pe ea ” (Matei 11, 12); 

2) Stăruinţa pe calea binelui să fie de bună voie, nu de silă, precum spune Sfântul Apostol 
Pavel: „ Căci dacă fac aceasta de bună voie, am plata; iar dacă o fac fără voie, am numai o 
slujire încredinţată” (I Cor. 9, 17); 

3) Stăruinţa pe calea binelui să fie şi cu ştiinţa, adică omul să săvârşească faptele bune nu 
în necunoştinţă, ci cu silinţa de a cunoaşte tot mai bine voia lui Dumnezeu: „Ca să deosebiţi 
care este voia Lui Dumnezeu, ce este bun şi plăcut şi desăvârşit” (Rom. 12, 2). Aceasta 
înseamnă putinţa, dar şi datoria creştinului de a se desăvârşi în virtute. 

4) Virtutea trebuie să se arate prin fapte, căci nu e de ajuns a cunoaşte binele, ci trebuie 
a-1 şi face. „Nu cei ce aud Legea sunt drepţi la Dumnezeu, ci cei ce împlinesc Legea vor fi 
îdreptaţi” (Rom. 2, 13); 

5) Virtutea creştină trebuie să fie însufleţită de dragoste curată către Dumnezeu şi către 
aproapele, precum cere porunca dragostei (Matei 22, 37). 

în Sfânta Scriptură, cuvântul virtute este foarte rar folosit. în locul său, însă, sunt 
întrebuinţate cuvintele: dreptate, evlavie, faptă bună. 


627 Filocalia, voi. 1, trad. D. Stăniloae, Sibiu, 1946, p. 4. 

65. Care sunt roadele virtuţii? 

9 698 

Evagrie Monahul spune: „Virtutea este hrana sufletului” . Virtutea potoleşte pornirile 
rele ale omului, înlătură ispitele, îl face pe creştin slobod de păcate şi rodeşte în sufletul lui 
binele cel câştigător de mântuire. Ea îl face pe creştin plăcut lui Dumnezeu, mulţumit în viaţa 
pământească şi fericit în viaţa viitoare. «Trăind în virtute, suntem ai lui Dumnezeu, spune 
Sfântul Antonie cel Mare» 629 . 

66. De ce însă cei virtuoşi nu sunt feriţi de necazurile pământeşti? 

Uneori vedem că oamenii cu o viaţă păcătoasă trăiesc în îndestulare sau chiar în risipă, în 
desfătare şi mulţumire, pe când cei virtuoşi sunt bântuiţi de necazuri şi strâmtorări. 

Trebuie să ştim însă că mulţumirea adevărată nu ne-o dă numai îndestularea 
pământească, ci şi judecata conştiinţei. Păcătosul, chiar dacă trăieşte în situaţiile cele mai 
bune, este mustrat de conştiinţă pentru fărădelegile săvârşite, se teme mereu de pedepse şi este 
neliniştit, cu toate că alţii îl cred fericit. 

Cel virtuos, dimpotrivă, chiar dacă trăieşte în strâmtorare pământească, având conştiinţa 
curată, îndură toate, cu nădejdea în bunurile vieţii viitoare şi este liniştit în inima sa. 
Necazurile pe care le îndură drepţii sunt pentru dovedirea virtuţii lor. Dumnezeu trimite 
adesea celor virtuoşi încercări grele, ca pedeapsă pământească pentru unele greşeli şi pentru 
ca răsplata în ceruri să le fie cu atât mai mare. Iar răutăţile unora faţă de alţii Dumnezeu le 
îngăduie, fiindcă El nu împiedică libertatea voinţei omeneşti. 

însuşi Mântuitorul a suferit din partea oamenilor, rămânând şi în acest chip pildă măreaţă 
pentru Ucenicii Săi (Ioan 15, 20). Pilda Mântuitorului este menită să fie, deci, creştinilor 
mângâiere în suferinţele lor. Apoi trebuie ştiut că răsplata adevărată se dă abia în viaţa 
viitoare, când, precum spune Sfântul Apostol Pavel, „Cel ce seamănă cu zgârcenie, cu 
zgârcenie va şi secera, iar cel ce seamănă cu dărnicie, cu dărnicie va şi secera ” (II Cor. 9, 6). 
Iar Sfântul Ambrozie spune: «Odihna lor (a nelegiuiţilor) este în iad, iar a ta în ceruri; casa lor 
este în mormânt, iar a ta în rai» 630 . 

67. Virtutea este una singură? 

După năzuinţă lăuntrică spre bine, virtutea este una singura. întrucât însă trebuinţele 
vieţii omeneşti şi legăturile dintre oameni sunt multe şi felurite, este firesc ca şi virtutea cea 
una, care călăuzeşte trebuinţele şi legăturile vieţii omeneşti, să ia mai multe înfăţişări şi astfel 
să vorbim de mai multe virtuţi. 

68. Cum se împart virtuţile? 

Sfânta noastră Biserică Ortodoxă împarte virtuţile în: virtuţi teologice (religioase) şi 
virtuţi morale. 

69. Ce sunt virtuţile teologice? 

Virtuţile teologice sunt acelea care prind tărie în sufletul credinciosului cu ajutorul 
harului dumnezeiesc şi sunt îndreptate nemijlocit către Dumnezeu, apropiindu-1 pe credincios 
de izvorul vieţii religioase, care este Dumnezeu. 

Virtuţile teologice le sădeşte Dumnezeu în suflet împreună cu harul sfinţitor; de aceea ele 
sunt virtuţi suprafireşti sau insuflate. Ele îndreaptă viaţa creştinului către Dumnezeu şi-i 
întăresc pornirea firească de a, împlini fapte bune. Fără ele nimeni nu se poate mântui. 
Virtuţile teologice sunt: credinţa, nădejdea şi dragostea (I Cor. 13, 13). Despre ele s-a vorbit 
mai înainte. 

70. Ce sunt virtuţile morale? 

Virtuţile morale sunt acelea care călăuzesc viaţa creştinului faţă de sine şi faţă de 
semenii săi. Ele au drept scop moralizarea credinciosului şi a raporturilor cu semenii lui, adică 
întocmirea vieţii şi a rânduielilor dintre oameni după legile morale. 

Aceste virtuţi se mai numesc şi cardinale, fiindcă ele stau la temelia celorlalte virtuţi şi 
deci pe ele se reazemă viaţa cinstită. 


628 Filocalia, voi. 1, op. cit., p. 88. 

629 Idem, p. 31. 

630 Despre slujirea preoţilor, I, cap. 16, Migne, P. L., XVI. col. 145. 

Virtuţile morale se pot câştiga şi prin puterile fireşti cu care este înzestrat omul; de aceea 
ele se mai numesc virtuti fireşti sau câştigate. 

Rădăcina acestor virtuţi stă în legea morală firească, sădită în firea, omului chiar de la 
creare. După învăţătura Bisericii noastre, însă, această fire slăbind prin păcatul strămoşesc, a 
adus cu sine şi slăbirea puterii morale fireşti a omului. De aceea, virtuţile răsărite din ea sunt 
firave şi slabe şi au nevoie de întărire prin harul dumnezeiesc; pentru a rodi fapte bune, 
necesare mântuirii. 

71. Care sunt virtuţile morale? 

Virtuţile morale cele mai de seamă sunt: înţelepciunea, dreptatea, cumpătarea şi 
bărbăţia. 

72. Ce este înţelepciunea creştină? 

înţelepciunea creştină este judecata şi chibzuirea creştinului de a se purta astfel în viaţa, 
încât să nu supere prin fapta sau vorba pe Dumnezeu şi pe semenii săi. Ea este virtutea 
călăuzirii cinstite şi pricepute a vieţii şi de aceea în Sfânta Scriptură se vorbeşte foarte des 
despre ea. Mântuitorul spune: „Fiţi înţelepţi ca şerpii şi nevinovaţi ca Porumbeii” (Matei 10, 
16), ceea ce tălmăceşte Sfântul Apostol Pavel în cuvintele: „Umblaţi cu înţelepciune faţă de 
cei ce sunt din afară (de Biserică), preţuind vremea. Vorba voastră să fie totdeauna plăcută, 
cu sare dreasă, ca să ştiţi cum trebuie să răspundeţi fiecăruia ” (Col. 4, 6). Iar Sfântul Antonie 
cel Mare zice: «Omul cu judecată, luând aminte la sine, cumpăneşte cele ce i se cuvin şi-i 
sunt spre folos. Acela cugetă care lucruri sunt folositoare pentru firea sufletului său şi care nu. 

zr-5 1 

Aşa se fereşte el de cele nepotrivite, care i-ar vătăma sufletul şi l-ar despărţi de nemurire» . 

Aşadar, creştinul înţelept se fereşte de rău, lucrează după adevăr şi dreptate şi se 
îngrijeşte de mântuirea sufletului. 

înţelepciunea creştină socoteşte şi preţuieşte orice faptă, numai după măsura de sfinţenie 
cuprinsă în ea. Ea se adăpa din înţelepciunea dumnezeiască, întrucât Mântuitorul a zis: „Eu 
sunt Calea; Adevărul şi Viaţa ” (Ioan 14, 6). Pildă de înţelepciune sunt fecioarele din Sfânta 
Scriptură, care, prevăzând că Mirele poate veni în orice clipă, s-au pregătit din vreme şi L-au 
primit cum se cuvine (Matei 25, 1-13). 

Din virtutea înţelepciunii creştine răsar: prevederea, ascultarea de sfatul bun al altuia şi 
paza bună. 

Iar împotriva ei se păcătuieşte prin: graba la fapte, nebăgarea în seamă a sfaturilor bune 
şi nestatornicia în lucru. 

73. Ce este dreptatea creştină? 

Dreptatea creştină este virtutea prin care creştinul îşi împlineşte, cu conştiinţă şi voie 
hotărâtă, toate îndatoririle sale faţă de Dumnezeu şi faţă de oameni, fiind ajutat de harul 
dumnezeiesc. în Sfânta Scriptură găsim cuvântul dreptate în înţelesul de sfinţenie, adică de 
trăire după poruncile lui Dumnezeu. în acest înţeles, bătrânul Simeon este numit „drept şi 
temător de Dumnezeu ” (Luca 2, 25), deoarece el se silea să trăiască întru totul după poruncile 
lui Dumnezeu. La fel se spune şi despre Iosif, logodnicul Sfintei Fecioare, că era drept (Matei 
1, 19). 

A trăi după poruncile lui Dumnezeu înseamnă însă împlinirea datoriilor nu numai faţă de 
Dumnezeu, ci şi faţă de semeni. Pentru aceea, dreptatea creştină cere să respectăm drepturile 
fiecăruia, să dăm fiecăruia ce este al său, fără privire la folosul nostru şi să nu cerem nimic 
pentru noi din ceea ce nu ni se cuvine. Astfel, în viaţa de obşte şi în legăturile dintre oameni, 
dreptatea este păzitoarea drepturilor fiecăruia şi prin aceasta ea este temelia bunei rânduieli 
dintre oameni, aducându-le propăşire în toate. 

Iată cum din virtutea creştină a dreptăţii răsare, pentru credincioşi, şi ideea de dreptate 
socială, care călăuzeşte legăturile dintre oameni, după cele ce se cuvin fiecăruia (Matei 22, 21; 
Rom. 13, 7). Fără dreptate socială nu este cu putinţă o aşezare temeinică a vieţuirii omeneşti. 


631 Filocalia, voi. 1, p. 4. 

74. Ce este cumpătarea creştină? 

Cumpătarea creştină este virtutea prin care credinciosul pune cuvenita măsură în toate 
faptele vieţii sale: în mâncare, băutură, îmbrăcăminte; în vorbe şi în toată purtarea sa. 

„Să umblăm cuviincios, ca ziua; nu în ospeţe şi în beţii, nu în desfrânări şi în fapte de 
ruşine, nu în ceartă şi în Pizmă. Ci îmbrăcaţi-vă în Domnul Iisus Hristos şi grijă de trup să 
nu o faceţi spre pofte” (Rom.13, 13-14), spune Sfântul Apostol Pavel. Virtutea cumpătării 
cere stăpânirea poftelor. „Să vă feriţi de poftele cele trupeşti, care se războiesc împotriva 
sufletului” (I Petru 2, 11). Sfântul Apostol Petru mai spune că pe lângă ştiinţă, omul trebuie 
să aibă şi cumpătare (II Petru 1, 6). 

Cumpătarea nu îngăduie mai multe trebuinţe decât cele pe care le avem în firea noastră şi 
împiedică crearea de trebuinţe prisositoare. Prin aceasta, cumpătarea se arată foarte folositoare 
atât trupului, cât şi sufletului, căci ea pune frâu şi îndemnului la păcat. 

Călcarea cumpătării se răsfrânge uneori foarte greu asupra trupului, pricinuindu-i boli 
îndelungate, chin şi chiar moarte. Sfântul Ioan Gură de Aur spune: «Lipsa de înfrânare în 
mâncare consumă şi putrezeşte trupul omenesc şi-l roade cu suferinţe, până ce e distrus printr- 
o boală îndelungă» 632 . 

Roadele virtuţii cumpătării sunt: blândeţea, smerenia, buna cuviinţă în vorbă şi purtare, 
sănătatea trupească şi sufletească. 

75. Ce este bărbăţia creştină? 

Bărbăţia sau curajul este însuşirea sufletească a creştinului de a-şi împlini cu statornicie 
îndatoririle sale şi a înfrunta cu hotărâre toate greutăţile şi primejdiile vieţii. Ea se arată deci 
ca tărie sufletească de a împlini cuvântul Sfintei Evanghelii în viaţă, căci tăria sufletească este 
necesară atât pentru înfruntarea suferinţelor trupeşti, cât şi celor morale. Lupta împotriva 
ispitelor se duce cu puterea bărbăţiei creştine. Sfântul Apostol Pavel spune: „Fraţilor, întăriţi- 
vă în Domnul şi întru puterea tăriei Lui. îmbrăcaţi-vă cu toate armele Lui Dumnezeu, ca să 
puteţi sta împotriva uneltirilor diavolului” (Efes. 6, 10-11). 

76. Găsim în Sfânta Scriptură pilde pentru bărbăţia creştină? 

Da. Astfel, pilda de tărie dă creştinului dreptul Iov, care a suferit lără murmur şi a strigat: 
„ Oare omul nu este pe pământ ca într-o slujbă ostăşească ?” (Iov 7, 1). 

Dar cea mai mare pildă de tărie ne-a dat-o Mântuitorul, Care a biruit toate suferinţele şi 
ispitele. Pilda Lui au urmat-o toţi sfinţii şi martirii şi trebuie să o urmeze orice creştin. 

Roadele virtuţii bărbăţiei sunt: răbdarea şi statornicia. 

împotriva bărbăţiei se păcătuieşte prin: 

1) Sfială, care face pe credincios să se teamă prea mult de greutăţile vieţii; 

2) Laşitate, care-1 face să fugă de greutăţile vieţii; 

3) îndrăzneală, care-1 face să nu vadă şi nici să cântărească primejdia, să se ducă la ea, 
împotriva judecăţii minţii sănătoase. 


* 

Din cele spuse despre virtuţile morale, înţelegem deci că ele sunt o lucrare văzută a iubirii 
faţă de Dumnezeu. împodobindu-se cu ele, creştinul va folosi şi în viaţa pământească, şi în 
cea viitoare, căci «sufletele oamenilor primesc pentru virtute răsplată, iar pentru greşeli, 
pedepse», zice Sfântul Antonie cel Mares 633 . 

Dar, după cum creştinul are datoria să se împodobească cu frumuseţea vieţii creştine şi să 
facă fapte bune, tot aşa are şi datoria să se ferească de fapte rele, de păcat, căci: „ Cine ştie să 
facă ce e bine, şi nu face, păcat are ” (Iacov 4, 17). 


632 Sfântul loan Gură de Aur, Cuvântarea 29 la Epistola către Evrei, Migne, P. G., XXXIII, col. 208. 

633 Filocalia, voi. 1, p. 29. 

DESPRE PĂCAT 


77. Ce este păcatul? 

Păcatul este călcarea cu deplină ştiinţă şi cu voie liberă, prin gând, cuvânt sau faptă, a 
voii Lui Dumnezeu. Iar pentru că voia lui Dumnezeu se arată în legile Sale, de aceea păcatul 
se mai numeşte şi fărădelege. 

78. Care este originea păcatului? 

După învăţătura Bisericii noastre, păcatul şi-a luat începutul odată cu căderea strămoşilor, 
în rai. Căci citim în Sfânta Scriptură: „precum printr-un om (Adam) a intrat păcatul în lume 
şi prin păcat, moartea, aşa şi moartea a trecut la toţi oamenii, pentru că toţi au păcătuit în 
el” (Rom. 5, 12). Păcatul nu ţine însă de firea omului, ci el s-a ivit prin întrebuinţarea rea a 
voii libere cu care a înzestrat Dumnezeu pe om. Deci originea păcatului nu este de la 
Dumnezeu. Dumnezeu nu este urzitorul păcatului şi nici nu-1 voieşte, dar îl îngăduie, fiindcă 
nu voieşte să ştirbească libertatea de voinţă a omului. Sfântul Antonie cel Mare spune: «Răul 
nicidecum nu e pricinuit de Dumnezeu, ci prin alegerea cea de bună voie s-au făcut dracii răi, 
că şi cei mai mulţi dintre oameni... Nu cele ce se fac sunt păcate, ci cele rele, după alegerea cu 
voie... Şi a a fiecare din mădularele noastre păcătuieşte când din sloboda alegere lucrează cele 
rele în loc de cele bune, împotriva lui Dumnezeu» 634 . 

79. Care sunt semnele după care se poate cunoaşte păcatul? 

Semnele după care se cunoaşte păcatul sunt: 

1) întrebuinţarea deplină a minţii. Unde nu există judecată deplină a minţii, nu există nici 
păcat. Faptele copiilor mici, ale nebunilor şi ale tuturor celor lipsiţi de judecata minţii pot fi 
împotriva legilor, dar nu sunt socotite păcate. 

2) Libertatea voii. Faptele rezultate de la om împotriva voii sale, de asemenea pot fi 
împotriva legii, dar nu sunt socotite păcate. 

3) Cunoaşterea legii împotriva căreia este îndreptată fapta, sau cel puţin să fi fost cu 
putinţă cunoaşterea acestei legi. 

80. Cum se naşte păcatul? 

Chipul în care se naşte păcatul îl arată Sfântul Apostol Iacov: „Nimeni să nu zică atunci 
când este ispitit: De la Dumnezeu sunt ispitit... Ci fiecare este ispitit când este tras şi amagit 
de însăşi pofta sa. Apoi, pofta, zămislind, naşte păcat, iar păcatul, odată săvârşit, aduce 
moarte” (Iacov 1,13,15) 

Din cuvintele acestea se înţelege foarte limpede că rădăcina păcatlui stă în poftă. 

Pofta lăsată să se întărească în sufletul omului, fără a fi alungată, îl atrage, adică îl 
ispioteşte pe om. Din pofta întărită se naşte păcatul, care la rândul lui aduce moartea. Fericitul 
Diodoh al Foticeii spune: « Răul nu este în fire, nici nu este cineva rău prin fire. căci 
Dumnezeu nu făcut ceva rău. Când însă cineva din pofta inimii, aduce la o forma ceea ceea ce 
nu are fiinţă, atunci aceea începe să fie ceea ce vrea cel ce face aceasta» 635 . 

Deci, păcatul se săvârşeşte prin voia liberă a omului, dar naştyerea lui depinde de unele 
pricini, dintre care cele mai însemnate sunt ispita şi ocazia la păcat. 

81. Ce este ispita? 

Ispita este îndemnul la păcat. Ea trezeşte pofta spre a dobândi ceva prin călcarea legii 
morale. 

Această pornire vine dinăuntrul cuiva, adică din firea lui slăbită de păcatul strămoşesc, 
sau din afară. 

Ispita dinăuntru este prilejuită de: 

1) Pofta trupului (mâncare, băutură, desfrânare); 

2) Pofta ochilor (bogăţie) şi 


634 Filocalia, voi. 1, p. 14 şi 20. 

635 Filocalia, voi. I, p. 340. 

3) Pofta inimii (trufia vieţii, mândrie), după cum citim im Sfânta Scriptură: „ Pentru că tot 
ce este în lume, adică pofta trupului şi pofta ochilor şi trufia vieţii, nu sunt de la Tatăl, ci sunt 
din lume ” (I Ioan 2,16). 

Ispita din afară vine de la diavol şi de la lume. 

Că ispitele vin de la diavol, ne arată însăşi Sfânta Scriptură. Astfel, Mântuitorul zice: 
„ Simone, Simone, iătă Satana v-a cerut să vă cearnă ca pe grâu ” (Luca 22,31). Iar Sfântul 
Apostol Petru spune lui Anania, carea ascunsese o parte din preţul unui ogor vândut: „Anania, 
de ce a umplut Satana inima ta, ca să minţi tu Duhului Sfânt?" (Fapte 5,3). 

Chipul în care ispiteşte diavoluleste mai ales aţâţarea gândului omului cu felurite 
închipuiri, care în locul binelui adevărat înfăţişează un bine înşelător şi pierzător de suflet. 

Ispitele de la lume înseamnă îndemnul la păcat venit din partea oamenilor răi, care aţâţă 
în alţii felurite pofte şi porniri păcătoase, fie prin cuvinte, fie prin fapte. 

82. Poate creştinul să biruiască ispitele? 

Da. Creştinul, ajutata de harul dumnezeiesc, poate birui chiar şi ispitele cele mai 
puternice, mai ales că Dumnezeu nu-1 lasă să fie ispitit peste puterile lui. „Credincios este 
Dumnezeu; El nu va îngădui să fiţi ispitiţi mai mult decât puteţi; ci odată cu ispita va aduce şi 
scăparea din ea, ca să puteţi rabdă" (I Cor. 10, 13). 

Pe pământ, creştinul nu este ferit de ispite. Dar ispitele în sine nu sunt însă păcate şi, dacă 
le înfruntă că bărbăţie, ele pot fi de folos credinciosului, întărindu-1 în virtute, fericit este 
bărbatul care rabdă ispita, căci, lămurit făcându-se, va lua cununa vieţii, pe care a făgăduit- 
o Dumnezeu celor ce-L iubesc pe El" (Iacov 1,12). dacă însă credinciosul nu se împotriveşte 
ispitelor sau îşi aţâţă poftele sale, atunci ispitele îl duc la păcat. 

Cum că ispitele pot fi biruite, găsim pilde în Sfântă Scriptură. Astfel, în Vechiul 
Testament, dreptul Iov iese biruitor din lupta împotriva ispitelor cu care se apropiase diavolul 
de el. în Noul Testament, Mântuitorul a fost ispitit de diavolul, după ce postise 40 de zile şi 
40 de nopţi. Diavolul, adică, socotind că o slăbire a trupului va aduce după sine şi o slăbire a 
sufletului, s-a apropiat de Mântuitorul cu felurite ispite, pe care însă Mântuitorul le-a biruit 
(Matei 4, 1-11). 

83. Care sunt mijloacele prin care se pot birui ispitele? 

Mijloacele cele mai potrivite, cu ajutorul cărora se poate duce lupta biruitoare împotriva 
ispitelor, sunt: 

1) Rugăciunea. „Rugaţi-vă, ca să nu intraţi în ispită" (Luca 22, 40); 

2) Lupta cu curaj. „Staţi împotriva diavolului şi va fugi de la voi" (Iacov 4, 7); 

3) Privegherea asupra poftelor. „Fiţi treji, privegheaţi. Potrivnicul vostru, diavolul, 
umblă răcnind ca un leu, căutând pe cine să înghită" (I Petru 5,8). 

Cuviosul Părinte marcu Ascetul spune: «Cel ce vrea să biruiască ispitele fără rugăciune şi 
răbdare nu le vă depărta de la sine, ci mai tare se va încâlci în ele» . 

84. Ce este ocazia la păcat? 

Prin ocazie la păcat înţelegem împrejurările din afară care pot dă omului prilej de 
păcătuire, chiar fără ispită. Acela care nu se fereşte de ocazia la păcat şi nu înfruntă ispitele 
dovedeşte o învoire tacită cu aceste începuturi ale păcatului. El suferă adică pornirea spre 
păcat, aţâţă poftele dinăuntru şi stăruie în plăcerea acestei aţâţări. Aceasta plăcere păcătoasă, 
împreună cu dorinţa şi hotărârea de a păcătui, alcătuiesc păcatul dinăuntru, care se arată în 
afară prin cuvânt şi faptă. 

85. Ce este viciul? 

Viciul este voia statornică de a călca legea morală. 

Prin multa păcătuire se naşte voinţa statornică de a călca legea morală. Păcatul, adică, 
pătrunde atât de adânc în suflet, încât cel ce se găseşte în starea aceasta, simte mulţumire în a 
stărui în fărădelegi. Cel vicios săvârşeşte păcat după păcat şi ajunge să se împietrească în 
fapte rele, încât cu greu se mai poate desface din robia păcatului. 


636 Filocalia, voi. I, p. 249. 

Ceea ce este virtutea pentru faptele bune, este viciul pentru faptele rele. 

86. Cum poate fi înlăturat viciul? 

Viciul poate fi înlăturat prin hotărârea tare a voii, ajutată de harul sfinţitor, de a nu mai 
păcătui. Apoi, trebuie înlăturate pricinile care au lucrat la înrădăcinarea păcatului, ca: ispitele, 
educaţia greşită, lipsa de supraveghere, precum spune Sfântul Apostol Pavel: „Drept aceea 
omorâţi mădularele voastre cele pământeşti..., dezbrăcăndu-vă de omul cel vechi, dinpreună 
cu faptele lui, şi îmbrăcându-vă cu cel nou, care se înnoieşte spre deplină cunoştinţă, după 
chipul Celui ce L-a zidit... Iar peste toate acestea, îmbrăcaţi-vă întru dragoste, care este 
legătura desăvârşirii” (Col. 3, 5-14). 

87. Ce este obiceiul păcătos? 

Obiceiul păcătos este rodul repetării aceluiaşi păcat şi se arată în uşurinţa de a săvârşi 
păcatul acesta la orice prilej, cum face, de pildă, mincinosul. 

Obiceiul păcătos este foarte primejdios pentru mântuirea sufletului, fiindcă el slăbeşte 
puterea voii spre bine şi se preface uşor în viciu. De aceea, creştinul trebuie să fie cu băgare 
de seamă la el şi să căute a-1 înlătura prin voia sa de a nu mai păcătui. 

88. Cum trebuie judecat păcatul? 

Păcatul trebuie judecat cu asprime şi iată pentru ce: Prin jertfa de pe Cruce, Mântuitorul a 
recâştigat, pentru cei ce cred în El, harul sfinţitor pierdut prin păcatul strămoşesc, precum şi 
putinţa de a se mântui şi a dobândi fericirea veşnică. Prin păcat însă credinciosul nesocoteşte 
jertfa Mântuitorului, se arată nemulţumitor faţă de Ziditorul şi Binefăcătorul său ceresc şi-şi 
primejduieşte mântuirea sufletului, pentru dobândirea căreia el trebuie să jertfească toate 
bunurile pământeşti, căci „Ce va da omul în schimb pentru sufletul său?” (Marcu 8, 37). 

Păcatul aduce nenumărate suferinţe, care slăbesc şi otrăvesc puterile sufleteşti, nimiceşte 
viaţa trupească prin felurite patimi şi boli şi distruge buna înţelegere dintre oameni. Prin 
aceasta suferă şi rânduiala de obşte, cea întemeiată pe rânduiala morală voită de Dumnezeu. 

Păcatul, deci, trebuie judecat foarte aspru, fiindcă el nesocoteşte poruncile lui Dumnezeu 
şi-l face pe credincios duşmanul Tatălui său ceresc. De aceea, păcatul nu rămâne fără 
pedeapsă. 

89. Care este pedeapsa păcatului? 

Pedeapsa păcatului este blestemul lui Dumnezeu. Dreptatea dumnezeiască cere ca fiecare 
faptă, bună sau rea, să-şi aibă plata ei, pentru că Dumnezeu, după cum citim în Sfânta 
Scriptură: „Vă răsplăti fiecăruia după faptele lui” (Rom. 2, 6). 

Faptele sunt judecate mai întâi de conştiinţa morală a credinciosului. Fapta bună aduce 
mulţumire, linişte şi fericire, pe când fapta rea aduce tulburare lăuntrică, nelinişte chinuitoare 
şi mustrare neîncetată din partea conştiinţei. 

Mustrările conştiinţei sunt mai amare decât durerile trupeşti şi ele aruncă uneori pe 
păcătos în ghearele morţii, cum l-au aruncat pe Cain, ucigătorul de frate, sau pe Iuda, 
vânzătorul Mântuitorului. 

Uneori însă conştiinţa nu-şi rosteşte judecata ei, fiind slăbită şi adonnită prin păcat. 
Alteori se pare că păcătosul rămâne nepedepsit de Dumnezeu. Totuşi, dreptatea lui Dumnezeu 
nu rămâne fără urmare. Dumnezeu încearcă pe unii spre a-i întări şi mai mult în credinţă, 
trimite suferinţe altora spre ispăşirea păcatelor şi se arată răbdător faţă de cei nelegiuiţi până 
în clipa morţii lor. 

Adevărata răsplată şi pedeapsă urmează însă în viaţa viitoare. „ Căci Fiul Omului va să 
vină întru slava Tatălui Său, cu îngerii Săi şi atunci va răsplăti fiecăruia după faptele sale ” 
(Matei 16, 27). „Şi se vor aduce înaintea Lui toate neamurile şi-i va despărţi pe unii de alţii, 
precum desparte pastorul oile de capre... Atunci va zice împăratul celor de-a dreapta Lui: 
Veniţi, binecuvântaţii Tatălui Meu, moşteniţi împărăţia cea regătită vouă de la întemeierea 
lumii... Atunci va zice şi celor de-a stânga: Duceţi-vă de la Mine, blestemaţilor, în focul cel 
veşnic, care este pregătit diavolului şi îngerilor lui... şi vor merge aceştia la osânda veşnică, 
iar drepţii la viaţă veşnică'’’’ (Matei 25, 31-46). 

90. De câte feluri este păcatul? 

Păcatul este de două feluri: 

1) Strămoşesc, adică săvârşit de strămoşii noştri, Adam şi Eva, în rai, şi care prin naştere 
se moşteneşte de fiecare. El se şterge prin Taina Sfântului Botez; 

2) Personal, adică păcatul săvârşit de fiecare credincios în parte. 

91. Păcatele personale sunt toate deopotrivă de grele? 

Nu. Mântuitorul spune lui Pilat: „Cel ce M-a predat ţie mai mare păcat are” (Ioan 
19,11), iar Sfântul Apostol Ioan spune: „ Este păcat de moarte... şi este păcat nu de moarte” 
(I Ioan 5, 16). 

Din aceste cuvinte înţelegem că sunt păcate grele sau de moarte şi păcate uşoare, sau care 
pot fi iertate. 

92. Care păcate se numesc uşoare? 

Uşoare sau cu putinţă de iertat se numesc acele păcate prin care credinciosul, dintr-o 
slăbiciune a voii şi a cunoaşterii sale, se abate în chip uşor de la legea morală şi de la calea 
mântuirii. Ele nu au ca urmare pierderea harului dumnezeiesc, ci numai o slăbire a lucrării 
harului în sufletul credinciosului. 

Afară de Mântuitorul şi de Sfânta Fecioară Maria, nimeni nu a fost scutit de păcate 
uşoare, nici chiar drepţii: „ Cel drept cade de şapte ori şi tot se scoală” (Pilde 24, 16). Iar 
Sfântul Apostol Iacov spune: „ Toţi greşim în multe chipuri; dacă nu greşeşte cineva în 
cuvânt, acela este bărbat desăvâşit, în stare să înfrâneze şi tot trupul” (Iacov 3, 2). De 
asemenea, Sfântul Apostol Ioan spune: „ Dacă zicem că păcat nu avem, ne amăgim pe noi 
înşine şi adevărul nu este întru noi ” (I Ioan 1, 8). 

Păcatele uşoare nu trebuie însă privite cu nebăgare de seamă, căci ele sunt urâte lui 
Dumnezeu şi dacă nu se şterg prin pocăinţă, duc la păcate grele. 

93. Ce sunt păcatele grele? 

Grele sunt păcatele acelea prin care cineva, cu multă răutate a voii sale, săvârşeşte lucruri 
oprite în mod lămurit de poruncile dumnezeieşti. Păcat greu săvârşeşte cineva şi atunci când 
nu împlineşte de voie poruncile dumnezeieşti, din care pricina răceşte în dragostea către 
Dumnezeu şi către aproapele. 

Păcatele grele se mai numesc şi păcate de moarte, fiindcă răpesc credinciosului harul 
dumnezeiesc, care este viaţa lui, şi-i pregătesc moartea, adică chinurile iadului (Iacov 1, 15; I 
Cor. 6, 9-10). 

94. Păcatele grele sunt de un singur fel? 

Nu. După „Mărturisirea Ortodoxă”, păcatele grele sunt de trei feluri: 

1) Capitale; 

2) împotriva Duhului Sfânt; 

3) Strigătoare la cer. 

95. Care sunt păcatele capitale? 

Capitale sunt păcatele acelea care izvorăsc nemijlocit din firea omenească, slăbită prin 
păcatul strămoşesc (Marcu 7, 21). Se numesc astfel, fiindcă înfăţişează cele mai de seamă căi 
ale voii păcătoase şi sunt rădăcina celor mai multe păcate. 

Ele sunt următoarele şapte: 1) Mândria, 2) Iubirea de argint, 3) Desfrânarea, 4) Pizma 
sau invidia, 5) Lăcomia, 6) Mânia şi 7) Lenea. 

96. Ce este mândria? 

Mândria, care, după cuvântul Sfintei Scripturi, izvorăşte din inima omului (Marcu 7,21- 
22), este preţuirea de sine şi este măsura şi atitudinea de superioritate sau de dispreţ faţă de 
ceilalţi oameni. 

Deoarece prin mândrie au căzut îngerii cei răi, cât şi cei dintâi oameni, mândria este 
privită ca începutul păcatului. 

Ispita mândriei este foarte întinsă. Nu este credincios care să nu fie ispitit de acest păcat, 
însuşi Mântuitorul a fost ispitit spre acest păcat de către diavol, la începutul lucrării Sale în 
lume (Matei 4, 8-9). 

97. Ce urmări aduce păcatul mândriei? 

Cel ce se lasă cuprins de păcatul mândriei uită că tot ce are a primit de la Dumnezeu, 
nesocoteşte poruncile lui Dumnezeu, se laudă numai pe sine, grăieşte de rău pe altul, este 
făţarnic, se răzvrăteşte împotriva autorităţilor şi rânduielilor obşteşti. Astfel, din mândrie, 
întocmai ca dintr-o rădăcina otrăvită, se nasc multe păcate. Sfântul Casian Romanul, vorbind 
despre acest păcat, spune: Patima mândriei întunecă întreg sufletul şi-l prăbuşeşte în cea mai 
adâncă prăpastie. Păcatul mândriei, când pune stăpânire pe bietul suflet, ca un tiran prea 
cumplit care a cucerit o cetate mare şi înaltă, îl dărâmă în întregime şi îl surpă până în temelii. 
Mărturie despre aceasta este îngerul acela care pentru mândrie a căzut din cer. Căci fiind zidit 
de Dumnezeu şi împodobit cu toate virtuţile şi cu înţelepciunea, n-a voit să le recunoască pe 
acestea venite din darul Stăpânului, ci din firea sa . 

Mântuitorul înfierează cu toată tăria păcatul mândriei, arătându-i urmările atât de grele. 
El spune: „ Oricine se înalţă pe sine se va smeri" (Luca 14,11). Iar Sfântul Apostol Iacov zice: 
„Dumnezeu celor mândri le stă împotrivă ” (4, 6). 

Creştinul, deci, trebuie să se ferească şi să se lepede de păcatul mândriei, îmbrăcându-se 
cu virtutea smereniei şi întărindu-se sufleteşte prin post şi rugăciune. El trebuie să-şi 
amintească totdeauna că toată virtutea şi tot ce are el a primit de la Dumnezeu, după cum 
spune Sfântul Apostol Pavel: „Ce ai, pe care să nu-l fi primit? Iar dacă l-ai primit, de ce te 
făleşti, ca şi cum nu l-ai fi primit? ” (I Cor. 4, 7). 

98. Ce este iubirea de argint? 

Iubirea de argint, care izvorăşte, ca şi alte cugete rele, „din inima, omului’’ (Marcu 7, 21), 
este pofta neînfrânată după bunurile pământeşti, considerând câştigarea lor drept scopul 
principal al vieţii. Ea se arată, pe de o parte, din dorinţa de a aduna avere prin orice mijloace, 
iar pe de alta, prin strădania de a păstra cu îndărătnicie cele adunate, adică prin zgârcenie. 

Păcatul acesta se împotriveşte dreptăţii şi îndurării, aducând mari pagube semenilor 
noştri. De aceea, Sfântul Apostol Pavel spune că: „Iubirea de argint este rădăcina tuturor 
relelor şi cei ce au poftit-o cu înfocare au rătăcit de la credinţa şi s-au străpuns cu multe 
dureri ” (I Tim. 6, 10). 

99. Ce urmări aduce iubirea de argint? 

Iubirea de argint naşte pofte nesăţioase, aţâţă patimi, duce la înşelăciune, furt, minciună, 
jurământ strâmb, nedreptate, apăsarea semenilor săraci şi depărtare de Dumnezeu. „ Unde este 
comoara ta, acolo va fi şi inima ta ”, spune Mântuitorul (Matei 6, 21). Ea sfârşeşte uneori cu 
sinuciderea sau moartea celui ce şi-a lipit inima de avuţie, precum arată cazul lui Iuda, cel 
care a vândut pe Mântuitorul pentru 30 de arginţi. 

De aceea, Sfântul Apostol Pavel îndeamnă pe Timotei: „Celor bogaţi în veacul de acum, 
porunceşte-le să nu se semeţească, nici să-şi pună nădejdea în bogăţia cea nestatornică, ci în 
Dumnezeul cel viu, Care ne dă cu belşug toate, spre îndulcirea noastră’’'’ (I Tim. 6, 17). 

Iubirea de argint fiind o piedică în calea mântuirii, creştinul trebuie să lupte împotriva ei 
cu virtutea cumpătării, dreptăţii şi îndurării, cerând ajutorul lui Dumnezeu. 

100. Ce este desfrânarea? 

Desfrânarea este lăsarea cu totul în voia poftelor trupului, care se aţâţă în noi prin 
simţurile noastre. Ea izvorăşte din inima (Marcu 7, 21) şi se săvârşeşte în însuşi trupul nostru, 
ducând la rătăcirea rânduielilor firii aşezate de Dumnezeu. De aceea, Sfântul Apostol Pavel 
spune: „Fugiţi de desfrânare! Orice păcat pe care îl va săvârşi omul este afară de trup. Cine 
se dedă însă desfrânăriipăcătuieşte în însuşi trupul său ” (I Cor. 6, 18). 

Pricina pentru care creştinul trebuie să se păzească de desfrânare, o arată tot Sfântul 
Apostol Pavel, prin cuvintele: „Sau nu ştiţi că trupul vostru este templu al Duhului Sfânt, 
Care este în voi, pe Care-L aveţi de la Dumnezeu şi că voi nu sunteţi ai voştri? Căci aţi fost 
cumpăraţi cu preţ! Slăviţi, dar, pe Dumnezeu în trupul vostru şi în duhul vostru, care sunt ale 
lui Dumnezeu ” (I Cor. 6, 19-20). 


637 Filocalia, voi. 1, p. 123. 

Din desfrânare izvorăsc: cugetele necurate, distrugerea vieţii familiale şi nepăsarea faţă 
de nevoile celorlalţi semeni. De aceea desfrânaţii nu vor moşteni împărăţia lui Dumnezeu (I 
Cor. 6, 9). 

Datoria creştinului este că prin post şi rugăciune să lupte împotriva acestui păcat, să 
alunge gândurile necurate din cugetul său şi să fugă de tovărăşia celor desfrânaţi. 

101. Ce este invidia sau pizma? 

Invidia sau pizma este păcatul care ia naştere în inima omului (Marcu 7, 21) şi care 
prilejuieşte părere de rău pentru binele aproapelui şi bucurie pentru nenorocirea şi suferinţa 
iui. 

Prin invidie se păcătuieşte faţă de Dumnezeu şi faţă de aproapele. De aceea Sfânta 
Scriptură ne atrage atenţia, spunând: „ Unde este pizmă şi zavistie, acolo este neorânduială şi 
orice lucru rău ” (Iacov 3, 16). 

102. Ce păcate se nasc din invidie? 

Din invidie se nasc: ura, clevetirea, vicleşugul, înşelăciunea, uciderea, precum şi 
slăbirea puterilor sufleteşti şi trupeşti ale celui pllin de invidie. De asemenea invidia duce şi 
la depărtarea de Dumnezeu, căci înăbuşă dragostea curată faţă de El şi faţă de aproapele. 

/r-so 

«Zavistia (invidia) face pe oameni mai răi decât orice şarpe veninos» . 

Creştinul bun se fereşte de acest păcat. El nu pizmuieşte pe omul harnic şi vrednic, 
spornic în toate cele bune, ci se osteneşte să-i urmeze pilda. 

Alungarea pizmei din suflet aduce pacea şi bucuria, pe care nu le cunoaşte cel stăpânit de 
ea. 

103. Ce este lăcomia? 

Lăcomia este pofta nestăpânită de a mânca şi de a bea peste măsură este un păcat al 
trupului (Gal. 5, 19). 

Lacomul face din mâncare şi băutură ţinta vieţii lui, uitând că acestea sunt numai 
mijloace de întreţinere a vieţii. Aceasta se întâmplă ori de câte ori credinciosul uită că are un 
rost mai înalt în viată, o chemare sfântă de îndeplinit. 

Mântuitorul ne îndeamnă: „Nu duceţi grijă, spunând: Ce vom mânca, ori ce vom bea, ori 
cu ce ne vom îmbrăca? Că după toate acestea se străduiesc neamurile; ştie doar Tatăl vostru 
Cel ceresc că aveţi nevoie de ele. Căutaţi mai întâi împărăţia lui Dumnezeu şi dreptatea Lui 
şi toate acestea se vor adăuga vouă ” (Matei 6, 31-33). iar Sfântul Apostol Pavel spune: „ Ori 
de mâncaţi, ori de beţi, ori altceva de faceţi, toate spre slava lui Dumnezeu să le faceţi” (I 
Cor. 10,31). La fel, Sfântul Casian Romanul spune: «De bucate numai atât să ne slujim, cât să 
trăim, na ca să ne facem robi poruncilor poftei. Primirea hranei cu măsură şi socoteală dă 

zr-sn 

trupului sănătate şi nu îi ia sfinţenia» . 

104. Ce păcate se nasc din lăcomie? 

Din păcatul lăcomiei se nasc: pofta trupească, petrecerile necuviincioase, îngrijirea 
numai de sine (egoismul), defăimarea aproapelui, exploatarea lui, certurile, mâniile, 
diferitele boli, întunecarea minţii, pierderea cinstei, nepăsarea faţă de cele sfin te şi tot felul 
de fărădelegi. 

Datoria creştinului este să lupte împotriva lăcomiei, prin virtutea cumpătării, prin post şi 
rugăciune. 

105. Ce este mânia? 

Mânia este supărarea cu uşurinţă pentru orice lucru şi pornirea de a ne răzbuna asupra 
celor care nea-u pricinuit vreun neajuns. 

Mânia este şi o lipsă a dragostei, căci: ,JDragostea nu se aprinde de mânie ” (I Cor. 13, 5). 

Sfântul Casian Romanul, vorbind despre mânie, zică că: «Mocnind ea tăinuit în inima 
noastră şi orbind cu tulburări întunecate ochii inimii, nu putem dobândi puterea de a deosebi 
cele ce ne sunt de folos, nici pătrunderea conştiinţei duhovniceşti. De asemenea nu putem păzi 


638 Hristoitia, trad. rom., Bucureşti, 1937, p. 286. 

639 Filocalia, voi. 1, p. 39. 

desăvârşirea sfatului bun şi nu ne putem face părtaşi vieţii adevărate, iar mintea noastră nu va 
ajunge în stare să privească lumina dumnezeiască» 640 . 

De aceea Sfântul Apostol iacov îndeamnă pe necredincios să fie: „Zăbavnic la mânie, 
căci mânia omului nu lucrează dreptatea lui Dumnezeu” (Iaov 1, 19-20). 

Mântuitorul însuşi ne spune că tot cel ce se mânie pe fratele său vrednic va fi de osândă 
(Matei 5, 220. 

Astfel, din orice pricină ar porni mânia, ea trebuie potolită, căci orbeşte ochii sufletului şi 
duce la fapte rele, precum l-a dus pe Cain la uciderea fratelui său Abel (Fac. 4, 4-8). 

Creştinul are datoria să se ferească de păcatul mâniei şi să lupte împotriva ei cu virtutea 
blândeţii, smereniei şi dragostei către aproapele. Pildă să-i fie însuşi Mântuitorul, care în loc 
să se mânie pe cei care-L huleau şi-L scuipau, Se ruga pentru ei, zicând: „Părinte, iartă-le lor, 
căci nu ştiu ce fac” (Luca 23, 34). 

îndreptăţită este numai mânia împotriva gândurilor rele, împotriva patimilor şi a 
păcatelor, precum şi împotriva lenei, din care odrăslesc o seamă de păcate. Aceasta este mânia 
sfântă de care a fost pătruns şi sufletul Mântuitorului (marcu 3,5). 

106. Ce este lenea? 

Lenea este nepăsarea faţă de împlinirea datoriilor şi dezgustul pentru munca, fie cu 
braţele, fie cu mintea. 

Lenea aduce: slăbirea puterilor sufleteşti şi trupeşti, lipsă de cele trebuincioase vieţii, 
îndemn la furt, pricină de ceartă şi uitare de Dumnezeu. 

Sfânta Scriptură are cuvnte foarte aspre pentru păcatul lenei sau trândăviei, arătând că cei 
leneşi vor fi aruncaţi în întunericul cel veşnic (Matei 25, 26, 30). Sfântul Apostol Pavel spune: 
,f)acă cineva nu vrea să lucreze, acela nici să nu mănânce ” (II Tes. 3, 10). Şi tot el ne 
îndeamnă: „Nu fiţi leneşi, ci urmăritori ai celor ce prin credinţă şi îndelungă răbdare 
moştenesc făgăduinţele ” (Evr. 6, 12). 

107. Care sunt păcatele împotriva Duhului Sfânt? 

Păcatele împotriva Duhului Sfânt sunt acelea prin care creştinul se împotriveşte cu 
îndărătnicie poruncilor dumnezeieşti şi tuturor lucrărilor Sfântului Duh. Şi, întrucât virtuţile 
teologice (credinţa, nădejdea şi dragostea) sunt lucrări ale Duhului Sfânt, păcatele împotriva 
Duhului Sfânt se îndreaptă mai ales împotrivă acestor virtuţi. 

Astfel, păcate împotriva credinţei sunt : 

împotrivirea faţă de adevărul dovedit al credinţei creştine. De acest păcat s-au făcut 
vinovaţi fariseii, care nesocoteau valoarea faptelor Mântuitorului, declarându-le fapte ale 
diavolului (matei 9, 34); de asemenea se fac vinovaţi toţi aceia cărora le place să păcătuiască, 
dar pentru că credinţa creştină îi opreşte, ei o tăgăduiesc, se leapădă de ea, sau o prigonesc. 

Păcate împotriva nădejdii sunt: 

încrederea nesocotită în bunătatea lui Dumnezeu. De acest păcat se face vinovat cel ce 
păcătuieşte neîncetat, şi totuşi crede că Dumnezeu, fiind atotbun, îl va ierta; de asemenea şi 
cel ce socoteşte că se va putea mântui numai prin credinţa lipsită de fapte bune (Rom. 2, 4-5; 
Iacov 2, 26). 

Deznădăjduirea în mila şi bunătatea lui Dumnezeu. Sunt oameni care socot ca păcatele 
făcute de ei sunt atât de mari, încât nu vor mai putea găsi iertare la Dumnezeu, chiar dacă s-ar 
pocăi, şi de aceea nu mai încearcă să se îndrepte, ci păcătuiesc mereu (Ioil 2, 12-13). 

De acest păcat s-a făcut vinovat Iuda, care, după ce L-a vândut pe Mântuitorul, s-a dus şi 
s-a spânzurat (Matei 27, 5). 

Pacate împotriva dragostei sunt: 

Pizmuirea aproapelui pentru harul ce i s-a împărtăşit, pentru sporul lui în fapte bune, 
precum şi neîndrumarea celor rătăciţi pe calea cea bună. 

Cine se face vinovat de acest păcat nu va putea moşteni împărăţia lui Dumnezeu (Gal. 5, 

21 ). 


640 Fi local ia, voi. 1, p. 110. 


225 



învăţătura de credinţă creştină ortodoxă 

Nepocăinţa până la moarte şi nesocotirea darurilor lui Dumnezeu. De acest păcat se face 
vinovat cel care, cu toate că este creştin, nu voieşte să întrebuinţeze mijloacele puse la 
îndemână de Sfânta noastră Biserică pentru îndreptarea sa şi petrece în păcate până la moarte, 
împotrivindu-se astfel lui Dumnezeu, „Care voieşte ca toţi oamenii să se mântuiască şi la 
cunoştinţa adevărului să vină’’'’ (I Tim. 2, 4). 

108. Ce spune Mântuitorul despre păcatele împotriva Duhului Sfânt? 

„ Celui care va zice cuvânt împotriva Fiului Omului, se va ierta lui dar celui care va zice 
împotriva Duhului Sfânt, nu se va ierta lui, nici în veacul acesta, nici în cel ce va să fie” 
(Matei 12, 32). 

Din aceste cuvinte înţelegem că păcatele împotriva Duhului Sfânt sunt foarte grele. Ele 
dezrădăcinează din suflet înclinarea spre pocăinţa şi îndreptare şi-l înstrăinează pe credincios 
de Dumnezeu. Totuşi, prin cuvintele de mai sus, Mântuitorul nu spune că ele nu s-ar putea 
şterge printr-o căinţă adevărată şi nici că pentru vina lor nu s-ar putea dobândi niciodată 
iertarea. Pricina neiertării unor astfel de păcate stă în îndărătnicia omului de a nu se pocăi, în 
împietrirea inimii lui. Cel ce săvârşeşte astfel de păcate nu primeşte iertarea, fiindcă nu 
voieşte să fie iertat şi nu voieşte să asculte de poruncile lui Dumnezeu. 

Dacă, însă, un astfel de vinovat se căieşte din adâncul inimii şi, hotărât să nu mai 
păcătuiască, cere îndurarea lui Dumnezeu, atunci, prin Sfânta Taină a Pocăinţei, el va putea 
primi iertare, căci nu este păcat, oricât de greu ar fi ei, care să covârşească bunătatea şi 
dragostea de oameni a lui Dumnezeu. 

Sfântul Apostol Petru s-a lepădat de trei ori de Mântuitorul, dar, pocăindu-se, 
recunoscându-şi păcatul şi hotărându-se să asculte de Mântuitorul până la moarte, a fost iertat 
şi reaşezat în cinstea de Apostol (Ioan 21, 15-19). 

109. Care păcate se numesc strigătoare la cer? 

Se numesc strigătoare la cer păcatele care tind a nimici imboldurile puse de Dumnezeu în 
firea noastră. Ele sunt atât de grele, încât, mai mult decât altele, cer o răsplătire de la 
Dumnezeu chiar în lumea aceasta. Ele nu izvorăsc dintr-o slăbiciune a credinciosului, ci din 
vădita răutate a voii lui, fiind săvârşite cu precugetare. 

110. Care sunt păcatele strigătoare la cer? 

Păcatele strigătoare la cer sunt: 

1) Uciderea săvârşită cu voie. Un astfel de păcat a săvârşit, de pildă, Cain. Cu privire la 
acest păcat citim în Sfânta Scriptură: „Şz a zis Domnul (lui Cain): Ce ai făcut? Glasul 
sângelui fratelui tău strigă către Mine din pământ” (Fac. 4, 40). 

Tot de acest păcat ţin şi cruzimile prin care se tinde la nimicirea vieţii aproapelui, ca: 
răpirea libertăţii prin robie, războiul de pustiire, precum şi lovirea în cinstea aproapelui, 
socotită ca o ucidere morală a lui. 

2) Sodomia, adică desfrâul împotriva firii, precum şi împiedicarea cu ştiinţă a zămislirii 
de prunci şi lepădarea lor. 

Desfrâul împotriva firii i-a primit numele de sodomie după locuitorii din Sodoma, care 
pentru acest păcat au fost aspru pedepsiţi de Dumnezeu (Fac. 18, 20). Sfântul Apostol Pavel 
spune ca astfel de fapte ruşinoase nu trebuie să fie nici măcar amintite printre creştini (Efes. 5, 

3). 

3) Asuprirea văduvelor, orfanilor şi săracilor este un păcat împotriva simţului firesc de 
dreptate al omului. 

în Sfânta Scriptură se găsesc multe mustrări împotriva celor ce se fac vinovaţi de acest fel 
de păcate. „învăţaţi să faceţi bine, căutaţi dreptatea, ajutaţi pe cel apăsat, faceţi dreptate 
orfanului, apăraţi pe văduvă” (Isaia 1,17). Iar Mântuitorul striga: „ Vai vouă, cărturarilor şi 
fariseilor făţărnicii Că mâncaţi casele văduvelor şi cu făţărnicie vă rugaţi îndelung; pentru 
aceasta mai multă osândă veţi lua ” (Matei 23, 14). 

4) Oprirea plăţii lucrătorilor, care de asemenea răneşte dreptatea socială. De acest păcat 
ţin: specula ce se face cu braţele muncitorilor, oprirea pentru diferite pricini nedrepte a unei 
părţi din plată, scumpirea traiului, falsificarea alimentelor. Jată, plata lucrătorilor care au 

secerat ţarinile voastre, pe care voi aţi oprit-o, striga; şi strigările secerătorilor au intrat în 
urechile Domnului Savaot” (Iacov 5, 4). 

5) Lipsa de cinste şi mulţumire faţă de Părinţi. ,, Cel ce bate pe tată sau pe mamă, să fie 
omorât. Cel ce va grăi de rău pe tatăl sau pe mama sa, acela să fie omorât”, se spune în 
Sfânta Scriptură (leş. 21, 15-16). 

111, Ne putem face părtaşi şi de păcatele altora? 

Da, şi iată cum: 

1) Când poruncim altora să păcătuiască (Matei 2, 16); 

2) Când dăm sfat altora să păcătuiască (Ioan 11, 49-50); 

3) Când îndemnăm la păcat', 

4) Când ne învoim la păcatul altuia (Fapte 22, 20); 

5) Când tăcem şi nu înfruntăm pe cel ce păcătuieşte (Pilde 29, 24); 

6) Când trecem cu vederea şi nu pedepsim pe păcătoşi', 

7) Când ascundem şi apărăm pe păcătoşi (Luca 11, 47-48); 

8) Când încuviinţăm păcatele altora (Rom. 1, 32); 

9) Când dăm prilej de sminteală spre păcat (Luca 22, 3-6). în măsura în care luăm parte 
la păcatele altora, stă şi vina şi răspunderea noastră. 

Dar, mai presus de ferirea de păcat, datoria creştinului este să ducă o viaţă morală. 

112. Ce înseamnă a duce o viaţă morală? 

A duce o viaţă morală înseamnă a păzi poruncile dumnezeieşti. Prin porunci îşi arată 
Dumnezeu voia Sa cea atotsfântă, după care trebuie să se călăuzească creştinul în viaţă, căci 
spune Mântuitorul: „Cel ce are poruncile Mele şi le păzeşte, acela este care Mă iubeşte; iar 
cel ce Mă iubeşte pe Mine va fi iubit de Tatăl Meu şi-l voi iubi şi Eu şi Mă voi arăta lui ” (Ioan 
14,21). 

De aceea, datoria creştinului este să cunoască, să înţeleagă bine şi să împlinească cele 10 
porunci ale lui Dumnezeu, pe care Mântuitorul le-a cuprins şi le-a desăvârşit pe scurt în 
porunca dragostei (Matei 22, 37-39). 

Să trecem deci la tâlcuirea fiecărei porunci în parte. 


CELE ZECE PORUNCI 


113. Care este porunca întâi? 

Porunca întâia este aceasta: „Eu sunt Domnul Dumnezeul tău, Care te-a scos din 
pământul Egiptului şi din casa robiei. Să nu ai alţi dumnezei afară de Mine!” (leş. 20, 2-3). 

114. Ce învaţă această poruncă? 

Această poruncă învaţă că Dumnezeul cel din ceruri este adevăratul şi singurul 
Dumnezeu, Căruia se cuvine slujirea şi slava dumnezeiască, şi opreşte închinarea la alţi 
dumnezei născociţi de mintea întunecată de păcat (idoli). Creştinul trebuie, deci, să creadă, să 
nădăjduiască şi să-L iubească numai pe Dumnezeu, mai presus de orice; numai Lui să-I 
închine toate gândurile, simţirile şi dorinţele sale şi să nu se lepede de El, oricâte suferinţe s-ar 
abate asupra lui. 

Porunca aceasta cere creştinului să-şi împodobească viaţa cu cele trei virtuţi teologice: 
credinţa, nădejdea şi dragostea, singurele în stare să-l păstreze în legătură strânsă şi continuă 
cu Dumnezeu. 

115. Cine păcăatuieşte împotriva acestei porunci? 

împotriva acestei porunci păcătuieşte: 1) Cel ce se închină la idoli; 2) Cel ce, cu ştiinţă şi 
voinţă, crede altfel decât învaţă Sfânta noastră Biserică Ortodoxă, adică ereticii; 3) Cel ce se 
leapădă de învăţătura creştină (apostaţii); 4) Cel ce nu ascultă de rânduielile bisericeşti 
cuprinse în canoanele Sfintei noastre Biserici (schismaticii); 5) Cel ce e stăpânit de credinţe 
de arte (superstiţii) şi aleargă la tot felul de descântece, vrăjitorii, chemarea spiritelor celor 

morţi şi alte lucruri de felul acesta; 6) Cel ce este stăpânit de nădejdea greşită că, oricât ar 
păcătui, Dumnezeu îl va ierta, căci El este bun, precum şi cel ce pierde nădejdea că Dumnezeu 
îl mai poate ierta vreodată pentru păcatele făcute şi de aceea nu se mai osteneşte pe calea 
binelui; 7) Cel ce se iubeşte pe sine mai mult decât pe Dumnezeu. 

116. Se opreşte oare prin porunca întâi cinstirea îngerilor şi a sfinţilor? 

Nu, căci cinstirea dată lor este - precum s-a arătat mai înainte - alta decât aceea care se dă 
lui Dumnezeu. îngerilor şi sfinţilor se roagă creşti nul numai pentru ca aceştia să mijlocească 
pentru el către Dumnezeu, prin rugăciunile lor. 

117. Care este porunca a doua? 

Porunca a doua este aceasta: „Să nu-ţi faci chip cioplii şi nici asemănare a vreunui lucru 
din câte suni în cer, sus, şi din câte sunt pe pământ, jos, şi din câte sunt în apele de sub 
pământ! Să nu te închini lor, nici să le slujeşti lor" (leş. 20, 4-5). 

118. Ce învaţă porunca aceasta? 

Porunca a doua învaţă că creştinul nu trebuie să se închine la idoli, adică la lucruri făcute 
de mâini omeneşti sau la alte făpturi ale lui Dumnezeu, pe care să le socotească înzestrate cu 
puteri dumnezeieşti. Se opreşte adică idololatria, atât de răspândită pe vremea când 
Dumnezeu a dat poporului evreu cele 10 porunci. 

119. Dar ce înţeles poate să aibă această poruncă la creştini? 

Este drept că creştinii nu se mai gândesc astăzi la zei mincinoşi, adică la idoli, aşa cum 
credeau unele popoare din vechime. Dar cuvântul „idol" a primit în creştinism şi un alt 
înţeles. De pildă, iubirea de argint, este numită de Sfântul Apostol Pavel „închinare la idoli” 
(Col. 3, 5); tot asemenea lăcomia la mâncări şi băuturi, căci dumnezeul lacomului este 
pântecele (Filip. 3,19). Deci, banii, mâncarea, hainele şi alte lucruri care l-ar face pe 
credincios rob al lor, pot fi considerate pe bună dreptate ca idolii lui. 

De aceea, ca să nu fie învinovăţit de idololatrie, creştinul trebuie să iubească pe 
Dumnezeu mai presus de orice. 

120. Nu cumva prin cinstirea icoanelor creştinii calcă în vreun chip porunca 
aceasta? 

Nu, căci - precum s-a arătat - creştinii nu se închină materialului din care sunt făcute 
icoanele, nici zugrăvelilor de pe lemn, ci persoanelor al căror chip este zugrăvit pe icoane. 

Porunca aceasta nu opreşte cinstirea sfintelor icoane, care sunt reprezentări ale unor fiinţe 
reale (Dumnezeu, sfinţii) şi despre care cel de al Vll-lea Sinod Ecumenic a hotărât: «Este 
permis şi chiar bineplăcut înaintea lui Dumnezeu a face icoane. Acestor icoane sfinte nu li se 
dă însă adorarea (închinarea) care se cuvine numai lui Dumnezeu, ci venerarea sau cinstirea 
care se aduce persoanei înfăţişate pe icoană, iar nu materiei icoanei sau chipului de pe ea». 

121. Care este porunca a treia? 

Porunca a treia este: „Să nu iei numele Domnului Dumnezeului tău în deşert, că nu va 
lăsa Domnul nepedepsit pe cel ce ia în deşert numele Lui" (leş. 20, 7). 

122. Ce învaţă porunca aceasta? 

Aceasta poruncă învaţă că este oprit a huli numele lui Dumnezeu, adică a-1 rosti fără 
cinstea cuvenită, lată şi temeiul acestui lucru: Numele oricărei fiinţe sau lucru trezeşte în noi 
ceva din acea fiinţa sau lucru. Aşa se înţelege că anumite cuvinte au în ele ceva frumos şi 
atrăgător. De pildă cuvântul „mama” sau „tata” trezesc în inima celui care le rosteşte o mare 
bucurie şi preţuire. Cu atât mai frumos este pentru adevăratul creştin numele Tatălui ceresc, 
Care i-a dat viaţa şi binecuvântările cereşti şi Care este izvorul a toată sfinţenia şi dragostea. 

De aici înţelegem că şi numele lui Dumnezeu este sfânt, precum Dumnezeu însuşi este 
sfânt. 

123. în ce chip se poate lua numele lui Dumnezeu în deşert? 

Numele lui Dumnezeu se poate lua în deşert prin: 

1) Purtarea necuviincioasă în biserică; 

2) Necinstirea lucrurilor sfinte; 

3) Cârtirea împotriva rânduielilor lui Dumnezeu; 

4) înjurături sau blesteme; 

5) Nesocotirea făgăduinţelor făcute în numele lui Dumnezeu; 

6) Jurământ mincinos, adică atunci când luăm pe Dumnezeu ca martor pentru ceea ce nu 
este adevărat; 

7) Călcarea jurământului cu ştiinţă şi voinţă; 

8) întrebuinţarea cu uşurinţă a jurământului, atunci când Dumnezeu este luat ca martor şi 
chezăşie pentru lucruri neînsemnate. 

124. Jurământul este, oare, oprit cu desăvârşire? 

Jurământul nu este oprit atunci când se face după voia lui Dumnezeu, adică atunci când 
nu se face pentru un lucru neînsemnat şi când cel ce jură este hotărât să spună numai adevărul. 

însuşi Dumnezeu S-ajurat pe Sine, după cum spune Sfânta Scriptură: „Dumnezeu, când 
a dat făgăduinţa lui Avraam, de vreme ce nu avea pe nimeni mai mare pe care să Se jure, S-a 
jurat pe Sine însuşi” (Evr. 6, 13). Mântuitorul S-ajurat, de asemenea, la judecată, că este Fiul 
lui Dumnezeu (Matei 26, 63-64). Asemenea şi Sfinţii Apostoli s-au jurat, întărind prin aceasta 
adevărurile propovăduite (Rom.l, 9; 1 Cor. 1, 23; Gal. 1, 20). 

Când Mântuitorul a spus: „Să nu vă juraţi nicidecum... ci cuvântul vostru să fie: ceea ce 
este da, da; şi ceea ce este nu, nu; iar ce e mai mult decât aceasta de la cel rău este’’’ (Matei 
5, 34, 37), El nu a oprit cu desăvârşire jurământul, ci numai jurământul făcut cu uşurinţă şi 
pentru lucruri neînsemnate şi neadevărate. 

Jurământul drept şi făcut pentru lucruri înalte fiind o faptă de slujire a lui Dumnezeu, căci 
prin el se recunoaşte că Dumnezeu este atotştiutor şi atotprezent, trebuie ţinut cu sfinţenie. 
Călcarea lui este păcat, după cum păcat este şi jurământul mincinos (Zah. 5, 4). De aceea, 
creştinul trebuie să se ferească de a jura cu uşurinţă sau în chip mincinos. 

125. Ce este făgăduinţa sau votul? 

Făgăduinţa sau votul este îndatorirea cu care creştinul se leagă de bună voie în faţa lui 
Dumnezeu să facă o faptă de o deosebită vrednicie morală, drept recunoştinţă pentru 
binefacerile primite. Făgăduinţa nu poate cuprinde fapte la care omul este deja îndatorat prin 
porunci şi nici fapte lipsite de preţ moral. Făgăduinţa se poate face de către orice credincios; 
ea este un mijloc pentru întărirea voinţei în virtuţi, pentru arătarea evlaviei adevărate şi duce 
la desăvârşirea morală. 

în Sfânta Scriptură găsim multe pilde de făgăduinţe făcute de bărbaţi evlavioşi. Astfel, 
lacov, deşteptându-se din visul său, făgăduieşte că piatra care i-a slujit drept căpătâi o va face 
altar de închinare lui Dumnezeu (Fac. 28, 20-22); iar Sfântul Apostol Pavel i-a tuns părul 
capului, pentru împlinirea unei făgăduinţe (Fapte 21, 23-26). 

Făgăduinţa făcută trebuie împlinită, căci altfel înseamnă lipsă de credinţă şi de ascultare 
pe care le datorăm lui Dumnezeu. „De vei da făgăduinţă Domnului Dumnezeului tău, să nu 
întârzii a o împlini, căci Domnul Dumnezeul tău o va cere de la tine şi păcat vei avea asupra 
ta” (Deut. 23, 21-22). 

De aceea, înainte de a face o făgăduinţă, creştinul să gândească bine dacă e bună şi dacă o 
poate îndeplini, căci „Mai bine să nu făgăduieşti, decât să nu împlineşti ce ai făgăduit” (Eccl. 
5,4). 

126. Care este porunca a patra? 

Porunca a patra este aceasta: „Adu-ţi aminte de ziua odihnei, ca să o sfinţeşti. Lucrează 
şaşe zile şi-ţi fă în acelea toate treburile tale, iar ziua a şaptea este odihna Domnului 
Dumnezeului tău; să nu faci în acea zi nici un lucru: nici tu, nici fiul tău, nici fiica ta, nici 
sluga ta, nici slujnica ta, nici boul tău, nici asinul tău, nici orice dobitoc al tău, nici străinul 
care rămâne la tine. Că în şase zile a făcut Domnul cerul şi pămân tul, marea şi toate cele ce 
sunt într-însele, iar în ziua a şaptea S-a odihnit. De aceea a binecuvântat Domnul ziua a 
şaptea şi a sfinţit-o” (leş. 20, 8-11). 

127. Ce învaţă porunca aceasta? 

Această poruncă învaţă două lucruri, şi anume: datoria muncii în timpul celor şase zile 
ale săptămânii şi datoria de a sărbători ziua a şaptea, ca zi de odihnă, închinată Domnului. 

128. Este munca o datorie pentru creştin? 

Da, munca este o datorie pentru fiecare creştin, după cum spune şi Sfântul Apostol Pavel: 
„Dacă cineva nu vrea sa lucreze, acela nici să nu mănânce” (II Tes. 3, 10). 

129. Când a dat Dumnezeu porunca muncii? 

După învăţătura Sfintei noastre Biserici, Dumnezeu a dat omului porunca muncii încă de 
la început, când l-a aşezat în grădina raiului „ca s-o lucreze şi s-o păzească ” (Fac. 2,15). 
Aceasta înseamnă că omul avea îndatorirea să muncească şi înainte de căderea în păcat. 
Fireşte că munca aceea nu era deloc obositoare şi grea; totuşi, era o îndatorire de viaţă. După 
săvârşirea păcatului strămoşesc însă, când puterile omului au slăbit şi pământul a fost 
blestemat din pricina păcatului, munca s-a făcut mai cu greutate, omul trebuind să-şi câştige 
cele trebuincioase vieţii sale „în sudoarea feţei ” (Fac. 3,19). Astfel este lesne de înţeles că, din 
pricina asprimii ei, munca n-a fost făcută cu plăcere. Lumea veche căuta să scape de ea, o 
privea ca o înjosire, se ruşina de ea şi o lăsa pe seama sclavilor. 

130. Cum este considerată munca în învăţătura creştină? 

învăţătura creştină a schimbat părerea din vechime asupra muncii. Mântuitorul a arătat 
munca drept lucru sfânt, când a zis: „ Tatăl Meu până acum lucrează; şi Eu lucrez” (Ioan 
5,17) şi a ridicat-o din nou la cinstea dată ei de Dumnezeu. După tradiţia creştină, Mântuitorul 
însuşi a lucrat până la vârsta de 30 de ani în atelierul de tâmplărie al bătrânului Iosif din 
Nazaret, iar pe Ucenicii Săi şi i-a ales dintre pescarii de pe marginea lacului Ghenizaret, care 
erau muncitori cu braţele. De altfel, Sfânta Scriptură este plină de pilde îndemnătoare la 
muncă: „Cea mai scumpă comoară pentru om este muncă’ ’ (Pilde 12, 27). 

131. Ce foloase aduce omului munca? 

Prin muncă, omul îşi câştigă în chip cinstit cele ale traiului şi îşi dezvoltă puterile trupeşti 
şi sufleteşti. Munca este, apoi, izvor de virtuţi. Ea luminează mintea, întăreşte voinţa, înalţă 
simţămintele, aduce răbdare, bărbăţie, stăpânire de sine, potoleşte patimile şi înlătură ispitele. 

După învăţătura creştină, se cuvine aceeaşi preţuire atât muncii cu braşele, cât şi muncii 
cu mintea, căci amândouă aceste feluri de muncă aduc foloase şi înalţă viaţa omului. 

132. Ce învaţă Biserica noastră despre răsplătirea muncii? 

Potrivit cuvântului Mântuitorului: „vrednic este lucrătorul de plata sa ” (Luca 10, 7), 
Biserica noastră învaţă că muncitorul trebuie să fie plătit, după merit, pentru munca sa. 
Nedreptăţirea muncitorului cu privire la plata ce i se cuvine pentru munca lui şi asuprirea lui, 
din partea exploatatorilor, sunt păcate strigătoare la cer, după cum spune Sfânta Scriptură: 
„Iată, plata lucrătorilor care au secerat ţarinile voastre, pe care voi aţi oprit-o, strigă; şi 
strigătele secerătorilor au intrat în urechile Domnului Savaot” (Iacov 5, 4). 

Creştinismul cere muncă de la fiecare credincios, preţuieşte munca după merit şi 
socoteşte lenea şi trăirea din munca altora drept un mare păcat. 

Dar creştinismul mai învaţă că nu trebuie să uitam nici de sufletul nostru. „Căci ce-i 
foloseşte omului să câştige lumea întreagă, dacă-şipierde sufletul? ” (Marcu 8, 36). 

Munca este o îndatorire de viaţă, dar grija pentru mântuirea sufletului este datoria cea 
mai mare a creştinului. 

De aceea, porunca a patra cere creştinului ca, după zilele de oboseală a braţelor şi a minţii 
pentru câştigarea în mod cinstit a celor trebuincioase vieţii, să se oprească într-o anumită zi de 
la munca sa obişnuită, să meargă la biserică, să se închine lui Dumnezeu şi să-şi hrănească 
sufletul cu învăţăturile cele sfinte. Aceasta o cere creştinului şi porunca întâi bisericească. 
După sfânta slujbă, se cuvine ca creştinul să se odihnească trupeşte şi sufleteşte, 
împodobindu-se cu facerea de fapte bune în slujba aproapelui. 

133. Care este ziua de odihnă? 

în Vechiul Testament, poporul evreu a ţinut şi ţine şi astăzi, ca zi de odihnă, sâmbăta, în 
amintirea eliberării sale din robia Egiptului. 

Creştinii însă ţin Duminica, fiindcă în această zi a înviat Mântuitorul din morţi, aducând 
izbăvirea din robia păcatului. Iar faptul acesta este de cea mai mare însemnătate pentru că, 

după cum spune Sfântul Apostol Pavel: „Dacă Hristos n-a înviat, zadarnică este atunci 
propovăduirea noastră, zadarnică şi credinţa noastră ” (I Cor. 15, 14). 

Cum că Mântuitorul a înviat în ziua Duminicii mărturisesc limpede toţi Sfinţii 
Evanghelişti: „Iar în ziua întâia a săptămânii, Maria Magdalena a venit la mormânt, dis-de- 
dimineaţă, fiind încă întuneric, şi a văzut piatra răsturnată de pe mormânt” (Ioan 20, 1; cf. 
Matei 28, 1-2; Marcu 16,1-7; Luca 23, 54-56). Cuvintele ,piua întâia a săptămânii” sau 
„într-una din sâmbete” exprimă duminica, fiindcă evreii numeau „sabat” sau „sâmbăta” atât 
ziua a şaptea, cât şi întreaga săptămână. Iar zilele săptămânii le numeau astfel: întâia zi după 
sâmbătă, adică duminica, o numeau „întâia a sâmbetei” sau „întâia a sâmbetelor” sau „una 
dintre sâmbete”. A doua zi după sâmbăta sau luni o numeau a doua a sâmbetei, şi aşa mai 
departe. Din aceasta se înţelege că Mântuitorul a înviat în ziua de duminică. 

Apoi Duminica mai are însemnătate deosebită pentru creştini deoarece într-o zi de 
duminică S-a pogorât Duhul Sfânt peste Sfinţii Apostoli (Fapte 2, 1-4). • 

Creştinii ţin duminica drept zi de odihnă închinată lui Dumnezeu, chiar de pe timpul 
Sfinţilor Apostoli, după cum citim tot în Sfânta Scriptură: „în ziua întâia a săptămânii, 
adunăndu-ne noi să frângem pâinea, Pavel, care avea de gând să plece a doua zi, a început 
să le vorbească şi a prelungit cuvântul lui până la miezul nopţii” (Fapte 20, 7). «A frânge 
pâinea» înseamnă că Ucenicii se adunau să facă rugăciuni, să săvârşească Sfânta Fiturghie şi 
să se împărtăşească. Prin urmare, Sfânta Fiturghie se făcea în zilele de duminică. 

Deci, ţinând duminica în locul sâmbetei, creştinii nu calcă nicidecum porunca a patra, 
căci ei trăiesc după rânduielile Mântuitorului şi ale Sfinţilor Săi Apostoli. 

Tot ca zile ale Domnului trebuie socotite, afară de duminici, şi celelalte sărbători rânduite 
de Sfânta noastră Biserică Ortodoxă. 

134. Care este porunca a cincea? 

Porunca a cincea este: „ Cinsteşte pe tatăl tău şi pe mama ta, ca să-ţi fie bine şi să trăieşti 
ani mulţi pe pământul pe care Domnul Dumnezeul tău ţi-I va da ţie ” (leş. 20, 12). 

Cele patru porunci dumnezeieşti despre care s-a vorbit până acum au arătat datoriile 
creştinului faţă de Dumnezeu, cuprinse pe scurt în datoria dragostei faţă de El. 

Curăţia şi tăria dragostei faţă de Dumnezeu se adevereşte însă prin dragostea faţă de 
oameni, căci: „Dacă zice cineva: iubesc pe Dumnezeu, iar pe fratele său îl urăşte, mincinos 
este! Pentru ca cel ce nu iubeşte pe fratele său, pe care l-a văzut, pe Dumnezeu, pe Care nu 
L-a văzut, cum poate să-L iubească? Şi această poruncă avem de la El: cine iubeşte pe 
Dumnezeu să iubească şi pe fratele său” (I Ioan 4, 20, 21). Dintre oameni, mai întâi trebuie 
iubiţi părinţii, care ne-au născut şi ne-au crescut şi, ca atare, după Dumnezeu, sunt 
binefăcătorii noştri cei mai mari, în viaţa pământească. 

Din această pricină, cele şase porunci dumnezeieşti, care vorbesc despre datoriile sau 
dragostea faţă de oameni, încep cu porunca de a cinsti părinţii. 

135. Ce înseamnă a cinsti pe părinţi? 

A cinsti pe părinţi înseamnă: 

1) A-i iubi, adică a le dori şi face tot binele cu putinţă. Iubirea faţă de părinţi este şi o 
poruncă a firii; de aceea o şi găsim la toate popoarele, chiar şi la toate vieţuitoarele, oricât de 
sălbatice ar fi ele. 

2) A asculta de ei. „Copii, ascultaţi pe părinţii voştri în Domnul, că aceasta este cu 
dreptate” (Efes. 6,1). „Fiule, păzeşte povaţa tatălui tău şi nu lepăda îndemnul maicii tale” 
(Pilde 6, 20). 

3) A nu-i supăra cu ceva şi a ne purta faţă de ei cu toată cuviinţa, vorbind despre ei şi cu 
ei numai de bine. „Cel ce va grăi de rău pe tatăl său sau pe mama sa să fie dat morţii, că a 
grăit de rău pe tatăl său şi pe mama sa şi sângele său este asupra sa ” (Fev. 20, 9). 

4) A-i ajuta la nevoie, mângâindu-i în necazuri, şi înseninându-le bătrâneţile. „Fiule, 
sprijineştepe tatăl tău la bătrâneţe şi nu-l mâhni în viaţa lui” (Int. Sir. 3, 12). 

Pilda în privinţa aceasta este însuşi Mântuitorul Hristos, când, răstignit pe Cruce, a 
încredinţat pe sfânta Sa Maică ucenicului Său prea iubit, Ioan, ca să aibă grijă de ea (Ioan 19, 
26-27). ’ 

5) A ne ruga lui Dumnezeu pentru ajutorarea lor, când sunt în viaţă, iar după moarte, 
pentru odihna sufletelor lor, împlinindu-le voinţa cea din urmă şi păstrându-le frumoasă 
amintire. 

136. De ce la porunca despre cinstirea părinţilor Dumnezeu adaugă, ca ceva 
deosebit, făgăduinţa fericirii şi a vieţii îndelungate? 

Dumnezeu adaugă făgăduinţa aceasta pentru a îndemna şi mai mult la împlinirea 
poruncii, căci pe ea se întemeiază buna rânduială în familie şi în orice fel de viaţă obştească. 

137. Pe cine mai trebuie să cinstească copiii asemenea părinţilor lor? 

Copiii au datoria să cinstească, asemenea părinţilor lor, pe toţi oamenii care intr-un fel 
oarecare poartă grija de binele şi fericirea lor. Aşa sunt: preoţii, care se îngrijesc de mântuirea 
lor sufletească, învăţătorii, care le luminează şi îmbogăţesc mintea cu învăţături folositoare 
pentru viaţă, naşii de Botez etc. 

138. Dar părinţii au datorii faţă de copii? 

în cele zece porunci nu găsim o poruncă deosebită cu privire la datoriile părinţilor faţă de 
copii. Dar nici nu-i nevoie, fiindcă acestea sunt ceva foarte firesc. Dacă şi animalele îşi fac 
datoria de a hrăni şi creşte puii lor; cu atât mai mult trebuie să facă aceasta omul, care este 
făptură cea mai aleasă a lui Dumnezeu, înzestrata cu judecată. 

După cum dragostea copiilor faţă de părinţi este o poruncă, la fel şi dragostea părinţilor 
faţă de copii este tot o poruncă a legii fireşti. Din ea răsar simţămintele cele mai alese, pe care 
învăţătura creştină caută să le îndrepte spre slava lui Dumnezeu şi fericirea credincioşilor Săi. 

După învăţătura Bisericii, copiii sunt un dar dumnezeiesc de mare preţ; de aceea grija 
părinţilor pentru ei înseamnă o mare răspundere. 

139. Care sunt datoriile părinţilor faţă de copii? 

Aceste datorii sunt, pe scurt, următoarele: 

1) Să-i iubească, să se îngrijească de buna lor stare trupească, de hrana, îmbrăcămintea şi 
sănătatea lor, căci: ,JDacă cineva nu poartă grijă de ai săi şi mai ales de casnicii săi s-a 
lepădat de credinţă şi este mai rău decât un necredincios'’'’ (1 Tim. 5, 8). 

2) Să le dea un mijloc de a câştiga în chip cinstit cele trebuincioase traiului. 

3) Să le dea o creştere bună, pentru a-i face cetăţeni vrednici ai patriei pământeşti şi ai 
patriei cereşti. 

Temelia bunei creşteri a copiilor o pun părinţii prin sfaturile şi pilda vieţii lor, lăudând, 
mustrând şi la nevoie chiar şi pedepsind, căci: „Care este fiul pe care tatăl său nu-l 
pedepseşte?” (Evr.12, 7). îndeosebi, credincioşii trebuie să se îngrijească de buna creştere a 
copiilor şi în cele religioase şi morale, după cuvintele Sfântului Apostol Pavel: „Părinţilor, nu 
întărâtaţi la mânie pe copiii voştri, ci creşteţi-i întru învăţătura şi certarea Domnului ” (Efes. 
6, 4). învăţătura şi pilda bună a părinţilor se întipăresc adânc în inima copiilor şi-i deprind la 
viaţa cinstită. 

140. Care este porunca a şasea? 

Porunca a şasea este: „Să nu ucizi” (leş. 20, 13). 

141. Ce învaţă porunca aceasta? 

Viaţa pământească este cel mai mare bun al omului şi temelia tuturor celorlalte bunuri de 
care se poate învrednici cineva pe păânt. După învăţătura Sfintei noastre Biserici, Dumnezeu 
fiind Creatorul vieţii omeneşti, numai El, şi nu omul, are drepturi nemărginite asupra ei. 

Apoi, viaţa pământească este timpul de pregătire pentru viaţa veşnică. în aceasta se 
cuprinde preţul mare al vieţii pământeşti pentru creştini. Sfântul Ioan Gură de Aur spune: 
«Vrei să ştii pentru ce este de preţ această viaţă? Fiindcă este pentru noi temelia vieţii viitoare 
şi prilej şi loc de luptă şi alergare pentru cununile cereşti» 641 . 


641 Sfântul Ioan Gură de Aur, Către poporul antiohian, Omilia 6, 4, Migne, P. G.. XLVIII, col. 86. 

Fiind un dar al lui Dumnezeu şi având un preţ atât de mare, păstrarea şi îngrijirea vieţii, 
pentru timpul rânduit ei de Dumnezeu, este şi o datorie şi un drept al fiecărui credincios. 

Tocmai aceasta cere Dumnezeu prin porunca a şasea din Decalog, când opreşte uciderea. 

142. Câte feluri de ucidere sunt? 

Sunt două feluri de ucidere: trupească şi sufletească. 

Uciderea trupească înseamnă ridicarea vieţii aproapelui cu orice fel de armă, sau lovirea 
şi rănirea lui, care-i aduc mai târziu moartea. 

Tot ucidere a aproapelui înseamnă: 

1) Istovirea lui printr-o muncă ce-i întrece puterile trupeşti şi astfel îi grăbeşte sfârşitul; 

2) Purtarea cu asprime faţă de el, ceea ce-1 amărăşte şi, de asemenea, îi poate scurta 
viaţa; 

3) Lăsarea lui să moară de foame, fie că nu i se dau cele trebuincioase traiului, fie că nu i 
se dă putinţa să şi le câştige singur; 

4) Orice faptă care-i primejduieşte şi nimiceşte viaţa. 

5) Ucidere înseamnă şi avortul, cu buna ştiinţă şi voie. 

143. Ce înseamnă uciderea sufletească? 

Uciderea sufletească înseamnă pildă rea, prin vorbe şi fapte necuviincioase, prin care se 
dă aproapelui pricină de a se abate din calea cea bună şi a păcătui, ceea ce îi aduce moartea 
sufletului, după cuvântul Sfintei Scripturi, care zice: păcatul, odată săvârşit, aduce moarte ” 
(Iacov 1, 15). Cu privire la aceasta, Mântuitorul spune: „Cine va sminti pe unul dintre aceştia 
mici, care cred în Mine, mai bine i-ar fi lui de i-ar lega de gât o piatră de moară şi să fie 
aruncat în mare” (Marcu 9, 42). 

Tot ucidere sufletească înseamnă: pizma, mânia, clevetirea şi ura aproapelui, căci 
„ Oricine urăşte pe fratele său este ucigaş de oameni” (I Ioan 3, 15). 

144. Porunca a şasea opreşte numai uciderea aproapelui? 

Nu. Această poruncă opreşte şi sinuciderea, adică nimicirea cu bună ştiinţă şi voie a 
vieţii proprii. Căci dacă este împotriva firii a ucide pe un om, care este asemenea nouă, cu atât 
mai mult este împotriva firii a ne ucide pe noi înşine. După învăţătura Sfintei noastre Biserici, 
viaţa noastră este a lui Dumnezeu, Care ne-a dat-o, şi deci nu avem voie să facem cu ea ce 
voim. 

145. Este şi o sinucidere sufletească 

Da, şi anume atunci când omul consimte să trăiască în păcat, căci: „ Plata păcatului este 
moartea ” (Rom. 6, 23). 

146. Este uciderea un păcat greu? 

Uciderea este păcatul cel mai mare pe care-1 poate săvârşi cineva faţa de aproapele şi faţă 
de sine însuşi. Sfânta Scriptură numără uciderea printre păcatele strigătoare la cer. „ Glasul 
sângelui fratelui tău strigă către Mine din Pământ” (Fac. 4, 10). 

147. De ce este uciderea un păcat foarte greu? 

Uciderea este un păcat foarte greu fiindcă prin ea: 

1) Se distruge o fiinţă care poartă în sine chipul lui Dumnezeu; 

2) Se intră cu nelegiuire în drepturile lui Dumnezeu, Care este singurul stăpân asupra 
vieţii şi a morţii; 

3) Se răpeşte un drept firescă al fiecăruia şi bunul cel mai de preţ dăruit omului de 
Dumnezeu pe care nimeni nu-1 mai poate înapoia; 

4) Se calcă porunca dragostei; 

5) Se ştirbesc drepturile societăţii faţă de care fiecare om are anumite datorii de împlinit; 

6) Se ucid serii întregi de urmaşi; care aveau dreptul la viaţă şi puteau fi de mare folos 
societăţii. Uciderea este păcat împotriva iui Dumnezeu, împotriva firii omului şi împotriva 
societăţii. 

în ce priveşte pe sinucigaşi, deoarece ei de bună voie rup legătura cu Dumnezeu, 
Biserica, prin canoanele ei, opreşte înmormântarea lor după rânduielile creştineşti. Aceasta, 
bineînţeles, dacă atunci când s-au sinucis au fost în deplinătatea minţii. 

148. Care este porunca a şaptea? 

Porunca a şaptea este: „Sa nu fin desfrânat” (leş. 20, 14). 149. Ce se opreşte prin această 
poruncă? 

Prin această poruncă sunt oprite toate cugetele şi dorinşele necurate, toate cuvintele şi 
faptele necuviincioase de care creştinul trebuie să se ruşineze înaintea lui Dumnezeu şi a 
oamenilor. De asemenea, porunca această opreşte toate acele lucruri şi fapte care pot duce pe 
creştin la păcatul desfrânării; precum: îmbrăcămintea necuviincioasă, necumpătarea în 
mâncare şi băutură, citirea cărţilor pornografice, jocurile şi cântecele necuviincioase, beţia şi 
lenea. Tot de păcatul desfrânării ţine şi călcarea credinţei dintre soţ şi soţie, adică adulterul. 

Dragostea dintre soţ şi soţie trebuie să se asemene în curăţie cu dragostea dintre Hristos şi 
Biserică (Efes. 5, 21-33). Orice abatere de la această dragoste curată, fie şi numai cu gândul, 
înseamnă o călcare a poruncii a şaptea (Matei 5, 28). Dar şi până la căsătorie, creştinul 
trebuie să se păzească curat de orice desfrânare. Dacă unul dintre soţi moare, iar cel rămas în 
viaţă nu poate să se păzească curat, atunci să se recăsătorească (I Tim. 5, 14). Biserica 
îngăduie căsătoria a doua şi chiar pe a treia. 

150. Este desfrânarea un păcat mare? 

Desfrânarea este un păcat foarte mare, fiindcă răpeşte omului curăţia trupească şi 
sufletească, vatămă sănătatea, întunecă mintea, împietreşte inima şi îndepărtează pe 
credincios de Dumnezeu. Pe de altă parte, ea mai îndeamnă şi la alte păcate, ca: minciuna, 
furtul, omorul. 

Sfânta Scriptură îndeamnă să fugim de păcatul desfrânării: „Fugiţi de desfrânare! Orice 
păcat pe care-l va săvârşi omul este în afară de trup. Cine se dedă însă desfrânării 
păcătuieşte în însuşi trupul său ” (I Cor. 6, 18). Cei ce se fac vinovaţi de astfel de păcate nu 
vor moşteni împărăţia lui Dumnezeu (I Cor. 6, 8-9). Datoria creştinului este, deci, să se 
ferească de acest păcat şi de toată ispita spre el, prin rugăciune, post, munca şi stăpânirea 
poftelor. 

151. Care este porunca a opta? 

Porunca a opta este: „Să nu furi ” (leş. 20, 15). 

152. Ce opreşte această poruncă? 

Această poruncă opreşte luarea sau însuşirea pe nedrept a bunurilor străine. împotriva 
acestei porunci se păcătuieşte prin: 

1) Luarea pe ascuns a lucrurilor străine (furt); 

2) Luarea cu sila şi pe faţă a lucrurilor altuia (prădare); 

3) Luarea bunurilor străine prin mijloace viclene (înşelăciune), de pildă prin falsificare de 
acte, cumpărare cu bani falşi, vânzarea cu măsuri mincinoase, delapidare; 

4) Vânzarea celor trebuitoare traiului cu preţuri de două sau mai multe ori mai mari 
(specula); 

5) Luarea de dobândă mare (cămătărie); 

6) Oprirea plăţii cuvenite lucrătorilor; 

7) Luarea de bani pentru lucruri pe care cineva este îndatorat de slujba sa să le facă, sau 
pentru a le face altfel de cum cere legea (mita); 

8) Neîntoarcerea lucrului luat cu împrumut; 

9) Neîmplinirea datoriei cerute de slujba pe care o are cineva, adică primirea unei plaţi 
fără a munci; 

10) Trăirea din cerşetorie, atunci când cineva poate să-şi câştige hrana prin muncă; 

11) însuşirea lucrurilor închinate lui Dumnezeu sau lăsate prin daruri şi testamente 
Bisericii (sacrilegiu); 

12) Vânzarea şi cumpărarea pe bani a harului sfinţitor, adică cumpărarea cu bani, şi nu 
dobândirea prin vrednicie, a puterii de a săvârşi slujbe bisericeşti (simonie). 

153. Este furtul un păcat greu? 

Da, furtul este un păcat greu, fiindcă loveşte în datoria de a fi drepţi şi a iubi pe aproapele 
nostru. 

Sfântul Apostol Pavel îl numără printre păcatele care îl lipsesc pe lăptuitor de împărăţia 
lui Dumnezeu (I Cor. 6, 10). 

Deci, datoria creştinului este să-şi câştige cele de trebuinţă numai prin muncă cinstită şi 
nicidecum să-şi însuşească pe nedrept lucrurile străine. 

154. Care este porunca a noua? 

Porunca a noua este: ,JSă nu mărturiseşti strâmb împotriva aproapelui tău ” (leş. 20, 16). 

155. Ce opreşte această poruncă? 

Această poruncă opreşte minciuna, care înseamnă tăinuirea cu ştiinţă şi voinţă a 
adevărului, pentru a înşela, rătăci şi păgubi pe altul. 

156. Cum se poate săvârşi minciuna? 

Minciuna se săvârşeşte cu vorba, cu scrisul, cu fapta sau şi numai cu anumite semne, sau 
cu tăcerea. De pildă, cineva ţie ca ceea ce se spune despre altul nu este adevărat şi, totuşi, nu 
arată adevărul, ci tace, zâmbeşte sau face un semn de întărire a celor spuse. 

157. Care sunt chipurile minciunii? 

Minciuna poate lua diferite chipuri. Iată pe cele mai însemnate dintre ele: 

1) Mărturia mincinoasă, jurământul strâmb şi pâra nedreaptă împotriva aproapelui; 

2) Năravul de a adăuga câte ceva la adevărul lucrurilor, adică de a înflori mereu lucrurile, 
încât nu se mai poate şti care este adevărul. De asemenea, năravul de a te lauda cu lucruri pe 
care nu le ai, sau de a tăinui pe cele avute, spre a înşela pe alţii; 

3) Viclenia sau vorba cu două înţelesuri, din care nu se poate deosebi adevărul şi prin 
care se urmăreşte înşelarea cuiva; 

4) Prefăcătoria (falsitatea), adică ascunderea minciunii sub chipul prieteniei, dragostei şi 
al binefacerii, spre a înşela şi păgubi pe alţii; 

5) Linguşirea, care înseamnă lăudarea cuiva pentru însuşiri pe care acela nu le are, în 
scopul câştigării de foloase nemeritate; 

6) Făţărnicia (ipocrizia), adică primirea fără gând curat a părerilor şi spuselor altuia, 
pentru a câştiga foloase deosebite de pe urma acestui lucru. Cei cuprinşi de făţărnicie una 
gândesc şi alta spun şi fac. De păcatul făţărniciei se fac vinovaţi şi cei care se arată că ţin 
rânduielile bisericeşti, pe când, de fapt, nu le ţin. Pe vremea Mântuitorului cădeau în păcatul 
făţărniciei mai ales fariseii şi cărturarii; de aceea minciuna prin făţărnicie se mai numeşte şi 
fariseism; 

7) Grăirea de rău, clevetirea sau calomnia, prin care se pun pe seama cuiva cuvinte rele 
pe care acela nu le-a spus, sau fapte rele pe care nu le-a făcut, cu gândul de a-i face rău. Tot 
aici se numără şi răspândirea celor născocite pe seama cuiva. 

158. Este minciuna un păcat? 

Din orice motiv s-ar spune şi în orice chip s-ar săvârşi, minciuna este păcat mare şi iata 
de ce: 

1) Credinciosului îi este dat de Dumnezeu să caute, să cunoască şi să mărturisească 
adevărul, având ca tălmaci al gândurilor şi simţămintelor sale, graiul. 

Minciuna, făcând rea întrebuinţarea de grai, nesocoteşte acest dar de mare preţ cu care 
este înzestrat numai omul, şi prin aceasta înjoseşte pe omul mincinos şi păgubeşte pe ceilalţi 
semeni. Minciuna este primejdioasă, fiindcă se furişează pe nesimţite în sufletul omului, 
prinde rădăcini şi numai cu mare greutate poate fi scoasă; 

2) După învăţătura Sfintei noastre Biserici, omul este creat după chipul şi asemănarea lui 
Dumnezeu. Prin minciună se întunecă în om chipul lui Dumnezeu care este adevărul veşnic şi 
se întipăreşte chipul diavolului care este tatăl minciunii; 

3) Omului îi este dat sa trăiască împreună cu alţii. Viaţa de obşte poate înflori însă numai 
dacă oamenii au încredere unii în alţii, iar încrederea între ei se arată limpede prin dragostea 
de adevăr. Minciuna, dimpotrivă, înăbuşind adevărul, roade încrederea dintre oameni, 
otrăveşte legăturile de dragoste şi de dreptate dintre ei şi astfel face cu neputinţă înflorirea 
vieţii de obşte. 

Omul părător, trădător şi martor mincinos, este fiară prefăcută şi mult împleticită, tulbură 
judecăţile, desparte pe bărbat de femeie, încurcă pe stăpânitori, face dezbinări, întărită pe 
oameni unul asupra altuia, desparte prietenii, varsă sânge, păgubeşte, răpeşte, nedreptăţeşte, 
dezbracă orfanii, întristează văduvele, dărâma case, risipeşte sate, pustieşte oraşe şi pierde 
popoare întregi 642 . 

Minciuna este lucrul diavolului, care printr-o minciună i-a făcut pe cei dintâi oameni să 
calce porunca lui Dumnezeu şi de atunci îndeamnă mereu la acest păcat. De aceea, în Sfânta 
Scriptură diavolul este numit: Tatăl minciunii” (loan 8, 44). 

Dumnezeu urăşte minciuna: „Buzele cele grăitoare de minciună sunt urâciune înaintea 
Domnului” (Pilde 12, 22). Fiind faptă urâtă, minciuna nu poate rămâne fără pedeapsă. Dacă 
uneori scapă de pedeapsa oamenilor, nu poate scapa însă nicidecum de pedeapsa lui 
Dumnezeu, căci: , v Partea ... tuturor celor mincinoşi este în iezerul care arde, cu foc şi cu 
pucioasă, care este moartea a doua ” (Apoc. 21, 8). 

De aceea, Sfânta Scriptură ne îndeamnă să ne ferim de păcatul minciunii: „Nu vă minţiţi 
unul pe altul” (Col. 3, 9). Sau: „Lepădând minciuna grăiţi adevărul fiecare cu aproapele său, 
căci unul altuia suntem mădular” (Efes. 4, 25). 

Deci, porunca a noua din Decalog, oprind mărturia mincinoasă şi orice fel de minciună, 
cere fiecărui creştin să spună adevărul şi să se străduiască pentru biruinţa adevărului. „ Cel ce 
voieşte să iubească viaţa şi să vadă zile bune să-şi oprească limba de la rău şi buzele sale să 
nu grăiască vicleşug” (I Petru 3, 10). 

159. Este dator creştinul să spună întotdeauna tot ceea ce ştie? 

Datoria adevărului nu cere întotdeauna mărturisirea tuturor celor ştiute. Ea este îngrădită 
prin datoria de a păstra nedescoperite lucrurile care ni s-au încredinţat pe temeiul încrederii 
în cuvântul nostru că vom păstra tăcerea (datoria discreţiei, adică a păstrării celor încredinţate 
spre a nu fi destăinuite). De asemenea trebuie păstrate nedestăinuite şi lucrurile în legătură cu 
slujba fiecăruia, după cum cere legea (Datoria secretului profesional). 

Destăinuirea lucrurilor încredinţate spre păstrare se poate face numai la cererea 
autorităţilor îndreptăţite, sau când prin tăcerea asupra lor se păgubeşte viaţa de obşte. 

Numai destăinuirile creştinului la Sfânta Taină a Spovedaniei nu pot fi date în vileag 
niciodată de către duhovnic. 

160. Care este porunca a zecea? 

Porunca a zecea este: „Să nu doreşti nimic din câte are aproapele tău ” (leş. 20, 17). 

161. Ce opreşte această poruncă? 

Porunca a zecea opreşte însuşirea lucrurilor altuia, precum şi pofta după ele, dorirea lor. 
Căci dacă cineva doreşte ceva, atunci va căuta să-şi însuşească ceea ce doreşte. 

Această poruncă opreşte deci toate cugetele, dorinţele şi poftele necurate ale inimii, 
fiindcă din ele se nasc apoi tot felul de fapte rele. Nu este de ajuns numai să nu furăm lucrul 
aproapelui, dar nici nu ne este îngăduit să-l dorim şi să-l poftim în sufletul nostru, fiindcă 
pofta naşte păcatul, iar păcatul înfăptuindu-se naşte moartea veşnică (Iacov 1,15). Mântuitorul 
spune: „ Căci din inimă ies gânduri rele, ucideri, adultere, desfrânări, furtişaguri, mărturii 
mincinoase, hule” (Matei 15, 19). 

Aşadar, porunca a zecea cere stârpirea din rădăcină a cauzelor răului, care sălăşluiesc în 
inima omului şi se cuprind în pofta zămislitoare de păcat. Deci creştinul este dator să se 
curăţească de poftele rele, să lupte împotriva lor prin rugăciune, post şi prin împărtăşirea cu 
Sfintele Taine, precum citim în Sfânta Scriptură: „Să ne curăţim pe noi de toată întinarea 
trupului şi a duhului, desăvârşind sfinţenia în frica lui Dumnezeu” (11 Cor. 7, 1). 


642 Sfântul loan Gura de Aur, Hristoitia, p. 101 

DATORIILE CREŞTINULUI 


162. Care este rostul legilor morale? 

Din cele spuse până acum am înţeles că creştinul trebuie să se călăuzească în viaţă după 
legile morale. Acestea îi arată datoriile prin împlinirea cărora îşi poate întocmi viaţa potrivit 
voii lui Dumnezeu şi dobândi mântuirea sufletului. 

163. Care sunt aceste datorii ale creştinului? 

Datoriile creştinului le-a arătat lămurit Mântuitorul în răspunsul dat unuia dintre ispititorii 
Săi, care voia să cunoască cea mai mare poruncă din Lege, zicându-i: „Să iubeşti pe Domnul 
Dumnezeul tău, cu toată inima ta, cu tot sufletul tău şi cu tot cugetul tău. Aceasta este marea 
şi întâia poruncă. Iar a doua, la fel ca şi aceasta: Să iubeşti pe aproapele tău ca pe tine 
însuţi” (Matei 22, 37-39). 

Aşadar, creştinul are datorii către Dumnezeu, către sine însuşi şi către aproapele. 

Despre ele s-a vorbit în partea de mai înainte. De aceea acum le arătăm la un loc, dar 
numai pe scurt. 

164. Care sunt datoriile către Dumnezeu? 

Creştinul este dator să se străduiască să cunoască pe Dumnezeu şi să recunoască în El pe 
Creatorul, Binefăcătorul, Sfinţitorul şi Judecătorul său şi numai Lui să-I slujească cu toate 
puterile sale. Aceasta o cere porunca întâi a Decalogului, precum şi Mântuitorul, prin 
cuvintele spuse cu prilejul ispitirii Lui de către diavol: „Piei, satano, căci scris este: 
Domnului Dumnezeului tău să te închini şi Lui singur să-I slujeşti” (Matei 4, 10). 

165. în ce chip slujeşte creştinul lui Dumnezeu? 

Creştinul slujeşte lui Dumnezeu prin însuşirea şi punerea în lucrare a celor trei virtuţi 
teologice: credinţa, nădejdea şi dragostea, precum şi prin împlinirea conştiincioasă a tuturor 
actelor de cult, după rânduiala sfintei noastre Biserici Ortodoxe (rugăciunea, serbarea 
Duminicii şi a celorlalte zile de sărbătoare, cinstirea îngerilor, a sfinţilor, a sfintelor moaşte, a 
sfintelor icoane, a sfintelor cruci, respectarea persoanelor, locurilor, lucrurilor şi numelor 
sfinţite de Dumnezeu, ţinerea jurământului şi votului, mărturisirea fără sfială şi teamă a 
învăţăturii sfintei noastre Biserici Ortodoxe, după pilda Mântuitorului, a Sfinţilor Apostoli şi a 
Sfinţilor Mucenici). 

Despre acestea s-a vorbit mai înainte. 


DATORIILE CĂTRE SINE ÎNSUŞI 


166. Ce înţelegem prin datoriile creştinului către sine însuşi? 

Pentru a putea face faţă aşa cum se cuvine diferitelor trebuinţe ale vieţii şi pentru a-şi 
îndeplini menirea sa morală, creştinul are nevoie de pregătire sufletească şi trupească. Această 
pregătire o au în vedere tocmai datoriile către sine insuşi. Prin mijlocirea lor, puterile şi 
însuşirile credinciosului, ajutate de harul sfinţitor, înfloresc şi rodesc binefăcător în viaţă. 

167. De câte feluri sunt datoriile către sine însuşi? 

Datoriile către sine însuşi sunt de două feluri: unele privesc întreaga fiinţă a 
credinciosului, iar altele, fiecare parte alcătuitoare a fiinţei sale, adică sufletul şi trupul. 

168. Care sunt datoriile creştinului către întreaga sa fiiinţă? 

Datoriile creştinului către întreaga sa fiinţă se cuprind în trei virtuţi de seamă: cinstirea de 
sine, dragostea de sine şi smerenia. 

169. Ce este cinstirea de sine? 

Cinstirea de sine este virtutea, prin care credinciosul recunoaşte şi preţuieşte vrednicia cu 
care Dumnezeu l-a înzestrat mai mult decât pe toate celelalte făpturi. 

Cu mintea sa, credinciosul îşi dă seama că el are însuşiri şi puteri care-1 deosebesc de 
toate celelalte lăpturi. Credinţa creştină îi arată că numai omul este creat „după chipul lui 
Dumnezeu” (Fac. 1, 26-27); că este scăpat din robia păcatului prin jertfa Mântuitorului, că 
este „templu al Duhului Sfânt ” (I Cor. 6, 19) şi chemat la fericirea veşnică. Faptul acesta, de 
bună seamă, trebuie să-i fie creştinului îndemn puternic de a preţui după cuviinţa darurile şi 
vrednicia cu care l-a înzestrat Dumnezeu numai pe el, adică îndemn puternic de a se cinsti şi 
respecta pe sine. 

170. în ce chip îşi arată creştinul cinstirea de sine? 

Creştinul îşi arată cinstirea de sine, pe de o parte, prin ferirea de faptele rele, care 
întuneca şi înjosesc chipul lui Dumnezeu în el; iar pe de altă parte, prin săvârşirea falptelor 
bune, care îl conduc spre asemănarea cu Dumnezeu şi prin păstrarea cinstei sau a numelui 
celui bun. 

171. Ce este cinstea sau numele cel bun? 

Cinstea, numele cel bun sau onoarea este recunoaşterea de către ceilalţi semeni a 
vredniciei morale şi a muncii cuiva. Ea se câştigă prin năzuinţa firească a credinciosului de a- 
şi îndeplini conştient datoriile sale, prin purtarea cuviincioasă în orice împrejurare şi prin 
statornicia în bine. 

în Sfânta Scriptură se spune că „Un nume bun este mai de preţ, decât bogaţia” (Pilde 
22,1). Conştiinţa cinstirii de sine este un frâu împotriva păcatelor şi un îndemn către virtute. 
De aceea, datoria creştinului este să-şi câştige şi să-şi apere cinstea sa. 

172. Care sunt foloasele cinstirii de sine? 

Cinstirea de sine este un scut puternic împotriva ispitelor păcatului, îndemn tare de a 
stărui şi înainta în virtute, izvor bogat al dragostei şi mulţumirii către Dumnezeu pentru 
darurile primite, precum şi al dragostei către aproapele care şi el, asemenea, este creat după 
„ chipul lui Dumnezeu ”. 

173. Care sunt păcatele împotriva cinstirii de sine? 

Păcatele împotriva cinstirii de sine sunt: înjosirea prin lăţărnicie, linguşirea, vieţuirea 
păcătoasă şi nepăsarea faţă de cinstea proprie. 

174. Ce este dragostea de sine? 

Dragostea de sine este virtutea prin care creştinul, întărit de harul sfinţi tor, năzuieşte ,să- 
şi dezvolte darurile primite de la Dumnezeu şi să-şi desăvârşească viaţa, potrivit legilor 
morale, spre a ajunge la unirea cu Dumnezeu. 

Deci, pe când dragostea firească de sine se cuprinde în imboldul păstrării vieţii, virtutea 
dragostei de sine se arată prin păstrarea, sporirea şi buna întrebuinţare a darurilor primite de la 
Dumnezeu. 

175. în ce chip îşi arată creştinul dragostea de sine? 

Creştinul îşi arată dragostea de sine prin grija faţă de luminarea şi întărirea puterilor 
sufleteşti şi de mântuirea sufletului, după cuvântul Sfintei Scripturi, care spune: „Ce-i va 
folosi omului dacă ar câştiga lumea întreagă, iar sufletul său îi va pierde?” (Matei 16, 26), 
precum şi prin grija pentru sănătatea trupului şi pentru folosirea lui în slujba lui Dumnezeu şi 
a aproapelui. 

176. Care sunt foloasele dragostei de sine? 

Virtutea dragostei de sine, fiind nedespărţită de dragostea către Dumnezeu şi către 
aproapele, este neapărat necesară pentru mântuire. Fără ea, creştinul nu poate împlini lucrul 
pe care i l-a încredinţat Dumne zeu în această viaţă, nu poate fi stăruitor în bine şi nici nu 
poate folosi bine virtuţile creştineşti. Ea înfrânează poftele rele, duce la ferirea de păcat şi la 
împodobirea cu alese virtuţi creştine. 

177. Care sunt păcatele împotriva dragostei de sine? 

Păcatele împotriva dragostei de sine se cuprind, pe scurt, în ura de sine, arătată prin 
săvârşirea de fapte rele, precum citim în Sfânta Scriptură: „De vieţuiţi după trup, veţi muri, 
iar dacă ucideţi, cu Duhul, faptele trupului, veţi fi vii” (Rom. 8, 13). 

178. Ce este smerenia? 

Smerenia, întâlnită cu adevărat numai în religia creştină, este virtutea prin care creştinul 
recunoaşte că toate darurile şi însuşirile sale bune le-a primit de la Dumnezeu şi de aceea nu 
se mândreşte cu ele. „Ce ai, pe care să nu-l fi primii; iar dacă L-ai primii, de ce ie făleşti, ca 
şi cum nu l-ai fi primit?'’' 1 (I Cor. 4, 7). 

Dar pentru că, pe lângă însuşiri bune, fiecare om are şi slăbiciuni, smerenia mai cere ca 
fiecare să-şi recunoască şi slăbiciunile sale, precum şi să recunoască în acelaşi timp şi părţile 
bune ale aproapelui. 

Aşadar, smerenia nu se împotriveşte cinstirii şi dragostei de sine. Dimpotrivă, cu cât 
creştinul este mai pătruns de înaltă vrednicie a firii sale şi de înălţimea chemării sale, cu atât 
mai mult el va şti să preţuiască şi darurile date de Dumnezeu lui şi aproapelui, recunoscându- 
şi totodată atât slăbiciunile sale, cât şi dependenţa sa întru toate de Dumnezeu. 

179. Este smerenia necesară mântuirii? 

Da, pentru că fără smerenie nu poate avea loc lucrarea eficientă a harului dumnezeiesc, 
nici credinţă desăvârşită, nici rugăciunea cuviincioasă, nici pocăinţa adevărată şi nici stăruinţa 
în bine. 

Astfel, smerenia este una dintre cele mai alese virtuţi creştine, fiind cu drept cuvânt 
numită temelia lor. Aşa, de pildă, credinţa este smerenie a minţii; ascultarea, smerenie a voii; 
pocăinţa, smerenie a poftelor şi a patimilor. De aceea Mântuitorul şi Sfinţii Apostoli îndeamnă 
cu multă stăruinţă, prin cuvânt şi pildă, la împodobirea cu virtutea smereniei: „învăţaţi-vă de 
la Mine, că sunt blând şi smerit cu inima şi veţi găsi odihna sufletelor voastre ” (Matei 11, 
29), spune Mântuitorul, Care, Dumnezeu fiind, S-a smerit intr-atât încât a luat chipul 
neputinţei noastre şi S-a făcut om. El a trăit o viaţă plină de lipsuri, urmărind împlinirea 
lucrării de mântuire a oamenilor, iar nu strălucirea trecătoare a vieţii pământeşti. 

De aceea şi Sfântul Apostol Petru îndeamnă la smerenie, spunând că Dumnezeu celor 
mândri le stă împotrivă, iar celor smeriţi le dă har,, (I Petru 5, 5). 

Pilde alese de smerenie găseşte creştinul în viaţa Maicii Domnului şi a celorlalţi sfinţi. 

180. Care sunt însuşirile smereniei? 

Smerenia creştină trebuie să fie: 1) Curată, adică să pornească cu adevărat din inimă; 
altfel ea este făţărnicie şi mândrie tăinuită; 2) Să fie unită cu adevărata cinstire şi dragoste de 
sine şi cu încrederea în Dumnezeu; altfel ea este slăbiciune vinovată; 3) Să se arate prin fapte 
şi să fie statornică în toate împrejurările; altfel ea nu are nici o valoare morală. 

181. Care sunt roadele smereniei? 

Roadele cele mai de seamă ale smereniei sunt: 1) Ascultarea de Dumnezeu şi 
recunoştinţa faţă de El; 2) Căinţa pentru păcate şi dorul după conlucrarea cu harul sfinţitor (I 
Petru 5, 5); 3) Pacea sufletului (Matei 11, 29); 4) înfrânarea imboldului după laude şi măriri 
deşarte; 5) Cinstirea, dragostea, dreptatea şi îngăduinţa faţă de aproapele. 

182. Care sunt mijloacele pentru câştigarea smereniei? 

Mijloacele potrivite pentru câştigarea smereniei sunt: 1) Rugăciunea pentru dobândirea 
ajutorului lui Dumnezeu; 2) Luarea aminte la învăţătura Mântuitorului, la pilda vieţii Sale şi a 
sfinţilor; 3) Cunoaşterea adevărată de sine, căci cine se cunoaşte bine pe sine şi îşi cunoaşte 
însuşirile sale bune, dar şi slăbiciunile şi pornirile sale pătimaşe şi are voinţa să le 
stăpânească, poate evita faptele rele şi stărui în cele bune. 

183. Care sunt păcatele împotriva smereniei? 

Păcatele împotriva smereniei se cuprind în mândrie, adică în patima de a se înălţa pe sine 
peste măsură, din care răsar multe alte rele. „Dumnezeu celor mândri le stă împotrivă, iar 
celor smeriţi le dă har" (I Petru 5, 5). Căci, pe când mândria este moartea virtuţilor, 
smerenia este moartea păcatelor şi viaţa virtuţilor. 

Păcat împotriva smereniei este şi înjosirea credinciosului, prin folosirea darurilor primite 
de la Dumnezeu pentru lucrări nefolositoare. 

184. Care sunt datoriile creştinului faţă de sufletul său? 

După învăţătura sfintei noastre Biserici, sufletul este creaţie dumnezeiască, chipul lui 
Dumnezeu în om, partea spirituală şi nemuritoare care-1 deosebeşte pe om de orice altă 
făptură, deci partea cea mai de preţ a fiinţei sale. 

Din această cauză, datoriile către suflet sunt cele mai sfinte pentru creştini. Ele se cuprind 
în grija de luminarea şi întărirea puterilor sufleteşti cu care l-a înzestrat Dumnezeu pe om spre 
a trăi viaţa pământească potrivit legilor morale şi a dobândi fericirea cerească. 

Puterile sufleteşti sunt: mintea, voinţa şi simţămintele. 

185. în ce se cuprinde grija faţă de minte? 

Mintea este puterea sufletească prin care omul cunoaşte şi înţelege lucrurile. în ea a sădit 
Dumnezeu năzuinţa de a cunoaşte adevărul, de a pătrunde în tainele lumii create şi a-şi însuşi 
cât mai multe cunoştinţe. 

Datoria creştinului este de a înlesni această năzuinţă şi lucrare a minţii sale şi de a-i da 
prilej să-şi adune cunoştinţe bogate şi temeinice, prin care se ridică şi înfloreşte viaţa. 

îndeosebi, creştinul trebuie să se îngrijească de luminarea şi înzestrarea minţii sale cu 
învăţătura propovăduită de sfânta noastră Biserică Ortodoxă în care se cuprind adevărurile 
veşnice, descoperite de Dumnezeu. Practica vieţii creştine a dovedit că învăţătura creştină este 
izvor nesecat de cunoştinţe folositoare şi că nu este trebuinţă a vieţii care să nu poată fi 
îndrumată spre bine, în lumina ei. Căci mintea care iubeşte pe Dumnezeu este făclia care 
luminează sufletul, spune Sfântul Antonie cel Mare 643 . 

Creşterea bună în familie, învăţămintele din şcoală, aşezămintele culturale, bibliotecile cu 
cărţi bune, şi mai ales Biserica, cu slujbele ei şi cu propovăduirea cuvântului dumnezeiesc, 
pun la îndemâna credinciosului mijloacele potrivite pentru împlinirea datoriei de a-şi lumina 
mintea. 

A /V A 

186. In ce chip poate păcătui creştinul împotriva acestei datorii? împotriva acestei 
datorii creştinul poate păcătui prin nepăsarea faţă de adevăr şi îndeosebi faţă de adevărul 
creştin şi prin lenea de a-şi însuşi cunoştinţele roditoare de bine vremelnic şi veşnic. 

187. în ce se cuprinde grija faţă de voinţă? 

Voinţa este puterea sufletească prin care omul îşi aduce la îndeplinire gândurile şi 
dorinţele sale. în ea a sădit Dumnezeu năzuinţa spre bine. După învăţătura Sfintei noastre 
Biserici, voinţa omului a fost îndreptată numai spre bine. în urma păcatului strămoşesc însă, 
slăbindu-i-se puterea, ea s-a îndreptat mai mult spre rău, fără să-şi piardă însă puterea de a se 
hotărî şi spre bine. Mântuitorul, prin jertfa de pe Cruce, a recâştigat omului harul 
dumnezeiesc, pentru a putea birui pornirile voinţei spre rău. Astfel, având ajutorul 
dumnezeiesc, datoria creştinului este ca, prin virtutea înfrânării şi a bărbăţiei, să-şi întărească 
puterea voinţei sale, încât aceasta, în chip statornic, să se îndrepte numai spre împlinirea 
faptelor bune. „Nu te lăsa biruit de rău, ci biruieşte răul cu binele” (Rom. 12, 21). 

Statornicia voinţei omului pe calea binelui se numeşte caracter moral. Omul împodobit 
cu caracter moral nu se lasă abătut din calea binelui, oricâte greutăţi, ispite şi primejdii ar 
întâlni. El îşi îndeplineşte totdeauna în chip deplin datoriile sale, ţine seama de drepturile 
semenilor săi, caută să fie folositor obştii, iar prin viaţa şi faptele sale îşi dă silinţa să fie pildă 
bună altora. 

împotriva datoriei de a-şi întări voinţa spre bine, se păcătuieşte îndeosebi prin 
neînfrânarea poftelor şi a pornirilor rele. 

188. în ce se cuprinde grija faţă de simţăminte? 

Simţămintele, prin care credinciosul îşi dă seama de ceea ce este frumos, plăcut şi bine, 
sau neplăcut şi rău, au mare înrâurire asupra dezvoltării vieţii sale religios-morale. De alta 
parte însă, simţămintele omeneşti sunt supuse rătăcirii mai mult decât celelalte puteri 
sufleteşti. Din această pricină, datoria creştinului este ca, ajutat de harul dumnezeiesc, să-şi 


643 Filocalia, voi. 1, p. 27. 

stăpinească cu mintea şi cu voia simţămintele şi să le îndrumeze astfel încât ceea ce vor spune 
ele că-i plăcut, bun, frumos şi moral să fie intr-adevăr aşa. 

189. Prin ce mijloace se poate face acest lucru? 

Simţămintele pot fi îndrumate şi întărite în binele moral prin înfrânarea patimilor, prin 
citirea cărţilor ziditoare de viaţă morală şi îndeosebi a celor cu cuprins religios, prin admirarea 
frumuseţilor naturii, prin muzică aleasă, pictură frumoasă. 

Simţămintele curate se nasc în sufletul credinciosului prin citirile din Istoria sfântă despre 
dragostea de oameni a lui Dumnezeu, arătată de Mântuitorul, despre curajul Sfinţilor Apostoli 
în propovăduirea învăţăturii creştine sau despre statornicia în credinţă a sfinţilor mucenici. 

De asemenea psalmii, rugăciunile, sfintele slujbe, cântările şi pictura religioasă sunt izvor 
de învăţăminte înalte. 

Simţămintele produc fiori sufleteşti, care duc la hotărâri tari, la pocăinţă şi la însufleţire 
spre fapte bune. 

190. Care sunt datoriile creştinului către trupul său? 

Datoriile creştinului către trupul său se cuprind, pe scurt, în grija de viaţă şi de sănătatea 
lui. 

După învăţătura creştină, trupul este zidire a lui Dumnezeu, locuinţă şi slujitorul 
sufletului. El ia parte la primirea Sfintelor Taine şi este menit pentru învierea şi preamărirea 
în viaţa cea de după moarte (Rom. 8,11). 

Pe de altă parte, de trup este legată viaţa pământească, în timpul căreia creştinul trebuie 
să-şi pregătească mântuirea, după cuvintele Mântuitorului: „ Trebuie să fac, până este ziuă, 
lucrările Celui ce M-a trimis pe Mine; că vine noaptea, când nimeni nu poate să lucreze’’’ 
(Ioan 9, 4). 

Viaţa având un astfel de preţ, creştinul are şi datoria şi dreptul de a o păstra şi apăra, atât 
pentru el cât şi pentru obşte, precum cere şi porunca dumnezeiască: «să nu ucizi». 

191. Viaţa nu poate fi nicicând jertfită? 

Viaţa trupească este un bun însemnat, dar nu cel mai mare bun al credinciosului. De 
aceea şi datoria pentru păstrarea ei nu este lără margini. Sunt împrejurări în care primejduirea 
şi jertfirea vieţii este chiar o datorie. Astfel, Sfinţii Apostoli au îndurat prigoniri şi moarte 
pentru propovăduirea Sfintei Evanghelii. Sfinţii Mucenici au preferat să moară decât să se 
lepede de Mântuitorul, împlinind cuvântul Domnului, care spune: „Nu va temeţi de cei ce 
ucid trupul, iar sufletul nu pot să-l ucidă; temeţi-vă mai curând de acela care poate şi trupul 
şi sufletul să le piardă în gheenă” (Matei 10, 28). Pe de altă parte, preoţii, medicii, îngrijitorii 
celor cuprinşi de boli molipsitoare îşi pun adesea viaţa în primejdie, ca şi soldaţii care apară 
patria. împlinirea conştiincioasă a datoriilor legate de chemarea lor le cere acest lucru pentru 
binele obştesc. 

Aşadar, sunt împrejurări care cer primejduirea şi chiar jertfirea vieţii, dar numai pentru 
bunuri de preţ înalt şi din dorinţe curate, iar nu din dorinţa de a fi lăudat de oameni. 

în afară de astfel de împrejurări deosebite, datoria creştinului este de a-şi păstra viaţa 
trupului şi a îngriji de sănătatea lui. Căci, cu cât trupul este în mai bună stare, cu atât slujeşte 
mai bine sufletului. 

192. în ce chip se îngrijeşte creştinul de s n tatea trupului? 

Creştinul se îngrijeşte de sănătatea trupului prin: 

1) Hrana potrivită şi cumpătare, căci omul mănâncă pentru a trăi, şi nu trăieşte pentru a 
mânca. Iar după pilda Mântuitorului şi învăţătura Sfinţilor Apostoli, creştinul trebuie să ia 
totdeauna mâncarea cu „binecuvântare”, adică cu rostire de rugăciuni înainte şi după masă (I 
Tim. 4, 4, 5). 

2) îmbrăcăminte trebuitoare pentru înfăţişarea cuviincioasă şi pentru ocrotirea trupului 
de schimbările vremii. 

3) Locuinţă sănătoasă, pentru cuvenita odihna şi adăpostire. Datina creştinească cere ca 
locuinţa creştinilor să fie împodobită cu icoane şi cu sfânta cruce. 

4) Curăţenie în îmbrăcăminte şi locuinţă, precum şi curăţenie a trupului. 

5) Munca şi exerciţii trupeşti, care întăresc puterile şi-l menţin pe om în bună stare 
sufletească. Pentru că a trai înseamnă a munci. De aceea este datoria fiecărui creştin să-şi 
aleagă cu multă chibzuinţă şi să se pregătească cu îngrijire pentru o anumită muncă, după 
însuşirile şi puterile sale. 

6) Vindecarea sănătăţii zdruncinate de boli. Desigur, creştinismul priveşte bolile: sau că 
pedepse meritate pentru păcat şi mijloace pentru pocăinţa, ca de pildă: lepra lui Ghiezi, 
slăbănogul de 38 de ani; sau ca mijloace pentru întărire în virtute, ca de pildă suferinţele 
dreptului Iov; sau ca prilejuri pentru arătarea puterii lui Dumnezeu, ca de pildă vindecarea 
orbului din naştere. De aceea, creştinul îndură bolile cu răbdare şi cu supunere faţă de voia lui 
Dumnezeu şi se roagă Lui să-i aducă uşurare şi vindecare. „Fiule! în boala ta nu fi nebăgător 
de seamă, ci te roagă Domnului şi El te va tămădui” (Int. Sir. 38, 9). 

Dar aceasta nu înseamnă că creştinul trebuie să aştepte vindecarea numai prin rugăciune 
şi prin mijloacele religioase; adică să aştepte ca Dumnezeu să facă mereu minuni cu el. 
Datoria lui este să ceară şi ajutorul medicului şi să folosească medicamentele arătate de el. 
„Cinsteşte pe doctor cu cinstea ce i se cuvine, ca şi pe el l-a făcut Domnul... Domnul a zidit 
din pământ leacurile şi omul înţelept nu se va scârbi de ele” (înţ. Sir. 38, 1, 4). 

Dacă şi-a recâştigat sănătatea, creştinul trebuie să aducă laudă şi mulţumire lui 
Dumnezeu, asemenea leprosului vindecat (Luca 17, 15). 

7) Odihna. Datoria muncii cere şi dreptul la odihnă pentru reîmprospătarea puterilor şi 
susţinerea sănătăţii. Mântuitorul însuşi, ca om, avea trebuinţă de odihnă şi se odihnea (Ioan 4, 
6). Cel dintâi mijloc pentru odihnă este somnul. Astfel, muncitorul conştiincios nu va renunţa 
la el pentru plăceri, dar nici nu va pierde timpul lucrului cu somnul. 

Timp de odihnă sunt şi duminicile şi zilele de sărbători, când creştinul îşi întrerupe 
munca din cursul săptămânii şi, după participarea la Sfânta Liturghie şi ascultarea cuvântului 
dumnezeiesc, se odihneşte şi-şi reface puterile sale, meditând la cuvântul lui Dumnezeu şi 
făcând fapte bune faţă de aproapele. 

193. Opreşte Biserica participarea la bucuriile şi plăcerile vieţii? 

Sfinta noastră Biserică nu opreşte participarea la bucuriile şi plăcerile vieţii. Dimpotrivă, 
le consideră trebuitoare pentru sănătatea şi bună stare a credincioşilor. Ea cere însă ca ele să 
nu fie păgubitoare nici trupului şi nici sufletului, să nu răpească din timpul de muncă şi să fie 
cu măsură. 

Plăcerile sunt felurite. Unele mai mult pentru recrearea trupească, iar altele mai mult 
pentru recrearea sufletească. Astfel, cei ce lucrează cu mintea găsesc recreaţie şi plăcere în 
exerciţiile trupeşti, iar cei ce lucrează cu braţele, în ocupaţiile minţii, pentru a ţine cumpăna 
dreaptă între puterile trupeşti şi cele sufleteşti. 

Folositoare pentru toti sunt exerciţiile trupeşti, plimbările cu admirarea frumuseţilor 
naturii, muzica aleasă, teatrul şi cinematograful cu cuprins moral şi sănătos şi, fără îndoială, 
citirea cărţilor roditoare de viaţă morală. 

Odihna şi recrearea bună îi aduc credinciosului mulţumire şi puteri noi pentru reînceperea 
muncii obişnuite. Recrearea rea însă îi aduce descurajare şi dezgust faţă de muncă. 

194. Care sunt păcatele împotriva datoriei de a se îngriji de viaţa şi sănătatea 
trupului? 

Cele mai mari păcate împotriva vieţii şi sănătăţii trupului sunt: 

1) Primejduirea şi distrugerea vieţii; 

2) Ciuntirea de sine, prin care cineva urmăreşte să devină nepotrivit pentru muncă. Dacă 
aceasta se face însă cu scopul de a-şi păstra viaţa, de pildă extirparea unui madular bolnav, 
atunci ea este chiar o datorie; 

3) Lenea; 

4) îmbuibarea cu mâncare şi băutură; 

5) Nestăpânirea patimilor care macină sănătatea trupului; 

6) Nebăgarea în seamă a bolilor şi lipsa de măsuri pentru preîntâmpinarea lor sau pentru 
vindecare. 

195. Pentru împlinirea datoriilor către sine însuşi, are creştinul nevoie de bunuri 
materiale? Ce învaţă sfânta noastră Biserică despre bunurile materiale? 

Dumnezeu, după ce a creat pe cei dintâi oameni, i-a binecuvântat, zicând: „ Creşteţi şi va 
înmulţiţi şi umpleţi pământul şi-l supuneţi; şi stăpâniţi peste peştii mării, peste păsările 
cerului, peste toate animalele, peste toate vietăţile ce se mişcă pe pământ şi peste tot 
pământul. Apoi a zis Dumnezeu: Iată vă dau toată iarba ce face sămânţă de pe toată faţa 
pământului şi tot pomul ce are rod cu sămânţa în el. Acestea vor fi vouă hrana voastră ” (Fac. 
1,28-29). 

Aşadar, bunurile materiale sunt darurile lui Dumnezeu către om, pentru susţinerea vieţii 
şi pentru îndeplinirea feluritelor trebuinţe legate de ea. Stăpânul lor deplin este Dumnezeu, 
Creatorul întregii zidiri. Omului îi sunt date bunurile materiale numai spre bună administrare, 
chivernisire şi folosire, având a da seamă de ele, ca de orice faptă a sa. 

196. Are fiecare om dreptul la bunurile materiale? 

Bunurile materiale fiind neapărat trebuitoare vieţii, de bună seamă că fiecare om are 
dreptul la ele. Ele trebuie să fie însă câştigate prin muncă proprie, cinstită, iar nu prin 
exploatarea muncii altora, căci citim în Sfânta Scriptură: „ Dacă cineva nu vrea să lucreze, 
acela nici să nu mănânce” (II Tes. 3, 10). 

197. Condamnă Biserica bogăţia în sine? 

în urma păcatului strămoşesc, oamenii abătându-se de la legea lui Dumnezeu, împărţirea 
bunurilor pământeşti de către ei nu s-a făcut niciodată cu dreptate. Unii, mai puternici, 
asuprind pe semenii lor mai slabi, şi-au adunat averi, socotindu-le ca proprietate a lor deplină, 
iar alţii, mai slabi, au rămas asupriţi şi în suferinţă. 

Creştinismul a adus şi aici o îndreptare. Pe de o parte, el nu condamnă bunăstarea 
materială. Averea poate fi câştigată prin muncă stăruitoare şi prin bună chivernisire şi atunci 
ea este un drept firesc al fiecăruia, ca rod al muncii cinstite, căci „ Vrednic este lucrătorul de 
plata sa ” (Luca 10, 7). Bogăţia în sine nu este ceva rău, după cum nici sărăcia nu este o 
virtute. Prin muncă proprie, cinstită, nimeni nu poate aduna însă averi prea mari. De altă 
parte, bogăţia cuprinde în sine o mare primejdie. Ea îl leagă pe om prea mult de bunurile 
pământeşti trecătoare, îl face mândru, lacom, zgârcit, împietrit la inima faţă de suferinţele 
semenilor şi faţă de împlinirea poruncilor morale. 

în felul acesta, bogăţia poate fi o piedică în calea mântuirii, după cum spune Mântuitorul: 
„Mai lesne este a trece cămila prin urechile acului, decât să intre un bogat în împărăţia lui 
Dumnezeu” (Matei 19, 24). Mântuitorul nu condamnă aici bogăţia, ci pe deţinătorii ei, pe 
bogaţii lipsiţi de credinţă şi de milă. Acelaşi lucru se întâmplă şi atunci când El îndeamnă pe 
tânărul dornic de desăvârşire să-şi vândă averile şi să le dea săracilor (Luca 18, 22). Din 
aceeaşi pricina şi Sfinţii Părinţi au cuvinte foarte aspre nu atât faţă de bogăţie, cât faţă de 
bogaţii nemilostivi. 

Faţă de părerea că bogăţia ar fi un ideal în viaţă, deci un scop în sine, şi că fiecare poate 
să o întrebuinţeze numai pentru el, creştinismul vine cu o îndreptare. Creştinismul învaţă că 
bogăţia trebuie socotită numai un mijloc pentru arătarea dragostei către aproapele în 
suferinţă şi pentru lucrări de folos obştesc. 

Mântuitorul spune: „Fericiţi cei milostivi, că aceia se vor milui “(Matei 5, 7). Iar Sfântul 
Vasile cel Mare zice: «Cei ce judecă cu înţelepciune ar trebui să nu uite că bogăţiile ne-au fost 
date pentru a le între buinţa, nu pentru a le face să ne slujească la plăceri» 644 . Folositoare 
pentru suflet este întrebuinţarea bogăţiei pentru ajutorarea celor în suferinţă. Căci tot Sfântul 
Vasile cel Mare spune: «Cum poţi tu să ai paturi de argint, mese de argint, scaune de fildeş, 
când curtea locuinţei tale esteă plină de sărăci fără de număr al căror plâns îl auzi? Câte 


644 Sfântul Vasilie cel Mare, Omilia VII, "Către bogaţi”, în Colecţia "Părinţi şi scriitori bisericeşti", voi. 17, 
trad. de Pr. D. Fecioru, Editura Institutului Biblic şi de Misiune al Bisericii Ortodoxe Române, Bucureşti, 1986, 
p. 414-415. 

datorii s-ar putea plăti din preţul unui inel de al tău? Un singur dulap de al tău cu haine 
cuprinde atât cât ar încălzi o întreagă populaţie care tremură de frig» 645 . 


DATORIILE CĂTRE APROAPELE 


198. Prin împlinirea datoriilor către Dumnezeu şi către sine însuşi şi îndeplineşte 
creştinul toate datoriile sale? 

Nu. Căci omul, după însăşi firea sa, e făcut să trăiască laolaltă cu semenii săi. Omul are, 
adică, în sine o pornire care-1 atrage către semenii săi, de ajutorul cărora are nevoie pentru 
dezvoltarea însuşirilor sale proprii, ca şi pentru împlinirea trebuinţelor sale de viaţă. Apoi şi 
graiul cu care este înzestrat omul, pentru împărtăşirea gândurilor şi vrerilor sale, este un semn 
că el are nevoie să trăiască împreună cu semenii săi. 

De aici decurg însă şi anumite îndatoriri ale creştinului către semenul sau aproapele său; 
numai prin împlinirea lor creştinul poate să trăiască după voia lui Dumnezeu. 

199. Care sunt îndatoririle creştinului către aproapele? 

Asemenea datoriilor către sine însuşi, datoriile către aproapele se cuprind şi ele în trei 
virtuţi de seamă: 1) cinstirea sau respectarea aproapelui; 2) dragostea către aproapele ; 3) 
dreptatea faţă de aproapele. Dar înainte de a arăta în ce se cuprind acestea, se pune 
întrebarea: 

200. Cine este aproapele nostru? 

Răspunsul ni-1 dă însuşi Mântuitorul, în frumoasa parabolă despre samarineanul milostiv 
(Luca 10, 29-37), care a legat rănile şi a dat ajutor celui căzut între tâlhari, fără să cerceteze 
cine este el, ci numai văzându-1 că este om ca şi el. Răspunsul este deci: aproapele nostru este 
orice om, fără nici un fel de deosebire. După învăţătura creştină, toţi oamenii sunt fii ai 
aceluiaşi Tată Ceresc. Toţi sunt creaţi după „chipul lui Dumnezeu”, toţi au aceeaşi fiinţă, se 
trag din aceeaşi unică pereche de oameni (Adam şi Eva), stau sub osânda aceluiaşi păcat 
strămoşesc, sunt mântuiţi prin aceeaşi jertfă de pe Cruce şi au aceeaşi chemare la aceeaşi viaţă 
veşnică. Adevărul acesta îl face pe Sfântul Apostol Pavel să spună: „Nu mai este iudeu, nici 
elin; nu mai este nici rob, nici liber; nu mai este parte bărbătească şi femeiască, pentru ca 
voi toţi una sunteţi, în Hristos Iisus ” (Gal. 3, 28). 

Pe temeiul învăţăturii creştine despre egalitatea tuturor oamenilor înaintea lui Dumnezeu 
şi despre egalitatea drepturilor la viaţă pentru fiecare, s-a ajuns apoi, treptat, la recunoaşterea 
egalei îndreptăţiri a fiecărui om la bunurile vieţii. 

201. Ce înseamnă cinstirea aproapelui? 

Cinstirea aproapelui, ca şi cinstirea de sine însuşi, este recunoaşterea vredniciei pe care o 
are fiecare semen al nostru de la Dumnezeu şi înaintea lui Dumnezeu, ca om. Sfântul Apostol 
Pavel spune: „In iubire frăţească unii pe alţii iubiţi-vă; în cinste, unii altora daţi-vă 
întâietate” (Rom.12,10). De asemenea, Sfântul Apostol Petru spune: ,JDaţi tuturor cinste, 
iubiţi frăţia ” (I Petru 2, 17). 

Datoria cinstirii aproapelui se sprijină pe aceleaşi temeiuri ca şi datoria cinstirii faţă de 
sine însuşi. Căci, după învăţătura creştină, oamenii fiind creaţi toţi după „chipul lui 
Dumnezeu” şi având toţi aceeaşi fiinţă, au şi datoria să-şi recunoască unul altuia vrednicia şi 
însuşirile cu care i-a înzestrat Dumnezeu, mai presus de celelalte făpturi. 

202. Care sunt păcatele împotriva cinstirii aproapelui? 

împotriva cinstirii aproapelui se păcătuieşte prin dispreţuirea lui, adică prin 
nerecunoaşterea vredniciei şi a însuşirilor cu care l-a înzestrat Dumnezeu pe fiecare om. De 
asemenea se păcătuieşte şi prin folosirea aproapelui la lucruri înjositoare, precum şi prin 


645 Ibidem. 

nerecunoaşterea drepturilor ce se cuvin fiecăruia prin legile firii omeneşti, ca de pildă prin 
ştirbirea libertăţilor lui. 

203. Ce este dragostea către aproapele? 

Dragostea către aproapele este virtutea prin care creştinul doreşte şi voieşte aproapelui 
binele vremelnic şi veşnic, dându-şi totodată şi silinţa de a-i face acest bine. 

în virtutea aceasta sălăşluieşte deplin duhul învăţăturii şi vieţii creştine. De aceea, 
Mântuitorul o şi numeşte semnul de recunoaştere al creştinului: „Intru aceasta vor cunoaşte 
toţi că sunteţi ucenicii Mei, dacă veţi avea dragoste unii faţă de alţii” (Ioan 13, 35). 

Aşadar, cine nu se călăuzeşte de virtutea dragostei către aproapele, acela nu este creştin 
adevărat. 

204. Este dragostea către aproapele o datorie de seamă a creştinului? 

Da, şi încă ea este neapărat necesară pentru mântuire. Este adevărat că în fruntea tuturor 
datoriilor creştineşti stă dragostea către Dumnezeu. Pe aceasta o numeşte Mântuitorul „ marea 
şi întâia poruncă^, dar îndată adaugă: „Iar a doua, ia fel cu aceasta: să iubeşti pe aproapele 
tău ca pe tine însuţi” (Matei 22, 37-38). împlinirea dragostei către Dumnezeu se poate 
cunoaşte, de altfel, numai în dragostea către aproapele. Aceasta este roada şi dovada cea mai 
de preţ, după cuvântul Sfântului Apostol Ioan: „Dacă zice cineva: iubesc pe Dumnezeu, iar pe 
fratele său îi urăşte, mincinos este! Pentru că cei ce nu iubeşte pe fratele său, pe care i-a 
văzut, pe Dumnezeu, pe care nu L-a văzut, nu poate să-L iubească. Şi această poruncă avem 
de ia Ei: cine iubeşte pe Dumnezeu să iubească şi pe fratele său’’’ (I Ioan 4, 20-21). 

Aşadar, între amândouă aceste porunci este o legătură strânsă şi nedespărţită, încât una 
fără alta nu se poate împlini. Sfântul Apostol Pavel scrie: „Nimănui cu nimic nu fiţi datori, 
decât cu iubirea unuia faţă de altul; căci cei care iubeşte pe aproapele a împlinit legea ” 
(Rom. 13, 8). „ Toată legea se cuprinde într-un singur cuvânt, în acesta: iubeşte pe aproapele 
tău ca pe tine însuţi” (Gal. 5, 14). 

Aceasta înseamnă că precum faţă de Dumnezeu, aşa şi faţă de aproapele, dragostea este 
împlinirea legii. în ea se cuprind toate poruncile şi prin ea îşi împlineşte creştinul datoriile 
sale. De aceea împlinirea datoriei de dragoste către aproapele este neapărat necesară 
creştinului pentru mântuire. 

205. Care sunt însuşirile dragostei către aproapele? 

Dragostea către aproapele, ca virtute creştină, trebuie să fie: 

1) Sfântă. Aceasta înseamnă că ea trebuie să decurgă din dragostea către Dumnezeu, care 
este Tatăl Ceresc al tuturor. „Iubiţilor, să ne iubim unul pe altul, pentru că dragostea este de 
la Dumnezeu şi oricine iubeşte este născut din Dumnezeu şi cunoaşte pe Dumnezeu. Cel ce nu 
iubeşte n-a cunoscut pe Dumnezeu, pentru că Dumnezeu este iubire ” (I Ioan 4, 7-8). 

2) Sfinţitoare, adică având purtare de grijă pentru mântuirea aproapelui. 

3) Din inimă curată. „lubiti-vă unul pe altul din toată inima, cu toată stăruinţa” (I Petru 

1 , 22 ). 

4) Lucrătoare şi jertfelnică, adică arătându-se prin fapte. „Să nu iubim cu vorba, numai 
din gura, ci cu fapta şi cu adevărul” (I Ioan 3,18). 

,JDacă un frate sau o soră sunt goi şi lipsiţi de hrana cea de toate zilele, şi cineva dintre 
voi le-ar zice: Mergeţi în pace! Incălziţi-vă şi vă săturaţi; dar nu le daţi cele trebuincioase 
trupului, care ar fi folosul?'" (Iacov 2, 15-16). 

5) Universală, adică să cuprindă pe toţi oamenii, fiindcă precum s-a spus, toţi sunt fiii lui 
Dumnezeu şi Domnul nostru Iisus Hristos nu îndepărtează pe nimeni de la dragostea Sa. 

Desigur, dragostea trebuie să se arate mai întâi faţă de cei cu care Dumnezeu ne-a pus în 
legătură mai strânsă, de rudenie sau de prietenie. Totuşi, ea nu trebuie să înceteze de a fi 
atotcuprinzătoare. 

206. Dragostea creştină cuprinde şi pe vrăjmaşi? 

Da, şi tocmai prin aceasta se deosebeşte dragostea creştină de cea firească. 

Oricare altă dragoste poate să izvorască din aşteptarea unor foloase trecătoare; de la cel 
ce ne duşmăneşte, creştinul nu aşteaptă nimic bun, dar dragostea lui îl cuprinde şi pe 

potrivnicul său. El lasă numai lui Dumnezeu dreptul de judecată, osândă sau iertare a celor răi 
şi este mereu cu nădejdea îndreptării duşmanului şi a îndrumării lui la bine, la împăcare. în 
privinţa aceasta Mântuitorul spune: „Aţi auzit că s-a zis: să iubeşti pe aproapele tău şi să 
urăşti pe vrăjmaşul tău. Iar Eu zic vouă: Iubiţi pe vrăjmaşii voştri, binecuvântaţi pe cei ce vă 
blesteamă, faceţi bine celor ce vă urăsc şi rugaţi-vă pentru cei ce vă vatămă şi vă prigonesc... 
Căci dacă iubiţi pe cei ce vă iubesc, ce răsplată veţi avea? Au nu fac şi vameşii acelaşi lucru? 
Şi dacă îmbrăţşaţi numai pe fraţii voştri, ce faceţi mai mult? Au nu fac şi neamurile acelaşi 
lucru? Fiţi, dar, voi desăvârşiţi, precum Tatăl vostru Cel ceresc desăvârşit este ” (Matei 5, 43- 
48). Iar Sfântul Apostol Pavel îşi încheie îndemnurile stăruitoare la dragoste cu cuvintele: „Nu 
te lăsa biruit de rău, ci biruieşte răul cu binele’’ (Rom. 12, 21). 

Dar Mântuitorul, prin viaţa, suferinţele şi moartea Sa, ne-a dat totodată şi cea mai 
măreaţă pildă vie despre dragostea faţă de cei ce ne voiesc răul, căci El a fost Acela „Care, 
ocarât fiind, nu răspundea cu ocară; suferind, nu ameninţa, ci Se lăsa în ştirea Celui ce 
judeca cu dreptate’’’ (I Petru 2, 23). 

îndeosebi pilduitoare trebuie să ne fie rugăciunea Mântuitorului de pe Cruce, rostită 
pentru cei ce L-au răstignit: „Părinte, iartă-le lor, căci nu ştiu ce fac’’ (Luca 23, 34). Tot în 
privinţa aceasta, Sfântul Antonie cel Mare spune: «Fă bine celui ce te nedreptăţeşte şi-ţi vei 
face prieten pe Dumnezeu. Nu grăi de rău pe vrăjmaşul tău către nimeni. Deprinde-te cu dra 
gostea, cu neprihănirea, cu răbdarea, cu înfrânarea şi cu cele asemenea. Căci aceasta este 
conştiinţa de Dumnezeu 646 . 

207. Ce mai învaţă sfânta noastră Biserică despre dragostea faţă de vrăjmaşi? 

Sfânta noastră Biserică ne mai învaţă nu numai să nu urâm şi să nu prigonim pe 
vrăjmaşul nostru, ci: 

a) Să fim gata a ne împaca cu el (Matei 5, 23-24); 

b) Să fim iertători (Matei 28, 35); 

c) Să ne ferim de tot ce ar părea că este o faptă de răzbunare şi neîmpăcare: „Nu răsplătiţi 
răul cu rău sau ocara cu ocară, ci dimpotrivă, binecuvântaţi, căci spre aceasta aţi fost 
chemaţi, ca să moşteniţi binecuvântarea’’'’ (I Petru 3, 9). 

208. Dar dacă vrăjmaşul nu ia seama la dragostea noastră şi se năpusteşte asupra 
noastră şi asupra avutului nostru? 

Atunci vrăjmaşul devine un călcător al poruncilor dumnezeieşti despre dragostea faţă de 
aproapele său, iar creştinul are datoria să-şi apere viaţa şi bunurile sale, fie cu puterile sale, fie 
cu ajutorul legilor civile. în purtarea sa faţă de vrăjmaşul său, creştinul va fi călăuzit de 
credinţa că slujeşte poruncile lui Dumnezeu. 

209. Dar dacă duşmanii atacă patria şi avutul ei? 

Cu privire la aceasta, vezi învăţătura Bisericii noastre înfăţişată în răspunsul la întrebarea 
229, de mai jos. 

210. Care este măsură dragostei către aproapele? 

Măsura dragostei către aproapele este dragostea către noi înşine, după porunca 
Mântuitorului: „Să iubeşti pe aproapele ca pe tine însuţi” (Matei 22, 38), şi „Precum voiţi să 
vă facă vouă oamenii, faceţi-le şi voi asemenea'’’’ (Luca 6, 31). 

După cum dragostea către Dumnezeu nu se poate înţelege fără dragostea către aproapele, 
la fel nici dragostea către aproapele nu se poate înfăptui fără dragostea faţă de noi înşine. Căci 
în măsura în care ne cunoaştem pe noi înşine, ne iubim şi ne preţuim, vom şti să iubim şi să 
preţuim şi pe aproapele nostru, căci: „Cu ce măsură veţi măsura, cu aceeaşi vi se va măsura ” 
(Luca 6, 38). 

Dragostea către aproapele trebuie să înceapă, deci, întotdeauna, de la noi înşine. 

211. Care sunt roadele dragostei către aproapele? 

Roadele dragostei către aproapele le arată Sfântul Apostol Pavel, când spune: „Dragostea 
îndelung rabdă; dragostea este binevoitoare, dragostea nu pizmuieşte, dragostea nu se laudă, 


646 Fi local ia, voi. 1, p. 33. 

nu se trufeşte. Dragostea nu se poartă cu necuviinţă, nu caută ale sale, nu se aprinde de 
mânie, nu gândeşte răul. Nu se bucură de nedreptate, ci se bucură de adevăr. Toate le suferă, 
toate le crede, toate le nădăjduieşte, toate le rabdă ” (I Cor. 13, 4-7). 

Din dragostea către aproapele răsar: răbdarea, bunătatea, îngăduinţa, blândeţea, mila, 
recunoştinţa, cinstea şi dreptatea. Pe temeiul dragostei către aproapele înfloreşte adevărata 
viaţă de obşte. 

212. Care sunt păcatele împotriva dragostei către aproapele? 

Păcatele împotriva dragostei către aproapele sunt: pizma sau invidia, care înseamnă 
părere de rău pentru binele aproapelui şi bucurie pentru nenorocirea lui; apoi ura, clevetirea, 
înşelăciunea, furtul, omorul şi toată nedreptatea. 

Păcat este şi toata pilda rea, dată prin cuvânt sau faptă, căci ea abate pe mulţi de la calea 
cea bună şi îndeamnă la rău. în privinţa aceasta, Mântuitorul spune: „ Cine va sminti pe unul 
dintre aceştia mici, care cred în Mine, mai bine i-arfi lui dacă i-ar lega de gât o piatră de 
moară şi să fie aruncat în mare ” (Marcu 9, 42). 

213. Ce este dreptatea faţă de aproapele? 

Dreptatea faţă de aproapele este recunoaşterea cu fapta a tuturor drepturilor ce se cuvin 
aproapelui şi ocrotirea lor cu sfinţenie. Dreptatea cere să dăm fiecăruia ce este al său şi să nu 
păgubim pe nimeni cu nimic. 

Astfel, dreptatea este dovada dragostei către aproapele şi se arată în respectul vieţii, 
sănătăţii, cinstei, libertăţii şi al tuturor bunurilor lui. Ea este, precum s-a spus, temelia bunei 
rânduieli între oameni, sprijinind ordinea şi înflorirea vieţii obşteşti. 

214. Prin ce se păcătuieşte împotriva dreptăţii faţă de aproapele? 

împotriva dreptăţii faţă de aproapele se păcătuieşte prin toate formele de nedreptate, care 
păgubesc intr-un chip sau altul pe aproapele nostru, ca de pildă: furtul, înşelăciunea ş.a. în 
Sfânta Scriptură citim: 

„Nedrepţii nu vor moşteni împărăţia lui Dumnezeu” (I Cor. 6, 9). Din virtutea cinstirii, a 
dragostei şi a dreptăţii faţă de aproapele se desprind unele datorii deosebite faţă de viaţa 
sufletească şi trupească a semenilor noştri. Acestea, în general, sunt aceleaşi ca şi datoriile 
creştinului către sufletul şi trupul său. Le amintim pe scurt. 

215. Care sunt datoriile faţă de viaţa sufletească a aproapelui? 

Cea dintâi datorie a creştinului faţă de aproapele este aceeaşi ca şi faţă de sine însuşi. Ea 
trebuie să privească mântuirea sufletului lui. 

Datoria aceasta se împlineşte prin: 

1) Rugăciune, după cuvântul Sfintei Scripturi: „înainte de toate, faceţi cereri, rugăciuni, 
mijlociri, mulţumiri, pentru toţi oamenii” (I Tim. 2,1). Mântuitorul ne povăţuieşte la aceasta 
prin cele ce se învaţă în rugăciunea „Tatăl nostru” şi prin pilda Sa (Ioan 17, 20). Creştinul 
pătruns de duhul şi dragostea Mântuitorului va simţi o adevărată trebuinţă a inimii sale să se 
roage şi pentru mântuirea altora, vii sau morţi. Rugăciunea pentru cei morţi se cuvine a fi 
recomandată, fiindcă ea este nu numai o faptă de dragoste foarte de dorit pentru uşurarea celor 
adormiţi în Domnul, dar şi un izvor îmbelşugat de zidire şi de ridicare morală şi religioasă 
chiar pentru cei ce o fac. 

2) Pilda bună, după porunca Mântuitorului: „Aşa să lumineze lumina voastră înaintea 
oamenilor, încât să vadă lucrurile voastre cele bune şi să slăvească pe Tatăl vostru Cel din 
ceruri” (Matei 5, 16). 

3) Povăţuirea către cele duhovniceşti şi certarea frăţească pentru călcarea poruncilor şi 
neîmplinirea datoriilor. Mântuitorul spune: „De-ţi va greşi ţie fratele tău, mergi, mustră-l pe 
el între tine şi el singur. Şi de te va asculta, ai câştigat pe fratele tău” (Matei 18,15). Iar 
Sfântul Apostol Iacov adaugă: ,JDacă vreunul va rătăci de la adevăr şi-l va întoarce cineva, 
să ştie că cel ce a întors pe păcătos de la rătăcirea căii lui îşi va mântui sufletul din moarte şi 
va acoperi mulţime de păcate ” (Iacov 5, 19-20). în privinţa aceasta, Cuviosul Părinte Marcu 
Ascetul zice: „Cel ce sfătuieşte sau mustră întru frica lui Dumnezeu pe acela care 

păcătuieşte, îşi câştigă sieşi virtutea potrivnică greşelii. Iar cel ce ţine minte răul şi osândeşte 
cu răutate cade în aceeaşi patimă, după legea duhovnicească ” 647 

4) Prin toate faptele care se numesc faptele milosteniei sufleteşti (despre care vom vorbi 
mai departe, în legătura cu «Fericirile»). 

216. Prin ce se păcătuieşte împotriva datoriei de a îngriji de mântuirea aproapelui? 

Grija de mântuire fiind o datorie atât de însemnată pentru fiecare creştin, înseamnă că şi 
nepăsarea faţă de ea este în sine un păcat. Dar cu atât mai mare păcat este călcarea cu ştiintă a 
acestei datorii, care se face prin conlucrare la păcate străine şi prin pildă rea. „Să nu daţi 
fratetui prilej de poticnire sau de sminteală'’', zice Sfântul Apostol Pavel (Rom. 14, 13). 
Creştinul adevărat se va feri totdeauna de astfel de păcate. 

217. Mai sunt şi alte datorii către viaţa sufletească a aproapelui? 

Da. Astfel, avem datoria de a spune adevărul, a ne feri de minciună şi a ţine făgăduinţa 
făcută şi cuvântul dat. Fără aceste lucruri, legăturile dintre oameni nu sunt după voia lui 
Dumnezeu şi viaţa de obşte nu poate înflori. Apoi, după cum trebuie să ne îngrijim de propria 
noastră cinste (nume bun), tot aşa trebuie să ne îngrijim şi de cinstea altora, înlăturând tot ce 
ar putea-o ştirbi (clevetirea) şi străduindu-ne să o apărăm. 

Să nu uităm nici de datoria recunoştinţei către aproapele, pentru cele primite de la el. 
Recunoştinţa este semn de dreptate şi de dragoste creştinească şi totodată podoaba aleasă a 
creştinului. 

218. Care sunt datoriile către viaţa trupească a aproapelui? 

După cum creştinul este îndatorat a-şi cinsti şi îngriji trupul şi viaţa sa, la fel este 
îndatorat a cinsti şi îngriji trupul şi viaţa aproapelui său. Temeiurile sunt aceleaşi. 

Datoria aceasta şi-o îndeplineşte creştinul, pe de o parte, prin faptele milosteniei trupeşti, 
despre care vom vorbi în legătură cu «Fericirile», iar pe de altă parte prin ferirea de tot ce i-ar 
putea primejdui s-au nimici libertatea, sănătatea şi viaţa, ca bunăoară: omorul şi furtul, care 
sunt oprite prin cele zece porunci. 

De asemenea, virtutea dragostei şi dreptăţii faţă de aproapele cere să nu răpim nimănui 
nimic din ce este al lui şi să-i recunoaştem fără înconjur tot ce i se cuvine şi ce este dreptul lui. 

Această datorie se îndeplineşte păstrând cu grija ceea ce ne-a încredinţat aproapele 
nostru, precum şi dându-i tot ce şi-a câştigat de la noi prin munca sa. far împotriva ei se 
păcătuieşte, de pildă, prin neplata datoriilor, înşelare la plata muncii, falsificare de acte şi prin 
tot lucrul păgubitor în drepturile şi bunurile sale. 

împlinirea datoriilor către aproapele este o dovadă a dragostei noastre către Dumnezeu. 
De aceea, creştinul este dator să le îndeplinească cu toată conştiinciozitatea, luându-şi ca 
măsura datoriile către sine însuşi, după cuvintele Mântuitorului: „Să iubeşti pe aproapele tău 
ca pe tine însuţi” (Matei 22, 39) şi: „ Precum voiţi să vă facă vouă oamenii, faceţi-le şi voi 
asemenea" (Luca 6, 31). 

Amintim apoi ca creştinul trebuie să se poarte cu cruţare şi grijă şi faţă de fiinţele 
necuvântătoare. Mântuitorul, în învăţăturile Sale, a vorbit despre păsările cerului (Matei 6, 26) 
şi foarte des despre oaie şi miel, numind bun pe păstorul care le apără (loan 10, 1-16). 

Datoriile despre care am vorbit mai sus privesc în mod direct pe aproapele nostru. Dar 
sunt şi datorii pe care le îndreptăm către aproapele prin anumite aşezăminte ale vieţii de obşte, 
menite şi ele tot spre binele lui. Aceste aşezăminte sunt: familia, statul, Biserica şi lumea. 

Să vedem care sunt datoriile creştinului faţă de aceste aşezăminte. 


647 Filocalia, voi. 1, p. 271. 

FAMILIA 


219. Ce este familia? 

După învăţătura Sfintei noastre Biserici, familia este un aşezământ dumnezeiesc şi 
temelia vieţii de obşte. Ea se întemeiază prin căsătorie, adică prin legătura dintre bărbat şi 
femeie, binecuvântată de Dumnezeu în faţa sfântului altar. Această legătură răsare din 
imboldul firesc sădit de Dumnezeu în om. „De aceea va lăsa omul pe tatăl său şi pe mama sa 
şi se va alipi de femeia sa şi vor fi amândoi un trup ” (Efes. 5, 31). 

Cea dintâi familie s-a întemeiat în rai, având ca preot şi martor pe însuşi Dumnezeu. „ Şi 
a făcut Dumnezeu pe om, după chipul Său; după chipul Lui Dumnezeu l-a făcut; a făcut 
barbat şi femeie. Şi Dumnezeu i-a binecuvântat, zicând: creşteţi şi va înmulţiţi şi umpleţi 
pământul” (Fac.l, 27-28). 

220. Care sunt însuşirile familiei creştine? 

însuşirile familiei creştine se desprind din învăţătura sfintei Biserici despre căsătorie şi 
sunt: 

1) Unitatea şi egalitatea. Familia trebuie să fie întemeiată prin legătura dintre un singur 
bărbat şi o singură femeie. ,,Fiecare (bărbat) să-şi aibă femeia sa şi fiecare femeie să-şi aibă 
bărbatul său ” (I Cor. 7, 2). 

Sfânta noastră Biserică nu îngăduie legătura dintre bărbat şi mai multe femei, căci aceasta 
înjoseşte femeia. în familia creştină femeia este soţie, adică tovarăşa de viaţă şi împreună- 
lucrătoare cu bărbatul, în toate. Creştinismul a ridicat femeia din starea de înjosire faţă de 
bărbat, în care se găsea mai înainte, şi a aşezat-o în toată vrednicia ei de fiinţă creată „după 
chipul lui Dumnezeu”, precum spune Sfântul Apostol Pavel: „Nu mai este parte bărbătească 
şi parte femeiască, pentru că voi toţi una sunteţi în Hristos Ii sus” (Gal. 3, 28). 

Astfel, creştinismul a arătat pentru prima dată că femeii i se cuvine aceeaşi preţuire ca şi 
bărbatului. Numai mult mai târziu, orânduielile omeneşti i-au recunoscut şi ele femeii drepturi 
şi îndreptăţiri alături de bărbat. 

2) Dragostea şi buna învoire dintre soţi. Când sila, sau alte pricini, ca de exemplu averea, 
duc la întemeierea unei familii, atunci rareori traiul între soţi este fericit. 

3) Curăţia. Soţii să nu fie în apropiata înrudire trupească şi sufletească. Prin canoanele 
sale, sfânta noastră Biserică a stabilit gradele de rudenie, care fac cu neputinţă încheierea 
căsătoriei. 

4) Sfinţenia. Familia trebuie să fie binecuvântată prin Taina Sfintei Cununii. Sfântul 
Apostol Pavel numeşte căsătoria, prin care se înfiinţează familia, Taina mare, dar nu altfel, ci 
numai dacă ea este întemeiată, în Hristos şi în Biserică (Efes. 5, 32). Pentru însemnătatea pe 
care familia o are în viaţa de obşte, binecuvântarea dumnezeiască este de neapărată trebuinţă. 

5) Trăinicia. Căsătoria să fie pentru toată viaţa, căci: „Ce a împreunat Dumnezeu, omul 
să nu despartă ” (Matei 19, 6). Iar Sfântul Apostol Pavel spune: „Celor ce sunt căsătoriţi le 
poruncesc, nu eu, ci Domnul: Femeia să nu se despartă de bărbat. Iar dacă s-a despărţit, să 
rămână nemăritată sau să se împace cu bărbatul său; tot aşa, bărbatul să nu-şi lase femeia ” 
(I Cor. 7,10-11). în afară de moartea trupească, sfânta Biserică îngăduie desfacerea legăturii 
dintre soţi (divorţul) numai din pricini morale asemănătoare morţii trupeşti, cum sunt: 
necredincioşia (adulterul), sau alte legături trupeşti neîngăduite (Matei 19, 9). 

Sfânta noastră Biserică îngăduie recăsătorirea soţilor văduvi. 

221. Care este scopul familiei? 

După învăţătura sfintei noastre Biserici, scopul familiei este: 

1) Naşterea de copii, spre înmulţirea neamului omenesc şi a credincioşilor sfintei 
Biserici; 

2) Ajutorarea soţilor întreolaltă, pentru uşurarea vieţii; 

3) Ocrotirea moralităţii soţilor. 

222. Care este însemnătatea familiei pentru viaţă? 

S-a mai spus că omul este creat pentru viaţa în societate (de obşte), adică pentru a trăi 
împreună cu semenii săi: „Şi a zis Domnul Dumnezeu: nu este bine să fie omul singur; să-i 
facem ajutor potrivit pentru el ” (Fac. 2,18). Cea dintâi fonnă a vieţii de obşte este tocmai 
familia. Pe familie se întemeiază apoi toate celelalte forme de viaţă obştească. 

Dar familia nu este numai simburele din care ere te obştea (societatea) omenească, ci ea 
este şi cel dintâi aşezământ de creâtere morală a omului, neapărat necesar pentru bunăstarea 
societăţii. Familia este rasadniţa de virtuţi şi izvor de întărire morală. în sânul ei îşi primeşte 
copilul primele îndrumări de viaţă, care îi rămân întipărite în suflet pentru totdeauna. Căci, 
dacă temelia bunei creşteri a copilului este dragostea şi înţelegerea firii sale, lucrul acesta se 
face mai întâi şi cel mai bine în familie. Numai părinţii au dragoste faţă de copiii lor în măsura 
cea mai mare şi numai ei au prilej potrivit şi îndelungat să înţeleagă deplin firea fiecărui copil 
al lor. 

Pentru a-şi putea îndeplini cum se cuvine lucrarea ei, de a creşte oameni cinstiţi în orice 
privinţă, familia creştină trebuie să se călăuzească după îndrumările morale sănătoase care se 
găsesc în învăţătura sfintei noastre Biserici Ortodoxe, păstrătoarea adevărurilor veşnice. 

223. Care sunt datoriile soţilor unul către altul? 

1) Iubirea şi stima reciprocă. Soţii sunt datori să se iubească şi să se cinstească unul pe 
altul. Aceasta datorie răsare chiar din unirea lor prin căsătorie, căci ei „nu mai sunt doi, ci un 
trup” (Matei 19, 6). Sfântul Apostol Pavel spune: „Bărbatul să-i dea femeii iubirea datorată; 
asemenea şi femeia bărbatuLui” (I Cor. 7, 3). 

2) Credincioşia. Să-şi păstreze unul altuia credincioşia făgăduită în faţa altarului. 

3) Ajutorarea. Să se ajute unul pe altul în chip desăvârşit şi să lucreze împreună pentru 
cele trebuitoare vieţii, împărtăşind împreună atât bucuriile cât şi greutăţile ei. 

4) Curăţia şi cumpătarea. Să trăiască împreună în dreptate, curăţie şi cumpătare. 

5) Munca împreună fi desăvâirşirea morală. în orice împrejurare, soţii sunt datori să se 
lege cât mai strâns unul de altul, să-şi împlinească lipsurile, să-şi desăvârşească însuşirile şi 
darurile şi să lucreze împreună pentru propăşirea morală a fiecăruia şi pentru buna educaţie a 
copiilor lor, având drept călăuza poruncile creştine. 

în felul acesta, viaţa creştină de familie va fi curată şi sănătoasă, va fi şcoală de virtuţi, 
roditoare de bine pământesc şi ceresc. 

224. Din cine este alcătuit familia? 

Familia este alcătuită din părinţi şi copii. Părinţii au datorii faţă de copii, iar copiii faţă de 
părinţi. 

225. Mai cuprinde familia şi alte persoane? 

Da. Pe lângă părinţi şi copii, familia mai cuprinde şi pe celelalte rude, oricât de depărtate. 
De aceea, toate rudele trebuie să se iubească, să se respecte şi să se ajute, iar felul acesta de 
viaţa să pătrundă în toată societatea omenească, adică în marea familie a neamului omenesc, 
în această mare familie a omenirii, care, după învăţătura creştină, are ca Tată pe Dumnezeu, 
toţi oamenii sunt fraţi între ei, prin Hristos. 

Aşadar, familia creştină trebuie să fie vatră în care focul dragostei să nu se stingă 
niciodată şi de la care să se încălzească omul şi obştea omenească. 

DESPRE POZIŢIA BISERICII 
FAŢĂ DE STĂPÂNIRE 648 

226. Care sunt datoriile creştinului faţă de stat? 

„ Trebuie să ascultăm pe Dumnezeu mai mult decât pe oameni’’ (Fapte 5, 29) 

Această maximă este sufletul şi inima însăşi a Bisericii Ortodoxe. Iată Evanghelia ei, 
Evanghelia a toate. Iată prin ce trăieşte ea, şi pentru ce trăieşte. Iată din ce se zideşte 
nemurirea şi veşnicia ei. Anume aici se află atotvaloarea ei netrecătoare. “A se supune lui 
Dumnezeu mai mult decât oamenilor” - acesta este principiul principiilor, sfinţenia 
stănţcniilor, măsura tuturor măsurilor. 

Această Atot-Evanghelie cuprinde esenţa tuturor sfintelor canoane ale Bisericii 
Ortodoxe. Aici, cu nici un preţ, Biserica nu poate face nici un fel de concesii nici unor 
regimuri politice, nu pot fi admise nici un fel de compromisuri - nici cu oamenii, nici cu 
demonii, nici cu prigonitorii Bisericii şi cu demolatorii Bisericii. 

‘A se supune lui Dumnezeu mai mult decât oamenilor ” - acesta este statutul Bisericii 
Ortodoxe, statutul ei veşnic şi neschimbător - statutul atotcuprinzător, starea ei veşnică şi 
neschimbată - stare atotcuprinzătoare. Iată care este mai întâi de toate răspunsul dat primilor 
prigonitori ai Bisericii: Faptele Apostolilor 5, 29. Acesta este şi răspunsul ei dat prigonitorilor, 
de-a lungul veacurilor până la Judecata de Apoi. Pentru Biserică, Dumnezeu totdeauna e pe 
primul loc, iar omul, lumea, totdeauna pe locul doi. Trebuie să ascultăm de oameni cât timp 
nu sunt împotriva, lui Dumnezeu şi a poruncilor Lui. Dar când oamenii se ridică împotriva lui 
Dumnezeu şi a poruncilor dumnezeieşti, Biserica trebuie să se împotrivească şi să stea 
împotrivă. Dacă ea nu procedează astfel, ce Biserică mai e şi asta? Iar reprezentanţii Bisericii 
- dacă nu procedează astfel, oare mai sunt ei reprezentanţi apostoliceşti ai Bisericii? A se 
îndreptăţi în acest caz cu aşa-zisa iconomie (condescendenţă) bisericească înseamnă nu 
altceva, decât a-L trăda în ascuns pe Dumnezeu şi Biserica Sa. O astfel de iconomie este pur 
şi simplu o trădare a Bisericii lui Hristos. 

227. Poate Biserica să urmeze stăpânirea şi să se dea după lume? 

Biserica reprezintă o veşnicie în timp, în această lume vremelnică. Lumea se schimbă, 
dar Biserica nu se schimbă; nu se schimbă veşnicul ei adevăr dumnezeiesc, dreptatea ei 
dumnezeiască, Evanghelia ei dumnezeiască, veşnicele ei unelte dumnezeieşti. Nu se schimbă, 
fiindcă nu se schimbă Domnul Hristos, Carele aşa este şi aşa lucrează. Acesta este adevărul şi 
realitatea evanghelică: “Iisus Hristos ieri şi azi şi în vecii vecilor este Acelaşi "(Evrei 13, 8). 

Prin veşnicie Biserica este prezentă în timp pentru ca timpul să se sfinţească prin ea, să 
se înnoiască prin ea, să se înveşnicească prin ea şi să fie deopotrivă cu ea. Nu Biserica trebuie 
să fie în pas cu timpul ori cu spiritul vremurilor, ci timpul trebuie să se alinieze după ea, ca 
fiind veşnică, şi spiritul vremurilor - după ea, ca fiind purtătoare a duhului veşniciei, a duhului 
Dumnezeului-Om. Pentru că ea este de-a pururi sfântă, de-a pururi apostolească. Ea este de-a 
pururi duhovnicească, de-a pururi dumnezeiască, de aceea niciodată nici nu îndrăzneşte să 
jertfească veşnicia vremelniciei, ceea ce aparţine lui Dumnezeu - celor omeneşti, cele cereşti - 
celor pământeşti. Nu ea unnează a se adapta la spiritul vremurilor, dimpotrivă, ei i se cuvine 
să potrivească timpul la veşnicie, vremelnicia - veşniciei, cele omeneşti - Dumnezeirii. 
Veşnicul ei drum prin această lume: mai întâi -Dumnezeu, apoi omul; în faţă - Dumnezeu, iar 
în urma Lui omul: “Ca să fie Hristos cel dintâi întru toate” (Col. 1, 18). 

Ca atare stăpânirea este de la Dumnezeu (Rom. 13, 1-6): şi ierarhia valorilor şi ierarhia 
ordinii de la Dumnezeu este. De aceea, în principiu, trebuie să ne supunem stăpânirii care 


648 Această secţiune în ediţiile tipărite poartă numele de STATUL, Ea era scrisă atât sub influenţa regimului 
comunist, aflat la putere în 1952, cât şi sub influenţa gândirii protestante, raţionalist umaniste care a pătruns în 
mediile teologice ortodoxe prin mişcarea ecumenică. Am înlocuit această secţiune cu un cuvânt al Sf. Iustin 
Popovici, care exprimă cel mai bine poziţia Bisericii şi a creştinilor faţă de stăpânire. 

pune ordine, normalizează şi care păstrează această ordine divină dată de Dumnezeu în lume. 
Altminteri survine căderea şi decăderea în anarhie. 

228. Trebuie să ne supunem stăpânirii lumeşti? 

Stăpânirilor trebuie să ne supunem, în măsura în care ele menţin ordinea divină în 
lume, pentru că ele sunt “slugile Domnului” şi - ca unor slugi ale Domnului. Stăpânirilor 
trebuie să ne supunem, pentru că ele, ca slugi ale Domnului, poartă sabie, cu care pedepsesc 
răul şi apără binele. Stăpânirilor trebuie să ne supunem, pentru că ele, slugile Domnului, sunt 
“înfricoşătoare pentru faptele rele”, şi nu pentru cele bune. Atunci însă, când stăpânirile 
devin periculoase pentru faptele bune, când stăpânirile prigonesc binele dumnezeiesc, şi 
mai mult decât toate, binele şi atotbinele acestei lumi - pe Iisus Hristos, iar prin aceasta 
Biserica Sa, atunci acestor stăpâniri nu se cuvine să ne supunem, nici să le ascultăm. 
Creştinul trebuie să se lupte cu ele, şi să se lupte anume prin binecuvântatele mijloace 
evanghelice. Niciodată creştinul să nu îndrăznească să se supună mai degrabă oamenilor, 
decât lui Dumnezeu, şi mai cu seamă oamenilor potrivnici Dumnezeului adevărat şi 
Evangheliei Lui. 

La început stăpânirea fusese dată, în principiu, de la Dumnezeu. Când însă stăpânirea 
se abate de la Dumnezeu şi se ridică împotriva lui Dumnezeu, în acest caz ea se transformă în 
silnicie şi prin aceasta încetează de a mai proveni de la Dumnezeu şi este de la diavol. Deci 
noi, creştinii, cunoaştem şi taina stăpânirii şi taina silniciei: stăpânirea este binecuvântată de 
Dumnezeu, silnicia însă, este blestemată de Dumnezeu. Tot ce vine de la Dumnezeu este bine, 
iar dacă acest bine este întrebuinţat în rău este de la diavol, întrebuinţarea în rău a celor 
dumnezeieşti - iată unde stă diavolul, şi toată diavoliada lumilor toate, la un loc cu lumea 
oamenilor. Stăpânirea vine de la Dumnezeu, şi până când ea rămâne în Dumnezeu şi sub 
Dumnezeu şi cu Dumnezeu - este binecuvântată. Părăsindu-L pe Dumnezeu, ea se transformă 
în violenţă - prin aceasta supunându-se pe sine puterii antidumnezeieşti - diavolului. 

Aceasta este învăţătura dreptmăritoare şi apostolică, patristică, evanghelică despre 
natura şi valoarea stăpânirii. Aceasta este sfânta şi infailibila învăţătură ortodoxă a Bisericii 
lui Hristos, aşa a fost de la început şi până acum, şi de acum în vecii vecilor. Şi cine sunt 
martorii ei? Toţi sfinţii apostoli, toţi sfinţii părinţi, toţi sfinţii mucenici. în mod deosebit sfinţii 
mucenici, începând cu Sfântul şi întâiul mucenic Ştefan, şi până la noii noştri mucenici şi câţi 
alţi sfinţi mucenici ai vremurilor noastre. Ei toţi au pătimit pentru Domnul Hristos, toţi 
laolaltă de la împăraţi, regi şi cneji; intr-un cuvânt, de la stăpânirile luptătoare contra lui 
Dumnezeu ai acestui veac. Şi aceşti sfinţi mărturisitori nu se numără cu miile, ci cu 
milioanele. Ei toţi sunt sfinţi şi nemuritori ca martori ai adevărului divino-uman: creştinii 
trebuie să se împotrivească poruncilor nelegiuite şi necredincioase ale împăraţilor, 
domnitorilor, stăpânitorilor acestei lumi, oriunde s-ar afla ei, şi oricine ar fi ei. 

229. Care sunt exemplele pe care trebuie să le urmăm? 

Fiecare sfânt mucenic, fiecare sfânt mărturisitor al credinţei lui Hristos reprezintă o 
întruchipare vie şi o personificare nemuritoare a preasfântei Atot-Evanghelii a Bisericii 
Ortodoxe: “Trebuie să ascultăm pe Dumnezeu mai mult decât pe oameni”. Fiecare din ei s-a 
ţinut de această Atot-Evanghelie dumnezeiească cu tot sufletul, cu toată inima, cu tot cugetul. 
De aceea au şi fost ei supuşi la chinuri, la răutăţi, de aceea au fost omorâţi de către stăpânitorii 
apostaţi din veac în veac. 

Iată câţiva dintre aceşti nenumăraţi şi nemuritori martori: 

1) Sfântul mucenic Glicherie presbiterul (1303), aşa i-a vorbit împăratului 
Maximian, care îl ameninţa să dea foc bisericii din Nicomidia: “Nici darurile tale cele 
făgăduite nu le poftim, o! împărate, nici de îngrozirile tale nu ne temem, pentru că toate câte 
sunt în lume, le avem ca pe un vis şi chiar ne-am mâhni, dacă nu am suferi cele mai cumplite 
chinuri pentru Hristos, crezând că-i pedeapsa lui Dumnezeu... Deci nu ne temem de prigoana 
ta, pentru că avem arme de sus, de la împăratul a toate, cu care ne înarmăm şi ne îngrădim, 
precum te înarmezi tu acum. Nădăjduim că stând împotrivă, vom dobândi minunata biruinţă, 
căci, bătuţi fiind, noi învingem, şi căzând-biruim” (28 decembrie). 

2) Sfântul mucenic Iacov Persul (|421) şi împăratul Izdigherd. împăratul se adresează 
către mucenic: “Află că eşti vinovat de moarte, dar nu te voi ucide cu sabia, ca să nu mori de 
moarte uşoară, ci te voi preda la chinuri groaznice”. (Sfântului i s-au tăiat degetele şi toate 
membrele, unul câte unul - n. trad.). Sfântul Iacov i-a răspuns: “Fă ce pofteşti, împărate, şi cât 
mai curând, dar să ştii că nu mă înfricoşează cuvintele tale, ce sunt aidoma vântului care suflă 
asupra unei stânci de piatră. Nu mă tem de moarte, ştiind că moartea cea vremelnică nu-i 
decât un vis, fiindcă toţi oamenii se vor ridica din mormintele lor la a Doua Venire 
înfricoşătoare a Stăpânului meu Hristos”, adică vor învia (27 noiembrie). 

3) Sfântul mucenic Tiburtie (|230) i-a zis lui Favian, eparhul: “Tu mă îngrozeşti cu 
munci? Oare nouă, creştinilor, ne este frică a pătimi pentru Dumnezeul nostru prin sabie? Dar 
prin aceea ne vom dezlega de temniţa cea trupească şi vom dobândi cereasca libertate. Sau 
prin foc? Dar noi, mai mare văpaie poftind, am stins văpaia în trupurile noastre, iar de acest 
foc nu ne vom teme. Sau de surghiun? Dar Dumnezeul nostru este pretutindeni şi oriunde 
suntem noi cu Dumnezeu, acolo este locul nostru” (18 decembrie). 

4) Sfântul mucenic Mina (|304) şi Ermogen eparhul, prigonitorul creştinilor (devenit 
mai târziu el însuşi mucenic - n. trad.). Ermogen cerea îndeplinirea poruncilor împărăteşti. 
Sfântul Mina răspunde: “Sfânt lucru este a-i cinsti pe împăraţi, pentru autoritatea şi stăpânirea 
lor, dar când împăraţii nu cinstesc drept şi cu bună credinţă pe Dumnezeu, Carele este 
începutul a toate, nici nu-I dau cinstea cuvenită, pe aceia nu este drept a-i cinsti”. 

A doua zi, şezând în divan şi punând înainte uneltele de tortură, a poruncit să aducă pe 
sfânt legat şi a zis către dânsul: “Spune-mi, cum ai îndrăznit a îndemna poporul, făcându-1 să 
nu se supună împăratului, ci mai vârtos să hulească pe zei?” Iar sfântul a zis: “Nu eu am 
îndemnat poporul să nu se supună poruncii împăratului, ci râvna lui pentru Dumnezeu. Căci 
creştinii râvnesc după Domnul lor, Cel cunoscut prin semne şi minuni. Iar dacă am vorbit de 
rău pe zeii împăratului tău, apoi fiecărui om, care are înţelegere dreaptă şi judecata sănătoasă, 
i se cuvine nu a iubi, ci a urî ceea ce va vedea şi va cunoaşte că este minciună. Iar adevărul se 
cuvine a-1 iubi şi a-1 cinsti, căci pentru oameni adevărul, de care nu este îndoială, este singur 
Hristos” (10 decembrie). 

5) Aripin, eparhul împăratului, îl mustra pe Sfântul mucenic Platon (?306): “Cum 
îndrăzneşti tu să încâlci legile împărăteşti şi să răzvrăteşti pe alţii7’ Iar Sfântul Platon 
răspunde: “Eu ştiu aşezămintele Dumnezeului meu şi fac precum poruncesc sfintele şi de 
viaţă dătătoarele Lui porunci, care ne poruncesc să lepădăm jertfele idoleşti şi să slujim 
adevăratului Dumnezeu. Iar tu, după porunca împăratului, chinuieşte-mă precum voieşti, că 
la voi nu este lucru nou acesta de a chinui pe creştini, pentru credinţa în Hristos” (18 
noiembrie). 

6) Sfinţii mucenici: episcopul Achepsima, presbiterul Iosif şi diaconul Aitala 
(martirizaţi în jurul a. 376) şi prigonitorul lor, vrăjitor şi preot al perşilor. Vrăjitorul zicea 
către mucenici: “Vă mai împotriviţi voi împăratului?” - iar ei răspundeau: “Cel ce face voia 
împăratului vostru celui fără-de-lege, este potrivnic lui Dumnezeu” (3 noiembrie). 

7) Sfântul mucenic Trofim (T303) şi judecătorul Atic, eparhul împăratului. 
Judecătorul Atic îl întreabă pe mucenic: “Ai citit oare edictele împărăteşti despre creştini?” 
Sfântul mucenic răspunde: “Le-am citit. Şi ce ne interesează ele pe noi? Căci între dreapta 
credinţă şi înşelăciunea diavolicească este aceeaşi deosebire, ca între zi şi noapte” (19 
septembrie). 

8) Sfântul şi cuviosul mucenic Andrei Criteanul (|767) răspunde împăratului 
Constantin Copronim (iconoclast): “Să nu dea Dumnezeu să mă lepăd de Hristosul meu... Iar 
tu, împărate, mai bine ai face de te-ai ocupa de treburile milităreşti şi de cârmuirea poporului, 
decât să prigoneşti pe Hristos şi slugile Lui” (4 iulie). 

9) Sfânta mare muceniţă Eufimia dimpreună cu cei 48 de mucenici (|304) şi Prisc 
Antipatul, eparhul împăratului. Antipatul le-a zis: “Oare voi sînteţi cei ce vă împotriviţi 
poruncii împărăteşti şi poruncii noastre, defăimând jertfele aduse în cinstea marelui zeu 
Marte?” Iar ei au zis: “Poruncii împăratului sau poruncii tale, Antipate, se cade a ne supune, 

de nu va fi potrivnică lui Dumnezeu, iar de va fi potrivnică, se cade nu numai a nu ne supune 
acestei porunci, dar şi a ne împotrivi. De ne-aţi fi poruncit nouă acele lucruri la care suntem 
datori a ne supune stăpânirilor, apoi am fi dat cezarului cele ce sunt ale cezarului (Matei 22, 
21). însă, de vreme ce porunca ta este potrivnică şi urâtă lui Dumnezeu, pentru că ne 
porunceşti să cinstim făptura mai mult decât pe Creator, şi ne siliţi să ne închinăm şi să jertfim 
diavolului, şi nu lui Dumnezeu Celui Preaînalt, noi nu vom împlini niciodată porunca voastră, 
pentru că noi suntem închinători drept credincioşi ai adevăratului Dumnezeu din Ceruri” (16 
septembrie). 

10) Sfânta muceniţă Nimfodora cu sfintele ei surori Minodora şi Mitrodora (au 
pătimit în jurul a. 305-311) i-au zis lui Fronton, dregătorul păgânului împărat Maximian: 
“Gândeşti oare că ne vei înfricoşa cu chinurile şi cumplitele răni? Poţi aduce din toată lumea 
uneltele torturii: săbii, ţepe, căngi de fier: poţi chema din toată lumea pe toţi casapii; 
grămădeşte toate chinurile şi supune-le lor trupurile noastre slabe; vei vedea că mai curând 
toate acele unelte se vor sfărâma, mâinile prigonitorilor vor obosi şi toate felurile de chinuri 
vor slăbi mai înainte de a ne lepăda de Hristos al nostru, pentru care amarnicele chinuri vor fi 
pentru noi rai dulce, iar vremelnica moarte - viaţă veşnică ne va fi nouă” (20 septembrie). 

11) Sfântul mucenic episcopul Filip (?304) îi răspunde lui Iustin, eparhul împărătesc: 
“Sunt creştin şi nu pot să fac ceea ce îmi ceri; poţi să mă dai la cazne, dar nu mă poţi 
înfrânge!” 

Când peste şapte luni acelaşi eparh îl întreabă iarăşi pe sfânt: “Dar de ce te 
împotriveşti atât de necugetat voinţei împărăteşti?” Sfântul îi răspunde: “Nu mă port 
necugetat, ci împlinesc voia lui Dumnezeu, Ziditorul şi Judecătorul tuturor. Sfânta Scriptură 
spune: “Daţi cezarului cele ce sunt ale cezarului şi lui Dumnezeu cele ce sunt ale lui 
Dumnezeu”. Tocmai asta şi facem. Poruncilor îndreptăţite ale împăratului m-am supus 
totdeauna”. 

12) Bătându-şi joc de stăpânitorul ce-1 chinuia şi de caznele la care fusese supus, 
Sfântul mucenic Calinic (f250) i-a strigat: “M-ai ameninţat cu chinuri groaznice, dar n-ai pus 
asupra mea decât chinuri uşoare. Răneşte-mă mai tare, iscodeşte chinuri mai cumplite; nu mă 
tem nici de foc, nici de sabie, moartea mă face să râd, în aşteptarea vieţii veşnice de la 
Domnul meu.” 

13) Sfântul mare mucenic Pantelimon (|305) îi răspunde împăratului, care cumplit îl 
chinuia: “O, împărate! Toţi cei ce au murit pentru Hristos n-au murit, ci şi-au aflat viaţa 
veşnică. Şi dacă Antim, fiind bătrân şi şubred cu timpul, a fost în stare să îndure grozavele 
chinuri pentru Domnul nostru, cu atât mai mult eu, cel tânăr şi puternic cu trupul, voi răbda 
neînfricat toate chinurile la care mă vei supune, căci voi socoti viaţa mea deşartă, dacă nu voi 
muri pentru Hristos, iar când voi muri îmi va fi răsplată”. 

14) Sfintele muceniţe, călugăriţe fecioare (f 305) aşa i-au răspuns vrăjitorului care le 
chinuia: “Noi ne închinăm Domnului nostru Iisus Hristos, iar de porunca împărătească nu 
vom asculta - fă ce vrei cu noi”. 

15) Sfântul mucenic Antipa, episcopul Pergamului (ucenicul Sf. Ap. Ioan Teologul) îi 
răspunde voievodului: “Aceasta să o ştii, ighemoane, că sunt creştin, iar împărăteştii porunci 
celei nebune şi păgâneşti niciodată nu mă voi supune” (11 aprilie). 

16) Evpsihie, eparhul împăratului, îl întreabă pe Sfântul mucenic Teodul (1'300): 
“Oare nu ştii că eşti dator să asculţi de poruncile împăraţilor ce stăpânesc lumea?” Sfântul 
Teodul a răspuns: “Pe cele ce le porunceşte Stăpânul Cerului şi al pământului, pe acelea 
cu adevărat trebuie a le asculta mai întâi şi cu lucru a le îndeplini. Iar ce poruncesc domnitorii 
cei vremelnici, numai acele porunci trebuiesc îndeplinite care vor fi drepte şi neprotivnice 
Ziditorului Ceresc; poruncile cele nedrepte, însă, nicidecum nu trebuiesc îndeplinite” (5 
aprilie). 

17) Sebastian, voievod al împăratului roman Antoniu (Marc Aurelian, a. 161-180) îl 
înştiinţează pe ostaşul Victor, Sfântul mucenic: “Primit-am poruncă împărătească, ce 
porunceşte să silim pe voi creştinii, să aduceţi jertfe zeilor noştri, iar cei ce nu se vor supune, 

vor fi predaţi la chinuri groaznice”. Sfântul Victor răspunde: “Nu voi asculta de porunca 
nelegiuită a împăratului muritor şi nu voi îndeplini voia lui, pentru că eu sunt rob al 
împăratului nemuritor, Dumnezeul şi Izbăvitorul meu Iisus Hristos, a Cărui împărăţie este fără 
de sfârşit, şi cei ce fac voia Lui vor avea viaţă veşnică; iar împărăţia împăratului vostru 
muritor este vremelnică, şi cei ce ascultă de voia lui nelegiuită vor pieri în veci” (11 
noiembrie). 

18) Sfânta muceniţă Iuliana (|275) îi răspunde împăratului Aurelian: “Eu de muncile 
tale nu mă tem şi nici nu-mi pasă de ameninţările tale, că în Ceruri este Dumnezeu, Carele 
poate să ne izbăvească din mâinile tale păgâneşti. Deci, câte cazne ai, pune-le asupra mea şi 
vei cunoaşte ajutorul dat mie de la Domnul meu Iisus Hristos” (4 martie). 

19) Sfântul mucenic Codrat din Nicomidia (|250) la porunca proconsulului 
împărătesc Perenie: “Supune-te legilor împărăteşti şi nu legilor lui Iisus Hristos”, răspunde: 
“Eu mă supun legilor împăratului Ceresc, şi nu poruncilor nebuneşti ale oamenilor care nu-L 
cunosc pe Dumnezeu. De aceea şi Sfânta Scriptură ne îndeamnă să ne rugăm pentru ei, ca 
aceştia să se întoarcă şi să afle adevărul”. 649 

Să citim în continuare viaţa Sfântului mucenic Codrat, deoarece “argumentele” 
autorităţilor ateiste şi idolatrice nu s-au schimbat în mod deosebit: “Dacă tu te rogi pentru 
împărat, eşti dator să îndeplineşti şi poruncile lui, doar în Scripturile voastre scrie: ‘‘Daţi 
cezarului cele ce sunt ale cezarului, şi lui Dumnezeu cele ce sunt ale lui Dumnezeu”... L-a 
întrebat proconsulul: “Vezi câtă mulţime de creştini au adus jertfă zeilor noştri? Oare ţi se 
pare că eşti mai bun decât dânşii?” Apoi, mucenicul Codrat i-a mustrat cu îndrăzneală pe 
creştinii ce se lepădaseră de Hristos, întorcându-i la pocăinţă. în continuare, Sfântul mucenic 
Codrat se adresează lui Perenie ighemonul cu unnătoarele cuvinte: “Eu mă închin 
adevăratului Dumnezeu-Tatăl şi Unuia-Născut Fiului Său şi Sfântului Duh... nu mă tem nici 
de diavoli, nici de tine, care ai stăpânire de scurtă durată. Peste câteva zile mă voi duce la 
Dumnezeul meu, iar tu amar vei suspina în veci, pentru că n-ai voit să-L cunoşti pe 
Dumnezeu, Cel ce ţi-a dăruit viaţa. Fiu al satanei eşti, frate al diavolului, părtaş al necuraţilor 
demoni, mai necuvântător decât dobitoacele, câine turbat, băutor de sânge, şarpe care 
mănâncă spurcatele cărnuri jertfite în capiştele diavoleşti, mai sălbatic decât fiarele... O, voi, 
pierduţilor, singuri aţi căzut în groapa pierzării şi vreţi acum să ne târâţi şi pe noi împreună cu 
voi” (10 martie). 

20) Sfântul mucenic Vlasie, episcopul Sevastei (|376) aşa îi răspunde ighemonului 
Agricola: “Nu mă tem de îngrozirile tale, n-ai decât să mă chinuieşti cum vrei - iată, pentru 
Hristosul meu îţi predau trupul meu. Singur Dumnezeu are putere asupra sufletului meu” (11 
februarie). 

21) Sfântul Teodor Studitul, egumenul (|826) îi spune împăratului Leon Anneanul: 
“în Biserică Dumnezeu i-a pus pe unii apostoli, pe alţii prooroci, pe alţii evanghelist!, pe alţii 
păstori şi învăţători, spre desăvârşire a sfinţilor” (Efes. 4, 11-12). Apostolul n-a zis: “pe alţii 
împăraţi”. Ţie, împărate, ţi s-a încredinţat să cârmuieşti treburile cetăţii, să te ocupi de 
afacerile lumeşti şi operaţiile militare. Cu acestea să te îndeletniceşti, iar cele bisericeşti lasă- 
le în seama păstorilor şi dascălilor, după cum învaţă şi Apostolul. Iar de nu, să ştii că nu vom 
asculta de învăţătura care este potrivnică credinţei noastre dreptmăritoare, chiar dacă ar fi 
adusă de către un înger din cer. Deci, cum să te ascultăm pe tine om pământesc şi supus 
putreziciunii?” 

22) Strălucitul stâlp al Bisericii Ortodoxe, Sfântul Vasile cel Mare (|379) răspunde 
ameninţărilor voievodului Modest: “Averile mele voieşti să le iei? Pe tine nu te vei îmbogăţi, 
iar pe mine nu mă vei sărăci. Socotesc că aceste haine vechi ale mele şi aceste puţine cărţi, în 


649 Părintele Iustin a omis ultima frază, noi însă am adăugat-o cu scopul de a arăta ce rugăciune este cu putinţă 
pentru astfel de stăpânitori şi, îndeobşte, pentru cei rătăciţi. Biserica Rusă din afara Rusiei de zeci de ani aşa se 
roagă în “Rugăciuneapentru izbăvirea Rusiei”: “...şi nu le răsplăti lor după faptele lor, ci...întoarce-i... şi celor 
ce s-au lepădat de Tine şi nu Te-au căutat arătat vei fi, ca nici unul din ei să nu piară, ci toţi să se mântuiască şi 
la cunoştinţa adevărului să ajungă ”. 

care stă toată bogăţia mea, nu-ţi trebuiesc; de izgonire nu mă tem, că al meu este tot pământul, 
mai bine-zis, al lui Dumnezeu; de chinuri nu mă îngrijorez, căci mă vor duce la doritul sfârşit, 
şi cu aceasta îmi faci bine, trimiţându-mă mai curând la Dumnezeu, către Carele de mult mă 
grăbesc”. Modest se miră: “Nimeni până acum n-a vorbit cu mine atât de îndrăzneţ!” Sfântul 
Ierarh răspunde: “Asta pentru că nu ţi s-a întâmplat niciodată să vorbeşti cu un episcop. Noi 
întru celelalte arătăm smerenie şi blândeţe, dar când e vorba de Dumnezeu, şi se încearcă a se 
răzvrăti împotriva Lui, atunci noi celelalte ca un nimic socotindu-le, căutăm numai cele ale lui 
Dumnezeu”. La sfârşit, Modest i-a zis mânios: “Să te gândeşti până dimineaţă, căci la pierzare 
te voi da”. Iar Sfântul Vasile a răspuns: “Eu dimineaţa acelaşi voi fi”, în cele din urmă, 
Sfântul Ierarh a fost lăsat în pace. 

23) Dumnezeiescul soare al adevărului dreptmăritor, râvnitorul heruvimic al credinţei 
apostoIeşti, prealuminatul ochi al Bisericii Ortodoxe, Sfântul Simeon Noul Teolog, egumenul 
(f 1020) îi declară în faţă episcopului său, patriarhul Constantinopolului, care îl surghiunise şi- 
1 prigonise cu perfidie şi viclenie: “ învaţă-ne pe noi după Sfânta Scriptură, urmând pe Sfinţii 
Părinţi din vechime, şi te vom primi ca pe unul egal cu apostolii, şi vom fi praf şi cenuşă sub 
picioarele tale sfinte; şi ne vei călca în picioare, iar noi vom socoti acestea ca o sfinţire pentru 
noi. Şi nu numai atât, ci şi poruncile tale le vom păstra până la moarte. Dacă însă nu ne vei 
călăuzi în aşa fel încât să ne supunem de bunăvoie poruncilor tale... atunci noi nu vom putea 
să-ţi răspundem decât prin cuvintele ucenicilor lui Hristos: “Trebuie să ascultăm de 
Dumnezeu mai mult decât de oameni” (Fapte 5, 23). 

Aceasta este rânduiala, aceasta este calea, acesta este adevărul Bisericii Ortodoxe a lui 
Hristos, începând cu Sfinţii Apostoli până-n zilele noastre, şi de azi înainte până la sfârşitul 
acestei lumi pământeşti. Privitor la aceasta rânduiala, această cale, acest adevăr, nu sunt cu 
putinţă nici concesiile, nici compromisurile, nici retragerile. Nimeni nu ne poate sili, nici chiar 
un Sobor Ecumenic, dacă s-ar întâmpla ca acesta să aibă loc.” 

230. Trebuie să colaboreze Biserica cu stăpânirea atee? 

Nu colaborare ci coexistenţă. “Daţi cezarului cele ce suni ale cezarului şi lui Dumnezeu 
cele ce sunt ale lui Dumnezeu. ” Iată ce fel de coexistenţă a Bisericii şi statului a fost stabilită 
şi prescrisă de Atotştiutorul Domnul nostru şi Mântuitorul Hristos (Matei 22, 21). De aceea ea 
rămâne în veci obligatorie şi nestrămutată pentru Biserică. 

Cezarului - moneda, banii, cu efigia cezarului. 

Lui Dumnezeu? - şi sufletul şi trupul: căci pe trup şi în suflet este întipărit chipul lui 
Dumnezeu. Chipul lui Dumnezeu se află şi pe trup şi în trup, pentru că trupul trăieşte prin 
sufletul asemănător lui Dumnezeu. Deci, şi unul şi altul aparţin lui Dumnezeu - veşniciei, 
vieţii veşnice, Adevărului veşnic, Dreptăţii veşnice, Raţiunii veşnice. Prin urmare, cele ce 
aparţin lui Dumnezeu nu pot fi jertfite de dragul cezarului, şi aici întâietatea îi revine 
totdeauna lui Dumnezeu. 

în Dumnezeu - Omul, în lucrarea şi trupul Lui - Biserica, Dumnezeu totdeauna se află 
pe primul loc, iar omul - pe-al doilea; Dumnezeu totdeauna hotărăşte totul, şi nu omul. 
Acestea sunt atotvaloarea şi măsura a toate în Biserica universală. Iată de ce ea se apleacă 
asupra oricărei probleme “cu frică de Dumnezeu, cu credinţă şi cu dragoste. ” 

Biserica apare ca un organism divino-uman, şi abia după aceea - ca organizaţie. Ea este 
trupul Dumnezeului-Om: de aceea, mai întâi se cuvine ca toate să fie cercetate şi măsurate de 
Dumnezeu, apoi de om. Şi niciodată doar de om, şi după “cele omeneşti”. Iată de ce “trebuie 
să ascultăm de Dumnezeu mai mult decât de oameni ”. Când vine timpul, în această privinţă 
trebuie să-i stăm împotrivă chiar şi lui Petru, primului dintre apostoli. Aici veşnic rămâne în 
vigoare apostoleasca metodă şi început al zidirii Bisericii “părutu-s-a Duhului Sfânt şi nouă ” 
(Fapte 15, 28): mai întâi Duhul Sfânt, apoi noi - noi după Duhul Sfânt şi în Duhul Sfânt şi 
împreună cu Duhul Sfânt. 

“Daţi cezarului cele ce sunt ale cezarului şi lui Dumnezeu cele ce sunt ale lui 
Dumnezeu” - acesta este principiul coexistenţei dintre Biserică şi stat. Nu colaborare, ci 

coexistenţă între Biserică şi stat. Nu colaborare, cu atât mai mult atunci când “cezarul” 
prigoneşte toate cele ce sunt ale lui Dumnezeu şi nu vrea să ştie nimic din cele ce sunt ale lui 
Dumnezeu, ci ţinteşte doar să nimicească tot ce este al lui Dumnezeu. Aici lipsesc condiţiile 
principale pentru colaborare. Sau coexistenţa egală în drepturi a aşezămintelor, şi a 
persoanelor umane, sau calvarul Bisericii cauzat de către prigonitorii, chinuitorii, cotropitorii, 
care tăgăduiesc şi prigonesc pe Dumnezeu şi cele ale lui Dumnezeu. Iar prin dictatură 
impun pe potrivnicul lui Dumnezeu şi cele potrivnice lui Dumnezeu, în acest caz Biserica 
şi statul se despart, se separă fiecare cu ale sale. Nimeni să nu îndrăznească să se amestece 
în treburile lăuntrice ale Bisericii, să nu se atingă de sfintele şi veşnicele ei îndatoriri şi 
drepturi evanghelice. 

Este limpede că Biserica sub orice regim, chiar şi cel ateist, trebuie să-şi găsească un mod 
de a convieţui (modus vivendi), dar întotdeauna în duhul şi limitele principiului evanghelic de 
convieţuire: “cezarului cele ce sunt ale cezarului şi lui Dumnezeu cele ce sunt ale lui 
Dumnezeu”, şi asta sub controlul suprem al Atot-Evangheliei: “să ascultăm pe Dumnezeu 
mai mult decât pe oameni”. Dacă însă acest lucru este cu neputinţă, nu-i rămâne Bisericii ca 
“modus vivendi”, decât principiul evanghelic: să pătimească pentru Domnul Hristos, să rabde, 
să sufere, luptând astfel pentru drepturile fundamentale ale credinţei conştiinţei şi ale 
sufletului. 


BISERICA 


231. Care sunt datoriile creştinului faţă de Biserică? 

Mântuitorul Iisus Hristos a întemeiat Biserica, pentru ca ea să continue propovăduirea 
învăţăturii Sale în aşa fel ca oricine va crede în El să ajungăla cunoştinţa adevărului şi să se 
mântuiască. Sfânta noastră Biserică este orânduită, deci, pentru binele credincioşilor, pentru 
cunoaşterea adevărurilor credinţei creştine şi pentru desăvârşirea morală a lor. 

Pentru acest fapt, toţi credincioşii au datoria de a preţui şi a iubi Biserica şi de a-şi 
îndeplini cu sfinţenie datoriile faţă de ea. Datoriile credincioşilor faţă de Biserică sunt: 

1) Credinţa ortodoxă. Să creadă toate adevărurile creştine şi numai aşa cum le 
propovăduieşte sfânta Biserică Ortodoxă, păstrându-le în toată curăţia lor şi întocmindu-şi 
viaţa după ele. 

2) Mărturisirea credinţei creştine. Să-şi dea silinţa pentru păstrarea, întărirea şi 
răspândirea credinţei creştine ortodoxe şi să o apere, cu tot curajul, de răstălmăcirile eretice, 
amintindu-şi de spusele Mântuitorului: 

,JDe cel ce se va ruşina de Mine şi de cuvintele Mele, de acesta şi Fiul omului se va 
ruşina când va veni întru slava Sa şi a Tatălui şi a sfinţilor îngeri ” (Luca 9, 26). 

3) împlinirea poruncilor. Să împlinească poruncile sfintei noastre Biserici cu privire la: 
umblarea la biserică, ţinerea posturilor orânduite de ea, mărturisirea păcatelor, primirea 
Sfintei împărtăşanii etc. 

4) Supunerea şi ascultarea. Să se supună ierarhiei şi disciplinei bisericeşti (Luca 10, 16). 

5) Ajutorarea. Să iubească şi să cinstească pe cei ce îndeplinesc slujbele bisericeşti, 
îngrijindu-se de cele trebuitoare vieţii lor, după cuvintele Sfintei Scripturi: „ Vrednic este 
lucrătorul de hrana sa ” (Matei 10,10) şi: „Aşa a rânduit şi Domnul celor ce propovăduiesc 
Evanghelia, să trăiască din Evanghelie ” (I Cor. 9, 13-14). 

Prin împlinirea conştiincioasă a datoriilor faţă de Biserică, credincioşii îi dau putinţa să 
lucreze cât mai rodnic pentru binele întregii omeniri şi pentru binele fiecăruia dintre ei. 

LUMEA 650 


232. Care sunt datoriile creştinului faţă de lume? 

De a fi sufletul lumii 651 . Datoria creştinilor este aceea de a sfinţi lumea prin viaţa lor 
curată şi duhovnicească (Matei 5, 48). Creştinii trăiesc în lume dar nu sunt din lume. 
Mântuitorul Iisus Hristos, zice ucenicilor Săi: "Dacă aţi fi din lume, lumea ar iubi ce este al 
său; dar pentru că nu sunteţi din lume, ci Eu v-am ales pe voi din lume, de aceea lumea vă 
urăşte” (Ioan 15, 19). Căci “ei nu sunt din lume” (Ioan 17, 16), adică prin faptele lor creştinii 
nu sunt din lume. 

"Locuiesc în ţările în care s-au născut, dar ca străini; iau parte la toate ca cetăţeni, dar 
pe toate le rabdă ca străini; orice ţară le e patrie, şi orice patrie le e ţară străină. Se 
căsătoresc ca toţi oamenii şi nasc copii, dar nu aruncă pe cei născuţi. întind masă comună, 
dar nu şi patul. Sunt în trup, dar nu trăiesc după trup. Locuiesc pe pământ, dar sunt locuitori 

• j • >>652 

ai cerului 

Prin viaţa lor exemplară, creştinii trebuie să fie un exemplu pentru lume, ca văzând 
faptele lor să slăvească pe Tatăl cel ceresc (Matei 5, 16). 

Creştinii au fost trimişi de Mântuitorul în lume “ca nişte oi în mijlocul lupilor” (Matei 
10, 16). Cuvântul adresat ucenicilor ne este adresat şi nouă: “Feriţi-vă de oameni, căci vă vor 
da pe mâna sinedriilor şi în sinagogile lor vă vor bate cu biciul. La dregători şi la regi veţi fi 
duşi pentru Mine, spre mărturie lor şi neamurilor. [...] Şi va da frate pe frate la moarte şi 
tată pe fiu şi se vor scula copiii împotriva părinţilor şi-I vor ucide. Şi veţi fi urâţi de toţi 
pentru numele Meu; iar cel ce va răbda până în sfârşit acela se va mântui” (Matei 10, 17-18, 
21 - 22 ). 


SFATURILE EVANGHELICE 


233. Ce sunt sfaturile evanghelice? 

Pentru dobândirea mântuirii, orice creştin trebuie să dea ascultare poruncilor despre care 
s-a vorbit până acum. Nimeni nu se poate mântui dacă nu ţine seama de aceste porunci. 

Dar pentru cei ce tind spre o desăvârşire morală deosebită şi vor să ajungă mai repede şi 
mai sigur la mântuire, în Sfânta Evanghelie s-au rânduit şi alte căi, cunoscute în Biserică sub 
numele de sfaturi evanghelice. 

Se numesc sfaturi, pentru că, spre deosebire de porunci, care sunt cerute oricărui creştin 
fără deosebire, sfaturile evanghelice sunt lăsate la voia şi puterea fiecăruia. Ele nu sunt cerute 
tuturor, fiindcă sunt mai greu de îndeplinit. „Nu toţi pricep cuvântul acesta, ci aceia cărora 
este dat” (Matei 19, 11), spune Mântuitorul Hristos. 

234. Câte şi care sunt sfaturile evanghelice? 

Sfaturile evanghelice sunt trei: sărăcia de bună voie, castitatea sau fecioria şi supunerea 
faţă de un conducător duhovnicesc. 

Pentru îndeplinirea acestor sfaturi evanghelice se leagă cu jurământ cei ce îmbrăţişează 
viaţa monahală. 

235. Ce înţelegem prin sărăcia de bună voie? 


650 Această secţiune nu se regăseşte în ediţia din 1952. în ediţia din 1996 şi credem şi celelalte de după 1990, 
răspunsul la această întrebare este reprodus din Carte de învăţătură creştină ortodoxă. Bucureşti, 1978. p. 204 - 
206. Forma în care este prezentat este raţionalist umanistă, motiv pentru care am socotit cvă nu-şi are locul într-o 
carte de învăţătură creştină ortodoxă. 

651 Epistola către Diognet, VI, 1, în voi. Scrierile Părinţilor Apostolici, EIBMBOR, Bucureşti, 1995, p. 413. 

652 Epistola către Diognet, V, 5-9, ed. cit. 

Bogăţia este, de cele mai multe ori, o piedică în calea mântuirii. Pentru agonisirea, 
sporirea şi păstrarea ei, omul este adesea împins la o mulţime de păcate: lăcomie, furt, 
nedreptate, zgârcenie. Averea pricinuieşte, apoi, multe griji şi tulburări. în sfârşit, când o are, 
omul alunecă repede spre o viaţă de îmbuibare, petreceri şi lene, întocmai ca bogatul din 
Evanghelie, căruia îi rodise ţarina şi care-şi făurea numai planuri iubitoare de sine (Luca 12, 
16-40). 

Rari de tot sunt cei care ştiu să folosească averea pentru înnobilarea sufletului lor şi 
pentru ajutorarea aproapelui în nevoie. Şi pentru că cei mai mulţi nu izbutesc să o stăpânească 
şi să o folosească aşa cum trebuie, Mântuitorul spune: „Mai lesne este a trece cămila prin 
urechile acului, decât să intre un bogat în împărăţia lui Dumnezeu ” (Matei 19, 24). 

De aceea Mântuitorul sfătuieşte pe cei ce doresc să ajungă mai repede şi mai lesne la 
desăvârşire să se despartă de avere şi să trăiască în sărăcie. Aceasta a spus-o Mântuitorul 
tânărului bogat, care venise să întrebe ce bine să facă spre a avea viaţa de veci. Când 
Mântuitorul i-a răspuns că trebuie să păzească poruncile legii, acela a spus că le-a păzit din 
tinereţe. Atunci Mântuitorul i-a zis: „Dacă voieşti să fii desăvârşit, du-te, vinde averea ta, dă- 
o săracilor şi vei avea comoară în cer; după aceea vino şi urmează-Mi” (Matei 19, 21). 

Din cuvintele Mântuitorului reiese limpede că îndeplinirea poruncilor este de ajuns 
pentru mântuire, dar că, prin sărăcia de bună voie, creştinul poate urca o treaptă mai sus pe 
scara desăvârşirii. Fără îndoială că, fiind scutit de grijile şi primejdiile morale la care duce 
bogăţia, cel sărac de bună voie are mai mult răgaz şi mijloace mai înlesnite pentru a se îngriji 
de curăţirea şi înălţarea sufletului său. 

Sărăcia de bună voie nu înseamnă lene, ci înlăturarea lăcomiei de avere. împlinirea 
acestui sfat îndulceşte lupta pentru existenţă şi face ca mulţi oameni lipsiţi să capete mijloace 
de trai, primind din cele dăruite de cei se leapădă de avere. 

236. Ce este castitatea sau fecioria? 

Aşa cum am văzut mai înainte, căsătoria este rânduită de însuşi Dumnezeu, chiar la 
facerea lumii, pentru înmulţirea şi dăinuirea neamului omenesc, iar creştinismul a ridicat-o la 
treapta de sfântă Taină. Ea este, prin urmare, o rânduială firească şi morală pentru orice om. 

Cu toate acestea, pentru cel ce-şi alege viaţa de rugăciune, sau se aşază în slujba 
răspândirii creştinismului, sau în slujba milosteniei obşteşti, căsătoria, cu grijile şi greutăţile 
ei, ar fi o piedică de care s-ar putea lipsi, spre a se putea închina cu totul chemării ce şi-a ales. 

Dar nu oricine poate urma acest sfat. Vorbind de feciorie. Mântuitorul spune: „nu toţi 
pricep cuvântul acesta, că aceia cărora le este dat ” (Matei 19,11). Iar Sfântul Apostol Pavel 
scrie corintenilor că nu le porunceşte, ci numai îi sfătuieşte să trăiască în feciorie (I Cor. 7, 6). 

Folosul moral al fecioriei îl arată tot Sfântul Apostol Pavel, când zice: 

„Eu vreau ca voi să fiţi fără de grijă... Cel necăsătorit se îngrijeşte de cele ale Domnului, 
cum să placă Domnului. Cel ce s-a căsătorit se îngrijeşte de cele ale lumii, cum să placă 
femeii” (I Cor. 7, 32-33). 

La feciorie pentru toată viaţa se leagă cu jurământ greu cei ce îmbrăţişează viaţa 
monahală. Dar au fost şi sunt şi astăzi creştini, care, deşi traăiesc în lume, îşi păstrează 
castitatea toată viaţa lor. 

Fecioria este ţinută de atât de puţini, încât ea nu va putea fi niciodată o piedică serioasă 
pentru înmulţirea omenirii, şi cu atât mai puţin un pericol pentru existenţa ei. 

237. Ce este supunerea faţă de un conducător duhovnicesc? 

Am văzut că, pentru a scăpa de robia patimilor şi a căpăta libertatea şi mântuirea, 
credinciosul trebuie să-şi supună voinţa sa legii morale. Dar voinţa fiind din fire slabă şi 
pentru a nu aluneca spre păcat, credinciosul dornic să ajungă mai repede şi mai sigur la 
desăvârşire este îndemnat să renunţe la voinţa proprie şi să asculte fără şovăire de un 
îndrumător duhovnicesc, care este în măsură să conducă sufletele, datorită experienţei şi 
înaintării lui în viaţa morală. 

Sfatul ascultării este cuprins în cuvintele Mântuitorului: „Oricine voieşte să vină după 
Mine, să se lepede de sine, să-şi ia crucea şi să-Mi urmeze Mie ” (Marcu 8, 34). 

Ascultarea de un îndrumător duhovnicesc nu este o înjosire a demnităţii omeneşti, 
precum socotesc unii, ci, dimpotrivă, o adevărată înălţare, potrivit cuvintelor Mântuitorului: 
„ Cel ce se smereşte pe sine se va înălţa ” (Luca 18, 14). 


FERICIRILE 


238. Ce sunt Fericirile? 

După rânduiala Vechiului Testament, pentru a împlini Legea, credinciosul trebuia să 
asculte de cele 10 porunci. 

Potrivit cuvintelor Mântuitorului: „Să nu socotiţi că am venit să stric Legea sau 
proorocii; n-am venit să stric, ci să împlinesc ” (Matei 5,17), cele 10 porunci trebuie păzite şi 
de creştini, întocmai. 

Pe lângă aceste zece porunci, Mântuitorul a mai dat creştinilor alte nouă îndemnuri, prin 
care se împlineşte Legea, în scopul desăvârşirii morale. Pe acestea nu le-a dat însă în chip de 
opriri sau porunci, ci în chip de „fericiri”, fiindcă ele se potrivesc deplin cu smerenia şi 
blândeţea Mântuitorului Hristos. Pe de altă parte, cele nouă Fericiri sunt atât de potrivite cu 
năzuinţele sufletului creştinului, încât, numai auzindu-le, suntem îndemnaţi singuri să le 
îndeplinim. în acest înţeles Sfântul Apostol Iacov numeşte legea Noului Testament „Legea 
cea desăvârşită a libertăţii” (Iacov 1, 25). 

Faptul ca Mântuitorul înfăţişează laolaltă fericirea şi desăvârşirea arată că acestea sunt 
strâns legate. într-adevăr, nimeni nu poate fî fericit fără a fi desăvârşit, iar cel ce cucereşte 
desăvârşirea morală dobândeşte prin aceasta şi fericirea. 

De aceea, în fiecare fericire trebuie să deosebim mai întâi învăţătura sau îndemnul şi apoi 
fericirea sau făgăduinţa răsplătirii. 

Pe scurt, prin «Fericiri» se înţeleg cele nouă căi pe care creştinul trebuie să meargă 
pentru a ajunge la fericirea veşnică, sau cele nouă virtuţi prin care putem dobândi fericirea. 


239. Care este fericirea întâi şi ce înţeles are? 

„Fericiţi cei săraci cu duhul, că a lor este împărăţia cerurilor ” (Matei 5, 3). Prin aceste 
cuvinte, Mântuitorul ne învaţă ca prima virtute pe care trebuie să ne-o însuşim pentru a intra 
în împărăţia cerurilor, adică pentru a dobândi fericirea, este sărăcia cu duhul. 

Dar ce înseamnă „sărăcia cu duhul”? 

După cum tălmăceşte Sfântul Ioan Gură de Aur , cuvintele «săraci cu duhul» înseamnă 
«smeriţi de bună voie», adică lipsiţi de trufia minţii şi de nemăsurata iubire de sine, păcate 
prin care au căzut îngerii cei răi îi primii oameni. Ele nu arată deci pe cei neîntelepţi, 
neştiutori sau simpli, ci pe cei ce se socotesc pe sine astfel. Creştinii care cunosc şi urmează 
pe Hristos sunt „ învăţaţi de Dumnezeu ” (I Tes. 4, 9) şi „fii ai luminii... nu ai întunericului” (I 
Tes. 5, 5), întrucât au dobândit învăţătură dumnezeiască de la Biserică, prin harul Sfântului 
Duh (I Cor. 5 ş.u.). 

Săraci cu duhul sunt creştinii care, cugetând necontenit la desăvârşirea dumnezeiască, îşi 
dau seama cât de departe sunt ei de ea; cei ce îşi dezlipesc de bună voie inima de bunurile 
pământeşti, îşi golesc mintea de cunoştinţele cele de arte şi îşi eliberează sufletul de iubirea 
celor vremelnice, pentru ca, astfel sărăcită, mintea să dorească a fi umplută cu bunurile 
cereşti, cu bogăţia ştiinţei dumnezeieşti şi cu iubirea celor veşnice. Aceşti creştini, oricât ar fi 


653 Cuvântul XV la Matei, Migne, P. G., LVII, col. 224. Sfântul Chirii al Alexandriei, Comentai- la Luca, 
Migne, P. G., LXXII, col. 589; Zigaben, Comentai- la Matei, Migne, P. G., CXXIX , col. 189. 

de virtuoşi, nu se cred niciodată desăvârşiţi, ci râvnesc şi se străduiesc fără încetare să urce 
treaptă cu treaptă, cât mai sus, pe scara desăvârşirii. 

Pătrunşi de convingerea că nu au nimic de la sine şi că nu pot înfăptui nimic pentru 
mântuirea lor fără ajutorul şi harul lui Dumnezeu şi că, atâta vreme cât petrec în trup, sunt 
încă departe de fericirea veşnică, creştinii imploră necontenit îndurarea harului lui Dumnezeu. 

Răsplata făgăduită celor smeriţi este împărăţia cerurilor, adică fericirea veşnică, pe care, 
prin credinţă şi nădejde, ei o gusta lăuntric încă pe pământ, dar deplin o vor avea numai în 
viaţa viitoare, prin părtăşia la fericirea veşnică. 

Smerenia este deci prima virtute ce se cere creştinului. Fără ea, nimeni nu poate trăi o 
viaţă cu adevărat creştină; fără ea, nimeni nu poate nici măcar intra în această viaţă creştină, 
pentru că îi lipseşte dorinţa de a se lupta cu păcatele şi de a dobândi virtutea. Fără smerenie, 
creştinul nu se află în stare de a simţi nevoia harului dumnezeiesc şi prin aceasta se lipseşte 
tocmai de ceea ce are neapărată trebuinţă. 

240. Care este fericirea a doua şi ce înţeles are? 

„Fericiţi cei ce plâng, că aceia se vor mângâia ” (Matei 5, 4). Plânsul, ca şi râsul, poate 
avea diferite cauze. înţelesul lui depinde deci de cauza din care porneşte. Astfel este o mare 
deosebire între plânsul celui ce-i pare rău pentru vreun păcat săvârşit şi plânsul unui hoţ, de 
necaz că nu i-a reuşit o încercare de furt, sau pentru ca a fost prins şi pedepsit. 

De aceea, din această fericire nu trebuie să înţelegem că toţi cei ce plâng ar putea dobândi 
mângâierea. Aici este vorba numai de cei ce plâng din pricină că se întristează şi le pare rău 
pentru păcatele săvârşite 654 , cu care au mâhnit pe Dumnezeu şi pe aproapele lor, ca fiul 
pierdut, Zaheu vameşul, sau tâlharul cel răstignit de-a dreapta Mântuitorului. Aceasta este 
întristarea despre care Sfântul Apostol Pavel scrie: „întristarea cea după Dumnezeu aduce 
pocăinţă spre mântuire, fără părere de rău; iar întristarea lumii aduce moarte” (II Cor. 7, 
10). Despre această întristare vorbeşte şi Sfântul Apostol Petru, arătând că ea este pricinuită 
de felurite ispite la care este supus cel credincios, spre lămurirea credinţei lui şi din care iese 
biruitor numai cel ce rabdă până la sfârşit (I Petru 1, 6-7). 

Mântuitorul fericeşte nu numai pe cei ce-şi plâng păcatele proprii, dar şi pe cei care-şi 
frâng inima şi plâng pentru păcatele semenilor lor, rugând pe Dumnezeu să le dea căinţă, 
adică pe cei rătăciţi să-i întoarcă la calea cea dreaptă, iar pe cei ce trăiesc fără rânduială să-i 
facă să-şi îndrepte viaţa. Mântuitorul S-a întristat şi a plâns pentru păcatele celor ce locuiau în 
Ierusalim, Horazin, Betsaida şi Capemaum, şi care nu voiau să se pocăiască (Matei 11, 20-24; 
23, 37, 38). 

Darul lacrimilor aducătoare de bucurie l-au avut, de asemenea, toţi sfinţii. 

Făgăduinţa mângâierii este unită cu îndemnul de a plânge, pentru că întristarea pentru 
păcate să nu ducă la deznădejde. 

Celor ce plâng din aceste pricini binecuvântate, Mântuitorul le tăgăduieşte mângâierea 
harică, adică, pentru viaţa de acum, iertarea greşelilor, scăparea de chinuri şi de păcate, iar 
pentru viaţa viitoare, împărăţia cerurilor, adică bucuria 655 . 

Despre această răsplată vorbeşte Sfântul Evanghelist Ioan în Apocalipsa, când înfăţişează 
răsplata celor ce au rămas credincioşi şi statornici în necazul cel mare şi pe care „Mielul, Cel 
ce stă în mijlocul tronului, îi va paşte pe ei şi-i va duce la izvoarele apelor vieţii şi Dumnezeu 
va şterge orice lacrimă din ochii lor” (Apoc. 7, 14-17). 

241. Care este a treia fericire şi ce înţeles are? 

„Fericiţi cei blânzi, că aceia vor moşteni pământul” (Matei 5, 5). Blândeţea este cel 
dintâi rod al bunătăţii şi iubirii aproapelui. Ea este o stare cumpănită şi liniştită a sufletului, 
însoţită cu silinţa de a nu supăra pe nimeni şi a nu se supăra de nimic. 


654 Sfântul loan Gură de Aur, Cuvântul XV la Matei, Migne, P.G., LVII, col. 225 

655 Sfântul Ioan Gură de Aur, Cuvântul XV la Matei, Migne, P. G., LXVII, col. 225; Teofdact, Comentai- la 
Matei, Migne, P. G„ CXXIII, col. 188; Zigaben, Comentai- la Matei, Migne, P. G„ CXXIX, col. 192. 

Cel blând nu murmura niciodată împotriva lui Dumnezeu, nici a oamenilor, urmând 
îndemnul Sfântului Apostol Pavel: „ Vorba voastră să fie totdeauna plăcută, cu sare dreasă, 
ca să ştiţi cum trebuie să răspundeţi fiecăruia ” (Col. 4, 6). Omul blând dă cuvenita cinste şi 
ascultare mai-marilor săi: nu batjocoreşte, nu grăieşte de rău şi nu osândeşte pe semenii săi, ci 
se arată pe sine totdeauna smerit. Iar când se întâmplă ceva potrivnic dorinţelor lui, nu se laşa 
pradă mâniei şi, mai presus de toate, nu se răzbună pentru jigniri. 

Cea mai înaltă treaptă a blândeţii este iubirea faţă de cei ce ne prilejuiesc necazuri şi 
supărări şi care se arată prin iertare şi împăcare (Matei 5, 23-24). Culmea blândeţii stă deci în 
purtarea pe care ne-o porunceşte Mântuitorul, prin cuvintele: „Binecuvântaţi pe cei ce va 
blesteamă, faceţi bine celor ce vă urăsc şi rugaţi-vă pentru cei ce vă vatămă şi vă prigonesc ” 
(Matei 5, 44). 

Singura mânie îngăduită şi folositoare este aceea îndreptată împotriva păcatelor şi a 
patimilor şi mai ales împotriva diavolului ispititor, în care nu a rămas nimic bun. 

242. Ce a făgăduit Dumnezeu celor blânzi? 

Dumnezeu a făgăduit celor blânzi că vor moşteni pământul. într-adevăr, este firesc ca 
aceia care se poartă cu blândeţe să fie scutiţi de multe supărări, necazuri şi tulburări pe care le 
pricinuieşte lipsa acestei virtuţi, să capete chiar iubirea celor din jur, o bună înrâurire asupra 
semenilor şi, în orice caz, să stingă mânia şi ura îndreptată împotriva lor. Răsplata îi vine celui 
blând chiar din practicarea blândeţii. Fiind împăcat cu Dumnezeu, cu semenii şi cu sine, omul 
blând se bucură de o stare de linişte şi siguranţă deplină. Astfel trebuie înţelese cuvintele 
Mântuitorului: ,Jnvăţaţi-vă de la Mine, că sunt blând şi smerit cu inima şi veţi găsi odihna 
sufletelor voastre ” (Matei 11, 29). 

Răsplata deplină, însă, va fi dată celor blânzi în viaţa viitoare. 

243. Care este a patra fericire şi ce înţeles are? 

„Fericiţi cei ce flămânzesc şi însetoşează de dreptate, că aceia se vor sătura ” (Matei 5, 

6 ). 

Cuvântul «dreptate» are aici înţelesul din Vechiul Testament, însemnând «cucernicie», 
ca la Sfântul Ioan Gură de Aur 656 „virtutea în general” ca la Sfântul Chirii al Alexandriei 657 
«toată virtutea” cum spunea Zigaben ; cu alte cuvinte plinirea poruncilor lui Dumnezeu, 
adică sfinţenia, dreapta credinţa şi dreapta purtare. Cei flămânzi şi însetaţi de dreptate sunt 
deci toţi cei ce doresc cu ardoare să înfăptuiască şi să se înfăptuiască binele. Această dorinţă 
este tot atât de firească şi continuă că şi foamea şi setea trupească. Au dat dovadă de această 
puternică dorinţă îndeosebi sfinţii şi martirii care pentru Hristos au părăsit familie, avere, voie 
proprie şi s-au nevoit cu trăirea unei vieţi de înalta spiritualitate. 

Săturarea făgăduită trebuie înţeleasă ca o împlinire a năzuinţelor prin cucerirea 
desăvârşirii, prin realizarea sfinţeniei în viaţa aceasta, în parte, iar în cea viitoare pe deplin. 
Aceasta va fi potrivit făgăduinţei Mântuitorului, Care zice: „ Şi oricine a lăsat case, sau fraţi, 
sau surori sau tată, sau mamă sau femeie, sau copii, sau ţarine pentru numele Meu înmulţit 
va lua înapoi şi va moşteni viaţa veşnică” (Matei 19, 29). 

„A fi flămând şi însetat de dreptate” mai înseamnă şi a dori şi a ne strădui din toate 
puterile pentru înfăptuirea dreptăţii ca virtute socială, atât pentru noi, cât şi pentru semenii 
noştri. Iar când, din pricina smereniei, sărăciei, neîndemânării noastre sau a puterii pârâşului, 
suntem nedreptăţiţi în această viaţă, să nu ne descurajăm ci să avem nădejde tare că vom primi 
dreptatea noastră, dacă nu chiar în viaţa aceasta, ca femeia stăruitoare din parabola 
judecătorului nedrept (Luca 18, 2-7), desigur în viaţa viitoare. 

Simţul dreptăţii este atât de înrădăcinat în fiinţa omului, încât cu drept, cuvânt este 
asemănat cu nevoia trupească de hrană şi apă, fără de care omul nu poate trăi. 

în Vechiul Testament, au fost flămânzi şi însetaţi de dreptate dreptul Iov, regii David şi 
Solomon şi, îndeosebi, proorocii. Astfel, David se plânge, în psalmul 73, că pe pământ cei răi 


656 Cuvântul XV ta Matei, Migne, P. G., LVII, col. 227. 

657 Comentai- La Luca, Migne. P. G., LXXII col. 592. 

658 Comentai- la Matei, Migne, P. G., CXXIX, col. 196. 

nu sunt pedepsiţi, iar drepţii nu primesc încununarea virtuţii. Iar proorocul Ieremia se revoltă 
împotriva călcătorilor de lege (12, 1, 4). împotriva asupritorilor şi a judecătorilor nedrepţi, 
Isaia striga: Nu mai faceţi rău înaintea ochilor mei. încetaţi odată! învăţaţi să faceţi 

binele, căutaţi dreptatea, ajutaţi pe cel apăsat, faceţi dreptate orfanului, ajutaţi pe văduvă ” 
(1, 16-17). 

Creştinii nedreptăţiţi au privilegiul de a aştepta, după făgăduinţa Domnului, „ceruri noi şi 
pământ nou în care locuieşte dreptatea ” (II Petru 3,13). Având această nădejde, ei îndură mai 
uşor suferinţele legate de foamea şi setea lor după dreptate, care, în toată plinătatea ei, nu se 
va potoli decât în împărăţia cerească. 

244. Care este a cincea fericire şi ce înţeles are? 

„Fericiţi cei milostivi, că aceia se vor miluF (Matei 5, 7). Milostenia sau îndurarea 
creştină izvorăşte din iubirea de Dumnezeu şi de aproapele şi se arată prin ajutorarea 
materială şi morală a semenilor noştri aflaţi în nevoie. 

Mântuitorul, Care este modelul desăvârşit al milosteniei (Matei 11, 32; Marcu 8, 2), ne-a 
arătat ea la judecata de apoi faptele îndurării trupeşti şi sufleteşti sunt acelea care ne vor 
deschide porţile fericirii veşnice (Matei 25, 34-40). 

Dar, chipurile de a milui - cum spune Sfântul Ioan Gură de Aur sunt felurite şi porunca 
aceasta este întinsă 659 . 

245. Care sunt faptele milosteniei trupeşti? 

Faptele milosteniei trupeşti sunt în număr de şapte, şi anume: 

1) Hrănirea celui flămând, care, din pricina sărăciei şi neputinţei, nu se poate hrăni prin 
munca proprie. 

2) Adăparea celui însetat, care, din lipsă sau slăbiciune, nu-şi poate alina setea; 

3) îmbrăcarea celui gol, adică a celui care, din cauza lipsei, nu are haine pentru 
acoperirea trupului; 

4) Cercetarea celor în necazuri şi nevoi; pentru ajutorarea lor; 

5) Cercetarea celor bolnavi. Această poruncă se împlineşte mai întâi prin cuvintele 
mângâietoare şi compătimitoare; al doilea, sfătuindu-i să sufere cu răbdare nenorocirea, lără 
cârtire, ci cu binecuvântare, şi făcându-i să înţeleagă că suferinţa este îngăduită spre încercare, 
întărire şi ispăşire; al treilea, îndemnându-i şi ajutându-i să se spovedească şi să se 
împărtăşească şi să primească Taina Sfântului Maslu; al patrulea, învăţându-i să nu cadă în 
credinţa deşartă a celor ce voiesc să-şi câştige sănătatea cu farmece şi felurite înşelăciuni 
diavoleşti, ci să-şi pună încrederea şi nădejdea numai în mila lui Dumnezeu şi în leacurile 
sfătuite de medici. 

Iar când aceşti bolnavi sunt lipsiţi sau fără ajutorare, să-i ajutăm cu tot ce au nevoie: bani, 
medicamente, priveghere şi altele. 

6) Găzduirea călătorilor, mai ales a bolnavilor şi a celor lipsiţi de mijloace materiale, 
făcând aceasta cu bucurie; 

7) îngroparea săracilor şi a celor pe care nu are cine sa-i îngroape, dăruind cele 
trebuitoare pentru înmormântarea lor creştinească. 

Dacă moare o rudă sau un prieten, această datorie se împlineşte prin petrecerea mortului 
până la groapă, cu rugăciuni şi acte de milostenie pentru sufletul răposatului şi cuvinte de 
mângâiere pentru cei rămaşi în viaţă. 

Neîndeplinirea acestor fapte faţă de semeni închide porţile fericirii cereşti şi aduce osânda 
veşnică (Matei 25, 41-46). 

246. Care sunt faptele milosteniei sufleteşti? 

Faptele milosteniei sau îndurării sufleteşti sunt tot în număr de şapte, şi anume: 

1) întoarcerea celor rătăciţi la calea adevărului şi a celor păcătoşi la calea virtuţii, dar 
cu duhul blândeţii şi al înţelepciunii, spre a-i feri atât de păcatul deznădejdii, cât şi de cel al 
prea marii încrederi în îndurarea lui Dumnezeu. 


659 CuvântulXV la Matei, Migne, P. G., LVII, col. 227. 

însemnătatea acestei fapte o arată Sfântul Apostol Iacov, când zice: 

„Fraţii mei, dacă vreunul va rătăci de la adevăr şi-l va întoarce cineva, să ştie că cel ce 
a întors pe păcătos de la rătăcirea căii lui îşi va mântui sufletul din moarte şi va acoperi 
mulţime de păcate’’’ (Iacov 5,19-20). 

2) învăţarea celor neştiutori şi nepricepuţi (Fapte 8, 31; Tit 2, 4-7); 

3) Sfătuirea celor ce au trebuinţă de sfat (I Tes. 5,11-15). Trebuinţă de sfat bun şi dat la 
vreme au cei cu o viaţă păcătoasă, cei în nevoie şi strâmtorare, sau cei a căror viaţă şi cinste 
sunt în primejdie. 

4) Rugăciunea către Dumnezeu pentru aproapele nostru (Iacov 5,16; Filip. 1, 19; Col. 4, 

3 )- 

5) Mângâierea celor întristaţi (I Tes. 5; 14), din pricina bolilor, a păcatelor sau a 
nenorocirilor de tot felul; 

6) Nerăzbunarea pentru răul făcut de alţii, ci răsplătirea răului cu binele (Matei 5, 44- 
48; Rom. 12, 19-21); 

7) Iertarea greşelilor săvârşite de alţii faţă de noi înşine, nu numai o dată, ci „de 
şaptezeci de ori câte şapte ”, cum spune Mântuitorul (Matei 18, 22). 

247. Cum trebuie săvârşite aceste fapte ale milosteniei? 

Spre a fi mai bine plăcute lui Dumnezeu, faptele milosteniei trebuie, mai întâi, să fie 
izvorâte din iubire sinceră faţă de Dumnezeu şi de aproapele. Femeia văduvă care a dăruit la 
templu doi bănuţi, singurii pe care-i mai avea, trece mult înaintea bogaţilor care puneau sume 
mari în cutia templului, dar numai de ochii lumii (Marcu 12, 42-44). Darul făcut aproapelui, 
cuvintele de mângâiere şi împăcare care ies dintr-o inimă lipsită de iubire, nu pot avea o bună 
înrâurire, precum spune aceasta, minunat, Sfântul Apostol Pavel: „De aş grăi în limbile 
oamenilor şi ale îngerilor, iar dragoste nu am, făcutu-m-am aramă sunătoare şi chimval 
răsunător... Şi de aş împărţi toată avuţia mea şi de aş da trupul meu ca să fie ars, iar 
dragoste nu am, nimic nu-mi foloseşte’’’’ (I Cor. 13, 1,3). 

în al doilea rând, faptele milosteniei nu trebuie făcute din interes, spre a fi văzute şi 
răsplătite de oameni (Matei 6, 2-4). 

în al treilea rând, ele trebuie făcute oricărui om aflat în nevoie, fără nici o deosebire 
(Luca 10, 36-37). 

în al patrulea rând, trebuie să dăruim aproapelui nostru ajutorul de care are adevărată 
nevoie, potrivind ajutorul după trebuinţele lui. Aşa, de pildă, nu vom da unui leneş de 
mâncare, căci, cum porunceşte Sfântul Apostol Pavel: „ dacă cineva nu vrea să lucreze, acela 
nici să nu mănânce” (II Tes. 3,10). Totuşi, şi faţă de cei leneşi avem datorii de milostenie, dar 
căutând să pătrundem în acea latură a sufletului lor care să-i vindece de lene. 

248. Ce răsplată făgăduieşte Dumnezeu celor milostivi? 

Dumnezeu îi va milui, adie le va ierta pcatele, la judecata de apoi, căci, precum spune 
Sfântul Apostol Iacov: „ Judecata este fără milă pentru cel care n-a făcut milă. Şi mila 
biruieşte în faţa judecăţii” (Iacov 2,13); sau, cum zice Sfântul Apostol Petru: „dragostea 
acoperă mulţime de păcate” (Petru 4, 8). 

Că virtutea milosteniei este cât se poate de preţuită, se vede lămurit din cuvintele 
Mântuitorului despre judecata de apoi, în care milostenia este aceea pentru care vom fi mai 
ales răsplătiţi (Matei 25, 32-46). 

249. Care este a şasea fericire şi ce înţeles are? 

„Fericiţi cei curaţi cu inima, că aceia vor vedea pe Dumnezeu” (Matei 5, 8). 

Mântuitorul aseamănă inima omului cu ochiul. Precum ochiul sănătos şi curat poate 
vedea limpede (Matei 6, 22), tot aşa numai cel cu inima curată, neacoperită de ceaţa păcatului, 
poate vedea pe Dumnezeu. 

Cei curaţi cu inima sunt mai întâi cei nevinovaţi şi lipsiţi de vicleşug, ca Natanael (Ioan 1, 
47) şi ca pruncii (Matei 18, 3-4); apoi cei care, prin nevoinţe şi rugăciuni neîntrerupte, 
izbutesc să-şi smulgă rădăcinile păcatului, adică să-şi golească inima de poftele şi gândurile 
rele, de iubirea celor pământeşti, şi să o umple cu dorul după lumina dumnezeiască şi 

desăvârşire. Aceştia ajung să-L vadă pe Dumnezeu chiar din această viaţă, aflându-L 
pretutindeni, şi mai ales în făpturile Sale, precum este scris: „ Cele nevăzute ale Lui se văd de 
la făcerea lumii, înţelegându-se din făpturi, adică veşnica Lui putere şi dumnezeire, aşa ca ei 
să fie fără cuvânt de apărare” (Rom. 1, 20). 

Pe unii ca aceştia, Biserica îi numeşte «văzători de Dumnezeu». Dar vederea lui 
Dumnezeu în această viaţă este nedeplină, precum zice Sfântul Apostol Pavel: „vedem acum 
ca prin oglindă, în ghicitură, iar atunci, faţă către faţă” (I Cor. 13, 12). 

De curăţenia inimii este strâns legată virtutea castităţii. De aceea, Sfântul Ioan Gură de 
Aur crede că prin curăţenia inimii trebuie să înţelegem lipsa oricărui păcat în genere şi 
îndeosebi a păcatului desfrânării 660 . Iar castitatea se păstrează prin cumpătare şi post: „Luaţi 
seama la voi înşivă - ne porunceşte Mântuitorul - să nu se îngreuieze inimile voastre de 
mâncare şi de băutură şi de grijile vieţii, şi ziua aceea să vină peste voi fără de veste, ca o 
cursă... Privegheaţi, dar, în toată vremea, rugându-vă ca să vă întăriţi să scăpaţi de toate 
acestea care au să vină şi să staţi înaintea Fiului Omului” (Luca 21, 34-36). 

Pentru curăţenia inimii s-au învrednicit dreptul Simeon şi proorociţa Ana să vadă pe 
Hristos, Fiul lui Dumnezeu (Luca 2, 25 ş.u.). 

Curăţenia inimii este condiţia cea mai însemnată pe care o cere Mântuitorul la 
îndeplinirea oricărei fapte. Prin aceasta El arată însemnătatea părţii lăuntrice a faptei, adică a 
intenţiei, a gândului care-i stă la temelie, lucru de care nu se ţinea destul seama în Vechiul 
Testament. Mântuitorul face din această schimbare a adâncului sufletului omenesc lucrul cel 
mai ales prin care morala creştină întrece şi desăvârşeşte morala Vechiului Testament. 

în Vechiul Testament se oprea, de pildă, omorul; dar în Noul Testament se caută a se 
înlătura şi izvorul lui, adică mânia din inima omului, căci aşa cum spune Mântuitorul: „Din 
inimă ies: gânduri rele, ucideri, adultere, desfrânări, furtişaguri, mărturii mincinoase, hule ” 
(Matei 15, 19). Poftele şi gândurile rele sunt seminţele din care cresc păcatele şi care, deci, 
trebuie înlăturate. Cu privire la aceasta, Mântuitorul spune: ,piţi auzit că s-a zis celor de 
demult: Să nu ucizi; iar cine va ucide vrednic va fi de osândă. Eu însă vă spun vouă că 
oricine se mânie pe fratele său vrednic va fi de osândă ” (Matei 5, 21-22). 

Curăţenia inimii este astfel cea mai înaltă treaptă a desăvârşirii, a sfinţeniei. De aceea ea 
va fi răsplătită cu cea mai mare fericire, care este, privirea lui Dumnezeu. 

250. Care este a şaptea fericire şi ce înţeles are? 

„Fericiţi făcătorii de pace, că aceia fiii lui Dumnezeu se vor chema ” (Matei 5, 9). 

Pacea întemeiată pe adevăr, dreptate şi dragoste este cel mai mare bun social pentru 
oameni şi popoare. Ea uşurează ridicarea condiţiilor de viaţă ale fiecărui om şi înalţă 
popoarele, aducându-le propăşire şi fericire. 

Profeţii Vechiului Testament au descris împărăţia mesianică a lui Hristos ca pe o 
împărăţie a păcii şi a dreptăţii, iar îngerii au cântat în noaptea Naşterii Domnului: „Slava 
întru cei de sus lui Dumnezeu şi pe pământ pace, între oameni bunăvoire” (Luca 2, 14). 

Această pace între oameni şi popoare, după care năzuieşte orice societate, izvorăşte, după 
învăţătura creştină, din pacea omului cu Dumnezeu şi din pacea cu sine însuşi, de care se 
bucură numai cei ce săvârşesc binele. Despre această pace deplină vorbeşte Mântuitorul când 
spune Ucenicilor Săi: „ Pace vă las vouă, pacea Mea o dau vouă ” (Ioan 14, 27). 

Făcători de pace sunt deci, după învăţătura sfintei noastre Biserici, în primul rând cei ce 
săvârşesc Domnului, zilnic, jertfa cea fără de sânge, rugăciuni şi posturi pentru ca peste toţi 
oamenii să se reverse „ pacea lui Dumnezeu, care covârşeşte orice minte” (Filip. 4, 7). 

Făcătoare de pace, solie a păcii şi înfrăţirii este în primul rând Biserica, deoarece ea 
propovăduieşte totdeauna pacea, care izvorăşte din iubirea de Dumnezeu şi de aproapele. 

Făcători de pace sunt de asemenea toţi cei care nu numai că iartă pe cei care caută 
învrăjbire, dar prin mijlociri înţelepte şi potrivite şi prin pilda vieţii lor înlătură neînţelegerile 
şi certurile dintre oameni şi îi împacă, făcându-i din vrajmaş, prieteni. 


660 Sfântul Ioan Gură de Aur, Cuvântul XV la Matei, Migne, P. G., LVII, col. 227; Vezi şi: Teofilact, Comentar 
la Matei, P.G., CXXIII, col. 188. 

Făcători de pace sunt socotiţi apoi şi cei ce stabilesc armonie între voinţa trupului lor şi 
voinţa sufletului 661 , aducând acea împăcare a omului cu sine însuşi. 

Făcători de pace sunt, în sfârşit, toţi cei care prin sfaturile, strădaniile şi faptele lor 
împiedică războaiele între oameni. 

Făcătorii de pace îndeplinesc o lucrare asemănătoare celei săvârşite de Fiul lui 
Dumnezeu, Care a venit în lume să împace pe omul păcătos cu Dumnezeu. De aceea, 
Dumnezeu le făgăduieşte numele haric de „fii ai lui Dumnezeu ”, însoţit, fireşte, de fericirea 
vrednică de acest nume. Porunca de a face pace se adresează tuturor, precum citim în epistola 
către evrei: „Căutaţi pacea cu toţi şi sfinţenia, fără de care nimeni nu va vedea pe Domnul” 
(Evr. 12, 14). 

251, Care este a opta fericire şi ce înţeles are? 

„Fericiţi cei prigoniţi pentru dreptate, că a lor este împărăţia cerurilor” (Matei 5, 10). 

Aşa cum am văzut şi la fericirea a patra, cuvântul „dreptate” are şi aici înţelesul de 
dreaptă credinţă şi dreaptă purtare, viaţă neprihănită, sfinţenie, în care bineînţeles este 
cuprinsă şi virtutea socială a dreptăţii . 

Vechiul Testament ne vorbeşte de mulţi drepţi care au fost prigoniţi din pricina luptei lor 
împotriva păcatelor lumii în care ei trăiau şi pentru îndreptarea acesteia spre o viaţă morală. 

Luptând pentru dreptate, au fost prigoniţi proorocii. Tot din pricina aceasta a fost răstignit 
Mântuitorul Hristos. El a proorocit Ucenicilor Săi că vor fi prigoniţi, ca şi El: „Dacă vă 
urăşte pe voi lumea, să ştiţi că pe Mine mai înainte decât pe voi M-a urât. Dacă aţi fi din 
lume, lumea ar iubi ce este al său; dar pentru că nu sunteţi din lume, ci Eu v-am ales pe voi 
din lume, de aceea lumea vă urăşte ” (Ioan 15,18-19). 

Cei prigoniţi pentru dreptate vor avea parte de împărăţia cerurilor, aşa cum a făgăduit 
Mântuitorul. Căci se cuvine ca lucrătorii împreună cu El la zidirea unei lumi noi să fie acolo 
unde este şi El: Părinte - S-a rugat Mântuitorul - voiesc ca unde sunt Eu, să fie împreună cu 
Mine şi aceia pe care Mi i-ai dat, ca să vadă slava Mea’'’ (Ioan 17, 24). 

252. Care este fericirea a noua şi ce înţeles are? 

fericiţi veţi fi când vă vor ocarî şi vă vor prigoni şi vor zice tot cuvântul rău împotriva 
voastră, minţind din pricina Mea. Bucuraţi-vă şi va veseliţi, că plata voastră multă este în 
ceruri, ca aşa au prigonit pe proorocii cei dinainte de voF (Matei 5, 11-12). 

Prin aceste cuvinte, Mântuitorul fericeşte pe cei care vor avea de suferit delăimari, 
prigoane şi chiar moarte, din pricina credinţei în El şi a răspândirii Evangheliei creştine în 
lume. 

Pentru credinţa în Dumnezeu şi pentru nădejdea venirii lui Mesia au suferit prigoane 
proorocii Vechiului Testament. De pildă, Proorocul Ilie a fost prigonit de Ahab şi Izabela, 
fiindcă i-a mustrat că se închinau la idolul Baal (III Regi 18); Proorocul Isaia a fost tăiat cu 
fierăstrăul, din porunca regelui idololatru Manase; Proorocul Ieremia a fost izgonit din ţară, 
pentru că a mustrat pe cei nedrepţi. Aceleaşi suferinţe au îndurat mulţi alţii pentru credinţa lor 
cea dreaptă (Matei 23, 35; Evr.l 1, 32-40). 

De aceea, Mântnitorul Iisus Hristos a îndemnat pe Ucenicii Săi: „Nu vă temeţi de cei ce 
ucid trupul, iar sufletul nu pot să-l ucidă; temeţi-vă mai curând de acela care poate şi trupul 
şi sufletul să le piardă în gheenă. Au nu se vând două vrăbii pentru un ban? Şi nici una dintre 
ele nu va cădea pe pământ fără ştirea Tatălui vostru. La voi însă şi perii capului, toţi, sunt 
număraţi. Aşadar nu vă temeti; voi sunteti cu mult mai de preţ decât păsările’’’ (Matei 10, 28- 
31). 

Următori Mântuitorului, apostolii şi martirii au dobândit cununa muceniciei, jertfindu-şi 
viaţa pentru răspândirea credinţei creştine. Calendarul creştin cinsteşte amintirea a mii şi mii 
de martiri care şi-au dat viaţa de bună voie şi chiar cu bucurie pentru Hristos. De aceea şi ziua 
morţii lor a fost totdeauna pomenită de Biserică, nu ca zi de durere şi de înfrângere, ci, 
dimpotrivă, ca zi de bucurie şi de biruinţă. 


661 Zigaben, Comentar la Matei, Migne, P. G., CXXIX, col. 196. 

662 Sfântul Ioan Gură de Aur, CuvântulXVla Matei, Migne, P. G., LVII, col. 228. 

Pentru aceasta, creştinii sunt îndemnaţi să se bucure de orice încercare a credinţei, ca 
Sfântul Apostol Petru, care spune: întrucât sunteţi părtaşi la suferinţele lui Hristos, 

bucuraţi-vă, pentru ca şi la arătarea slavei Lui să vă bucuraţi cu bucurie mare. De sunteţi 
ocărăţi pentru numele lui Hristos, fericiţi sunteţi, căci Duhul slavei şi al lui Dumnezeu Se 
odihneşte peste vof' (I Petru 4, 13-14). 


* 

După ce am stăruit asupra fiecăreia dintre cele nouă Fericiri şi am lămurit înţelesul lor, să 
vedem şi legătura dintre ele: 

între virtuţile celor nouă Fericiri este o strânsă legătură. Sfinţii Părinţi socotesc cele nouă 
Fericiri ca pe o scară a desăvârşirii. Iată în câteva cuvinte cum se leagă una de alta: 

Prima hotărâre de a intra pe drumul mântuirii o ia credinciosul numai după ce cunoaşte 
sărăcia duhovnicească, prin smerenie. Această cunoaştere produce o dispoziţie de tristeţe, 
care din pricina slăbiciunii şi a păcatelor, dă naştere căinţei, plânsului. Cel ce-şi plânge 
greşelile îşi poate păstra lesne blândeţea, pentru că supărarea vine numai de la părerea că eşti 
mai bun decât alţii. 

Mai departe, credincioşii plini de căinţă şi blânzi năzuiesc să introducă binele şi în afară, 
şi astfel ei devin flămânzi şi însetoşaţi de dreptate. Ei cer binele mai întâi de la ei înşişi, 
devenind milostivi. 

Cei milostivi înlătură din inima lor iubirea de sine, ,, pofta trupului, pofta ochilor şi trufia 
vieţii” (Ioan 2, 16), realizând curăţia inimii, adică scoaterea răului din inimă. 

Cel cu inima curată este un purtător al păcii, pretutindeni. 

împotriva unor astfel de râvnitori pentru o viaţă îmbunătăţită se ridică pizma şi răutatea 
multora. Nemaiîmpăcându-se cu felul de viaţă al celor cu care trăiau altădată laolaltă, cei 
doritori de o viaţă mai bună se despart de ei, din care pricină aceştia îi prigonesc. Când râvna 
pentru Dumnezeu sporeşte şi buna înrâurire se întinde, creşte împotriva lor şi ura celor răi, 
care îi supun prigoanelor arătate de Mântuitorul în ultima fericire. 

253. Este nevoie să mergem întotdeauna de Ia o fericire la alta, numai în ordinea 
arătată? 

Nu toate virtuţile din Fericiri sunt legate unele de altele în aşa fel încât să nu poată fi 
înfăptuite una fără cealaltă. Aşa, de pildă, milostenia şi mărturisirea credinţei trebuie săvârşite 
în orice prilej nimerit din viaţă. 

254. Ce alte condiţii trebuie îndeplinite pentru însuşirea virtuţilor din cele nouă 
Fericiri? 

Prima condiţie este ca cineva să-şi însuşească judecata oluhovnicească, ceea ce este tot 
una cu înţelepciunea, pe care o aflam în cărţile Sfinţilor Părinţi, în scrierile duhovniceşti şi în 
sfaturile părinţilor duhovniceşti. Creştinii sunt datori să se conducă după înţelepciunea 
Evangheliei. 

A doua condiţie este nefăţărnicia. Făţarnicul, gândindu-se numai la răsplata şi 
negândindu-se la dobândirea virtuţii, nu foloseşte nimic. El nu poate fi fericit niciodată. 

A treia şi ultima condiţie este nădejdea statornică în Dumnezeu, prin care cretinul se 
întăreşte în lupta împotriva grijilor pământeşti. Având nădejde nestrămutată în Dumnezeu - 
Care, după învăţătura Bisericii noastre, este izvorul binelui şi al sfinţeniei -, credinciosul 
păşeşte din virtute în virtute, străduindu-se să se arate folositor atât pentru sine, cât şi 
pentru obştea din care face parte. El nădăjduieşte în triumful binelui asupra răului, în triumful 
vieţii asupra morţii şi în triumful păcii asupra războiului, cunoscând că Domnul şi Mântuitorul 
nostru Iisus Hristos a venit în lume pentru ca lumea „viaţă să aibă şi din belug să aibă ” (Ioan 
10 , 10 ). 


SFÂRŞIT 

ŞI LUI DUMNEZEU LAUDĂ 

CUPRINSUL 


Cuvânt înainte 
Introducere 

Cea dintâi datorie a credinciosului 

1. Care este cea dintâi datorie şi cea mai mare grijă a credinciosului în viaţă? 

2. Dar ce este mântuirea? 

3. Unde se găseşte adevărul care duce la mântuire? 

4. De la cine are Biserica Ortodoxă acest adevăr? 

5. Cum a dat Dumnezeu acest adevăr? 

Despre Descoperirea dumnezeiască 

6. Ce este Descoperirea dumnezeiască? 

7. Ce dovedeşte din partea lui Dumnezeu această Descoperire? 

8. Dumnezeu a dat Descoperirea Sa pentru toţi oamenii? 

9. De ce nu toţi oamenii pot primi Descoperirea direct de la Dumnezeu? 

10. Care au fost vestitorii descoperirii dumnezeieşti 

11. Este cu putinţă ca Dumnezeu să Se descopere oamenilor? 

12. De ce are o autoritate mai mare Descoperirea dumnezeiască decât mintea omenească în 
lucrarea mântuirii? 

13. Câte feluri de descoperiri sunt? 

14. Ce se înţelege prin Descoperirea pe calea firii? 

15. Ce se înţelege prin Descoperirea pe calea mai presus de fire sau pe calea supranaturală 

16. Prin ce s-a dat oamenilor Descoperirea supranaturală? 

17. Când s-a dat oamenilor Descoperirea supranaturală? 

18. De unde ştim că Iisus Hristos este desăvârţirea şi plinirea Descoperirii? 

19. Se poate vorbi despre trepte ale Descoperirii dumnezeieşti? 

20. De ce învăţătura creştină e socotită drept cea mai înaltă treaptă a credinţei? 

21. Cum ne putem încredinţa de Descoperirea dumnezeiască? 

22. Care sunt semnele adevăratei Descoperiri dumnezeieşi? 

23. Ce sunt minunile? 

24. După ce se cunosc adevăratele minuni? 

25. Ce sunt proorociile? 

26. După ce semne se cunosc adevăratele proorocii? 

27. De ce Dumnezeu nu repetă Descoperirea Sa? 

Despre Sfânta Scriptură 

28. Unde se găseşte Descoperirea dumnezeiască cea mai presus de fire? 

29. Ce este Sfânta Scriptură? 

30. De ce Sfânta Scriptură se mai numeşte şi Biblie? 

31. Prin ce se deosebeşte Sfânta Scriptură de celelalte cărţi? 

32. Sfânta Scriptură ne poate călăuzi, ea singură, pe calea mântuirii? 

33. Ce înţelegem prin „canonul” cărţilor Sfintei Scripturi? 

34. Cu ce condiţii au fost primite cărţile Sfintei Scripturi? 

35. Care sunt cărţile Vechiului Testament? 

36. în afară de cărţile canonice mai sunt şi alte cărţi în Sfânta Scriptură a Vechiului 
Testament? 

37. Ce cuprinde canonul cărţilor Noului Testament 

38. Când au fost scrise cărţile Vechiului şi Noului Testament? 

39. Ce înseamnă Vechiul Testament şi ce înseamnă Noul Testament? 

40. Ce înseamnă „Evanghelie”? 

41. Ce înseamnă „Apostol”? 

42. Avem dovezi din Sfânta Scriptură despre insuflarea dumnezeiască a cărţilor Vechiului şi 
Noului Testament? 

43. Avem şi alte dovezi despre insuflarea Sfintei Scripturi? 

44. Ce este insuflarea dumnezeiască? 

45. Sfânta Scriptură poate fi înţeleasă uşor? 

46. Cum trebuie interpretată sau înţeleasă Sfânta Scriptură? 

47. Ce se cere pentru tâlcuirea dreaptă a Sfintei Scripturi? 

Despre Sfânta Tradiţie 

48. Ce este Sfânta Tradiţie 

49. Când a luat naştere Sfânta Tradiţie? înainte de Sfânta Scriptură, odată cu aceasta sau după 
ea? 

50. Cum a luat naştere Sfânta Tradiţie? 

51. Ce este Tradiţia Apostolică? 

52. Cum s-a dezvoltat Tradiţia bisericească? 

53. Ce legătură este între Sfânta Scriptură şi Sfânta Tradiţie? 

54. Sfânta Tradiţie aparţine credinciosului în parte, sau Bisericii întregi? 

55. Ce legături este între Biserică şi Sfânta Tradiţie? 

56. Care este rolul Bisericii faţă de Descoperirea dumnezeiască şi deci şi faţă de Sfânta 
Tradiţie? 

57. Unde se află cuprinsă Sfânta Tradiţie? 

58. Tradiţia e schimbătoare sau neschimbătoare? 

59. în ce înţeles, anume, se poate vorbi despre progresul Sfintei Tradiţii? 

60. Ce condiţie se cere pentru ca un adevăr de credinţă să fie formulat în Dogmă? 

61. Când Sinoadele ecumenice nu se mai adună, cum deosebim învăţătura adevărat de cea 
mincinoasă? 

62. Care e datoria noastră principală faţă de Sfânta Tradiţie? 

63. Care sunt condiţiile sau semnele adevăratei Tradiţii? 

64. Prin ce mijloace statorniceşte Biserica adevărurile de credinţă dezvoltate de-a lungul 
Tradiţiei? 

65. Ce este un Sinod ecumenic? 

66. Care este obârşia ţinerii Sinoadelor ecumenice? 

67. Pe cine înfăţişau Sfinţii Apostoli adunaţi în Sinod? 

68. Cui a încredinţat Mântuitorul conducerea Bisericii după înălţarea Sa la cer? 

69. Ce fel de puteri a dat Mântuitorul Apostolilor şi urmaşilor lor în Biserică? 

70. Sfinţii Apostoli au folosit această întreită putere, fiecare în parte sau în unire şi 
conlucrare? 

71. Pe cine au lăsat Sfinţii Apostoli ca urmaşi ai lor la conducerea Bisericii văzute? 

72. Cum foloseau episcopii întreita putere dată lor de Sfinţii Apostoli? 

73. Sinodul ecumenic are puterea de a statornici învăţături noi de credinţă? 

74. Ce condiţie trebuie să îndeplinească o învăţătură de credinţă statornicită de un Sinod 
ecumenic, ca ea să aibă putere obligatorie pentru toţi creştinii? 

Partea I 

DESPRE CREDINŢĂ 


Simbolul credinţei sau „Crezul”? 

75. Ce este Simbolul credinţei sau „Crezul”? 

76. Cum se numeşte acest Simbol de Credinţă 

77. Cine a alcătuit acest Simbol de Credinţă, unde şi de ce? 

78. înaintea Simbolului de Credinţă Niceo-Constantinopolitan au mai foast alte simboluri de 
credinţă? 

79. Câte articole are Simbolul de Credinţă? 

80. Câte părţi cuprinde Simbolul Credinţei? 

81. Care este art. I din Simbolul Credinţei? 

82. Ce înseamnă cuvântul „cred”? 

83. Care sunt roadele credinţei? 

84. Este vreo legătură între credinţa în lucrurile descoperite şi cunoaşterea lor? 

învăţătura despre Dumnezeu 
Existenta lui Dumnezeu 

85. Ce se poate şti despre Dumnezeu cu mijloacele firii omeneşti şi ale firii înconjurătoare? 

86. Este vreo deosebire între acest fel de a cunoaşte existenţa lui Dumnezeu şi cel prin 
Descoperirea dumnezeiască? 

87. Prin ce arată frea existenta lui Dumnezeu? 

88. Pe ce altă cale a firii ştim că există Dumnezeu? 

89. Cunoaştem existenţa lui Dumnezeu numai pe calea firii? 

Fiinţa lui Dumnezeu 

90. Ştim noi ceva despre fiinţa lui Dumnezeu? 

însuşirile lui Dumnezeu 

91. Ce înseamnă cuvintele „Cred într-unul Dumnezeu”? 

92. Care sunt însuşirile lui Dumnezeu? 

93. Dacă Dumnezeu este Duh, de ce în Sfânta Scriptură se vorbeşte despre inima, ochii, 
urechile, mâinile lui Dumnezeu? 

94. Dacă Dumnezeu este peste tot locul, de ce se spune în Sfânta Scriptură că El este în ceruri 
sau în Biserică? 

Sfânta Treime 

95. Pentru ce numim, în articolul I din Simbolul Credinţei, pe Dumnezeu „Tatăl”? 

96. Se vorbeşte în Sfânta Scriptură despre aceste trei persoane sau ipostasuri ale singurului 
Dumnezeu? 

97. Sfânta Tradiţie mărturiseşte existenţa Sfintei Treimi? 

98. Cele trei persoane sau trei ipostasuri pot fi înţelese ca trei dumnezei? 

99. Care e legătura ipostasurilor între ele? 

100. Cele trei ipostasuri voiesc şi lucrează separat sau la un loc? 

101. Ce au împreună şi ce au deosebit persoanele Sfintei Treimi? 

102. Prin ce Se deosebeşte mai de aproape Tatăl? 

103. Prin ce Se deosebeşte mai de aproape Fiul? 

104. Prin ce Se deosebeşte mai de aproape Duhul Sfânt? 

Despre Dumnezeu Tatăl 

105. De ce în articolul I din Simbolul Credinţei numim pe Dumnezeu: Tatăl, Atotţiitorul, 
Făcătorul cerului şi al pământului, văzutelor tuturor şi nevăzutelor 

106. Ce se înţelege prin cuvintele „nevăzutelor”? 

107. Care a fost făcută mai întâi: lumea văzută sau cea nevăzută? 

108. Cum şi de ce a făcut Dumnezeu pe îngeri? 

109. Ce sunt îngerii? 

110. Ce însuşiri au îngeri 

111. De ce se numesc îngeri şi care e numărul lor? 

112. Ce chemare au îngerii? 

113. Ce sunt duhurile rele sau diavolii? 

114. De unde le vine diavolilor această răutate? 

115. Ce se înţelege prin cuvintele „văzutelor tuturor”? 

116. Pornirile cele rele ale făpturilor au fost de la început? 

117. Ce ne descoperă Sfânta Scriptură despre facerea omului şi starea lui dinainte de păcat? 

118. Ce spune Sfânta Scriptură despre femeie? 

119. De ce Eva n-a fost făcută din aceeaşi ţărână ca Adam? 

120. Ce înseamnă chipul şi asemănarea lui Dumnezeu în om? 

121. După ce Dumnezeu a făcut pe om, unde l-a aşezat? 

122. Care era starea omului în Rai, înainte de păcat? 

123. Cu ce scop a făcut Dumnezeu pe om? 

124. Care este porunca lui Dumnezeu, de care Adam trebuia să asculte? 

125. Adam şi Eva au păzit această poruncă? 

126. Cum se numeşte acest păcat al lui Adam? 

127. Cum se moşteneşte păcatul strămoşesc? 

128. Care au fost urmările păcatului strămoşesc? 

129. După facerea lumii, Dumnezeu Se îngrijeşte de ea? 

Despre Dumnezeu Fiul 

130. Care sunt articolele din Simbolul Credinţei despre Dumnezeu Fiul? 

131. Ce ne învaţă aceste articole privite laolaltă? 

132. Aveau oamenii trebuinţă de această întrupare? 

133. Nu puteau să-şi dea oamenii înşişi mântuirea din această stare? 

134. Nu-i putea mântui nici măcar vreun înger? Trebuia să vină însuşi Fiul lui Dumnezeu? 

135. Dar nu putea să facă aceasta Fiul lui Dumnezeu stând în cer şi nefăcându-Se om? 

136. Care este primul din aceste motive? 

137. Dar al doilea motiv al întrupării care este? 

138. Şi care este al treilea motiv al întrupării? 

139. Dacă numai Fiul lui Dumnezeu făcut om putea să mântuiască omenirea de păcat şi de 
moarte, de ce nu S-a făcut mai curând om? De ce a lăsat Dumnezeu să treacă un timp atât de 
îndelungat de la căderea lui Adam până la trimiterea Fiului Său? 

140. Cum s-a făcut această pregătire? 

141. Cum au fost pregătiţi păgânii şi evreii prin creşterea răului şi a convingerii că nu se pot 
mântui prin puterile lor? 

142. Cum a pregătit Dumnezeu pe oameni, prin veştile ce li le da, că va veni El însuţi să-i 
mântuiască? 

143. Cum au fost ridicaţi oamenii la această credinţă intr-un singur Dumnezeu, Care are însă 
un Fiu? 

144. Această pregătire a fost de ajuns ca omenirea să primească pe Iisus Hristos ca 
Dumnezeu? 

145. Care este credinţa Bisericii noastre în dumnezeirea Mântuitorului nostru Iisus Hristos? 

146. Care este acest articol? 

147. Ce ne învaţă acest articol în întregimea lui? 

148. Ce înseamnă primele cuvinte din articolul II al Simbolului Credinţei: Şi întru Unul 
Domn Iisus Hristos? 

149. Ce înseamnă îndeosebi numele de „Iisus” dat Mântuitorului? 

150. Ce înseamnă numele Hristos? 

151. Hristos, prin ungerea ce o are de la Duhul Sfânt, este adevăratul arhiereu, prooroc şi 
împărat. Se vorbeşte despre aceste slujiri ale lui Hristos în Sfânta Scriptură şi ce înţeles au 
ele? 

152. Este o înrudire de înţelesuri între numele de „Iisus” şi „Hristos”? Dar între ele şi cel de 
Domn? 

153. Când a primit Fiul lui Dumnezeu numele de Iisus Hristos? 

154. Aşadar, atunci când spunem, „Iisus Hristos”, nu pornim de la Fiul lui Dumnezeu dinainte 
de întrupare, ci de la Cel de după întrupare 

155. Ce înseamnă cuvintele: „Fiul lui Dumnezeu, Unul-Născut”? 

156. Ce înseamnă cuvintele: „Carele din Tatăl S-a născut”? 

157. Ce înseamnă „Mai înainte de toţi vecii”? 

158. Putem noi înţelege naşterea aceasta dinainte de veci? 

159. Ce înseamnă „Fumină din Fumină”? 

160. Ce înseamnă „Dumnezeu adevărat din Dumnezeu adevărat”? 

161. Ce înseamnă cuvintele „născut, iar nu făcut”? 

162. Ce înseamnă „Cel ce este de o fiinţă cu Tatăl”? 

163. Dacă fiinţa Tatălui şi a Fiului e una, iar persoanele sunt două, cum ne putem păzi să nu 
împărţim ceea ce e între ei una şi să nu amestec în ceea ce e între ei deosebit? 

164. Se poate înţelege cu mintea unitatea fiinţei dumnezeieşti şi deosebirea persoanelor? 

165. Ce înseamnă „prin Carele toate s-au făcut”? 

166. Cum realizează cuvintele „prin Carele toate s-au făcut” trecerea de la articolul al IlI-lea, 
în care se vorbeşte despre întruparea Fiului lui Dumnezeu pentru mântuirea lumii? .. 

167. Care este articolul al IlI-lea din Simbolul Credinţei? 

168. Ce ne învaţă acest articol în întregimea lui? 

169. Am aflat din răspunsul la întrebările de mai înainte de ce trebuia să Se facă Fiul lui 
Dumnezeu om, ca să ne mântuiască. Acum, să vedem, mai îndeaproape, ce trebuie să 
înţelegem prin cuvintele că Fiul lui Dumnezeu S-a făcut om. Nu cumva, oare, S-a schimbat 
prin aceasta Fiul lui Dumnezeu? 

170. Avem vreo asemănare pentru această Taină? 

171. De ce a trebuit să fie Iisus Hristos o persoană în două firi 

172. Ce înseamnă „pentru noi oamenii şi pentru a anoastră mântuire”? 

173. Ce înseamnă cuvintele „S-a pogorât din cer”? 

174. A părăsit Fiul lui Dumnezeu cerul prin această „pogorâre”? 

175. Ce înseamnă „S-a întrupat de la Duhul Sfânt şi din Fecioara Maria şi S-a făcut om”, şi 
anume de ce spune în chip deosebit „S-a întrupat şi în chip deosebit „S-a făcut om”? 

176. Şi ce înseamnă: „De la Duhul Sfânt şi din Fecioara maria”? care este partea Duhului 
Sfânt şi care a Fecioarei Maria în întruparea Cuvântului? 

177. Duhul Sfânt a fost singur în Fecioara, când acesta a zămislit pe Fiul lui Dumnezeu ca 
om? 

178. Cine a fost Fecioara Maria? 

179. Aşadar, Sfânta Maria a rămas totdeauna fecioară? 

180. Avem temeiuri pentru adevărul acesta în Sfânta Scriptură şi sfânta Tradiţie 

181. De ce cinstim pe Sfânta Fecioară Maria şi-i închinăm zile de sărbătoare? 

182. Este mai mare cinstirea Sfintei Fecioare Maria decât cinstirea adusă altor sfinţi? 

183. De ce Sfânta Fecioară Maria este cea dintâi dintre sfinţi? 

184. Dar în Sfânta Scriptură se vorbeşte de nişte „fraţi” ai Domnului. Care sunt aceştia? 

185. Dacă Mântuitorul n-a avut după El fraţi, în ce înţeles se numeşte El „întâiul născut”? 

186. De ce numim pe Sfânta Maria nu numai „Pururea Fecioară”, ci şi „Prea curată”? 

187. De ce numim pe fecioara şi „Născătoare de Dumnezeu”, sau „Maica lui Dumnezeu”? 

188. Dacă Fiul lui Dumnezeu S-a făcut om deplin, om întru toate asemenea nouă, de ce S-a 
întrupat de la Duhul Sfânt şi din fecioară şi nu S-a născut ca orice om pe cale firească? 

189. De ce nu putea săvârşi păcat? 

190. Dar dacă n-a păcătuit, a mai fost El om adevărat? 

191. Dar dacă Iisus Hristos n-a putut păcătui, cum se înţeleg ispitele cu care s-a apropiat 
satana de El şi cum mai este El pildă pentru noi ca să luptăm cu păcatul? 

192. Vorbeşte Sfânta Scriptură despre lipsa de păcat a Mântuitorului? 

193. A fost de trebuinţă pentru mântuirea noastră ca Iisus Hristos să fie fără de păcat? 

194. Care este articolul al IV-lea din Simbolul Credinţei? 

195. Ce cuprinde acest articol în întregul lui? 

196. Când a început Iisus lucrarea de mântuire a omului? Trebuie să despărţim cu totul 
întruparea Domnului de lucrarea Lui mântuitoare? 

197. De ce „S-a răstignit (Domnul) pentru noi”? 

198. De ce a trebuit să moară Iisus Hristos pentru noi tocmai răstignit pe cruce? 

199. Dar dacă crucea a fost unealtă de tortură ruşinoaşă şi dureroasă pentru Domnul, e bine să 
o cinstim? 

200. mai sunt şi alte locuri în Sfânta Scriptură care ne arată datoria de a cinsti Sfânta Cruce? 

201. De ce s-au pus în Simbol cuvintele: „în zilele lui Ponţiu Pilat”? 

202. De ce s-au mai pus în Simbol cuvintele: „Şi a pătimit”, odată ce s-a spus că: „S-a 
răstignit”? 

203. Alt înţeles nu mai au cuvintele: „şi a pătimit”? 

204. De ce s-au mai pus în Simbol cuvintele „şi S-a îngropat”? Nu se înţelegea aceasta odată 
ce S-a răstignit? 

205. Unde a fost sufletul Domnului în timpul cât trupul Lui a stat în mormânt? 

206. Dar cu Dumnezeirea, care era unită cu firea omenească în Iisus Hristos ce s-a întâmplat 
în timpul morţii? 

207. Dar n-a ajuns trupul Domnului nestricăcios şi sufletul Lui îndumnezeit numai după 
înviere? 

208. Care este articolul al V-lea din Simbolul Credinţei? 

209. Ce însemnătate are pentru noi faptul că Hristos „a înviat”? 

210. învierea lui Hristos înseamnă numai revenirea trupului mort la viaţa dinainte de moarte, 
sau înseamnă şi o prefacere a acelui trup? 

211. în ce fel s-a prefăcut trupul Domnului prin înviere? Ce a însemnat învierea lui Hristos 
pentru firea omenească a Lui, mai întâi ca să ştim ce va însemna ea şi pentru noi toţi, atunci 
când ne vom împărtăşi de ea? 

212. De ce s-au pus în Simbolul Credinţei cuvintele: „a treia zi după Scripturi”? 

213. Ce înseamnă „după Scripturi”? 

214. Ce spun Sfintele Scripturi despre înviere? 

215. Care este articolul al Vl-lea din Simbolul Credinţei? 

216. Ce ne învaţă articolul VI al Simbolului? 

217. Care este articolul al VH-lea dinSimbolul Credinţei? 

218. Ce ne învaţă acest articol în întregimea lui? 

219. Din ce cauză îi va da Tatăl Fiului Său întrupat, Iisus Hristos, să facă judecata? 

220. Ce trebuie să înţelegi îndeosebi prin cuvintele: „Şi iarăşi va să vină cu slavă”? 

221. Ce înseamnă cuvintele: „A Cărui împărăţie nu va avea sfârşit”? 

Despre Duhul Sfânt 

222. în care articol din Simbolul Credinţei se vorbeşte despre Duhul Sfânt? 

223. Care este acest articol? 

224. Ce înseamnă: „Cel ce împreună cu Tatăl şi cu Fiul este închinat şi mărit”? 

225. Avem temeiuri pentru această învăţătură în Sfânta Scriptură şi în Sfinţii Părinţi? 

226. Ce înseamnă cuvintele: „Care dinTatăl purcede”? 

227. Am auzit că romano-catolicii şi protestanţii spun că Sfântul Duh purcede şi de la Fiul şi 
chiar au adăugat la Simbolul Credinţei aceste cuvinte. Cum susţin ei aceasta? 

208. Ce mai susţin romano-catolicii cu privire la purcederea Duhului Sfânt? 

229. Ce spun Sfinţii Părinţi în privinţa purcederii Sfântului Duh? 

230. Când au adăugat cei din Apus, în Simbolul Credinţei, cuvintele „Şi de la Fiul” 
(Filioque)? 

231. De ce e pomenit Sfântul Duh de obicei în rândul al treilea, după Tatăl şi după Fiul? 

232. De aceea vorbeşte şi Simbolul Credinţei despre Sfântul Duh după Tatăl şi Fiul? 

233. De aceea e numit Duhul Sfânt, în Simbol, „Domnul de viată făcătorul”? 

234. Dacă Duhul Sfânt e Cel ce desăvârşeşte lucrarea pornită din Tatăl şi săvârşită de Fiul, de 
ce se spune că Sfântul Duh „a grăit prin Prooroci”, cum zice Simbolul, adică a pregătit 
mântuirea pe care avea să o împlinească pe urmă Fiul? 

235. Cum desăvârşeşte Sfântul Duh mântuirea noastră? Nu ajungea lucrarea lui Iisus Hristos, 
Cuvântul lui Dumnezeu? 

236. Chiar persoana Duhului Sfânt e aceea prin care vedem pe Hristos şi ne unim cu El? 

237. Lucrarea aceasta prin care Duhul Sfânt Se uneşte cu Hristos şi lucrează în noi, împreună 
cu noi, la mântuirea noastră, nu are un nume deosebit? 

238. Harul este numai al Duhului Sfânt, sau şi al celorlalte persoane dumnezeieşti? 

239. Este un singur har, sau sunt mai multe? 

240. Care sunt harismele, darurile şi roadele Duhului? 

241. Afară de acestea, mai sunt şi alte daruri şi roade ale Duhului Sfânt? 

242. Dacă harul e o lucrare necreată a lui Dumnezeu în sufletul nostru şi dacă prin el însuşi 
Duhul Sfânt lucrează în noi mântuirea, oare s-ar putea mântui omul şi fără har? 

243. Dar dacă harul ne e totdeauna de neapărată trebuinţă pentru mântuire şi dacă mântuirea e 
un dar al lui Dumnezeu dat prin har, mai avem şi noi vreo parte la lucrarea mântuirii noastre? 

244. Dar învăţătura Bisericii noastre care este? 

245. Dar Dumnezeu nu ştie din veci pe cei ce se vor mântui şi pe cei ce se vor pierde? Dacă-i 
aşa, cei pe care-i ştie că se vor pierde cum s-ar mai putea mântui, şi cei pe care-i ştie că se vor 
mântui cum s-ar mai putea pierde? 

246. Dacă harul face începutul mântuirii, şi nu libertatea omului, şi dacă de-abia după ce bate 
harul la uşa sufletului se poate hotărî omul pentru har, nu cumva harul înrâureşte libertatea să- 
1 primească? Şi aceasta nu e un fel de silă din partea harului asupra libertăţii? 

247. Chiar şi atunci când omul a înaintat mult în viaţă şi este pătruns adânc de har, 
conlucrează el liber cu harul? 

248. Dacă omul e dator să conlucreze în chip liber cu harul la mântuirea sa, ce trebuie să facă 
omul ca să se mântuiască? 

249. în ce scop cere Dumnezeu de la om fapte bune pentru mântuirea lui? Mai trebuie oare să 
mai dea şi omul ceva lui Dumnezeu, în afară de jertfa pe care a dat-o Hristos, ca să primească 
mântuirea? 

250. Dacă prin har, credinţă şi fapte bune (virtuţi) ne desăvârşim viaţa cea întru Hristos, până 
unde poate ajunge această desăvârşire şi în ce constă ea? 

251. Când are loc naşterea la viaţa cea întru Hristos şi în ce constă ea? 

252. în ce constă pruncia duhovnicească? 

253. în ce constă creşterea duhovnicească? 

254. Care este rezultatul acestei creşteri? 

255. în ce constă sfinţenia? 

256. Care este articolul IX din Simbolul Credinţei 

257. Ce ne învaţă acest articol? 

258. De ce să credem şi în Biserică? Nu ne este de ajuns credinţta în cele trei persoane ale 
Sfintei Treimi? 

259. Ce este Biserica? 

260. Cine face parte din Biserică? 

261. Când a întemeiat Mântuitorul Biserica Sa? 

262. Cum înfăţişează Descoperirea dumnezeiască legătura dintre Hristos şi Biserica Sa? 263. 
Ce înseamnă cuvintele „Trupul lui Hristos” sau „Trupul Domnului”? 

264. Cum prelungeşte Biserica întruparea lui Hristos? 

265. Cum ne facem membri ai Trupului tainic al Domnului, adică al Bisericii? 

266. Ce alte nume se mai dau Bisericii? 

267. Cum se înfăţişează Biserica în calitatea ei de Zidire nouă şi de mireasă a lui Hristos? 

268. Ce legătură are această lume nouă, ca Trup tainic al Domnului, cu Trupul cu care 
Mântuitorul a trăit pe pământ? 

269. Ce fapte adeveresc prezenţa Mântuitorului în Biserică? 

270. Lumea cea noua a Bisericii e alcătuită numai din creştini trăitori pe pământ? 

271. Cum numeşte învăţătura ortodoxă Biserica celor de pe pământ şi cum numeşte Biserica 
celor din cer? 

272. Cine sunt membrii Bisericii? 

273. De ce credem în Biserică? 

274. De ce se numeşte Biserica „una”? 

275. Dacă Biserica este una, de ce, totuşi, partea ei văzută are mai multe căpetenii, în 
persoana episcopilor eparhioţi? 

276. Despărţirea Bisericii apusene de cea răsăriteană n-a adus şi ruperea unităţii Bisericii? 

277. De ce se numeşte Biserica „sfântă”? 

278. Poate fi Biserica Sfântă, dacă ea cuprinde şi păcătoşi? 

279. De ce se numeşte Biserica „sobornicească”? 

280. De ce se numeşte Biserica „apostolească”? 

281. Ce aşezământ are Biserica prin care asigură succesiunea apostolică? 

282. Ce obârşie are ierarhia bisericească? 

283. Câte trepte are ierarhia bisericească? 

284. Care este cea mai mare autoritate în Biserică? 

Sfintele Taine 

285. Care este articolul al X-lea din Simbolul Credinţei? 

286. De ce se vorbeşte despre Botez în Simbolul Credinţei? 

287. Ce sunt Sfintele Taine? 

288. Cine e săvârşitorul Sfintelor Taine? 

289. Care e numărul Sfintelor Taine? 

290. Ce este Botezul? 

291. De unde rezultă că Botezul este o Taină, şi nu un simbol? 

292. Din ce rezultă trebuinţa de a boteza toţi oamenii pentru ca să se mântuiască? 

293. Când a fost aşezată Sfânta Taină a Botezului? 

294. Ce condiţii se cer pentru primirea Sfântului Botez? 

295. Copiii, neîndeplinind cele două condiţii, de ce sunt botezaţi? 

296. Ce adeveriri ne dă Sfânta Scriptură despre Botezul copiilor? 

297. Care sunt efectele sau roadele Sfântului Botez? 

298. De ce mărturisim credinţa intr-un singur Botez? 

299. Mai este botez în afară de cel din apă şi din Duh? 

300. Este vreo deosebire între Botezul lui Ioan Botezătorul şi Botezul creşstin cu apă şi Duh, 
de care a fost vorba? 

301. Ce este Taina Mirungerii? 

302. Când a fost aşezată Taina Mirungerii? 

303. Cine a împărtăşit întâi această Sfântă Taină? 

304. Ce condiţii trebuie să îndeplinească primitorul? 

305. Cum se explică, săvârşirea Tainei Mirungerii atât prin punerea mâinilor, cât şi prin 
ungere? 

306. Ce este pocăinţa? 

307. Când a fost aşezată această Sfântă Taină? 

308. Care sunt condiţiile iertării păcatelor prin această Taină? 

309. Ce este dezlegarea? 

310. Ce este Sfânta împărtăşanie? 

311. Când a fost aşezată această Sfântă Taină? 

312. Cum ajung pâinea şi vinul Trupul şi Sângele Mântuitorului? 

313. Ce este această prefacere? 

314. Pâinea şi vinul se prefac în Trupul şi Sângele Mântuitorului din trupul vieţii Sale 
pământeşti, sau în Trupul şi Sângele de după înviere? 

315. Când are loc prefacerea şi se săvârşeşte deci această Taină? 

316. Sfânta împărtăşanie e numai o Taină sau e mai mult decât atâta? 

317. Care sunt roadele împărtăşirii cu Trupul şi Sângele Domnului? 

318. Ce este Hirotonia sau Preoţia? 

319. Când a aşezat Mântuitorul această Sfântă Taină? 

320. Pe ce temeiuri se sprijină cele trei puteri ale Preoţiei: învăţătorească sau de propovăduire, 
sfinţitoare şi conducătoare? 

321. Câte trepte are Preoţia harică? 

322. Ce înţeles au cuvintele Sfintei Scripturi: „Iar voi sunteţi seminţie aleasă, preoţie 
împărătească, neam sfânt, popor agonisit de Dumnezeu, ca să vestiţi în lume bunătăţile Celui 
ce v-a chemat din întuneric la lumina Sa cea minunată” (I Petru, 2, 9)? 

323. Ce este Nunta? 

324. Ce deosebire este între căsătoria civilă şi nunta creştină? 

325. Ce este Sfântul Maslu? 

326. Când a fost aşezată această Sfântă Taină? 

Despre „ viaţa viitoare ” 

327. în care articole din Simbolul Credinţii se vorbeşte despre „viaţa viitoare”? 

328. Care sunt aceste articole? 

329. Ce ne învaţă aceste două articole? 

330. Dacă oamenii vor învia odată, de ce mai mor? Pare drept să moară cei păcătoşi, pentru că 
firea lor e robită de păcat, dar de ce să moară, cei ce trăiesc în sânul Bisericii, curăţindu-se de 
păcate prin harul Sfintelor Taine şi prin împlinirea poruncilor dumnezeieşti? 

331. îndată după moarte şi încă mai înainte de învierea trupurilor, sufletele celor credincioşi şi 
curăţiţi de păcate se duc la viaţa fericită. Dar ce se întâmplă cu sufletele celor care mor în 
necredinţă şi în păcate? 

332. Ce se întâmplă cu sufletele după moarte şi mai înainte de învierea trupurilor şi de 
judecata cea de obşte? 

333. Cine este judecătorul la această judecată particulară a sutletelor şi cum se face ea? 

334. De ce şi cum Se foloseşte Mântuitorul de conştiinţa omului la judecata particulară? 335. 
De ce şi cum Se foloseşte Mântuitorul de Sfinţii îngeri şi de draci la judecata particulară? 

336. Ce se va avea în vedere la această judecată? 

337. Putem şti de la ce treaptă a virtuţilor sau a curăţiei sau a lipsei de patimi, în sus, merge 
cineva la rai şi de la ce treaptă, în jos, merge cineva la iad? 

338. Nu rămân vreunii intr-un loc de mijloc, între rai şi iad? 

339. Dar cei ce se duc în rai sau în iad sunt cu toţii pe aceeaşi treaptă de fericire sau de 
chinuri? 

340. în ce constă fericirea sufletelor din rai? 

341, Şi în ce constau chinurile celor păcătoşi? 

342. Dar atunci, nu e nici o putinţă să scape vreunii din cei ce ajung la chinuri? 

343. Pot fi scoase sufletele din iad? 

344. Se poate şti sigur de un suflet că va fi scos de la chinuri datorită rugăciunilor Bisericii şi 
a celor vii? 

345. Nu se poate şti măcar în general care păcătoşi se pot folosi de rugăciunile Bisericii? 

346. Cum se face că rugăciunile Bisericii pot ajuta unora să se mântuiască de chinuri înainte 
de judecata din urmă? 

347. Tot provizorie este şi starea de fericire a sufletelor drepţilor înainte de judecata din 
urmă? Şi tot de un grad mai mic? 

348. Avem noi vreo legătură cu sufletele drepţilor din cer? 

349. Avem temeiuri să credem că Sfinţii mijlocesc pentru noi prin rugăciunile lor? 

350. Simţim noi trebuinţă şi de rugăciunile Sfinţilor ca să fim ascultaţi de Dumnezeu? Nu 
ajung rugăciunile noastre? 

351. în ce chip se mai arată legătura noastră cu sfinţii? 

352. Dar rugăciunea şi închinarea nu se cuvin numai lui Dumnezeu? Nu dăm, aşadar, 
oamenilor ceva ce se cuvine numai lui Dumnezeu? 

353. Avem temeiuri în Sfânta Scriptură pentru aceste cereri de mijlocire şi pentru cinstirea 
sfinţilor? 

354. Nu cumva umbrim, prin această cinstire a sfinţilor, slava care se cuvine numai lui 
Dumnezeu? 

355. Avem vreun folos din această cinstire a sfinţilor? 

356. Pe Sfânta Fecioară Maria, Maica Domnului, o cinstim la fel ca pe sfinţi? 

357. Prin ce ne mai arătăm cinstirea ce o dăm sfinţilor, în afară de rugăciunile prin care le 
cerem mijlocirea şi-i lăudăm? 

358. Care sunt temeiurile cinstirii moaştelor sfinţilor? 

359. Dar temeiurile cinstirii icoanelor care sunt? Şi care este înţelesul cinstirii lor? 

360. Până când va ţine starea provizorie a sufletelor în rai şi în iad? 

361. Toate acestea vor fi deodată? 

362. Când vor fi toate acestea? 

363. Nu ni s-au dat nici măcar semne, după care să recunoaştem apropierea sfârşitului? 

364. Vor învia deodată, atât drepţii cât şi păcătoşii? 

Dar cu trupurile celor ce vor fi atunci pe pământ ce se va întâmpla? 

366. Cum va fi trupul înviat, faţă de cel pe care îl avem acum? 

367. Trupurile înviate ale păcătoşilor vor avea şi ele aceste însuşiri? 

368. Ce se mai poate spune despre însuşirile trupurilor înviate ale celor drepţi? 

369. Dar cu lumea aceasta zidită de Dumnezeu ce se va întâmpla? Va înceta să mai existe? 

370. Ce rost mai are judecata din urmă, odată ce s-a făcut după moarte o judecată deosebită cu 
fiecare? 

371. Ce se va avea în vedere la judecata din urmă? 

372. în ce va consta pedeapsa veşnică a celor păcătoşi? 

373. Dar fericirea veşnică a celor drepţi în ce va consta? 

374. Ce înseamnă „Amin”? 


Partea a Il-a 
DESPRE NĂDEJDE 


Nădejdea creştină 

1. Pentru ce Crezul învaţă în articolele XI şi XII tot aceleaşi adevăruri mântuitoare, despre 
care rosteşte şi articolul VII? 

2. Ce este nădejdea creştină? 

3. Care sunt bunătăţile făgăduite nouă de Dumnezeu? 

4. De unde izvorăşte nădejdea creştină? 

5. Cine este îndreptăţit să nădăjduiască în bunătăţile făgăduite de Dumnezeu? 

6. Care este însoţitoarea nădejdii creştine? 

7. Este nădejdea creştină un dar dumnezeiesc? 

8. Ce folos dobândeşte cel ce nădăjduieşte în Dumnezeu? 

9. Care sunt roadele nădejdii creştine? 

10. Despre cine se poate spune că păcătuieşte împotriva nădejdii creştine? 

11. Prin ce mijloace se întreţine şi se împrospătează nădejdea? 

Rugăciunea 
Rugăciunea particulară 

12. De câte feluri este rugăciunea? 

13. Ce este rugăciunea particulară? 

14. Ce este rugăciunea? 

15. Pentru ce este însoţită rugăciunea de unele semne văzute, precum semnul Sfintei cruci, 
starea în genunchi, facerea de metanii, ridicarea mâinilor şi altele? 

16. Cum se face semnul Sfintei cruci şi ce zicem când îl facem? 

17. Când ne însemnăm cu Sfânta cruce, facem oare şi o mărturisire de credinţă? 

18. Ce dobândim când ne facem semnul Sfintei cruci? 

19. Când trebuie să facem semnul Sfintei cruci? 

20. Ce înseamnă rugăciunea în genunchi, prosternarea cu faţa la pământ, împreunarea 
mâinilor pe piept sau ridicarea braţelor, baterea de metanii şi altele? 

21. Cum trebuie să ne rugăm: cu glas tare sau în gând? 

22. Are vreun preţ rugăciunea făcută numai cu buzele, precum şi semnele şi mişcările văzute, 
care nu corespund cu mişcarea inimii? 

23. Dar rugăciunea cântată are vreun preţ? 

24. De câte feluri este rugăciunea, după cuprinsul ei? 

25. Care sunt foloasele rugăciunii? 

26. Când împlineşte Dumnezeu mai repede rugăciunile noastre? 

27. Când şi pentru ce nu ne asculţi Dumnezeu rugăciunile? 

28. Rugăciunea foloseşte la ceva celui păcătos? 

29. Cel ce trăieşte după voia lui Dumnezeu, adică cel drept, mai are nevoie de rugăciune? 

30. Ce se întâmplă cu cel ce nu se roagă? 

31. Cum trebuie făcut rugăciunea ca să fie bine primit de Dumnezeu? 

32. Care este cel mai potrivit timp pentru rugăciune? 

33. Când ne cheamă la rugăciune toaca şi clopotele bisericii? 

34. Când trebuie să mai facem rugăciuni? 

35. în ce loc putem să ne rugăm? 

36. Dar nu este oare vreun loc hotărât pentru rugăciune? 

37. Dar despre singurătate, ca loc de rugăciune, ce se poate spune? 

38. Ce trebuie să cerem de la Dumnezeu prin rugăciune? 

Rugăciunea domnească 

39. Care este cel mai desăvârşit model de rugăciune? 

40. Care este obârşia rugăciunii Tatăl nostru? 

41. Prin ce se deosebeşte Rugăciunea Domnească de celelalte rugăciuni? 

42. Din câte părţi este alcătuită Rugăciunea Domnească? 

43. Care este chemarea şi ce înseamnă? 

44. Câte cereri cuprinde partea a doua a Rugăciunii Domneşti? 

45. Care este întâia cerere din Rugăciunea Domnească şi ce înseamnă această cerere? 

46. Ce pedeapsă aşteaptă pe cei ce ocărăsc numele lui Dumnezeu? 

47. Cum preamărim pe Dumnezeu cu cuvântul? 

48. Care este a doua cerere din Rugăciunea Domnească şi cum se tâlcuieşte? 

49. Care este a treia cerere din Rugăciunea Domnească şi ce cuprinde ea? 

50. Care este a patra cerere din Rugăciunea Domnească şi ce cerem prin ea? 

51. Care este a cincea cerere din Rugăciunea Domnească şi cum se tâlcuieşte? 

52. Care este a şasea cerere din Rugăciunea Domnească şi ce cerem prin ea? 

53. Ce este ispita şi cine este ispititorul? 

54. Ispita este păcat? 

55. Ispitele folosesc la ceva? 

56. Atunci, dacă nimeni pe pământ nu este scutit de bântuiala ispitelor, cum trebuie înţeleasă 
cererea „Şi nu ne duce pe noi în ispită”? 

57. Puterile noastre singure sunt oare de ajuns pentru lupta împotriva ispitei? 

58. Care este a şaptea cerere din Rugăciunea Domnească? 

59. Ce se înţelege prin cuvântul „cel rău” din această cerere? 

60. Ce tâlcuire are cererea a şaptea din Rugăciunea Domnească? 

61. Care este a treia parte a Rugăciunii Domneşti şi ce cuprinde ea? 

62. Ce este şi ce înţeles are cuvântul „Amin” cu care se încheie Rugăciunea Domnească? 

Rugăciunea Bisericii şi foloasele ei 

63. Ce se înţelege prin rugăciunea obştească sau rugăciunea Bisericii? 

64. Care sunt foloasele acestui fel de rugăciune? 

65. Ce este Biserica, privită ca locaş de rugăciune? 

66. Care sunt începuturile rugăciunii obşteşti? Unde se adunau cei dintâi creştini ca să 
săvârşească Taina Sfintei Jertfe a lui Hristos? 

67. Pe ce vreme se adunau creştinii la rugăciunea Bisericii din timpul prigoanelor şi cu ce 
luminau locaşurile de rugăciune? 

68. După ce au încetat prigoanele şi Biserica a dobândit pacea, unde s-a slujit Sfânta 
Liturghie? 

69. Unde se zideşste de obicei o Biserică? 

70. Cum este întocmită o biserică pe dinafară? 

71. Câte părţi are o biserică şi cum este împodobită pe dinăuntru? 

72. Ce este Altarul bisericii şi ce înseamnă el? 

73. Cum este întocmit Altarul? 

74. Ce se află pe Sfânta Masă? 

75. în afară de Sfânta Masă, ce alte lucruri deosebite se mai găsesc în altar? 

76. Care este cea mai frumoasă podoabă a unei biserici? 

77. Ce este târnosirea unei biserici şi cum se face? 

Cultul divin public 

78. Care sunt cele mai însemnate părţi ale cultului divin public? 

79. Ce este Sfânta Liturghie? 

80. Ce sunt cele şapte Laude şi care este numirea fiecăreia? 

81. Unde îşi au obârşia cele şapte Laude? 

82. De unde s-a luat numărul de şapte Laude? 

83. Cum se săvârşeşte azi slujba celor şapte Laude? 

84. Care este înţelesul şi cuprinsul celor şapte Laude? 

Despre Sfânta Liturghie 

85. Care este fapta şi dovada cea mai înaltă prin care omul cinsteşte şi preamăreşte pe 
Dumnezeu? 

86. Ce este jertfa? 

87. Este veche jertfa? 

88. Noi, creştinii, aducem jertfă lui Dumnezeu? 

89. Care este această jertfa? 

90. Cum se numeşte slujba în timpul căreia se pregăteşte şi se aduce jertfa Sfintei Euharistii? 

91. Cine a întemeiat Sfânta Liturghie? Sau cine ne-a învăţat şi poruncit s-o săvârşim? 

92. Când şi cum? 

93. Ce este, prin urmare, Sfânta Liturghie? 

94. Cine poate săvârşi slujba Sfintei Liturghii? 

95. Unde se săvârşeşte Sfânta Liturghie? 

96. în ce zile şi în ce vreme din zi se săvârşeşte Sfânta Liturghie? 

97. Sunt, în cursul anului, şi zile în care nu se face Liturghia, nici chiar în mănăstiri? 

98. Câte Liturghii avem în Biserica Ortodoxă? 

99. Unde găsim scrisă rânduiala acestor Liturghii? 

100. Aceste trei Liturghii se pot săvârşi oricând în timpul anului? 

101. Ce este Liturghia Darurilor mai înainte sfinţite? 

102. Care este obârşia acestei Liturghii? 

103. în câte părţi mai mari se poate împărţi rânduiala Sfintei Liturghii? 

104. Ce este Proscomidia? 

105. Ce fonnă şi ce numire poartă pâinea adusă de credincioşi pentru Liturghie? 

106. Ce închipuie prescurile şi vinul aduse de credincioşi pentru Liturghie? 

107. Toată pâinea sau toate prescurile aduse de credincioşi devin materie a Jertfei sau sunt 
folosite la Proscomidie? 

108. Ce este „Sfântul Agneţ”? 

109. Ce sunt miridele? 

110. Cum se aşază pâinea (Sfântul Agneţ şi miridele) pe Sfânta Masă? 

111. De ce se aşază pâinea pe Sfântul Disc în chipul arătat sau ce închipuie această aşezare? 

112. Cum se pregătesc cinstitele Daruri? 

113. Darurile binecuvântate astfel sunt prelăcute acum în Sfântul Trup şi Sânge? 

114. Ce anume simbolizează sau închipuie cele săvârşite la Proscomidie? 

115. De ce partea de la începutul Liturghiei se numeşte „Liturghia catehumenilor” sau a celor 
chemaţi? 

116. Care sunt părţile mai de seamă ale Liturghiei catehumenilor? 

117. Ce binecuvântare se dă la începutul Liturghiei şi care este înţelesul ei? 

118. Ce este Ectenia mare? 

119. Ce sunt Antifoanele care urmează după Ectenia mare şi ce închipuie? 

120. Ce închipuie Vohodul cel mic sau ieşirea cu Sfânta Evanghelie? 

121. Ce înseamnă cuvintele „înţelepciune drepţi”? 

122. Ce închipuie Apostolul şi Evanghelia? 

123. Ce închipuie cădirea sau tămâierea din timpul Apostolului? 

124. De ce partea a doua a Liturghiei se numeşte „Liturghia credincioşilor”? 

125. Care este miezul sau inima Liturghiei credincioşilor? 

126. Unde se face sfinţirea Darurilor? 

127. Când se face această aducere? 

128. Ce închipuie Vohodul mare sau ieşirea cu Sfintele Daruri? 

129. Pentru ce preotul, oprindu-se cu cinstitele Daruri în mijlocul bisericii, face aici pomeniri? 

130. Ce face preotul după ce intră cu cinstitele Daruri în Altar şi ce închipuie cele ce se fac 
atunci? 

131. Sfinţirea Darurilor se face îndată după punerea lor pe Sfânta Masă? 

132. Cum se face această pregătire sau ce ni se cere pentru a lua parte cu vrednicie la aducerea 
Sfintei Jertfe? 

133. Cum ne arătăm acum iubirea dintre noi? 

134. Dar credinţa comună cum ne-o arătăm? 

135. Ce înseamnă cuvintele: „Uşile, uşile; cu înţelepciune să luăm aminte!”, prin care preotul 
(diaconul) vesteşte rostirea Crezului? 

136. Cum ni se vesteşte aducerea Sfintei Jertfe? 

137. Ce înseamnă cuvintele: „Mila păcii, jertfa laudei” cu care credincioşii (cântăreţiii) 
răspund la îndemnul de mai sus? 

138. Cum aduc credincioşii „jertfa de laudă” în timpul Sfintei Jertfe? 

139. Ce face preotul în acest timp? 

140. Ce auzim noi din această rugăciune? 

141. Care este această cântare de biruinţă? 

142. Oare prin aceste cuvinte se sfinţesc şi se prefac Darurile? 

143. Ce face preotul după sfinţirea Darurilor? 

144. Ce înseamnă cuvintele: „Pre toţi şi pre toate”, cu care răspunde acum corul? 

145. După aducerea jertfei urmează îndată împărtăşirea cu Sfintele Daruri? 

146. în ce constă această pregătire? 

147. Când încep în Sfântul Altar pregătirile pentru împărtăşire? 

148. Ce înseamnă această înălţare şi aceste cuvinte? 

149. Cum se împărtăşesc Sfintele Daruri pentru împărtăşire? 

150. Ce închipuie „căldura” sau apa caldă care se toarnă în Sfântul Potir? 

151. Cum se face împărtăşirea? 

152. Ce înseamnă ultima arătare a Sfântului Potir şi ducerea lui la Proscomidie? 

153. Ce este anafora şi care este rolul ei? 

154. Cum se termină Sfânta Liturghie 

155. Ce valoare şi ce însemnătate are slujba Sfintei Liturghii în viaţa creştină, în comparaţie 
cu celelalte Sfinte slujbe despre care am vorbit mai înainte? 

156. Ce folos şi ce câştig sufletesc avem luând parte la Sfânta Liturghie? 

157. Cum se explică puterea deosebită a rugăciunilor făcute în timpul Sfintei Liturghii? 158. 
Numai cei vii folosesc din săvârşirea Sfintei Liturghii? 

159. Trebuie deci să luăm parte la Sfânta Liturghie? 

160. Cum trebuie să ne pregătim pentru Sfânta Liturghie? 

161. Când să venim la biserică? 

162. Cum să luăm parte la Sfânta Liturghie? Sau cum se cuvine să stăm şi ce trebuie să facem 
în biserică? 

163. Fac bine cei ce îngenunchează la ieşirea cu Sfintele Daruri? 

164. Se cuvine să cânte în biserică credincioşii? 

Slujba Sfintelor Taine 

165. Cine poate boteza? 

166. Unde se săvârşeşte Botezul? 

167. Când se săvârşeşte Botezul? 

168. Ce sunt naşii? Care e rostul lor de Botez şi care sunt datoriile lor faţă de fini? 

169. înainte de slujba Botezului ce rânduială se îndeplineşte pentru cel ce vine să se boteze? 

170. Care sunt părţile principale ale slujbei facerii catehumenului? 

171. Ce sunt exorcismele? 

172. Dar lepădările şi împreunarea cu Hristos? 

173. Cum trebuie înţelese exorcismele şi lepădările de la Botez? 

174. Care e prima parte de seamă a slujbei Botezului? 

175. Care e a doua parte de seamă a slujbei Botezului şi ce simbolizează ea? 

176. Care e a treia parte de seamă a slujbei Botezului şi ce închipuie ea? 

Ungerea cu Sfântul Mir 

177. Când se săvârşeşte a doua Taină, adică ungerea cu Sfântul Mir? 

178. Ce este Sfântul Mir? 

179. Cum se face ungerea cu Sfântul Mir şi ce închipuie ea? 

180. Care sunt părţile următoare ale slujbei? 

181. Cum se săvârşeşte şi ce semnifică înconjurarea mesei Botezului? 

182. Cum şi pentru ce se face spălarea pruncului, după ce a fost uns cu Sfântul Mir? 

183. Cum şi pentru ce se face tunderea părului la cel ce se botează? 

184. Cum se termină slujba Botezului şi a Ungerii cu Sfântul Mir? 

Pocăinţa 

185. Cine poate spovedi sau primi mărturisirea păcatelor? 

186. Cine trebuie să se spovedească? 

187. Cum trebuie făcută mărturisirea păcatelor, adică spovedania? 

188. Cum şi de câte ori pe an trebuie să ne spovedim? 

189. Care este locul cel mai potrivit unde se cuvine să se facă Mărturisirea? 

190. Cum se face slujba Mărturisirii şi a dezlegării păcatelor? 

191. Ce sunt epitimiile sau canoanele de spovedanie şi ce scop au ele? 

192. Cu care altă Taină e strâns legată Taina Pocăinţei? 

193. Cine are dreptul de a da Sfânta împărtăşanie? 

194. Când şi de câte ori pe an se cuvine să se împărtăşească credinciosul? 

195. Cine se poate împărtăşi? 

196. Cum se cuvine să ne pregătim pentru împărtăşire? 

197. Când şi cum se împărtăşesc credincioşii (mirenii)? 

198. Cum se face împărtăşirea bolnavilor? 

Hirotonia 

199. Ce sunt hirotonia şi hirotesia? 

200. Cine are dreptul de a săvârşi hirotoniile şi hirotesiile? 

201. Unde se săvârşesc hirotoniile şi hirotesiile? 

202. Când se săvârşesc hirotoniile şi hirotesiile? 

203. Care e partea cea mai de seamă din rânduiala hirotoniei? 

Cununia 

204. Unde se cuvine să se facă slujba Cununiei? 

205. Când se săvârşeşte Cununia? 

206. Când nu se pot face nunţi? 

207. Ce e logodna şi care e rânduiala ei? 

208. Ce rost au inelele de la logodnă? 

209. Care este rostul naşilor la Cununie? 

210. Care e partea cea mai de seamă din rânduiala Cununiei? 

211. Ce închipuie „cununiile” care se pun pe capul mirilor? 

212. Ce înseamnă paharul acesta? 

213. Ce înseamnă înconjurarea mesei? 

214. Sunt îngăduite de Biserică a doua şi a treia nuntă? 

215. Slujba la a doua şi a treia nuntă e ca şi la cea dintâi? 

216. E îngăduită a patra nuntă? 

217. Ce trebuie să ştie şi să păzească mirii? 

Maslul 

218. Unde se face slujba Sfântului Maslu? 

219. Cine poate săvârşi slujba Sfântului Maslu? 

220. Când se poate face Maslul? 

221. Se poate face Sfântul Maslu pentru cei sănătoşi? 

222. Ce lucruri trebuie la săvârşirea Sfântului Maslu? 

223. Care sunt părţile cele mai de seamă ale slujbei Sfântului Maslu? 

224. Ce trebuie să ştim despre untdelemnul de la Sfântul Maslu? 

Despre ier urgii 

225. Mai are Biserica Ortodoxă şi alte slujbe pentru sfinţirea omului în afară de Sfintele 
Taine? 

226. Ce sunt acestea? 

227. Care este rostul şi scopul ierurgiilor? 

228. Care sunt deci roadele sau urmările ierurgiilor? 

229. Cum putem răspunde acelora care dispreţuiesc ierurgiile? 

230. Prin ce se aseamănă ierurgiile cu Sfintele Taine? 

231. Prin ce se deosebesc ierurgiile de Sfintele Taine? 

232. Unde şi când se săvârşesc ierurgiile? 

233. Cine poate săvârşi ierurgiile? 

234. în câte se împart ierurgiile după menirea lor? 

235. Care sunt cele mai de seamă ierurgii privitoare la lucruri? 

Despre Aghiasmă 

236. Ce înseamnă cuvântul „Aghiasmă” (Aiasmă)? 

237. De câte feluri e Aghiazma în înţelesul ei de slujbă? 

238. Când se săvârşeşte Sfinţirea cea mică a apei? 

239. Care sunt roadele şi folosul acestei slujbe? 

240. Dar Sfinţirea cea mare a apei când se face? 

241. De ce se spune „Sfinţirea cea mare a apei”? 

242. Ce puteri are apa sfinţită de la Bobotează şi cum o folosim? 

243. Care sunt cele mai de seamă ierurgii în legătură cu omul? 

244. Care sunt ierurgiile în legătură cu naşterea? 

245. Cum se face rânduiala în ziua dintâi şi care este rostul ei? 

246. Care este rânduiala în ziua a opta după naştere? 

247. Cum se face şi care este rostul rânduielii la 40 de zile după naştere? 

248. Care sunt ierurgiile în legătură cu sfârşitul omului şi grija pentru cei morţi? 

249. Cum se mai numeşte grija pentru cei morţi? 

250. Cum trebuie să fie sfârşitul adevăratului creştin? 

251. Care este grija şi datoria creştinească cea mai de seamă a celor vii faţă de cei ce-şi dau 
sufletul? 

252. De ce este atât de trebuincioasă spovedania şi împărtăşania pe pragul morţii? 

253. De ce se pune luminare aprinsă în mâinile celui ce trage să moară? 

254. De ce se trag clopotele bisericii când moare cineva? 

255. De ce se scaldă trupul răposatului şi apoi e îmbrăcat în haine curate? 

256. Pentru ce se aşază trupul răposatului în sicriu şi cu faţa spre răsărit? 

257. De ce se pune icoană cu cruce pe pieptul celui răposat? 

258. Ce slujbă se face la casa celui răposat? 

259. Când se face înmormântarea? 

260. De ce trupul celui răposat e adus la biserică înainte de a fi înmormântat şi aici i se face 
slujba înmormântării? 

261. Slujba înmormântării este oare aceeaşi pentru toţi repausaţii? 

262. Care este partea cea mai de seamă din slujba înmormântării? 

263. Ce înseamnă sărutarea cea mai de pe urmă pe care rudele, prietenii ş cunoscuţii o dau 
celui repausat? 

264. Ce înseamn „Veşnica pomenire” care se cântă repausatului la sfârşitul slujbei 
înmormântării, la punerea în mormânt şi la parastase? 

265. Se face vreo abatere de la rânduiala obişnuită a slujbei înmormântării, în vreun timp al 
anului? 

266. De ce preotul, la coborârea sicriului în groapă, aruncă peste el prima lopată de ţărână, în 
fonnă de cruce? 

267. Pentru ce preotul varsă cenuşă din cădelniţă, untdelemn şi vin peste trupul răposatului? 

268. Ce este şi ce închipuie coliva, care se face la înmormântări şi parastase? 

269. Ce sunt pomenile şi ce rost au ele? 

270. Ce trebuie să credem despre cei ce îşi dau trupurile să fie arse la crematoriu? 

271. Ce sunt mormintele şi cimitirele şi ce rost au ele pentru noi creştinii? 

272. Pentru ce se pune cruce la căpătâiul morţilor? 

273. Prin ce se arată grija noastră faţă de cei repausaţi? 

274. Care sunt soroacele sau termenele pentru pomenirea celor răposaţi? 

275. De ce se face pomenirea la aceste soroace? 

276. Cum se numeşte slujba care se face la aceste soroace, pentru pomenirea morţilor? 

277. Se pot face parastase în tot timpul anului? 

278. Ce sunt „sărindarele”? 

279. Când şi cum pomeneşte Biserica pe cei repausaţi? 

280. Care sunt aceste zile şi care e temeiul aşezării lor? 

281. în ce alt chip mai putem arăta grija faţă de răposaţi în afară de pomenirea lor în rugăciuni 
şi slujbe? 


Despre Acatiste şi Paraclise 

282. Ce sunt Acatistele? 

283. Ce sunt Paraclisele? 

Despre sărbători 

284. Ce sunt sărbătorile şi care este rostul lor? 

285. Care e ziua de odihnă şi sărbătoarea săptămânală a creştinului? 

286. Pentru ce serbăm Duminica? 

287. Creştinii au serbat dintru început Duminica? 

288. De câte feluri sunt sărbătorile din cursul anului bisericesc? 

289. Care sunt sărbătorile domneşti (praznicele împărăteşti) din cursul anului? 

290. Care sunt praznicile Maicii Domnului, adică sărbătorile mai însemnate închinate Sfintei 
Fecioare? 

291. Care sunt sărbătorile sfinţilor mai aleşi din cursul anului? 

292. Cum trebuie să ţinem sărbătorile? 

Despre posturi 

293. Ce este postul? 

294. Care e rostul şi folosul postului? 

295. De câte feluri este postul după asprimea lui? 

296. De câte feluri este postul după lungimea lui? 

297. Care sunt posturile de o zi şi pentru ce au fost aşezate? 

298. Când nu se posteşte miercurea şi vinerea? 

299. Care sunt posturile de mai multe zile din cursul anului? 

300. Ce este Postul Paşte lui? 

301. Ce este Postul Crăciunului? 

302. Ce este Postul Sfântă-Măriei? 

303. Pentru ce s-a aşezat şi cât se ţine Postul Sân-Petrului? 

304. Cum trebuie să postim? 

P a r t e a a IlI-a 
DESPRE DRAGOSTE 


Dragostea creştină 

1. După credinţă şi nădejde, care este cea de a treia virtute teologică? 

2. Ce este dragostea? 

3. Ce este dragostea creştină? 

4. Prin ce este dragostea mai mare decât celelalte virtuţi? 

5. Către cine trebuie să se îndrepte dragostea creştină? 

6. Pentru ce trebuie creştinul să iubească pe Dumnezeu? 

7. Ce înseamnă a iubi pe Dumnezeu cu toată inima, cu tot sufletul şi cu tot cugetul? 

8. Pentru ce creştinul trebuie să iubească pe aproapele său? 

9. Cum trebuie să fie adevărata dragoste creştină? 

10. Care sunt roadele dragostei? 

11. Care sunt mijloacele cele mai de seamă prin care creştinul îşi poate întări şi înmulţi 
dragostea? 

12. Care sunt păcatele împotriva dragostei creştine? 

Legea morală 

13. Ce trebuie să cunoască credinciosul pentru a putea săvârşi fapte bune, după voia lui 
Dumnezeu? 

14. De câte feluri sunt legile? 

15. Cum este legea veşnică? 

16. Ce este legea morală firească? 

17. Ce foloase aduce omului legea morală firească? 

18. Unde se vorbeşte despre această lege? 

19. S-a păstrat legea firească în toată curăţia ei? 

20. Ce cuprinde legea Vechiului Testament? 

21. Cele 10 porunci stau la temelia vieţii morale a creştinului? 

22. Ce este legea morală a Noului Testament? 

23. în ce se cuprinde această desăvârşire? 

24. Dar este oare cu putinţă a împlini o lege atât de desăvârşită? 

25. Cum trebuie împlinită legea lui Dumnezeu? 

26. Care e cuprinsul legii Noului Testament? 

27. Porunca dragostei nu o găsim şi în legea Vechiului Testament? 

28. Ce sunt legile omeneşti despre care s-a vorbit mai înainte? 

29. Ce sunt legile bisericeşti? 

30. Ce sunt canoanele? 

Despre poruncile bisericeşti 

31. Cum se numesc poruncile privitoare la îndatoririle credincioşilor faţă de Biserică şi câte 
sunt? 

32. Care este întâia poruncă bisericească? 

33. Ce învaţă această poruncă? 

34. Care este a doua poruncă bisericească? 

35. Ce învaţă această poruncă? 

36. Care este a treia poruncă bisericească? 

37. Ce învaţă această poruncă? 

38. Care este a patra poruncă bisericească? 

39. Ce învaţă această poruncă? 

40. Care este a cincea poruncă bisericească? 

41. Ce învaţă această poruncă? 

42. Care este a şasea poruncă bisericească? 

43. Ce învaţă această poruncă? 

44. Care este a şaptea poruncă bisericească? 

45. Ce învaţă această poruncă? 

46. Care este a opta poruncă bisericească? 

47. Ce învaţă această poruncă? 

48. Care este a noua poruncă bisericească? 

49. Ce învaţă această poruncă? 

50. Ce sunt legile civile? 

51. Care este datoria creştinului faţă de legi? 

Despre conştiinţa morală 

52. Ce este conştiinţa morală? 

53.1.a ce-i slujeşte omului conştiinţa? 

54. Găsim în Sfânta Scriptură pilde despre lucrarea conştiinţei? 

55. Poate conştiinţa să dispară vreodată din sufletul omului? 

56. Ce datorie avem faţă de conştiinţa noastră? 

57. Stă în puterea credinciosului să împlinească îndemnurile conştiinţei? Se poate hotărî el, 
când voieşte, spre faptă bună sau spre faptă rea? 

58. Ce este voia liberă a omului? 

59. Unde se vorbeşte despre voia liberă? 

60. Care este temeiul faptelor noastre? 

61. De câte feluri sunt faptele omeneşti? 

62. Cum se poate cunoaşte bunătatea sau răutatea unei fapte? 

Despre virtuţi 

63. Ce este virtutea creştină? 

64. Care sunt însuşirile virtuţii creştine? 

65. Care sunt roadele virtuţii? 

66. De ce însă cei virtuoşi nu sunt feriţi de necazurile pământeşti? 

67. Virtutea este una singură? 

68. Cum se împart virtuţile? 

69. Ce sunt virtuţile teologice? 

70. Ce sunt virtuţile morale? 

71. Care sunt virtuţile morale? 

72. Ce este înţelepciunea creştină? 

73. Ce este dreptatea creştină? 

74. Ce este cumpătarea creştină? 

75. Ce este bărbăţia creştină? 

76. Găsim în Sfânta Scriptură pilde pentru bărbăţia creştină? 

Despre păcat 

77. Ce este păcatul? 

78. Care este originea păcatului? 

79. Care sunt semnele după care se poate cunoaşte păcatul? 

80. Cum se naşte păcatul? 

81. Ce este ispita? 

82. Poate creştinul să tăinuiască ispitele? 

83. Care sunt mijloacele prin care se pot birui ispitele? 

84. Ce este ocazia la păcat? 

85. Ce este viciul? 

86. Cum poate fi înlăturat viciul? 

87. Ce este obiceiul păcătos? 

88. Cum trebuie judecat păcatul? 

89. Care este pedeapsa păcatului? 

90. De câte feluri este păcatul? 

91. Păcatele personale sunt toate deopotrivă de grele? 

92. Care păcate se numesc uşoare? 

93. Ce sunt păcatele grele? 

94. Păcatele grele sunt de un singur fel? 

95. Care sunt păcatele capitale? 

96. Ce este mândria? 

97. Ce urmări aduce păcatul m-ndriei? 

98. Ce este iubirea de argint? 

99. Ce urmări aduce iubirea de argint? 

100. Ce este desfrânarea? 

101. Ce este invidia sau pizma? 

102. Ce păcate se nasc din invidie? 

103. Ce este lăcomia? 

104. Ce păcate se nasc din lăcomie? 

105. Ce este mânia? 

106. Ce este lenea? 

107. Care sunt păcatele împotriva Duhului Sfânt? 

108. Ce spune Mântuitorul despre păcatele împotriva Duhului Sfânt? 

109. Care păcate se numesc strigătoare la cer? 

110. Care sunt păcatele strigătoare la cer? 

111. Ne putem face părtaşi şi de păcatele altora? 

112. Ce înseamnă a duce o viaţă morală? 

Cele zece porunci 

113. Care este porunca întâi ? 

114. Ce învaţă această poruncă? 

115. Cine păcătuieşte împotriva acestei porunci? 

116. Se opreşte oare prin porunca întâi cinstirea îngerilor şi a Sfinţilor? 

117. Care este porunca a doua? 

118. Ce învaţă porunca aceasta? 

119. Dar ce înţeles poate să aibă această poruncă la creştini? 

120. Nu cumva prin cinstirea icoanelor creştinii calcă în vreun chip porunca aceasta? 

121. Care este porunca a treia? 

122. Ce învaţă porunca aceasta? 

123. în ce chip se poate lua numele lui Dumnezeu în deşert? 

124. Jurământul este, oare, oprit cu desăvârşire? 

125. Ce este făgăduiţa sau votul? 

126. Care este porunca a patra? 

127. Ce învaţă porunca aceasta? 

128. Este munca o datorie pentru creştin? 

129. Când a dat Dumnezeu porunca muncii? 

130. Cum este considerată munca în învăţătura creştină? 

131. Ce foloase aduce omului munca? 

132. Ce învaţă Biserica noastră despre răsplata muncii? 

133. Care este ziua de odihnă? 

134. Care este porunca a cincea? 

135. Ce înseamnă a cinsti pe părinţi? 

136. De ce la porunca despre cinstirea părinţilor Dumnezeu adaugă, ca ceva deosebit, 
făgăduinţa fericirii şi a vieţii îndelungate? 

137. Pe cine mai trebuie să cinstească copiii asemenea părinţilor lor? 

138. Dar părinţii au datorii faţă de copii? 

139. Care sunt datoriile părinţilor faţă de copii? 

140. Care este porunca a şasea? 

141. Ce învaţă porunca aceasta? 

142. Câte feluri de ucideri sunt? 

143. Ce înseamnă uciderea sufletească? 

144. Porunca a şasea opreşte numai uciderea aproapelui? 

145. Este şi o sinucidere sufletească? 

146. Este uciderea un păcat greu? 

147. De ce este uciderea un păcat foarte greu? 

148. Care este porunca a şaptea? 

149. Ce se opreşte prin această poruncă? 

150. Este desfrânarea un păcat mare? 

151. Care este porunca a opta? 

152. Ce opreşte această poruncă? 

153. Este furtul un păcat greu? 

154. Care este porunca a noua? 

155. Ce opreşte această poruncă? 

156. Cum se poate săvârşi minciuna? 

157. Care sunt chipurile minciunii? 

158. Este minciuna un păcat? 

159. Este dator creştinul să spun întotdeauna tot ceea ce ştie? 

160. Care este porunca a zecea? 

161. Ce opreşte această poruncă? 

Datoriile creştinului 

162. Care este rostul legilor morale? 

163. Care sunt aceste datorii ale creştinului? 

164. Care sunt datoriile către Dumnezeu? 

165. în ce chip slujeşte creştinul lui Dumnezeu? 

Datoriile către sine însuşi 

166. Ce înţelegem prin datoriile creştinului către sine însuşi? 

167. De câte feluri sunt datoriile către sine însuşi? 

168. Care sunt datoriile creştinului către întreaga sa fiinţă? 

169. Ce este cinstirea de sine? 

170. în ce chip îşi arată creştinul cinstirea de sine? 

171. Ce este cinstirea sau numele cel bun? 

172. Care sunt foloasele cinstirii de sine? 

173. Care sunt păcatele împotriva cinstirii de sine? 

174. Ce este dragostea de sine? 

175. în ce chip îşi arată creştinul dragostea de sine? 

176. Care sunt foloasele dragostei de sine? 

177. Care sunt păcatele împotriva dragostei de sine? 

178. Ce este smerenia? 

179. Este smerenia necesară mântuirii? 

180. Care sunt însuşirile smereniei? 

181. Care sunt roadele smereniei? 

182. Care sunt mijloacele pentru câştigarea smereniei? 

183. Care sunt păcatele împotriva smereniei? 

184. Care sunt datoriile creştinului faţă de sufletul său? 

185. în ce se cuprinde grija faţă de minte? 

186. în ce chip poate păcătui creştinul împotriva acestei datorii? 

187. în ce se cuprinde grija faţă de voinţă? 

188. în ce se cuprinde grija faţă de simţăminte? 

189. Prin ce mijloace se poate face acest lucru? 

190. Care sunt datoriile creştinului către trupul său? 

191. Viaţa nu poate fi nicicând jertfită? 

192. în ce chip se îngrijeşte creştinul de sănătatea trupului? 

193. Opreşte Biserica participarea la bucuriile şi plăcerile vieţii? 

194. Care sunt păcatele împotriva datoriei de a se îngriji de viaţa şi sănatatea trupului? 

195. Pentru împlinirea datoriilor către sine însuşi, are creştinul nevoie de bunuri materiale? 
Ce învaţă Sfânta noastră Biserică despre bunurile materiale? 

196. Are fiecare om dreptul la bunurile materiale? 

197. Condamnă Biserica bogaţia în sine? 

Datoriile către aproapele 

198. Prin împlinirea datoriilor către Dumnezeu şi către sine însuşi îşi îndeplineşte creştinul 
toate datoriile sale? 

199. Care sunt îndatoririle creştinului către aproapele? 

200. Cine este aproapele nostru? 

201. Ce înseamnă cinstirea aproapelui? 

202. Care sunt păcatele împotriva cinstirii aproapelui? 

203. Ce este dragostea către aproapele? 

204. Este dragostea către aproapele o datorie de seamă a creştinului? 

205. Care sunt însuşirile dragostei către aproapele? 

206. Dragostea creştină cuprinde şi pe vrăjmaşi? 

207. Ce mai învaţă Sfânta noastră Biserică despre dragostea faţă de vrăjmaşi? 

208. Dar dacă vrăjmaşul nu ia seama la dragostea noastră şi se năpusteşte asupra noastră şi 
asupra avutului nostru? 

209. Dar dacă duşmanii atacă patria şi avutul ei? 

210. Care este măsura dragostei faţă de aproapele? 

211. Care sunt roadele dragostei către aproapele? 

212. Care sunt păcatele împotriva dragostei către aproapele? 

213. Ce este dreptatea faţă de aproapele? 

214. Prin ce se păcătuieşte împotriva dreptăţii faţă de aproapele? 

215. Care sunt datoriile faţă de viaţa sufletească a aproapelui? 

216. Prin ce se păcătuieşete împotriva datoriei de a îngriji de mântuirea aproapelui? 

217. Mai sunt şi alte datorii către viaţa sufletească a aproapelui? 

218. Care sunt datoriile către viaţa trupească a aproapelui? 

Familia 

219. Ce este familia? 

220. Care sunt însuşirile familiei creştine? 

221. Care este scopul familiei? 

222. Care este însemnătatea familiei pentru viaţă? 

223. Care sunt datoriile soţilor unul către altul? 

224. Din cine este alcătuită familia? 

225. Mai cuprinde familia şi alte persoane? 

Statul 

226. Care sunt datoriile creştinului faţă de stat? 

227. Poate Biserica să urmeze stăpânirea şi să se dea după lume? 

228. Trebuie să ne supunem stăpânirii lumeşti? 

229. Care sunt exemplele pe care trebuie să le unnăm? 

230. Trebuie să colaboreze Biserica cu stăpânirea atee? 

Biserica 

231. Care sunt datoriile creştinului faţă de Biserică? 

Lumea 

232. Care sunt datoriile creştinului faţă de lume? 

Sfaturile evanghelice 

233. Ce sunt Sfaturile evanghelice? 

234. Câte şi care sunt Sfaturile evanghelice? 

235. Ce înţelegem prin sărăcia de bună voie? 

236. Ce este castitatea sau fecioria? 

237. Ce este supunerea faţă de un conducător duhovnicesc? 

Fericirile 

238. Ce sunt Fericirile? 

239. Care este fericirea întâi şi ce înţeles are? 

240. Care este fericirea a doua şi ce înţeles are? 

241. Care este a treia fericire şi ce înţeles are? 

242. Ce a făgăduit Dumnezeu celor blânzi? 

243. Care este a patra fericire şi ce înţeles are? 

244. Care este a cincea fericire şi ce înţeles are? 

245. Care sunt faptele milosteniei trupeşti? 

246. Care sunt faptele milosteniei sufleteşti? 

247. Cum trebuie săvârşite aceste fapte ale milosteniei? 

248. Ce răsplata făgăduieşte Dumnezeu celor milostivi? 

249. Care este a şasea fericire şi ce înţeles are? 

250. Care este a şaptea fericire şi ce înţeles are? 

251. Care este a opta fericire şi ce înţeles are? 

252. Care este fericirea a noua şi ce înţeles are? 

253. Este nevoie să mergem întotdeauna de la o fericire la alta numai în ordinea arătată? 

254. Ce alte condiţii trebuie îndeplinite pentru însuşirea virtuţilor din cele nouă Fericiri? 

